
Henry Lincoln s-a născut la Londra, în 1930. Francofon 
pătimaş, a fost,pentru mult timp, extrem de interesat de 
limba, istoria şi cultura franceză. Încă din copilărie, s-a 
angrenat în studiul egiptologiei şi a învățat singur să 
descifreze hieroglifele. Misterele care înconjoară Egiptul 
antic l-au condus, în scurt timp, către alte enigme ale 
istoriei. Astfel a avut prilejul de a explora mitologia, religiile 
şi o serie de aspecte ezoterice. Este autorul a peste o sută de 


scenarii pentru televiziune. 


Cu toate că, de peste douăzeci de ani, cercetează 
enigmele istoriei şi o serie de subiecte ezoterice, Richard 
Leigh este, în primul rând, romancier şi nuvelist. Născut în 
1943, în New Jersey, şi-a făcut studiile la Universitatea 
Tuffs, la Universitatea din Chicago si la Universitatea din 
New York, de unde şi-a obținut diploma. Începînd de atunci, 
a ținut numeroase prelegeri la colegii şi universități din 


Statele Unite, Canada şi Marea Britanie. 


Născut în Noua Zeelandă, în 1948, Michael Baigent este 
licențiat în psihologie şi s-a pregătit pentru cariera de 
profesor. În acelaşi timp şi-a menţinut activ interesul pentru 


istorie, religie şi ezoterism. In 1973 a devenit fotograf 


profesionist. În această calitate, a călătorit în zone 
îndepărtate, cum ar fi Laos şi Bolivia. In 1976 a revenit în 
Anglia pentru a face cercetări în vederea unui studiu asupra 
Cavalerilor Templieri. După un foarte scurt timp, i-a întâlnit 
pe Richard Leight şi pe Henry Lincoln şi s-a implicat în 


investigațiile legate de misterul de la Rennes-le-Château. 

Le jour du mi-été tranquille 

Brûle au centre de l’estoile, 

Où miroitée la mare dedans 

Son cœur doré Nymphaea montre clair. 
Nostres dames adorées 


Dans l'heure fleurie 


Dissoudent les ombres ténébreuses du temps. 
JEHAN L'ASCUIZ 


INTRODUCERE 


În 18 ianuarie 1982, The Holy Blood and the Holy 
Grail a fost lansată în Marea Britanie. Cinci săptămîni mai 
târziu, în 26 februarie, a apărut şi în Statele Unite. În lunile 
care au urmat apariției cărții în aceste țări ne-am trezit 
prinşi într-un adevărat vârtej. 

Scrisesem o carte care ne aşteptasem să stârnească 
controverse. Dar ne aşteptam să fie criticată aşa cum se 
procedează de obicei — în recenzii, de exemplu, scrise de cei 
cărora le înfruntasem concepţiile teologice şi istorice -, dar 
nu credeam că i s-ar fi putut acorda mai mult decât atenţia 
cuvenită oricărei alte apariții editoriale. Spre consternarea 
noastră, am devenit tot atât de celebri (sau, mai corect spus, 
notorii) ca nişte conspiratori care ar fi plănuit o lovitură de 
stat la Vatican. Nu am avut parte doar de recenzii. Am 
căpătat statu-tul protagoniştilor unui reportaj socant, ai 
unui adevarat scandal de presă care umplea prima pagină a 
tuturor ziarelor. Era, suntem de acord, o perioadă lipsită de 
evenimente: în Polonia se instaurase un calm relativ; nici o 
personalitate politică nu fusese recent împuşcată; Argentina 


încă nu invadase insulele Falkland. În lipsa a ceva cât de cât 


catastrofal care să electrizeze cititorii, am devenit favoriţii 
presei. Răspunsurile şi reacţiile publicului s-au trasformat 
într-un torent care se prăvălea nu numai în paginile 
ziarelor, ci şi asupra noastră, asupra editorilor si a agenților 
noştri. Spectrul acestor opinii era atât de variat, încât aveai 
impresia ca se referă la cărți diferite. La o extremitate se 
situau laudele, care culminaseră cu o scrisoare ce considera 
volumul nostru „cea mai importantă lucrare a secolului” — o 
apreciere cu care nu avem cum să fim de acord. La polul 
opus, se situau afirmaţii care, deşi mai succinte, sugerau tot 
ce poate fi mai rău. În cazul nici unui alt eveniment editorial 
recent nu se mai iviseră atiția Don Quijote care să se 
repeadă cu atâta înverşunare asupra unei singure biete 
mori de vânt. 

Scandalul a luat amploare mai ales în urma emisiunii 
Omnibus de la BBC, în cadrul căreia Barry Norman ne-a 
invitat împreună cu episcopul de Birmingham, Hugh 
Montefiore, şi istoricul Marina Warner. Dând întru câtva 
dovadă de naivitate, noi am acceptat invitația de a participa 
la emisiune, încrezători ca un miel care nu ştie că e dus la 
tăiere. Pe un ton convingător, producătorul ne-a asigurat că 
era vorba de o ,discutie” care ar fi oferit ocazia unei cercetări 
amănunțite a ipotezelor lansate de cartea noastră. Definiția 
dată de el termenului ,discutie” ni se pare azi cât se poate 


de nepotrivită. 


Pentru noi, „ambuscadă organizată de urmaşii 
Inchiziției” descrie mult mai fidel cele ce au urmat. După ce 
Barry Norman a prezentat, în grabă, ceva care avea doar o 
vagă asemănare cu lucrarea noastră, Marina Warner şi 
episcopul au început să lanseze acuzaţii de pe o listă deja 
întocmită şi atât de stufoasă încât nu mai era nevoie de 
nimic altceva pentru ca, atât cartea noastră, cât şi noi 
înşine, să fim arşi pe rug fără întârziere. Ca să continuăm 
metafora, eram victimele unui blitzkrieg. Generalităţi banale 
şi trivialitäti pedante erau lansate împotriva noastră de o 
adevărată flotilă aeriană. Le-am fi putut respinge pe toate, 
aşa cum am şi făcut cu o bună parte dintre ele. Dar unei 
voci care îşi atribuie autoritatea deplină îi este suficientă o 
clipă pentru a stigmatiza o carte - eti-chetând-o drept 
iresponsabilă, neverosimilă, nedocumentată sau, pur şi 
simplu, proastă. Şi e nevoie de ceva mai mult timp ca să 
respingi astfel de acuzaţii. Aşa ceva se face punct cu punct, 
enumerând exemple adecvate. Trebuie să te adânceşti în 
detalii şi în subtilitäti academice, ceea ce nu se face la o 
televiziune care se respectă, care îşi desfată telespectatorii 
mai degrabă cu un măcel sângeros decât cu un schimb sec 
de informații. 

Pentru fiecare jumătate de duzină de obiecţii ridicate 
de criticii noştri din studio ni s-a permis să dăm căte o 


singură replică; iar când emisiunea a fost difuzată în 17 


ianuarie, chiar si puţinele noastre intervenţii au fost 
trunchiate. Contribuţia fiecăruia dintre noi a fost redusă la 
unul sau două comentarii superficiale. Şi asta a fost tot. Ca 
urmare, „discuția” la care au asistat cei ce au văzut 
emisiunea era cât se poate de diferită de aceea care avusese 
loc în studio. Au fost mulți cei care, ulterior, au remarcat că, 
după toate aparențele, nu prea ni se oferise ocazia să ne 
exprimăm punctul de vedere. În realitate, am avut ceva mai 
multe şanse de a ne apăra, dar cele mai multe dintre vorbele 
noastre s-au pierdut în camera de montaj. 

Fireşte, astfel de lucruri se întâmplă des în lumea 
televiziunii - o lume care ne era destul de familiară pentru 
ca să nu putem spune că am fost surprinşi. Dar, din păcate, 
s-au pierdut momente extraordinar de comice. De exemplu, 
la un moment dat, Barry Norman l-a întrebat pe episcopul 
de Birmingham dacă lucrările de genul celei publicate 
puteau fi considerate „periculoase”. „Indiscutabil”, a răspuns 
prelatul, care nu citise decât ultimele două capitole. Cartea 
noastră, a afirmat el, era o exploatare neruşinată a sexului, 
o goană după senzațional. O linişte împietrită a cuprins 
studioul. Sex? Scrisesem o carte despre sex? Stupefiati, ne- 
am uitat unul la altul, fiind pe punctul să ne întrebăm dacă 
nu cumva vreun tipograf cu mintea rătăcită ne inserase în 
volum câteva pagini din Kama Sutra. Ori poate înlocuise 


una dintre ilustraţii cu nudul unui templier. După 


aprecierea noastră, pe o scară a sexualităţii, cartea se afla 
undeva sub Giulgiul de la Torino - care, la urma urmelor, 
deşi reprezintă un bărbat dezbrăcat, nu a atras niciodată 
prea mult interes din acest punct de vedere. 

Capul lui Barry Norman a zvâcnit — exact mişcarea pe 
care o faci când încerci să-ți scoţi apa din urechi. Chiar şi 
Marina Warner părea vădit stânjenită. Noi am fost tentaţi 
ca, mai degrabă la modul ironic, să-l întrebăm pe episcop ce 
carte citise de fapt. Dar, înainte de a apuca să o facem, Cel 
de Sus a intervenit sub forma unui tehnician care a dat 
buzna în studio şi ne-a cerut să reluăm scena. Ceva mersese 
anapoda, ne-a explicat el, poate că vreun gremlin dereglase 
aparatura. Ca urmare, Barry Norman şi-a repetat 
întrebarea. Episcopul, care între timp îşi dăduse seama că o 
făcuse de oaie, s-a grăbit să profite de ocazie. Cartea noastră 
putea fi considerată „periculoasă? „Câtuşi de puțin”, a 
replicat el, cu o seninătate îngerească. Dimpotrivă, era 
convins că lumea creştină avea puterea de a ignora 
provocarea noastră. Şi, pentru că intenţia noastră nu era să 
demolăm creştinătatea, nu ne-am permis să-i punem la 
îndoială optimismul. 

Dar, aşa cum am spus, această secvență, ca şi multe 
altele, a fost tăiată în întregime. Totuşi, pentru lovitura nu 
tocmai onorabilă care ne fusese dată în emisiunea Omnibus, 


existau circumstanțe atenuante: tipul programului, putinul 


timp alocat, exigenţele specific televiziunii. Şi, la urma 
urmei, ne aşteptam ca lucrarea noastră să fie atacată şi 
răstălmăcită. Însă ceea ce nu se poate trece cu vederea este 
încercarea vădită a BBC-ului de a-l prezenta pe ducele de 
Devonshire într-o lumină ridicolă, ceea ce pare să fi fost 
principal intenţie a producătorului. În cartea noastră, 
exprimindu-ne fără echivoc, am stabilit că este posibil ca 
unii membri ai familiei Devonshire să fi fost singurii 
deținători ai unor informații semnificative. Declaraţia este 
bazată pe anumite dovezi datând din secolul al 
optsprezecelea ca şi pe comentariile făcute, în zilele noastre, 
de un membru al unei ramuri colaterale a familiei, care nu 
poate fi asociată, în mod direct, chiar cu ducele. Cu răbdare 
şi cu  constiinciozitate, i-am dat aceste explicații 
producătorului, care ne presa, insistind asupra subiectului. 
Dar el era hotărât să dezgroape câteva aspecte senzaţionale 
legate de Marea Britanie, aşa că, din exces de zel, a ajuns la 
Chatsworth ca să-l intervieveze personal pe duce. Pentru ca 
totul să pară cât mai dramatic, l-a pus pe acesta în fața unei 
afirmaţii pe care noi nu am făcut-o niciodată. Excelenței 
Sale i s-a relatat că, într-un volum în curs de apariţie, se 
menționa că familia Devonshire ar fi descins direct din Iisus. 
Cum era de aşteptat, ducele s-a simțit ofensat. „Ce infamie!”, 
a exclamat, indignat. Pentru că nu ne aparținea, afirmația 


căreia el îi dădea replica a fost tăiată din forma finală a 


emisiunii. Telespectatorii l-au văzut doar pe duce, care 
exclama „Ce infamie!, referindu-se la nu se ştie ce. 
Răspunsul ar fi putut fi dat unei întrebări legate de tactica 
francezilor în bătălia navală de la Quiberon Bay din 1759 
sau de calitatea tweed-ului englezesc de azi. 

Pe parcursul emisiunii Omnibus, episcopul de 
Birmingham a susținut că existau nu mai puţin de 
„şaptezeci şi nouă de mistificări” în doar două capitole — 
singurele două capitole pe care le citise. O astfel de acuzaţie, 
făcută de un personaj atât de ilustru, părea să fie autentică 
- o judecată de necontestat, rostită de Însuşi Vocea 
Adevărului; ca urmare eram definitiv osândiți. Ştire pe care 
ziarele, radioul şi televiziunea au preluat-o ca atare şi au 
răspândit-o pe întreg mapamondul. „Aţi fost criticati de un 
episcop”, ne-a spus, îngrijorat, un cunoscut care ne-a sunat 
tocmai din Statele Unite. 

„Sunteţi cumva în pericol? 

Nu era cazul să ne alarmeze perspectiva de a fi atacați 
de un detaşament de episcopi - un comano de teroristi cu 
mitre, cu cârjele episcopale transformate în aruncătoare de 
flăcări si cu măşti de ski á la SAS peste patrafirele şi 
mantiile fluturânde. Dar, prima oară când am fost învinuiți 
pentru existența a şaptezeci şi nouă de erori, am rămas, pe 
moment, inmärmuriti Era oare posibil să fi greşit de 


şaptezeci şi nouă de ori? Mărturisim că a existat o nelinişte 


pasageră, o clipă în care ne-am îndoit de noi înşine. Dar, în 
săptămâna următoare, la solicitarea noastră, episcopul a 
binevoit să ne transmită lista dactilografiată a „erorilor” pe 
care pretindea că le-am fi comis. Era un document întru 
totul original. Admitem că episcopal descoperise într-adevăr 
patru greşeli minore. Afirmaserăm, în mod eronat că, în 
epoca lui lisus, Palestina era împărţită în două provincii. 
Aşa cum prelatul observase în mod corect, era, de fapt, 
formată dintr-o provincie şi două tetrarhii. Spuseserăm şi că 
informația că lisus ar fi fost dulgher provine din Evanghelia 
după Luca. Episcopul avea şi aici dreptate, e vorba de 
Evanghelia după Marcu. De asemenea, un zețar neatent, a 
cărui eroare ne scăpase printre degete, plasase existența lui 
Iulius Africanul în secolul al treilea în loc de secolul întâi; 
iar un redactor scrisese, probabil din greşeală, în manuscris 
„cetatea Efes din Grecia”, în loc de „cetatea grecească Efes”. 
Efes se află, desigur, în Asia Minor. 

În aceste patru privințe, nu puteam decât să ne 
recunoaştem vinovăția. Episcopul avea dreptate, căzuserăm 
în greşeală şi se cuvenea să-i acceptăm corecturile. Dar ce 
era cu celelalte şaptezeci şi cinci de mistificări pentru care 
mass-media, citându-l pe înaltul prelat, cerea sus şi tare să 
fim trasi la răspundere? Efectiv, toate s-au dovedit a nu fi 
denaturări ale faptelor, ci doar erori de interpretare - sau, 


mai exact, aspecte controversate, pentru că modul în care ar 


trebui înțelese este încă obiectul unor dezbateri. Noi 
„păcătuisem” doar neprivindu-le prin prisma tradițiilor 
existente. De exemplu, episcopul listase drept „erori” o serie 
de afirmaţii asupra cărora „se mai poate discuta”, iar 
explicaţiile oferite de noi nu erau „susținute de majoritatea 
specialiştilor” - spunea el, referindu-se, bineînțeles, la 
cercetătorii traditionalisti care îi împărtăşeau părerile. În 
aceeaşi listă inclusese şi menţionarea unui text apocrif, pe 
care el nici nu îl cunoştea, nici nu îl avea în biblioteca 
personală, cu toate că este uşor de procurat, atât în ediţie 
cartonată cât şi în ediție broşată. Cu alte cuvinte, eram 
greşeala noastră că textul lipsea din propria lui bibliotecă. 
Totodată, episcopul etichetase drept greşeală o referință care 
i se părea lipsită de sens - explicaţia se afla în primele 
capitole ale cărții, pe care el nu citise. În sfârşit, noi 
susțineam că „Evangheliile nu sunt altceva decât nişte 
documente istorice, ca oricare altele”, iar el considera asta o 
altă eroare. „Nu, a afirmat, sunt documente unice, prin care 
veştile bune aduse de Hristos ne sunt redate sub forma unor 
cronici.” Orice ar putea însemna asta, nu putem fi 
incriminati pentru mistificare. Dacă păcătuim cumva, o 
facem doar prin faptul că părerea noastră despre Evanghelii 
nu coincide cu a episcopului. 

lată deci pentru ce anume ne încriminase episcopul 


de Birmingham. În lumina celor de mai sus, condamnarea 


noastră pentru „şaptezeci şi nouă de mistificări” apare ca 
fiind cel puţin puerilă, ca să nu spunem eronată. Totuşi, 
cele mai multe critici venite din partea instituției bisericeşti, 
sunt, în esență, de aceeaşi natură. În cartea noastră, ne 
referim la ceea ce este posibil şi probabil din punct de 
vedere istoric şi, ori de câte ori faptele sunt cunoscute, la 
realități istorice. Criticii noştri teologi, dintre care cei mai 
mulți nu sunt specialişti în istorie, ne puteau ataca doar din 
punctul de vedere al credinței religioase. Credința nu oferă 
cea mai bună perspectivă asupra istoriei, dar multi dintre 
criticii noştri nu aveau de ales. Aveau impresia că atacasem 
anumite interese pe care ei se simțeau obligați să le apere, 
apelând la argumente oricât de şubrede. 

„Cartea dumneavoastră nu s-a bucurat de o primire 
favorabilă din partea autorităţilor bisericeşti”, puteau să ne 
spună acum reporterii de radio şi televiziune şi ar fi fost 
sinceri — deşi totul era stupid. Ca şi cum lucrurile s-ar fi 
putut petrece şi altfel. Ca şi cum ar fi fost de aşteptat ca 
oricare episcop creştin să spună „Aveţi dreptate” şi să ne 
predea mitra. 

Eram, de asemenea, blamati pentru că făcusem 
speculaţii. Dar noi recunoscusem asta. Am cerut să fie luat 
în consideraţie faptul că declarasem explicit că nu era vorba 
decât de nişte ipoteze, iar ipotezele nu se pot baza decât pe 


nişte speculaţii. Raritatea informaţiilor demne de încredere 


referitoare la problemele ridicate de Biblie îl obligă pe orice 
cercetător al domeniului să recurgă la speculaţii, dacă nu 
cumva preferă să păstreze tăcerea. Desigur, speculațiile nu 
trebuie făcute la întâmplare, este necesar să fie încadrate în 
contextul informațiilor istorice existente. Dar ideea este că 
nu poți decât să faci presupuneri - să interpretezi mărturiile 
insuficiente şi de multe ori neclare. Studiile biblice implică 
speculatia, la fel şi teologia. Evangheliile sunt documente 
sumare, ambigue şi adeseori contradictorii. În ultimele două 
mii de ani, oamenii au purtat nu numai discuții aprinse, ci 
şi războaie, fără să se pună de acord asupra sensului 
anumitor pasaje. În coagularea tradiţiei creştine, un singur 
principiu a fost stabilit definitiv: în trecut, de câte ori se 
confruntau cu una dintre numeroasele ambiguitäti din 
scriptură, autoritățile ecleziastice făceau speculaţii legate de 
sensul acesteia. 

Concluziile la care s-a ajuns astfel, odată acceptate, 
au fost păstrate cu sfințenie, devenind dogme şi - în mod 
eronat - după câteva secole au ajuns să fie considerate fapte 
dovedite. Dar aceste concluzii nu sunt câtusi de putin fapte. 
Sunt speculații şi interpretări adunate într-o tradiţie; şi, 
permanent, greşim considerând tradiția adevăr. 

Un singur exemplu ar trebui să fie suficient pentru a 
ilustra acest proces. Conform celor patru Evanghelii, Pilat se 


referă la lisus numindu-l „regele iudeilor” şi o inscripție cu 


această titulatură este fixată de cruce. Dar nu ni se 
relatează nimic mai mult. Evangheliile nu povestesc dacă 
titulatura este justificată sau nu. La un moment dat, în 
trecut, cineva pur şi simplu a presupus că titlul fusese dat 
în bătaie de joc, iar cei mai multi dintre creştinii de astăzi 
acceptă, orbeşte, ca dovedit faptul că lisus a fost numit 
astfel în derâdere. Dar nu există absolut nici o dovadă în 
acest sens. Citind Evangheliile fără nici o idee preconcepută, 
nu poți găsi nimic care să sugereze că titulatura nu ar fi fost 
folosită cu toată seriozitatea, că nu ar fi fost perfect 
justificată. Din punctul de vedere al Evangheliior, lisus 
poate să fi fost regele evreilor şi să fi fost recunoscut ca 
atare de către contemporanii săi, inclusiv de Pilat. Doar 
tradiția ne spune că nu ar fi aşa. Acest raționament li se 
pare dubios comentatorilor de astăzi ai Bibliei numai 
datorită tradiţiei creştine. Când am sugerat că lisus ar fi 
putut fi, în realitate, „regele iudeilor”, nu am contrazis 
faptele, ci numai o veche tradiţie, un sistem de credinţe 
încetățenit şi bazat pe interpretarea speculativă făcută de 
cineva. 

„Nu vă puteţi dovedi concluziile”, este un alt cap de 
acuzare ridicat împotriva noastră de reporteri şi de teologi — 
ca şi cum s-ar fi aşteptat să le oferim o declaraţie dată sub 
jurământ, semnată de lisus însuşi şi corespunzător atestată 


de martori şi de un notar. Bineînţeles că nu ne puteam 


„dovedi” concluziile. Aşa cum am tot repetat si subliniat 
chiar în carte, am prezentat o simplă ipoteză. Dacă am fi 
putut să o dovedim, nu ar mai fi fost o ipoteză, ar fi fost o 
realitate; şi nu ar mai fi existat nici o controversă, ci doar o 
dezvăluire senzationalä, un fapt împlinit. Dar, în contextul 
existent, ce ar constitui o „dovadă” autentică? Din tot ce ni 
se relatează în Noul Testament, poate fi ceva astfel „dovedit'? 
Evident, răspunsul este „nu”. Când e vorba de Noul 
Testament, nimic nu poate fi demonstrat fără drept de apel. 
Dacă noi nu ne putem „dovedi” concluziile, tot aşa nu poate 
fi dovedit că lisus s-a născut din fecioară, că a păşit peste 
ape, că a înviat din moarte. Într-adevăr, nu putem „dovedi” 
nici măcar că lisus a fost un personaj istoric. De fapt, 
numeroşi autori de ieri şi de azi au adus argumente 
convingătoare că nu a fost aşa. 

În ultimă instanţă, problematica „dovezilor” iese din 
discuție. Dată fiind lipsa mărturiilor, atât documentare cât 
şi arheologice, aproape nimic - sau chiar nimic — legat lisus 
nu poate fi „dovedit”. Ceea ce au la dispoziție majoritatea 
cercetătorilor este evidența, iar „evidență” nu înseamnă 
„dovadă. Când ne referim la studiul Noului Testament, 
evidența nu poate „demonstra” nimic, poate doar sugera 
gradul de plauzibilitate al relatărilor sau probabilitatea, mai 
mare sau mai mică, ca acestea să corespundă adevărului. 


Această evidenţă trebuie studiată, evaluată şi interpretată 


pentru a trage nişte concluzii demne de încredere: de 
exemplu, că o anumită succesiune a evenimentelor este 
mult mai verosimilă decât alta. Dacă se procedează astfel, 
problema se reduce la una de bun-simt si de cunoaştere a 
condiției umane. Este evident mult mai verosimil ca un om 
să se fi căsătorit, să fi procreat şi să fi încercat să câştige un 
tron decât să fi fost născut de o fecioară, să fi mers pe apă şi 
să se fi ridicat din morți. 

În ciuda afirmațiilor teologilor şi reporterilor, 
declarația de mai sus nu constituie „un atac asupra însăşi 
esenței creştinătăţii şi a etos-ului creştin”. Pentru că acestea 
rezidă în învăţăturile lui lisus. Învăţături care, din cele mai 
multe puncte de vedere, sunt unice. Însăşi exprimarea 
acestora este „noua învățătură”, ele sunt „veştile bune” 
destinate umanității şi sunt justificate prin ele însele. Nu 
trebuie să fie susținute de detaliile unei biografii 
miraculoase şi mai ales nu de acel tip de amănunte 
supranaturale care caracterizează  rivalitätile dintre 
divinitätile lumii antice. Dacă învățăturile au nevoie de 
asemenea detalii, asta conduce la o altă concluzie: fie că 
învățăturile au serioase imperfectiuni, fie că, ceea ce este 
mai plauzibil, credința creştinilor lasă de dorit. Un creştin 
adevărat ar trebui să înțeleagă că adevărata însemnătate a 
lui lisus stă în învățăturile pe care s-a străduit să le 


răspândească. lar acestea nu pot fi anulate dacă se 


dovedeşte că au fost elaborate de un om care a fost soț şi 
tată. Şi nici nu sunt mai întemeiate dacă provin de la un 
bărbat cast. 

Cei mai mulți dintre teologii şi clericii de rang înalt 
care ne-au criticat erau protestanți. De fapt, majoritatea 
erau anglicani, ca episcopul de Birmingham, în timp ce 
biserica catolică a păstrat tăcerea asupra subiectului. Dar 
un fost important funcționar ne-a mărturisit că — deşi nu se 
va face niciodată o declaraţie oficială în acest sens -, la 
nivele superioare ale ierarhiei catolice, a fost recunoscută, în 
cadru restrâns, dacă nu absoluta veridicitate, cel puţin 
plauzibilitatea concluziilor noastre. Şi, în timpul unei 
discuţii radiodifuzate din cadrul campaniei de promovare 
din Statele Unite, am evaluat implicațiile cărții împreună cu 
dr. Malachi Martin, unul dintre reprezentanţii de vârf ai 
Vaticanului şi un fost membru al Institutului Pontifical. În 
final, concluzia domniei sale a fost că, din punct de vedere 
teologic, nu există obiecţii legate de supoziţia că lisus s-ar fi 
căsătorit şi ar fi procreat. 

Puţini dintre istoricii reputați au binevoit să ne acorde 
atenţia lor. În lumina unor consideraţii ulterioare, ne-am 
dat seama că acest lucru nu este chiar atât de surprinzător. 
Savantii, ca şi politicienii, sunt prudenti. Condamnarea 
noastră definitivă ar fi putut genera, în viitor, o serie de 


complicaţii - s-ar fi putut întâmpla să iasă la iveală 


documente care să vină în sprijinul concluziilor noastre. Iar 
să ne susțină ar fi putut fi încă şi mai riscant - se punea 
problema deplasării reputației profesionale în prima linie a 
unei controverse potenţial explozive. În concluzie, pentru 
istorici era mult mai înțelept să se eschiveze, să nu-şi facă 
cunoscută părerea, păstrând tăcerea cu sfințenie sau, după 
caz, să adopte o atitudine condescendent olimpiană, 
superioară şi ironică. Prin astfel de mijloace, lucrarea 
noastră putea fi minimalizată până la proverbialul statut de 
furtună într-un pahar cu apă, evitându-se cu abilitate orice 
confruntare cu materialele pe care le aduce în discuţie. 

Cu toate acestea, când şi când, ne loveam de o 
împotrivire stranie, alimentată de înfrigurata disperare a 
unui bastion asediat de barbari sălbatici. Astfel, Marina 
Warner nu ne-a atacat doar în Omnibus, ci şi în recenzia 
semnată de ea în The Sunday Times (ediția londoneză). În 
această recenzie (care a fost etichetată de un comentator 
drept „cea mai grosolană recenzie a anului”, iar un altul a 
considerat-o, pur şi simplu, isterică), doamna Warner ne-a 
criticat cu asprime şi pentru că ne-am încrezut în anumite 
surse de infor-mare îndoielnice - surse la care, de fapt, noi 
nici nu apelasem. În The Times Literary Supplement, 
Jonathan Sumption ne-a blamat din aceleaşi motive. El a 
citat, ca exemplu de utilizare a unei surse nedemne de 


încredere, o referință pe care nu ştia că o găsisem chiar într- 


o lucrare a Marinei Warner. Dr. Sumption ne-a taxat cu o 
medie de o eroare pe pagină. Când reporterul de la 
Telegraph l-a rugat să menționeze câteva astfel de erori, dr. 
Sumption a devenit brusc foarte vag. 

Criticile istorice întemeiate de care am avut parte pot 
fi încadrate în două categorii. Unele, incontestabil valide şi 
de valoare, ne-au corectat în ceea ce priveşte anumite 
aspecte specifice - statistici, date, titluri nobiliare, 
terminologii şi alte amănunte într-adevăr eronate, dar care 
nu afectau argumentele, ipotezele şi concluziile noastre. Au 
fost totuşi şi istorici care au pus la îndoială metodele 
noastre generale de abordare a subiectului. Aceştia au 
susținut că nu am procedat „ca la carte”. Comparate cu 
standardele cercetării academice consacrate, metodele 
noastre nu respectau regulile, erau cât se poate de 
neortodoxe, neobişnuite şi chiar eretice. Nu tinusem cont de 
de anumite proceduri stiintifice conservate cu sfințenie, de 
precautii dogmatice de abordare. Demostrasem astfel, 
spuneau ei, că nu eram decât nişte amatori, nişte diletanti 
care nu prezentau nici o garantie si care nu trebuiau luați în 
considerație. Mai mult, săvârşisem infracțiunea de a 
nesocoti suveranitatea „experților”, încălcându-le teritoriul. 
În consecință, nu puteam fi priviți decât cu o serioasă si 


îndreptățită dezaprobare. 


Studiasem temeinic tehnicile „oficiale” de cercetare 
academică şi, efectiv, ştiam destul de bine cum să le punem 
în practică. Dacă n-am fi recurs la metodele noastre, ca ei 
am fi procedat. Nu ne-am străduit să scriem un bestseller, 
aşa cum credeau, literalmente, fundamentaliştii creştini. 
Totodată, nu am intenționat să scriem o carte care să li se 
adreseze, în exclusivitate, specialiştilor — şi care ar fi putrezit 
pe rafturile bibliotecilor. Dimpotrivă, am dorit ca, fără să 
compromitem integritatea lucrării noastre, aceasta să fie 
accesibilă marelui public. (La urma urmelor, aveam de spus 
o poveste foarte interesantă şi nu am vrut să o transformăm 
într-o comunicare seacă, ci într-o istorisire captivantă.) Am 
făcut eforturi pentru ca cercetarea noastră să respecte cele 
mai riguroase criterii. Dar am decis să-i prezentăm 
rezultatele sub forma unei lecturi cât se poate de 
antrenante. 

În ultimă instanță, modul nostru de lucru a fost dictat 
de cu totul alți factori, mult mai importanți. De fapt, a fost 
impus de specificul subiectului abordat. Materialul nostru 
documentar a acoperit un spectru diversificat, de mare 
anvergură, în ceea ce priveşte pro-venienta, tipul şi 
cronologia. Am fost nevoiți să-l sintetizăm într-o succesiune 
coerentă de informaţii, de la Noul Testament până la o 
societate pe jumătate secretă din Europa zilelor noastre şi 


de la Evanghelii şi de la legendele Graal-ului până la 


reportajele de actualitate din ziarele contemporane. Pentru o 
astfel de întreprindere, tehnicile academice de lucru erau 
extrem de inadecvate. Necesitatea interconectării aspectelor 
atât de diversificate ale subiectului atacat ne-a obligat să 
adoptăm si să perfectionäm un mod de abordare 
comprehensibil, bazat mai degrabă pe sinteze decât pe 
traditionalele analize. (Această abordare este explicată pe 
larg chiar în carte, în subcapitolul „Nevoia de a sintetiza.) 

O astfel de tehnică a fost bine-venită mai ales din 
cauză că metodele tradiționale îşi demonstraseră deja 
ineficienta în ceea ce priveşte cercetarea unor domenii atât 
de vaste precum cele acoperite de materialul nostru. În plus, 
investigațiile noastre pătrundeau în sfere care, în cercurile 
academice, erau considerate suspecte. Orice perioadă a unei 
epoci trecute ai examina, este imposibil să nu întilneşti o 
serie de aparente anomalii - incidente, fenomene, grupuri 
sau indivizi care îți atrag atenţia asupra lor, dar care lasă 
impresia că nu s-ar încadra în fluxul acceptat al 
evenimentelor istorice. Când sunt confruntati cu astfel de 
evenimente, istoricii cei mai ortodocşi preferă să le ignore, să 
le excludă, considerându-le anomalii ocazionale, periferice, 
neesentiale. De aceea Nostradamus, de exemplu, are 
statutul unui personaj straniu, dar irelevant, şi nu i se 
acordă suficientă atenţie când se studiază istoria Franţei din 


secolul al şaisprezecelea. În acelaşi mod sunt tratate 


majoritatea problemelor referitoare la Ordinul Cavalerilor 
Templieri, care apar doar ca note de subsol în relatările 
despre cruciade. Prin însăşi specificul lor, societățile secrete 
îi pun adesea în încurcătură pe istorici; neavând intenția să- 
şi mărturisească ignoranta, aceştia preferă să minimalizeze 
importanța subiectului. Francmasoneria - pentru a cita un 
singur astfel de exemplu - este de o importanţă vitală pentru 
tot ce ţine de aspectele sociale, psihologice, culturale şi 
politice ale istoriei Europei din secolul al optsprezecelea, ca 
şi pentru întemeierea Statelor Unite; cu toate acestea, 
majoritatea manualelor nici măcar nu o pomenesc. Multe 
dintre cele mai importante evenimente istorice nu se 
regăsesc în documentele existente. Pare să fie o tactică 
implicită - tot ceea ce nu este complet şi satisfăcător atestat 
se consideră irelevant şi, în consecință, nu merită să fie luat 
în discuție. 

Până nu demult, rozicrucienii din secolul al 
şaptesprezecelea nu erau luați în seamă, fiind considerați o 
sectă de lunatici; iar spectrul disciplinelor cunoscute sub 
apelativul „ezoterice” — astrologia, alchimia, Cabala, tarotul, 
numerologia şi geometria sacră - erau, de asemenea, 
etichetate ca nesemnificative şi puse sub interdicţie. În 
prezent, datorită activității desfăşurate de regretata Frances 
Yates, de colegii săi de la Warburg Institute, asemenea 


subiecte pot fi privite în perspectivă şi astfel ele devin într- 


adevär importante. Misteriosii si evazivii rozicrucieni pot fi 
acum perceputi ca având un rol crucial în desfăşurarea 
evenimentelor care au condus la declanşarea Războiului de 
Treizeci de Ani şi la întemeierea Societăţii Regale din Anglia. 
lar disciplinele ezoterice nu mai sunt considerate simple 
ciudätenii cu vagi tangente la istoria occidentală, ci o cheie 
vitală pentru înțelegerea Epocii Renaşterii. Oricum, aceste 
„aberaţii” se încadează în curentul principal al istoriei mai 
bine decât subiectele de obicei etichetate ca atare. 

O mare parte dintre materialele folosite de noi erau, 
din punct de vedere academic, suspecte de „ezoterism sau 
de un pretins rozi-crucianism, motiv pentru care numai 
câțiva istorici le-au luat în discuţie. Existau puţine cărți 
demne de încredere şi foarte puţine conexiuni relevante 
fuseseră făcute. Am fost deci forțați să destelenim noi 
terenuri, con-fruntîindu-ne cu anomaliile şi chiar 
reconsiderându-le cu suficientă flexibilitate, în urma unei 
abordări comprehensive. A fost necesar să stabilim 
conexiuni noi, să găsim adevăratele legături către domenii 
astăzi uitate, să readucem anumite subiecte tabu la statutul 
lor inițial. Şi a trebuit să cercetăm lucrările unor scriitori 
ocultişti şi mistici şi să le plasăm în adevăratul lor cadru 
istoric, dar fără a ne lăsa atraşi în capcanele destinate 


credulilor. 


Asadar, modul nostru de abordare a materialului 
cercetat a fost impus chiar de acesta: de necesitatea de a fi 
sintetizat, de a investiga şi integra în istoria cunoscută 
„anomaliile” pe care, de obicei, istoricii traditionalisti le 
ignoră. De aceea nu am fost surprinşi că aceşti istorici au 
pus la îndoială stilul nostru de lucru. Dar este demn de 
subliniat, nu doar ca o coincidenţă, că cele mai favorabile 
reacții față de cartea noastră au venit din partea 
personalităților vieţii literare - de exemplu de la scriitori ca 
Anthony Burgess sau Anthony Powell şi Peter Vansittart. 
Spre deosebire de istoricul profesionist, romancierul este 
familiarizat cu modul în care noi am tratat subiectul. El 
însuşi sintetizează diferite materiale pentru a face conexiuni 
mai flexibile decât cele menţionate în mod explicit în 
documente. El ştie că istoria nu se reduce doar la faptele 
intrate în cronici, ci adesea poate fi descoperită în zone mult 
mai putin palpabile - în realizările în plan cultural, în 
mituri, legende şi tradiții, în trăirile psihice ale 
personalităților şi chiar ale oamenilor simpli. Pentru un 
romancier, cunoaşterea nu se împarte în compartimente 
rigid demarcate, nu există nici tabuuri, nici „subiecte rău 
famate”. Pentru el, istoria nu este înghețată, perioadele si 
epocile nu sunt blocuri de piatră precis delimitate, pentru ca 
fiecare să poată fi izolată şi supusă câte unui experiment de 


laborator riguros controlat. Istoria este, dimpotrivă, un 


proces fluid, organic si dinamic, prin care psihologia, 
sociologia, politica, artele si tradiția se întrepătrund într-o 
aceeaşi unică țesătură. Viziunea noastră, înrudită cu a 
romancierului, a fost aceea care ne-a călăuzit de-a lungul 
strădaniilor de a ne duce cartea la bun sfârşit. 

Poate că am pus prea mult accentul pe reacțiile ostile 
la cartea noastră. Au existat şi reacții favorabile, venite de la 
recenzenti, de la reporterii din mass-media şi din rândurile 
publicului larg. Aceste reacții favorabile şi categoria de 
interese pe care le reflectă sunt extrem de diferite în Marea 
Britanie față de Statele Unite. 

În America, atenţia s-a concentrat pe ultimele patru 
capitole ale cărţii, capitolele referitoare la lisus, „dinastia 
Graal-ului”, originea creştinismului si istoria bisericii 
timpurii. Pentru publicul american, cel mai important 
aspect al cărții pare să fie dezbaterea asupra creştinismului 
şi implicaţiile pe care le pot avea teoriile noastre. Pe 
parcursul circuitului de promovare întreprins în Statele 
Unite am descoperit un public viu şi entuziast, gata să 
discute multe dintre adevărurile religioase considerate 
înainte ca imuabile. Multi erau fascinati de procedura 
birocratică prin care anumite lucrări au fost inserate în Noul 
Testament, iar altele au fost excluse. Şi era bine primită 
dezvăluirea noastră referitoare la faptul că Noul Testament 


este mai putin un tablou al Ţării Sfinte în timpul lui lisus 


cât o imagine a valorilor si atitudinilor bisericii din secolul al 
patrulea. În plus, argumentele noastre au fost însuşite 
imediat de feministele din America, ele înțelegând rapid 
implicaţiile celor spuse de noi, implicaţii considerabile 
asupra unor probleme contemporane extrem de 
controversate, precum celibatul preoţilor şi rolul femeii în 
biserică şi în societate. Fusesem conştienţi de aceste 
implicaţii, dar eram surprinşi de buna primire făcută de 
mişcarea feministă. 

În Marea Britanie, situaţia era oarecum diferită. 
Controversele legate de lisus s-au aprins şi s-au stins 
imediat. Ce a rămas a fost interesul de lungă durată în 
latura istorică ale lucrării noastre, aspect în general ignorat 
în Statele Unite. Interesul britanicilor s-a concentrat asupra 
unor subiecte precum cavalerii templieri şi cruciadele, erezia 
catară, rozicrucianismul şi francmasoneria, ca şi asupra 
unor aspecte culturale, cum ar fi semnificaţia lui Poussin şi 
a altor personalităţi artistice sau criptografia, descifrarea 
codurilor şi a cifrurilor, des întâlnită în lucrare. Iar cele trei 
filme produse la BBC stârniseră deja în rândurile publicului 
televiziunii britanice interesul asupra misterului de la 
Rennes-le-Château. 

Fiecare dintre subiectele de mai sus ar fi putut furniza 
material pentru o carte. Şi este loc şi se simte nevoia scrierii 


acestor cărți pentru fiecare subiect în parte şi, aşa cum am 


tot spus în interviuri, considerăm că lucrarea noastră doar 
deschide drumul. Dincolo de toate celelalte teme, trei rămân 
de cel mai mare interes: misterul de la Rennes-le-Château; 
„dinastia Graal-ului” sau legătura de sânge; şi Prioria din 
Sion, această societate secretă care, din Evul Mediu şi până 
azi, a avut un rol central în povestea noastră. 

Considerăm că lucrarea noastră a amorsat suficient 
fiecare din aceste trei teme. În timpul lunilor care au trecut 
de la apariția cărții, am primit numeroase scrisori, ne-am 
întâlnit cu numeroase persoane si am obținut noi informaţii 
relevante şi valoroase. De la apariţie, cel putin un lucru este 
clar: cartea noastră este numai un preludiu, doar deschide 
drumul. Dacă noi o să mai abordăm sau nu aceste subiecte, 
este greu de spus, iar subiectul este departe de a fi fost 


epuizat. 
PREFAŢĂ 


În 1969, în drum spre Cevennes, unde trebuia să-mi 
petrec concediul în acea vară, am cumpărat, cu totul 
întâmplător, o carte. Le Tresar Maudit (Comoara blestemată), 
de Gerard de Sede, era o carte din zona enigmelor 
dezvăluite: o poveste uşurică, dar antrenantă, un amalgam 
de fapte istorice, mister autentic şi presupuneri. Aşa cum se 


întâmplă de obicei cu astfel de lecturi, după vacanţă aş fi 


dat-o uitării, dacă nu aş fi fost frapat de o omisiune ciudată 
şi greu de ignorat. 

Comoara „blestemată” despre care era vorba părea să fi 
fost descoperită în anii 1890 de un preot de ţară care 
descifrase nişte documente criptate, dezgropate în biserica 
în care slujea. Deşi erau reproduse textele a două dintre 
aceste documente, „mesajele secrete” care se ascundeau în 
spatele lor nu erau publicate. Ca urmare, mesajele se 
pierduseră din nou. Totuşi, am descoperit că, în urma unui 
studiu relativ superficial al celor cuprinse în carte, cel putin 
unul dintre mesajele tăinuite ieşea la iveală. Nu aveam dubii 
asupra faptului că şi autorul îl descifrase. Nu ar fi putut 
scrie cartea dacă şi-ar fi aruncat asupra documentelor doar 
o privire superficială. Deci nu avea cum să nu afle ceea ce 
descoperisem eu însumi, în plus, mesajul era exact tipul de 
citat care intrigă, sporind astfel cifra vinzärilor unei cărți de 
succes. De ce Gerard de Sede nu îl publicase oare? 

În timpul lunilor care au urmat, atât stranietatea 
povestirii, cât şi posibilitatea ca ea să fi fost punctul de 
pornire spre alte descoperiri, o readuceau, din când în când, 
în gândurile mele. Atracția pe care o exercita asupra mea 
era similară cu aceea a unui joc incitant de cuvinte 
încrucişate - la care se adăuga curiozitatea stârnită de 
tăcerea autorului. Deoarece întrezăream noi înțelesuri care 


păreau să fie ascunse pe mai multe niveluri în spatele acelor 


documente, am început să-mi doresc să pot dedica cercetării 
enigmei din Rennes-le-Château ceva mai mult decât nişte 
momente furate din timpul meu de lucru ca scenarist 
pentru televiziune. De aceea, spre sfârşitul toamnei anului 
1970, i-am prezentat povestea, ca pe un posibil subiect de 
documentar, lui Paul Johnstone, producătorul executiv al 
serialului istoric şi arheologic Chronicle, realizat de BBC. 
Paul a întrevăzut perspective tentante, aşa că am fost 
trimis în Franța, ca să discut cu autorul cărții şi să analizez 
posibilitățile de realizare a unui scurt-metraj. În acelaşi an, 
în timpul sărbătorilor de Crăciun, m-am întâlnit cu de Sede 
la Paris. Chiar de la prima întrevedere, i-am pus întrebarea 
care nu-mi dădea pace de mai bine de un an. „De ce nu ați 
publicat mesajul ascuns în pergamente? Replica lui m-a 
uluit: „Care mesaj?” Nu-mi venea să cred că nu avea habar 
de existența acelui mesaj atât de uşor de descifrat. De ce 
încerca să se eschiveze? Brusc, am devenit eu însumi 
reticent, lipsit de dorința de a dezvălui întocmai ceea ce 
descoperisem, în următoarele minute, ne-am tatonat unul 
pe celălalt până când a devenit evident faptul că mesajul ne 
era cunoscut amândurora. Mi-am repetat întrebarea: „De ce 
nu l-ați publicat?” De data asta răspunsul lui a fost bine 
chibzuit: „Am considerat că oamenii de talia dumneavoastră 
vor prefera să îl descifreze singuri şi să îl păstreze pentru ei 


înşişi. 


Replica aceea, tot atât de criptică precum misterioasele 
hrisoave ale preotului, a fost primul indiciu clar că enigma 
din Rennes-le-Château avea să se dovedească a fi mult mai 
mult decât o simplă poveste despre comori ascunse. 

În primăvara anului 1971, am început să pregătesc, 
împreună cu regizorul Andrew Maxwell-Hyslop, un film din 
seria Chronicle. Trebuia să fie un doar un episod de 
douăzeci de minute dintr-un program tip magazin. Dar, în 
timp ce lucram, de Sede a început să ne furnizeze noi 
informaţii. Mai întâi a adus textul complet al unui mesaj 
cifrat de o importanţă majoră, referitor la pictorii Poussin şi 
Teniers. Mi s-a părut fascinant. Codul folosit era incredibil 
de complex. Ni s-a povestit că fusese „spart, cu ajutorul 
computerelor, de specialiştii din Serviciul de Decodificări al 
Armatei Franceze. Am studiat eu însumi meandrele cifrului 
şi am ajuns la concluzia că explicaţia care ni se oferise era 
cel putin suspectă. Mi-am verificat supozitiile apelând la 
ajutorul experților în codificare din Serviciul de Spionaj 
Britanic. Şi ei mi-au dat dreptate: „Un computer nu poate 
rezolva problema, datele sunt insuficiente”. Codul era de 
nedescifrat fără o cheie pe care cineva, cândva, trebuie să o 
fi avut. 

Apoi, acelaşi de Sede a aruncat o a doua bombă. Ne-a 
anunțat că fusese descoperit un mormânt care semăna cu 


cel reprezentat în faimosul tablou al lui Poussin, Les Bergers 


d'Arcadie (Pastori din Arcadia). Şi a promis să ne pună la 
dispoziție fotografiile acestuia imediat ce „avea să intre în 
posesia lor”. Într-adevăr, le-am primit peste doar câteva zile 
şi atunci ne-a fost clar că filmuletul nostru despre un mister 
de importanță locală începea să capete conotații 
neaşteptate. Paul a decis să-l abandoneze şi ne-am asumat 
obligația de a realiza un film Chronicle integral. Astfel aveam 
mai mult timp pentru cercetări şi, totodată, mai mult timp 
de emisie pentru a prezenta toată povestea. Iar difuzarea a 
fost amânată până în primăvara anului următor. 

Filmul The Lost Treasure of Jerusalem? (Tezaurul 
pierdut al Ierusalimului?) A fost transmis în februarie 1972 
şi a provocat reacţii puternice. Am realizat că dădusem 
peste un subiect de mare interes - nu numai pentru mine, ci 
şi pentru un public foarte larg. Erau necesare noi cercetări, 
mult mai riguroase. Se punea problema realizării unei a 
doua părți a filmului. În 1974 aveam o mulțime de materiale 
noi şi Paul l-a desemnat pe Roy Davies ca producător al 
celui de-al doilea film din ciclul Chronicle, The priest, the 
Painter and the Devii (Preotul, pictorul şi diavolul). Încă o 
dată, reacția publicului a demonstrat cât de mult înflăcărase 
povestea imaginaţia spectatorilor. Dar povestea devenise 
deja atât de complexă si ramificatiile sale se întinseseră atât 
de departe încât o cercetare detaliată depăşea posibilitățile 


unei singure persoane. Apăruseră prea multe conexiuni care 


trebuiau urmărite. Cu cât mă axam mai mult pe una dintre 
direcţiile investigației, cu atât deveneam mai conştient de 
marea masă de materiale pe care le neglijam. În această 
conjunctură descurajantă, şansa, care mai întâi îmi pusese 
întâmplător totul în cârcă, a avut grijă să nu mă präbusesc 
sub greutatea ei. 

În 1975 am avut marele noroc de a-l întilni pe Richard 
Leigh la nişte cursuri de vară la care tineam amândoi 
prelegeri legate de diverse aspecte ale literaturii. Richard 
este romancier şi autor de proză scurtă, absolvent al unor 
cursuri postuniversitare de literatură comparată şi un foarte 
bun cunoscător al istoriei, filozofiei, psihologiei şi al 
disciplinelor ezoterice. Lucra de câţiva ani ca lector 
universitar în Canada, Statele Unite şi Marea Britanie. 

Cât au durat acele cursuri, am petrecut multe ore 
abordând subiecte de interes comun. Eu am adus în 
discuție cavalerii templieri, care, pe fundalul enigmei de la 
Rennes-le-Château, jucau un rol important. Spre încântarea 
mea, am descoperit că el aprofundase temeinic studiul 
istoriei misteriosului ordin al călugărilor-războinici, care îi 
captase de mult atenția. Dintr-o singură lovitură, am scăpat 
de luni întregi de munca pe care le crezusem aşternute 
înaintea mea. Richard putea răspunde la majoritatea 
întrebărilor mele şi era la fel de intrigat ca mine de o serie de 


aparente anomalii pe care le scosesem la lumină. Şi, cu 


mult mai important, era fascinat de proiectul de cercetare pe 
care eu îl demarasem şi căruia el îi sesiza toate 
semnificaţiile. S-a oferit să mă ajute în lămurirea aspectelor 
legate de templieri. Si tot el l-a cooptat pe Michael Baigent, 
un licenţiat în psihologie care tocmai renuntase la o carieră 
de fotoreporter de succes pentru a-şi putea dedica tot timpul 
studiului templierilor, cu intenţia de a finaliza un proiect 
cinematografic. 

Oricât de mult aş fi căutat, nu aş fi reuşit să-mi găsesc 
coechipieri atât de competenți şi de care să mă simt atât de 
apropiat datorită afinitätilor noastre comune. După anii în 
care muncisem singur, mă reînsuflețea apariția neaşteptată 
a altor două minți care se alăturau proiectului meu. Primul 
rezultat palpabil al colaborării noastre a fost cel de-al treilea 
film Chronicle despre Rennes-le-Château, The Shadow of the 
Templars (Umbra templierilor), produs de Roy Davies în 
1979. 

Cercetările destinate realizării peliculei ne-au adus, 
până la urmă, față în față cu esafodajul pe care se ridicase 
misterul din Rennes-le-Château. Dar în scenariu nu am 
putut include decât aluzii la ceea ce tocmai începusem să 
desluşim. Dincolo de cele prezentate publicului, se afla ceva 
mult mai senzaţional, mai semnificativ şi a cărui importanță 


depäsea tot ce ne imaginasem când începusem să cercetäm 


=» 


„mica enigmă interesantă” legată de descoperirea făcută de 
un preot într-un sat de munte. 

În 1972, încheiam primul film spunând: „Ceva 
extraordinar aşteaptă să fie descoperii... Şi asta se va 
întîmpla într-un viitor destul de apropiat”. 

Cartea de față descrie nu numai acel „ceva, ci şi 
modul neobişnuit în care a fost descoperit. 


Semnează: Henry Lincoln 17 ianuarie 1981 

PARTEA ÎNTÂI - MISTERUL 

CĂTUNUL MISTERIOS 


La început, am crezut că ne confruntam cu un mister 
de importanţă strict locală - unul incitant, fără îndoială, dar 
a cărui semnificație era minoră şi care nu putea stârni nici 
un fel de interes în afara granițelor unui sătuc din sudul 
Franței. Am avut impresia că acea taină, deşi încâlcită în 
multe ite fascinante ale istoriei, era de interes în primul 
rând academic. Ne-am închipuit că investigaţiile noastre ar 
fi putut ajuta la clarificarea anumitor aspecte ale istoriei 
Occidentului, nu că urmau să le rescrie pe de-a-ntregul. Şi 
nici măcar nu am visat că ceea ce urma să descoperim ar fi 
putut trezi interesul contemporanilor noştri - şi încă un 
interes fulminant. 

La începutul investigațiilor, ne-ar fi fost greu să definim 
obiectul cercetărilor noastre. Nu aveam nici o teorie, nu 
porneam de la nici o ipoteză, nu puteam preciza ce anume 
vroiam să demonstrăm. Pur şi simplu, încercam să găsim o 
explicație pentru o enigmă bizară, dar lipsită de importanţă, 
de la sfârşitul secolului al nouăsprezecelea. Nu ştiam unde 
trebuia să ajungem, dar dovezile pe care le adunam - fiecare 
fiind în perfectă concordanţă cu cele ce o precedau - ne 
conduceau, pas cu pas, parcă prin propria lor voință, către 


un anume rezultat. 


Investigația noastră - pentru că a fost vorba într- 
adevăr de o investigaţie — a pornit de la o poveste mai mult 
sau mai putin lipsită de complicaţii. La o primă privire, 
aceasta nu era prea diferită de celelalte „poveşti cu comori” 
sau „mistere nerezolvate” care nu lipsesc din folclorul şi din 
legendele specifice fiecărei zone rurale. Una dintre versiunile 
ei fusese chiar publicată în Franţa şi stârnise într-o oarecare 
măsură interesul, dar - după câte ştiam noi la acel moment 
- nu i se acordase o importanță deosebită, însă era o 
versiune în care existau destule erori - după cum aveam să 
aflăm mai târziu. Vom începe prin a reda povestea în forma 
în care am auzit-o prima oară, adică aşa cum a fost 


publicată în anii 1960.! 


RENNES-LE-CHÂTEAU ŞI BERENGER SAUNIERE 


Într-un cătun din Franța, numit în Rennes-le- 
Château, a sosit, la 1 iunie 1885, un nou preot paroh. 
Numele preotului era Bérenger Saunicre.? Era un bărbat de 
treizeci şi trei de ani, chipeş, robust, energic şi, după toate 


aparențele, extrem de inteligent. Nu cu mult timp în urmă, 


1 Gerard de Sede, L'Or de Rennes (Aurul din Rennes). Robert Charroux, 
Tresors du Monde (Comorile Lumii) (Paris, 1962), pagina 247 sq. 


2 Annuaire Ecctesiastique (Anuarul Ecleziastic), pagina 282. 


în seminar fiind, päruse să aibă înainte o carieră clericală 
promițătoare. Cu certitudine, era destinat unui loc mult mai 
important decât un sat izolat printre dealurile răsăritene de 
la poalele Pirineilor. Cu toate acestea, la un moment dat, 
căzuse în dizgrație. Nu se ştie cu ce anume greşise, dar e 
limpede că îşi zădărnicise toate planurile de avansare. 
Dorind probabil să se descotorosească definitiv de el, 
superiorii săi îl numiseră paroh în Rennes-le-Château. Nu se 
ştie cu ce anume greşise, dar e limpede că îşi zădărnicise 
toate planurile de avansare. Dorind probabil să se 
descotorosească definitiv de el, superiorii săi îl numiseră 
paroh în Rennes-le-Château. 

Pe atunci, acel cătun situat pe o pantă abruptă, la 
patruzeci de kilometri de Carcassonne, avea doar două sute 
de locuitori. Oricine altcineva s-ar fi considerat exilat pe 
viață într-un loc îndepărtat, lipsit de perspective, departe de 
confortul oferit de civilizația timpului său, de tot ce ar fi 
putut stimula o minte ageră şi iscoditoare. Era, fără 
îndoială, o lovitură dată ambițiilor lui Saunière. Totuşi, 
existau câteva compensaţii. Regiunea aceea era locul său de 
baştină, Saunière se născuse şi crescuse în satul Montazels, 
aflat doar la câţiva kilometri depărtare. Aşadar, oricâte 
defecte ar fi avut Rennes-le-Château, se simţea acolo ca 
acasă, înconjurat de toate cele care îi fuseseră familiare în 


copilărie. 


Între 1885 si 1891, venitul anual lui Saunière se ridica, 
în franci, la echivalentul a şase lire sterline. Nu era bogat, 
dar câştiga cam cât era de aşteptat pentru un preot de ţară 
din Franța ultimelor decenii ale secolului al 
nouăsprezecelea. Din această sumă şi din darurile primite 
de la enoriaşi îşi putea asigura supraviețuirea, dar nu-şi 
putea permite nici o extravagantä. După toate aparențele, în 
acest răstimp de şase ani a dus o viață plăcută şi liniştită. A 
vânat în munții în care se născuse şi a pescuit în apele pe 
care le ştia din primii ani ai vieţii. A citit cu lăcomie, şi-a 
perfecţionat latina, a învăţat greaca, a început să studieze 
ebraica. A angajat-o ca menajeră pe Marie Denarnaud, o 
täräncutä de optsprezece ani, care i-a devenit confidentă şi 
i-a fost alături până la sfârşitul zilelor. I-a făcut, cu 
regularitate, vizite prietenului său, abatele Henri Boudet, 
preot în Rennes-les-Bains, satul alăturat. Şi, sub tutela 
acestui Boudet, s-a implicat în istoria agitată a regiunii — o 
istorie ale cărei vestigii erau permanent prezente în jurul 
său. 

De exemplu, la doar câțiva kilometri spre sud-est față 
de Rennes-le-Château, se conturează un alt pisc, Bezu, 
acoperit de ruinele unei fortărețe medievale, care a fost 
cândva un pretorat al cavalerilor templieri. Pe un al treilea 
pisc, la circa doi kilometri către est față de Rennes-le- 


Château, se află ruinele castelului Blanchefort, care i-a 


apartinut, din mosi-strämosi, lui Bertrand de Blanchefort, al 
patrulea mare maestru al Cavalerilor Templieri, cel care a 
condus acest faimos ordin la mijlocul secolului al 
doisprezecelea. Rennes-le-Château şi împrejurimile se aflau 
pe vechiul drum al pelerinilor, care pornea din Nordul 
Europei pentru a ajunge în Spania, la Santiago de 
Compostela. Şi toată regiunea era bântuită de legende şi de 
ecourile unui spectaculos trecut tumultuos, adeseori 
însângerat. 

Saunière dorea de mai mult timp să restaureze biserica 
satului Rennes-le-Château. Consacrat Mariei Magdalena în 
1059, edificiul dărăpănat în timp fusese construit pe 
fundaţia unei şi mai vechi construcții vizigote, datând din 
veacul al şaselea. Nu e de mirare că, la sfârşitul secolului al 
nouăsprezecelea, se afla într-o stare atât de proastă încât 
părea de nerecuperat. 

În 1891, încurajat de prietenul său Boudet, parohul s- 
a încumetat să facă nişte reparații modeste, cu o mică sumă 
de bani împrumutată din rezervele satului. În timpul 
lucrărilor, a îndepărtat piatra altarului, care era sprijinită pe 
doi pilastri arhaici, din vremea vizigoților. Unul dintre 
aceştia s-a dovedit a fi gol pe dinăuntru şi, în interiorul lui, 
preotul a descoperit patru pergamente păstrate în tuburi de 
lemn, sigilate. Se spune că două dintre ele conțineau 
genealogii, una datând din 1244, cealaltă din 1644. Celelalte 


două documente păreau să fi fost redactate pe la 1780 de 
abatele Antoine Bigou, unul dintre cei care îl precedaseră pe 
Saunière ca preot în Rennes-le-Château. Însă Bigou fusese şi 
capelanul personal al nobilei familii Blanchefort care, în 
zorii Revoluţiei Franceze, se număra încă printre cele mai 
importante familii de latifundiari din regiune. 

La prima vedere, pergamentele din vremea lui Bigou 
par să conţină texte sacre în limba latină, fragmente din 
Noul Testament. Cel puţin asta este prima impresie. Însă, pe 
unul dintre ele, cuvintele nu sunt despărțite de spaţii şi au 
fost inserate o serie de litere cu totul de prisos. lar pe al 
doilea rândurile sunt trunchiate, parcă la întîmplare — 
uneori chiar în mijlocul unui cuvânt —, în timp ce este uşor 
de observat că anumite litere sunt scrise mai sus decât 
celelalte. În realitate, aceste pergamente conţin o înşiruire 
de mesaje foarte inge-nios cifrate. Unele dintre ele sunt 
extrem de complexe şi de imprevizibile, pun în încurcătură 
chiar şi un computer şi nu pot fi descifrate fără cheia 
potrivită. Descifrarea care urmează a apărut într-o lucrare 
dedicată de un francez satului Rennes-le-Château şi în două 
dintre filmele despre acest subiect realizate de noi pentru 
BBC: 

BERGERE PAS DE TENTATION QUE POUSSIN TENIERS 
GARDENT LA CLEF; PAC DCLXXXI PAR LA CROIX ET CE 
CHEVAL DE DIEU J'ACHEVE CE DAEMON DE GARDIEN A 


MIDI POMMES BLEUES (CIOBÂNIȚĂ NICI O ISPITA CA POUSSIN 
TENIERS DETINE CHEIA; PACE 681 PRIN CRUCE SI ACEST CAL AL 
LUI DUMNEZEU EU DESÂVÎRŞESC «sau DISTRUG» ACEST DEMON 
AL PROTECTORILOR LA AMIAZA MERE ALBASTRE). 

Dar, dacă dificultatea unora dintre cifruri este 
descurajantă, altele sunt extrem, chiar flagrant, de simple şi 
sar în ochi. În cel de-al doilea pergament, de exemplu, 
literele scrise mai sus decât celelalte, citite la rând, 
alcătuiesc un mesaj coerent. 

A DAGOBERT II ROI ET A SION CE TRESOR ET IL EST 
LĂ MORT (ACEASTA COMOARĂ APARȚINE REGELUI DAGOBERT 
AL II-LEA ŞI SIONULUI SI EL ESTE ACOLO MORT). 

Deşi mesajele de acest gen trebuie să fi fost pe 
înțelesul preotului, este greu de crezut că putea descifra 
codurile mai complexe. Dar el a realizat că dăduse peste 
ceva extrem de important şi, după ce a obținut aprobarea 
primarului satului, i-a arătat cele descoperite superiorului 
său, episcopul din Carcassonne. Cât de multe a înțeles 
episcopul, nu se ştie. Dar Saunière a fost trimis imediat la 
Paris, pe cheltuiala episcopului, cu ordinul de a duce 
pergamentele unor importante autorități bisericeşti. Printre 
acestea se numărau abatele Bieil, directorul general al 
Seminarului Saint Sulpice, şi nepotul său Emile Hoffet. La 
vremea aceea, Hoffet îşi desăvirşea pregătirea preoțească. 


Deşi nu cu mult trecut de douăzeci de ani, avea deja 


reputatia unui erudit, mai ales în ceea ce priveste 
lingvistica, criptografia si paleografia. În ciuda vocatiei sale 
pastorale, se ştia că era interesat de ezoterism şi că avea 
relaţii cordiale cu diverse grupuri de orientare ocultă, cu 
secte şi cu societăţile secrete care împânzeau capitala 
Franţei. Ajunsese astfel să pătrundă într-un cerc cultural 
ilustru, din care făceau parte atât literați ca Stephane 
Mallarme şi Maurice Maeterlinck, cât şi compozitori precum 
Claude Debussy. 

Printre cunoştinţele sale se număra, de asemenea, 
Emma Calve, care, la vremea apariţiei lui Saunière, tocmai 
revenise în țară după o serie de spectacole de succes la 
Londra şi Windsor. Ca divă, Emma Calve era Maria Callas a 
acelor timpuri. Pe de altă parte, era şi una dintre marile 
preotese ale culturii ezoterice pariziene şi avea legături 
amoroase cu mai mulți ocultişti influenți. 

După ce s-a prezentat la Bieil şi Hoffet, Saunière a 
petrecut trei săptămîni în Paris. Nu se ştie ce s-a întâmplat 
în timpul întâlnirii sale cu cei doi clerici. Dar ce se ştie este 
că preotul de ţară a fost imediat şi călduros primit în cercul 
select frecventat de Hoffet. S-a afirmat chiar şi că ar devenit 
amantul Emmei Calve. S-a bârfit pe seama legăturii lor 
amoroase şi o cunoştinţă a cântăreței a descris-o ca fiind 
„obsedată de preot. În orice caz, între cei doi a existat o 


prietenie trainică. În anii care au urmat, ea l-a vizitat adesea 


la  Rennes-le-Château, acolo unde, pe stâncile din 
împrejurimi, s-au putut desluşi, până nu demult, romantice 
inimioare scrijelite cu inițialele lor. 

În timpul şederii sale la Paris, Saunière şi-a petrecut o 
parte a timpului la Luvru. Putem lega asta de faptul că, 
înainte de plecare, a cumpărat reproducerile a trei tablouri. 
Se pare ca primul, realizat de un artist necunoscut, era un 
portret al Papei Celestin al V-lea, care a fost capul bisericii 
pentru o scurtă vreme, la sfârşitul secolului al 
treisprezecelea. Al doilea era o operă a lui David Teniers — 
dar nu se ştie despre care David Teniers este vorba, tatăl 
sau fiul.’ Al treilea era Les Bergers d' Arcadie (Pästorü din 
Arcadia), probabil cel mai cunoscut tablou al lui Nicolas 
Poussin. 

După întoarcerea sa în Rennes-le-Château, Saunière a 
reluat restaurarea a bisericii satului. În timpul lucrărilor, a 
dezgropat o lespede ciudată, sculptată, datând din secolul al 
şaptelea sau al optulea, sub care se pare că se afla o criptă, 
o cameră mortuară în care se spune că ar fi găsit nişte 


schelete. Pe de altă parte, s-a angajat şi în realizarea mai 


3 De Sède, L'Or de Rennes, p. 28. S-a presupus că tabloul era Sfântul 
Anton Sihastrul. Într-o conversaţie, însuşi de Sède a afirmat că ar fi fost 
Ispitirea Sfântului Anton, dar nimeni nu ştia exact adevărul. Ulterior, 
documentariştii noştri au constatat că, de fapt, era vorba de Sfântul 
Anton şi Sfântul Ieronim în desert. 


multor proiecte, unele mai degrabä bizare. De exemplu, în 
curtea bisericii se afla cavoul marchizei Maria d'Hautpoul de 
Blanchefort. Lespezile care îl alcătuiau fuseseră proiectate şi 
realizate de abatele Antoine Bigou - predecesorul lui 
Saunière cu un secol în urmă, cel care se presupunea ca ar 
fi compus două dintre pergamentele misterioase. Iar 
inscripția funerară - care cuprindea un număr de erori 
premeditate în ceea ce privea departajarea şi ortografierea 
cuvintelor - era o anagramă perfectă a mesajului cifrat 
referitor la Poussin şi Teniers. Literele puteau fi rearanjate 
astfel încât să formeze fraza criptată, citată anterior, 
greşelile fiind strecurate în text cu acest scop anume. 
Neştiind că inscripţiile de pe cavoul marchizei fuseseră deja 
copiate, Saunière le-a răzuit. Si această profanare a fost 
doar una dintre manifestările comportamentului său 
straniu. Însoţit de menajera sa credincioasă, a început să 
facă drumeţii lungi prin împrejurimi, adunând pietre 
aparent lipsite de orice valoare şi care nu ar fi stârnit 
interesul nimănui. De asemenea, a început un schimb 
masiv de scrisori cu corespondenți necunoscuți nu numai 
din toată Franța, ci si din Germania, Elveţia, Italia, Austria 
şi Spania. S-a apucat şi să colectioneze o grămadă de timbre 
poştale fără nici un fel de valoare. Şi a inițiat tranzacții 


secrete cu diverse bănci. Una dintre ele chiar şi-a trimis un 


reprezentant care a bätut tot drumul de la Paris la Rennes- 
le-Château doar pentru a se îngriji de afacerile lui Saunière. 

Preotul a investit, numai în timbre, o sumă 
substanţială, ce depăşea cu mult venitul său anual de până 
atunci. Apoi, în 1896, a început să cheltuiască masiv, la o 
scară fără precedent, de-a dreptul uluitoare. La sfârşitul 
vieții sale, în 1917, investiţiile sale reprezen-tau cel putin 
echivalentul a mai multe milioane de lire sterline. O parte a 
inexplicabilei sale averi a fost cheltuită pentru realizarea 
unor lucrări publice demne de toată lauda -— de exemplu, un 
drum modern care ajungea până în sat sau facilități legate 
de canalizare. Dar au fost şi investiții mai fanteziste. A 
înălțat un turn, Turnul Magdala, care domina partea 
abruptă a muntelui. Şi a construit o casă opulentă, vila 
Bethania, în care el însuşi nu a locuit niciodată. Iar biserica 
nu numai că a fost redecorată, dar a fost redecorată în cel 
mai straniu mod posibil. Pe portalul de deasupra intrării a 
fost gravată o inscripție în limba latină: TERRIBILIS EST 
LOCUS ISTE (ÎNFRICOŞÂTOR ESTE LOCUL ACESTA). 

În interior, chiar lângă intrare, a fost înălțată o statuie 
hidoasă, o reprezentare vulgară a demonului Asmodeus — 
păstrătorul secretelor, paznicul comorilor ascunse si, 
conform unei vechi legende iudaice, constructorul templului 
lui Solomon. Pe pereţii bisericii au fost montate lespezi pe 


care Drumul Crucii era pictat într-o manieră tipätoare, de 


prost gust - fiecare etapă era caracterizată de o ciudată lipsă 
de armonie, de detalii suplimentare inexplicabile, de deviații 
flagrante sau subtile de la normele acceptate de Scriptură. 
De pildă, la Oprirea a VIII-a, există un copil înveşmântat 
într-un kilt scoțian. La Oprirea a XIV-a, care înfăţişează 
trupul lui lisus dus către mormânt, fundalul este cerul unei 
nopți întunecate, dominat de luna plină. Ca si cum Saunière 
ar fi vrut să sugereze ceva. Dar ce anume? Că 
înmormântarea lui lisus ar fi avut loc după căderea nopţii, 
aşadar cu câteva ore mai târziu decât ni se istoriseşte în 
Biblie? Sau că trupul nu este cărat în mormânt, ci din 
mormânt? 

În timp ce se ocupa de această decorare stranie, 
parohul continua să cheltuiască în mod extravagant. 
Colectiona portelanuri rare, ţesături scumpe, sculpturi 
antice. A construit o seră cu portocali, a deschis o grădină 
zoologică. A înființat o bibliotecă magnifică. Cu puţin timp 
înainte de a muri, planifica construcţia unui turn similar 
Turnului Babel, căptuşit cu cărți, din care intenționa să 
predice. Nici enoriaşii nu au fost neglijați. Saunière i-a 
distrat oferindu-le banchete somptuoase şi şi-a manifestat 
în fel şi chip dărnicia, trăind de parcă ar fi fost stăpânul 
medieval al unui inexpugnabil ţinut muntos. În îndepărtata 
şi aproape inaccesibila sa fortăreață, a găzduit o serie de 


oaspeți de vază. Unul a fost, bineînțeles, Emma Calve. Altul 


a fost secretarul de stat francez pentru Cultură. Dar 
probabil că cel mai nobil şi mai de seamă vizitator al 
neînsemnatului preot de țară a fost arhiducele Johann von 
Habsburg, vărul lui Franz-losif, împăratul Austriei. Ulterior 
s-au descoperit extrase de cont care demonstrează că 
parohul şi arhiducele au deschis, în aceeaşi zi, mai multe 
conturi, în care cel de-al doilea a depus ulterior sume 
importante în favoarea primului. 

La început, autoritățile ecleziastice au închis ochii. 
Totuşi, după ce fostul superior al lui Saunière din 
Carcassonne a murit, noul episcop a încercat să-l cheme pe 
acesta la ordine. Preotul i-a răspuns sfidându-l cu o 
uluitoare neobrăzare. A refuzat să dezvăluie proveniența 
bogăției sale si nu a acceptat transferul ordonat de episcop. 
În lipsa unor învinuiri mai substanţiale, episcopul l-a acuzat 
de simonie - vânzarea ilicită a liturghiilor — si un tribunal 
local l-a suspendat. Dar parohul a făcut apel la Vatican, 
care l-a exonerat şi l-a reinstalat în funcție. 

În 17 ianuarie 1917, la vârsta de şaizeci şi cinci de 
ani, Saunière a suferit un atac subit de apoplexie. O dată ce 
dă de gândit, pentru că apărea şi pe piatra de mormânt a 
marchizei d'Hautpoul de Blanchefort, în inscripţia pe care el 
o răzuise. Pe 17 ianuarie este şi praznicul lui Saint Sulpice, 
față de care Saunière dezvoltase un adevărat cult. Iar la 


seminarul Saint Suplice eroul nostru îşi incredintase 


pergamentele abatelui Bieil si lui Émile Hoffet. Dar atacul lui 
Saunière din 17 ianuarie este suspect mai ales pentru că, pe 
12 ianuarie, aşadar cu numai cinci zile înainte, enoriaşii săi 
au afirmat că, pentru un om de vârsta lui, se bucura de o 
sănătate demnă de invidiat. Cu toate acestea, chiar în data 
de 12 ianuarie, Marie Denarnaud comandase un sicriu 
pentru stăpânul ei, fapt certificat de o chitantä în a cărei 
posesie ne aflăm. 

Deoarece Saunière zăcea pe patul de moarte, un preot 
dintr-o parohie vecină a fost chemat ca să-i asculte 
spovedania şi să-l împărtăşească. Acesta a sosit în timp util 
şi s-a retras în camera bolnavului. Martorii oculari au 
povestit că a ieşit de acolo extrem de repede şi vizibil şocat. 
După un martor, de atunci „nu a mai zâmbit niciodată”. 
După altul, a căzut într-o depresie acută, care a durat 
câteva luni. Nu se ştie cât de exagerate sunt aceste relatări. 
Cert este că, probabil din cauza celor mărturisite de 
Saunière la spovedanie, preotul a refuzat să-i administreze 
ultima împărtăşanie. 

Saunière a murit pe 22 ianuarie, fără să i se fi acordat 
iertarea păcatelor. În dimineaţa următoare, trupul său a fost 
aşezat într-un fotoliu de pe terasa Turnului Magdala, 
înveşmântat într-o sutană împodobită cu ciucuri purpurii. 
Prin fața lui s-au perindat necu-noscuti indoliati şi multi au 


smuls, ca amintire, câte unul din ciucurii de pe veşmântul 


răposatului. A fost o ceremonie pentru care nu a existat 
niciodată o explicație. Actualii locuitori din Rennes-le- 
Château sunt la fel de nedumeriti ca oricine altcineva. 

Citirea testamentului lui Saunière a fost aşteptată cu 
mari speranțe. Dar, spre surprinderea şi mîhnirea tuturor, 
el s-a declarat ca fiind din cale afară de sărac. Se pare că, 
înainte de a muri, îi donase întreaga avere Mariei 
Denarnaud, cea alături de care trăise şi căreia, vreme de 
treizeci şi doi de ani, îi împărtăşise toate secretele. Sau 
poate că cea mai mare parte a acestei averi fusese trecută pe 
numele menajerei de la bun început. 

După moartea stăpânului ei, Marie a dus o viață 
tihnită în vila Betania până în 1946. Dar, după al Doilea 
Război Mondial, noul guvern al Franței a emis monedă 
nouă. Ca metodă de a-i demasca pe evazionisti, pe 
colaborationisti şi pe profitorii de război, la schimbarea 
francilor vechi cu cei noi, toți cetățenii erau obligați să-şi 
justifice veniturile. 

Confruntată cu perspectiva unei explicaţii, Marie a 
ales sărăcia. A fost văzută în propria sa grădină arzind 
teancuri groase de bancnote vechi. În următorii şase ani, 
Marie a dus o viață austeră, întreținându-se din banii 
obținuți din vânzarea vilei Bethania. Şi i-a promis 
cumpărătorului, domnul Noel Corbu, că, înainte de moartea 


ei, îi va destăinui un „secret” care îl va face nu numai bogat, 


ci si „puternic”. Însă, pe 29 ianuarie 1953, Marie, ca si 
stăpânul ei, a suferit un surprinzător atac subit - care i-a 
luat graiul şi a trântit-o pe patul de moarte. A murit în scurt 
timp,  ducându-şi secretul în mormânt, spre marea 


dezamăgire a domnului Corbu. 


BĂNUITELE COMORI 


Am relatat, în linii mari, povestea publicată în Franța 
în anii 1960. Este vorba de prima versiune pe care am auzit- 
o şi care ne-a făcut să ne punem o serie de întrebări, ceea ce 
li s-a întâmplat şi celorlalți investigatori ai acestei enigme. 

Prima întrebare este cât se poate de evidentă. Care a 
fost sursa banilor lui Saunière? De unde putea veni, peste 
noapte, o asemenea avere imensă? Oare, în final, aveam să 
ajungem la o explicație banală? Sau era vorba de ceva 
extrem de interesant? Gândul că un astfel de secret ne-ar fi 
putut aluneca printre degete ne chinuia, aşa că n-am 
rezistat impulsului de a o face pe detectivii. 

Am început prin a lua în consideraţie explicaţiile 
sugerate de alți investigatori. Erau multi cei care susțineau 
ca Saunière ar fi descoperit într-adevăr un fel de comoară. 
Era o presupunere destul de plauzibilă, pentru că istoria 
satului şi a împrejurimilor pledează în favoarea existenţei 


multor bogății ascunse, aur şi nestemate deopotrivă. 


În antichitate, de pildă, triburile celtice care trăiau în 
zonă o considerau un tărâm sacru. Chiar numele cătunului, 
care cândva era Rhedae, a fost preluat de la unul din acele 
triburi. În timpul stăpânirii romane, regiunea era locuită de 
o comunitate numeroasă şi prosperă şi era renumită pentru 
minele şi izvoarele sale fierbinți, cu calități terapeutice. Şi 
pentru romani teritoriul era sacru. Arheologii au descoperit 
recent vestigiile mai multor temple păgâne. 

Se presupune că, în veacul al şaselea, aşezarea din 
creierii munților nu era un cătun, ci un oraş cu treizeci de 
mii de locuitori. Se pare chiar că, la un moment dat, fusese 
capitala nordică a imperiului vizigot — poporul teutonic care, 
îndreptându-se către apus, străbătuse Europa Centrală, 
prădase Roma, îi destrămase imperiul, trecuse Pirineii şi îşi 
întinsese acolo propria stăpânire. 

Pentru încă cinci sute de ani, oraşul a rămas centrul 
unui district sau comitat important, numit Comitatul Razes. 
Apoi, la începutul secolului al treisprezecelea, o armată de 
cavaleri nordici a deskins în Languedoc pentru a pune capăt 
ereziei catarilor sau albigenzilor şi a adunat prăzi bogate din 
toată regiunea. În timpul atrocităților săvârşite sub masca 
acestei aşa-numite cruciade împotriva albigenzilor, Rennes- 
le-Château a fost capturat şi a devenit o feudă ce a trecut 
din mână în mână. Cu un secol şi un sfert mai târziu, prin 


anii 1360, populaţia locală a fost decimată de ciumă; şi, nu 


dupä mult timp, banditii catalani care cutreierau zona au 


distrus satul.4 


4 Fédié, Le Comte de Razès (Comitatul Razès), p. 3 sq. Cifra de 30.000 de 
locuitori este avansată de către de Sède în L’Or de Rennes, p. 17. Nu se 
specifică sursa. 

Fig.2 Rennes-le-Château şi împrejurimile 

Printre toate aceste vicisitudini ale istoriei se 
întrepătrund poveşti despre comori fabuloase. De exemplu, 
se presupunea că ereticii catari ar fi stăpânit un obiect 
sacru de o valoare inestimabilă, chiar Sfântul Graal după 
cum istorisesc mai multe legende. Îmboldit de astfel de 
zvonuri, Richard Wagner a venit în pelerinaj la Rennes-le- 
Château înainte de a compune Parsifal, ultima sa operă; în 
vremea ocupației din anii 1940-1945, pornind pe urmele lui 
Wagner, trupele germane au făcut numeroase dar inutile 
excavații în vecinătatea satului. Nu trebuie uitat nici 
tezaurul dispărut al cavalerilor templieri, al căror mare 
maestru, Bertrand de Blanchefort, a fost inițiatorul unei 
serii de lucrări misterioase în împrejurimi. Toate dovezile 
atestă că era vorba de nişte săpături clandestine, efectuate 
de un contingent de mineri aduşi anume din Germania. 
Dacă un fel de comoară a templierilor a fost într-adevăr 
ascunsă în împrejurimile satului Rennes-le-Château, s-ar 
explica referirea la „Sion” din pergamentul descoperit de 
Saunière. 

Dar acestea nu sunt singurele comori demne de luat 
în seamă. Între secolele al cincilea si al optulea, o mare 
parte a Franței de azi era condusă de dinastia merovingiană, 


cea din care făcea parte regele Dagobert al II-lea. În timpul 


său, Rennes-le-Château era un bastion vizigot, iar el însuşi 
avea drept soţie o prințesă vizigotă. 

Localitatea ar fi putut fi un fel de trezorerie regală. 
Există documente care menţionează marea avutie strânsă 
de acest rege în scopul finanțării campaniilor militare şi 
ascunsă în împrejurimile bastionului. Dacă Saunière ar fi 
descoperit un astfel de depozit, s-ar explica pomenirea lui 
Dagobert în însemnările cifrate. Şi ar mai putea fi încă un 
alt tezaur - prăzile bogate adunate de vizigoți în timpul 
invaziei lor sălbatice în Europa. Nu ne referim la nişte 
capturi obişnuite, ci la anumite obiecte semnificative — atât 
la figurat cât si la propriu - pentru tradiţiile religioase din 
vestul continentului. Pe scurt, s-ar putea ca vizigoții să fi 
intrat în posesia legendarului tezaur al Templului din 
Ierusalim - ceea ce ar justifica referirea la „Sion” în si mai 
mare măsură decât comorile cavalerilor templieri. 

În anul 66 d.Hr., în Palestina a izbucnit revolta 
împotriva stăpânirii romane. Patru ani mai târziu, în anul 
70 d.Hr., legiunile aflate sub comanda lui Titus, fiul 
împăratului, au ras Ierusalimul de pe suprafața pământului. 
Templul a fost jefuit şi conţinutul Sfintei Sfintelor a fost 
transportat la Roma. Conform reprezentărilor de pe 
monumentul triumfal al lui Titus, printre comorile furate se 
aflau imensul candelabru de aur cu şapte braţe, atât de 


scump iudeilor, şi, probabil, chiar şi Chivotul Legii. 


După trei secole şi jumătate, în anul 410 d.Hr., a fost 
rândul Romei să fie jefuită de invadatorii vizigoți conduşi de 
Alaric cel Mare, care, realmente, au luat drept pradă toate 
avutiile Oraşului Etern. După cum relatează istoricul 
Procopius, Alaric a furat „comorile lui Solomon, regele 
evreilor, demne de a fi admirate, pentru că erau împodobite, 
în cea mai mare măsură, cu smaralde, şi, în timpurile 
străvechi, fuseseră luate din Ierusalim de către romani'.5 

Este aşadar foarte posibil ca un tezaur să fi fost sursa 
bogăției lui Saunière. S-ar putea ca preotul să fi descoperit 
una dintre aceste comori, ori poate a dat doar peste aceea 
care, în decursul veacurilor, a trecut din mână în mână - 
din Templul din Ierusalim la romani, apoi la vizigoți, apoi, 
probabil, la catari şi/sau la cavalerii templieri. Dacă s-a 
întâmplat într-adevăr aşa, s-ar explica de ce comoara în 
cauză le „aparținea atât lui Dagobert al II-lea cât şi Sion- 
ului. 

Până aici, se părea că aveam de-a face, în esenţă, cu o 
poveste despre comori. lar semnificaţiile şi importanța unei 
astfel de istorisi — chiar şi în cazul în care se referă la 
tezaurul Templului din Ierusalim - sunt, în ultimă instanță, 
putin relevante. Oamenii găsesc, în permanenţă, tot felul de 


comori. Desigur, sunt descoperiri captivante, dramatice şi 


5 Procopius, Istoria războaielor, cartea V, cap. XII. 


misterioase, iar multe dintre ele scot la ivealä aspecte 
necunoscute ale trecutului. Dar sunt extrem de putine cele 
care exercită o influență directă, politică sau de altă natură, 
asupra prezentului - ceea ce se întâmplă doar atunci când, 
odată cu tezaurul, iese la lumină şi un anume secret, unul 
exploziv. 

Nu am nesocotit argumentul că Saunière a găsit o 
comoară. În acelaşi timp nu am avut nici un dubiu asupra 
faptului că, indifferent ce altceva ar mai fi descoperit, 
Saunière a aflat şi o taină — o taină cu semnificație istorică, 
a cărei importanţă este enormă, nu mai pentru epoca lui, ci 
poate şi pentru a noastră. Numai banii, aurul sau 
giuvaierurile nu sunt o justificare satisfăcătoare pentru 
multiple fațete ale povestii sale. Ele nu pot explica, de 
exemplu, acceptarea parohului în cercul lui Hoffet, sau 
prietenia sa cu Debussy, sau legătura sa amoroasă cu 
Emma Calve. Şi nu pot justifica nici interesul intens al 
bisericii față de întreaga istorie, nici siguranța de sine cu 
care Saunière şi-a sfidat episcopul şi nici faptul că a fost 
ulterior exonerat de către Vatican, care a reacționat rapid la 
solicitarea lui. Comorile nu pot explica, de asemenea, nici 
refuzul unui preot de a acorda ultima împărtăşanie unui 
muribund, nici vizita unui arhiduce de Habsburg într-un sat 
pierdut din Pirinei. Nici banii, nici aurul şi nici giuvaerurile 


nu ar fi putut genera impresia de mistificare ce înconjoară 


ca un nimb întreaga afacere, începând cu mesajele 
codificate şi culminind cu bancnotele moştenite şi apoi arse 
de Marie Denarnaud. Aceeaşi Marie care promisese să 
dezvăluie o „taină” ce nu oferea doar bogăția, ci şi „puterea. 

Toate acestea ne-au sporit convingerea că în povestea 
lui Saunière era vorba de ceva mai mult decât de o comoară, 
că se referea la un anume secret, unul controversat, fără 
doar şi poate. Cu alte cuvinte, aveam impresia că misterul 
nu se limita la agitația iscată, într-un cătun îndepărtat, de 
un preot din secolul al nouăsprezecelea. Orice ar fi fost, 
părea să se reverse şi să stârnească valuri — sau poate chiar 
un tsunami — în lumea de dincolo de Rennes-le-Château. 
Oare bogăția lui Saunière provenea nu din ceva cu valoare 
financiară intrinsecă, ci dintr-un anume fel de cunoaştere? 
Şi, dacă era într-adevăr aşa, cum se putuse transforma 
această cunoaştere într-un cont bancar? Ar fi putut fi 
folosită, de exemplu, pentru a şantaja pe cineva? Era averea 
parohului prețul tăcerii sale? 

Ştim că primise bani de la Johann von Habsburg. 
Totuşi, „secretul” preotului, oricare ar fi fost, părea mai 
degrabă de natură religioasă decât de natură politică. Pe 
deasupra, conform tuturor relatărilor, era bine cunoscută 
cordialitatea relaţiilor sale cu arhiducele. Pe de altă parte, 
exista o instituţie care, după toate aparențele, în ultima 


parte a vieţii lui Saunière se temuse de acesta şi chiar îl 


tratase cu menajamente - Vaticanul. Era oare posibil ca 
preotul să fi şantajat Vaticanul? Un astfel de şantaj pare o 
acțiune prea îndrăzneață şi primejdioasă pentru un singur 
om, oricât de elaborate ar fi precautiile sale. Dar dacă, în 
această întreprindere, se bucurase de ajutorul şi de sprijinul 
unor persoane al căror rang le-ar fi asigurat, față de 
Biserică, intangibilitatea - nişte persoane precum secretarul 
de stat pentru Cultură al Franței sau precum Habsburgii? 
Dacă arhiducele Johann era doar un intermediar, iar banii 
pe care îi plasase în contul lui Saunière proveneau din 


visteria Romei?6 
INTRIGA 


Premiera filmului The Lost Treasure of Ierusalem? 
(Tezaurul pierdut al lerusalimului?), primul dintre cele trei 
dedicate de noi lui Saunière şi misterului din Rennes-le- 
Château, a avut loc în februarie 1972. Filmul nu făcea 


afirmaţii controversate, ci doar istorisea „povestea de bază”, 


6 Am verificat de două ori acele arhive ale Vaticanului care puteau avea 
legătură cu subiectul şi, în ambele cazuri, cercetătorii noştri au raportat 
că nicio referinţă la Saunière nu a putut fi descoperită. Nu există nici 
măcar vreo înregistrare a existenţei acestuia, o lacună ciudată pentru 
arhivele Vaticanului, de obicei atât de amănunțite. Ceea ce sugerează că 
toate informaţiile referitoare la acest preot au fost scoase în mod 
deliberat. 


aşa cum a fost redată în paginile precedente. Nici nu 
conținea speculații despre vreun „secret exploziv” sau despre 
vreun şantaj la nivel înalt. Merită menționat şi faptul că în 
film nu era amintit - după nume - Émile Hoffet, tânărul 
cleric si cărturar căruia Saunière i-a încredințat 
pergamentele cifrate. 

Probabil nu este surprinzător faptul că am primit apoi 
un adevărat potop de scrisori. Unele ne sugerau anumite 
speculații surprinzătoare. Altele erau laudative. Altele erau 
doar nişte aiureli. Dar, dintre toate acestea, una, al cărei 
autor a preferat să nu-i facem cunoscut numele, părea să 
merite o atenție deosebită. Venea de la un preot anglican 
pensionat şi părea un non sequiturin.trad., concluzie care 
nu se poate demonstra pornind de la datele inițiale) bizar şi 
provocator. 

Corespondentul nostru scria pe un ton categoric şi 
autoritar. Afirmațiile sale erau directe şi irevocabile, stilul 
nu era elaborat şi lăsa impresia că nu-i pasă dacă avea să 
fie crezut sau nu. „Comoara, declara el cu convingere, nu 
trebuia să ne ducă cu gândul la aur sau la pietre prețioase. 
Ea nu era altceva decât „dovada incontestabilă” a faptului că 
Răstignirea era o înşelătorie şi că lisus murise de abia în 
anul 45 d.Hr. 

Teoria părea, în mod flagrant, absurdă. Ce anume ar 


fi putut reprezenta, chiar şi pentru un ateu, o „dovadă 


incontestabilă” că lisus supravietuise Răstignirii? Nu eram în 
stare să ne imaginăm ceva care nu ar fi părut de necrezut şi 
care nu ar fi fost respins - ceva care să fi fost măcar o 
simplă „dovadă”, ce să mai vorbim de una „incontestabilă”. 
În acelaşi timp, însăşi absoluta extravagantä a afirmației 
solicita explicaţii şi o redactare minuțioasă a acestora. 
Aşadar, fiindcă autorul scrisorii îşi indicase adresa pe plic, 
am folosit prima ocazie ivită pentru a-l întilni si a încerca 
să-l intervievăm. Dar s-a dovedit cu mult mai reticent decât 
fusese în scrisoare şi ne-a lăsat impresia că, în primul rând, 
regreta că ne scrisese. A refuzat să ne dea amănunte despre 
„dovada incontestabilă”. Ne-a oferit, din proprie inițiativă, 
doar o informaţie suplimentară. „Dovada” sau, oricum, 
existența ei, îi fusese dezvăluită de un alt cleric anglican, 
canonicul Alfred Leslie Lilley. 

Lilley, care murise în 1940, publicase mult şi nu era 
un necunoscut. Mare parte din viața sa, tinuse legătura cu 
Mişcarea Catolică Modernistă, fondată la Paris, la Saint 
Sulpice. Şi tot la Paris lucrase, în anii tinereții, când îl 
cunoscuse pe imile Hoffet. Aşadar, cercul se închidea. Odată 
făcută legătura dintre Lilley şi Hoffet, afirmaţia preotului, 
deşi părea ilogică, nu mai putea fi respinsă cu uşurinţă. 

O altă mărturie despre existența unui secret de 
proporții avea să apară imediat după începerea cercetărilor 


legate de viața lui Nicolas Poussin, renumitul pictor din 


secolul al saptesprezecelea al cärui nume se repetä de-a 
lungul povestii lui Saunière. În 1656, Poussin, care la 
vremea aceea locuia la Roma, a primit vizita abatelui Louis 
Fouquet, care nu era altul decât fratele lui Nicolas Fouquet, 
superintendentul finantelor lui Ludovic al XIV-lea, regele 
Franței. De la Roma, abatele a descris întâlnirea într-o 
scrisoare adresată fratelui său. Socotim că un anumit 
fragment din această scrisoare merită să fie redat: 

„Am discutat cu el despre anumite lucruri, pe care îmi 
va fi lesne să ti le explic în detaliu — lucruri ce îți vor oferi, prin 
intermediul domnului Poussin, avantaje pe care nici regii nu 
le-ar putea obține de la el fără mare bătaie de cap şi care, 
după spusele lui, s-ar putea să nu mai fie redescoperite de 
nimeni în veacurile care vor urma. Si, încă mai mult de atât, 
acestea sunt lucruri ce se găsesc cu atât de mare greutate 
încât, acum, pe acest pământ, nimic altceva nu se poate 
dovedi de mai mare pret şi nici nu le poate sta alături.” 

Nici istoricii, nici biografii lui Poussin sau Fouquet nu 
au reuşit vreodată să dea o explicaţie satisfăcătoare acestei 
scrisori, care se referă, în mod evident, la nişte fapte de o 


importanță enormă. Nu l-a mult timp după ce a primit-o, 


7 Lepinois, „Letres de Louis Fouquet’ („Scrisorile lui Louis Fouquet”), 
pagina 269 sq. Scrisoarea a fost păstrată în arhivele familiei Cosse- 
Brissac, care joacă un rol proeminent în francmasonerie începând din 
secolul al optsprezecelea. 


Fouquet a fost arestat si întemnițat pentru tot restul vieţii 
sale. Conform unor anumite relatări, i s-a interzis cu 
strictețe orice fel de comunicare - câţiva istorici îl identifică 
cu Omul cu Masca de Fier. Între timp, toată corespondența 
sa a fost confiscată de Ludovic al XIV-lea, care a studiat-o 
personal. lar în anii ce au urmat, regele s-a străduit din 
răsputeri să obţină originalul unuia dintre tablourile lui 
Poussin, Les Bergers d 'Arcadie. Într-un târziu a reuşit şi l-a 
ascuns la loc sigur, în apartamentele sale particulare de la 
Versailles. 

Oricât de mare i-ar fi valoarea artistică, tabloul pare 
inocent. În prim plan, trei păstori şi o pästoritä, adunaţi în 
fața unui imens mormânt antic, admiră inscripția de pe 
piatra sa tocită de vreme: „ET IN ARCADIA EGO”. În fundal 
se conturează un peisaj cu munți colturosi, caracteristic lui 
Poussin. După părerea lui Anthony Blunt, ca şi a altor 
experți în pictura acestuia, peisajul este în întregime mitic, 
fiind rezultatul imaginaţiei artistului. Totuşi, la începutul 
anilor 1970, a fost descoperit un mormânt real, identic cu 
cel din tablou. Sunt identice poziția, dimensiunile, 
proporţiile, forma, vegetația înconjurătoare, chiar si 
aflorimentul circular de piatră pe care unul din păstorii lui 
Poussin îşi sprijină piciorul. Acest mormânt real se află la 


periferia satului numit Arques - la aproximativ zece 


kilometric de Rennes-le-Château si la cinci kilometri de 
castelul Blanchefort. 

Dacă cineva stă în fața monumentului funerar, are în 
fața ochilor o panoramă efectiv identică cu aceea pictată. Si 
apoi devine evident faptul că unul dintre piscurile din fundal 
este Rennes-le-Château. Nimic nu indică vechimea 
mormântului. Este desigur posibil să fi fost înălțat la o dată 
mai recentă - dar cum au reuşit constructorii să-l 
amplaseze cu atâta precizie încât poziția să coincidă cu cea 
din tablou? De fapt, pare să fi rămas neschimbat din vremea 
lui Poussin, iar Les Bergers d 'Arcadie pare o redare fidelă a 
realității. Ţăranii din împrejurimi susțin că mormântul a 
fost acolo de când se ştiu ei, părinţii şi bunicii lor. Şi se 
spune că acelaşi mormânt este menţionat şi în nişte 


memorii datând din anul 1709.8 


8 Delaude, Cercle d'Ulysse (Cercul lui Ulise), pagina 3. Autorul 
menționează că mormântul este amintit în nişte memorii ale abatelui 
Delmas, datând din secolul al şaptesprezecelea. Fără îndoială, lucrarea 
citată este Memoire (Memorii) de Delmas, datată 1709. Initial, acest 
manuscris a fost păstrat alături de Academie cel-tique (Academia cella), 
dar apoi a dispărut pentru un timpagina A reapărut la începutul 
secolului douăzeci şi un fragment a fost publicat în Courent, Notice 
historique (Notitä istorică), pagina 9-17. Însă mormântul nu este 
menționat în extractul respectiv. Se poate doar presupune că porțiunile 
omise conţin informaţia, însă manuscrisul lui Delmas se află acum în 
Limoux, fiind proprietate particulară, şi nu a fost disponibil pentru 
cercetările noastre. 


Conform înregistrărilor din arhiva satului Arques, 
pământul pe care se află monumentul i-ar fi aparținut, până 
la moartea sa în anii 1950, unui american, un oarecare 
domn Louis Lawrence din Boston, Massachusetts. Acesta a 
deschis mormântul în anii 1920 şi a descoperit că era gol. 
Ulterior, acolo au fost înhumate soacra şi soția sa. 

Pe când pregăteam primul nostru film despre Rennes- 
le-Château din seria realizată de BBC, ne-am petrecut o 
dimineață filmând mormântul. La ora prânzului am făcut o 
pauză şi ne-am întors cu vreo trei ore mai târziu. În timpul 
absenței noastre, cineva făcuse o încercare grosolană de a 
pătrunde cu forța înăuntru. 

Dacă vreodată a existat vreo inscripție pe mormântul 
real, scurgerea necruțătoare a timpului a şters-o de multă 
vreme. Cât despre cea de pe mormântul din tabloul lui 
Poussin, se poate spune că este, în mod convențional, 
elegiacă - Moartea ne anunţă că este prezentă până şi în 
Arcadia, idilicul paradis pastoral din legendele clasice. 
Totuşi, mesajul este neobişnuit, pentru că nu există nici un 
verb. Tradus cuvânt cu cuvânt, ar suna astfel: ŞI EU... ÎN 
ARCADIA. 

De ce trebuia să lipsească verbul? Poate din rațiuni 
filozofice — pentru a exclude timpul verbului, eliminînd orice 
ar putea indica prezentul, trecutul sau viitorul, sugerând 


astfel eternitatea? Sau poate dintr-un motiv de natură mult 


mai practicä. Fragmentele cifrate de pe pergamentele gäsite 
de Saunière se bazeazä mai ales pe anagramare, pe 
strămutarea si rearanjarea literelor. Oare nu ar fi posibil ca 
„ET IN ARCADIA EGO” să fie tot o anagramă? Nu s-ar putea 
ca verbul să fi fost omis tocmai pentru ca inscripția să 
conțină doar anumite litere? Unul dintre telespectatorii 
noştri ne-a scris, sugerându-ne că acesta ar putea fi chiar 
adevărul - şi apoi a rearanjat literele astfel încât să formeze 
o propoziție coerentă în limba latină. Acesta a fost 
rezultatul: I TEGO ARCANA DEI (PLEACĂ! ASCUND 
TAINELE DUMNEZEULUI TĂU) 

Am fost plăcut surprinşi, dar şi intrigati de rezultatul 
acestei dovezi de ingeniozitate. Şi, la vremea aceea, nu ne- 


am dat seama cât de aproape era de adevăr. 


CAPITOLUL 2 


CATARII ŞI MAREA EREZIE 


În momentul în care ne-am început cercetările, eram 
deja destul de bine familiarizați cu un anumit subiect — 
erezia catară sau albigendă şi cruciada pe care aceasta a 
provocat-o în secolul al treisprezecelea. Ştiam deja că, într- 
un fel sau altul, catarii erau una din componentele 


misterului țesut în jurul lui Saunière şi al parohiei sale. În 


primul rând, în epoca medievală, în Rennes-le-Château si în 
împrejurimi aceşti eretici se aflau în număr mare, motiv 
pentru care regiunea a avut mult de suferit în timpul 
cruciadei. Într-adevăr, istoria locului este îmbibată de sânge 
catar, ale cărui urme au persistat, alături de amărăciunea 
acelor timpuri, până în zilele noastre. 

Acum, fără inchizitori pe capul lor, mulţi dintre ţăranii 
din zonă nu se sfiiesc să recunoască că sunt simpatizanți ai 
albigenzilor. Şi chiar există o biserică catară şi un aşa-numit 
„papă catar”, care a locuit în satul Arques până în 1978, 
când a încetat din viață. 

Ştiam că Saunière era pătruns de istoria şi de folclorul 
locurilor sale natale, aşa că este imposibil ca el să nu fi venit 
în contact cu ideile şi cu tradiţiile catare. Şi nu se poate să 
nu fi ştiut că, în secolele al doisprezecelea şi al 
treisprezecelea, Rennes-le-Château fusese un oraş important 
şi un fel de bastion al albigenzilor. 

De asemenea, lui Saunière trebuie să-i fi fost familiare 
numeroasele legende despre catari. Cunostea, desigur, toate 
zvonurile care îi legau de un obiect fabulos, de Sfântul 
Graal. lar dacă Richard Wagner, pornit în căutarea a orice 
ar fi putut aminti de Graal, a vizitat într-adevăr Rennes-le- 
Château, nu se poate ca parohul satului să nu fi aflat acest 


lucru. 


În plus, în 1890, un bărbat numit Jules Doinel a 
ajuns bibliotecar în Carcassonne şi a înființat o biserică 
neocatară.? Doinel a scris foarte mult pe marginea ideilor 
catare, iar în 1896 a devenit unul dintre membrii marcanți 
ai unei organizaţii culturale locale, Societatea de Arte şi 
Ştiinţe din Carcassonne. În 1898 a fost chiar ales secretar al 
acesteia. Din societate făceau parte şi destui cunoscuți de-ai 
lui Saunière, inclusiv cel mai bun prieten al său, abatele 
Henri Boudet. Iar printre apropiații lui Doinel se număra şi 
Emma Calve. 

Este aşadar foarte posibil ca Doinel si Saunière să se 
fi cunoscut. 

Mai există un indiciu, chiar mult mai incitant, care îi 
leagă pe catari de misterul din Rennes-le-Château. Prin 
textul unuia dintre cele două pergamente găsite de Saunière 
sunt presărate câteva litere mici —- mai exact, opt litere — care 
au fost scrise altfel decât celelalte în mod intenționat. Trei 
dintre ele se află în partea de sus a paginii, celelalte cinci în 
partea de jos. Şi pot fi citite doar în ordinea în care 


alcătuiesc două cuvinte: „REX MUNDI'. Este, fără nici o 


9 În 1888, pe când lucra la Biblioteca Municipală din Orleans, Doinel a 
găsit un manuscris datând din 1022, scris de un gnostic care, în acelaşi 
an, a fost ars pe rug. Lectura acelui manuscris l-a transformat pe Doinei 
într-un gnostic înfocat. Vezi Lauth, „Tableau de lau dela” („Descrierea 
apelor de dincolo”), pagina 212 sq. 


indoialä, un termen specific catarilor, usor de identificat 
pentru toti cei familiarizati cu conceptiile acestora. 

Luând în consideratie cele de mai sus, ni s-a pärut 
destul de justificată ideea de a ne începe investigaţiile 
pornind de la catari. De aceea am studiat, în detaliu, tot 
ceea ce îi defineşte: credințele şi tradiţiile, istoria şi mediul 
în care trăiau. Cercetarea noastră a dezvăluit noi 
dimensiuni ale misterului şi a ridicat o serie de întrebări 


obsedante. 


CRUCIADA ÎMPOTRIVA ALBIGENZILOR 


În 1209, o armată formată din circa treizeci de mii de 
călăreți şi pedestraşi din nordul Europei a năvălit în trombă 
asupra Languedoc-ului - acea zonă deluroasă de la poalele 
de nord-est ale Pirineilor aflată acum în sudul Franței. În 
războiul ce a urmat ţinutul a fost prădat, recoltele au fost 
distruse, oraşele şi cetăţile au fost rase din temelii şi toată 
populaţia a fost trecută prin foc şi sabie. Au fost exterminați 
atât de mulți oameni încât acel măcel cumplit poate fi 
socotit cel dintâi „genocid” din istoria modernă a Europei. 
Numai în oraşul Beziers, de exemplu, cel putin cincisprezece 
mii de bărbaţi, femei şi copii au fost masacrați la întâmplare 
- multi chiar în acel sanctuar care ar fi trebuit să fie 


biserica. Când un ofițer l-a întrebat pe reprezentantul Papei 


cum i-ar putea deosebi pe eretici de adeväratii credincioşi, 
răspunsul a fost: „Ucideţi-i pe toţi. Dumnezeu va şti să-i 
deosebească”. Acest citat, desi foarte cunoscut, s-ar putea 
să fie apocrif. Cu toate acestea, este reprezentativ pentru 
zelul fanatic şi sângele rece cu care s-au săvirşit atrocitățile. 
Acelaşi reprezentat papal, printr-o misivă trimisă la Roma, îl 
anunța pe Inocenţiu al III-lea, cu mândrie, că „nici vârsta, 
nici sexul, nici poziția socială nu au fost motive de crutare’. 
După Beziers, armata invadatoare a măturat întregul 
Languedoc. Perpignan a căzut. Narbonne a căzut. 
Carcassonne a căzut. Toulouse a căzut. Şi, pretutindeni, 
învingătorii au lăsat în urmă numai sânge, moarte şi măcel. 
Acest război, care a durat aproape patruzeci de ani, 
este acum cunoscut drept „cruciada împotriva albigenzilor”. 
A fost o cruciadă în adevăratul sens al cuvântului, pornită la 
îndemnul Papei însuşi. Aidoma cruciaților din Palestina, 
participanţii au purtat crucea pe vesmintele lor. Iar 
recompensele nu s-au deosebit de cele dobândite în urma 
cruciadelor de pe Pământul Sfânt - iertarea tuturor 
păcatelor, ispăşirea pedepselor, un loc asigurat în Rai şi tot 
ce putea jefui fiecare. În plus, în această cruciadă nimeni nu 
a trebuit nici măcar să traverseze marea. Şi, conform legilor 
feudale, nimeni nu era obligat să lupte mai mult de 
patruzeci de zile - presupunând, bineînţeles, că nimeni nu 


ar fi fost interesat de pradă. 

Fig.3 Languedoc si catarü 
La vremea încheierii cruciadei, Languedoc-ul era pe 
deplin transformat, cufundat iar în barbaria deasupra căreia 
se ridicase şi care caracteriza restul Europei. De ce? De ce a 
fost nevoie de acest prăpăd, de această brutalitate, de 
această devastare? 


La începutul secolului al treisprezecelea, zona pe care 
o numim acum Languedoc nu reprezenta, în mod oficial, o 
parte a Franței. Era un principat independent, în care 
limba, cultura şi instituțiile politice aveau mai puţine lucruri 
în comun cu nordul decât aveau cu Spania - cu regatele 
Leon, Aragon şi Castilia. Principatul era condus de o mână 
de familii nobile, în fruntea cărora se aflau conții de 
Toulouse şi puternicul clan Trencavel. Iar între granițele 
acestui principat a înflorit cultura care, în acea epocă, era 
cea mai avansată şi mai sofisticată din întreaga creştinătate 
- cu excepţia, poate, a Bizanțului. De fapt, existau multe 
asemănări între Languedoc şi Bizanț. 

Educaţia, de exemplu, se bucura de o deosebită 
considerație, ceea ce nu se întâmpla în nordul Europei. 
Filozofia şi celelalte activităţi intelectuale erau în plină 
ascensiune; poezia şi dragostea romantic erau proslăvite; 
greaca, araba şi ebraica erau aprofundate cu entuzi-asm; iar 
şcolile Lunel şi Narbonne, dedicate Cabalei - străvechea 
tradiție ezoterică a iudaismului —, prosperau. Chiar şi nobilii 
aveau ştiinţă de carte şi erau oameni de litere, la vremea la 
care cei din Nord nu erau în stare nici măcar să-şi scrie 
numele. 

Ca şi în Bizanţ, în Languedoc domnea, civilizată şi 
nepăsătoare, toleranța religioasă - în contrast cu zelul 


fanatic ce caracteriza celelalte regiuni ale Europei. Anumite 


curente ale gândirii islamice şi iudaice erau împrumutate 
prin intermediul unor centre maritime comerciale, ca 
Marsilia, sau veneau din Spania, croindu-şi drum peste 
Pirinei. În acelaşi timp, Biserica de la Roma nu se bucura de 
prea multă considerație; preoţii acesteia din Languedoc, a 
căror corupție era bine cunoscută, reuşeau, înainte de toate, 
să îndepărteze populaţia. De pildă, existau biserici în care 
nici o liturghie nu mai fusese spusă de mai bine de treizeci 
de ani. Multi preoți îşi neglijau enoriaşii, fiind preocupați 
doar de afaceri şi de sporirea propriilor averi. Un arhiepiscop 
de Narbone nici măcar nu-şi vizitase vreodată dioceza. 

Cu toată corupţia bisericii, Languedoc ajunsese pe o 
culme a culturii ce nu avea să mai fie atinsă în Europa până 
în vremea Renaşterii. Dar, ca şi în Bizanţ, se făceau simțite 
automultumirea, decadenta şi o nefastă moliciune, care au 
lăsat dezarmată regiunea în fața atacurilor violente ce 
urmau să se dezläntuie asupra ei. La un moment dat, atât 
nobilimea din nordul Europei cât şi Biserica de la Roma au 
sesizat această vulnerabilitate şi au dorit să o exploateze. 
Nobilimea nordică invidia de multi ani bogăţia şi luxul din 
Languedoc. lar Biserica avea propriile ei motive. În primul 
rând, autoritatea sa în regiune lăsa de dorit. lar în 
Languedoc nu înflorea doar cultura, ci şi altceva — cea mai 


importantă erezie din lumea creştină medievală. 


După spusele autorităţilor bisericeşti, zona era 
„infectată” de erezia albigendă, „lepra molipsitoare din Sud”. 
Şi, în ciuda faptului că adepţii acestei erezii detestau, mai 
presus de toate, violența, ei reprezentau o amenințare 
serioasă pentru autoritatea Romei, cea mai serioasă cu care 
avea să se confrunte până când, trei secole mai târziu, 
învățăturile lui Martin Luther aveau să declanşeze Reforma. 
La 1200, erezia catară avea mari şanse de a lua locul 
romano-catolicismului în Languedoc. În plus, începea deja 
să se răspândească şi în alte părți ale Europei, mai ales în 
zonele urbane din Germania, Finlanda şi Champagne, ceea 
ce, în ochii Bisericii, reprezenta o adevărată amenințare. 

Ereticii erau cunoscuţi sub diverse nume. În 1165, 
fuseseră condamnați de un conciliu ecleziastic din Albi, un 
oraş din Languedoc. Din acest motiv sau poate fiindcă Albi 
continua să fie unul din nucleele lor, erau adesea numiţi 
albigenzi. În alte rânduri erau numiţi catari, sau chatares, 
sau chatari. Si, nu tocmai rar, erau stigmatizatii atribuindu- 
li-se numele unor erezii mai vechi: arieni, marcioniti şi 
maniheeni. 

„Albigend” si „catar erau, în esență, denumiri 
generice. Cu alte cuvinte, nu se refereau la o biserică, ca 
aceea a Romei, unică şi bine definită, având o doctrină şi o 
teologie bine puse la punct, o dată pentru totdeauna. Sub 


aceste denumiri erau reunite o serie de secte — multe dintre 


ele fiind conduse de câte un lider independent, ai cărui 
discipoli îi preluau numele. Şi, cu toate că aveau anumite 
concepții comune, în ceea ce priveşte detaliile, sectele erau 
în mod radical diferite unele de altele. În plus, multe dintre 
informaţiile noastre despre eretici provin din surse 
ecleziastice, cum ar fi Inchiziția. Să ne formăm o imagine 
despre ei pornind de la astfel de informații ar fi similar cu a 
descrie Rezistenţa Franceză pe baza rapoartelor SS-ului sau 
Gestapo-ului. De aceea este realmente imposibil să alcătuim 
o sinteză coerentă şi definitivă a celor ce constituiau de fapt 
„doctrina catară”. 

În general, catarii erau de acord cu teoria reîncarnării 
şi acceptau principiul feminin în religie. Într-adevăr, preoții 
şi propoväduitorii din congregația catară, cunoscuţi sub 
numele de parfaits (.perfecti), erau bărbaţi şi femei 
deopotrivă. În acelaşi timp, catarii nu recunosteau biserica 
catolică tradițională şi contestau validitatea întregii ierarhii 
clericale, adică a intermediarilor oficiali si hirotonisiti dintre 
om şi Dumnezeu. lar esența acestei poziții consta într-un 
principiu catar de mare importanţă - respingerea „credinței 
- cel putin a acelei „credințe pe care Biserica punea 
accentul. În locul unei ,credinte” primite „la mâna a doua”, 
catarii preferau o cunoaştere directă, personală, o 
experiență religioasă sau mistică percepută „la prima mână”. 


Această experiență era numită gnosis (gnoză), de la cuvântul 


grecesc însemnînd ,cunoastere”, iar catarii o puneau mai 
presus decât orice crez sau dogmă. lar pentru că dădeau o 
atât de mare importanță contactului direct şi personal cu 
Dumnezeu, preoții, episcopii si orice alte autorități 
ecleziastice erau considerați de prisos. 

Totodată,  catarii erau  dualişti. Desigur, toate 
credințele creştine pot fi, în ultimă instanță, considerate 
dualiste, deoarece insistă asupra conflictului dintre două 
principii opuse - bine şi rău, suflet şi trup, înălțător si 
josnic. Dar catarii duceau această dihotomie mai departe 
decât erau catolicii traditionalisti dispuşi să o facă. Pentru 
ei, oamenii erau săbiile cu care se înfruntau spiritele, fără 
ca cineva să poată desluşi cum erau mânuite. Pentru ei, 
exista un război perpetuu, purtat, încă de la începutul 
Creaţiei, între două principii ireconciliabile - lumina şi 
întunericul, spiritul şi materia, binele şi răul. Catolicismul 
recunoaşte existența unui singur Dumnezeu suprem, al 
cărui adversar, Diavolul, îi este, în ultimă instanţă, inferior. 
În schimb, catarii susțineau că nu exista un singur 
Dumnezeu, ci doi, al căror statut era mai mult sau mai 
putin comparabil. Unul dintre aceştia - cel „bun” — era cu 
totul lipsit de trup, era un principiu sau o ființă pur 
spirituală,  nepătată de atingerea materiei. Era un 
Dumnezeu al iubirii. Dar iubirea era considerată 


incompatibilă cu puterea; iar creația materială era o 


manifestare a puterii. De aceea, pentru catari, această 
creație — lumea însăşi — era, în întregime, o lucrare a Râului. 
Pe scurt, universul nostru era făurit de un „Dumnezeu 
uzurpator”, Dumnezeul Răului - sau, aşa cum îl numeau 
catarii, „Rex Mundi’, „Regele Lumii”. 

Catolicismul se bazează pe ceea ce am putea numi 
„dualism etic”. Răul, termen care, în ultimă instanţă, derivă, 
probabil, de la diavol (n.trad., în Ib. engleză, evil înseamnă 
rău, iar devil - diavol), se manifestă, în primul rând, prin om 
şi prin acțiunile sale. Prin contrast, catarii susțineau un 
„dualism cosmogonic”, un dualism prezent în întreaga 
realitate. Aceasta era premiza de la care porneau cu toții, 
dar fiecare sectă o dezvolta într-un mod aparte. După unii, 
sensul vieții omului pe Pământ era transcenderea materiei, 
renunțarea perpetuă la tot ce avea legătură cu principiul 
puterii şi aşadar contopirea cu principiul iubirii. 

După alții, menirea omului consta în înfrinarea şi 
mântuirea părții materiale, în transformarea acesteia prin 
spiritualizare. Este important să se țină cont de absența 
oricărei dogme, doctrine sau teologii prestabilite. Ca în 
majoritatea abaterilor de la dreapta credință consacrată şi în 
cazul de față este vorba numai de anumite devieri de la 
punctele de vedere predefinite, iar obligaţiile morale ce 
derivă din acestea devin, subiectul unor interpretări 


specifice. 


În ochii Bisericii Romano-Catolice, adevărata erezie a 
catarilor consta în faptul că priveau creaţia materială, 
pentru apărarea căreia se presupune că s-a jertfit lisus, ca 
fiind întru totul demonică, şi că sugerau că Dumnezeu, din 
al cărui ,cuvänt se zămislise „la început” lumea, era un 
uzurpator. Dar cea mai cumplită parte a acestei erezii era 
atitudinea lor față de însuşi Hristos. Deoarece materia se 
confunda cu demonicul, catarii contestau că lisus avusese o 
formă materială fiind în acelaşi timp şi Fiul lui Dumnezeu. 
Unii dintre ei îl considerau o entitate totalmente imaterială, 
o „fantasmă”, un „spirit pur”, care, bineînţeles, nu putea fi 
răstignit. Însă se pare că majoritatea catarilor îl priveau ca 
pe un profet, ca pe oricare altul - un simplu muritor care se 
jertfise, murind pe cruce în numele principiului iubirii. Pe 
scurt, răstignirea nu avea nimic mistic, sau supranatural, 
sau divin - dacă, într-adevăr, acest episod era relevant, fapt 
de care cei mai mulți păreau să se îndoiască. 

În orice caz, toți catarii negau cu vehementä 
semnificația răstignirii şi a crucii - poate pentru că simțeau 
că aceste crezuri erau irelevante, sau poate pentru că Roma 
le proslăvea atât des, sau din cauză că detaliile violente ale 
morții unui profet nu meritau să fie idola-trizate. Iar crucea 
- cel putin în asociere cu calvarul şi cu rästignirea, era 
privită ca un simbol al lui Rex Mundi, stăpânul lumii 


materiale, fiind întocmai opusul principiului răscumpărării 


päcatelor. Muritor sau nu, lisus fusese un profet al 
principiului iubirii, AMOR. 

AMOR care, inversat, pervertit si preschimbat în 
putere, însemna ROMA - luxul si opulenta Bisericii Romei, o 
instituţie în care catarii vedeau întruparea tangibilă a lui 
Rex Mundi şi manifestarea suzeranității acestuia asupra 
Pământului. Ca urmare, nu numai că refuzau să venereze 
crucea, dar nici nu recunoşteau taina botezului si a 
împărtăşaniei. 

În ciuda acestor poziţii teologice subtile, complexe, 
abstracte si, poate, lipsite de importanță pentru 
contemporanii noştri, catarii nu erau nişte apărători 
fanaticii ai credinţei lor. Astăzi, este apreciată drept dovadă 
de rafinament intelectual opinia conform căreia catarii erau 
o congregatie de înţelepţi, o elită mistică inițiată într-un cult 
tainic, ai cărei membri cunoşteau, cu toţii, un important 
secret cosmic. În cele din urmă, cei mai multi dintre ei erau 
oameni mai mult sau mai putin „obişnuiţi”, bărbaţi şi femei 
care găseau în credința lor un refugiu împotriva strictetii 
cultului catolic - o întrerupere a nesfârşitelor dijme, 
penitente, funeralii, condamnări si tot felul de alte obligaţii 
impuse de biserică. 

Pe cât de abstractă era teologia lor, pe atât de realişti 
erau catarii în viața de toate zilele. De exemplu, condamnau 


actul procreării, de vreme ce înmulțirea trupească nu era un 


serviciu adus principiului iubirii, ci lui Rex Mundi. Dar nu 
erau atât de naivi încât să pledeze pentru abolirea 
sexualității. E adevărat, exista un „jurământ solemn”, 
specific catarilor, numit Consolamentum care impunea 
castitatea. 

Totuşi, cu excepţia preoţilor, a lor, care erau, de 
obicei, bărbați şi femei fără familie, Consolamentum nu le 
era impus decât muribunzilor; şi nu e greu să fii cast atunci 
când eşti pe moarte. În ceea ce privea întreaga congregatie, 
sexualitatea era tolerată, nefiind sanctionatä în mod explicit. 
Dar cum poate fi blamată procrearea fără a fi condamnată 
sexualitatea? 

Există dovezi care sugerează că erau practicate de 
către catari atât controlul natalității cât si avorturile.!0 
Când, în secundar, Roma i-a acuzat pe eretici şi de „practici 
sexuale împotriva firii”, aceasta a fost considerată o referire 
la sodomie. Însă catarii, conform mărturiilor care ne-au 


parvenit, interziceau cu strictețe homosexualitatea. Este 


10 Maniheiştii au fost multă vreme implicați în folosirea diverselor forme 
de control a naşterii, fiind, de asemenea, acuzați că ar fi aprobat 
avorturile. Este aproape sigur că aceste practici făceau parte din 
doctrina catară târzie. Noonan subliniază faptul că, prin condamnarea 
catarilor, biserica a condamnat încă o dată contraceptia. Vezi Noonan, 
Contraception (Contracepţia), pagina 281, Chadwick,  Priscillian 
(Priscilianul), pagina 37. 


foarte posibil ca prin „practici sexuale împotriva firii” să se fi 
înțeles diferitele metode de control al naşterii şi avorturile. 

Cunoaştem care este, astăzi, poziția Romei în aceste 
privinţe. 

Aşadar ne putem imagina, cu uşurinţă, energia şi 
stăruința vindicativă cu care îşi impunea punctul de vedere 
în Evul Mediu. În general, se presupune că albigenzii îşi 
aleseseră un mod de viață extrem de simplu şi plin de 
devoțiune. Pentru că nu agreau bisericile, toate ritualurile şi 
serviciile religioase se desfăşurau sub cerul liber sau în orice 
clădire disponibilă - un hambar, o casă, o sală municipală. 
De asemenea, practicau ceea ce astăzi am numi meditaţie. 
Şi erau absolut vegetarieni, deşi consumul de peşte era 
permis. lar când călătoreau prin ţinut, perfectii o făceau 
întotdeauna câte doi, ceea ce a dat credibilitate zvonurilor 


despre sodomie răspândite de duşmanii lor. 


ASEDIUL MONTSEGUR-ULUI 


Aceasta era credința care se räspindise în Languedoc 
şi în zonele învecinate - amenintind să înlocuiască însuşi 
catolicismul. Dintr-o serie de motive lesne de înțeles, mulți 
nobili o considerau atractivă. Unii erau încintatii de 
toleranța ei. Alţii erau oricum porniţi împotriva clericilor. 


Alții erau deziluzionati de corupţia bisericii. Alții nu mai 


puteau suporta sistemul de taxe, din cauza cäruia veniturile 
aduse de proprietăţile lor dispăreau în îndepărtata vistierie a 
Romei. De aceea, spre bătrânețe, foarte multi nobili 
deveneau perfecţi. Se estimează că treizeci la sută dintre 
aceştia proveneau din rândurile nobilimii din Languedoc. 

În anul 1145, cu o jumătate de secol înaintea 
cruciadei împotriva albigenzilor, Sfântul Bernard, în acele 
timpuri un purtător de cuvânt al bisericii catolice 
traditionaliste, a străbătut el însuşi ţinutul cu intenţia de a 
predica împotriva ereticilor. Însă, de la bun început, a fost 
mai putin îngrozit de eretici decât de corupția propriei sale 
bisericii. De cei dintâi, Bernard a fost, pur şi simplu, 
impresionat. „Nu există morală mai creştină decât a lor”, a 
declarat, „iar principiile lor sunt pure”. 

Nu mai e nevoie să spunem că, pe la 1200, Roma era 
din ce în ce mai alarmată de situaţie. Dar nu ignora nici 
invidia cu care baronii din nordul Europei priveau cetăţile şi 
pământurile bogate din sud. Această invidie putea fi 
exploatată fără întârziere, iar nobilii nordici puteau deveni 
oastea bisericii. Nu mai era nevoie decât de o provocare, de o 


justificare, de ceva care să stârnească indignarea generală. 


11 De Rougement, Love în the Western World (Dragostea în lumea 
occidentală), pagina 78. 


O astfel de provocare nu s-a lăsat mult aşteptată. Pe 
14 ianuarie 1208, Pierre de Castelnau, unul dintre legatii 
papali din Languedoc, a fost ucis. Dupä toate aparentele, 
ucigaşul era un răzvrătit împotriva clericilor, fără a fi un 
adept al credintei catare. Cu toate acestea, Roma a 
considerat că justificarea aşteptată fusese găsită şi nu a 
ezitat să dea vina pe albigenzi. Imediat, Papa Inocenţiu al 
III-lea a ordonat o cruciadă. În secolul precedent, ereticii 
fuseseră persecutați de mai multe ori, însă, de data aceasta, 
biserica şi-a mobilizat, cu hotărire, toate forțele. Erezia 
trebuia stârpită o dată pentru totdeauna. 

O armată imensă a fost reunită sub comanda abatelui 
de Câteaux. Majoritatea operațiunilor militare au fost lăsate 
în seama lui Simon de Montfort - tatăl celui care avea să 
joace un rol crucial în istoria Angliei. Sub comanda lui 
Simon, cruciații Papei au pornit să distrugă cea mai 
avansată cultură din Europa Evului Mediu, transformând-o 
în mormane de moloz. 

În această sacră întreprindere, de mare ajutor le-a fost 
noul lor aliat, Dominic Guzmân, un spaniol fanatic. Îmboldit 
de o ură dementă împotriva ereziei, Guzmân a fondat, în 
1216, un ordin monahal care, ulterior, i-a preluat numele: 
dominicanii. lar în 1233, dominicanii au născut o instituție şi 


mai infamă - Sfânta Inchizitie. 


Catarii nu aveau să fie singurele victime ale acesteia. 
Înainte de cruciada împotriva albigenzilor, mulţi dintre 
nobilii din Languedoc - cu precădere influentele case 
Trencavel şi Toulouse - fuseseră extrem de prietenoşi cu 
numeroasa populaţie evreiască din regiune. După aceea, 
însă, nobilimea şi-a retras protecția, respectând ordinele 
primite. 

Simon de Montfort şi-a pierdut viața în 1218, în 
timpul asediului cetății Toulouse. Cu toate acestea, 
pustiirea Languedoc-ului a continuat, cu scurte întreruperi, 
pentru încă un sfert de secol. Abia în jurul anului 1243 a 
încetat efectiv orice rezistență organizată — în măsura în care 
se poate spune că aşa ceva ar fi existat. Până în acel an, 
toate oraşele şi bastioanele catare importante fuseseră 
cucerite de invadatorii nordici, cu excepţia câtorva puncte 
întărite, îndepărtate şi izolate. Dintre acestea, cel mai de 
seamă era Montsegur, ce trona majestuos pe înălțimile 
muntoase, părând o arcă celestă plutind deasupra văilor din 
jur. Invadatorii l-au asediat vreme de zece luni, timp în care 
a ținut piept numeroaselor atacuri opunând o rezistență 
dârză, neîntreruptă. 

În sfârşit, în martie 1244, fortăreața a capitulat şi 
astfel erezia catară a dispărut din sudul Franţei, cel putin în 
aparenţă. Dar ideile nu pot fi niciodată stârpite cu 


desăvârşire. De exemplu, în bestseller-ul său Montaillou, 


Emmanuel Le Roy Ladurie, pornind în exclusivitate de la 
documente din acea epocă, face cronica activităților 
desfăşurate de catarii supraviețuitori vreme de aproape o 
jumătate de secol după căderea Montsegur-ului. În munţi 
au continuat să existe mici enclave ale ereticilor, care trăiau 
în peşteri, îşi păstrau cu fidelitate convingerile religioase şi 
continuau să ducă un război de gherilă împotriva 
persecutorilor lor. Este cunoscută persistenta credinței 
catare în multe zone din Languedoc - printre care şi 
împrejurimile localității Rennes-le-Château. Şi mulți scriitori 
au urmărit o serie de erezii apărute ulterior în Europa ca 
mlädite ale învățăturii catare - de pildă, waldensienii, 
husitii, adamitii sau Frăția Spiritului Liber, anabaptiştii si 
ciudatii camisarzi, dintre care o parte s-au refugiat în 


Londra la începutul veacului al optsprezecelea. 


TEZAURUL CATARILOR 


În timpul cruciadei împotriva albigenzilor şi după 
aceea, în jurul catarilor s-a țesut un mit care persistă şi în 
zilele noastre. În parte, existența acestuia se datorează 
fastului romantic ce înconjoară orice cauză pierdută în mod 
tragic — ca, de exemplu, cea a lui Bonnie Prince Charlie 
(Carol Eduard Stuart) — cu o strălucire miraculoasă, cu o 


perpetuă nostalgie şi cu o aură de legendă. Dar am 


descoperit că, în acelaşi timp, pot fi asociate cu catarii şi 
câteva mistere extrem de reale. Oricât de exalate şi de 
romantate s-ar dovedi legendele, câteva enigme rămân în 
picioare. 

Una dintre acestea se referă la originea catarilor şi, 
chiar dacă la început ni s-a părut a fi de natură academică, 
ulterior ne-am dat seama de deosebita ei importanță. 
Recent, istoricii au susținut, aducând argumente, că ereticii 
catari erau o ramificație a bogomililor, o sectă activă în 
Bulgaria în secolele al zecelea şi al unsprezecelea, ai cărei 
misionari s-au deplasat către vest. Nu poate fi pus la 
îndoială faptul că, printre ereticii din Languedoc, se aflau şi 
bogomili. Un cunoscut predicator al acestora a jucat un rol 
de seamă în afacerile politice şi religioase ale vremii. Totuşi, 
cercetările noastre au scos la lumină dovezi materiale ce 
demonstrează că albigenzii nu s-au desprins din secta 
bogomililor. Dimpotrivă, ei par să reprezinte rodul a ceva ce 
prinsese rădăcini în Franța cu câteva secole mai înainte. Se 
pare că provin, aproape direct, am putea spune, din ereticii 
stabiliți şi înrădăcinaţi în Franța încă de la începuturile erei 
creştine. 12 
12 În anul 800 după Hristos, maniheiştii erau încă dezavuati în Occident. 
În 991, Gerbert d'Aurillac, viitorul Papă Silvestru al II-lea, a definit 
credințele maniheiste. Vezi Runciman, The Medieval Manichee 


(Maniheismul Medieval, pagina 117, Niel, Les Cathars de Montsegur 
(Catarii din Montsegur), pagina 26 sq. 


Se mai pot enumera şi alte mistere, cu mult mai 
uluitoare, asociate cu catarii. De pildă, Jean de Joinville, un 
bătrân care, în secolul al treisprezecelea, a scris despre 
întâlnirea sa cu Ludovic al IX-lea, relatează: „Regele (Ludovic 
al IX-lea) mi-a povestit cum mai multi bărbaţi albigenzi s-au 
dus la Contele de Montfort şi i-au cerut să vină să vadă trupul 
Domnului Nostru, care, în mâinile preotului lor, s-a 
transformat în carne şi sânge”. 13 

Conform istorisirii, invitaţia l-a luat pe Montfort prin 
surprindere. Mai degrabă furios, a afirmat ca anturajul său 
poate merge oriunde doreşte, dar el va continua să-şi 
pastreze credința în dogmele „Sfintei Biserici”. 

Nu există alte amănunte şi explicaţii legate de acest 
incident. Chiar şi Joinville îl aminteşte doar în treacăt. Dar 
la ce concluzii ne-ar putea conduce acea invitaţie 
misterioasă? Ce anume făceau catarii? Despre ce fel de 
ritual era vorba? Dacă ignorăm liturghia în care ei oricum 
nu credeau, ce altceva ar fi făcut ca „trupul Domnului 
Nostru... să se transforme în carne şi sânge”? Indiferent 
despre ce ar fi fost vorba, ceva este de-a dreptul tulburător 


în afirmaţia lor. 


13 Jean de Joinville, Life of Saint Louis (Viaţa Sfântului Ludovic), pagina 
174. 


O altă taină înconjoară legendara „comoară” a 
catarilor. Extraordinara lor bogăţie este bine cunoscută. 
Practic, credința lor nu le permitea să poarte arme; şi, cu 
toate că erau destui cei care ignorau această interdicție, se 
ştie că angajau foarte multi mercenari, ceea ce reprezenta o 
cheltuială serioasă. În acelaşi timp, sursele bogăției 
albigenzilor — de exemplu, supunerea pe care o pretindeau 
de la o serie de feudali influenți - erau evidente si 
explicabile. Dar, încă din timpul cruciadei, au început să se 
răspândească zvonuri despre o presupusă comoară mistică 
a catarilor - ceva mult mai presus decât orice bogăţie 
materială. Se spune că această comoară, oricare ar fi fost 
ea, era păstrată în Montsegur. Totuşi, după căderea 
fortăreței, nu a fost descoperit nimic de acest fel. Însă au 
existat câteva incidente extrem de neobişnuite legate atât de 
asediu cât şi de capitulare. 

Numărul atacatorilor Montsegur-ului s-a ridicat la 
aproape zece mii. Era o forță uriaşă, pe care asediatorii 
intenționau să o folosească pentru a înconjura muntele, 
făcând imposibile intrarea şi ieşirea din cetate şi sperând 
să-i înfometeze astfel pe cei asediați. 

Dar, în ciuda forței lor numerice, nu au avut suficienți 
oameni pentru ca încercuirea să fie impenetrabilă. În plus, o 
parte a trupelor era alcătuită din localnici, care erau 


simpatizanți ai catarilor. lar în alţii, pur şi simplu, nu se 


putea avea încredere. Ca urmare, nu era dificil să traversezi, 
fără a fi observat, linia atacatorilor. Erau multe spărturi prin 
care se putea trece în ambele sensuri, aşa că proviziile 
aveau cale deschisă către fortăreață. Catarii au profitat de 
aceste lacune. În ianuarie 1244, cu aproape trei luni 
înaintea înfrângerii, doi perfecţi au evadat. Conform unor 
relatări demne de încredere, cei doi au luat cu ei grosul 
avutiei catare - o încărcătură de aur, de argint şi de 
monede, pe care au depozitat-o mai întâi în munți, într-o 
grotă fortificată, şi apoi într-o fortăreață. După care comoara 
a dispărut şi nimeni nu a mai auzit vreodată de ea. 

În sfârşit, pe 1 martie, Montsegur a capitulat. La acea 
dată, numărul apărătorilor nu depăşea patru sute. Perfectii 
erau între o sută cincizeci şi o sută optzeci, restul fiind 
cavaleri, scutieri, oşteni şi familiile lor. Cu toţii au fost 
tratați cu o surprinzătoare îngăduință. Combatantilor li s-a 
promis iertarea deplină a „crimelor precedente. Li s-a 
permis să plece luându-şi armele, bagajele şi toate darurile 
primite de la stăpânii lor, inclusiv banii. Perfecţii au avut 
parte de aceeaşi neaşteptată bunăvoință. Pentru a fi supuşi 
doar unor pedepse uşoare şi eliberaţi, nu li se cerea decât să 
dovedească că s-au lepădat de credinţele lor eretice şi să-i 
mărturisească Inchiziției „păcatele” săvârşite. 

Învinşii au cerut un răgaz de două săptămîni, cu 


încetarea completă a ostilităților, pentru a cântări condițiile 


ce le fuseserä impuse. Continuând sä dea dovadä de o 
generozitate ce nu-i caracteriza, atacatorii au fost de acord. 
În schimb, învinşii au oferit, de bună voie, ostatici. Şi s-a 
căzut de acord ca aceştia să fie executați dacă cineva ar fi 
încercat să evadeze din fortăreață. 

Să fi fost perfectü atât de devotați credinţei lor încât să 
aleagă, nesiliti de nimeni, martiriul în locul convertirii? Sau 
exista ceva ce nu puteau - ori nu cutezau - să 
mărturisească Inchiziției? Oricare ar fi fost motivul, niciunul 
dintre ei nu a acceptat condiţiile asediatorilor — sau cel putin 
nu există dovezi că ar fi făcut-o. Dimpotrivă, cu toții au 
preferat martirajul. Mai mult, cel putin douăzeci dintre 
ceilalți ocupanti ai fortăreței, şase femei şi circa 
cincisprezece oşteni, au primit, din propria lor voință, 
Consolamentum şi au intrat în rândul perfectilor, 
condamnându-se astfel la o moarte sigură. 

Pe 15 martie, răgazul a luat sfârşit. În zorii zilei 
următoare, perfectii, în număr de peste două sute, au fost 
târiti, cu brutalitate, în josul pantei. Nici unul nu a abjurat. 
Pentru că nu era timp pentru înălțarea unor ruguri 
individuale, la poalele muntelui au fost adunaţi cu toţii într- 
un tarc încăpător, umplut cu lemne, şi au fost arşi laolaltă. 
Închişi în castel, ceilalți membri ai garnizoanei au fost siliți 


să privească. Au fost avertizați că încercarea de evadare a 


oricäruia dintre ei ar fi atras moartea tuturor celorlalti si a 
ostaticilor deopotrivă. 

Asumindu-si riscurile, garnizoana a hotărât să 
ascundă în rândurile ei patru perfecţi. În noaptea de 16 
martie, a avut loc evadarea plină de cutezantä a acestor 
patru oameni, însoțiți de un ghid - iarăşi cu ştiinţa şi cu 
consimtämintul garnizoanei. Fugarii au coborât pe peretele 
abrupt din partea de vest a muntelui suspendati de fringhii 
şi coborând în gol mai bine de o sută de metri." 

Ce au urmărit, de fapt, aceşti fugari? Care a fost 
scopul evadării lor riscante, care a pus în pericol atât 
garnizoana cât şi ostaticii? În ziua următoare, ar fi fost 
eliberați şi ar fi putut părăsi nestingheriti cetatea, pentru a- 
şi continua linistiti traiul. Dar, dintr-un motiv necunoscut, 
ei au preferat să se angajeze într-o periculoasă evadare 
nocturnă, care ar fi putut atrage după sine nu numai 
moartea lor, ci şi pe a camarazilor lor. 

Conform legendei, cei patru oameni purtau cu ei 
legendara comoară a catarilor. Numai că aceasta fusese 
scoasă din Montsegur cu trei luni înainte. Şi, chiar dacă ar 
fi fost aşa, cât de multe „comori” — aur, argint sau monede — 
ar fi putut să care în spate trei sau patru oameni în vreme 


ce se bäläbäneau, atârnati de fringhii, de-a lungul peretelui 


14 Niel, Les Cathars de Monts6gur, pagina 291 sq. 


abrupt al unui munte? Dacă fugarii au transportat într- 
adevăr ceva, e cât se poate de limpede că acel ceva nu era o 
avutie materială. 

Totuşi, ce ar fi putut să aibă asupra lor? Poate doar 
obiecte de cult catare — cărți, manuscrise, învățături secrete, 
relicve, un anume tip de obiecte religioase care, dintr-un 
motiv sau altul, nu trebuia în nici un chip să încapă pe 
mâini ostile. Astfel ar putea fi justificată evadarea - o 
evadare extrem de riscantă, pentru toți cei implicați. 

Dar, dacă era vorba de ceva atât de preţios încât nici 
un risc nu era prea mare pentru a-l feri de răuvoitori, atunci 
de ce acest ceva nu fusese scos din Montsegur mai înainte? 
De ce nu fusese dus la loc sigur cu trei luni înainte, odată 
cu grosul avutiilor? De ce fusese păstrat în fortăreață până 
în acel ultim şi periculos moment? 

Data precisă a armistițiului ne permite să deducem 
un posibil răspuns pentru toate aceste întrebări. Data 
fusese stabilită de învinşi, care oferiseră ostatici pentru a o 
obține. Dintr-un motiv anume, consideraseră acest lucru 
necesar — chiar dacă nu însemna decât amânarea, cu doar 
două săptămîni, a inevitabilului. 

Am ajuns la concluzia că, probabil, era nevoie de o 
astfel de amânare pentru a câştiga timp. Nu pentru a 
câştiga timp la modul general, ci o anumită perioadă de 


timp - pentru a ajunge la o anumită dată. Aceasta coincidea 


cu echinocțiul de primăvară - iar echinocțiul ar fi putut 
avea, pentru catari, o anumită importanță rituală. De 
asemenea, aceeaşi dată coincidea şi cu Paştile. Dar catarii, 
care puneau sub semnul întrebării importanța răstignirii, 
nu atribuiau sărbătorii Paştilor o semnificație deosebită. 
Totuşi, se ştie că o anumită festivitate s-a desfăşurat pe 14 
martie, cu o zi înainte de încheierea armistițiului. 15 

Nu ne îndoim asupra faptului că acel răgaz ar fi fost 
solicitat tocmai pentru ca evenimentul să aibă loc. Şi nici 
asupra faptului că data acestuia nu fusese aleasă la 
întâmplare. Se pare că trebuia să fie 14 martie. Orice ar fi 
însemnat sărbătoarea, e limpede că a avut o influență 
deosebită asupra mercenarilor, dintre care unii s-au 
convertit la credința catară, sfidând moartea inevitabilă. Ar 
putea fi acest fapt un indiciu, ne-ar putea ajuta să aflăm ce 


anume a fost scos din Montsegur două nopți mai târziu? 


15 Maniheiştii aveau o sărbătoare sacră, numită Berna, care se celebra în 
luna martie. Niel sugerează că acesta a fi fost festivalul ținut la 
Montsegur pe 14 martie, adăugând şi faptul că, în 1244, acea dată a 
coincis cu echinocțiul de primăvară. Niel, Les Cathars de Montsegur, 
pagina 276 sq. Se pare că maniheiştii foloseau o carte specială, cu 
desene care exprimau învățăturile lui Mani, probabil la modul simbolic. 
Aceasta conținea ilustraţii care explicau dualismul înfățişându-i pe Fii 
Luminii şi pe Fii întunericului. Cartea era folosită în timpul desfăşurării 
sărbătorii Berna. Este posibil ca o carte similară a simbolurilor să fi 
reprezentat o parte din comoara catarilor. Vezi Ort, Mani, pagina 168 
sq., 180 şi 253 sq. 


Fusese acel ceva, într-un anume fel, necesar pentru 
evenimentul din 14 martie? Îi putuse acel ceva convinge pe 
cel putin douăzeci dintre apărători să devină, în ultimul 
moment, perfecţi? Putuse acel ceva convinge întreaga 
garnizoană să-şi rişte viața fiind de accord cu evadarea? 
Räspunzînd afirmativ tuturor acestor întrebări, am putea 
explica de ce acel ceva, orice ar fi fost, trebuia scos pe furiş 
din fortăreață în data de 16 şi nu mai devreme - de 
exemplu, nu în ianuarie, când tezaurul monetar fusese 
transportat într-un loc sigur. Obiectul misterios era necesar 
în Montsegur în ziua evenimentului. Şi nu trebuia să încapă 


pe mâini ostile. 
TAINA CATARILOR 


În tot timpul în care am meditat asupra acestor 
concluzii, gândul ne-a purtat şi către legendele care leagă 
numele catarilor de cel al Sfântului Graal. 16 

Graal-ul era pentru noi doar un mit, nu eram pregătiți 
să-l privim altfel. Nici nu eram pregătiți să afirmăm că ar fi 
existat vreodată. Şi, chiar dacă am fi acceptat că fusese un 


obiect real, nu ne-am fi putut imagina că o cupă sau un 


16 O analiză a acestui tip de speculație poate fi găsită în Waite, Holy 
Grail (Sfântul Graal), pagina 524 sq. 


potir, fie el sau nu cel în care se scursese sângele 
Mântuitorului, ar fi fost atât de preţios pentru catari - în 
ochii cărora lisus era, în mare măsură, lipsit de importanţă. 
Cu toate acestea, legendele continuau să ne obsedeze şi să 
ne dezorienteze. Era derutantă ideea că, după toate 
aparențele, exista într-adevăr o legătură între catari şi 
întregul cult al Graal-ului, în forma sa din secolele 
doisprezece şi treisprezece. Un mare număr de autori au 
susținut că romanele cavaleresti ale Graal-ului - de pildă, 
cele scrise de Chretien de Troyes şi Wolfram von 
Eschenbach - sunt o interpolare a ideilor catare, mascate 
printr-un simbolism complex şi infiltrate în esența 
creştinismului dogmatic. Această afirmație este, într-o 
anumită măsură, exagerată, dar conţine şi un sâmbure de 
adevăr. În timpul cruciadei împotriva albigenzilor, clericii au 
tunat şi fulgerat împotriva romanelor cavalereşti ale Graal- 
ului, susținând că erau, dacă nu chiar eretice, cel putin 
dăunătoare. lar în acestea există pasaje izolate care nu sunt 
câtuşi de putin ortodoxe, ci, fără dubiu, dualiste - cu alte 
cuvinte, catare. 

Mai mult, într-una din istorisirile sale despre Graal, 
Wolfram von Eschenbach susține că citadela Graal-ului s-ar 
fi aflat în Pirinei - o afirmaţie pe care Richard Wagner, cel 
putin, a interpretat-o ad litteram. După Wolfram, numele 


castelului ar fi fost Munsalvaesche - ceea ce se poate 


considera o versiune germanizată a denumirii Montsalvat, 
adică a unui termen catar. De asemenea, într-unul din 
poemele lui Wolfram, stăpânul acestui castel este numit 
Perilla. Interesant este faptul că seniorul de Montsegur era 
Raimon de Pereille, al cărui nume apare în documentele 
vremii sub forma latinizată Perilla.17 

Cum aceste coincidente frapante au tot continuat să 
ne urmărească, am ajuns la concluzia că ele trebuie să-l fi 
urmărit si pe Saunière, care trăia în mijlocul legendelor şi al 
folclorului din regiune. Şi, ca toţi ceilalți locuitori ai zonei, 
preotul trebuie să fi fost permanent apăsat de vecinătatea 


Montsegur-ului, a cărui soartă tragic zguduitoare continuă 


17 Nelli, Dictionairre des heresies (Dicţionarul ereziilor), pagina 216 sq. 
Autorul cel mai preocupat de acest gen de conexiuni a fost Otto Rahn, 
căruia îi aparțin Croisade contre le Grail (Cruciada contra Graalului) şi La 
Cour de Lucifer (Curtea lui Luci fer). După Otto Rahn, castelul Graalului 
dinMunsalvaesche, de Wolfram von Eschenbach, este Montsegur. Cărțile 
lui Rahn au fost mai întâi publicate în limba germană, în anii 1930. 
Rahn însuşi s-a alăturat SS-ului, ajungând la rangul de colonel. 
Cercetările sale legate de catari şi de Graal s-au bucurat de sprijinul lui 
Alfred Rosenberg, un important filozof rasist, purtător de cuvânt al 
partidului nazist şi prieten al lui Hitler. Rahn a dispărut în 1939 şi se 
presupune că s-a sinucis Pe vârful muntelui Kufstein. Totuşi, un 
cercetător francez a prezentat o serie de documente referitoare la Rahn, 
ultimul datând din 1945. Vezi Bernadac, Le Mystere Otto Rahn (Misterul 
Otto Rahn). Dacă documentele se referă într-adevăr la acest autor, este 
interesant să ne întrebăm dacă el este cel care s-a aflat în spatele 
misterioaselor săpături germane efectuate la Montsegur şi în alte situri 
catare în timpul celui de al Doilea Război Mondial. 


să le influențeze constiinta. Dar, pentru el, traiul în 
apropierea fortăreței ar fi putut avea, la fel de bine, şi 
anumite implicaţii practice. 

Ceva fusese strecurat afară din Montsegur exact după 
încheierea răgazului acordat. Conform legendei, cei patru 
oameni evadaseră din citadela condamnată purtând cu ei 
comoara catarilor. Dar tezaurul monetar fusese dus în afara 
zidurilor cu trei luni mai devreme. Oare această „comoară a 
catarilor, ca şi „comoara” descoperită de Saunière, consta, 
de fapt, într-un anume secret? Oare acel secret ar fi putut fi 
legat, într-un mod greu de imaginat, de ceva ce a devenit 
cunoscut sub numele de Sfântul Graal? Ni se părea de 
neconceput ideea că legendele Graal-ului ar fi putut fi luate 
ad litteram. 

În orice caz, indiferent ce fusese scos din Montsegur, 
acel ceva fusese ascuns în altă parte. Conform legendei, 
ascunzătoarea era în grotele fortificate ale Ornolac-ului, în 
Ariege, unde un grup de catari a fost măcelărit la scurt timp 
după aceea. Dar niciodată nu a fost găsit vreun schelet la 
Ornolac. Pe de altă parte, de la Montsegur la Rennes-le- 
Château nu era decât o jumătate de zi de mers călare. 

Acel ceva strecurat afară din fortăreață ar fi putut fi 
adus la Rennes-le-Château sau, mai degrabă, în grotele care 


ciuruiesc munții din jur. Şi este evident că, pornind de la 


premisa că ceea ce a descoperit Saunière este „secretul” din 
Montsegur, putem explica foarte multe. 

Atât în cazul său, cât si în al catarilor, în spatele 
cuvântului „comoară pare să se ascundă cu totul altceva — 
un anume tip de cunoştinţe sau informații. Date fiind 
credința religioasă de nestrămutat a catarilor şi antipatia lor 
militantă față de Roma, ne întrebăm dacă aceste cunoştinţe 
sau informaţii (presupunând că ar exista) nu sunt cumva 
legate de creştinism - de dogme şi de teologie, de istoria şi 
de originea sa. Pe scurt, este posibil ca aceşti catari (sau cel 
putin anumiţi catari) să fi ştiut ceva - ceva ce a stârnit 
fervoarea sălbatică cu care Roma le-a cerut exterminarea? 
Preotul care ne scrisese se referise la o „dovadă 
incontestabilă”. Este posibil ca această „dovadă” să le fi fost 
cunoscută catarilor? 

La vremea aceea, nu puteam face decât speculaţii 
neîntemeiate. Iar informaţiile despre catari erau atât de 
insuficiente, încât făceau imposibilă chiar şi formularea unei 
ipoteze de lucru. Pe de altă parte, cercetările despre catari 
ne duceau, în mod repetat, către un alt subiect, mult mai 
enigmatic şi mai tainic, înconjurat şi evocat de legende: 
cavalerii templieri. 

Aşadar, ne-am îndreptat investigațiile către aceştia. 
Astfel, cercetările noastre au început să aibă drept rezultat 


descoperirea unor documente concrete, iar amploarea 


misterului a început să depăşească tot ceea ce ne 


imaginasem. 
CAPITOLUL 3 


CĂLUGĂRII RĂZBOINICI 


Cavalerii Templieri sunt un subiect a cărui cercetare 
s-a dovedit o întreprindere descurajantă. Enorma cantitate 
de materiale scrise pe această temă era intimidantă şi, la 
început, nici măcar nu puteam fi siguri cât de multe dintre 
acestea erau demne de încredere. În vreme ce catarii 
dăduseră naştere unui vălmăşag de legende contrafăcute şi 
romantice, mistificarea care îi înconjura pe templieri era cu 
mult mai amplă. 

Ne erau destul de familiari dintr-un anumit punct de 
vedere - în calitate de călugări - războinici fanatici şi 
sălbatici, de cavaleri misteriosi, învesmântati în mantii albe 
cu cruce roşie, care au jucat un rol decisive în epoca 
Cruciadelor. Într-un sens, ei sunt arhetipul cruciaților — 
inspäimintätorii oşteni din Tara Sfântă, care, în numele lui 
Hristos, au luptat eroic şi au pierit cu miile. Însă mulți 
autori, chiar şi în zilele noastre, îi consideră, în mult mai 
mare măsură, o instituție misterioasă, un ordin prin 


excelență secret, preocupat de intrigi complicate, de 


masinatiuni clandestine, de conspiratii si proiecte obscure. 
În plus, un fapt rămâne uluitor si inexplicabil. După o 
existență de două secole, aceşti imaculati apărători ai lui 
Hristos au fost acuzaţi de negarea şi repudierea acestuia, de 
călcarea în picioare şi de scuiparea crucii. 

În romanul său Ivanhoe, Scott îi descrie pe templieri 
ca pe nişte tirani semeti şi aroganti, ca pe nişte despoti 
ipocriti şi hräpäreti abuzînd fără ruşine de putere, ca pe 
nişte manipulatori orchestrând, fără scrupule, afaceri 
personale si de stat. Alți scriitori din secolul al 
nouăsprezecelea îi înfăţişează drept satanisti abjecti, drept 
închinători ai diavolului sau drept practicanți ai unor 
ritualuri obscene, abominabile şi/sau eretice. Istoricii mai 
apropiaţi de vremea noastră înclină să-i considere victime 
nefericite, pioni de sacrificiu în manevre politice de cel mai 
înalt nivel ale bisericii şi ale statelor. Dar mai există şi 
autori, mai ales cei de formaţie francmasonicä, care îi 
privesc drept adepţi ai misterelor şi inițiați în acestea, drept 
păstrători ai unei înțelepciuni secrete, ce transcende însuşi 
creştinismul. 

Indiferent de simpatiile si de orientarea acestor 
scriitori, nici unul dintre ei nu neagă zelul eroic al 
templierilor sau influența lor asupra istoriei. Şi, în mod 
unanim, ordinul lor este considerat cea mai fascinantă şi 


cea mai enigmatică instituție din analele culturii 


occidentale. Templierii nu lipsesc din nici o relatare despre 
cruciade - sau, din acest punct de vedere, despre Europa 
secolelor al doisprezecelea şi al treisprezecelea. În epoca lor 
de glorie, poate doar cu excepţia papalității, au fost cea mai 
puternică si mai influentă organizație din întreaga 
creştinătate. 

Rămâne totuşi o anumită întrebare obsedantă. Cine şi 
ce erau cavalerii templieri? Erau exact ceea ce păreau să fie 
sau erau cu totul altceva? Erau simpli soldați asupra cărora 
a fost ulterior grefată o mistificatoare aură de legendă? Şi, 
dacă aşa s-a întâmplat, care a fost motivul? Au avut, totuşi, 
şi o legătură cu un mister adevărat? Alura de mit pe care 
povestea lor a căpătat-o de-a lungul timpului ar fi putut 
avea o bază reală? 

La început, am luat în consideraţie doar relatările 
convenționale despre templieri - cele oferite de istoricii 
respectați şi demni de încredere. Dar întrebările ridicate de 
fiecare punct al acestor relatări erau mai numeroase decât 
cele cărora le dădeau răspuns. La o cercetare atentă, 
argumentatiile nu numai că se prăbuşeau, dar chiar 
sugerau o încercare de „acoperire”. Nu am reuşit să ne 
alungăm bănuiala că ceva fusese ascuns în mod deliberat, 
fiind ticluită o poveste „acoperitoare” pe care, ulterior, 


istoricii au repetat-o iarăşi şi iarăşi. 


CAVALERII TEMPLIERI - versiunea oficială 


Este arhicunoscut faptul că prima informaţie despre 
templieri a fost furnizată de un cronicar franc, Guillaume de 
Tyre, care a scris între anii 1175 şi 1185. Aceasta a fost 
epoca de glorie a cruciadelor, când armatele Occidentului 
cuceriseră deja Tara Sfântă si înteme-iaseră Regatul 
Ierusalimului - sau, aşa cum a fost numit chiar de 
templieri, „Outremer”, „Ținutul de Dincolo de Mare’. La 
vremea când Guillaume de Tyre şi-a început cronica, 
Palestina era de şaptezeci de ani în mâinile cavalerilor 
apuseni, iar Ordinul Templierilor ființa de mai bine de 
cincizeci. Aşadar Guillaume relata evenimente petrecute 
înainte de venirea sa pe lume, evenimente la care nu fusese 
martor, pe care nu le trăise, şi despre care aflase nu din 
izvoare directe, ci la a doua sau la a treia mână. La mâna a 
doua sau a treia, şi, în plus, din surse îndoielnice. Pentru 
că, între 1127 şi 1144, în Outremer nu a fost nici un 
cronicar apusean, motiv pentru care nu există înregistrări 
scrise despre evenimentele din acea epocă crucială. 

Pe scurt, nu ştim prea multe despre sursele de 
informații ale lui Guillaume, ceea ce ne poate indreptäti să 
ne îndoim de o parte a afirmațiilor sale. S-ar putea să fi 
obținut informaţii din gura lumii, iar tradiția orală nu este 


tocmai demnă de încredere. Pe de altă parte, s-ar putea să fi 


discutat chiar cu templierii înşişi şi apoi să fi repovestit 
istorisirile acestora. În acest caz, înseamnă că a consemnat 
doar ceea ce au dorit ei să se consemneze. 

Fără îndoială, Guillaume ne-a furnizat câteva 
informații de bază şi acestea sunt cele de la care au pornit 
toate relatările ulterioare despre templieri, toate explicațiile 
legate de fondarea ordinului, toate istorisirile despre 
activitatea acestuia. Dar, datorită caracterului vag şi sumar, 
din cauza datei la care au fost scrise, după dispariția 
martorilor bine documentati, cronicile lui Guillaume 
constituie un fundament precar, nu pot fi punctul de 
plecare al unei imagini definitive a templierilor. Desigur, ele 
sunt folositoare. Dar este o eroare - o capcană în care au 
căzut multi istorici — să le consideri incontestabile şi extrem 
de precise. După cum a subliniat Sir Steven Runciman, chiar 
şi datele istorice consemnate de Guillaume „sunt confuze şi 
se poate demonstra că sunt eronate”. 18 

După Guillaume de Tyre, Ordinul Cavalerilor Săraci ai 
lui Hristos şi ai Templului lui Solomon a fost creat în 1118. Se 
spune că fondatorul său a fost un oarecare Hugues de 


Payen, un nobil ce se număra printre vasalii contelui de 


18 Runciman, History of the Crusades (Istoria cruciadelor), volumul 2, 
pagina 477. 


Champagne.!? Într-o bună zi, fără să fi fost invitat, Hugues, 
însoțit de opt dintre camarazi săi, s-a prezentat la palatul lui 
Baudouin I, regele Ierusalimului, al cărui frate mai vârstnic, 
Godfroi de Bouillon, cucerise Cetatea Sfântă cu 
nouăsprezece ani înainte. Se pare că Baudouin i-a 
întâmpinat cu multă cordialitate, ca şi patriarhul 
Ierusalimului - liderul religios al noului regat şi emisarul 
special al Papei. 

Scopul declarat al templierilor, continuă Guillaume de 
Tyre, era ca, „atât cât le va sta în puteri, să vegheze asupra 
drumurilor... având în vedere, în mod special, siguranța 
pelerinilor”.20 

Obiectivul a fost considerat atât de important, încât o 
întreagă aripă a palatului regal a fost evacuată şi pusă la 
dispoziția cavalerilor. Şi, în ciuda jurämintului lor de 
sărăcie, aceştia au acceptat adăpostul luxos care le fusese 


oferit cu generozitate. Conform legendei, clădirea fusese 


19 Esquieu, „Les Templiers de Cahors” („Templierii din Cahors”), pagina 
147, n. 1, ne explică că Hugues de Payen nu s-a născut în Champagne, 
ci în castelul Mahun, lângă Annonay, în partea de jos a văii Rhonului 
(Ardeche). A fost găsită înregistrarea naşterii sale, data acesteia fiind 9 
februarie 1070. Se presupune că s-a mutat ulterior în Champagne. 


20 William of Tyre, History of Deeds Done Beyond the Sea (Istoria faptelor 
de dincolo de mare), volumul 1, pagina 525 sq. 


construită pe fundatia străvechiului Templu al lui Solomon, 
de aici derivând numele ordinului. 

Vreme de nouă ani, ne povesteşte Guillaume de Tyre, 
cei nouă cavaleri nu au admis candidatura nici unui nou 
membru. Încă se credea despre ei că trăiau în sărăcie - o 
sărăcie atât de accentuată, încât pe sigiliile oficiale erau 
infätisati doi cavaleri călărind pe un singur cal, ceea ce 
sugera nu numai frätia, ci şi lipsurile care îi împiedicau să 
aibă fiecare propriul său bidiviu. Acest tip de sigiliu este 
adesea considerat cea mai renumită şi mai specifică 
emblemă a templierilor, provenind încă de la începuturile 
ordinului. Însă el datează, de fapt, din secolul următor, când 
aceştia nu mai erau câtusi de putin săraci - presupunând 
că într-adevăr fuseseră vreodată. 

Conform celor relatate de Guillaume de Tyre cu o 
jumătate de veac mai târziu, ordinul a fost înființat în 1118 
şi cavalerii s-au mutat în palatul regelui — de unde, probabil, 
plecau pentru a proteja pelerinii de pe drumurile şi potecile 
Ţării Sfinte. Însă, la acea dată, exista şi un istoric oficial al 
Curţii, aflat în slujba regelui. Numele acestuia era Fulk de 
Chartres, iar el nu scria la cincizeci de ani după pretinsa 
înființare a Ordinului, ci chiar în vremea aceea. Este destul 
de ciudat că Fulk de Chartres nu a făcut nici o menţiune 
despre Hugues de Payen, despre camarazii săi sau despre 


orice altceva care ar fi putut avea o legătură, oricât de 


îndepărtată, cu cavalerii templieri. Într-adevăr, în primii ani 
ai existenței acestora, activităţile lor au fost ţinute sub 
tăcere. Este cert că nicăieri nu s-a consemnat — nici măcar 
ulterior - că ar fi întreprins ceva pentru a ocroti pelerinii. Si 
oricine se poate întreba cum puteau spera acei câțiva 
oameni să se achite de misiunea colosală pe care şi-o auto- 
impuseseră. Nouă oameni să protejeze pelerinii de pe toate 
drumurile din Tara Sfântă? Doar nouă? Şi toți pelerinii? 
Dacă acesta ar fi fost obiectivul lor, era de aşteptat să-i 
întâmpine cu braţele deschise pe noii membri. Însă, după 
cum susține Guillaume de Tyre, vreme de nouă ani nu a fost 
acceptat nici un nou candidat. 

Cu toate acestea, în numai un deceniu, faima 
templierilor a ajuns şi s-a răspândit în Europa. Autorităţile 
ecleziastice aveau despre ei numai cuvinte de laudă şi le 
ridicau în slăvi activităţile creştineşti. În 1128 sau la puţin 
timp după aceea, un opuscul care le evidenția virtuțile si 
calitățile a fost scris chiar de Sfântul Bernard, abate de 
Clairvaux şi cel mai de frunte purtător de cuvânt al 
creştinătăţii din acele vremuri. Opusculul lui Bernard, „Spre 
lauda Noii Împărăţii”, îi considera pe templieri chintesenta si 
apoteoza valorilor creştine. 

După nouă ani, în 1127, cei mai multi dintre cei nouă 
cavaleri s-au reîntors în Europa, primirea lor triumfală fiind, 


în mare parte, organizată de Sfântul Bernard. În ianuarie 


1128, un conciliu s-a reunit la Troyes - resedinta contelui 
de Champagne, suzeranul lui Payen - ocazie cu care 
Bernard s-a dovedit, încă o dată, un adevărat spirit 
călăuzitor. La acest conciliu, templierii au fost recunoscuți 
în mod oficial, fiind consemnați ca un ordin militar religios. 
Hugues de Payen a primit titlul de mare maestru. Iar 
subordonații săi au fost consacrați drept călugări luptători, 
soldați mistici, combinînd disciplina austeră a mânăstirii cu 
zelul războinic dus până la fanatism - o „oaste a lui Hristos”, 
cum li s-a spus adeseori în acea epocă. Şi, iarăşi, Sfântul 
Bernard a contribuit la întocmirea unui regulament, 
entuziast prefațat, pe care cavalerii urmau să-l adopte. 
Regulamentul se baza pe cel al ordinului monastic 
cistercian, în care Bernard însuşi deținea o poziție influentă. 

Templierii făceau legământ de sărăcie, castitate şi 
supunere. Li se impunea să-şi tundă părul, dar li se 
interzicea să-şi taie barba, ceea ce îi scotea în evidenţă în 
acea vreme în care bărbaţii obişnuiau să se bărbierească. 
Existau prevederi stricte legate de dietă, vestimentaţie şi de 
alte aspecte ale vieţii de zi cu zi, toate fiind în concordanţă 
cu uzantele monastice şi militare. Toţi membrii ordinului 
erau obligați să poarte veşminte albe, tunici şi cape, care s- 
au transformat curând în acele mantii albe pentru care 


templierii erau renumiți. „Nimănui nu-i este îngăduit să 


poarte veşminte si mantii albe, decât doar...Cavalerilor lui 
Hristos.”21 

Astfel stipula regulamentul ordinului, care explica şi 
semnificația simbolică a acestei vestimentatii: „Tuturor 
cavalerilor investiţi le hărăzim, iarna şi vara deopotrivă, de va 
fi cu putință, veşminte albe, pentru ca aceia ce s-au lepădat 
de o viață neguroasă să ştie că de acum se cuvine să se facă 
pläcuti creatorului lor printr-un trai pur şi imaculat” .22 

Pe lângă aceste detalii, regulamentul stabilea ierarhia 
şi aparatul administrativ. lar comportamentul pe câmpul de 
luptă era precizat cu strictețe. De pildă, atunci când erau 
capturați, templierilor nu li se permitea să ceară îndurare 
sau să se răscumpere, li se impunea să lupte până la 
moarte. Şi nici nu le era îngăduit să se retragă, în afara 
cazului în care şansele de a fi învinşi erau mai mari de trei 
la unu. 

Conform Bulei Papale emise în 113923 de către Papa 


Inocenţiu al II-lea — fost călugăr cistercian din Clairvaux şi 


21 Addison, History of Knights Templar (Istoria Cavalerilor Templieri), 
pagina19. Pentru o copie a regulamentului original, vezi Curzon, La 
regie du Temple (Regulamentul Templului). 


22 Addison, History of Knights Templars, p. 19. 


23 Această dată a fost contestată. S-a argumentat că nu putea fi emisă 
mai devreme de 1152. 


protejat al Sfântului Bernard -, templierii nu datorau 
supunere nici unei puteri laice sau ecleziastice, cu exceptia 
însuşi a Suveranului Pontif. Cu alte cuvinte, erau absolut 
independenți față de orice rege, principe sau prelat, şi față 
de orice imixtiune a vreunei autorități politice sau religioase. 
Erau astfel supuşi doar propriilor lor legi, devenind un 
imperiu internațional autonom. 

În cele două decenii de după Conciliul de la Troyes, 
ordinul s-a dezvoltat cu o extraordinară rapiditate şi la o 
scară extraordinară. Când, spre sfârşitul anului 1128, 
Hugues de Payen a vizitat Anglia, a fost primit cu „mare 
pompă” de regele Henric I. Pe tot cuprinsul Europei, fiii mai 
tineri ai familiilor nobile se grăbeau să se înroleze în 
rândurile templierilor şi imense donații - în bani, bunuri şi 
terenuri - soseau din toate colțurile lumii creştine. Însuşi 
Hugues de Payen şi-a donat proprietăţile şi tuturor noii 
recruți li s-a cerut să facă acelaşi lucru. Odată admis în 
ordin, un bărbat era obligat să renunțe la toate bunurile 
sale. 

Ca urmare a unei astfel de politici, nu e de mirare că 
posesiunile ordinului s-au înmulțit. La numai douăsprezece 
luni după Conciliul de la Troyes, ordinul deținea proprietăți 
substanțiale în Franța, Anglia, Scoţia, Flandra, Spania şi 
Portugalia. După un deceniu, stăpânea teritorii şi în Italia, 


Austria, Germania, Ungaria, în Tara Sfântă şi în spaţiul 


răsăritean. Deşi fiecare cavaler în parte trebuia să-şi 
respecte lesământul de sărăcie, acesta nu împiedica ordinul 
să adune avutii şi încă la o scară fără precedent. Toate 
darurile erau bine-venite. În acelaşi timp, ordinului i se 
interzicea să folosească bogăţiile - chiar şi pentru a-şi 
răscumpăra conducătorii. Templul primea din abundență, 
dar, aşa cum impunea stricta politică adoptată, nu dădea 
nimic, niciodată. În 1130, când Hugues de Payen a revenit 
în Palestina, cu o suită de-a dreptul impresionată la aceea 
dată - circa trei sute de cavaleri. A lăsat în urmă, în 
custodia noilor recruți, o mare întindere a teritoriului 
european. 

În 1146, templierii au adoptat faimoasa lor cruce roşie 
cu brațe egale. Cu mantiile împodobite cu acest blazon, 
cavalerii l-au însoțit pe regele Ludovic al VII-lea al Franţei în 
cea de A Doua Cruciadă. Aici au devenit reputați pentru 
zelul lor războinic şi pentru curajul lor aproape nebunesc, 
dar şi pentru aroganta lor sălbatică. Totuşi, în ansamblu, 
erau extraordinar de disciplinati — cea mai disciplinată forță 
combatantă din epocă. Însuşi regele Franţei scria că numai 
şi numai templierii împiedicaseră A Doua Cruciadă — greşit 
planifi-cată şi prost condusă cum fusese - să degenereze 
într-un dezastru total. 

În următoarea sută de ani, în plan internaţional, 


templieri au devenit o putere influentă. Erau continuu 


implicați în toate negocierile la nivel înalt dintre nobilii si 
monarhii din întregul Occident şi din Tara Sfântă. De 
exemplu, în Anglia, se obişnuia ca maestrul Templului să fie 
chemat în Consiliul Regal şi era privit ca un conducător al 
tuturor ordinelor religioase, având întâietate față de toți 
abatii şi staretii Păstrând permanent contactul atât cu 
Henric al II-lea cât şi cu Thomas Becket, templierii au fost 
indispensabili în încercarea de reconciliere a suveranului cu 
acest episcop rătăcit. 

O serie de regi consecutivi ai Angliei, printre care şi 
regele Ioan, au locuit în pretoratul Templului din Londra, iar 
maestrul Ordinului a stat alături de monarh când acesta a 
semnat Magna Carta.24 

Nu se poate spune că ordinul se implica numai în 
problemele creştinătăţii. Au fost create conexiuni la fel de 
strânse şi cu lumea musulmană - aflată adeseori de cealaltă 
parte a baricadei pe câmpul de luptă - iar conducătorii 
sarazinilor le acordau templierilor un respect pe care nici un 
alt european nu reuşise să-l câştige. De asemenea, ordinul 


păstra, în secret, legătura cu Hasisimii sau Asasinii, o sectă 


24 Regele Richard I a fost un prieten apropiat al Ordinului si a locuit 
printre templieri în timpul şederii sale în Acra. În 1192, când a părăsit 
Tara Sfântă, s-a deghizat în templier, a călătorit pe o corabie a Ordinului 
şi a fost însoțit de patru membri ai acestuia. Vezi Addison, History of 
Knights Templars, pagina 148. 


de militanti fanatici, considerati echivalentul templierilor din 
lumea islamică. Asasinü le plăteau tribut templierilor si se 
zvonea că erau în slujba acestora. 

La aproape toate nivelurile politice, ordinul acţiona ca 
un arbitru oficial al disputelor, autoritatea sa fiind 
recunoscută chiar şi de capetele încoronate. În 1252, Henric 
al III-lea al Angliei a cutezat să îi provoace, amenintind că va 


confisca o parte a domeniilor lor. 

Fig.4 Castelul si cele mai importante oraşe din Tara Sfântă 
la mijlocul secolului XII 

„Voi, templierii,... aveţi atât de multe libertăți si 
privilegii încât averile voastre enorme vă umplu de trufie şi de 
semetie. Întru aceasta, ceea ce vi s-a dăruit cu nechibzuință 
se cade a vă fi luat cu prudenţă; şi ceea ce vi s-a acordat fără 
cugetare se cuvine a fi retras cu luare aminte.” 

„Ce spui tu, o rege? a replicat maestrul ordinului. 

„Departe fie vorbele atât de respingătoare şi prosteşti 
pe care buzele tale le vor fi rostit. Vei domni atâta vreme cât 
vei judeca cu dreptate. Dar de o vei încălca, vei înceta a mai fi 
rege.”25 

Unui om modern îi este greu să accepte aroganta 
monstruoasă a acestei declaraţii. Implicit, maestrul lua 
asupra sa şi a ordinului o putere pe care nici măcar Papa 
nu îndrăznea să o revendice în mod explicit — puterea de a 
investi şi de a detrona monarhii. 

În acelaşi timp, interesele templierilor s-au extins 
dincolo de războaie, diplomație şi intrigi politice. Ei sunt cei 
care au creat şi organizat instituția bancară modernă. 
Împrumutînd bani regilor lipsiți de mijloace, au devenit 


bancherii tuturor tronurilor din Europa - şi, totodată, ai 


25 Daraul, History of Secret Societies (Istoria societăţilor secrete), pagina 
46 sq. Daraul neglijează menţionarea unei surse documentare. 


anumitor potentati musulmani. De asemenea, tagma 
negustorilor a devenit din ce în ce mai dependentă de 
rețeaua lor de pretorate răspândite atât în Europa cât şi în 
Orientul Mijlociu, prin care organizau, contra unor dobânzi 
modeste, transferul banilor rezultați din tranzacțiile 
comerciale. De exemplu, banii depusi într-un oraş putea fi 
solicitati şi retraşi în altul, prin intermediul unor polite pe 
care erau înscrise coduri extrem de complexe. Astfel, 
templierii au devenit primii bancheri ai epocii, iar pretoratul 
din Paris a devenit centrul finanțelor europene.26 

Este foarte probabil ca şi cecul, aşa cum îl cunoaştem 
şi îl folosim astăzi, să fi fost inventat tot de ordin. 

Dar templierii făceau tranzacții nu numai cu bani, ci 
şi cu idei. Datorită contactului lor susținut şi amiabil cu 


culturile islamică şi iudaică, au ajuns să acţioneze ca un 


26 Vezi Piquet, Des Banquiers au Moyen Age (Bancherii În Evul Mediu). 
Funcţia inițială a fost înlesnirea pelerinajului în Tara Sfântă. Vezi de 
asemenea Malville, Vie des Templiers (Viaţa Templierilor), pagina 87 sq. 
Primul împrumut a fost înregistrat în 1135. Seward, The Monks of War 
(Călugării războiului), pagina 213, menţionează: „Cea mai trainică 
realizare a «Cavalerilor Säracb, contribuţia lor la schimbarea atitudinii 
bisericii față de camătă, a fost de natură economică. Nicio instituție 
medievală nu a făcut mai mult pentru promovarea capitalismului.” 
Camäta era interzisă, de aceea dobânda împrumuturilor era calculată 
anticipat şi inclusă în suma totală împrumutată. Dacă o proprietate 
funciară era folosită drept garantie, templierii primeau veniturile 
rezultate din utilizarea acesteia până ce împrumutul era achitat integral. 


birou de cliring pentru noile idei, pentru noile dimensiuni ale 
cunoaşterii şi pentru noile ştiinţe. 

Se poate afirma că dețineau monopolul asupra celor 
mai performante şi mai avansate procedee tehnologice ale 
vremii — prin aceasta înțelegându-se cele mai bune 
tehnologii utilizabile de făuritorii de armuri, de tesätori, de 
zidari, de arhitecții militari şi de ingineri. Au contribuit la 
dezvoltarea  topografiei, a  cartografiei, a construcției 
drumurilor şi a navigației. Aveau propriile lor porturi 
maritime, propriile lor şantiere navale şi propria lor flotă — 
atât comercială cât şi militară -, care a fost printre primele 
ce au folosit busola magnetică. Deoarece erau soldați, 
nevoia de a-şi lecui rănile şi de a-şi trata bolile i-a 
transformat pe templieri în adepţi ai utilizării 
medicamentelor. Ordinul întreținea propriile sale spitale, 
avea propriii săi medici şi chirurgi - care foloseau pulberi de 
mucegai, ceea ce demonstrează că proprietăţile antibioticelor 
le erau cunoscute. Le erau familiare şi unele principii 
moderne, cum ar fi curăţenia şi igiena. Şi, având un nivel de 
înțelegere atât de avansat pentru epoca lor, nu priveau 
epilepsia ca pe o posesiune demonică, ci ca pe o afecțiune 


controlabilă.27 


27 Melville, Vie des Templiers (Viaţa Templierilor), pagina220. 


Ca efect al propriilor sale realizäri, în Europa, ordinul 
a devenit din ce în ce mai bogat, mai puternic şi mai 
mulțumit de sine. Şi, probabil câtusi de putin surprinzător, 
a devenit arogant, puternic şi corupt. „A bea ca un templier” 
era un clişeu al acelor timpuri. Anumite surse afirmă chiar 
că ordinul transformase în regulă recrutarea cavalerilor 
excomunicați. 

Dar, în timp ce în Europa templierii prosperau şi 
deveneau celebri, în Țara Sfântă situația lor se deteriora tot 
mai mult. În 1185, regele Baudouin al Ierusalimului a 
încetat din viață. În timpul gâlcevilor dinastice care s-au 
stârnit, Gerard de Ridefort, marele maestru al Templului, a 
încălcat un jurământ solemn pe care i-l făcuse monarhului 
decedat, aducând astfel comunitatea europeană din 
Palestina în pragul războiului civil. Şi aceasta nu a fost 
singura acțiune discutabilă a lui Ridefort. Atitudinea sa 
trufaşă în relaţiile cu sarazinii a grăbit întreruperea unui 
armistițiu de lungă durată, provocând un nou ciclu al 
ostilităților. Apoi, în iulie 1187, acelaşi Ridefort a condus 
atât cavalerii săi, cât şi restul armatei creştine, în bătălia 
imprudentă, greşit desfăşurată şi, după cum s-a dus vestea, 
dezastruoasă de la Hattin. Forțele creştine au fost realmente 
anihilate şi, două luni mai târziu, Ierusalimul - care fusese 
cucerit cu aproape o sută de ani înainte - a recăzut în 


mâinile sarazinilor. 


În secolul următor, situația a devenit din ce în ce tot 
mai lipsită de speranță. Până în 1291, întregul Outremer a 
fost pierdut, iar Țara Sfântă a ajuns, aproape în întregime, 
sub control musulman. Fortăreața Acra, ultima rămasă, a 
fost şi ea pierdută în mai 1291. Apărând citadela 
condamnată, templierii au dat dovadă de tot eroismul de 
care erau capabili. Marele maestru, deşi grav rănit, a 
continuat să lupte până la moarte. Deoarece pe galerele 
ordinului spațiul era limitat, au fost evacuate doar femeile şi 
copiii, în timp ce cavalerii, chiar şi cei răniți, au ales să 
rămână în luptă. Când ultimul bastion din Acra a căzut, a 
făcut-o cu o violență apocaliptică, îngropându-i sub zidurile 
näruite pe atacatori şi pe apărători deopotrivă. 

Templierii şi-au stabilit noul cartier general în Cipru, 
dar, odată cu pierderea Țării Sfinte, au fost lipsiți de însăşi 
rațiunea lor de a exista. Nemaiavând alte pământuri de 
cucerit, căci alte țări păgâne nu erau accesibile, ordinul a 
început să-şi îndrepte atenţia asupra Europei, sperând să 
descopere acolo o justificare pentru a continua să existe. 

Cu un veac înainte, templierii prezidaseră întemeierea 
unui alt ordin cavaleresc religios-militar, cel al Cavalerilor 
Teutoni. Aceştia din urmă erau prezenți în număr redus în 
Orientul Mijlociu, dar, pe la mijlocul secolului la 
treisprezecelea, şi-au îndreptat atenţia asupra frontierelor 


de nord-est ale creştinătăţii. Acolo şi-au făurit un principat — 


numit Ordenstaat sau Ordensland, care acoperea aproape 
tot estul Peninsulei Baltice. În acest ţinut — care se întindea 
din Prusia până în Golful Finlandei şi care acum este 
pământ rusesc - Cavalerii Teutoni se bucurau de o 
suveranitate necontestată, departe atât de controlul laic cât 
şi de cel ecleziastic. 

Încă de la întemeierea Ordenstaat-ului, templierii au 
invidiat independența şi imunitatea ordinului înrudit. După 
căderea Țării Sfinte, au început să se gândească tot mai des 
la un stat propriu, în care să-şi poată exercita, nestingheriti, 
atât suveranitatea necon-testată cât şi autonomia, aidoma 
cavalerilor teutoni. Totuşi, spre deosebire de aceştia, 
templierii nu erau interesați de regiunile sălbatice şi pustii 
din estul Europei. Până la acea dată, deveniseră deja prea 
obişnuiţi cu luxul şi cu opulenta. În consecință, visau să-şi 
întemeieze statul pe un teren mai accesibil şi mai atrăgător 
- cel al Languedoc-ului. 28 

În primii săi ani, Templul păstrase raporturi cordiale 
cu catarii, mai ales cu cei din Languedoc. Mulţi feudali 
bogaţi - catari sau simpatizanți ai catarilor - donaseră 
ordinului întinderi vaste de teren. Conform unui autor 


modern, cel putin unul dintre fondatorii Templului era catar. 


28 Vezi Mazieres, „La Venue et le sejour des Templieres” („Sosirea şi 
şederea templierilor”), pagina 235. 


Ceea ce pare destul de putin probabil, dar este deasupra 
oricărei îndoieli faptul că Bertrand de Blanchefort, al 
patrulea mare maestru al ordinului, provenea dintr-o familie 
catară. La patruzeci de ani după moartea sa, urmaşii săi 
luptau umăr la umăr cu ceilalți seniori catari împotriva 
invadatorilor din nord conduşi de Simon de Montfort.29 

În timpul cruciadei împotriva albigenzilor, templierii 
au rămas, în mod ostentativ, neutri, limitindu-se doar la 
rolul de martori. Totodată, marele maestru din acea vreme a 
vrut să clarifice poziția Templului declarând că, de fapt, 
exista o singură cruciadă autentică - aceea împotriva 


sarazinilor. În plus, o examinare atentă a relatărilor de la 


29 Blanchefort a fost distrus în timpul cruciadei împotriva albigenzilor, 
fiind cucerit înainte de 1215, dată la care pământurile sale i-au fost 
cedate de Simon de Montfort lui Pierre de Voisins. Seniorul de 
Blanchefort luptase de partea lui Raymond Roger Trencavel, 
conducătorul catar. Vezi Fedie, Le compte de Razes (Comitatul Razes), 
pagina 151. 


Bertrand de Blanchefort însuşi, adesea împreună cu tânărul Trencavel, 
a fost implicat în donarea de bani şi de proprietăţi către templieri. Aceste 
tranzacții au fost înregistrate înainte ca el să se fi alăturat Ordinului, în 
timp ce încă era căsătorit cu soția sa Fabrissa. Vezi Albon, Cartulaire 
general (Carta generală), pagina 41 (capitolul LVI 1133-1134). Menţiuni 
despre soţia şi cei doi fraţi ai lui Bernard pot fi găsite în aceeaşi lucrare, 
capitolul CLV 1138, pagina 112. 


acea dată relevă faptul că templierii s-au dovedit un 
adevărat rai pentru refugiații catari.30 

Când se ivea prilejul, se pare că îşi ridicau armele de 
partea acestora. Totodată, o trecere în revistă a evidențelor 
ordinului din perioada de început a cruciadei împotriva 
albigenzilor relevă o masivă înscriere a catarilor în rândurile 
templierilor - unde nici măcar cruciații lui Simon de 
Montfort nu îndrăzneau să-i atace. Listele Ordinului din 
aceea perioadă demonstrează că o mare parte din demnitarii 
acestuia de rang înalt proveneau din familii catare.3! 

Printre oficialii Templului din Languedoc se numărau 
mai mulți catari decât catolici. Mai mult decât atât, se poate 
constata că templierii care aparțineau nobilimii catare au 
călătorit prin lume mult mai putin decât confrații lor 


catolici. Ei figurează ca fiind prezenți în Languedoc în cea 


30 Mazieres, La Venue et le sejour des Temptiers, pagina 243 sq. Vezi şi 
Mazieres, „Recherches historiques” („Cercetări istorice”), pagina 276. Un 
document descoperit în arhivele familiilor Bruyeres şi Maudelon 
relatează că templierii din Champagne şi Albedune (Le Bezu) înființaseră 
un azil pentru catarii considerați „bonhommes” (oameni cumsecade). 
Alături de alte documente, şi acesta a dispărut în timpul celui de al 
Doilea Război Mondial, cam prin noiembrie 1942. 


31 Vezi, de exemplu, Leonard, Introduction a Cartulaire (Prefatarea cartei), 
pagina 76. În perioada de început a cruciadei împotriva albigenzilor, 
preceptorul Templului din Toulouse aparținea familiei catare Trencavel. 


mai mare parte a timpului, creînd astfel în regiune o bază a 
Ordinului stabilă pentru un timp îndelungat. 

În virtutea contactelor lor cu culturile islamică şi 
iudaică, templierii îşi însuşiseră deja multe idei străine 
credinței romano-catolice. De exemplu, maeştrii templierilor 
îşi angajau adesea secretari arabi, iar multi dintre cavaleri 
vorbeau fluent limba arabă, pe care o învätaserä în 
captivitate. De asemenea, exista o relație strânsă cu 
comunitățile evreieşti, bazată pe interesele financiare si 
scolastice. 

Templierii fuseseră astfel expuşi multor idei cu care 
Roma nu era de acord. Datorită influxului de recruți catari, 
erau acum expuşi şi gnozei dualiste — dacă nu cumva le era 
deja familiară. 

În 1306, Filip al IV-lea al Franţei — Filip cel Frumos — 
era extrem de preocupat de ideea de a-şi curăța teritoriul de 
templieri. Aceştia erau aroganti şi nesupuşi. Erau o forță 
militară profesionistă, eficientă şi foarte bine antrenată şi 
mult mai puternică şi mai bine organizată decât orice trupe 
pe care le-ar fi putut recruta el însuşi. Totodată, erau bine 
statorniciti pe întreg teritoriul Franţei, iar supunerea lor față 
de Papă era doar formală. Filip nu avea nici un fel de control 
asupra ordinului, căruia îi datora bani. În plus, se simtise 
umilit când, fugind de o gloată rebelă de parizieni, fusese 


obligat să ceară, cu disperare, adăpost în pretoratul 


Templului. În timpul şederii sale îndelungate în acel refugiu, 
observase enormele avutii ale templierilor, pe care începuse 
să le râvnească. Şi, dorind să se alăture ordinului în calitate 
de postulant, suferise insulta de a fi fost respins cu 
aroganță. Toate acestea - la care se alătura, desigur, 
perspectiva alarmantă a existenței unui stat templier în 
coasta sa — au fost suficiente pentru a-l împinge pe rege să 
acționeze. Iar erezia era o scuză convenabilă. 

Mai întâi, Filip a trebuit să fie sigur de cooperarea 
Papei, căruia, cel putin teoretic, templierii îi erau loiali şi îi 
datorau supunere. Între 1303 şi 1305, Filip şi miniştri săi 
au pus la cale răpirea şi omorirea unui Papă (Bonifaciu al 
VIII-lea) şi, foarte probabil, otrăvirea altuia (Benedict al XI- 
lea). Apoi, în 1305, Filip a reuşit să asigure instalarea 
candidatului său, arhiepiscopul de Bordeaux, pe scaunul 
papal vacant. Noul pontif şi-a luat numele de Clement al V- 
lea. Fiindu-i îndatorat lui Filip, i-ar fi fost greu să-i refuse 
cererile. lar printre aceste cereri era inclusă şi suprimarea 
Cavalerilor Templieri. 

Filip şi-a plănuit totul cu grijă. A fost întocmită o listă 
cu acuzaţii, pe de-o parte cu ajutorul spionilor regelui 
infiltrati în ordin, iar pe de alta mulțumită märturisirilor 
voluntare făcute de un pretins templier renegat. Înarmat cu 
aceste acuzații, Filip a făcut a ultima mişcare, care a fost 


neaşteptată, rapidă, eficientă şi letală. În cadrul unei 


operatiuni demne de SS sau de Gestapo, regele a trimis 
tuturor senesalilor din țară ordine secrete, sigilate. Aceste 
ordine trebuiau deschise simultan si executate fără 
întârziere. În zorii zilei de vineri, 13 octombrie 1307, toţi 
templierii din Franța trebuiau capturați şi arestați de 
oamenii regelui, pretoratele lor trecute sub sechestru regal 
şi bunurile lor confiscate. Însă, cu toate că acțiunea 
surpriză planificată de Filip a părut să fi fost dusă la bun 
sfârşit, averile imense ale ordinului, care îl interesau în mod 
deosebit, i-au scăpat printre degete. Nu au fost găsite 
niciodată, aşa că ceea ce s-a întâmplat cu fabuloasa 
„comoară a templierilor” rămâne un mister. 

De fapt, nu putem fi siguri că atacul surpriză al lui 
Filip asupra Ordinului a fost chiar atât de neaşteptat cum a 
crezut el sau, mai târziu, istoricii. Există destul de multe 
dovezi care sugerează s-ar fi primit, în prealabil, anumite 
avertizări. De exemplu, cu putin timp înaintea arestării, 
marele maestru, Jacques de Molay, a adunat multe dintre 
cărțile şi regulamentele ordinului, apoi le-a ars. Trezorierul 
i-a spus unui cavaler care, la vremea respectivă, s-a retras 
din ordin, că proceda extrem de „înțelept, ținând cont de 
iminenta catastrofei. lar o notă oficial a circulat prin toate 
pretoratele din Franţa, subliniind faptul că nu trebuia 
dezvăluită nici o informaţie referitoare la uzantele şi 


ritualurile ordinului. 


În orice caz, indiferent dacă templierii au fost preveniti 
sau doar au dedus ceea ce li se pregătea, e sigur că au fost 
luate unele precauțţii.3? În primul rând, cavalerii capturați 
nu s-au împotrivit, ca şi cum ar fi primit instrucţiuni să nu 
o facă. Nicăieri nu se consemnează faptul că ordinul din 
Franţa ar fi opus rezistență seneşalilor regelui. În al doilea 
rând, există o mărturie convingătoare despre un fel de fugă 
organizată a unui anumit grup de cavaleri — în realitate a 
tuturor celor care aveau legături cu trezorierul ordinului. De 
aceea, probabil, nu este surprinzătoare dispariția tezaurului 
Templului, ca şi a tuturor documentelor şi înregistrărilor. 
Zvonuri repetate, dar nefundamentate, vorbesc despre 
scoaterea tezaurului din pretoratul din Paris pe furiş, la 


adăpostul nopţii, cu putin timp înaintea arestărilor. 


32 Una dintre modalităţile prin care ordinul ar fi putut fi prevenit asupra 
catastrofei care îl amenința ar fi fost trimiterea unui mesaj prin 
intermediul lui Jean de Joinville. Fiind seneşal de Champagne, acesta ar 
fi putut primi ordinul secret prin care Filip cel Frumos cerea începerea 
arestărilor. Dar se ştie că era şi un simpatizant al templierilor şi că 
unchiul său, André, fusese membru al ordinului şi preceptor de Payen 
în anii 1260 (Leonard, Introduction au Cartulaire, pagina 145). Jean a 
scris despre un jurământ misterios, amintind şi despre scuiparea crucii, 
la vremea la care templierii erau acuzaţi de aşa ceva. În plus, a susținut 
cu tărie că Sfântul Ludovic aflase despre acest ritual cu cincizeci de ani 
înainte, dar refuzase să-l condamne. (Vezi Jean de Joinville, Life of Saint 
Louis — Viața Sfântului Ludovic, pagina 254.) Pentru a se opune exceselor 
regelui Franței împotriva Templului, Jean a organizat o ligă a nobilimii. 
Dar, în urma morții monarhului, liga a devenit inutilă. 


Conform zvonurilor, acesta ar fi fost transportat, în cärute, 
către coastă - probabil spre baza navală a ordinului din La 
Rochelle - şi apoi încărcat pe optsprezece galere, de care 
apoi nu s-a mai auzit niciodată. Fie că acesta este sau nu 
adevărul, se pare că flota templierilor a scăpat din ghearele 
regelui, pentru că nu există nici un raport care să 
menționeze capturarea vreunei corăbii a ordinului. 
Dimpotrivă, corăbiile par să fi dispărut pur şi simplu, cu tot 


cu încărcătura lor, indiferent care ar fi fost aceea.33 


33 În 1307, când ofițerii care operaseră arestările, însoţiţi chiar de rege, 
au luat în stăpânire Templul din Paris, nu au găsit nici banii, nici 
documentele templierilor. Trezorierul ordinului era Hugues de Peraud, 
sub ale cărui ordine servea Gerard de Villiers, pretorul Franței. 


În 1308, şaptezeci şi doi de templieri au fost aduşi la Poitiers, pentru a 
depune mărturie chiar în fața Papei (numărul lor este menționat în Bula 
Papală, Faciens misericordani). Nu toate depozitiile s-au păstrat. Este 
foarte posibil ca multe să se fi pierdut când arhivele secrete ale 
Vaticanului, în care se aflau toate documentele referitoare la templieri, 
au fost transportate, din ordinul lui Napoleon, la Paris. Debandada a 
fost atunci atât de mare, încât o serie de negustori au fost surprinşi 
impachetându-si mărfurile în pretioasele documente. 


Treizeci şi trei din depozitiile de la Poitiers au fost publicate, în 1887, de 
către istoricul german Conrad Schottmuller, iar alte şapte de Heinrich 
Finke, în 1907. În acest ultim grup, apare o declaraţie ciudată, dată de 
un oarecare Jean de Chalons. Acesta susținea că Gerard de Villiers 
aflase din timp despre arestări, fugise din Templu împreună cu cincizeci 
de cavaleri şi cu toții plecaseră pe mare, în optsprezece galere ale 
ordinului. Şi adăugase că Hugues de Chalons plecase cu întreg tezaurul 
lui Hugues de Peraud - „cum toto thesauro fratris Hugonis de Peraudo”. 


Templierii arestaţi în Franţa au fost interogati si multi 
au fost supuşi torturilor. Au fost obţinute mărturisiri 
ciudate, dar acuzațiile au fost si mai ciudate. Prin țară au 
început să circule zvonuri înfiorătoare. S-a presupus că 
templierii venerau un demon numit Baphomet. Se spunea 
că, în cadrul ceremoniilor, se prosternau în fața unui cap 
bărbătesc bărbos, care le vorbea şi îi investea cu puteri 
oculte. Martorii neautorizati ai acestor ceremonii nu mai 
erau văzuți niciodată. Şi mai erau o serie de alte acuzații, cu 
mult mai neclare: de infanticid; de a fi învățat femeile cum 
să  avorteze; despre säruturi obscene la admiterea 
postulantilor; de homosexualitate. Dar dintre toate 
învinuirile aduse acestor soldați care luptaseră pentru 
Hristos fără să-şi precupeteascä viața, una iese în evidență 
ca fiind cea mai bizară şi aparent improbabilă. Este vorbade 
nerecunoaşterea şi lepădarea rituală de Hristos, de călcarea 


în picioare şi de scuiparea crucii. 


Acest fapt a rămas secret, a mărturisit el când a fost întrebat, pentru că 
acei templieri care îl cunoşteau s-au temut să nu fie ucişi dacă ar fi 
vorbit. Vezi Finke, Papsttum und Untergang des Tempel-Ordens 
(Papalitatea şi decăderea templierilor), volumul II, pagina 339. 


Există unele dovezi care susțin această declarație. Arestările templierilor 
au avut loc în zori, când unii nu au putut fi găsiți, aşa că au fost prinşi 
peste câteva zile. Hugues de Chalons şi Gerard de Villiers figurează pe 
listele celor capturați mai târziu. Vezi Barber, M., Trial of the Templars 
(Procesul templierilor), pagina 46. 


Cel putin în Franța, soarta templierilor arestaţi a fost 
definitive pecetluită. Filip i-a ucis fără milă şi cu sălbăticie. 
Multi au fost arşi pe rug. Şi mai multi au fost întemnițați şi 
torturați. În acelaşi timp, regele a continuat să-l preseze pe 
Papă, cerându-i să ia măsuri încă şi mai severe împotriva 
ordinului. După ce a rezistat o vreme, Papa a cedat în 1312 
şi Ordinul Cavalerilor Templieri a fost desființat - fără să fi 
fost pronunțat un verdict final de vinovăţie sau de 
nevinovăție. Dar, pe domeniile lui Filip, procesele, cercetările 
şi investigaţiile au continuat încă doi ani. În sfârşit, în 
martie 1314, marele maestru, Jacques de Molay, şi pretorul 
Normandiei, Geoffroi de Charnay, au fost arşi, pe foc încet, 
până la moarte. Odată cu execuţia lor, cel putin aparent, 
templierii au dispărut de pe scena istoriei. Cu toate acestea, 
ordinul nu a încetat să existe. Ţinând cont de numărul mare 
de cavaleri care au evadat, care au rămas în libertate sau 
care au fost achitati, ar fi fost surprinzător dacă aşa ceva s- 
ar fi întâmplat. 

Filip s-a străduit să-i influențeze pe ceilalți monarhi, 
încercând să se asigure că, pe întreg teritoriul creştin, nici 
un templier nu avea să fie cruțat. Într-adevăr, zelul regelui 
în această privință este destul de dubios. Probabil că i-am 
putea înțelege dorința de a scăpa de prezența ordinului pe 
domeniile sale. Dar e mai putin limpede de ce intenționa să 


extermine toţi templierii, de pretutindeni. În mod sigur, el 


însuşi nu era un model de virtute; şi nu e uşor să-ți 
imaginezi că un monarh care pusese la cale moartea a doi 
papi ar fi fost într-adevăr deranjat de nerespectarea 
credinței. Să se fi temut, pur şi simplu, de răzbunarea 
ordinului, dacă acesta rămânea intact dincolo de granițele 
Franţei? Sau era la mijloc cu totul altceva? 

În orice caz, încercarea sa de a elimina templierii din 
afara țării nu a fost întru totul încununată de succes. De 
pildă, propriul său ginere, Eduard al II-lea al Angliei, a luat, 
la început, apărarea templierilor. În cele din urmă, fiind 
presat atât de Papă cât şi de regele Franței, a fost de acord 
cu cerințele lor, dar numai partial şi fără să facă exces de 
zel. Cei mai multi dintre templierii din Anglia au reuşit să 
fugă, dar câţiva au fost totuşi arestaţi. Însă, dintre aceştia, 
cei mai multi au primit pedepse foarte uşoare - uneori nu 
mai mult de câțiva ani de penitentä în abatii sau mănăstiri, 
unde, în general, au dus o viață confortabilă. În cele din 
urmă, pământurile lor le-au fost date în folosință Cavalerilor 
Ospitalieri ai Sfântului Ion, dar ei înşişi nu au avut parte de 
cumplitele persecuții abătute asupra confratilor lor francezi. 

În alte părți, înlăturarea templierilor s-a făcut cu si 
mai mare dificultate. De exemplu, Scoţia se afla, în acel 
moment, în război cu Anglia şi, în haosul ce a urmat, 
implementarea subtilitätilor legislative avea puține şanse. 


Aşa se face că Bula Papală de dizolvare a ordinului nu a fost 


niciodată proclamată în Scotia - aşadar, practic, în Scotia 
ordinul nu a fost niciodată dizolvat. Mulţi dintre templierii 
englezi şi francezi şi-au găsit acolo un refugiu - şi se spune 
că, în 1314, un contingent de mărime considerabilă ar fi 
luptat de partea lui Robert Bruce în bătălia de la 
Bannockburn. Conform legendei — şi există mărturii care o 
susțin - ordinul a continuat să existe în Scotia, ca un 
organism bine închegat, pentru încă patru secole. După 
luptele din 1688-1691, Iacob al II-lea Angliei a fost detronat 
de William de Orania. În Scoţia, susținătorii monarhului 
Stuart asediat s-au revoltat şi, în bătălia de la Killiecrankie 
din 1689, John Claverhouse, viconte de Dundee, a fost ucis 
pe câmpul de luptă. Când trupul lui a fost recuperat, s-a 
consemnat faptul că purta Marea Cruce a Ordinului 
Templului - dar se presupune că nu era o contrafacere 
recentă, ci o cruce datând dinainte de 1307.34 

În Lorena, care în acea epocă era o parte a Germaniei, 
nu a Franței, templierii au fost susținuți de ducele 
principatului. Câţiva au fost cercetaţi şi exonerati. Însă se 
pare că cei mai mulți i-au dat ascultare pretorului lor care, 
după cum se spune, i-a sfătuit să-şi taie bărbile, să îmbrace 


veşminte laice şi să se amestece printer localnici. 


34  Întâmplarea este relatată de Waite, New Encyclopaedia of 
Freemasonry (Noua enciclopedie a francmasonerieÿ, vol. 2, p. 223. 


În Germania propriu-zisă, templierii şi-au înfruntat 
fățiş judecătorii, amenințind să pună mâna pe arme. 
Intimidati, aceştia i-au declarat nevinovați, iar când ordinul 
a fost dizolvat în mod oficial, multi templieri germani au fost 
primiți în rândurile Ospitalierilor Sfântului Ioan şi în cel al 
Teutonilor. În Spania, de asemenea, templierii şi-au 
înfruntat persecutorii şi şi-au găsit refugiul în alte ordine. 

În Portugalia, ordinul a fost purificat în urma unei 
investigații şi pur şi simplu şi-a schimbat numele, devenind 
Cavalerii lui Hristos. Sub această titulatură, a continuat să 
fiinteze, în bune condițiuni, până în secolul al 
şaisprezecelea, dedicându-se activităților maritime. Vasco da 
Gama a fost cavaler al lui Hristos, iar prințul Henric 
Navigatorul a fost mare maestru al ordinului. Corăbiile 
Cavalerilor lui Hristos au navigat sub pavilionul familiarei 
cruci roşii. Sub aceeaşi cruce, cele trei caravele ale lui 
Cristofor Columb au traversat Atlanticul către lumea nouă. 
Columb însuşi era însurat cu fiica unui fost cavaler al lui 
Hristos şi a avut acces la hărţile şi jurnalele de bord ale 
socrului său. 

Astfel, în diverse moduri, templierii au supraviețuit 
atacului din 13 octombrie 1307. Iar în 1522, urmaşii 
templierilor prusaci, cavalerii teutoni, s-au laicizat, s-au 
lepădat de alianța cu Roma şi i-au acordat sprijinul lor 


rebelului impertinent şi eretic numit Martin Luther. La două 


secole după dizolvarea lor, templierii şi-au luat, în mod 


indirect, o revanşă aspră asupra bisericii care îi trădase. 


CAVALERII TEMPLIERI - misterele 


Într-o formă cât se poate de prescurtată, aceasta este 
istoria Cavalerilor Templieri, aşa cum a fost acceptată şi 
prezentată de cronicari şi aşa cum am întâlnit-o în 
cercetările noastre. Dar am descoperit destul de repede că 
această istorie mai are o dimensiune - una mult mai 
derutantă, mai provocatoare şi mai speculativă. Încă din 
timpul existenţei lor, cavalerii au fost înconjurați de o aura 
mistică. Unii spuneau că erau vrăjitori şi magicieni, inițiați 
ai misterelor şi alchimişti. Mulţi dintre contemporanii lor îi 
ocoleau, crezându-i în legătură cu puterile necurate. Chiar 
în 1208, la începutul cruciadei împotriva albigenzilor, Papa 
Inocenţiu al III-lea i-a admonestat pe templieri pentru 
comportarea necreştinească şi s-a referit în mod explicit la 
necromantie. Pe de altă parte, existau persoane care îi 
lăudau cu un entuziasm ieşit din comun. La sfârşitul 
secolului al doisprezecelea, Wolfram von Eschenbach, cel 
mai important minnesanger sau romancer (minnesinger sau 
trubadur), a făcut în mod special o vizită în Outremer, pentru 
a putea fi martor la acțiunile templierilor. Apoi, între 1195 şi 


1220, Wolfram a compus poemul său epic Parzival, prin 


care le conferă templierilor un statut înălțător. În poemul lui 
Wolfram, Sfântul Graal, cetatea Graal-ului şi familia Graal- 
ului sunt în paza Cavalerilor Templieri.35 

Aura mistică a Templului a dăinuit şi după dispariția 
sa. Ultima acțiune înregistrată în istoria ordinului a fost 
arderea pe rug a ultimului mare maestru, Jacques de Molay, 
în martie 1314. Se povesteşte că, în timp ce fumul acelui foc 
molcom îi gonea viața din trup, blestemul rostit de el s-ar fi 
înălțat deasupra flăcărilor. 

Conform legendei şi-a chemat prigonitorii - pe Papa 
Clement şi pe regele Filip — să i se alăture, în cel mult un an, 
spre a da socoteală la judecata Celui de Sus. După o lună, 
Papa era mort, ca urmare a cea ce se presupune că ar fi fost 
un atac brusc şi violent de dizenterie. lar Filip a murit la 
sfârşitul anului, din cauze rămase necunoscute până în 
zilele noastre. Desigur, nu este nevoie să căutăm explicaţii 
supranaturale. Templierii aveau o mare experiență în 
folosirea otrăvurilor. Şi erau destul de multi aceia -— cavaleri 
refugiaţi călătorind incognito, simpatizanți ai ordinului sau 
rude ale cavalerilor persecutați — care doreau o răzbunare pe 
măsură. Oricum, aparenta îndeplinire a blestemului marelui 
maestru a întărit credința în puterile oculte ale ordinului. 


Iar blestemul nu s-a încheiat atunci, căci, conform legendei, 


35 Wolfram von Eschenbach, Parzival, pagina 251. 


aruncase un lintoliu asupra descendentei regale până 
departe, în viitor. Şi astfel, ecouri ale presupusei puterii 
oculte a templierilor au reverberat de-a lungul veacurilor. 

În secolul al optsprezecelea, diverse fraternitäti secrete 
şi semi-secrete îi preamăreau pe templieri, atât în calitate de 
precursori cât şi în calitate de inițiați în mistere. Multi 
francmasoni din acea vreme pretindeau că îi au drept 
înaintaşi. Anumite „ritualuri” şi „ceremonii” ale masonilor 
revendicau descendența directă din ordin şi custodia 
autorizată a secretelor acestuia. Unele dintre aceste pretenții 
erau, în mod evident, ridicole. Altele - referitoare, de 
exemplu, la posibila supraviețuire a ordinului în Scotia — ar 
putea conține un sâmbure de adevăr, chiar şi într-un înveliş 
contrafăcut. 

Până în 1789, legendele care îi înconjurau pe templieri 
căpătaseră proporții indiscutabil fabuloase, iar adevărata lor 
istorie era ascunsă de o aură de confuzie şi romantism. 
Erau priviți ca adepţi ai ocultismului, ca alchimişti 
iluminati, ca magi şi înţelepţi, ca maeştri masoni şi mari 
inițiați — ca adevărați supraoameni înzestrați cu un arsenal 
copleşitor de puteri şi cunoştinţe secrete. Erau, de 
asemenea, considerați eroi şi martiri, vestitori ai spiritului 
anticlerical al epocii; iar multi francmasoni, conspirând 


împotriva lui Ludovic al XVI-lea, aveau impresia că ajutau la 


îndeplinirea blestemului aruncat de Jacques de Molay 
asupra dinastiei franceze. 

S-a consemnat faptul că, în momentul când capul 
regelui a căzut sub ghilotină, un necunoscut a sărit pe 
eşafod. Şi-a înmuiat mâna în sângele monarhului, şi-a 
scuturat-o asupra gloatei din jur şi a strigat: „Jacques de 
Molay, eşti răzbunat!” 

De la Revoluţia Franceză şi până în zilele noastre, 
aura din jurul templierilor nu s-a diminuat. Cel putin trei 
organizații contemporane se consideră templieri, pretind că 
au genealogii pornind din 1314 si hrisoave a căror 
autenticitate nu a fost însă niciodată con-firmată. Anumite 
loji masonice au adoptat atât gradul de „templier”, cât şi 
ritualuri şi apelative ce se presupune că provin de la ordinul 
inițial. Către sfârşitului secolului al nouăsprezecelea, un 
sinistru Ordin al Noilor Templieri, care folosea zvastica drept 
una dintre emblemele sale, a luat ființă în Germania şi 
Austria. Personalități ca H. P. Blavatsky, fondatoarea 
teozofiei, şi Rudolf Steiner, fondatorul antropozofiei, vorbesc 
despre o ezoterică „tradiţie a înțelepciunii”, coborând pe firul 
căreia ajungem de la rozicrucieni la catari şi templieri — 
aceştia fiind depozitarii semnificatiilor multor alte secrete 
antice. 

În Statele Unite, băieţii la vârsta adolescenţei sunt 


admişi în Societatea De Molay, fără ca ei sau mentorii lor să 


înţeleagă prea bine de unde provine acest nume. În Marea 
Britanie, ca pretutindeni în Occident, cluburile secrete îşi 
acordă numele de „templier” şi includ personalități publice 
remarcabile. Din împărăţia cerească pe care a încercat să o 
cucerească cu sabia, Hugues de Payen îşi coboară, probabil, 
privirea uimită către cavalerii zilelor ce i-au urmat, către 
ochelariştii burduhänosi si lipsiți de veşminte fastuoase 
cărora le-a dat naştere. Dar trebuie să fie impresionat şi de 
trăinicia şi vitalitatea moştenirii sale. 

Această moştenire se face remarcată mai ales în 
Franța, templierii fiind acolo o adevărată industrie, aşa cum, 
în Marea Britanie, sunt Glastonbury, gazonul sau monstrul 
din Loch Ness. În Paris, librăriile abundă în istorii şi 
prezentări ale ordinului - unele autorizate, altele trecând cu 
entuziasm în tărâmul ideilor nebuneşti. În ultima vreme, 
aceasta însemniînd aproximativ un sfert de secol, pe seama 
templierilor au fost făcute o serie de afirmaţii bizare, dintre 
care unele s-ar putea să nu fie complet neîntemeiate. Unii 
autori i-au creditat, cel putin în parte, cu construirea 
catedralelor gotice - sau cel putin cu imboldul care a 
provocat această explozie de genială energie arhitecturală. 
Alți autori au susținut că ordinul ar fi stabilit contacte 
comerciale cu locuitorii Americii încă din 1269 şi că o mare 
parte a bogățiilor s-a fi datorat argintului importat din 


Mexic. În mod frecvent, s-a afirmat că templierii ar fi 


cunoscut un anumit secret legat de originile crestinätätii. S- 
a spus că erau gnostici, că erau eretici, că trecuseră la 
islamism. S-a declarat că urmăreau realizarea unei uniuni 
de popoare, rase şi religii - că duceau, în mod sistematic, o 
politică de  fuzionare între învățăturile  islamismului, 
creştinismului şi iudaismului. Şi, iarăşi şi iarăşi, s-a 
susținut, aşa cum o făcuse Wolfram von Eschenbach cu 
aproape opt secole mai înainte, că templierii erau păzitorii 
Sfântului Graal, indiferent ce ar fi putut să fie acest Sfânt 
Graal. 

Cele susținute sunt adesea ridicole. În acelaşi timp, 
cu templierii sunt asociate atât mistere incontestabile cât şi, 
suntem convinşi, un anumit tip de secrete. Şi este limpede 
că unele dintre aceste secrete tin de ceea ce numim acum 
„ezoteric”. De exemplu, unele gravuri din pretoratele 
templiere sugerează că o anumită parte a conducătorilor 
ordinului era familiarizată cu discipline ca astrologia, 
alchimia, geometria sacră şi numerologia, ca şi, bineînțeles, 
cu astronomia - care, în secolele al doisprezecelea si al 
treisprezecelea, nu putea fi separată de astrologie şi era 
chiar putin „ezoterică”. 

Dar nu ne-au intrigat nici afirmaţiile bizare, nici 
reziduurile ezoterice. Dimpotrivă, am fost fascinati de ceva 


mult mai lumesc, mult mai prozaic - amalgamul de 


contradicții si „perdelele de fum” din istoria, autorizată. Este 
foarte probabil ca templierii să fi avut secrete ezoterice. 

Dar, în ceea ce îi priveşte, şi altceva a mai fost ascuns 
— ceva înrădăcinat în curentele politice şi religioase ale epocii 
lor. Acesta a fost nivelul la care am întreprins cele mai multe 
dintre cercetările noastre. Am început cu sfârşitul poveşti, 
cu prăbuşirea ordinului şi cu acuzațiile ce i-au fost aduse. 
S-au scris o sumedenie de cărți care cercetează şi evaluează 
posibilul adevăr al acestor acuzaţii şi, pornind de la 
mărturiile existente, si noi, aidoma majorității 
investigatorilor, am dedus că, după toate aparențele, ele 
erau întrucâtva întemeiate. De pildă, fiind interogati de 
Inchizitie, unii dintre cavaleri s-au referit la ceva numit 
„Baphomet” - prea multi cavaleri şi în prea multe locuri, 
pentru ca să fi fost vorba de scorneala unui singur individ 
sau a unui singur pretorat. În acelaşi timp, nu există nici o 
indicație care să sugereze cine sau ce ar fi putut fi acest 
Baphomet, ce anume reprezenta sau de ce anume avea o 
semnificație deosebită. S-ar părea că acest Baphomet era 
privit cu o venerație care mergea până la idolatrie. În 
anumite cazuri, numele este asociat cu sculpturile demonice 
de tip gargui găsite în multe pretorate. În altele este legat de 
apariția unui cap bărbos. În ciuda afirmațiilor din trecut ale 
anumitor istorici, pare să fie limpede că Baphomet nu era o 


stâlcire a numelui Muhammad. Pe de altă parte, s-ar putea 


să fi fost o denaturare a arabului abufihamat, a cărui 
pronunție în maura spaniolă este bufihimat, şi al cărui 
înţeles este „Părintele Înțelegerii” sau „Părintele intelepciuni’, 
iar în limba arabă cuvântului „părinte” i se atribuie, de 
asemenea, sensul de „obârşie”.36 

Dacă aceasta este într-adevăr proveniența numelui 
Baphomet, am putea presupune că era legat de un principiu 
supranatural sau divin. Dar nu este clar ce anume îl 
deosebea de orice alt principiu de acest fel. Dacă Baphomet 
era, pur şi simplu, Dumnezeu sau Allah, ce i-a determinat 
pe fraţii templieri să-i schimbe numele? Iar dacă nu era nici 
Dumnezeu, nici Alah, ce sau cine putea fi? 

În orice caz, am descoperit dovezi indiscutabile pentru 
acuzaţia legată de ceremoniile în care era implicat un 
anume fel de cap. Într-adevăr, existenţa acestuia s-a dovedit 
a fi una din temele dominante din rapoartele Inchiziției. 
Însă, oricum, semnificația numelui Baphomet rămâne 
obscură. Este posibil să ţină de domeniul alchimiei. În 
procesele alchimice exista o fază numită „Caput Mortum” sau 


„Capul Mort - acea „Nigredo” sau „Înnegrire” care s-ar fi 


36 Shah, The Sufis (Sufiştii), pagina 225. Vezi, de asemenea, prefața cărții 
lui Shah semnată de Robert Graves, care, în pagina XIX, explică jocul de 
cuvinte care, în limba arabă, leagă „negru” de „înțelept”. Graves pretinde 
că cele trei capete negre de pe blazonul lui Hugues de Payen sunt un 
astfel de calambur cu dublu înţeles. 


produs înainte de precipitarea Pietrei Filozofale. Totuşi, 
conform altor mărturii, capul i-ar fi aparţinut lui Hugues de 
Payen, fondatorul ordinului şi primul mare maestru; şi este 
sugestiv faptul că pe blazonul lui Hugues apăreau trei 
capete negre pe fond auriu. 

De asemenea, ar putea exista o conexiune cu faimosul 
Giulgiu de la Torino, care se presupune că ar fi fost în 
posesia templierilor între 1204 şi 1307 si care, împăturit, 
părea să nu fie altceva decât un cap. Într-adevăr, în 
pretoratul Templecombe din Somerset a fost descoperită 
reproducerea unui cap a cărui asemănare cu cel de pe 
Giulgiul de la Torino este izbitoare. În acelaşi timp, speculaţii 
recente încearcă să facă legătura cu capul retezat al 
Sfântului loan Botezătorul; iar unii autori susțin că 
templierii erau ,contaminati” de erezia ioanită sau 
mandeeană - care îl denunța pe lisus ca pe un fals profet si 
admitea că loan ar fi fost adevăratul Mesia. Bineînţeles că 
nu există dubii asupra faptului că, în timpul şederii lor în 
Orientul Mijlociu, templierii intraseră în contact cu sectele 
ioanite, iar posibilitatea apariției unor tendințe ioanite în 
sânul ordinului nu este întru totul exclusă. Dar nimeni nu 
poate afirma că aceste tendinţe şi-ar fi pus amprenta asupra 
întregului ordin sau că ar fi devenit obiectul politicii sale 


oficiale. 


În timpul interogatoriilor de după arestärile din 1307, 
capul a mai fost menţionat în alte două ipostaze. Conform 
înregistrărilor Inchiziției, printre bunurile confiscate din 
pretoratul de la Paris, a fost găsit un relicvariu având forma 
capului unei femei. Era articulat în partea superioară şi 
părea o relicvă de un tip aparte. A fost descris după cum 
urmează: 

— un cap de proporții mari, din argint aurit, foarte 
frumos şi reprezentând imaginea unei femei. În interior erau 
două oase ale capului, înfăşurate în pânză albă de in, cu o 
altă pânză roşie în jurul lor. Era ataşată o etichetă pe care 
era scris CAPUT LVIllm. Oasele din interior erau cele ale 
unei femei de talie mai degrabă mică.37 

— o relicvă bizară - mai ales pentru instituția 
monastică şi militară rigidă a templierilor. Însă unul din 
cavalerii interogati, căruia i s-a arătat acest cap feminin, a 
declarat că nu avea nici o legătură cu cel al bărbatului 
bărbos folosit în ritualurile ordinului. CAPUT LVIllm - 
„Capul 58m” - rămâne o enigmă derutantă. Dar merită să 
menționăm că acel „m” s-ar putea să nu fie litera alfabetului 


latin, ci „c” , simbolul astrologic al Fecioarei.38 


37 Oursel, Le Proces des Templiers (Procesul templierilor), pagina 208. 


38 Lobineau, H., Dossiers secrete, planşa numărul 4, Ordre de Sion 
(Ordinul din Sion), redă un citat din Livre de constitutions (Statutul 


Capul apare, din nou, într-o altă poveste misterioasă 
legată, în mod tradițional, de templieri. Considerăm că 
merită a fi menționată una dintre numeroasele sale variante: 

O mare doamnă din Maraclea era iubită de un templier, 
un lord al Sidonului; dar ea a murit de tânără şi, în noaptea 
înmormântării ei, iubitul ei păcătos s-a strecurat până la 
mormânt, i-a dezgropat trupul şi l-a violat. Apoi o voce venind 
de niciunde i-a cerut să se întoarcă peste nouă luni, când 
avea să-şi găsească acolo fiul. El s-a supus acelei porunci şi, 
la timpul sorocit, a deschis din nou mormântul şi a găsit un 
cap pe oasele picioarelor scheletului (tigvă si oase 
încrucişate). Aceeaşi voce i-a poruncit „păzeşte-l cu sträsnicie, 
pentru că el va fi aducătorul tuturor lucrurilor bune”, de aceea 
a plecat luându-l cu sine. Obiectul a devenit duhul său 
protector şi îşi putea învinge duşmanii arătându-le, pur şi 
simplu, acel cap miraculos. În consecință, acesta a trecut în 
posesia ordinului.39 

Această istorisire macabră poate fi identificată ca fiind 
suficient de veche pentru a-i aparține lui Walter Map, ale 


cărui scrieri datează de la sfârşitul secolului al 


Ordinului din Sion), unde capul este numit CAPUT LVIII m - Capul 58 al 
Fecioarei. 


39 Această versiune este preluată din Ward, Freemasonry and Ancient 
Gods (Francmasoneria şi zeii antici), pagina 305. 


doisprezecelea. Dar nici el, nici alt autor, care a relatat 
aceeaşi poveste cu un secol mai târziu, nu specifică dacă 
acel violator necrofil era un templier.40 

Totuşi, din 1307, întâmplarea a fost strâns asociată 
cu ordinul. Este menționată în mod repetat în înregistrările 
Inchiziției si cel putin doi dintre cavalerii interogati au 
mărturisit că le era familiară. În relatările ulterioare, cum 
este aceea citată mai sus, violatorul este identificat drept 
templier si aşa rămâne în versiunile păstrate de 
francmasonerie — care a adoptat tigva şi oasele încrucişate si 
le-a plasat adesea ca emblemă pe pietrele de mormânt. 

Pe de-o parte, relatarea pare a fi o parodie grotescă a 
Imaculatei Conceptiuni. Pe de altă parte, ar putea trece drept 
o înregistrare trunchiată a unui ritual inițiatic, care implică 
o moarte metaforică şi o reînviere. Un cronicar menționează 
numele femeii din istorisire — Yse, ceea ce pare să derive, 
fără dubiu, din Isis. Şi, cu siguranță, povestea evocă ecouri 
ale misterelor zeiței Isis, ca şi pe cele ale lui Tammuz sau 


Adonis, al cărui cap a fost aruncat în mare, sau ale lui 


40 Roger de Hoveden, Annals (Cronici), vol. II p. 248 sq. Pentru o 
prezentare detaliată a poveştilor despre Yse, vezi Barber, M., Trial 
of the Templars, p. 185 sq. Autorul este de părere că povestea nu 
are nicio relevanță pentru istoria templierilor, sugerând că nu 
este decât un fragment de folclor folosit ca armă împotriva 


acestora. 


Orfeu, căruia i s-a azvirlit capul în râul Căii Lactee. 
Însuşirile magice ale capului evocă, totodată, capul lui Bran 
cel Binecuvântat din mitologia celtică şi din Mabinogion. lar 
căldarea alegorică a lui Bran a fost considerată, de mulți 
autori, drept o precursoare păgână a Sfântului Graal. 
Indiferent de semnificaţia atribuită „cultului capului”, 
Inchiziția l-a considerat ca având o mare importanţă. Pe o 
listă de acuzaţii întocmită pe 12 august 1308 găsim 


următoarele: 


Aşişderea, că în fiecare provincie aveau idoli şi anume 
capete... 

Aşişderea, că adorau aceşti idoli... 

Aşişderea, că ei spuneau că acel cap îi putea salva... 

Asisderea, că (îi putea) îmbogăți... 

Asisderea, că putea face pomii să înflorească... 

Asisderea, că putea face pământul să încolțească... 

Asisderea, că ei înconjurau sau atingeau fiecare dintre 
capetele mai înainte pomenitilor idoli cu micile şnururi pe care 


le purtau lipite de cămaşă sau de piele.+! 


Şnururile menţionate la ultimul punct amintesc de 


catari, care, de asemenea, erau bänuiti că ar fi purtat un 


41 Barber, M., Trial of the Templars, pagina 249. Lista nu este completă. 


anume fel de snur sacru. Dar cele mai frapante mentiuni de 
pe listă sunt cele referitoare la presupusa capacitatea a 
capului de a genera bogății, de a face pomii să înflorească şi 
de a fertiliza ogoarele. Aceste însuşiri coincid întru totul cu 
cele pomenite în legendele despre Sfântul Graal. 

Dintre acuzaţiile aduse templierilor, cele mai grave se 
refereau la blasfemie şi erezie — la respingerea, călcarea în 
picioare şi scuiparea crucii. Semnificaţia acestui presupus 
ritual nu este foarte clară - cu alte cuvinte, nu se poate 
preciza de ce anume se lepădau de fapt templierii. Se 
lepădau de Hristos? Sau, pur şi simplu, doar de răstignire? 
Şi, indiferent de ce s-ar fi lepădat, ce anume prea-măreau în 
schimb? Nimeni nu a putut răspunde în mod multumitor la 
aceste întrebări, dar pare limpede că avea loc un fel de 
lepădare şi că aceasta constituia o regulă esenţială a 
ordinului. 

De exemplu, un cavaler a declarat, sub jurământ, că, 
la admiterea în ordin, i s-a spus: „Credința ta este greşită, 
pentru că el (Hristos) este într-adevăr un fals profet. Se cuvine 


să crezi în Dumnezeu şi în Rai, dar nu în el'.12 


42 Michelet, Proces des Templiers, volumul II, pagina 384, depozitia lui 
Jean de Chaumes. 


Iar un alt templier a declarat că a fost sfătuit: „Să nu 
crezi că omul lisus pe care evreii l-au răstignit în Outremer 
este Dumnezeu şi că te poate mântui”.45 

Un al treilea cavaler a pretins, de asemenea, că a fost 
învățat să nu creadă în falsul profet Hristos, ci doar într-un 
„cu mult mai presus Dumnezeu”. Apoi i s-a arătat un crucifix 
şi i s-a spus: „Să nu ai mare credință în acesta, pentru că 
este prea tânär”.# 

Astfel de relatări sunt frecvente şi destul de legate 
pentru a face acuzațiile credibile. Sunt, de asemenea, destul 
de moderate; dacă Inchiziția ar fi dorit să inventeze fapte, ar 
fi ticluit ceva cu mult mai dramatic, mai incriminator, mai 
demn de osândă. De aceea sunt puţine dubii asupra 
faptului că atitudinea ordinului față de lisus nu coincidea 
cu aceea a drept credincioşilor catolici, dar nu se poate 
preciza care anume era această atitudine diferită. În orice 
caz, există certitudinea că ritualul atribuit templierilor — 
călcarea în picioare şi scuiparea crucii - a fost practicat, 
înainte de 1307, cel putin vreme de o jumătate de secol. 


Circumstantele în care se desfăşura sunt neclare, dar este 


43 Schottmuller, Der Untergang des Templer-Ordens, volumul III, pagina 
67, depozitia lui Deodatus Jefet. 


44 Michelet, Proces des Templiers, pagina 342 sq., depozitia lui Fulk de 
Troyes. 


menționat în corespondenţă cu cea de a Sasea Cruciadă, ce 


a avut loc în 1249.45 


CAVALERII TEMPLIERI - latura ascunsă 


Dacă sfârşitul Cavalerilor Templieri abundă în enigme 
greu de elucidat, întemeierea şi istoria lor timpurie chiar îl 
depăşesc în această privință. Am fost deja chinuiti de o serie 
de inconsecvente şi improbabilitäti. Nouă cavaleri, nouă 
cavaleri „săraci, apäruti ca din senin şi — tocmai ei din 
întreg furnicarul de cruciați din Tara Sfântă -— incartiruiti cu 
promptitudine în palatul regal! Plus presupunerea că aceşti 
nouă cavaleri „săraci” - care nu admiteau nici un recrut 
care să le îngroaşe rândurile - ar fi apărat, numai şi numai 
ei, toate drumurile din Palestina! Şi lipsa oricărei înregistrări 
care să le ateste activitatea, nici măcar din partea lui Fulk 
de Chartres, cronicarul oficial al regelui, căruia existența lor 
trebuie să-i fi fost cunoscută! Cum a putut fi posibil, ne 
întrebăm acum, ca acţiunile lor, deplasările lor prin palatul 
regal, de exemplu, să fi fost omise din observațiile lui Fulk? 
Deşi pare incredibil, cronicarul nu relatează nimic în 
această privință. De fapt, nimeni nu relatează nimic înainte 


de a o face Guillaume de Tyre, cu o jumătate de secol mai 


45 Jean de Joinville, Life of Saint Louis, pagina 254. Vezi, de asemenea, 
capitolul 3, n. 15. 


târziu. Ce concluzii puteam trage de aici? Că aceşti cavaleri 
nu erau angajaţi în acele lăudabile servicii publice care le-au 
fost atribuite? 

Că, în schimb, erau implicaţi într-o activitate atât de 
tainică încât nu-i era cunoscută nici măcar cronicarului 
oficial? Sau că acelui cronicar i se impusese tăcerea? Ultima 
supozitie pare să fie cea mai plauzibilă. Pentru că celor nouă 
cavaleri li s-au alăturat curând doi nobili extrem de iluştri, a 
căror prezenţă ar fi fost imposibil să treacă neobservată. 

După Guillaume de Tyre, Ordinul Templului a fost 
înființat în 1118, membrii săi au fost, pentru început, în 
număr de nouă şi, vreme de nouă ani, nu au fost primiți noi 
recruți. Totuşi, o altă înregistrare menționează în mod 
limpede că în 1120, la numai doi ani după presupusa 
fondare a ordinului, acestuia i s-a alăturat contele de Anjou 
- tatăl lui Geoffrey Plantagenet. lar în 1124, contele de 
Champagne, unul dintre cei mai bogați nobili din Europa, a 
făcut acelaşi lucru. Dacă afirmaţiile lui Guillaume de Tyre ar 
fi corecte, până în 1127 nu ar trebui să nu apară nici un 
nou membru, dar, până în 1126, în rândurile templierilor au 


fost primiţi, de fapt, încă patru cavaleri.46 


46 Albon, Cartulaire General, pagina 2 (Carta III, 1125) menționează un 
templier numit Roberti — şi este posibil să fie vorba chiar de acel Robert 
care a devenit mare maestru după moartea lui Hugues de Payen. La 
pagina 3 (Carta IV 1125) sunt amintiți templierii Henrico şi Roberto. 
Sunt astfel adăugate încă două nume, pe lângă cele ale lui Fulk d'Anjou 


Asadar, Guillaume se însealä sustinând cä, timp de 
nouă ani, nu a fost admis nici un nou membru? Sau poate, 
dintre afirmaţiile sale, nu aceasta este greşită, ci aceea 
referitoare la anul întemeierii ordinului? Dacă, în 1120, 
contele de Anjou a devenit templier, dar asta nu s-a putut 
întâmpla în primii nouă ani din existența ordinului, 
înseamnă că fondarea acestuia nu a avut loc în 1118, ci, cel 
mai târziu, în 1111 sau 1112. 

În favoarea acestei concluzii, pledează un fapt foarte 
concludent. În 1114, contele de Champagne se pregătea 
pentru o călătorie în Tara Sfântă. La scurt timp după 
plecare, a primit o scrisoare din partea episcopului de 
Chartres. Printre altele, acesta scria: „Am aflat că... înainte 
de a porni către Ierusalim, ati făgăduit să vă aläturati «Oastei 
lui Hristos», dornic fiind să vă numărați printer aceşti soldați 
ai Evangheliet .47 

„Oastea lui Hristos” este numele sub care au fost 
cunoscuți inițial templierii şi pe care Sfântul Bernard l-a 
folosit referindu-se la ei. În contextul scrisorii episcopului, 


apelativul nu se poate referi la nici o altă instituţie. De 


şi Hugues de Champagne, ceea ce înseamnă că au existat cel putin 
patru recruți. 


47 Boquet, Recueil des Historiens (Antologia istoricilor), vol. 15 (Epistolae 
Ivonis Carnotensis Episcopi), p. 162, nr. 245. 


exemplu, nu poate fi vorba, pur şi simplu, de hotărirea 
contelui de Champagne de a deveni cruciat, deoarece 
episcopul continuă pomenind de legământul de castitate pe 
care îl implica respective decizie. Un astfel de legământ nu 
putea să-i fie cerut unui cruciat obişnuit. Aşadar, din 
scrisoarea episcopului de Chartes reiese limpede că 
templierii existau, cel putin ca proiect, încă din 1114, cu 
patru ani înainte de data oficial recunoscută a fondării. Şi, 
încă din acel an, contele de Champagne intenționa să intre 
în rândul lor - ceea ce a făcut, probabil, cu zece ani mai 
târziu. Însă un istoric care consemnează această scrisoare 
ajunge la o concluzie mai degrabă bizară: episcopul vroia, de 
fapt, să spună altceva.48 

Nu intenţiona să se refere la templieri, argumentează 
respectivul istoric, deoarece ordinul acestora avea să fie 
înființat abia peste patru ani, în 1118. Sau poate că înalta 
față bisericească, care a şi murit în 1115, nu ştia în ce an al 
Domnului îşi redacta scrisoarea? Cum ar fi putut, în 1114, 
să menționeze, „din greşeală”, ceva ce încă nu exista? La 


această întrebare nu se poate da decât un singur răspuns 


48 „Oastea lui Hristos, soldaţii evanghelici menţionaţi în această 
scrisoare, nu erau altcineva decât Ordinul Templierilor. Dar, în 
1114, Ordinul nu fusese încă înființat...” Arbois de Jubainville, 
Histoire... de Champagne (Istoria... regiunii Champagne), vol. II, 
pp. 113-114, n. I. 


plauzibil şi acela este cât se poate de evident — greşeala nu 
este a episcopului, ci a lui Guillaume de Tyre, ca şi a tuturor 
istoricilor care i-au urmat şi care continuă să-l privească ca 
pe o incontestabilă autoritate în domeniu. 

Data mai timpurie a înființării Ordinului Templierilor 
nu trebuie neapărat să ne creeze suspiciuni. Acestea sunt 
însă cu siguranță generate de alte circumstanțe şi 
coincidente ciudate. Se pare că cel putin trei dintre cei nouă 
cavaleri fondatori, printre care şi Hugues de Payen, 
proveneau din regiuni învecinate, aveau legături de rudenie, 
se cunoşteau dinainte şi erau vasalii aceluiaşi senior. Acesta 
nu era nimeni altul decât contele de Champagne, cel căruia 
îi era adresată scrisoarea din 1114 a episcopului de 
Chartres şi care a devenit templier în 1124, jurându-i 
supunere propriului său vasal! În 1115, contele a donat 
terenul pe care Sfântul Bernard, patronul templierilor, a 
înălțat renumita Abatie Clairvaux, iar unul dintre cei nouă 
cavaleri fondatori, Andre de Montbard, era unchiul 
Sfântului Bernard. 

În plus, la Troyes, reşedinţa contelui de Champagne, a 
înflorit începând din 107049, o influentă academie de studii 


cabalistice şi ezoterice. Şi tot la Troyes, în Conciliul din 


49 Şcoala a fost fondată de celebrul specialist în istorie medievală rabin 
Rashi (1040-1041). 


1128, Ordinul Templierilor a fost oficializat si organizat. Apoi, 
vreme de două secole, localitatea a continuat să fie unul 
dintre centrele statornice ale ordinului; chiar şi astăzi, zona 
împădurită de lângă oraş este numită Foret du Temple 
(Pădurea Templului). Şi tot din Troyes, reşedinţa contelui de 
Champagne, a pornit unul din primele poeme ale Graal-ului 
- după toate probabilitățile, chiar primul, compus de 
Chretien de Troyes. 

În mijlocul acestei învălmăşeli de fapte, am început să 
întrezărim o rețea subtilă de conexiuni - o structură ce 
părea să însemne mai mult decât o simplă coincidență. 
Dacă o astfel de structură exista, ea nu putea decât să ne 
întărească suspiciunea că templierii erau implicaţi într-o 
activitate secretă. Cu toate acestea, nu puteam face decât 
presupuneri referitoare la natura acelei activități. 
Speculatiile noastre porneau de la locul statornicit ca 
reşedinţă a templierilor - acea aripă a palatului regal numită 
Muntele Templului —, oferită lor atât de inexplicabil. În anul 
70 d.Hr., Templul aflat în acel loc a fost prădat de legiunile 
romane conduse de Titus. Tezaurul furat a fost dus la Roma 
şi a ajuns în Pirinei când aceasta a fost jefuită la rândul ei. 
Dar dacă în Templu se mai aflase şi altceva -— ceva cu mult 
mai important decât comoara capturată de romani? 

Este cu siguranță posibil ca preoții Templului, 


confruntati cu apropierea falangei de centurioni, să le fi 


lăsat acestora prada pe care se aşteptau să o găsească. lar 
dacă mai exista şi altceva, fusese probabil ascuns undeva în 
apropiere. De pildă, sub Templu. Printre manuscrisele de la 
Marea Moartă, descoperite la Qumram, se numără şi cel 
numit acum Manuscrisul de Aramă. Acesta, care a fost 
descifrat la Universitatea din Manchester în 1955-1956, face 
referiri explicite la mari cantități de lingouri, de vase sacre, 
de alte obiecte nespecificate şi „comori de un tip 
nedeterminat. De asemenea, menționează douăzeci şi patru 
de depozite diferite aflate sub Templu.50 

La mijlocul secolului al doisprezecelea, Johann von 
Wurzburg, unul dintre pelerinii din Tara Sfântă, scria 
despre o vizită în aşa-numitele „Grajduri ale lui Solomon”. 
Aceste grajduri, situate chiar sub Templu, sunt încă vizibile. 
Sunt suficient de spatioase, a consemnat Johann, pentru a 
adăposti două mii de cai, iar templierii îşi ţineau armăsarii 
chiar în aceste grajduri. Conform relatărilor a cel putin încă 
unui istoric, le foloseau chiar şi în anul 1124, când se 
presupune că ordinul nu număra mai mult de nouă 
membri. De aceea ni se pare verosimilă ipoteza că, aproape 
imediat după înființare, cavalerii ar fi început să facă 


săpături în subsolul Templului. 


50 Allegro, Treasure of the Copper Scroll (Comoara din manuscrisul de 
aramă), pagina 107 sq. 


Desfăşurarea unei astfel de activități ne sugerează că 
templierii căutau, cu sîrguință, ceva anume. Ne-ar putea 
chiar sugera că fuseseră trimişi în Tara Sfântă cu misiunea 
specială de a descoperi ceva. Dacă această supozitie este 
validă, ea poate explica o serie de anomalii — ca, de exemplu, 
instalarea lor în palatul regal şi tăcerea cronicarului. Dar, 
dacă fuseseră trimişi în Palestina, cine îi trimisese? 

Într-un conclav ţinut în anul 1104, contele de 
Champagne se întâlnise cu anumiți nobili de rang foarte 
înalt, dintre care cel putin unul se întorsese recent de la 
lerusalim.5! Printre cei prezenţi la întrunire se numărau 
reprezentanții unor familii - Brienne, Joinville si Chaumont 
— care, aveam să descoperim mai târziu, au un rol 
semnificativ în povestirea noastră. Era de asemenea prezent 
seniorul lui André de Montbard, acesta din urmă fiind unul 
dintre fondatorii Ordinului Templierilor şi unchiul Sfântului 
Bernard. 

La scurt timp după conclav, însuşi contele de 
Champagne a plecat către Țara Sfântă, unde a rămas vreme 
de patru ani, până în 1108.% În 1114, a făcut o a doua 


călătorie în Palestina, cu intenţia de a se alătura „Oastei lui 


51 Arbois de Jubainville, Histoire... de Champagne, volumul II, pagina 87 
sq. 


52 Ibid., pagina 98 sq. 


Hristos”, dar s-a răzgândit şi a revenit un an mai târziu în 
Europa. Imediat după întoarcere, a donat un teren ordinului 
cistercian, al cărui reprezentant proeminent era Sfântul 
Bernard. Pe terenul respectiv, Sfântul Bernard a construit 
Abația din Clairvaux, unde şi-a stabilit propria reşedinţă, 
pentru a trece apoi la consolidarea ordinului cistercian. 

Înainte de 1112, cistercienii erau în decădere, 
apropiindu-se în mod periculos de faliment. Apoi, sub 
îndrumarea Sfântului Bernard, au avut parte de o 
spectaculoasă întoarcere a norocului. În următorii câţiva 
ani, au înființat o jumătate de duzină de abatii. Până în 
1153, numărul acestora a ajuns la trei sute, dintre care 
şaizeci şi nouă au fost întemeiate de însuşi Sfântul Bernard. 
Această extraordinară dezvoltare a avut loc în paralel cu cea 
a Ordinului Templului, a cărui expansiune a fost similară şi 
s-a petrecut în aceeaşi perioadă. În plus, aşa cum am mai 
menționat, unul dintre co-fondatorii Ordinului Templierilor a 
fost unchiul Sfântului Bernard, Andre de Montbard. 

Suntem de părere că este util să reluăm această 
succesiune complicată de evenimente. În 1104, contele de 
Champagne a plecat către Tara Sfântă, după ce se întâlnise 
cu anumiți nobili, unul dintre aceştia fiind asociat cu André 
de Montbard. În 1112, nepotul lui André de Montbard, 
Sfântul Bernard, s-a aläturat ordinului cistercian. În 1114, 


contele de Champagne a pornind într-o a doua călătorie 


spre Tara Sfântă, cu intenţia de a deveni membru al 
Ordinului Templului - care fusese fondat, printre alţii, de 
vasalul său şi de André de Montbard, şi care, după cum o 
atestă scrisoarea episcopului ce Chartres, la data respectivă 
fie exista deja, fie era pe cale să fie întemeiat. În 1115, 
contele de Champagne a revenit în Europa, de unde lipsise 
mai putin de un an, şi a donat terenul destinat ridicării 
Abației din Clairvaux, al cărei abate a fost nepotul lui André 
de Montbard. În anii care au urmat, atât cistercienii cât şi 
templierii - fiind aşadar vorba atât de Ordinul Sfântului 
Bernard cât şi de cel al lui André de Montbard - au devenit 
fabulos de bogați şi au intrat într-o etapă de uluitoare 


dezvoltare. 

Fig.5 Jerusalim — Templul şi zona muntelui Sion în secolul al 
XII-lea 

Examinind această secvență de evenimente, am 
devenit din ce în ce mai convinşi de existența unei structuri 
subterane ce guvernează o rețea complexă de legături, care, 
cu siguranţă, nu sunt nici aleatoare, nici simple coincidente. 
Se pare, dimpotrivă, că ne con-fruntăm cu vestigiile unui 
proiect complex şi ambițios, ale cărui detalii au fost pierdute 
pentru istorie. Cu scopul reconstituirii acestor detalii, am 
elaborat un set de ipoteze provizorii - sau, altfel spus, un 
„scenariu” în care s-ar putea încadra faptele cunoscute. 

Am presupus că, fie întâmplător, fie în urma unei 
cercetări planificate, în Tara Sfântă a fost descoperit ceva — 
ceva extrem de important, care a stârnit interesul unora 
dintre cei mai influenţi nobili ai Europei. Am presupus, de 
asemenea, că, direct sau indirect, descoperirea implica atât 
posibilitatea dobândirii unei bogății imense, cât şi, probabil, 
ceva de altă natură, ceva ce trebuia să rămână o taină, 
neputând fi divulgat decât unui număr redus de seniori de 
rang foarte înalt. Şi, în sfârşit, am mai presupus că 
respectiva descoperire fusese anunțată şi discutată în 
conclavul din 1104. 

Ca urmare, însuşi contele de Champagne a plecat 
imediat în Țara Sfântă, poate pentru a verifica personal cele 


auzite sau poate pentru a implementa un mod de acţiune — 


de exemplu, fondarea a ceea ce urma să devină Ordinul 
Templului. În 1114 sau chiar mai înainte, ordinul a fost 
înființat, contelui de Champagne fiindu-i rezervat un rol 
crucial, probabil cel de mentor spiritual şi de sponsor. 

În 1115, banii se scurgeau deja înapoi, către Europa, 
ajungând în visteria cistercienilor, care, conduşi de Sfântul 
Bernard şi de pe noua lor poziție de forță, au sprijinit abia 
înfiripatul Ordin al Templului, ajutindu-l să capete 
credibilitate. 

Sub Bernard, cistercienii au obținut autoritatea 
spirituală în Europa. Sub Hugues de Payen şi Andre de 
Montbard,  templierii au dobândit, în Tara Sfântă, 
autoritatea militară şi pe aceea administrativă, ambele 
făcându-se rapid simţite şi în Europa. În spatele ascen- 
siunii ambelor ordine se întrevedeau, în umbră, prezența 
unchiului şi a nepotului, ca şi bogăţia, influența şi protecţia 
contelui de Champagne. Aceste trei personalități formează o 
verigă de importanță vitală. Par repere ivite la suprafața 
istoriei, indicând configuraţia palidă a unei structuri 
ascunse, minuţios elaborate. 

Dacă un asemenea plan a existat într-adevăr, este de 
la sine înțeles că nu le poate fi atribuit doar acestor trei 
bărbați. Dimpotrivă, ducerea lui la bun sfârşit trebuie să fi 
impus atât cooperarea multor altor persoane, cât şi o 


organizare extrem de meticuloasă. 


Organizare este, probabil, cuvântul cheie; căci, dacă 
ipoteza noastre este corectă, aceasta presupune o organizare 
atât de avansată încât poate fi considerată ea însăşi un 
ordin - un al treilea ordin secret, aflat în umbra celor 
cunoscute şi înregistrate, ale cistercienilor şi templierilor. 
Nu după mult timp, dovezile existenței acestui al treilea 
ordin au început să apară. 

Pe moment, ne-am concentrat atenția asupra 
ipoteticei „descoperiri din Tara Sfântă - baza teoretică 
pornind de la care a fost construit „scenariul nostru. În ce 
anume ar fi putut consta aceasta? În ce anume ar fi putut fi 
implicați atât templierii, cât şi Sfântul Bernard şi contele de 
Champagne? În plus, templierii au dispărut de pe scena 
istoriei păstrând neatinsă taina amplasamentului şi a 
naturii comorii. Nici un document nu le-a supraviețuit. Dacă 
respectiva comoară ar fi fost, pur şi simplu, de natură 
financiară - de exemplu, lingouri - nu ar fi fost nevoie să 
distrugă sau să ascundă toate înregistrările, toate 
regulamentele, toate arhivele. În mod implicit, rezultă 
concluzia că templierii aveau în custodie cu totul altceva şi 
nici măcar tortura nu a reuşit să smulgă de pe buzele lor 
vreo aluzie la acest altceva atât de preţios. Nici o avutie 
materială nu ar fi putut impune o discreţie atât de unanim 
absolută. Acel orice altceva trebuie să fi fost de altă natură — 


precum atitudinea ordinului față de lisus. 


La 13 octombrie 1307, toti templierii de pe teritoriul 
Frantei au fost arestati de senesalii lui Filip cel Frumos. 
Această afirmaţie nu este pe deplin adevărată. Cavalerii din 
cel putin un pretorat au reuşit să se strecoare nevätämati 
afară din capcana regelui - cei din pretoratul Bezu, 
învecinat cu Rennes-le-Château. Cum anume au reuşit să 
scape? Pentru a răspunde la această întrebare, am fost 
nevoiți să cercetăm activitățile desfăşurate de ordin în 
împrejurimi, activități care s-au dovedit a fi cât se poate de 
extensive. Într-adevăr, în zonă erau încă o jumătate de 
duzină de pretorate şi alte proprietăţi, care acopereau 
douăzeci de mile pătrate. 

În 1153, un nobil din regiune - şi anume un 
simpatizant al catarilor — a devenit al patrulea mare maestru 
al Ordinului Templului. Numele său era Bertrand de 
Blanchefort, iar sălaşul său strämosesc era situat pe un pisc 
muntos, doar la câteva mile depărtare atât de Bezu cât şi de 
Rennes-le-Château. S-a aflat în fruntea ordinului din 1153 
până în 1170 şi se poate spune că a fost, probabil, cel mai 
important dintre toți marii maeştri templieri. Până la el, 
ierarhia şi structura administrativă a ordinului erau, în cel 
mai bun caz, confuze. Bertrand a fost cel care a transformat 
Cavalerii Templieri în instituția extraordinar de eficientă, 
bine organizată si cu o magnifică disciplină ierarhică de mai 


târziu. Şi tot Bertrand le-a creat sfera de interes major din 


Europa si mai ales din Franţa. lar mentorul şi, după cum 
menționează unii istorici, şi predecesorul său în funcția de 
mare maestru, a fost, conform dovezilor care s-au păstrat, 
André de Montbart. 

În cei câțiva ani de integrare în rândurile templierilor, 
Bertrand nu numai că li s-a alăturat, dar le-a şi donat 
terenuri în împrejurimile localităților Rennes-le-Château şi 
Bezu. De asemenea, se spune că în 1156, în timp ce 
Bertrand era mare maestru, ordinul a adus în regiune un 
contingent de mineri de limbă germană. Se presupune că 
acestor lucrători li s-a impus o disciplină rigidă, cu adevărat 
militară. Nu le era permis să fraternizeze în nici un fel cu 
populația locală şi erau izolaţi cu strictețe de comunităţile 
înconjurătoare. A fost chiar înființat un organism judiciar 
special, „La Judicature des Allemands”, care se ocupa de 
problemele legale referitoare la aceştia. lar presupusa 
îndatorire a minerilor era să lucreze în minele de aur aflate, 
pe pantele muntelui, la Blanchefort - mine ce fuseseră total 
secătuite de către romani cu aproape o mie de ani înainte.53 

În secolul al şaptesprezecelea, o serie de ingineri au 
fost însărcinați să cerceteze perspectivele mineralogice ale 
zonei şi să întocmească rapoarte detaliate. Cesar d'Arcons, 


unul dintre aceştia, s-a referit, în cadrul raportului său, la 


53 Abatele Mazieres către Henry Lincoln — corespondenţă personală. 


ruinele pe care le gäsise si care erau vestigiile activitätii 
minerilor germani. În baza cercetărilor sale, inginerul a 
declarat că acei lucrători nu păreau să se fi ocupat de 
minerit.54 Bine, dar atunci cu ce se ocupaseră? Cesar 
d'Arcons nu era sigur — poate de topire, topiseră ceva în 
timp ce realizau o structură metalică, şi poate chiar 
săpaseră un fel de criptă subterană şi construiseră un 
anumit tip de depozit. 

Oricare ar fi dezlegarea acestei enigme, cert este că 
prezența templierilor se făcuse simțită în vecinătatea 
localității Rennes-le-Château începând cel putin de la 
jumătatea secolului al doisprezecelea. În 1285 exista un 
pretorat important la câteva mile de Bezu, la Champagne- 
sur-Aude. Apoi, către sfârşitul secolului al treisprezecelea, 
Pierre de Voisins, senior de Bezu şi Rennes-le-Château, a 
invitat în zonă şi un alt detaşament de templieri, un 
detaşament special din provincia aragoneză Roussillon.55 

Noua trupă s-a stabilit pe culmea muntelui Bezu, 
unde a construit un post de observare şi o capelă. Aparent, 


templierii din Roussillon au fost chemaţi la Bezu pentru a 


54 Arcons, Du Flux et reflux (Despre flux şi reflux), pagina 355 sq. Vezi, de 
asemenea, Catel, Memoires... du Languedoc (Amintiri... despre 
Languedoc), cartea I, pagina 51. 


55 Mazieres, „La Venue et le sejour des Templieres” („Sosirea si sederea 
templierilor”), pagina 235. 


mentine securitatea regiunii si pentru a proteja traseul 
pelerinilor, care străbăteau valea îndreptându-se către ţinta 
lor din Spania, Santiago de Compostela. Însă motivul 
chemării acestor alți cavaleri dă de bănuit. În primul rând, 
nu puteau fi prea numeroşi - nu suficient de multi pentru 
ca diferenţa să fie semnificativă. În al doilea rând, deja mai 
existau templieri în vecinătate. Şi, în sfârşit, Pierre de 
Voisins avea propriile sale trupe, care, împreună cu 
templierii deja aflați în zonă, putea garanta siguranța 
împrejurimilor. Atunci de ce au venit templierii din 
Roussillon în Bezu? 

Conform legendei, au făcut-o ca să spioneze. Şi ca să 
cerceteze, sau ca să îngroape, sau ca să păzească un anumit 
fel de comoară. Indiferent de natura misiunii lor secrete, 
este limpede ca se bucurau de un soi de imunitate specială. 
Dintre toţi templierii din Franţa, au fost singurii pe care, în 
data de 13 octombrie 1307, senesalii lui Filip cel Frumos i- 
au ignorat. În acea zi fatală, contingentul de templieri din 
Bezu se afla sub comanda unui senior de Goth.56 Iar 
arhiepiscopul de Bordeaux - pionul şovăitor al regelui Filip — 
se numise Bertrand de Goth înainte de a deveni Papa 
Clement al V-lea. În plus, mama noului pontif era Ida de 


Blanchefort, făcea parte din aceeaşi familie ca Bertrand de 


56 Abatele Mazieres către Henry Lincoln — corespondenţă personală. 


Blanchefort. Să fi cunoscut Papa un secret care fusese 
încredințat acestei familii, în a cărei păstrare a rămas până 
în secolul al optsprezecelea, când abatele Antoine Bigou, 
parohul din Rennes-le-Château şi confesorul lui Marie de 
Blanchefort, a redactat pergamentele descoperite de 
Saunière? Dacă într-adevăr aşa s-au petrecut lucrurile, este 
foarte posibil ca Papa să fi asigurat imunitatea rudei sale 
aflate la comanda templierilor din Bezu. 

Istoria cavalerilor templieri din zona Rennes-le- 
Château este la fel de bogată în mistere năucitoare ca şi 
istoria ordinului în ansamblul său. Şi există o serie de 
factori - de exemplu, rolul lui Bertrand de Blanchefort - ce 
par să reprezinte legătura vizibilă dintre enigmele din planul 
general şi cele din planul local. 

Însă, pentru moment, ne confruntam cu un şir 
intimidant de coincidente - mult prea numeroase pentru a fi 
acceptate ca atare. Dacă, de fapt, aveam de-a face cu o 
structură bine pusă la punct? În acest caz, era evident că 
trebuia să ne întrebăm cine o concepuse, pentru că ceva 
atât de complex nu se realizează de la sine. Toate dovezile la 
care aveam acces păreau să indice o planificare meticuloasă 
şi o organizare minuțioasă -— într-o asemenea măsură încât 
am început să bănuim existența unui grup de persoane 
actionîind cu asiduitate şi din umbră, şi fiind probabil 


reunite tot într-un fel de organizație. Şi nu a fost nevoie să 


căutăm confirmarea prezenței unei astfel de organizații. 


Confirmarea s-a ivit singură. 


CAPITOLUL 4 


DOCUMENTE SECRETE 


Confirmarea existenței celui de-al treilea ordin - aflat 
atât în spatele templierilor cât si al cistercienilor — s-a ivit de 
la sine. Însă, la început, nu am putut să o luăm în serios. 
Părea să provină dintr-o sursă prea nesigură. Nu ne puteam 
încrede în informaţiile furnizate de această sursă înainte de 
a-i stabili veridicitatea. 

În 1956, în Franţa au început să apară o serie de 
cărți, articole, broşuri şi alte documente care relatau despre 
Bérenger Saunière şi despre enigma din Rennes-le-Château. 
De-a lungul anilor, numărul lor a tot crescut şi acum sunt 
extrem de multe. Stă la baza unei adevărate „industrii. 
Cantitatea totală a acestor materiale, ca şi eforturile şi 
resursele implicate în producerea şi difuzarea lor, atestă, în 
mod implicit, că este vorba de ceva de o importanță 
considerabilă, dar inexplicabilă. 

De aceea nu este surprinzător faptul că a fost stârnit 
apetitului multor cercetători independenţi, printre care ne 


numărăm şi noi înşine, iar lucrările acestora s-au adăugat 


fondului de documentaţie disponibilă. Însă materialul 
originar pare să provină dintr-o singură sursă. E limpede că 
există cineva într-adevăr interesat să „promoveze” Rennes-le- 
Château, să atragă atenţia publicului asupra poveştii, să-i 
facă reclamă şi să provoace noi investigaţii. Poate fi vorba de 
orice fel de interes, dar nu de unul de natură financiară. 

Dimpotrivă, se pare că cineva doreşte doar să facă 
propagandă — o propagandă menită să sprijine credibilitatea 
cuiva. lar persoanele responsabile pentru această 
propagandă, oricine ar fi ele, se străduiesc să scoată în 
lumină anumite aspecte în timp ce ele însele se mențin cu 
scrupulozitate în umbră. 

Începînd din 1956, o serie de materiale relevante „s-au 
scurs”, în mod treptat, fragment cu fragment. Multe dintre 
acestea lasă, implicit sau explicit, impresia că ar proveni din 
surse „privilegiate” sau „interioare”. Conţinutul lor constă în 
informații suplimentare, care completează cele deja stiute, 
aducându-şi astfel contribuţia la rezolvarea jocului de 
puzzle în ansamblul său. Totuşi, încă nu au fost clarificate 
nici importanța, nici semnificația acestui joc. Mai mult, cu 
fiecare nouă frântură de informaţie misterul se intensifică în 
loc să se risipească. Rezultatul este o rețea auto-proliferantă 
de aluzii seducătoare, de sugestii incitante, de referințe 
încrucişate şi de conexiuni sugestive. Confruntindu-se cu 


multitudinea de date disponibile, cititorul poate avea la fel 


de bine impresia că este manipulat sau că momelile 
succesive ce i se flutură în fața ochilor îl conduc, cu 
ingeniozitate şi îndemânare, din concluzie în concluzie. Iar 
printre rânduri este permanent sugerată existența unui 
mister — a unui secret exploziv, de proporții monumentale. 

Materialele difuzate începând din 1956 au luat o 
multitudine de forme. Uneori sunt cuprinse în cărți 
destinate marelui public sau chiar în bestseller-uri mai mult 
sau mai putin senzaţionale, mai mult sau mai putin 
încifrate. Astfel, Gerard de Sede este autorul unei succesiuni 
de lucrări cu teme aparent divergente, cum ar fi catarii, 
templierii, dinastia merovingiană, rozicrucienii, Saunière şi 
Rennes-le-Château. Domnul de Sede abordează adesea 
aceste subiecte cu viclenie, cu timiditate, în mod voit 
mistificator şi evaziv. În mod constant, tonul său sugerează 
că nu dezvăluie tot ce ştie — ceea ce ar putea fi un truc care 
să mascheze faptul că ştie mai puţine decât pretinde. Dar 
cărțile lui conțin suficient de multe detalii verificabile pentru 
a crea o legătură între temele pe care le tratează. Şi, 
indiferent ce altceva s-ar mai putea crede despre de Sede, el 
demonstrează efectiv interconexiunile dintre subiectele la 
care se referă, suprapunându-le într-un fel sau altul. 

Pe de altă parte, nu putem ignora suspiciunea că 
lucrările sale cuprind date furnizate de un informator — ceea 


ce, într-o oarecare măsură, domnul de Sede recunoaşte el 


însuşi. Si cu totul întâmplător, chiar am descoperit 
identitatea informatorului. În 1971, când am început să 
lucrăm la primul film produs de noi la BBC despre Rennes- 
le-Château, i-am scris editorului din Paris al domnului de 
Sede, pentru a-i solicita anumite materiale vizuale. Ca 
urmare, toate fotografiile pe care le-am cerut ne-au fost 
trimise prin poştă. 

Pe spatele fiecăreia dintre ele era imprimat „Plantard”. 
Un nume care, la vremea respectivă, nu însemna prea mult 
pentru noi. Dar anexa uneia din cărțile domnului de Sede 
consta dintr-un interviu cu un anume Pierre Plantard. 
Ulterior am obținut dovezi că unele dintre lucrările 
domnului de Sede au fost puternic influențate de Pierre 
Plantard. Şi, în cele din urmă, Pierre Plantard a început să 
iasă în evidență ca personaj principal al investigației 
noastre. 

Informaţiile difuzate cu începere din 1956 nu au fost 
întotdeauna concretizate în forme atât de populare şi 
accesibile ca cele oferite de domnul de Sede. Unele apar în 
volume redactate pe un ton serios, intimidant sau chiar 
pedant, diametral opus abordării în stil jurnalistic preferate 
de Gerard de Sede. O astfel de lucrare îi aparține lui René 
Descadeillas, fostul director al Bibliotecii Municipale din 
Carcassonne. Este o carte stresant de anti-senzationalä. 


Dedicată istoriei localității  Rennes-le-Château si a 


împrejurimilor sale, conține o supraabundentä de detalii 
sociale şi economice - de exemplu, naşterile, decesele, 
căsătoriile, taxele, veniturile şi lucrările publice între anii 
1730 şi 1820.57 Per ansamblu, nimic altceva nu ar fi putut fi 
mai diferit de cărțile comerciale ale lui de Sede - cărora, cu 
altă ocazie, domnul Descadeillas le face o critică 
usturătoare.58 

Pe lângă cărți, dintre care unele au fost publicate în 
regie proprie, există o serie de articole apărute în ziare şi 
reviste. Au fost intervievate diverse persoane care pretindeau 
că ar fi cunoscut îndeaproape una sau alta dintre fatetele 
misterului. Dar majoritatea celor mai interesante şi mai 
importante informaţii nu au apărut în cărți. 

Acestea au ieşit la lumină în alt mod - în documente 
şi broşuri care nu erau destinate publicului larg. Multe 
dintre acestea au fost depozitate în Biblioteca Naţională din 
Paris sub forma unor ediţii cu tiraj limitat, publicate în 
regim privat. Şi par să fi fost realizate cu cheltuieli minime. 
Unele sunt, de fapt, simple pagini dactilografiate şi 


multiplicate cu ajutorul unui copiator de birou. Şi, chiar în 


57 Descadeillas, Rennes et ses demiers seigneurs (Rennes şi ultimii săi 
seniori). 


58 Descadeillas „Mythologie du Tresor de Rennes” („Mitologia comorii din 
Rennes”). 


mai mare măsură decât lucrările comerciale, toate aceste 
documente efemere par să provină din aceeaşi sursă. Cu 
ajutorul aparteurilor criptice si al notelor de subsol 
referitoare la Saunière, la Rennes-le-Château, la Poussin, la 
dinastia merovingiană şi la celelalte teme, fiecare document 
le completează şi le confirmă pe celelalte. În majoritatea 
cazurilor, autorii sunt necunoscuţi. Se folosesc o serie de 
pseudonime transparente, chiar „simpatice” — de exemplu, 
Madeleine Blancassal, Nicolas Beaucean, Jean Delaude sau 
Antoine LErmite. 

„Madeleine” se referă, desigur, la Maria Magdalena, 
acea Magdalena căreia îi este dedicată biserica din Rennes- 
le-Château şi căreia Saunière i-a consacrat turnul său, 
Turnul Magdala. „Blancassal” este alcătuit din numele a 
două piraie care se întâlnesc lângă satul Rennes-le-Château 
- Blanque si Sals. „Beaucean”, este o altă variantă pentru 
„Beauseant”, strigătul oficial de bătălie si stindardul 
Cavalerilor Templieri. „Jean Delaude” este „Jean de l'Aude” 
sau „loan din Aude”, departamentul în care este situat 
Rennes-le-Château. Iar „Antoine l'Ermite” este Sfântul Anton 
Sihastrul, a cărui statuie împodobeşte biserica din Rennes- 
le-Château şi al cărui praznic este la 17 ianuarie -— data de 
pe piatra de mormânt a Mariei de Blanchefort şi data la care 


Saunière a suferit atacul fatal. 


Titlul lucrării atribuite lui Madeleine Blancassal este 
Les Descendants merovingiens et l’enigme du Razes wisigoth 
(Descendenții merovingieni şi enigma ținutului vizigot Razes) — 
Razes fiind vechiul nume al regiunii lui Saunière. Conform 
paginii de titlu, lucrarea originală a fost publicată în limba 
germană, fiind apoi tradusă în franceză de Walter Celse- 
Nazaire - un alt pseudonim compus din Saint Celse şi 
Nazaire, sfinții cărora le este dedicată biserica din Rennes- 
les-Bains. Din aceeaşi pagină, aflăm că lucrarea a fost 
publicată de Marea Lojă Alpina, loja masonică supremă din 
Elveţia - omoloaga elvețiană a Marii Loji din Anglia sau a 
Marelui Orient din Franța. Nu există nici o notă care să 
justifice interesul afişat de o mare lojă masonică față de 
misterul care înconjoară un obscur preot francez din secolul 
al nouăsprezecelea şi istoria de acum un secol şi jumătate a 
parohiei sale. Unul dintre colegii noştri, care este în acelaşi 
timp şi un cercetător independent, a discutat cu 
conducătorii lojii Alpina. Aceştia au afirmat că nu ştiau 
nimic nici despre publicarea lucrării, nici despre existența 
ei. 

Cu toate acestea, un alt cercetätor independent 
susține că a văzut el însuşi lucrarea pe rafturile bibliotecii 


lojii.5” Iar noi am descoperit ulterior numele acesteia 


59 Paoli, Les dessous (Secretele), pagina86. 


imprimat pe încă două alte broşuri. Din toate documentele 
tipărite în regim privat păstrate la Biblioteca Natională, cel 
mai important este o colecţie de acte reunite sub titlul 
Dossiers secrets (Dosarele secrete). Colecţia, înregistrată în 
catalogul bibliotecii la numărul 41m1249, este acum pe 
microfişe. Însă, până nu de mult, conţinea un volum 
subțire, greu de descris, un soi de mapă cu coperte tari în 
care, fără să fi fost fixat, se afla un ansamblu format din 
articole aparent fără legătură - tăieturi din ziare, scrisori 
lipite pe coli suport, broşuri, numeroşi arbori genealogici şi 
o pagină tipărită desperecheată, ce părea extrasă din cadrul 
altei lucrări. Periodic, unele dintre filele de sine stătătoare 
erau înlăturate. În alte rânduri, erau înserate pagini noi. Pe 
anumite pagini erau făcute adăugiri şi corecturi, scrise 
mărunt, de mână. La o dată ulterioară, aceste pagini erau 
înlocuite cu unele noi, tipărite, şi care cuprindeau toate 
modificările anterioare. 

Întocmirea grosului Dosarelor, care constă în arbori 
genealogici, îi este atribuită unui oarecare Henri Lobineau, 
al cărui nume apare pe pagina de titlu. Două foi 
suplimentare aflate în dosar menţionează că este vorba tot 
de un pseudonim - derivat probabil din numele unei străzi 
din Paris, Rue Lobineau, care trece pe lângă Saint Sulpice — 
şi că genealogiile sunt de fapt alcătuite de Leo Schidlof, un 


istoric şi anticar austriac care a trăit în Elveţia şi a murit în 


1966. Pornind de la aceste informații, am încercat să aflăm 
tot ce am putut despre Leo Schidlof. 

În 1978 am reuşit să o găsim pe fiica acestuia, care 
locuia în Anglia. Tatăl ei, ne-a confirmat ea, era într-adevăr 
austriac. Însă nu era genealogist, istoric sau anticar, ci 
expert şi comerciant de miniaturi şi chiar scrisese două 
lucrări despre acest subiect. În 1948 se stabilise la Londra, 
unde locuise până la moartea sa, care survenise la Viena, în 
1966 - anul şi locul coincizind cu cele specificate în Dossiers 
secrets. 

Domnişoara a continuat să susțină, cu vehementä, că 
tatăl ei nu fusese niciodată interesat de genealogii, de 
dinastia merovingiană sau de întâmplările misterioase din 
sudul Franței. Cu toate acestea, a continuat ea, unele 
persoane erau, în mod evident, convinse de contrariu. De 
exemplu, în anii 1960, primise numeroase scrisori şi 
telefoane de la o serie de necunoscuți, atât din Europa cât şi 
din Statele Unite, care doreau să-l întilnească şi să discute 
despre probleme care lui îi erau total necunoscute. În 1966, 
la moartea sa, sosise o altă avalanşă de mesaje din partea 
celor care se interesau de hârtiile decedatului. 

Oricare ar fi fost natura afacerii în care tatăl 
domnişoarei Schidlof fusese implicat fără să ştie, aceasta se 
pare că atinsese o coardă sensibilă a guvernului american. 


În 1946 - cu un deceniu înainte de data la care se spune că 


au fost întocmite Dossiers secrets - Leo Schidlof a solicitat o 
viză de intrare în Statele Unite. 

Dar aceasta i-a fost refuzată, fiind considerat suspect 
de spionaj sau de un alt tip de activitate clandestină. În cele 
din urmă, lucrurile s-au lămurit şi viza i-a fost acordată. E 
posibil să fi fost vorba de o confuzie tipic birocratică. Dar 
domnişoara Schidlof părea să bănuiască că încurcătura 
trebuia să fi avut o legătură cu activităţile secrete în mod 
bizar atribuite tatălui ei. 

Întreaga poveste ne-a pus pe gânduri. Refuzul unei 
vize de intrare în America putea însemna mai mult decât o 
coincidență pentru că, în hârtiile din Dossiers secrets, 
existau referiri care legau numele lui Leo de un anume tip 
de spionaj internațional. Între timp, la Paris a apărut o nouă 
broşură - al cărei conţinut a fost confirmat, în lunile 
următoare, şi de alte surse. Conform acesteia, misteriosul 
Henri Lobineau nu era, în cele din urmă, Leo Schidlof, ci 
contele Henri de Lenoncourt, un aristocrat francez dintr-o 
familie ilustră. 

Problema identităţii lui Lobineau nu era singura 
ridicată de Dossiers secrets. Mai exista şi o referire la 
„servieta de piele a lui Leo Schidlof'. Se presupunea că 
servieta ar fi conţinut o serie de documente secrete legate de 
Rennes-le-Château între anii 1600 şi 1800 şi că, după 


moartea posesorului, ar fi trecut în mâinile unui comisionar, 


un oarecare Fakhar ul Islam - care, în februarie 1967, 
trebuia să se întilnească în Germania de Est cu un „agent 
delegat de Geneva” pentru a i-o încredința acestuia. Însă, 
înainte ca tranzacţia să fi putut fi efectuată, s-a zvonit că 
Fakhar ul Islam fusese expulzat din Germania de Est şi se 
întorsese la Paris ca să „aştepte noi ordine”. 

Pe 20 februarie 1967, trupul său a fost găsit la Melun, 
pe calea ferată, după ce fusese aruncat din expresul Paris- 
Geneva. Servieta a fost considerată dispărută. 

În măsura în care a fost posibil, am verificat această 
poveste lugubră. În cea mai mare parte, era confirmată de o 
serie de articole din ziarele apărute în Franța pe 21 
februarie.50 Un trup decapitate fusese într-adevăr găsit la 
Melun, pe calea ferată. A fost identificat ca aparținând unui 
tânăr pachistanez, pe nume Fakhar ul Islam. Din motive 
rămase necunoscute, bărbatul fusese expulzat din 
Germania de Est şi călătorea de la Paris la Geneva, fiind 
angrenat, după toate probabilitățile, într-o activitate de 
spionaj. Conform informaţiilor din presă, autorităţile 
bănuiau că era vorba de o crimă şi afacerea era investigată 
de DST (La Direction de la Surveillance du Territoire — Direcţia 
de Supraveghere Teritorială sau contra-spionajul francez). 

60 Le Monde (21 februarie 1967), pagina 11. Le Monde (22 februarie 

Pe de o parte, ziarele nu pomeneau nici de Leo 
Schidlof, nici de servieta de piele, nici de orice altceva care 
ar fi putut lega întâmplarea de misterul din Rennes-le- 
Château. Ca urmare, ne-am trezit în fața unui număr de 
întrebări. Pe de-o parte, nu era imposibil ca moartea lui 
Fakhar ul Islam să fie în legătură cu Rennes-le-Château — 
deoarece relatarea din Dossiers secrets provenea din nişte 
„informaţii de interior”, inaccesibile jurnaliştilor. Pe de altă 
parte, aceasta din urmă ar fi putut fi doar o mistificare bine 
plănuită. Ar fi fost suficient ca mistificatorul să descopere 
un deces inexplicabil sau care să trezească suspiciuni şi să-l 
atribuie, ulterior, unuia dintre pionii săi. Dar dacă aceasta 
era într-adevăr situația, care putea fi scopul întregii 
manevre? Din ce motiv ar fi încercat cineva să înconjoare, în 
mod deliberat, Rennes-le-Château cu aură de complot 
sinistru? Ce ar fi putut câştiga procedând astfel? Şi, mai 
ales, cine ar fi avut de câştigat? 

Întrebările de mai sus ne-au pus în încurcătură mai 
ales pentru că moartea lui Fakhal ul Islam nu părea să fie 
un fapt izolat. De mai puţin de o lună, o altă lucrare tipărită 
în regim privat fusese depozitată în Biblioteca Naţională. Se 
numea Le Serpent Rouge (Şarpele roşu) şi era datată, 
simbolic şi suficient de semnificativ, 17 ianuarie. Pe pagina 
sa de titlu erau menționați trei autori: Pierre Feugere, Louis 


Saint-Maxent şi Gaston de Koker. 


Le Serpent Rouge este o lucrare neobişnuită. Conţine o 
genealogie a merovingienilor şi două hărți ale Franţei din 
vremea acestei dinastii, însoţite de un comentariu 
superficial. Mai cuprinde, de asemenea, un plan al bisericii 
Saint Sulpice din Paris, care descrie capelele închinate 
diverşilor sfinți. Dar grosul textului este format din 
treisprezece scurte poeme în proză de o impresionantă 
calitate literară - multe amintind de Rimbaud. Nici unul 
dintre ele nu are mai mult de un paragraf şi fiecare 
corespunde unui semn al zodiacului - un zodiac cu 
treisprezece semne, cel suplimentar, şi anume Ophiuchus 
sau Purtătorul Şarpelui, fiind inserat între Scorpion şi 
Săgetător. 

Narate la persoana întâi, cele treisprezece poeme în 
proză reprezintă un pelerinaj, simbolic sau alegoric, de la 
Vărsător până la Capricorn, cel din urmă veghind, după 
cum textul o precizează în mod explicit, asupra datei de 17 
ianuarie. În text, care este criptic din alte puncte de vedere, 
se regăsesc referințe familiare - la familia Blanchefort, la 
decoratiunile bisericii din Rennes-le-Château, la unele din 
inscripţiile plasate acolo de Saunière, la Poussin şi la tabloul 
său Les Bergers d ‘Arcadie, la mottoul „Et in Arcadia Ego”, 
plasat pe mormânt. 

La un moment dat, este menţionat un şarpe roşu, 


„amintit în pergamente” şi întins de-a lungul istoriei - după 


toate aparentele, o aluzie explicită la o linie de sânge, la o 
descendență. lar paragraful enigmatic dedicat semnului 
astrologic al Leului merită să fie citat în întregime: 

„Dinspre aceea pe care năzuiesc să o eliberez, se înalță 
către mine miresmele parfumului care învăluie Mormântul. 
Odinioară, unii o numeau ISIS, regina tuturor izvoarelor 
binefăcătoare. VOI, TOŢI CEI CHINUITI ŞI NAPASTUITI, 
VENIȚI CĂTRE MINE, ŞI EU VĂ VOI DĂRUI ODIHNA. Pentru 
ceilalți, ea este MAGDALENA vestitului pocal cu balsam 
tămăduitor. Initiatü îi cunosc adevăratul nume: NOTRE DAME 
DES CROSS”.61 

Implicatiile acestui paragraf sunt extrem de 
interesante. Isis este, desigur, Zeita Mamă din mitologia 


» a 


egipteană, patroana misterelor - „Regina Albă” în ipostaza sa 
binevoitoare, „Regina Neagră” în cea răuvoitoare. Numeroşi 
autori preocupați de mitologie, antropologie, psihologie şi 
teologie au urmărit evoluția cultului Zeițtei Mame din 
timpurile păgâne până în epoca creştină. Cu toții sunt de 
părere că zeița a fost preluată de creştinism sub forma 
Fecioarei Maria - „Regina Cerurilor’, cum o numea Sfântul 
Bernard, folosind titulatura acordată în Vechiul Testament 


Zeitei Mame Astarte, echivalenta feniciană a egiptencei Isis. 


61 Feugere, Saint-Maxent si Koker, Le Serpent Rouge, pagina 4. 


Însă, conform textului din Le Serpent Rouge, Zeita 
Mamă a creştinătăţii nu pare să fie Fecioara. Dimpotrivă, 
pare să fie vorba de Maria Magdalena - cea căreia îi sunt 
dedicate biserica din Rennes-le-Château şi turnul înălțat de 
Saunière. Mai mult decât atât, textul sugerează că nici 
„Notre Dame” nu se referă la Sfânta Fecioară. Această 
titulatură sonoră - conferită tuturor marilor catedrale ale 
Franţei — pare să-i fie atribuită tot Magdalenei. Dar de ce să 
fie aceasta venerată ca „Doamna Noastră” — şi, în plus, ca o 
Zeită Mamă? 

Maternitatea este ultimul lucru cu care Maria 
Magdalena ar putea fi asociată. Tradiţia creştină ne-o 
înfăţişează ca pe o prostituată care îşi găseşte mântuirea 
alăturându-se ucenicilor lui lisus. Rolul ei este scos în 
evidenţă de cea de-a Patra Evanghelie, unde ni se relatează 
că a fost prima persoană căreia i s-a arătat lisus după 
Înviere. Ca urmare, este venerată ca o sfântă, mai ales în 
Franța - acesta fiind ţinutul în care, spun legendelor 
medievale, ea ar fi adus Sfântul Graal. Şi, într-adevăr, 
„pocalul plin cu balsam tămăduitor” ar putea fi o referire la 
acesta. Dar a o plasa, cu evlavie, pe Magdalena pe locul de 
obicei hărăzit Sfintei Fecioare, poate părea cel putin o erezie. 
Abstractie făcând de punctul lor de vedere, autorii lucrării 


Le Serpent Rouge - sau, mai degrabă, pretinşii autori - au 


avut parte de un sfârsit nu mai putin cutremurätor decât al 
lui Fakhar ul Islam. 

Pe 6 martie 1967, Louis Saint-Maxent si Gaston de 
Koker au fost gäsiti spânzurati. Si acelasi lucru s-a 
întâmplat, în ziua următoare — 7 martie - cu Pierre Feugere. 
Bineînţeles, se poate trage imediat concluzia că aceste morți 
sunt o consecință a compunerii şi publicării lucrării Le 
Serpent Rouge. Totuşi, ca şi în cazul pakistanezului Fakhar 
ul Islam, nu putem ignora o altă explicație. Dacă cineva ar fi 
intenționat să creeze o aură de mister sinistru, i-ar fi fost 
destul de uşor să o facă. 

Nu ar fi trebuit decât să răsfoiască ziarele până ce ar 
fi dat de o moarte suspectă - sau, în ultimul caz, de trei 
morți suspecte. Apoi ar fi fost suficient să adauge numele 
decedatilor pe o broşură conținând propriile sale näscociri şi 
să o depoziteze în Biblioteca Naţională - după ce ar fi înscris 
o dată mai timpurie (17 ianuarie) pe pagina de titlu. O astfel 
de farsă şi-ar fi atins scopul, reuşind să sugereze o mirşăvie, 
şi fi fost realmente imposibil de demascat. Dar de ce ar fi 
dorit cineva să o facă? De ce ar fi trebuit să invoce o aură de 
violență, crimă şi complot? Manevra nu ar fi izbutit să 
stopeze cercetările. Dimpotrivă, le-ar fi intensificat. 

Pe de altă parte, chiar dacă nu am fi avut de-a face cu 
o farsă, o parte dintre întrebările derutante ar fi persistat. 


De exemplu, ar fi trebuit să considerăm că acei trei bărbați 


spânzurati erau sinucigaşi sau că fuseseră victimele unor 
crime? Ţinând cont de circumstanțe, sinuciderea părea 
lipsită de sens. Însă şi despre crimă se putea spune acelaşi 
lucru. Poate fi înțeles cel care ucide trei oameni pentru a-i 
împiedica să divulge anumite informaţii explozive. Dar 
informațiile fuseseră deja dezvăluite, erau deja depuse în 
Biblioteca Naţională. Oare crimele - dacă, într-adevăr, de 
crime era vorba - ar fi putut fi considerate o pedeapsă, o 
condamnare? Sau scopul lor era prevenirea următoarelor 
indiscretii? Nici una dintre aceste explicaţii nu este 
satisfăcătoare. Dacă cineva este furios din cauza dezvăluirii 
anumitor informații sau dacă doreşte să împiedice 
dezvăluirile următoare, acel cineva nu atrage atenţia asupra 
acestora înfăptuind trei crime îngrozitoare, care fac senzaţie 
- excepție făcând doar cazul în care are certitudinea că nu 
va urma o anchetă foarte riguroasă. 

Propriile noastre aventuri din timpul investigațiilor au 
fost, din fericire, mai putin dramatice, dar la fel de 
dezorientante. De exemplu, am întâlnit, în mod repetat, 
trimiteri la lucrarea lui Antoine L’Ermite intitulată Un tresor 
merovingien ă Rennes-le-Château (O comoară merovingiană 
în Rennes-le-Château). Ne-am străduit să o găsim şi am 
descoperit, cu uşurinţă, că era listată în catalogul Bibliotecii 
Naţionale, însă ne-a fost peste măsură de greu să o obținem. 


Timp de o săptămână, am mers la bibliotecă în fiecare zi şi 


în fiecare zi am trecut-o pe fişa cu solicitări. Însă, de fiecare 
dată, fişa ne era returnată cu menţiunea ,communique” — 
însemniînd că lucrarea tocmai era folosită de altcineva, ceea 
ce nu ni s-a părut neapărat neobişnuit. Nu înainte de a se 
împlini două săptămîni - când ne exaspera şi faptul că nu 
ne mai puteam prelungi şederea în Paris. Am solicitat 
ajutorul unui bibliotecar. Acesta ne-a explicat că respectiva 
carte avea să fie „communique” timp de trei luni - aceasta 
fiind o situaţie extrem de neobişnuită - şi că nu putea 
solicita înapoierea ei în avans. 

Nu după mult timp, în Anglia, una din prietenele 
noastre ne-a anunțat că urma să-şi petreacă vacanța la 
Paris. În consecință, am rugat-o să încerce să obţină 
alunecoasa lucrare a lui Antoine L’Ermite sau cel putin să 
noteze ce anume conținea. La Biblioteca Naţională, ea a 
solicitat cartea, dar fişa nu i-a fost nici măcar returnată. A 
încercat din nou a doua zi, dar cu acelaşi rezultat. 

Am făcut o nouă tentativă peste patru luni, când am 
ajuns din nou la Paris. Fişa ne-a fost din nou returnată cu 
mențiunea „communique”. În acel moment, am început să 
avem senzaţia că regulile jocului erau încălcate şi ne-am 
hotărât să-l jucăm în stilul nostru. Ne-am croit drum către 
camera fişierelor, care se învecinează cu ,depozitele” 
acestea fiind, desigur, inaccesibile publicului. Acolo am găsit 


un asistent bibliotecar mai vârstnic şi cu aspect de om 


cumsecade, fatä de care ne-am asumat rolul unor turisti 
englezi plini de ifose care nu stăpâneau franceza mai bine ca 
oamenii de Neanderthal. 

L-am rugat să ne ajute şi i-am explicat că eram în 
căutarea unei anumite lucrări pe care nu reuşeam să o 
obținem, desigur din cauză că nu înțelegeam suficient de 
bine procedurile de lucru ale bibliotecii. 

Bătrânul domn amabil a fost de acord să ne ajute. I- 
am dat numărul de catalog al lucrării şi el a dispărut în 
„depozit. Când a revenit, şi-a cerut scuze, spunându-ne că 
nu era nimic de făcut - cartea fusese furată. În plus, a 
adăugat, o compatrioată de-a noastră, o englezoaică, era 
considerată răspunzătoare pentru furt. După câteva 
insistente, a fost de acord să ne dezvăluie numele. Era acela 
al prietenei noastre! 

După ce ne-am reîntors în țară, am apelat la ajutorul 
bibliotecarilor din Londra şi aceştia au fost de acord să 
arunce o privire asupra acelei afaceri bizare. În numele 
nostru, Biblioteca Naţională Centrală a adresat o scrisoare 
Bibliotecii Naţionale din Paris, solicitând o explicaţie pentru 
ceea ce părea obstructionarea deliberată a unor cercetări 
autorizate. Dar expicatia nu a fost oferită. Totuşi, la scurt 
timp după aceea, ne-a fost expediată o copie xerografiată a 
lucrării lui Antoine Il Ermite, subliniindu-se obligativitatea 


returnării imediate. Era o procedură extrem de ciudată, 


pentru că, în general, bibliotecarii nu solicită înapoierea 
copiilor xerox. Acestea sunt, de obicei, considerate hârtie 
irosită şi sunt tratate ca atare. 

Lucrarea în sfârşit ajunsă în mâinile noastre s-a 
dovedit cât se poate de dezamăgitoare - nu merita eforturile 
depuse pentru a obține. Ca şi în cazul celei atribuite lui 
Madeleine Blancassal şi pe aceasta era imprimat numele 
Marii Loji Elvetiene Alpina. Dar nu oferea nimic nou, din 
nici un punct de vedere. Foarte concis, recapitula istoria 
comitatului Razes, a localității Rennes-le-Château şi a lui 
Bérenger Saunière. Pe scurt, toate detaliile pe care le 
readucea pe tapet ne erau de mult familiare. Nu ne puteam 
imagina nici un motiv pentru care cineva ar fi întrebuințat- 
o, păstrând-o „communique” pentru o săptămână întreagă. 
Şi nici nu părea să existe vreo rațiune imaginabilă pentru a 
fi ţinuţi departe de ea. Dar cel mai mult ne uimea faptul că 
ceea ce trebuia să returnăm nici măcar nu era originalul. Cu 
excepția câtorva cuvinte modificate ici şi acolo, nu era 
altceva decât textul identic, recules şi retipărit, al unui 
capitol dintr-o broşură la modă - un bestseller fără pretenții, 
disponibil la toate chioşcurile de ziare pentru câţiva franci, 
despre comorile pierdute din întreaga lume. Fie Antoine 
L'Ermite plagiase fără ruşine cartea tipărită, fie autorul 


acesteia îl plagiase pe Antoine L'Ermite. 


Astfel de întâmplări sunt tipice pentru mistificarea ce 
însoţeşte materiale apărute în Franța, fragment după 
fragment, începând din 1956. Alţi cercetători au întâlnit 
enigme similare. Nume apparent reale s-au dovedit a fi 
pseudonime. Adresele, inclusiv cele ale unor edituri sau 
organizații, s-au dovedit a fi inexistente. Au fost făcute 
referințe la cărți pe care nimeni, după ştiinţa noastră, nu le- 
a văzut niciodată. Documentele au dispărut, au fost 
modificate sau lipsesc, în mod inexplicabil, din catalogul 
Bibliotecii Naţionale. Uneori eşti tentat să crezi că totul nu 
este, practic, decât o glumă. Totuşi, dacă e aşa, avem de-a 
face practic cu o glumă la o scară enormă, care implică 
resurse impresionante - financiare şi de altă natură. Si, 
oricine ar face-o, pare să o ia, într-adevăr, cât de poate de în 
serios. 

Între timp, noi materiale au continuat să apară, 
repetând, ca laitmotiv, temele familiare - Saunière, Rennes- 
le-Château, Poussin, Les Bergers d' Arcadie, Cavalerii 
Templieri, Dagobert al Il-lea şi dinastia merovingiană. 
Aluziile la viticultură - altoirea viilor - ies în evidenţă, 
probabil în sens alegoric. În acelaşi timp, au fost adăugate 
din ce în ce mai multe informaţii. Un exemplu este 
identificarea lui Henry Lobineau drept contele de 
Lenoncourt. Un altul este insistența sporită, dar 


neexplicată, asupra semnificației Mariei Magdalena. Şi două 


locaţii au fost repetate în mod obsesiv, asumându-şi un 
statut aparent proporțional cu cel deținut de Rennes-le- 
Château. Una dintre acestea este Gisors, o fortăreață din 
Normandia, a cărei importanţă strategică şi politică a fost 
vitală în perioada de vârf a cruciadelor. Cealaltă este Stenay, 
cândva numită Satanicum, aflată la poalele Ardenilor - 
străvechea capitală a dinastiei merovingiene, în preajma 
căreia a fost asasinat Dagobert al II-lea în anul 679. 
Ansamblul materialelor disponibile la ora actuală nu 
poate fi recenzat sau discutat în mod adecvat în aceste 
pagini. Este prea dens, prea confuz, prea incoerent şi, mai 
ales, prea abundent. Dar, din acest etern-proliferant 
amalgam de informații, se desprind anumite puncta cheie 
care constituie baza cercetărilor viitoare. Ele sunt prezentate 
ca fapte istorice indiscutabile şi pot fi sintetizate după cum 


urmează: 


1) În spatele Cavalerilor Templieri a existat un ordin 
secret, care i-a creat pe aceştia pentru a-i servi drept braț 
militar şi administrativ. Acest ordin, care a funcţionat sub o 
multitudine de nume, este cel mai adesea cunoscut sub 
numele de Prieure de Sion (Prioria din Sion). 

2) Prioria din Sion a fost condusă de un şir de mari 
maeştri ale căror nume se numără printre cele mai ilustre din 


istoria şi cultura Occidentală. 


3) Desi Cavalerü Templieri au fost distrusi si ordinul a 
fost dizolvat între 1307 si 1314, Prioria din Sion a scăpat 
nevătămată. Cu toate că ea însăşi a fost dezbinată de 
dezastruoase rivalități şi de facţiuni, a continuat să activeze 
de-a lungul secolelor. Actionind în umbră, din culise, a 
orchestrat unele din cele mai importante evenimente din 
istoria occidentală. 

4) În zilele noastre, Prioria din Sion există şi este încă 
activă. Este o organizație puternică, putind influența atât 
afacerile internaționale cât şi pe cele interne ale unor anumite 
tări europene. Într-o măsură semnificativă, este 
răspunzătoare pentru informațiile răspândite începând din 
1956. 

5) Obiectivul recunoscut şi declarat al Prioriei din Sion 
este restaurarea dinastiei şi a liniei de sânge a 
merovingienilor, dar nu numai pe tronul Franței, ci şi pe cele 
aparținând altor națiuni europene. 

6) Restaurarea dinastiei merovingiene este considerată 
îndreptăţită, atât din punct de vedere legal, cât si din punct 


de vedere moral. 


Deşi dinastia a fost detronată în secolul al optulea, 
linia sa de sânge nu s-a stins. Dimpotrivă, descendența 
merovingiană a continuat să se amplifice, coborând în linie 


directă de la Dagobert al II-lea şi de la de la fiul său, 


Sigisbert al IV-lea. Ca urmare a aliantelor dinastice si a 
cäsätoriilor, printre descendenti au ajuns sä se numere 
Godfroi de Bouillon, devenit, în 1099, cuceritorul 
lerusalimului, si multi alti nobili si familii regale, din trecut 
şi contemporane - Blanchefort, Gisors, Saint-Clair (Sinclair 
în Anglia), Montesquiou, Mont-pezat, Poher, Luisignan, 
Plantard si Habsburg-Lorraine. În prezent, descendenta 
merovingiană îşi face cunoscute pretențiile legitime la 
moştenirea care i se cuvine de drept. 

Aşa-numita Priorie din Sion reprezintă o explicaţie 
verosimilă pentru referirea la „Sion” din pergamentele găsite 
de Bérenger Saunière. Tot astfel poate fi explicată ciudata 
semnătură „P.S.”, care apărea atât pe unul dintre aceste 
pergamente, cât şi pe piatra de mormânt a Mariei de 
Blanchefort. 

Cu toate acestea, eram, aidoma majorității oamenilor, 
extrem de sceptici în ceea ce priveşte „teoria conspirațiilor 
istorice”. Şi am considerat multe dintre asertiunile de mai 
sus drept irelevante, improbabile şi/sau absurde. Dar era o 
certitudine faptul că anumite persoane le răspândeau şi 
încă la modul cel mai serios — cât se poate de serios şi, după 
cum aveam motive să credem, de pe poziția cuiva extrem de 
puternic. Şi era cât se poate de clară existența unei 


conexiuni între aceste asertiuni, fie ele adevărate sau nu, şi 


misterul care înconjura Rennes-le-Château si pe Bérenger 
Saunière. 

În consecință, am trecut la examinarea sistematică a 
ceea ce am început să numim, cu ironie, „documentele 
Prioriei”, ca şi a afirmațiilor conținute de acestea. Ne-am 
străduit să le supunem pe cele din urmă unei cercetări 
atente pentru a stabili dacă puteau fi sau nu dovedite. Şi am 
făcut-o cu un scepticism cinic, aproape batjocoritor, fiind pe 
deplin convinşi că acele pretenţii neobişnuite aveau să fie 
spulberate chiar şi în urma unei investigații superficiale. 
Dar la vremea aceea nu puteam să ştim că rezultatele 


urmau să fie extrem de surprinzătoare. 


PARTEA A DOUA - SOCIETATEA SECRETĂ 


CAPITOLUL 5 


ORDINUL DIN CULISE 


Bănuiam deja că în spatele Cavalerilor Templieri se 
ascundea o altă grupare, dacă nu cumva chiar un „ordin” 
bine organizat. De aceea, dintre afirmaţiile cuprinse în 


„documentele Prioriei’, aceea care pretindea că Templul 


fusese creat de Prioria din Sion ni se pärea cea mai 
plauzibilă. În consecință, am început prin a o examina. 

Încă din 1962, Prioria din Sion fusese menţionată, pe 
scurt, criptic şi în treacăt, într-una din lucrările lui Gerard 
de Sede. Dar prima referință detaliată pe care am întâlnit-o 
este o pagină - una singură - din Dossiers secrets. În partea 
de sus a acesteia se află un citat din René Grousset, unul 
dintre cercetătorii de frunte, din secolul douăzeci, în 
domeniul cruciadelor, a cărui operă monumentală dedicată 
subiectului a fost publicată în anul 1930 şi este considerate 
de istoricii moderni, ca de exemplu Sir Steven Runciman, 
drept o lucrare de referință. Citatul se referă la Baudouin I, 
fratele mai mic al lui Godfroi de Bouillon, duce de Lorena si 
cuceritor al Țării Sfinte. După moartea lui Godfroi, coroana 
i-a fost oferită lui Baudouin, care a acceptat-o, devenind 
astfel primul rege recunoscut al Ierusalimului. Prin 
Baudouin I, susține René Grousset, s-a continuat o 
„dinastie”. Iar pentru că acesta a fost „întemeiată pe piatra 
din  Sion”,52 poate fi considerată „egala dinastiilor 
domnitoare din Europa - dinastia Capet din Franța, dinastia 
Anglo-Normandă (Plantagenet) din Anglia, dinastiile 


Hohenstauffen şi Habsburg care au condus Germania si 


62 Grousset, Histoire des croisades (Istoria cruciadelor), volumul III, 
pagina XIV. 


vechiul Sfânt Imperiu Roman. Dar Badouin şi urmaşii săi 
erau regi aleşi, nu regi prin naştere. De ce, atunci, vorbeşte 
Grousset despre „dinastia care a existat „grație lui 
Baudouin? De Sede nu oferă nici o explicaţie. Şi nu explică 
nici de ce, doar pentru că a fost „întemeiată pe piatra din 
Sion”, ar trebui considerată „egala” celor mai de frunte 
dinastii europene. 

Pe pagina din Dossiers secrets, citatul din Grousset 
este urmat de o referire la misterioasa Priorie din Sion - sau 
Ordinul din Sion, după cum se pare că era numit în epocă. 
Conform textului, ordinal a fost fondat de Godfroi de 
Bouillon în 1090, cu nouă ani înainte de cucerirea 
Ierusalimului — cu toate că, în alte „documente ale Prioriei’, 
anul întemeierii apare ca fiind 1099. În continuare, se 
afirmă că Baudoin, fratele mai mic al lui Godfroi, „îşi datora 
tronul” sus-amintitului Ordin, a cărui reşedinţă sau „cartier 
general” era o anumită mânăstire - Abația Notre Dame de 
Mont de Sion (Madona din Sion) din Ierusalim. Sau poate 
chiar din afara Ierusalimului - de pe Muntele Sion, vestitul 
„deal înalt” din partea de sud a cetății. 

Consultind toate lucrările oficiale apărute în secolul 
douăzeci despre cruciade, nu am găsit nici o referire la 
Ordinul din Sion. De aceea am încercat să stabilim noi dacă 
un astfel de ordin a existat , vreodată şi dacă ar fi putut 


avea puterea de a conferi tronuri regale. În acest scop, am 


fost nevoiti sä räsfoim teancuri de documente si hrisoave. 
Nu am cäutat doar referinte explicite la ordin, ci si urme ale 
posibilelor sale influente sau activitäti. Si ne-am sträduit sä 
descoperim dacă existase sau nu o mânăstire numită Notre 
Dame du Mont de Sion. 

La sud de lerusalim se conturează dealul numit 
Muntele Sion-ului. În 1099, când Ierusalimul a capitulat în 
fața cruciaților lui Godfroi, pe acest deal se aflau ruinele 
unei vechi bazilici bizantine, datând probabil din secolul al 
patrulea, numită „Mama tuturor bisericilor” - o titulatură 
impresionantă. Conform numeroaselor hrisoave, cronici şi 
relatări contemporane existente, pe locul ruinelor a fost 
ridicată o mânăstire. Lucrarea a fost executată la porunca 
lui Godfroi de Bouillon. Trebuie să fi fost un edificiu 
impozant, gäzduind o comunitate de sine stătătoare. 
Conform celor consemnate de către un cronicar în anul 
1172, era extrem de bine fortificată, având propriile sale 
ziduri, turnuri şi creneluri. Şi această construcție se numea 
Mânăstirea Notre Dame du Mont de Sion. 

Bineînţeles, cineva a trebuit să o ia în stăpânire. Oare 
ar fi putut fi vorba de un „ordin” autonom, care a preluat 
numele respectivei construcţii? Oare s-ar fi putut ca 
ocupantul mânăstirii să fie tocmai Ordinul din Sion? O astfel 
de presupunere nu era iraţională. Cava-lerii şi călugării care 


s-au instalat în Biserica Sfântului Mormânt, înălțată tot de 


Godfroi, au format un „ordin” oficial, constituit conform 
uzanțelor în vigoare - Ordinul Sfântului Mormânt. Aceeaşi 
regulă ar fi putut fi aplicată şi în cazul ocupanților 
mânăstirii de pe Muntele Sion, ceea ce se pare că s-a şi 
întâmplat. Conform celui mai de seamă specialist în materie 
din secolul al nouăsprezecelea, „mânăstirea era locuită de un 
grup de canonici augustinieni, însărcinați să îngrijească 
lăcaşul sub conducerea unui abate. Această comunitate şi-a 
asumat un dublu nume: «Sainte-Marie du Mont Syon et du 
Saint-Esprit (Sfânta Maria a Muntelui Sion şi a Sfântului 
Spirit)” .63 

Iar un alt istoric scria, în 1698, într-un stil mult mai 
limpede: „În timpul cruciadelor, în Ierusalim existau... cavaleri 
atasati pe lângă Mânăstirea Notre Dame du Sion, care au 
primit numele de «Cavaleri ai Ordinului Notre Dame de 
Siorv,.54 

Dacă această confirmare nu este suficientă, 
menționăm că am descoperit, de asemenea, documente din 
acea perioadă - chiar documente originale — purtând sigiliile 
şi semnăturile unor priori ai mânăstirii Notre Dame de Sion. 


De exemplu, există un hrisov semnat de priorul Arnaldus şi 


63 Vogué, Les Eglises (Bisericile), p. 326. 


64 Vincent, Histoire de l’anciene image (Istoria imagisticii antice), pagina 
92 sq. 


datat 19 iulie 1116.65 Iar pe un alt hrisov, numele lui 
Arnaldus apare fiind legat de cel al lui Hugues de Payen, 
primul mare maestru al templierilor.66 

Până la acest punct, „documentele Prioriei' se 
dovediseră valabile şi puteam afirma că Ordinul din Sion 
existase într-adevăr la începutul secolului al doisprezecelea. 
Dar, dacă fusese sau nu fondat mai de timpuriu, rămânea o 
problemă deschisă. Nu există o logică în baza căreia să 
stabilim ce trebuie să fi existat mai întâi, ordinul sau 
clădirea în care era găzduit. Cistercienii, de pildă, şi-au luat 
numele de la un loc anume: Câteaux. Pe de altă parte, 
franciscanii şi benedictinii — ca să cităm doar două exemple 
- au preluat numele unor personalități, aceasta 
întâmplându-se înainte de a avea un sediu stabil. Aşadar tot 
ce puteam spune era că, în jurul anului 1100, exista o 
mânăstire care adăpostea un ordin purtând acelaşi nume — 
şi care este posibil să se fi format mai devreme. 

„Documentele Prioriei” sugerează existența unor dovezi 
care indică, poate vag şi indirect, că ultima ipoteză este 
aceea corespunzătoare realității. Se ştie că, în 1070, cu 
douăzeci şi nouă de ani înaintea Primei Cruciade, un grup de 


călugări veniți din sudul Italiei, şi anume din Calabria, a 


65 R.Shricht, Regesta, pagina 19, numărul 83. 


66 Ibid., pagina 25, numărul 105. 


sosit în împrejurimile Codrului Ardenilor, care se afla pe 
domeniile lui Godfroi de Bouillon.6” După Gerard de Sede, 
grupul era condus de un anume „Ursus” - nume pe care 
„documentele  Prioriei” îl asociază în mod frecvent cu 
descendența merovingiană. La sosirea lor în Ardeni, 
călugării din Calabria au obținut protecția Mathildei de 
Toscane, ducesă de Lorraine, mătuşa lui Godfroi de 
Bouillon, care îi era, de fapt, mamă adoptivă. 

De la Mathilde au primit un teren în Orval, nu departe 
de Stenay, unde Dagobert al II-lea fusese asasinat cu cinci 
sute de ani înainte. Acolo a fost înălțată o abație care să-i 
adăpostească. Cu toate acestea, călugării nu au rămas prea 
mult în Orval. Prin 1108 au dispărut în mod misterios şi nu 
s-a păstrat nici un document care să le ateste noua 
reşedinţă. Legenda spune că s-ar fi întors în Calabria. Iar în 
1131, Orval a intrat în proprietatea Sfântului Bernard. 

Totuşi, înainte de a părăsi Orvalul, călugării calabrieni 
au lăsat o amprentă de importanță crucială în istoria 
Occidentului. Cel putin conform relatărilor lui Gerard de 
Sede, dintre aceştia făcea parte cel care mai târziu avea să 
fie cunoscut sub numele de Petru Eremitul. Dacă este 


adevărat, este şi extrem de semnificativ, deoarece Petru 


67 Tilliere, Histoire... d'Orval (Istoria... Orvalului), pagina 3 sq. 


Eremitul este adesea considerat mentorul lui Godfroi de 
Bouillon. * 

Si aceasta nici nu este singurul motiv pentru care a 
devenit celebru. În 1095, împreună cu Papa Urban al II-lea, 
Petru s-a făcut cunoscut în toată creştinătatea prin 
charisma cu care a propovăduit necesitatea unei cruciade — 
un război sfint care să smulgă mormântul lui Hristos şi Tara 
Sfântă din mâinile musulmanilor necredincioşi. Astăzi, Petru 
Eremitul este privit ca unul dintre principalii initiatori ai 
cruciadelor. 

Pe baza indiciilor sugerate de „documentele Prioriei”, 
am început să ne întrebăm dacă nu exista un soi de 
continuitate obscură între călugării din Orval, Petru Eremitul 
şi Ordinul din Sion. Ceva creează cu siguranță impresia că 
acei monahi din Orval nu erau doar o ceată de călugări 
rătăcitori. Dimpotrivă, mişcările lor - sosirea în grup din 
Calabria şi misterioasa lor dispariție în masă - atestă 
existența unei anumite coeziuni, a unei anumite organizări 
şi, poate, a unei resedinte permanente aflată în altă parte. 


Iar dacă Petru făcea parte dintre ei, predicile sale în favoarea 


68 Jeantin, Les Chroniques (Cronicile), volumul I, pagina 398. în lucrarea 
Le Vrai et le faux sur Pierre l'Hermite (Adevăr şi minciună despre Petru 
Eremitul), Hagenmeyer susține că, înainte de a deveni călugăr, Petru a 
fost un mic nobil care stăpânea domeniul Acheres de lângă Amiens şi îi 
era vasal lui Eustache de Boulogne, tatăl lui Godfroi. Vezi pagina 58. 


unei cruciade s-ar putea sä nu fi fost manifestarea unui 
fanatism agresiv, ci o politică bine calculată. În plus, dacă a 
fost mentorul lui Godfroi, s-ar putea să fi contribuit la 
hotărîrea discipolului său de porni către Ierusalim. lar 
călugării dispăruți din Orval s-ar putea, la urma urmelor, să 
nu se fi întors în Calabria. E posibil să se fi stabilit în 
Ierusalim, poate chiar în mânăstirea Notre Dame de Sion. 
Desigur, aceasta era doar o speculație, fără nici o 
confirmare documentară. Totuşi, în sprijinul acesteia au 
apărut, în scurt timp, dovezi suplimentare. Se ştie că 
Godfroi de Bouillon a plecat către Tara Sfântă fiind însoţit 
de un anturaj de personaje anonime, care îi serveau drept 
sfătuitori sau administratori - de fapt, de echivalentul unui 
stat major modern. Însă oastea sa nu era singura armată 
creştină care se îmbarca pentru Palestina. Mai existau nu 
mai putin de încă trei, fiecare dintre acestea fiind condusă 
de câte un influent şi ilustru potentat occidental. Dacă 
cruciada urma să fie victorioasă, dacă Ierusalimul avea să 
fie cucerit, înființându-se astfel un nou regat, unul dintre 
cei patru comandanţi urma să fie ales pentru a-l ocupa 
tronul. lar Godfroi părea să fi ştiut dinainte că acela avea să 
fie el însuşi. Dintre toți patru, doar el a renunțat la fief-urile 
sale şi şi-a vândut toate bunurile, parcă declarând astfel că 
Tara Sfântă avea să-i fie domeniu până la sfârşitul zilelor 


sale. 


În 1099, imediat după cucerirea Ierusalimului, o serie 
de personalități anonime s-au reunit într-un conclav secret. 
Nici o investigaţie istorică nu a reuşit să dezvăluie 
identitatea acestui grup - cu toate că Guillaume de Tyre, 
scriind cu trei sferturi de veac mai târziu, a menţionat că cel 
mai important dintre aceştia era „un anumit episcop din 
Calabria”.69 

Dar scopul întrunirii este clar - trebuia ales regale 
Ierusalimului. Şi, în ciuda cererii insistente a contelui 


Raymond de Toulouse, misterioşii şi, evident, influentii 


59 William of Tyte, History of Deeds Done Beyond OieSea, volumul I, 
pagina 380. Vezi de asemenea Runciman, History of the Crusades, 
volumul 1, pagina 292. Acelaşi episcop din Calabria era prietenul unui 
oarecare Arnuf, un cleric de rang inferior, care, cu ajutorul său, a fost 
apoi ales ca prim Patriarh romano-catolic al Ierusalimului! 


În urma unei mai timpurii „cruciade populare” a supravieţuit o grupare 
ciudată, ai cărei membri, numiți Tafuri, au căpătat o anumită 
notorietate atunci când o parte dintre ei au fost acuzaţi de canibalism de 
către emirul din Antiohia. Grupul avea propria sa „academie”, condusă 
de aşa-numitul rege Tafur. Cronicarii contemporani îl prezintă pe acesta 
drept un bărbat în preajma căruia chiar şi principii cruciați se purtau 
cu umilință şi respect. Se spune că Godfroi de Bouillon ar fi fost 
încoronat de acest rege Tafur. Mai mult decât atât, se pare că titulatura 
ar fi fost asociată cu persoana lui Petru Eremitul. Oare nu este posibil 
ca şi acest grup interior, şi regele, să fi fost reprezentanții Calabriei? 
Dacă se schimbă o singură literă, Tafur devine o anagramă pentru 
Artus, un nume ritual. Pentru o scurtă prezentare a influenței tafurilor 
se va vedea Cohn, N., Pursuit of the Millenium (Ancheta Mileniului), 
pagina 66 sq. 


electori i-au oferit tronul lui Godfroy de Bouillon. Cu o 
modestie ce nu îi era caracteristică, acesta a refuzat titlul, 
acceptându-l în schimb pe cel de „Apărător al Sfântului 
Mormânt”. Cu alte cuvinte, era rege în toate privintele, dar 
nu şi cu numele. Însă, după moartea sa, în 1100, fratele său 
Baudoin nu a ezitat să accepte, deopotrivă, şi titlul 
respectiv. 

S-ar putea oare ca misteriosul conclav care l-a ales pe 
Godfroi drept cârmuitor să fi fost alcătuit din călugării 
dispăruți din Orval - incluzându-l probabil şi pe Petru 
Eremitul, care, la vremea respectivă, se afla în Tara Sfântă si 
se bucura de o considerabilă autoritate? 

Şi ar fi posibil ca acest acelaşi conclav să fi ocupat 
mânăstirea de pe Muntele Sion? Pe scurt, s-ar putea ca cele 
trei aparent diferite grupuri de oameni - călugării din Orval, 
conclavul care l-a ales pe Godfroi şi ocupanții mânăstirii 
Notre Dame de Sion - să fi fost, de fapt, unul şi acelaşi? 
Ipoteza nu poate fi dovedită, dar nici nu poate fi respinsă 
fără a fi verificată. Iar dacă ar fi adevărată, ar atesta puterea 
Ordinului din Sion - o putere care include dreptul de a 


conferi tronuri regale. 


MISTERUL CARE ÎNCONJOARĂ FONDAREA 
ORDINULUI CAVALERII TEMPLIERI 


Textul din Dossiers secrets continuă referindu-se la 
Ordinul Templului. Sunt enumerati fondatorii acestuia, după 
cum urmează: „Hugues de Payen, Bisol St. Omer and 
Hugues, conte de Champagne, împreună cu anumiţi 
membri ai Ordinului din Sion, André de Montbard, 
Archambaud de Saint-Aignan, Nivard de Montdidier, 
Gondemar si Rossal”.70 

Ne erau deja cunoscuti Hugues de Payen si André de 
Montbard, unchiul Sfântului Bertrand. Ne era familiar si 
Hugues, conte de Champagne - cel care a donat terenul 
necesar pentru mânăstirea Sfântului Bernard de la 
Claivaux, a devenit el însuşi templier în 1124 (jurându-i 
credință propriului său vasal), şi a primit de la episcopul de 
Chartres scrisoarea citată în capitolul 3. Însă, cu toate că 
legătura dintre Contele de Champagne şi templieri era bine 
cunoscută, până atunci nu mai întâlnisem nici o referire la 
calitatea sa de fondator al ordinului acestora. În Dossiers 
secrets aşa apare. lar Andre de Montbard, unchiul obscur al 
Sfântului Bertrand, e de data aceasta trecut în rândul 
membrilor Ordinului din Sion; cu alte cuvinte, face parte 
dintr-un alt ordin, apărut înaintea celui al Templului şi care 


joacă un rol esențial în ceea ce priveşte înființarea acestuia. 

Şi asta nu e tot. Conform textului din Dossiers 
secrets, în martie 1117, Baudouin I, „care datora tronul său 
Sion-ului”, a fost „obligat să negocieze constituirea Ordinului 
Templului - pe situl Saint Leonard din Acra. lar propriile 
noastre cercetări au scos la iveală faptul că acesta era, de 
fapt, unul dintre fief-urile Ordinului din Sion. Dar nu ne este 
clar de ce Baudouin ar fi trebuit să fie „obligat să negocieze 
constituirea Templului. În limba franceză, s-a folosit un verb 
care sugerează existența unui anumit grad de constrângere, 
de impunere. lar din Dossiers secrets reiese că presiunile 
veneau din partea Ordinului din Sion - căruia Baudouin „îi 
datora tronul”. În acest caz, respectivul ordin trebuie să fi 
fost o organizaţie extrem de influentă si de puternică - o 
organizație care, după toate aparențele, putea nu numai 
oferi regate, ci şi sili regii să-i satisfacă cererile. 

Dacă Ordinul din Sion era de fapt răspunzător pentru 
alegerea lui Godfroi de Bouillon, atunci Baudouin, fratele 
mai mic al acestuia, îşi „datora” într-adevăr tronul influenţei 
acestei organizaţii. În plus, noi descoperisem deja dovezi 
indiscutabile că Ordinul Templierilor exista, cel putin în 
formă embrionară, cu patru ani înainte de data oficială a 
fondării din 1118. În 1117 Baudouin era un om bolnav, a 
cărui moarte era practic iminentă. Este aşadar posibil ca 
templierii să fi fost activi, chiar dacă nu la întreaga lor 


capacitate, cu mult timp înainte de 1118 -— în calitate de, să 


spunem, braț înarmat sau administrativ al Ordinului din 
Sion, care îi găzduia în mânăstirea sa fortificată. Si este la 
fel de posibil ca regele Baudouin, aflat pe patul de moarte, 
să fi fost obligat - de boală, de Ordinul din Sion sau de 
ambele - să le garanteze un statut oficial, să asigure 
constituirea ordinului lor şi să-l facă cunoscut. 

În timpul cercetării al cărei obiect au fost templierii, 
am început deja să întrezărim o rețea de conexiuni 
complicate, derutante şi provocatoare, de indicii neclare, 
aparținând, probabil, unui proiect ambițios. Pe baza 
acestora, am formulat o ipoteză provizorie. Nu aveam de 
unde să ştim dacă aceasta era sau nu corectă, dar proiectul 
mai sus amintit a ieşit astfel şi mai mult în evidenţă. Iar noii 


am corelat fragmentele după cum urmează: 


1) În ultima parte a secolului al unsprezecelea, apare în 
Ardeni un grup misterios de călugări din Calabria. Călugării 
sunt întâmpinați şi ocrotiti de mătuşa şi, în acelaşi timp, 
mama adoptivă a lui Godfroi de Bouillon, care le oferă 
pământuri în Orval. 

2) Un membru al acestui grup este mentorul lui Godfroi 
şi co-initiatorul Primei Cruciade. 

3) Cu putin înainte de 1108, călugării părăsesc ținutul 
şi dispar. Cu toate că destinația lor nu este consemnată 


nicăieri, este foarte posibil ca acesta să fi fost Ierusalimul. 


Cert este că Petru Eremitul s-a îmbarcat pentru lerusalim şi, 
cum el era unul dintre călugării din Orval, se poate presupune 
că întreaga sa confrerie i s-a alăturat ulterior. 

4) În 1099, Ierusalimul este cucerit şi tronul acestuia îi 
este oferit lui Godfroi de către un conclav anonim — unul dintre 
capii acestuia fiind de origine calabriană, ca şi călugării din 
Orval. 

5) Din porunca lui Godjroi, pe Muntele Sion este 
construită o mânăstire al cărei nume coincide cu al ordinului 
pe care îl adăposteşte - un ordin în care ar putea fi incluse 
persoanele care i-au oferit tronul. 

6) În 1114, Cavalerii Templieri sunt deja activi, probabil 
ca o anexă militară a Ordinului din Sion; dar constituirea lor 
nu este negociată până în 1117, iar ei înşişi sunt oficial 
recunoscuţi abia în anul următor. 

7) În 1115, Sfântul Bernard - membru al Ordinului 
Cistercian, aflat atunci în pragul unui colaps economic - se 
face remarcat drept un strălucit purtător de cuvânt al 
creştinătăţii. Şi până atunci nevoiaşii cistercieni se 
transformă rapid într-una din cele mai proeminente, influente 
şi bogate instituţii din Europa. 

8) În 1131, Sfântul Bernard primeşte mânăstirea din 
Orval, care fusese abandonată, cu câțiva ani înainte, de 


călugării din Calabria. Orval devine reşedinţa Cistercienilor. 


9) În acelaşi timp, anumite personaje enigmatice sunt 
într-o continua mişcare, când ajungând în centrul 
evenimentelor, când ieşind în afara acestora, parcă urzind o 
tapiterie — într-o manieră partial neclară. De exemplu, contele 
de Champagne donează terenul pentru mânăstirea din 
Clairvaux a Sfântului Bernard, îşi stabileşte reşedinţa la 
Troyes, de unde se vor räsptndi apoi legendele Graal-ului, şi, 
în 1114, intenționează să li se alăture cavalerilor templieri — 
al căror prim mare maestru consemnat, Hugues de Payen, era 
oricum vasalul său. 

10) André de Montbard - unchiul Sfântului Bernard şi 
prezumtiv membru al Ordinului din Sion - i se alătură lui 
Hugues de Payen pentru a fonda Ordinul Cavalerii Templieri. 
La scurt timp după aceea, cei doi frați ai săi îl urmează pe 
Sfântul Bernard la Clairvaux. 

11) Sfântul Bernard începe să se ocupe, în mod 
entuziast, de crearea imaginii publice a templierilor si 
contribuie la constituirea lor oficială si la elaborarea 
regulamentului lor - care, în esență, coincide cu cel al 
Ordinului Cistercian, din care face parte el însuşi. 

12) Aproximativ între 1115 şi 1140, atât cistercienii cât 
şi templierii încep să prospere, dobândind atât mari sume de 


bani cât şi terenuri. 


Încă o dată, nu puteam decât să ne întrebăm dacă 
această multitudine de conexiuni complexe era într-adevăr 
doar o coincidență. Studiam oare o serie de persoane, 
evenimente şi fenomene între care nu exista, în fond, nici o 
legătură, dar care, din când în când, se suprapuneau şi îşi 
întretăiau absolut „întâmplător drumurile? Sau ne 
confruntam cu ceva care nu era câtusi de putin întâmplător 
sau accidental? Aveam de-a face cu un anumit plan 
conceput si construit de o anumită organizație? Si ar fi fost 
posibil ca organizația să fie Ordinul din Sion? 

S-ar fi putut ca acest ordin să se afle într-adevăr atât 
în spatele Sfântului Bernard cât şi în al Cavalerilor 
Templieri? Ar fi fost posibil ca şi unul, şi ceilalți, să fi 


acționat conform unei strategii meticulos elaborate? 


LUDOVIC AL VII-LEA ŞI PRIORIA DIN SION 


„Documentele Prioriei” nu furnizează nici o indicație 
referitoare la activitatea Ordinului din Sion între 1118 - anul 
fondării oficiale a templierilor - şi 1152. S-ar putea 
presupune că, în tot acest timp, sediul său a rămas în Tara 
Sfântă, în mânăstirea din afara Ierusalimului. Se afirmă 
apoi că, la întoarcerea din a Doua Cruciadă, Ludovic al VII- 
lea al Franței ar fi luat cu el nouăzeci si cinci dintre membrii 


Ordinului. Nu ni se dă nici un indiciu legat de calitatea în 


care ei l-ar fi putut escorta pe rege sau de motivul pentru 
care i-ar fi luat regele sub protecţia sa. Dar, dacă Ordinul 
din Sion era într-adevăr puterea din spatele Templului, 
aceasta ar putea constitui o explicaţie — din moment ce 
Ludovic al VII-lea le era dator până peste cap templierilor, 
atât pentru bani cât şi pentru susținerea militară. În orice 
caz, Ordinul din Sion, creat de Godfroi de Bouillon cu o 
jumătate de secol mai devreme, şi-a stabilit — sau restabilit — 
în 1152, un punct de sprijin în Franța. Conform textului, 
şaizeci şi doi dintre membrii acestuia au fost instalați în 
„încăpătoarea mânăstire” Saint-Samson din Orléans, pe care 
regele Ludovic le-o donase. Alți şapte au fost, conform 
zvonurilor, incorporati în rândurile războinicilor din Ordinul 
Templierilor. lar despre ceilalți douăzeci şi şase — împărțiți în 
două grupuri de câte treisprezece - se spune că s-au 
alăturat „micii Priorii a Muntelui Sion-ului”, aflată la Saint 
Jean le Blanc, la periferia Orléans-ului.7! 

În timp ce ne străduiam să autentificăm aceste 
afirmaţii, am descoperit dintr-odată că o puteam face fără 
efort. Hrisoavele prin care Ludovic al VIl-lea a atestat 
instalarea Ordinului din Sion la Orléans încă există. Copii ale 
acestora au fost reproduse într-o serie de lucrări, iar 


originalele pot fi găsite în arhivele municipale din Orléans. 

În aceleaşi arhive este păstrată şi bula emisă de Papa 
Alexandru al III-lea în 1178, prin care posesiunile Ordinului 
din Sion şi-au primit confirmarea oficială. Posesiunile ti 
atestă bogăţia, puterea şi influența. Printre ele se numără 
clădiri şi terenuri întinse în Picardia, în Franța (inclusiv 
Saint-Samson din Orléans), în Lombardia, Sicilia, Spania si 
Calabria, ca şi, bineînțeles, un număr de locuri din Tara 
Sfântă, inclusiv Saint Leonard din Acra. De fapt, înainte de 
al Doilea Război Mondial, în arhivele din Orléans’? existau 
nu mai putin de douăzeci de documente care făceau referiri 
la Ordinul de Sion. Dar, în 1940, în tipul bombardamentelor 


asupra oraşului, au dispărut toate - în afară de trei. 


„TĂIEREA ULMULUI” DIN GISORS 


Dacă „documentele Prioriet sunt demne de crezare, 
atunci 1188 a fost un an de o importanță crucială atât 
pentru Sion cât şi pentru Cavalerii Templieri. Cu puţin 
înainte, în 1187, Ierusalimul fusese pierdut, fiind recucerit 
de musulamani - mai ales din cauza pripelii şi nechibzuintei 


lui Gerard de Ridefort, marele maestru al Templului. Textul 

din Dossiers secrets este mult mai tăios. Nu se referă la 
pripeală şi nechibzuintä, ci la „trădare - un cuvânt într- 
adevăr foarte aspru. Nu se precizează în ce a constat 
„trădarea. Dar se relatează că, urmare a acesteia, „inițiații” 
din Sion au fost nevoiți să revină în masă în Franța - 
probabil la Orleans. Din punct de vedere logic, afirmaţia este 
suficient de plauzibilă. Este evident că, atunci când 
Ierusalimul a recăzut în mâinile sarazinilor, acelaşi lucru s- 
a întâmplat şi cu mânăstirea de pe Muntele Sion. Nu are de 
ce să fie surprinzător faptul că ocupanții acesteia, odată 
rămaşi fără baza lor din Tara Sfântă, şi-au căutat refugiul în 
Franța - unde deja exista o alta. 

Se pare că evenimentele din 1187 - „trădarea lui 
Gerard de Ridefort şi pierderea Ierusalimului — au precipitat 
o ruptură dezastruoasă între Ordinul din Sion şi Ordinul 
Templului. Nu este foarte clar de ce a trebuit să se întimple 
aşa ceva, dar, conform acestor Dossiers secrets, în anul 
următor, în afacerile ambelor ordine a intervenit o 
schimbare decisivă. Se presupune că în 1188 a avut loco 
separare oficială a celor două instituții. Ordinul de Sion, 
creatorul Cavalerilor Templieri, şi-a declinat orice 
răspundere legată de renumitii săi protejați. Cu alte cuvinte, 
„părintele” şi-a renegat official „copilul”. Se spune că ruptura 
ar fi fost însoţită de un ritual, de o anumită ceremonie. În 


Dossiers secrets şi în alte „Documente ale Prioriei” acesta este 


menționată drept „tăierea ulmului şi se pretinde că ar fi 
avut loc la Gisors. 

Relatările sunt trunchiate şi enigmatice, dar atât 
istoria cât şi legenda confirmă faptul că, în 1188, la Gisors 
s-au petrecut lucruri extrem de ciudate, printre care şi 
tăierea unui ulm. În vecinătatea fortăreței se afla o pajişte 
numită Champ Sacre - Câmpia Sacră. Cronicarii din Evul 
Mediu susțin că locul era considerat sacru încă din epoca 
precreştină şi că, pe parcursul secolului al doisprezecelea, a 
fost ales să găzduiască numeroase întâlniri între regii 
Angliei şi ai Franţei. În mijlocul acestei câmpii se înălța un 
ulm foarte bătrân. Iar în 1188, în timpul unei întrevederi a 
lui Henric al II-lea al Angliei cu Filip al II-lea al Franței, acel 
străvechi arbore a devenit, nu se ştie din ce motiv, obiectul 
unei dispute neaşteptate şi chiar sângeroase. 

Conform uneia dintre înregistrările evenimentului, 
singurul loc umbros de pe Câmpia Sacră era cel oferit de 
bătrânul ulm. Se povesteşte că acesta avea peste opt sute de 
ani şi că trunchiul său era atât de gros încât nouă bărbați 
ținându-se de mâini abia reuşeau să-l cuprindă. Se 
presupune că Henric al II-lea şi suita sa se instalaseră la 
umbra acestui copac, lăsându-l pe regele Franței, care 
sosise mai târziu, sub arsita nemiloasă a soarelui. În a treia 
zi a negocierilor, când francezii au devenit irascibili din 


cauza căldurii, oştenii din ambele tabere s-au insultat 


reciproc si, pe lângă înjurături, din rândurile mercenarilor 
velşi ai lui Henric a pornit şi o săgeată. Incidentul a 
declanşat un atac masiv şi violent al francezilor, care erau 
mult mai numeroşi decât englezii. Cei din urmă şi-au căutat 
adăpost chiar între zidurile fortăreței, în timp de francezii 
inciudati se spune că ar fi tăiat copacul. După care, ofensat, 
Filip al II-lea s-a întors în val-vârtej la Paris, declarând sus 
şi tare că el nu venise la Gisors ca să joace rolul unui tăietor 
de lemne. 

Povestea este caracterizată de simplitatea şi de 
pitorescul specific medievale şi se rezumă la o narare 
superficială a faptelor, desi printre rânduri se întrezăreşte 
ceva de o mai mare importanţă - explicaţii şi motivații ce 
rămân neexplorate. Textul în sine pare aproape absurd — 
atât de absurd şi de apocrif ca şi, să spunem, istorisirile 
asociate cu înființarea Ordinului Jartierei. Totuşi, am găsit 
şi alte înregistrări care îl confirmă, chiar dacă nu toate 
detaliile coincid. 

O altă cronică povesteşte că Filip l-ar fi anunţat pe 
Henric că intenționa să taie copacul. Se presupune că 
acesta din urmă ar fi ripostat consolidând trunchiul ulmului 
cu benzi de fier. A doua zi, francezii au pus mâna pe arme. 
Cinci escadroane, fiecare fiind comandat de câte un nobil de 
vază, s-au unit într-o falangă care s-a îndreptat către ulm, 


însoțită de prăştiaşi şi de dulgheri înarmaţi cu securi şi 


ciocane. Se povesteşte că, la lupta care a urmat, a participat 
şi Richard Inimă de Leu, fiul cel mai vârstnic şi moştenitorul 
lui Henric, care, încercând să protejeze copacul, a făcut 
mare vărsare de sânge. Cu toate acestea, la sfârşitul zilei, 
stăpânii câmpului de luptă erau francezii, iar copacul fusese 
tăiat. 

Această a doua relatare presupune ceva mai mult 
decât o gâlceavă neînsemnată şi o încăierare minoră. Este 
vorba aici de o luptă în toată puterea cuvântului, ceea ce 
implică un număr mare de participanţi şi, probabil, foarte 
multe victime. Cu toate acestea, nici o biografie a lui 
Richard nu detaliază această întâmplare, căreia i se dă 
foarte puţină atenţie. 

Încă o dată, „documentele Prioriei” erau confirmate 
atât de istorie cât şi de legendă - cel putin în ceea ce 
priveşte faptul că o dispută ciudată, legată de tăierea unui 
ulm, a avut loc la Gisors în 1188. Nu există nici o 
confirmare a conexiunii acestui eveniment cu Cava-lerii 
Templieri sau cu Ordinul din Sion. Pe de altă parte, relatările 
întâmplării sunt prea vagi, prea  succinte, prea 
incomprehensibile, prea contradictorii pentru a fi 
considerate definitorii. Este extrem de probabil ca templierii 
să fi participat la dispută - Richard I era adesea întovărăşit 


de cavalerii Templului şi, mai mult decât atât, fortăreața 


Gisors fusese încredințată ordinului lor cu treizeci de ani 
înaintea acestui incident. 

Ținând cont de faptele relatate mai sus, putem afirma 
că este extrem de probabil, dacă nu aproape sigur, ca 
tăierea ulmului să însemne ceva mai mult - sau cu totul 
altceva — decât ceea ce relatează înregistrările păstrate 
pentru posteritate. Într-adevăr, faptele consemnate fiind 
extrem de bizare, nu ar fi surprinzător ca dincolo de ele să 
se ascundă altceva - ceva trecut cu vederea sau ceva ce 
niciodată nu a fost făcut public de către istorie. 

Pe scurt, ceva pentru care înregistrările ajunse până 
la noi sunt doar nişte alegorii, sugerând şi, în acelaşi timp, 


ascunzînd o întâmplare de o mult mai mare importanţă. 


ORMUS 


„Documentele Prioriei” susțin că, începând din 1188, 
Cavalerii Templieri au fost o organizaţie autonomă - nici nu 
s-au mai aflat sub autoritatea Ordinului din Sion, nici nu au 
mai acționat ca o anexă militară şi administrativă a 
acestuia. De atunci înainte au fost, în mod oficial, liberi să- 
şi urmărească propriile obiective şi scopuri, să-şi urmeze 
propria strategie de-a lungul răstimpului de mai bine de un 


veac care îi despärtea de crunta lor osândă din 1307. 


Documentele menţionează şi că, în acest timp, tot cu 
începere din 1188, Ordinul din Sion s-a ocupat de propria sa 
restructurare majoră din punct de vedere administrativ. Se 
specifică că, până în 1188, Ordinul din Sion şi Ordinul 
Templului aveau un acelaşi mare maestru. De exemplu, se 
pare Hugues de Payen şi Bertrand de Blancheford ar fi 
condus, simultan, ambele organizaţii. Însă se afirmă că, 
după „tăierea ulmului” din 1188, Ordinul de Sion a început 
să-şi aleagă proprii săi mari maeştri, care nu mai aveau nici 
o legătură cu Templul. Conform „documentelor Prioriei”, 
primul dintre aceştia a fost Jean de Gisors. 

Se menționează şi faptul că, în 1188, Ordinul de Sion 
şi-a schimbat şi numele, adoptându-l pe cel care, după cum 
se spune, este valabil şi în prezent - Prioria din Sion. A fost 
de asemenea adoptat, ca un fel de subtitlu, curiosul nume 
„Ormus”. Se presupune că acesta ar fi fost folosit până în 
1306 - cu un an înaintea arestării templierilor francezi. 

Simbolul pentru „Ormus” era „c „. Este vorba de un fel 
de acrostih sau anagramă, care combină cuvinte cheie şi 
simboluri. Ours înseamnă urs în limba franceză - Ursus în 
latină, ceea ce reprezintă, după cum am înţeles ulterior, o 
evocare al lui Dagobert al Il-lea şi a dinastiei 
merovingienilor. Orme este cuvântul franțuzesc pentru ulm. 
Or înseamnă, desigur, aur. lar „M” care formează cadrul care 


include celelalte litere, este nu numai un „M”, ci şi simbolul 


astrologic al Fecioarei - Notre Dame (Madona), în limbajul 
iconografiei Evului Mediu. 

Cercetările noastre nu au scos la iveală nici o referință 
la vreun ordin sau la vreo instituție medievală care ar fi 
purtat numele „Ormus”. În acest caz, nu am găsit nici o 
dovadă care să susțină relatarea din Dossiers secrets şi nici 
măcar vreun fapt tangential care să pledeze în favoarea 
veridicitätii acesteia. Pe de altă parte, Ormus apare în alte 
două contexte - absolut diferite. Este prezent în doctrina lui 
Zoroastru şi în textele gnostice, fiind sinonim cu principiul 
luminii. Şi iese din nou în evidență printre revendicările 
legate de descendență ale francmasoneriei de la sfârşitul 
secolului al optsprezecelea. Conform învățăturilor masonice, 
Ormus era numele unui înțelept egiptean - un mistic din 
Alexandria, adept al gnosticismului. Se presupune că acesta 
ar fi trăit în primii ani ai epocii creştine. 

În anul 46 d.Hr., el şi şase dintre adepţii lui au fost 
convertiți la o formă de creştinism de către un discipol al lui 
lisus - Sfântul Marcu, conform majorităţii relatărilor. Se 
spune că rezultatul acestei convertiri ar fi fost o nouă sectă 
sau un nou ordin, care a îmbinat ideile creştinismului 
timpuriu cu învățăturile unei mai vechi şcoli de mistere. Din 
câte ştim noi, această poveste nu poate fi autentificată. 

Dar, în acelaşi timp, este cu siguranță plauzibilă. În 


primul secol al erei noastre, Alexandria era o adevărată 


räsadnitä de activități mistice, un creuzet în care doctrinele 
iudaică, mithraică, zoroastriană, pitagoreană, hermetică şi 
neoplatonică suprasaturau aerul şi se combinau cu 
nenumărate altele. lar propovăduitorii - de toate tipurile 
imaginabile - mişunau; nu ar fi fost surprinzător ca unul 
dintre aceştia să adopte un nume care implica principiul 
luminii. 

Conform tradiției masonice, se spune că, în anul 46 
d.Hr., Ormus ar fi ales, pentru abia constituitul său „ordin 
de inițiați”, un simbol specific de identificare — o cruce roşie 
sau trandafirie. Este recunoscut faptul că, ulterior, un ecou 
al crucii roşii s-a regăsit în blazonul cavalerilor templieri, 
dar sensul textului din Dossiers secrets şi din alte 
„documente ale Prioriei” este cât se poate de limpede. S-a 
intenționat ca, prin Ormus, să se înțeleagă originea aşa- 
numitei Roza-Cruce sau a Rozicrucienilor. Şi se mai spune 
că, în 1188, Prioria din Sion ar mai fi adoptat, pe lângă 
Ormus, şi un al doilea subtitlu. Acesta ar fi fost L'Ordre de la 
Rose-Croix Veritas (Ordinul Adevărului Roza-Crucii). 

În acest punct, am avut senzaţia că ne aflam pe un 
teritoriu îndoielnic, iar textul din „documentele Prioriet a 
început să ni se pară cât se poate de suspect. Ne erau 
familiare pretenţiile rozi-crucienilor contemporani din 
California si ale altor organizaţii contemporane care 


fabricau, pentru ele însele, o descendență pierdută în 


ceturile antichității si care includea majoritatea 
personalităților din istoria omenirii. Un „Ordin al Roza- 
Crucii” datând din 1188 ni se părea contrafăcut în egală 
măsură. 

După cum a demonstrat, în mod convingător, Frances 
Yates, nu se cunoaşte nici o înregistrare a vreunor 
„Rozicrucieni” (cel puţin nu sub acest nume) care să fi fost 
făcută înainte de primii ani ai secolului al saptesprezecelea — 
sau poate de ultimii ani ai celui de-al şaisprezecelea.73 Mitul 
care înconjoară acest ordin legendary datează, cu 
aproximație, din 1605 şi a început să ia avânt cu un 
deceniu mai târziu, odată cu publicarea a trei broşuri 
incendiare. 

Acestea au apărut în 1614, 1615 şi, respectiv, în 
1616, anuntind existența unei fraternitäti sau confrerii de 
„inițiați” ai misterelor, chipurile fondată de un oarecare 
Christian Rosenkreuz - care, se specifica, se născuse în 
1378 şi murise, la venerabila vârstă de 106 de ani, în 1484. 
Christian Rosenkreuz şi confreria sa secretă sunt în prezent 
recunoscuți drept născociri — o farsă pusă la cale cu un scop 
pe care nimeni nu a reuşit încă să-l explice în mod 
satisfăcător, desi a avut unele repercusiuni politice în epoca 


respectivă. Mai mult, autorul uneia dintre cele trei broşuri, 


73 Yates, Rosicrucian Enligtement (luminarea rozicruciană). 


renumita Die Chymische Hochzeit des Christian Rosencreuz 
(Nunta chimică a lui Christian Rosenkreuz), apărută în 1616, 
este acum cunoscut. Este vorba de Johann Valentin 
Andreea, un scriitor şi teolog german care a trăit în 
Wurttemberg şi care a recunoscut că a scris Die Chymische 
Hochzeit des Christian Rosencreuz ca pe un „ludibrium? — o 
„glumă” sau, mai degrabă, o „comedie”, în sensul pe care 
Dante şi Balzac i-l dau cuvântului. Avem motive să credem 
că tot Andréa sau unul dintre colaboratorii săi a scris şi 
celelalte două broşuri „rozicruciene”. Şi aceasta este sursa 
din care provine „rozicrucianismul”, aşa cum a evoluat şi aşa 
cum este perceput în zilele noastre. 

Totuşi, dacă „documentele Prioriei” ar fi corecte, ar 
trebui să reconsiderăm cele de mai sus, să le privim ca pe 
ceva diferit de o simplă farsă din secolul al şaptesprezecelea. 
Ar trebui să acceptăm că a existat într-adevăr un ordin sau 
o societate secretă, o frätie sau o confrerie clandestină 
autentică. Aceasta s-ar putea să nu fi fost în întregime, sau 
nu chiar în primul rând, mistică. Este posibil, la fel de bine, 
să fi fost, în mare măsură, politică. Dar ar trebui să fi existat 
cu patru sute douăzeci şi cinci de ani înainte ca numele să-i 
fie făcut public şi cu două secole înainte ca presupusul ei 
fondator să se fi născut. 

Încă o dată, nu am găsit nici o dovadă substanţială. 


Cu siguranţă, trandafirul a fost un simbol mistic din timpuri 


imemorabile, aflat în vogă, în mod special, în Evul Mediu - 
de pildă, în populara Romance of the Rose (Romanta rozei) de 
Jean de Meung sau în Paradiso (Paradisul), de Dante. Iar 
crucea roşie, era, de asemenea, un motiv simbolic 
tradițional. Şi nu numai pe blazonul Cavalerilor Templieri. 
Ulterior, a devenit crucea Sfântului Gheorghe şi, astfel, a 
fost adoptată de Ordinul Jartierei - creat cam la treizeci de 
ani după căderea templierilor. Însă, în ciuda faptului că 
trandafirii şi crucile roşii abundă ca motive simbolice, nu 
există nici o dovadă a existenței unei instituţii sau a unui 
ordin şi, cu atât mai putin, a unei societăți secrete. 

Pe de altă parte, Frances Yates susține că au existat 
societăți secrete care au acționat cu mult timp înainte de 
„rozicrucienii” din secolul al şaptesprezecelea - şi că aceste 
societăți timpurii erau, de fapt, „rozicruciene” ca politică şi 
ca orientare filozofică, dacă nu neapărat ca nume.74 

Astfel, într-o discuţie pe care am purtat-o cu unul 
dintre documentariştii noştri, ea la descris pe Leonardo ca 
pe un „rozicrucian” — folosind termenul ca pe o metaforă, cu 


intenția de a-i defini scara de valori şi atitudinile. Dar asta 


74 Vezi, de exemplu, Yates, Giordano Bruno, pagina 312 sq., şi Yates, 
OccultPhilosophy (Psihologie Ocultă), pagina 38. În ambele lucrări, 
Frances Yates studiază modul de transmitere al doctrinei hermeneutice 
şi societăţile secrete care s-au dezvoltat în jurul principalelor 
personalități implicate. 


nu e tot. În 1629, când interesul stârnit de rozicrucieni în 
Europa atinsese apogeul, un bărbat numit Robert Denyau, 
paroh în Gisors, a alcătuit o istorie completă a fortăreței şi a 
familiei Gisors. În manuscrisul său, Denyau afirmă, în mod 
explicit, că Roza-Cruce a fost fondată în 1188 de Jean de 
Gisors. Cu alte cuvinte, această scriere din secolul al 
şaptesprezecelea confirmă, cuvânt cu cuvânt, afirmaţiile din 
„documentele Prioriet’. Indiscutabil, redactarea 
manuscrisului lui Denyau a avut loc cu patru secole şi 
jumătate mai târziu decât faptul relatat. Dar el constituie o 
mărturie de foarte mare însemnătate. Iar faptul că provine 
din Gisors îl face cu atât mai important.75 

Am fost lăsaţi fără dovezi, doar cu ipoteze posibile. 
Dar până în acel moment, din toate punctele de vedere, 
„documentele Prioriei” se dovediseră uimitor de exacte. Ar fi 
fost o nebunie să le aruncăm din mâinile noastre. Nu eram 
pregătiţi să le acceptăm orbeşte, fără să punem întrebări. 


Dar ne simțeam obligați să le luăm în considerație. 


75 Deţinem această informaţie din surse ale „Prioriei”. Am văzut 
manuscrisul în cauză la biblioteca din Rouen - Histoire polytique de 
Gisors et du pays de Vulesain (Istoria politică a comitatului Gisors şi a 
ținuturilor lui Vulesain), de Robert Denyau, 1629 (Colecţia Montbert 219, 
V 14a). Dar au apărut mari dificultăți legate de verificarea informaţiilor. 
Dintre cele 575 de pagini scrise de mână, majoritatea sunt abia lizibile, 
în timp ce altele au fost tăiate sau prezintă lipsuri şi ştersături. Doar 
Calendarium Martyrology (Calendarul martirilor) se poate citi cu uşurinţă. 


PRIORIA DIN ORLEANS 


Pe lângă afirmaţiile pompoase, „documentele Prioriei” 
oferă şi informaţii de alt tip, amănunte aparent atât de 
triviale şi de neînsemnate încât semnificaţia lor ne-a 
derutat. Pe de altă parte, totala lor lipsă de importanţă pleda 
în favoarea veridicitätii lor. Pur şi simplu, născocirea unor 
detalii atât de minore era lipsită de sens. În plus, erau 
destul de multe cele a căror autenticitate chiar putea fi 
confirmată. 

Astfel, de exemplu, se spune că Girard, abate al „micii 
priori din Orléans între 1239 şi 1244, ar fi cedat cavalerilor 
teutoni o porțiune de teren din Acra. Nu este limpede de ce 
trebuia făcută această menţiune, dar ea poate fi cu 
siguranță dovedită. Hrisovul original există, datează din 
1239 şi poartă semnătura lui Girard. 

Ne sunt oferite informaţii similare, mult mai 
semnificative, despre un abate numit Adam, care a condus 
aceeaşi „mică priorie” din Orléans în anul 1281. Conform 
„documentelor Prioriei”, Adam a cedat un teren de lângă 
Orval călugărilor care ocupau atunci abația aflată acolo — 
cistercienii, care se mutaseră în acel loc sub oblăduirea 
Sfântului Bernard, cu un secol şi jumătate înainte. Nu am 


putut găsi dovezi scrise referitoare la respectiva tranzacție, 


dar ea pare suficient de plauzibilă - există hrisoave care 
atestă multe alte operațiuni de aceeaşi natură. Ceea ce o 
face pe aceasta demnă de interes este, bineînțeles, 
reintrarea în scenă a Orval-ului, pe care l-am mai întâlnit în 
timpul cercetărilor noastre anterioare. În plus, se pare că 
terenul în cauză prezenta o importanță deosebită, pentru că 
„documentele Prioriei” ne relatează că, prin această donație, 
Adam şi-a atras mânia confreriei din Sion, într-o asemenea 
măsură încât se pare că a fost silit să renunţe la poziția sa. 
Aflăm din Dossiers secrets că actul său de abdicare a fost 
girat oficial de Thomas de Sainville, marele maestru al 
Ordinului Sfântului Lazăr. 

Se spune că, imediat după aceea, Adam ar fi plecat la 
Acra, că apoi ar fi fugit din cetate când aceasta a căzut în 
mâinile mahomedanilor şi că ar fi murit în Sicilia în 1291. 

Nici de această dată nu am putut găsi actul original 
de abdicare. Dar Thomas de Sainville era mare maestru al 
Ordinului Sfântului Lazăr în 1281, iar cartierul general al 
acestui ordin se afla lângă Orléans - unde se spune că ar fi 
avut loc abdicarea lui Adam. Şi nu există dubii asupra 
plecării acestuia din urmă la Acra. Două declaraţii şi două 
scrisori au fost într-adevăr semnate de el de acolo, prima 


fiind datată august 128176, iar cealaltă martie 1289.77 


76 Rohrich, Regesta, pagina 375, numărul 1440. 


» CAPUL” TEMPLIERILOR 


Conform „documentelor Prioriei”, Prioria din Sion nu 
era, în adevăratul sens al cuvântului, o perpetuare sau o 
extensie a Ordinului Templului. Dimpotrivă, textul subliniază 
în repetate rânduri că separarea celor două ordine a avut loc 
odată cu „tăierea ulmului”, în 1188. Totuşi, este clar că, între 
cele două, au continuat să existe anumite relații şi „în 1307, 
Guillaume de Gisors a primit, din partea Ordinului Templului, 
capul de aur, Caput LVIII c”.78 

Cercetările întreprinse asupra templierilor ne 
familiarizaseră deja cu acest cap misterios. Totuşi, ideea a-l 
lega pe acesta de Sion şi de, după toate aparențele, 
importanta familie de Gisors, ne-a atras atenția ca fiind 
dubioasă - era ca si cum „documentele Priorieľ s-ar fi 
străduit să facă conexiuni redutabile şi sugestive. Cu toate 
acestea, tocmai de această dată am descoperit confirmarea 
cea mai solidă şi cea mai şocantă. Este vorba de următorul 
fragment din înregistrările oficiale ale Inchiziției: 

„După arestări, paznicul şi administratorul bunurilor 


Templului din Paris a fost un om al regelui, pe numele său 


77 Bruel, Charles d'Adam, p. 1 sq. 


78 Lobineau, H., Dossiers Secrets, plansa nr. 4. 


Guillaume Pidoye. La data de 11 mai 1308, acesta a declarat, 
în fața inchizitorilor, că, la vremea arestării cavalerilor 
templieri, lui, confratelui său Guillaume de Gisors şi unui 
oarecare Rayner Bourdon li se ordonase să înfățişeze 
Inchiziției toate chipurile de metal sau de lemn pe care le 
găsiseră. Printre bunurile Templului, ei descoperiseră un 
imens cap de argint aurit... imaginea unei femei, pe care 
Guillaume l-a înfățişat inchizitorilor la data de 11 mai. Capul 
purta o etichetă, „CAPUT LVIII c”.79 

Dacă respectivul cap continua să ne deruteze, 
contextul în care apărea Guillaume de Gisors ne dezorienta 
în aceeaşi măsură. În mod explicit, era menţionat în calitate 
de confrate al lui Pidoye, unul din oamenii regelui Filip. Cu 
alte cuvinte, el, ca şi Filip, părea să le fi fost ostil 
templierilor şi să fi participat la atacul împotriva lor. Însă, 
conform „documentelor Prioriei”, Guillaume era, la timpul 
respectiv, marele maestru al acesteia. Se putea trage de aici 
concluzia că Sion-ul a susținut acțiunea lui Filip împotriva 
Templului, poate chiar a participat la ea? Există anumite 
„documente ale Prioriei” care sugerează că aşa trebuie să se 
fi petrecut lucrurile - că Sion-ul, într-un mod neprecizat, a 
autorizat şi a condus dizolvarea protejatilor săi nesupuşi. Pe 


de altă parte, aceleaşi documente sugerează că, în ultimele 


79 Oursel, Le Proces des Templiers, p. 208. 


zile ale ordinului lor, cel putin anumiți templieri s-au 
bucurat de un fel de protecție paternală din partea Sion-ului. 
Dacă acesta este adevărul, este foarte posibil ca Guillaume 
de Gisors să fi avut rolul unui „agent dublu”. S-ar putea ca 
lui să i se fi datorat divulgarea planurilor lui Filip, ca acesta 
să fi fost modul în care templierii au fost avertizați de 
masinatiunile regelui împotriva lor. 

Dacă, după ruptura oficială din 1188, Sion-ul a 
continuat, de fapt, să exercite un control clandestin asupra 
afacerilor Templului, Guillaume de Gisors s-ar putea să fi 
fost, într-o anumită măsură, responsabil de distrugerea 
meticuloasă a documentelor Ordinului — si de inexplicabila 


dispariție a tezaurului acestuia. 


MARII MAESTRI AI TEMPLIERILOR 


Pe lângă informaţiile incomplete menţionate anterior, 
textul din Dossiers secrets mai cuprinde trei liste cu nume. 
Dintre acestea, prima este destul de lipsită de complicații — 
este cea mai lipsită de interes şi cea care generează cele mai 
puţine controverse şi întrebări, fiind pur şi simplu o listă a 
abatilor care au fost în fruntea domeniilor Sion-ului din 
Palestina între anii 1152 şi 1281. Cercetările noastre i-au 
confirmat veridicitatea; am regăsit-o în alte docu-mente, 


care nu au nici o legătură cu Dossiers secrets şi care provin 


din surse accesibile si de necontestat.80 Aceste alte liste 
coincid cu cele care fac obiectul cercetării noastre, cu 
excepţia a două nume care, în primele, lipsesc. Aşadar, în 
cazul acesta, „documentele Prioriet nu numai că nu vin în 
contradicție cu istoria acceptată, dar sunt şi mai 


comprehensive,completind anumite lacune. 


80 Rey, E.-G., „Chartes... du Mont-Sion”, pagina 34 sq. 


Jean de Gisors 

Marie de Saint-Clair 
Guillaume de Gisors 
Edouard de Bar 

Jeanne de Bar 

Jean de Saint-Clair 
Blanche d'Evreux 
Nicolas Flamel 

René d' Anjou 

lolande de Bar 

Sandro Filipepi 
Leonardo da Vinci 
Connctable de Bourbon 
Ferdinand de Gonzague 
Louis de Nevers 
Robert Fludd 

J. Valentin Andrea 
Robert Boyle 

Isaac Newton 

Charles Radclyffe 
Charles de Lorraine 
Maximilian de Lorraine 
Charles Nodier 

Victor Hugo 

Claude Debussy 

Jean Cocteau 


1188-1220 
1220-1266 
1266-1307 
1307-1336 
1336-1351 
1351-1366 
1366-1398 
1398-1418 
1418-1480 
1480-1483 
1483-1510 
1510-1519 
1519-1527 
1527-1575 
1575-1595 
1595-1637 
1637-1654 
1654-1691 
1691-1727 
1727-1746 
1746-1780 
1780-1801 
1801-1844 
1844-1885 
1885-1918 
1918- 


Fig.6 Lista marilor maeştrii templieri 

A doua listă din Dossiers secrets este aceea a marilor 
maeştri ai Cavalerilor Templieri, din 1118 până în 1190 - cu 
alte cuvinte, de la înființarea ordinului şi până la 
despărțirea de Sion si la „tăierea ulm-ului din Gisors. La 
prima vedere, nici aceasta nu părea neobişnuită sau 
ciudată. Dar, când am comparat-o cu altele — de exemplu, 
cu cele menționate de istoricii consacrați preocupaţi de 
templieri - am descoperit imediat anumite discrepanțe cât 
se poate de evidente. 

Conform, practic, tuturor celorlalte liste, între anii 
1118 şi 1190, au existat zece mari maeştri. Însă pe lista din 
Dossiers secrets figurează numai opt. Pe majoritatea 
celorlalte liste, Andre de Montbard - unchiul Sfântului 
Bernard - apare nu doar drept cofondatorul Ordinului, ci şi 
ca marele său maestru, în perioada 1153-1156. Din 
Dossiers secrets, rezultă că nu a fost mare maestru 
niciodată, dar, în întreaga sa carieră, a acționat din culise 
ca şi cum funcția i-ar fi aparținut. De asemenea, multe 
dintre celelalte liste îl menţionează pe Bertrand de 
Blanchefort ca fiind al şaselea mare maestru al Templului, 
care i-ar fi succedat, în 1156, lui Andre de Montbard. Însă 
în Dossiers secrets figurează nu ca al şaselea, ci ca al 
patrulea, fiind investit în 1153. Mai existau şi alte astfel de 


discrepanțe şi contradicții, despre care nu ştiam ce să 


credem, nu ne dădeam seama cât, de multă importanţă ar fi 
trebuit să le acordăm. Ar fi trebuit să considerăm lista din 
Dossiers secrets ca fiind inexactă pentru simplul motiv că 
nu coincidea cu cele întocmite de istoricii consacrați? 
Trebuie subliniat faptul că nu există nici o listă 
oficială sau definitive a marilor maeştri ai Templului. Nimic 
de acest gen nu a fost păstrat pentru posteritate. 
Înregistrările făcute de Templu au fost distruse sau au 
dispărut, iar cea mai timpurie redactare a listei marilor 
maeştri ai ordinului a fost făcută în 1342 -— la treizeci de ani 
după ce acesta fusese desființat şi la două sute douăzeci şi 
cinci de ani de la data înființării sale. Ca urmare, istoricii 
care au întocmit astfel de liste s-au bazat pe cronici 
contemporane ordinului — întocmite de oameni care, scriind, 
de exemplu, în 1170, făceau în treacăt aluzie la o anumită 
persoană care avea în acel timp calitatea de maestru sau de 
mare maestru al Templului. lar dovezi suplimentare pot fi 
obținute examinind documente şi hrisoave din epocă, în 
care un anumit templier adăuga semnăturii sale un titlu 
anume. De aceea nu trebuie să ne mire faptul că listele 
marilor maeştri şi ale perioadelor în care aceştia au deținut 
funcția generează incertitudine şi confuzie. Şi nu avem de ce 
să fim surprinşi de deosebirile dintre listele întocmite de 
diverşi autori, deosebiri uneori radicale de la o relatare la 


alta. 


Cu toate acestea, existau anumite detalii cruciale — 
precum acelea mai sus menționate - în privința cărora 
„documentele Prioriei” aveau abateri semnificative față de 
toate celelalte surse. Nu puteam, aşadar, ignora aceste 
abateri. Era necesar să descoperim, în măsura în care acest 
lucru ne stătea în puteri, dacă lista din Dossiers secrets nu 
dădea dovadă de neglijență, sau de ignoranță, sau de 
amândouă deopotrivă; sau, dimpotrivă, dacă nu cumva 
această listă era aceea adevărată, bazată pe informaţii „din 
interior”, inaccesibile pentru istorici. Dacă Sion-ul crease 
Cavalerii Templieri şi dacă acelaşi Sion (sau cel puţin 
documentele sale) supravietuise până în prezent era 
rezonabil să presupunem că era singurul cunoscător al unor 
amănunte care, fireşte, nu se regăseau nicăieri altundeva. 

Majoritatea discrepantelor dintre lista aflată în 
Dossiers secrets şi cele provenind din alte surse pot fi 
explicate cu extrem de multă uşurinţă. În acest moment, nu 
este cazul să examinăm fiecare dintre aceste nepotriviri 
pentru a o justifica. Un singur exemplu ar trebui să fie 
suficient pentru a demonstra cum şi de ce au apărut 
respectivele neconcordante. În afară de marele maestru, 
Templul avea o multitudine de maeştri locali - unul pentru 
Anglia, unul pentru Normandia, unul pentru Aquitania, pe 
scurt, câte unul pentru fiecare teritoriu pe care se aflau 


domeniile sale. De asemenea, exista un maestru al întregii 


Europe si, după toate aparentele, unul al tuturor mărilor. În 
documente şi hrisoave, aceşti maeştri locali şi regionali ar fi 
trebuit să semneze întotdeauna ca „Magister Templi - 
maestru al Templului. lar, în majoritatea cazurilor, marele 
maestru — din modestie, neglijență, nepăsare sau din grabă 
- ar fi putut de asemenea să semneze doar ca „Magister 
Templi. Cu alte cuvinte, André de Montbard, maestrul 
regional al Ierusalimului, ar fi putut avea, adăugat 
semnăturii sale de pe un hrisov, acelaşi titlu ca şi marele 
maestru, Bertrand de Blanchefort. 

De aceea nu este greu să înțelegem cum ar fi fost 
posibil ca un istoric, lucrând doar cu unul sau două 
documente şi a fără apela la o verificare încrucişată a 
referintelor utilizate, să interpreteze greşit, din cauza grabei, 
statutul lui André de Montbard în cadrul ordinului. Ca 
urmare a acestui tip de erori, multe liste ale marilor maeştri 
ai templierilor îl includ pe Everard des Barres. Însă, conform 
regulamentelor Templului, marele maestru trebuia să fie ales 
la Ierusalim, de către un consiliu de canonici, şi tot în 
Ierusalim îşi avea şi reşedinţa. Cercetările noastre au 
demonstrat că Everard des Barres era un maestru regional, 
ales în Franța şi avându-şi reşedinţa în aceeaşi țară, care nu 
a pus piciorul în Tara Sfântă decât mult mai târziu. Pe 
această bază, putea fi exclus de pe lista marilor maeştri — 


aşa cum se procedase în Dossiers secrets. Era o problemă 


subtilă, specific academică, în cazul căreia „documentele 
Prioriei” dădeau dovadă de o minuțioasă corectitudine si de 
o precizie despre n-am fi crezut că puteau fi transpuse în 
realitate. 

Am petrecut mai mult de un an examinind şi 
comparând diverse liste cu marii maeştri templieri. Am 
consultat toate lucrările dedicate ordinului, în franceză, 
engleză şi germană, după care am verificat şi sursele 
documentare ale acestora. Am studiat cronicile timpului — 
precum aceea a lui Guillaume de Tyre - şi alte înregistrări 
din aceeaşi perioadă. Am cercetat toate hrisoavele pe care le- 
am putut găsi si am obţinut informații complete legate de 
toate cele despre care se ştia că încă mai există. Am 
comparat semnatarii si titlurile de pe numeroase 
proclamatii, edicte, acte şi alte documente ale templierilor. 
Ca rezultat al acestor cercetări exhaustive, a devenit evident 
faptul că lista din Dossiers secrets era mult mai corectă 
decât oricare alta - nu numai în ceea ce priveşte identitatea 
marilor maeştri cât în privința datelor între care şi-au 
deținut funcţia. Dacă exista într-adevăr o listă definitivă a 
marilor maeştri ai Templului, aceasta era în Dossiers 


secrets.81 


81 Considerăm că este bine-venită o comparare a listelor marilor maeştri 
ai Cavalerilor Templieri. 


Lista întocmită de Henry Lobineau, Dossiers secrets: 


Hugues de Payen, 1118-1131 

Robert de Bourgogne, 1131-1150 

Bernard de Tremblay, 1150-1153 

Bertrand de Blancafort, 1153-1170 

Janfeders Fulcherine, 1170-1171 (Gaufridus Fulcherius/Geoffroy 
Foucher) 

Fransois Othon de St. Armand, 1171-1179 

Theodore de Glaise, 1179-1184 (Theodoricus/Terricus) 

Francois Gerard de Ridefort, 1184-1190 

Lista întocmită de un istoric modern - Seward, Monks of War, 
pagina 306: 

Hugues de Payen, 1118-1136 

Robert de Craon, 1136-1146 

Everard des B arres, 1146-1152 

Bernard de Tremelai, 1152-1153 

Andre de Montbard, 1153-1156 

Bertrand de Blanquefort, 1156-1169 

Philippe de Milly, 1169-1170 

Arnold de Torroge, 1179-1185 
Gerard de Ridefort, 1185-1191. 


Este demn de a fi menţionat un fapt care pledează în favoarea listei 
întocmite de Priorie, luându-l drept exemplu pe primul mare maestru. 
Datele atribuite morții lui Hugues de Payen nu coincid. Pe lista Prioriei 
apare anul 1131, în timp ce pe lista istoricului modem găsim 1136. 
Această ultimă dată nu poate fi dovedită şi, de fapt, se poate chiar 
observa că este eronată. Anul 1136 apare mL'Art de verifier les dates 
(Arta verificăm datelor), volumul 5 (Paris, 1818), pagina 338, iar ziua de 
24 mai a fost menţionată, ca dată exactă a morţii, în secolul 
treisprezece, în Obituaire de la commanderie... de Reims (vezi 
Barthelemy, pagina 321). Însă acest document timpuriu nu specifică şi 
anul încetării din viață. De aceea istoricii sunt nevoiți să se orienteze 
după documentele purtând semnătura lui Hugues de Payen care i-au 
supraviețuit. Acestea indică că, de fapt, Hugues a murit în 1131 sau la 
scurt timp după aceea, în Albon, Cartulaire general, sunt enumerate o 
serie de hrisoave care au fost semnate de primul mare maestru, care îşi 
folosea numele întreg, cel mai adesea sub forma Hugo de Pagano. 


Corectitudinea respectivei liste nu este importantä 
doar în sine. Implicatiile sale sunt mult mai largi. Fără 
îndoială, o astfel de listă ar fi putut fi redactată de un 
cercetător extrem de meticulos, dar efortul său ar fi fost 
enorm. Ni s-a părut mult mai plauzibilă concluzia că 
acuratețea listei atesta deținerea unor informații 
confidentiale sau „din interior” - până atunci inaccesibile 
istoricilor. 

Indiferent dacă această concluzie era sau nu corectă, 
noi eram confruntati cu un fapt indiscutabil - cineva 
reuşise, cumva, să aibă acces la o listă mult mai corectă 


decât oricare alta. lar după ce această listă - în ciuda 


Ultimul act pe care şi-a pus semnătura este datat 1130 (Albon, 
Cartulaire general, pagina 23 sq.). S-ar putea trage concluzia că a murit 
după această dată, dar înainte de 1133, anul în care a fost redactat un 
hrisov care îl menţionează, fără a-i purta semnătura, pe Hugoni, 
magistro militam... Templi (Albon, Cartulaire general, pagina 42). Cu toate 
că documentul i-a fost, în general, atribuit lui Hugues de Payen, pare 
mult mai probabil să se refere, de fapt, la Hugues Rigaud, care figurează 
în multe alte acte reproduse de d'Albon şi despre care se crede acum că 
ar fi fost, în realitate, un simplu maestru al Sfântului Mormânt şi al 
Templului sau doar al Templului din Ierusalim, din 1130 până în 1133. 
Vezi Gerard şi Magnou, Cartulaire, pagina XXXVIII. Aşadar, versiunea 
Prioriei apare ca având faptele de partea sa. Trebuie, de asemenea, avut 
în vedere faptul că William of Tyre nu i-a inclus niciodată pe Everard de 
B arres sau pe André de Montbard în lista marilor maeştri ai Cavalerilor 
Templieri - aşa cum au făcut-o istoricii care i-au urmat, pornind de la o 
bază mult mai îndoielnică. 


diferențelor față de celelalte, acceptate pe o scară mai largă — 
îşi dovedise atât de frecvent acuratețea, credibilitatea 
„documentelor Prioriei”, în ansamblul lor, sporise în mod 
considerabil. Dacă se putuse demonstra că Dossiers secrets 
erau demne de încredere din acest punct de vedere, erau 
ceva mai puține motive de a ne îndoi de ele în alte privințe. 
O astfel de asigurare era atât oportună cât şi 
necesară. În lipsa ei, ar fi fost foarte posibil să respingem, 
fără ezitare, cea de-a treia listă - cea a marilor maeştri ai 
Prioriei din Sion. Pentru că această a treia listă, chiar şi în 


urma unei examinări fugare, părea absurdă. 


CAPITOLUL 6 


MARII MAESTRI SI RÂUL SUBTERAN 


În Dossiers secrets, următoarele personalități sunt 
enumerate în calitate de mari maeştri succesivi ai Prioriei 
din Sion - sau, ca să folosim un termen oficial, de 
„Nautonnier”, ceea ce, în franceza veche, însemna „navigator” 
sau „cârmuitor”: Jean de Gisors 1188-1220, Marie de Saint- 
Clair 1220-1266, Guillaume de Gisors 1266-1307, Edouard 
de Bar 1307-1336, Jeanne de Bar 1336-1351, Jean de 


82 Lobineau, H., Dossiers secrets, planşa numărul 4, Ordinul din Sion. 


Saint-Clair 1351-1366, Blanche d'Evreux 1366-1398, 
Nicolas Flamel 1398-1418, René d'Anjou 1418-1480, 
lolande de Bar 1480-1483, Sandro Filipepi 1483-1510, 
Leonardo da Vinci 1510-1519, Conetabilul de Bourbon 
1519-1527, Ferdinand de Gonzague 1527-1575, Louis de 
Nevers 1575-1595, Robert Fludd 1595-1637, J. Valentin 
Andréa 1637-1654, Robert Boyle 1654-1691, Isaac Newton 
1691-1727, Charles Radclyffe, Charles de Lorena, 
Maximilian de Lorena, Charles Nodier, Victor Hugo, Claude 
Debussy, Jean Cocteau. 

La început, am privit tabelul cu scepticism. Pe de-o 
parte, conținea o serie de nume pe care oricine se aşteaptă 
să le descopere pe o astfel de listă - numele unor 
personalități binecunoscute, de obicei asociate cu 
„ocultismul” şi „ezoterismul”. Pe de altă parte, cuprin-dea şi 
altele, la fel de ilustre, dar putin probabile - aparținând 
unor oameni greu de imaginat în postura de conducători ai 
unei societăți secrete. În acelaşi timp, multe dintre acestea 
din urmă sunt exact genul de nume pe care diverse societăți 
din secolul douăzeci au încercat adesea să şi le însuşească, 
atribuindu-şi astfel origini cât mai nobile. De exemplu, 
listele publicate de AMORC, aceşti ,rozi-crucienit 
contemporani din California, includ realmente toate 
personalitățile din istoria şi cultura Occidentului al căror 


crez se întâmplă să coincidă, fie şi numai tangential, cu cel 


al acestui ordin. Suprapunerea sau convergenta atitudinilor 
este prost gândită si hazardată, aiurindu-l pe „inițiat. Astfel, 
se pretinde că Dante, Shakespeare, Goethe şi nenumărați 
alții au fost „rozicrucieni” — insinuîndu-se că erau membri în 
toată puterea cuvântului şi îşi îndeplineau cu regularitate 
toate datoriile față de ordin. 

Atitudinea noastră inițială față de lista de mai sus a 
fost la fel de cinică. Subliniem încă o dată că aceasta 
conține nume extrem de previzibile - nume asociate cu 
„ocultismul” şi „ezoterismul”. Nicolas Flamel, de exemplu, 
este cel mai celebru şi mai cel mai adesea menționat în 
diverse documente dintre alchimiştii medievali. Robert 
Fludd, un filozof din secolul al şaptesprezecelea, a fost un 
promotor al doctrinei hermetice şi al altor discipline oculte. 
Johann Valentin Andréa, un german contemporan cu Fludd, 
a scris, printer altele, câteva lucrări care prezentau mitul 
fabulosului Chistian Rosenkreuz. Mai apar, de asemenea, 
nume ca Leonardo da Vinci şi Sandro Filipepi, care este mai 
bine cunoscut drept Botticelli. Sunt incluşi savanți celebri, 
ca Robert Boyle şi Sir Isaac Newton. Şi se pretinde că, în 
ultimele două secole, printre marii maeştri ai Prioriei din 
Sion s-au numărat personalităţi ale culturii universale, ca 
Victor Hugo, Claude Debussy şi Jean Cocteau. 

Prin includerea unor astfel de nume, lista din Dossiers 


secrets nu poate decât să devină suspectă. Este aproape de 


neconceput că unele dintre personalităţile citate ar fi condus 
o societate secretă — si, cu atât mai mult, una devotată 
intereselor ,oculte” şi „ezoterice”. Boyle si Newton, de 
exemplu, sunt nume pe care oamenii secolului douăzeci nici 
nu se gândesc să le asocieze cu „ocult şi „ezoteric”. Nu 
acelaşi lucru se poate spune despre Hugo, Debussy şi 
Cocteau, dar aceştia sunt mult prea bine cunoscuţi, au fost 
obiectul prea multor cercetări şi subiectul prea multor 
scrieri pentru a se a putea crede că ar fi fost şi „mari 
maeştri” ai unui ordin secret. În orice caz, este greu de 
imaginat că, dacă aşa ar fi stat lucrurile, nimic nu ar fi ieşit 
la iveală. 

Pe de altă parte, aceste nume ilustre nu sunt 
singurele de pe listă. Majoritatea celorlalte le aparțin unor 
nobili europeni de rang înalt, multe dintre acestea fiind 
necunoscute - nefamiliare nu numai pentru cititorii 
obişnuiţi, ci şi pentru istoricii profesionişti. Unul ar fi, de 
pildă, Guillaume de Gisors, despre care se spune că, în 
1306, ar fi organizat Prioria din Sion ca pe o „francmasonerie 
hermetică”. Un altul este bunicul lui Guillaume, Jean de 
Gisors, prezentat ca primul mare maestru independent al 
Sion-ului, cel căruia i s-a încredințat această funcţie în 
1188, după „tăierea ulmului” şi separarea de Templu. Din 
punct de vedere istoric, nu există dubii în ceea ce priveşte 


existența lui Jean de Gisors. S-a născut în 1133 şi a murit 


în 1220. Este mentionat în cronici şi se ştie că a fost, cel 
puţin, seniorul vestitei fortărețe din Normandia în care 
aveau loc, conform înțelegerii existente, întâlnirile dintre 
regii Angliei şi ai Franţei, ca aceea din 1188, cunoscută 
datorită tăierii ulmului. După toate aparențele, Jean era un 
feudal extrem de influent şi de bogat şi, până în 1193, a fost 
vasalul regelui Angliei, țară în care se ştie că deținea, pe 
lângă proprietățile din Sussex, moşia Titchfield din 
Hampshire.83 

Conform Dossiers secrets, în 1169 a avut, la Gisors, o 
întrevedere cu Thomas Becket — dar scopul nu este precizat. 
Am reuşit să găsim dovezi care atestă că Becket a fost într- 
adevăr la Gisors în 116984, fiind aşadar posibil ca el să fi 


venit în contact cu seniorul fortăreței, dar nu am descoperit 


s3 Loyd, Origins of Anglo-Norman Families (Originile familiilor Anglo- 
Normande), pagina 45 sq. Şi Powicke, Loss of Normandy (Pierderea 
Normandiei), pagina 340. 


84 Roger de Hoveden, Annals, volumul I, pagina 322. Se specifică 
următoarele: „Thomas, arhiepiscopul de Canterbury, şi câțiva dintre 
tovarăşii săi de exil, au venit la o întâlnire cu mesagerii, care a avut loc 
la Saint Martin, între Gisors şi Trie...” Acest loc de întâlnire plasat între 
două castele învecinate este chiar cel în care se afla faimosul ulm ce 
avea să fie tăiat mai târziu. În Voyages Pittoresques (Călătorii pitoreşti) 
(Normandy, volumul 2, pagina 138), Charles Nodier spune:, Acolo (sub 
ulmul de la Gisors), Thomas de Cantenbury a fost pregătit pentru 
martiriu.” Este o afirmație provocatoare, dar cu un substrat greu de 
desluşit. 


nici o înregistrare care să confirme întrevederea celor doi 
bărbați. 

Pe scurt, despre Jean de Gisors nu au ajuns până la 
noi decât câteva detalii lipsite de importanţă, greu de 
urmărit. Se pare că istoria nu a păstrat alte urme, cu 
excepția existenței şi a titlului său. Faptele nu îi sunt 
menţionate - nu se ştie nici cum şi-a câştigat faima, nici 
datorită căror merite i s-a încredințat funcția de mare 
maestru al Sion-ului. Ne-am întrebat, aşadar, cum anume îşi 
dobândise Jean locul din lista marilor maeştri, 
presupunând că aceasta era autentică. lar dacă era doar o 
contrafacere ulterioară, de ce ar fi fost inclus în ea un 
personaj atât de obscur? 

Ni s-a părut plauzibilă o singură explicaţie care, de 
fapt, nu lămurea prea multe. La fel ca toate celelalte nume 
aristocratice de pe lista marilor maeştri ai Sion-ului, şi al lui 
Jean de Gisors se regăsea în genealogiile stufoase cuprinse 
în „documentele Prioriet. Ca şi ceilalți nobili insignifianti, 
aparținea pădurii de arbori genealogici a căror rădăcină 
comună părea să fie, în ultimă instanță, dinastia 
merovingiană. De aceea ni s-a părut evident faptul că Prioria 
din Sion — în linii mari, cel putin — era o afacere de familie. 
Dintr-un anumit punct de vedere, ordinul lăsa impresia 


unei legături intime cu o anumită linie de sânge, cu o 


anumită descendență. lar această legătură de sânge explica, 
probabil, prezența nobililor în rândurile marilor maeştri. 

Lista citată la începutul capitolului sugerează că 
funcția de mare maestru al Sion-ului pendula între două 
grupuri distincte. Primul este cel alcătuit din personalități 
de vază care - datorită formaţiei lor ezoterice, artistice sau 
ştiinţifice - ocupă locuri marcante în tradiţia, istoria şi 
cultura occidentală. Din cel de al doilea fac parte membrii 
unei anumite încrengături de familii nobile - sau chiar 
regale - înrudite. Într-o anumită măsură, această alăturare 
ciudată avea darul de a face lista mai plauzibilă. Dacă 
cineva ar fi droit doar să-şi „fabrice o genealogie”, nu ar fi 
avut de ce să includă atât de multi aristocrați necunoscuți 
sau de mult căzuți în uitare. De exemplu, nu ar fi avut nici 
un sens prezența unui personaj ca Charles de Lorena — 
feldmareşal austriac din secolul al optsprezecelea si 
cumnatul împărătesei Maria-Tereza, care s-a dovedit absolut 
inept pe câmpul de luptă şi a fost învins în toate bătăliile 
purtate cu Frederik cel Mare al Prusiei. 

Cel putin în această privință, Prioria din Sion părea să 
fie, în aceeaşi măsură, modestă şi realistă. Nu pretindea că 
ar fi acţionat sub auspiciile unor genii sau „maeştri! 
supradotaţi, sau ,initiati” iluminati, sau sfinți, sau înţelepţi, 
sau nemuritori. Dimpotrivă, recunoştea că marii săi maeştri 


fuseseră oameni supuşi greşelii, că alcătuiau un eşantion 


reprezentativ al întregii specii umane - câteva genii, câteva 
personalități notabile, câteva „specimene mediocre”, câteva 
nulitäti, şi chiar câțiva neghiobi. 

Nu puteam decât să ne întrebăm ce rost ar fi avut 
includerea unui astfel de spectru pe o listă falsificată sau 
inventată. Dacă cineva doreşte să alcătuiască o listă 
imaginară cu mari maeştri, de ce să nu aleagă doar nume 
ilustre? Dacă vrea să-şi „fabrice o genealogie” care îi 
cuprinde pe Leonardo, Newton şi Victor Hugo, de ce să nu-l 
adauge si pe Dante, Michelangelo, Goethe şi Tolstoi - în 
locul unor necunoscuți ca Edouard de Bar şi Maximilian de 
Lorena? Şi de ce erau pe listă atât de multe „personalități de 
mâna a doua”? De ce să fi fost ales un scriitor relativ minor, 
ca Charles Nodier, în locul unui contemporan al său ca 
Byron sau Puşkin? De ce indiscutabil excentricul Cocteau în 
locul unor oameni cu prestigiul international al lui André 
Gide sau Albert Camus? Şi de ce să fi fost omise 
personalități ca Poussin, a cărui legătură cu misterul fusese 
deja stabilită? Astfel de întrebări ne-au obsedat şi au sfârşit 
prin a ne convinge că lista trebuia examinată înainte de a o 
respinge ca pe o înşelătorie grosolană. 

De aceea am trecut la o cercetare amplă şi detaliată a 
presupuşilor mari maeştri - le-am trecut în revistă 
biografiile, activităţile şi realizările. Pe parcursul acestui 


studiu ne-am străduit, în măsura în care a fost posibil şi în 


cazul fiecărui nume de pe listă, să răspundem unor anumite 


întrebări decisive: 


1) A existat vreun contact personal, direct sau indirect, 
între fiecare prezumtiv mare maestru, predecesorul său direct 
şi succesorul său imediat? 

2) A existat vreun grad de rudenie, de sânge sau de alt 
gen, a fiecărui prezumtiv mare maestru cu familiile 
menționate în genealogiile incluse în „documentele Prioriei” — 
sau cu oricare altă familie considerată a fi descendentă a 
Merovingienilor, şi mai ales cu casa ducală de Lorena? 

3) Se poate evidenția o conexiune între fiecare 
prezumtiv mare maestru si Rennes-le-Château, Gisors, 
Stenay, Saint Sulpice sau orice alt sit la care ne-au condus, în 
mod repetat, investigaţiile anterioare? 

4) Dacă Sion-ul s-a definit pe sine însuşi drept o 
„Jrancmasonerie hermetică”, a dat fiecare dintre presupuşii 
mari maeştri dovadă de o anumită predispozitie către 
doctrina lui Hermes Trismegistul sau de un anumit interes 


fată de societăţile secrete? 


Dacă informaţiile despre presupuşii mari maeştrii care 
ar fi condus ordinul înainte de anul 1400 au fost greu, 
uneori chiar imposibil, de obținut, cercetările legate de cei 


mai apropiaţi de epoca noastre au avut rezultate uimitoare 


si consistente. Se putea stabili o legäturä între marea 
majoritate a acestora şi unul sau mai multe dintre siturile 
pe care le-am considerat relevante - Rennes-le-Château, 
Gisors, Stenay sau Saint Sulpice. Cele mai multe nume de 
pe listă erau ale unor persoane care aveau legături de sânge 
cu casa de Lorena sau erau legate într-un alt mod de 
aceasta; chiar şi Robert Fludd a fost profesorul fiilor lui 
Henric de Lorena. Începînd cu Nicolas Flamel, toţi 
componenții listei au fost inițiați în doctrina hermetică şi 
asociați cu societăți secrete — şi este vorba chiar de anumite 
persoane, ca Boyle şi Newton, cărora nimeni nu s-ar fi grăbit 
să le atribuie astfel de preocupări. Şi, cu o singură excepție, 
fiecare prezumtiv mare maestru a venit în contact - uneori 
direct, alteori prin intermediul unor prieteni apropiați şi 
comuni — atât cu cel care l-a precedat cât şi cu cel care i-a 
succedat. Din cele pe care le-am descoperit, lanțul părea 
rupt într-un singur loc. Şi chiar şi această ruptură, apărută 
în preajma Revoluţiei Franceze, între Maximilian de Lorena 
şi Charles Nodier, nu este stabilită definitiv. 

Contextul acestui capitol nu ne permite să-l 
prezentăm pe fiecare prezumtiv mare maestru cu lux de 
amănunte. Unii sunt persoane puţin cunoscute, a căror 
importanță poate fi remarcată doar privindu-i din 
perspectiva unei anumite epoci, iar pentru a le releva 


întreaga însemnătate ar fi necesare lungi incursiuni pe 


tărâmuri uitate ale istoriei. Iar celebrităţile ar fi imposibil de 
analizat în numai câteva pagini. 

Ca urmare, materialul bibliografic relevant în ceea ce 
priveşte atât personalitatea fiecărui prezumtiv mare maestru 
cât şi conexiunile ce îi unesc a fost consemnat într-o anexă 
a lucrării. În capitolul de față vom insista doar asupra 
evoluției evenimentelor sociale şi culturale în cadrul căreia 
personalitățile înscrise pe listă au jucat un rol colectiv. 
Pentru că tocmai în această evoluție investigaţiile noastre au 


identificat amprenta clară a Prioriei din Sion. 


RENE D'ANJOU 


Deşi putin cunoscut astăzi, René d'Anjou - „Bunul 
Rege René”, cum i se spunea - a fost una dintre cele mai 
importante personalități ale culturii europene din perioada 
prerenascentistă. Născut în 1408, pe parcursul vieţii sale a 
reuşit să devină deținătorul unui impresionant şir de titluri. 
Dintre cele mai importante, se pot enumera: conte de Bar, 
conte de Provence, conte de Piedmont, conte de Guise, duce 
de Calabria, duce de Anjou, duce de Lorena, rege al 
Ungariei, rege al Neapolelui şi Siciliei, rege al Aragonului, 
Valenciei, Majorcăi şi Sardiniei — şi, probabil cel mai sonor, 
rege al Ierusalimului. Cel din urmă era, desigur, în 


întregime onorific. Cu toate acestea, sugera o continuitate 


care cobora până la Godfroi de Bouillon şi recunoscută de 
ceilalți potentati europeni. Una din fiicele sale, Marguerite 
d'Anjou, s-a căsătorit în 1445 cu Henric al VI-lea al Angliei 
şi a avut un rol proeminent în Războiul celor Două Roze. 

La începuturile sale, ascensiunea lui René d'Anjou 
pare să fi fost într-un mod obscur legată de aceea a Ioanei 
d'Arc. Din cât se ştie, Ioana d Arc era născută în oraşul 
Domremy, aflat în ducatul Bar, ceea ce o include printre 
supusii lui René. Prima amprentă pe care a lăsat-o în istorie 
a fost apariţia ei în fortăreața Vaucouleurs, aflată, pe cursul 
râului Meuse, cu câteva mile în amonte față de Domremy. 
infätisindu-i-se comandantului, Ioana i-a adus la cunoştinţă 
misiunea ei „divină” — de a salva Franța de invadatori şi de 
se asigura că Delfinul, mostenitorul lui Carol al VII-lea, va fi 
încoronat rege. Pentru a şi-o putea duce la îndeplinire, 
trebuia să ajungă în preajma Delfinului, la curtea acestuia 
de la Chinon, pe Loara, cea ce însemna parcurgerea unei 
distanțe mari către sud-vest. Dar ea nu venise să-i ceară 
comandantului de la Vaucouleurs ajutor pentru a ajunge la 
Chinon, ci pentru a solicita o audiență specială la ducele de 
Lorena - socrul şi totodată fratele bunicului lui René. 

Din respect pentru dorința ei, loanei i s-a acordat 
audiența la duce, în capitala acestuia, la Nancy. Se ştie că, 
atunci când ea a ajuns acolo, era prezent si René d' Anjou. 


Iar când ducele de Lorena a întrebat-o ce dorea, ea a 


formulat un räspuns limpede, care continuä sä-i uimeascä 
pe istorici: „Pe fiul (ginerele) täu, un cal si nişte bărbați 
destoinici care să mă însoțească în Franța”.85 

Atât atunci cât şi mai târziu, s-au făcut foarte multe 
speculaţii legate de natura legăturii dintre René şi Ioana. 
Conform anumitor surse, probabil inexacte, cei doi ar fi fost 
amanți. Dar ce se ştie cu certitudine este că se cunoşteau şi 
că René era de față când Ioana a purces să-şi îndeplinească 
misiunea. Mai mult decât atât, cronicarii din acea vreme 
susțin că René a însoţit-o pe drumul către curtea Delfinului 
de la Chinon. Şi asta nu e tot. Aceleaşi cronici afirmă că ar fi 
fost într-adevăr alături de ea şi în timpul asediului Orléans- 
ului.86 

Dar se pare că în secolele următoare s-a acționat în 
mod systematic în scopul ştergerii tuturor urmelor 
posibilului rol jucat de René în viața Ioanei. Biografii recenți 
ai acestuia nu pot da lămuriri legate de resedintele şi 
activităţile sale dintre anii 1429 şi 1431 - punctul culminant 


al ascensiunii loanei. De obicei, se presupune, în mod 


85 Lecoy de la Marche, Le Roi Rene (Regele Rene), volumul I, pagina 69. 
Ducele de Lorraine nu a avut fii şi, conform uzanțelor vremii, cel la care 
se referă Ioana este Rene. 


86 Vezi Staley, King Rene d'Anjou (Regele Rene de Anjou), pagina 153 sq. 


implicit, că ar fi vegetat la curtea ducală din Nancy, dar nu 
există nici o dovadă care să susțină o astfel de ipoteză. 

Circumstantele existente pledează în favoarea faptului 
că René ar fi insotit-o pe Ioana la Chinon. Pentru că acolo 
exista, atunci, o singură personalitate dominantă, Iolande 
d'Anjou. lolande îl susținea pe febrilul şi influentabilul delfin 
cu permanente infuzii de curaj. 

Iolande şi-a atribuit, nu se ştie din ce motiv, rolul de 
ocrotitoare si susținătoare a loanei. lolande a înfrânt 
rezistența curții regale față de tânăra vizionară şi a obţinut 
permisiunea ca aceasta să însoțească armata la Orleans. 
lolande l-a convins pe delfin că Ioana ar fi putut fi într- 
adevăr aceea care aducea izbăvirea, aşa cum pretindea. Şi 
tot Iolande a pus la cale căsătoria delfinului - cu propria ei 
fiică. Iar lolande era mama lui René d'Anjou. 

După ce am luat în consideraţie toate aceste detalii, 
am devenit din ce în ce mai convinşi, ca de altfel multi 
istorici contemporani, că, din umbră, se înfiripase ceva — o 
intrigă complicată, urzită la nivel înalt sau un plan temerar. 
Cu cât o cercetam mai mult, cu atât ascensiunea 
meteoritică a loanei d'Arc începea să ne sugereze o „punere 
în scenă” - ca şi cum cineva, folosindu-se de legendele 
populare despre o „fecioară din Lorena” şi manipulind cu 
ingeniozitate psihologia maselor, imaginase şi orchestrase 


aşa-numita misiune a Fecioarei din Orléans. Fireşte, aceasta 


nu implicä existenta unei societäti secrete. Dar face ca 
existența acesteia să fie, indiscutabil, mult mai plauzibilă. 
Şi, dacă o astfel de societate a existat într-adevăr, este foarte 


posibil să fi fost condusă de René d'Anjou. 


RENE SI ARCADIA 


Dacă tinereţea lui René a fost asociată cu Ioana d'Arc, 
ultima parte a vieţii sale a fost, în marea ei majoritate, mult 
mai putin războinică. Spre deosebire de cei mai multi dintre 
contemporanii săi, a fost mai degrabă curtean decât soldat. 
Din acest punct de vedere, s-a născut mai devreme decât ar 
fi trebuit; cu alte cuvinte, a fost un exponent al viitorului, 
un precursor al principilor italieni insetati de cultură din 
vremea Renaşterii. Poate fi descris drept un bărbat extrem 
de cultivat, un scriitor prolific ale cărui cărți au fost 
iluminate de propria sa înțelepciune. A compus atât poezii şi 
alegorii mistice, cât si compendii cu regulamentele 
turnirurilor. S-a străduit să promoveze cunoştinţele 
avansate şi, la un moment dat, l-a avut în slujba sa pe 
Cristofor Columb. Şi-a însuşit cunoştinţe ezoterice si a 
inclus printre curtenii săi un astrolog, cabalist şi medic 
iudeu, cunoscut ca Jean de Saint-Remy. Conform anumitor 


relatări, acesta era bunicul lui Nostradamus, celebrul profet 


din secolul al saisprezecelea care urmează să apară, de 
asemenea, în povestea noastră. 

René era interesat, printre altele, de cavalerism, de 
legendele arthuriene şi de cele ale Graal-ului. Se pare că 
acesta din urmă îl preocupa, într-adevăr, în mod deosebit. 
Se spune că era foarte mândru de o cupă magnifică din 
porfir roşu, care, afirma el, fusese folosită la nunta de la 
Cana. Pretindea că o găsise la Marsilia, acolo unde, conform 
legendelor, Maria Magdalena ar fi debarcat aducând cu sine 
Graal-ul. Şi alte cronici menţionează o cupă aflată în posesia 
lui René - probabil aceeaşi — pe care era gravată o inscripție 


misterioasă: 


Qui bien beurra 
Dieu voira. 

Qui beurra tout d'une baleine 
Voira Dieu et Madeleine.87 
(Cine va bea cu nădejde 
În va zări pe Dumnezeu. 

Cel ce va goli cupa dintr-o sorbitură 


Îi va zări pe Dumnezeu şi pe Maria Magdalena.) 


87 Staley, King Rene d 'Anjou, pagina 29. Inscripţia fusese gravată chiar 
de Rene. 


Nu ar fi incorect să considerăm că René d'Anjou a 
avut o contribuție majoră la declanşarea fenomenului astăzi 
numit Renaştere. Datorită numeroaselor sale posesiuni din 
Italia, a petrecut câţiva ani în această ţară iar prietenia 
strânsă cu membrii familiei Sforza, casa domnitoare din 
Milano, i-a dat ocazia să vină în contact cu familia Medici 
din Florența. Din acest motiv, considerăm că influenţa lui 
René asupra lui Cosimo de Medici l-a determinat pe acesta 
din urmă să treacă la punerea în practică a unor proiecte 
ambitioase, destinate să transforme civilizația occidentală. 

În 1439, pe când René se afla în Italia, Cosimo de 
Medici a început să trimită, în întreaga lume, agenţi care să 
caute manuscrise antice. Apoi, în 1444, a fondat biblioteca 
San Marco, prima bibliotecă publică din Europa, făcând 
astfel primul pas către înlăturarea monopolului bisericii 
asupra cunoaşterii. La cererea expresă a lui Cosimo, 
doctrinele platonică, neo-platonică, pitagoreică şi hermetică 
au fost traduse pentru prima oară şi au devenit uşor 
accesibile. 

Tot Cosimo a hotărât înființarea unui curs de limbă 
greacă la Universitatea din Florența, pentru prima oară în 
Europa, după o întrerupere de şapte sute de ani. De 
asemenea, s-a ocupat de fondarea unei academii de studii 
pitagoreice şi platonice. Academia lui Cosimo a dus la 


apariția de numeroase instituții similare în întreaga 


peninsulă Italicä, acestea devenind apoi avanposturi ale 
tradiției ezoterice occidentale. Şi astfel a început să 
înflorească extraordinara cultură a Renaşterii. 

Pe lângă faptul că a contribuit într-o anume măsură 
la constituirea acestor academii, se pare că René d'Anjou a 
şi conferentiat, în cadrul acestora, despre una dintre temele 
lui simbolice favorite - Arcadia. Se poate afirma cu 
certitudine că, prin eforturile lui René, tema Arcadiei şi-a 
făcut debutul în cultura occidentală creştină. De exemplu, 
în 1449, la curtea sa de la Tarascon, René a pus în scenă o 
serie de pas d ‘armes - un hibrid bizar rezultat din 
combinarea unui turnir cu o pantonimă, în cadrul căruia 
cavalerii care se atacau unul pe altul cu lancea interpretau, 
în acelaşi timp, un fel de dramă, de piesă de teatru. Unul 
dintre cele mai renumite astfel de spectacole realizate de 
René se numea „Pas d ‘armes al Păstoriței”. 

Interpretată de metresa sa din acea vreme „Păstorița” 
era, în mod explicit, o figură arcadiană, întrupiînd atât 
atributele romantice cât şi pe cele filozofice. Ea prezida un 
turnir în care cavalerii îşi asumaseră identități alegorice, 
reprezentând valori şi idei contradictorii. lar evenimentul a 
fost prima şi singura contopire a legendei pastorale a 
Arcadiei cu o ceremonie a Mesei Rotunde şi cu misterele 
Sfântului Graal. 


Arcadia mai apare şi cu alte ocazii în lucrările lui 
René. Este reprezentată, în mod frecvent, printr-o fintinä 
sau printr-o piatră de mormânt, ambele simboluri fiind 
asociate cu un râu subteran. De obicei, se consideră că este 
vorba despre Alpheus - cel mai important râu din actuala 
Arcadie din Grecia, despre ale cărui ape subterane se spune 
că răzbat din nou la suprafață în Fântina Arethusa din 
Sicilia. Din negurile antichităţii şi până la „Kubla Khan”, 
poemul lui Coleridge, Alpheus a fost considerat un râu 
sacru. Însăşi rădăcina numelui său coincide cu cea a 
cuvântului grecesc „Alpha, însemnind „primu? sau 
„izvorul”. 

Se pare că, pentru René, motivul râului subteran era 
extrem de bogat în rezonanțe simbolice şi alegorice. Printre 
altele, ar putea sugera tradiţia ezoterică „subterană a 
doctrinelor pitagoreice, gnostice, cabalistice şi hermetice. 
Dar ar mai putea avea şi o altă semnificaţie, făcând aluzie la 
ceva mai mult decât o serie de doctrine, poate la informații 
despre un fapt ieşit din comun - la un anumit „secret 
transmis, în mod tainic, din generație în generație. Şi ar mai 
putea sugera o linie de sânge nerecunoscută şi de aceea 
„subpământeană”. 

În cazul academiilor italiene, imaginea „râului 
subteran” pare să fi fost investită cu toate aceste înțelesuri. 


Şi se regăseşte frecvent - într-adevăr atât de des încât înseşi 


academiile au fost adesea desemnate ca „arcadiene.” Astfel, 
în 1502, a fost publicată o lucrare semnificativă, un lung 
poem intitulat Arcadia şi aparținându-i lui Jacopo 
Sannazaro - iar din anturajul italian al lui René d'Anjou 
făcuse parte, cu câțiva ani înainte, un anume Jacques 
Sannazaro, probabil tatăl poetului. În 1553, poemul a fost 
tradus în limba franceză. Şi, ceea ce este destul de 
interesant, i-a fost dedicat cardinalului de Lenoncourt — 
strămoşul acelui conte de Lenoncourt care, în secolul 
douăzeci, a întocmit genealogiile incluse în „documentele 
Prioriet’. 

Pe parcursul secolului al saisprezecelea, Arcadia si 
„râul subteran” au devenit o modă, ocupind un loc 
proeminent în cultura epocii. În Anglia, au fost sursa de 
inspirație a celei mai importante dintre lucrările lui Sir 
Philip Sidney, Arcadia.88 În Italia, au inspirat personalități 
ilustre, ca Torquato Tasso - a cărui capodoperă, Ierusalimul 
eliberat, se referă ca cucerirea Oraşului Sfânt de către 


Godfroi de Bouillon. Iar în secolul al saptesprezecelea, 


88 Sir Philip Sidney era un colaborator al lui John Dee şi, de asemenea, 
un inițiat în doctrina hermetică. Frances Yates consideră că autorul 
manifestelor rozi-cruciene este John Dee - Yates, Occult Philosophy 
(Filosofia ocultă), pagina 170 sq. Pentru mai multe informaţii despre 
Sidney şi Dee, vezi French, John Dee. Sidney îşi dăduse foarte bine 
seama de existența „râului subteran” din cultura europeană. 


motivul Arcadiei a atins apogeul prin tabloul lui Poussin, 
Les Bergers d ‘Arcadie. 

Cu cât cercetam mai mult acest subiect, cu atât iesea 
mai mult în evidență faptul că ceva anume - un anumit gen 
de tradiție, un sistem de valori sau atitudini sau poate un 
ansamblu specific de informaţii — era în permanenţă sugerat 
prin „râul subteran”. Această imagine pare să fi căpătat 
proporții obsesive în conştiinţa unor anumite familii de rang 
înalt care aveau de jucat un rol în politica epocii — si care 
figurează, fără excepţie, în genealogiile din „documentele 
Prioriei”. Se pare, de asemenea, că aceste familii au transmis 
imaginea către protejatii lor din lumea artelor. După toate 
aparențele, ceva anume a fost preluat, de la René d'Anjou, 
de către familiile Medici, Sforza, Este şi Gonzaga - din cea 
din urmă provenind, conform „documentelor Prioriei”, doi 
mari maeştri ai Sion-ului, Ferrante de Gonzaga şi Louis de 
Gonzaga, duce de Nevers. lar de la aceştia a trecut mai 
departe, croindu-şi drum către operele celor mai de seamă 
poeți şi pictori ai vremii, printre care se numără Botticelli şi 


Leonardo da Vinci. 


MANIFESTELE ROZICRUCIENE 


O răspîndire aparent similară a ideilor a avut loc, în 


secolul al şaptesprezecelea, mai întâi în Germania, apoi în 


Anglia. În 1614 a apärut primul dintre asa-numitele 
manifeste rozicruciene, fiind urmat de al doilea în anul 
următor. Ambele au fost generatoare de tulburări, stârnind 
mânia bisericii şi a iezuiţilor şi fiind sprijinite cu un 
entuziasm pasional de facțiunile liberale din Europa 
protestantă. 

Printre cei mai elocventi şi influenţi reprezentanţi ai 
ideilor rozicruciene s-a numărat Robert Fludd, menţionat ca 
al şaisprezecelea mare maestru al Prioriei din Sion, fiind în 
fruntea acesteia în perioada 1695-1637. 

Printre altele, manifestele rozicruciene au răspândit 
povestea legendarului Christian  Rosenkreuz.8 Ele 
proveneau dintr-o frätie secretă, „invizibilă”, de inițiați din 
Germania şi din Franţa şi promiteau transformarea lumii şi 
a cunoştinţelor umane în concordanță cu principiile 
ezoterice hermetice - cu „râul subteran” care, pornind de la 
René d'Anjou, străbătuse Renaşterea. Era anunțată o nouă 
epocă de libertate spirituală, o epocă în care omul urma să 
se elibereze de vechile restricţii, să desferece până atunci 
somnolentele „secrete ale naturii” şi să îşi ţină în frâu 
propriul destin în deplină concordanţă cu armonioasele legi 


cosmice universale. În acelaşi timp, manifestele erau 


89 Toate manifestele sunt reproduse în Waite, Real History of the 
Rosicrucians (Adevărata istorie a rozicrucienilor). 


incendiare din punct de vedere politic, atacând cu virulentä 
biserica catolicä si vechiul Sfânt Imperiu Roman. În prezent, 
credința generală este că manifestele au fost compuse de un 
teolog german, adept al ezoterismului, Johann Valentin 
Andréa, aflat pe lista marilor maeştri ai Prioriei din Sion 
după Robert Fludd. 

lar dacă nu au fost scrise de Andrea, au avut cu 
siguranţă drept autori pe unul sau mai multi dintre confrații 
acestuia. În 1616 a apărut al treilea manifest rozicrucian, 
Die Chymische Hochzeit des Christian Rosencreutz. Ca şi 
cazul primele două broşuri, autorul era, inițial, necunoscut, 
însă, ulterior, însuşi Andréa a recunoscut că îl compusese 
ca pe o „glum sau ca pe o comedie. Die Chymische 
Hochzeit este o alegorie ezoterică complexă a cărei influență 
s-a făcut ulterior simțită în lucrări ca Faust de Goethe. 
După cum a demonstrat Frances Yates, conţine ecouri 
inconfundabile ale operei lui John Dee, un adept englez al 
ezoterismului, care l-a influențat şi pe Robert Fludd. În 
manifestul lui Andrea se regăsesc şi rezonanțe ale legendelor 
Graal-ului şi ale cavalerilor templieri - despre Christian 
Rosenkreuz se povesteşte, de exemplu, că purta o tunică 
alba cu o cruce roşie pe umăr. Iar în desfăşurarea narațiunii 
este inclusă o piesă de teatru - o alegorie în interiorul altei 
alegorii. În piesă apare o prințesă dintr-o stirpe „regală 


nespecificată, ale cărei domenii de drept au fost uzurpate de 


către mauri şi care ajunge pe tärm într-un cufăr de lemn. În 
continuare, piesa de teatru se referă la vicisitudinile cărora 
le face față eroina şi apoi la nunta ei cu un print care o va 
ajuta să-şi recâştige moştenirea. 

Cercetările noastre au scos la iveală diverse legături 
de gradul al doilea şi chiar al treilea între Andréa şi familiile 
ale căror genealogii figurează printre documentele Prioriei de 
Sion. Totuşi, nu am descoperit nici o legătură directă sau de 
gradul întâi, cu posibila excepţie a lui Friedrich, elector 
palatin al Rinului. Acesta era nepotul unui important lider 
protestant francez, Henri de la Tour d'Auverne, viconte de 
Turenne şi duce de Bouillon - vechiul titlu al lui Godfroi de 
Bouillon. Henri avea, de asemenea, legături cu familia 
Longueville, care ocupă un loc important atât în 
„documentele Prioriei' cât si în investigația noastră. lar în 
1591 s-a străduit din răsputeri să cucerească oraşul Stenay. 

În 1613, Friedrich Palatinul s-a căsătorit cu Elizabeth 
Stuart, fiica regelui Iacob I al Angliei, nepoata lui Mary, 
regina Scoției şi strănepoata lui Marie de Guise — iar de 
Guise era ramura mezină a casei de Lorena. Cu un secol în 
urmă, Marie de Guise fusese măritată cu ducele de 
Longueville şi apoi, după moartea acestuia, cu Iacob al V-lea 
al Scoției. Astfel s-a creat o alianță dinastică între casele 
Stuart şi Lorena. În consecință, membrii familiei Stuart au 


început să figureze, fie şi numai periferic, în genealogiile din 


„documentele Prioriet’; iar Andréa, ca şi alți trei prezumtivi 
mari maeştri care i-au urmat, au avut unele interese față de 
casa regală a Scoției. 

În vremea sa, casa de Lorena a fost, în mare măsură, 
eclipsată. Dacă Sion-ul a avut o activitate coerentă şi activă 
în acea perioadă, s-ar putea să-şi fi transferat loialitatea, cel 
putin partial sau temporar, către mai influenta familie 
Stuart. În orice caz, după căsătoria sa cu Elizabeth Stuart, 
orientarea ezoterică s-a făcut simțită la curtea lui Friedrich 
Palatinul din Heidelberg. Iată ce scria Frances Yates: 

„În Palatinat se forma o nouă cultură care provenea, în 
mod direct, din epoca Renaşterii, dar căreia i se adăugaseră 
multe tendințe contemporane, o cultură ce ar fi putea fi 
definită prin adjectivul „rozicrucian”. Friedrich Palatinul era 
principele în jurul căruia se învolburau astfel de curente 
profunde, iar reprezentanţii acestora sperau să se ajungă la 
exprimarea politico-religioasă a aspirațiilor lor. Mişcarea lui 
Friedrich... a fost o încercare de a le da acelor curente o 
expresie politico-religioasă, de a înfăptui o reformă hermetică 
ideală, având drept nucleu un print autentic... 

Astfel... au fost create o cultură şi un stat „rozicrucian” 


a cărui capitală era Heidelberg-ul. „90 


90 Yates, Rosicrucian Enlightenment (luminarea Rozicruciană), pagina 
125. 


Pe scurt, se pare că anonimii ,rozicrucient şi 
simpatizantii lor îi conferiseră lui Friedrich un simț al 
misionariatului, atât din punct de vedere spiritual cât şi din 
punct de vedere politic. Iar el şi-a însuşit fără ezitare atât 
rolul care i s-a impus, cât şi speranțele şi perspectivele 
aferente. De aceea a acceptat coroana Boemiei când, în 
1618, i-a fost oferită de nobilii rebeli. Fapta sa a stârnit 
mânia Papalității şi a Sfântului Imperiu Roman şi a 
precipitat haosul Războiului de Treizeci de Ani. Timp de doi 
ani, el si Elizabeth au fost exilați în Olanda, iar Heidelberg- 
ul a fost înțesat de trupe catolice. 

lar în următorul sfert de veac, Germania a devenit 
principalul teatru de luptă al celui mai înverşunat, sângeros 
şi costisitor conflict din istoria Europei de dinainte de 
secolul douăzeci - un conflict în timpul căruia biserica 
aproape că a reuşit să-şi reimpună hegemo-nia de care se 
bucurase în Evul Mediu. 

În sânul harababurii dezläntuite în jurul său, Andréa 
a creat o rețea de societăți mai mult sau mai putin secrete, 
cunoscute sub numele de Unio Christiana (Uniunile 
Creştine). Conform proiectului său, fiecare dintre aceste 
societăți era condusă de câte un prinț a cărui identitate nu 


era cunoscută şi care era asistat de alți doisprezece, 


împărțiți în grupuri de câte trei - fiecare trebuind să fie 
specializat într-un domeniu prestabilit de studiu.9! 

Scopul initial al acestor organizații era transmiterea 
cunoştinţelor considerate a fi în pericol - cu precădere a 
celor mai recente descoperiri ştiinţifice, dintre care 
majoritatea erau etichetate de către biserică drept eretice. 
Însă, în acelaşi timp, Uniunile Creştine funcționau şi ca un 
refugiu pentru persoanele care se ascundeau de Inchizitie — 
aceasta însotise arma-tele catolice invadatoare şi intenționa 
să smulgă din rădăcini orice urmă a gândirii rozicruciene. 
Multi cărturari, oameni de ştiinţă, filozofi şi adepți ai 
ezoterismului şi-au găsit adăpost în instituţiile lui Andrea. 
Dintre aceştia, multi au reuşit să ajungă în Anglia - unde se 
aflau în siguranță şi unde Francmasoneria tocmai începea 
să prindă contur. Se poate spune că Uniunile Creştine au 
contribuit în mod semnificativ la organizarea sistemului 
lojilor masonice. 

Printre europenii refugiați în Anglia se aflau câțiva 
dintre colaboratorii apropiați ai lui Andrea: de exemplu, 
Samuel Hartlib, Johann Komensky, mai bine cunoscut sub 
numele de Comenius, cu care Andréa a corespondat fără 
întrerupere, Theodore Haak, care era şi prieten intim cu 


Elizabeth Stuart si păstra legătura cu ea prin 


91 Ibid., pagina 192. 


corespondență, si doctorul John Wilkin, fost capelan 
personal al fiului lui Friedrich Palatinul şi viitor episcop de 
Chester. 

Odată ajunşi în Anglia, aceşti bărbaţi au stabilit 
legături strânse cu cercurile masonice. De exemplu, erau 
prieteni apropiaţi cu Robert Moray, a cărui primire într-o 
lojă masonică, în 1641, a fost unul dintre primele astfel de 
evenimente consemnate, cu Elias Ashmole, un anticar 
expert în ordine cavalereşti, admis în masonerie în 1656, şi 
cu Robert Boyle, acel tânăr precoce care nu era francmason, 
ci membru al unei societăți secrete mai putin cunoscute.?2 

Nu există dovezi concrete care să ateste că societatea 
respectivă ar fi fost Prioria din Sion, dar, conform 
„documentelor” acesteia, Boyle a fost succesorul lui Andréa 
ca mare maestru al Sion-ului. În timpul Protectoratului lui 
Cromwell, mințile neobosite ale acestor englezi şi europeni s- 
au reunit formînd „colegiul invizibil” - aşa cum l-a numit 


Boyle în replică la manifestele „rozicruciene”. 


% În păstrarea Societăţii Regale există câteva scrisori ale lui Robert 
Boyle referitoare la un grup numit Societatea Cabalistică Sacra a 
Filosofilor, în care fusese primit. După toate aparențele, această societate 
se afla în Franța. Vezi Maddi-son, Life of... Robert Boyle (Viaţa lui... 
Robert Boyle), pagina 166 sq. 


După restaurarea monarhiei în anul 1660, „colegiul 
invizibil” a devenit Societatea Regală%, ce îl avea drept 
protector şi sponsor pe regele Carol al II-lea din dinastia 
Stuart. Aproape toți membrii fondatori ai Societăţii Regale 
erau francmasoni. Se poate argumenta astfel că, cel putin în 
momentul înființării, Societatea Regală era o instituţie 
cvasimasonică - provenind, prin intermediul Uniunilor 
Creştine ale lui Andréa, din „Confreria  Rozicruciană 
Invizibilă”. Dar nu s-a ajuns astfel la apogeul „râului 
subteran”. 

Dimpotrivă, acesta a continuat să curgă de la Boyle 
către Sir Isaac Newton, menţionat ca următorul mare 
maestro al Sion-ului, îndreptându-se apoi către rețeaua 
complexă de afluenți reprezentată de organizațiile 


francmasonice din secolul al optsprezecelea. 


DINASTIA STUART 


Conform „documentelor  Prioriei”, succesorul lui 
Newton în funcția de mare maestru a fost Charles Radclyffe. 
Ca rezonanță, numele este departe de Newton sau de Boyle, 


sau chiar de Andréa. Într-adevăr, la început nici nu ştiam, 


93 Yates, Rosicrucian Enlightenment, pagina 223 sq. Frances Yates 
explică în ce constă legătura dintre mişcarea rozicruciană şi Societatea 
Regală. 


cu certitudine, cine a fost Charles Radclyffe. Dar, în urma 
cercetărilor întreprinse, acesta s-a dovedit a fi una dintre 
personalitățile secrete de o considerabilă importanță în 
istoria culturii secolului al optsprezecelea. 

Încă din secolul al şaisprezecelea, familia Radclyffe se 
număra printre cele mai influente din Northumberland. În 
1688, cu putin timp înainte de a fi detronat. Iacob al II-lea 
le-a acordat membrilor acesteia titlul de conti de 
Derwentwater. Charles Radclyffe s-a născut în 1693. Mama 
sa era fiica nelegitimă a lui Carol al Il-lea, provenită din 
legătura acestuia cu Moll Davis. Aşadar, din partea mamei, 
Radclyffe avea sânge regal - era nepotul penultimului 
monarh din dinastia Stuart. Era văr cu Bonnie Prince 
Charlie şi cu George Lee, conte de Lichfield — un alt nepot 
nelegitim al lui Carol al Il-lea. De aceea nu este surprinzător 
faptul că şi-a dedicat o mare parte a vieții cauzei dinastiei 
Stuart. 

În 1715, această cauză depindea de „Bătrânul 
Pretendent', Iacob al III-lea, care, exilat fiind, îşi avea pe 
atunci reşedinţa la Bar-le-Duc, sub protecţia specială a 
ducelui de Lorena. În acel an, atât Radclyffe, cât şi fratele 
său mai vârstnic, James, au participat la rebeliunea 
scotienilor. Amândoi au fost capturați şi întemnițați, James 
fiind executat. Între timp, Charles, cu mult curaj şi, după 


toate aparențele, cu ajutorul contelui de Lichfield, a fost 


protagonistul primei evadäri reuşite din închisoarea 
Newgate, refugiindu-se apoi printre Iacobiţii din Franţa. În 
anii ce au urmat, a devenit secretarul personal al „Tânărului 
Pretendent’, Bonnie Prince Charlie. 

În 1745, acesta din urmă a debarcat în Scoţia şi s-a 
angajat într-o donchijotească încercare de reinstaurare a 
Stuartilor pe tronul britanic. În acelaşi an, în timp ce 
încerca să i se alăture, Radclyffe a fost capturat la Dogger 
Bank, pe o corabie frantuzeascä. Un an mai târziu, „Tânărul 
Pretendent’ a suferit o înfrângere dezastruoasă în bătălia de 
la Culloden Moor. După câteva luni, Radclyffe şi-a găsit 
sfârşitul în Turnul Londrei, sub securea călăului. 

În timpul şederii lor în Franţa, Stuartii s-au implicat 
profund în răspîndirea francmasoneriei. Într-adevăr, sunt de 
obicei considerați întemeietorii unei forme aparte de 
francmasonerie, cunoscută drept „Ritul Scotian”, care a 
introdus grade mai înalte decât cele existente în alte sisteme 
masonice din epocă. Francmasoneria de Rit Scotian 
promitea inițierea în mistere de mai mari proporții, mistere 
mai profunde despre care se presupune că ar fi fost păstrate 
în Scotia şi transmise din generaţie în generație. De 
asemenea, stabilea conexiuni mult mai directe între 
francmasonerie si diverse preocupări considerate 


„rozicruciene” - ca, de exemplu, alchimia şi doctrinele 


cabalistică si hermetică. Si nu se ocupa doar de antichitate, 
ci şi de stadiul prezent al „lucrări!”. 

Este foarte posibil ca Francmasoneria de Rit Scotian 
să fi fost initial răspândită, dacă nu cumva chiar concepută, 
de Charles Radclyffe. În orice caz, se spune că, în 1725, el 
ar fi fondat, la Paris, prima lojă masonică de pe continent. În 
cursul aceluiaşi an sau poate în următorul, se pare că ar fi 
fost recunoscut drept mare maestru al tuturor lojilor 
franceze şi, cu un deceniu mai târziu, în 1736, este încă 
menţionat ca atare. În ultimă instanță, se pare că 
räspindirea francmasoneriei în secolul al optsprezecelea i se 
datorează lui Radclyffe mai mult decât oricui altcuiva. 

La această concluzie nu se poate ajunge cu uşurinţă, 
pentru că Radclyffe, mai ales după 1738, s-a menţinut 
relativ „în umbră”. Se pare că, într-o foarte mare măsură, a 
lucrat prin intermediari şi prin „avocați. Cel mai important 
şi cel mai celebru dintre aceştia a fost un personaj 
enigmatic, cunoscut drept cavalerul Andrew Ramsay.9 

Ramsay s-a născut în Scoţia, cam prin anii 1680. În 
tinerețe, a făcut parte dintr-o societate cvasimasonică şi 
cvasirozicruciană, numită Filadelfieni. Printre membrii 
acesteia se numărau cel putin doi prieteni apropiați ai lui 
94 Pentru mai multe informaţii despre Ramsay, vezi Walker, The Ancient 


Theology (Teologia antică), pagina 231 sq., şi Henderson, Chevalier 
Ramsay (Cavalerul Ramsay). 


Isaac Newton. Ramsay însuşi îl privea pe Newton cu deplin 
respect, considerându-l un rege al marilor ,initiati” ai 
misterelor - un om care redescoperise şi reconstituise 
adevărurile eterne tăinuite de misterele antice. 

Ramsay mai avea şi alte legături cu Newton. Colabora 
cu Jean Desaguliers, unul dintre cei mai buni amici ai lui 
Newton. În 1707, studiase matematica sub îndrumarea lui 
Nicolas Fatio de Duillier, cel mai apropiat prieten al lui 
Newton. Ca şi acesta, îşi afişa interesul şi simpatia față de 
camisarzi — o sectă de eretici din sudul Franței, asemenea 
catarilor, care au fost, la rândul lor, persecutați, si care 
reprezentau un fel de cauză de suflet pentru Fatio de 
Duillier. 

În 1710, Ramsay se afla la Cambrai si era foarte 
apropiat de filozoful mistic Fenelon, fost paroh la Saint 
Sulpice - care, chiar şi la vremea aceea, era un bastion al 
unei credințe îndoielnice. Nu se ştie cu exactitate când 
anume l-a cunoscut Ramsay pe Radclyffe, dar prin anii 
1720 dădea dovadă de ataşament față de cauza iacobitilor. 
Pentru o vreme a fost chiar preceptorul Lui Bonnie Prince 
Charlie. 

În ciuda legăturilor sale cu iacobitii, Ramsay a revenit 
în 1729 în Anglia, unde -— fără a se ține cont de aparenta sa 
lipsă de calificări adecvate - a fost primit fără întârziere în 


Societatea Regală. A devenit, de asemenea, şi membru al 


unei organizații mult mai obscure, numită Gentleman's Club 
of Spalding. Din acest „club” făceau parte bărbaţi ca 
Desaguiliers, Alexander Pope şi, până la moartea sa din 
1727, Isaac Newton. 

În 1730, Ramsay era din nou în Franţa şi activa din 
ce în ce mai intens în folosul francmasoneriei. Este atestată 
prezența sa la întruniri ale lojilor, împreună cu alte 
personalități marcante, printer care şi Desaguliers. Şi s-a 
bucurat de protecţia specială a familiei Tour d'Auvergue, 
viconti de Turenne şi duci de Bouillon - care, cu trei sferturi 
de veac înainte, se înrudiseră cu Friedrich Palatinul. În 
timpul lui Ramsay, ducele de Bouillon era văr cu Bonnie 
Prince Charlie şi se număra printre cele mai de seamă 
personalități din cadrul francmasoneriei. El i-a oferit o 
proprietate şi o reşedinţă în oraş lui Ramsey, pe care l-a 
numit şi preceptorul fiului său. 

În 1737, Ramsey a compus vestita sa Oration — o 
lungă expunere asupra istoriei francmasoneriei, care a 
devenit ulterior un document primordial pentru „lucrare”.95 
Pe baza acestei „Oraţii”, Ramsey a devenit cel mai de seamă 
purtător de cuvânt al masoneriei din epoca sa. Însă 


cercetările noastre ne-au convins că adevărata voce din 


95 Textul Oratiei este reprodus în Gould, History ofFreemasonry, volumul 
5, pagina 84 sq. 


spatele lui Ramsay era cea a lui Charles Radclyffe - care 
conducea loja, căruia Ramsey i-a predat discursul şi care a 
reapărut în 1743, ca principal organizator al funeraliilor lui 
Ramsay. Dar, dacă Radclyffe era forța din spatele lui 
Ramsay, se pare că acesta din urmă reprezenta legătura 
dintre Radclyffe şi Newton. 

În ciuda morţii premature a lui Radclyffe din 1746, 
seminţele sădite de el în Europa au continuat să dea roade. 
Imediat după 1750, s-a făcut remarcat un nou ambasador 
al francmasoneriei - un neamt numit Karl Gottlieb von 
Hund. Acesta pretindea că fusese inițiat în 1742 - cu un an 
înainte de moartea lui Ramsay şi cu patru înainte de a lui 
Radclyffe. Pretindea, de asemenea, că, atunci când avusese 
loc această ceremonie, fusese acceptat într-un nou system 
francmasonic, ce îi fusese încredințat de „superiori 
necunoscuţi” .96 

Iar aceştia, susținea Hund, erau asociaţi îndeaproape 
cu cauza iacobină. Într-adevăr, la început el chiar crezuse 
că bărbatul care condusese ceremonia inițierii sale fusese 
chiar Bonnie Prince Charlie. Şi, cu toate că se dovedise că 
nu acesta era adevărul, Hund a rămas cu convingerea că 


între acel personaj neidentificat şi „Tânărul Pretendent” 


%6 Waite, New Encyclopaedia of Preemasonry, volumul 2, pagina 353 sq., 
şi Le Forestier, La Franc-Maconnerie, pagina 126 sq. 


exista o legătură tainică. De aceea presupunerea că Acela 
care a prezidat inițierea a fost Charles Radclyffe pare 
rezonabilă. 

Sistemul francmasonic în care fusese primit Hund - o 
extensie ulterioară a Ritului Scotian — a fost apoi numit Ritul 
Strict Templier. Numele său provine de la jurământul pe care 
îl pretindea, un jurământ de credință şi de supunere 
necondiționată față de misterioşii „superiori necunoscuţi”. lar 
principala teză a Ritului Strict Templier era descendența sa 
directă din Cavalerii Templieri, dintre care unii 
supraviețuiseră epurärii din 1307-1314 si asiguraseră 
continuitatea ordinului în Scotia. 

O astfel de pretenţie ne era deja familiară. Dar, în 
baza propriilor noastre cercetări, am admis că putea conține 
o doză de adevăr. Se spune că un contingent de templieri ar 
fi luptat de partea lui Robert Bruce în bătălia de la 
Bannockburn. Bula papală care dizolva templierii nefiind 
niciodată promulgată în Scoţia, ordinul nu a fost suprimat 
niciodată în mod oficial. lar noi înşine am descoperit, în 
Argyllshire, ceea ce părea să fie un cimitir al templierilor. 
Cel mai vechi mormânt data din secolul al treisprezecelea, 
iar cel mai recent din secolul al optsprezecelea. Cel mai 
vechi era decorat cu anumite sculpturi ciudate şi simboluri 
gravate, identice cu cele găsite în pretoratele templiere 


cunoscute din Anglia şi Franța. Pe cel mai recent, aceste 


simboluri se îmbinau cu motive specific masonice, atestind 
astfel existența unui anumit tip de fuziune. Ceea ce nu ar fi 
fost imposibil, am tras concluzia, dacă ordinul s-ar fi 
perpetuat într-adevăr în pustietätile neumblate ale regiunii 
medievale Argyll,  continuându-şi existența în mod 
clandestin, laicizându-se treptat si combinind structura 
asociațiilor masonice cu sistemul preponderent de clan. 

Aşadar, descendența revendicată de Hund pentru 
Ritul Strict Templier nu ni s-a părut întru totul imposibilă. 
Însă, spre propria sa încurcătură şi spre viitoarea sa 
dizgrație, nu a reuşit să elaboreze strategia de dezvoltare 
ulterioară a noului sistem francmasonic. Ca urmare, 
contemporanii săi l-au respins, considerându-l şarlatan şi 
acuzindu-l că şi-ar fi inventat povestea inițierii, întâlnirea cu 
„superiorii necunoscuţi” şi împuternicirea de a răspândi Ritul 
Strict Templier. La toate aceste acuzații, Hund nu a putut 
răspunde decât că „superiorii necunoscuți” îl abandonaseră 
în mod inexplicabil. A susținut că îi promiseseră că aveau să 
ia din nou legătura cu el, pentru a-i da noi instrucțiuni, dar 
nu o făcuseră niciodată. Până la sfârşitul vieţii, a continuat 
să-şi susțină integritatea, afirmind că fusese abandonat de 
susținătorii săi inițiali şi subliniind, cu insistență, că aceştia 
existau în realitate. 

Cu cât am meditat mai mult asupra asertiunilor lui 


Hund, cu atât ni s-au părut mai plauzibile, iar pe el însuşi 


am început să-l considerăm o victimă neajutorată, nu atât a 
unei trădări deliberate, cât a unor circumstanțe aflate mai 
presus de orice control. Facem această afirmaţie deoarece, 
conform propriei sale relatări, Hund fusese inițiat în 1742, 
când, în ceea ce priveşte afacerile politice continentale, 
iacobitii erau încă o forță puternică. Totuşi, în 1746, 
Radclyffe nu mai era în viață - ca şi o mare parte a 
camarazilor săi. Dintre cei rămaşi, unii erau în închisoare 
sau în exil - uneori, chiar foarte departe, de pildă în America 
de Nord. Dacă „superiorii necunoscuţi” ai lui Hund nu au 
reuşit să restabilească legătura cu protejatul lor, se pare că 
nu a fost cu intenție. Dacă faptul că a fost abandonat 
imediat după colapsul iacobitilor are vreo importanţă, atunci 
nu poate decât să-i confirme spusele. 

Mai există şi o altă dovadă care pledează nu numai în 
favoarea autenticităţii declaraţiilor lui Hund, ci şi în aceea a 
„documentelor Prioriei”. Este vorba de lista marilor maeştri ai 
Cavalerilor Templieri pe care el pretindea, cu stäruintä, cu o 
obținuse de la „superiorii necunoscuți” .97 

Concluzia la care ne conduseseră propriile noastre 
investigații era că lista marilor maeştri templieri din 
Dossiers secrets era exactă - de fapt, atât de corectă încât 
97 Această listă este reprodusă în Thory, Acta Latomorum, volumul 2, 


pagina 282. Lista coincide cu cea a Sionului până în momentul rupturii 
din 1188. În acea perioadă, mare maestru era Gerard de Ridefort. 


părea să fi fost întocmită pe baza unor informaţii „din 
interior”. Cu excepţia ortografierii unui singur patronimic, 
lista redată de Hund coincidea cu cea din Dossiers secrets. 
Pe scurt, el obținuse, într-un anumit mod, cea mai corectă 
listă a marilor maeştri templieri existentă la acea dată. În 
plus, intrase în posesia acesteia într-o perioadă în care 
documentele pe baza cărora putea fi întocmită - hrisoave, 
acte, declaraţii - erau inaccesibile, fiind încă în păstrarea 
Vaticanului. Aceasta este, după toate aparențele, o 
confirmare a faptului că povestea despre „superiorii 
necunoscuți” nu era o invenție. Şi pare să indice, în egală 
măsură, că aceştia din urmă aveau extraordinar de multe 
cunoştinţe despre Ordinul Templului - pe care nu le-ar fi 
putut deține dacă nu ar fi avut acces la anumite „surse 
secrete” de informare. 

Totuşi, în ciuda acuzațiilor ridicate împotriva sa, 
Hund nu era cu totul lipsit de prieteni. După colapsul 
cauzei iacobite şi-a găsit un protector plin de înțelegere şi 
un prieten apropiat chiar în persoana împăratului Sfântului 
Imperiu Roman. În acea vreme, acesta era Francois, duce de 
Lorena - care, prin căsătoria sa din 1735 cu Maria Theresa 
de Austria, unise casele de Habsburg şi de Lorena şi pusese 
bazele dinastiei Habsburg-Lorena. Iar fratele său, Charles de 
Lorena, fusese, conform „documentelor Prioriei”, succesorul 


lui Radclyffe ca mare maestru al Sion-ului. 


François a fost primul print european care a devenit 
mason si care a făcut publică această afiliere. Iniţierea sa a 
avut loc în 1731, la Haga - adevărat bastion al activităților 
ezoterice după ce în oraş se instalaseră o serie de cercuri 
„rozicruciene” în timpul Războiului de Treizeci de Ani. Iar cel 
care a prezidat ceremonia sa de inițiere a fost Jean 
Desaguliers, prieten intim cu Newton, Ramsay şi Radclyffe. 

În plus, la scurt timp după aceasta inițiere, Francois a 
petrecut o bună bucată de vreme în Anglia. Acolo a devenit 
membru al acelei instituţii inofensive al cărei nume 
răsunător era Gentleman’ s Club of Spalding. 

Räspindirea francmasoneriei din anii care au urmat i 
se datorează lui Francois de Lorena mai mult decât oricărui 
alt potentate european. Într-un sens, curtea sa de la Viena a 
devenit atât capital Europei Masonice, cât şi centrul unui 
larg spectru de alte preocupări ezoterice. El însuşi practica 
alchimia în laboratorul său din palatal imperial de la 
Hofburg. După moartea ultimului reprezentant al familiei 
Medici, a devenit duce de Toscana şi a contracarat, cu 
abilitate, politica de hărţuire a francmasonilor din Florența 
dusă de Inchiziție. Prin François, Charles Radclyffe, 
fondatorul primei loji masonice de pe continent, a läsat în 


urma sa o moştenite durabilă. 


CHARLES NODIER SI GRUPUL SĂU 


Comparat cu influentele personalități culturale si 
politice care l-au precedat sau doar cu un personaj de talia 
lui Charles Radclyffe, Charles Nodier părea un mare 
maestru cât se poate de nepotrivit. La început, ne era 
cunoscut doar ca o curiozitate a lumii literare - un autor 
relativ minor de beletristică, un eseist guraliv, un romancier 
de mâna a doua şi un scriitor de povestiri scurte în maniera 
bizară a lui E.T.A. Hoffman şi, mai târziu, a lui Edgar Alan 
Poe. Totuşi, contemporanii îl considerau o personalitate 
culturală majoră, iar influența sa era enormă. În plus, s-a 
dovedit a fi legat de investigația noastră în mai multe 
moduri - toate uluitoare. 

În 1824, din punct de vedere literar, Nodier era deja o 
celebritate. În acel an, fusese numit bibliotecar-şef la 
Biblioteca Arsenalului, cel mai important depozit de 
manuscrise medievale cu specific ocult de pe teritoriul 
Franţei. Se spunea că, printre multe alte comori, Arsenalul 
conținea scrierilelui Nicolas Flamel - alchimistul medieval 
menționat drept unul dintre marii maeştri mai timpurii ai 
Sion-ului — şi biblioteca lăsată de cardinalul Richelieu - o 
colecție completă de lucrări dedicate magiei, cabalisticii şi 


hermetismului. 


Si acestea nu erau singurele opere de o valoare 
inestimabilä. La inceputul Revolutiei Franceze, mânästirile 
din toată țara fuseseră jefuite, cărțile şi manuscrisele care le 
aparținuseră fiind trimise la Paris, spre păstrare. Mai târziu, 
în 1810, în virtutea ambitiei sale de a crea o bibliotecă 
universală completă, Napoleon a confiscat şi a adus la Paris 
aproape întreaga arhivă a Vaticanului. Este vorba de mai 
bine de trei mii de lăzi cu documente, dintre care unele — 
toate cele referitoare la templieri, de exemplu - fuseseră 
anume solicitate. Cu toate că o parte dintre acestea fuseseră 
ulterior returnate Romei, foarte multe rămăseseră în Franța. 
Toate materialele de acest gen - cărți şi manuscrise oculte, 
lucrări jefuite din mânăstiri şi din arhivele Vaticanului - au 
trecut prin mâinile lui Nodier şi ale colaboratorilor săi, fiind 
selectate, catalogate şi studiate în mod sistematic. 

Printre cei care au colaborat cu Nodier pentru a duce 
la bun sfârşit această însărcinare s-au numărat Eliphas Levi 
şi Jean Baptiste Pitois, care a scris sub pseudonimul Paul 
Christian. În anii care au urmat, lucrările celor doi au avut 
drept urmare reaparitia unui interes major față de 
ezoterism. Lor şi mentorului lor, Charles Nodier, li se 
datorează, în ultimă instanță, aşa-numita „renaştere a 
ocultismului” din Franţa secolului al nouăsprezecelea. Într- 
adevăr, lucrarea lui Pitois, Histoire de la Magie, du monde 


surnaturel et de la fatalite ă travers les temps et les peuples 


(Istoria magiei, a lumii supranaturale si a ursitei de-a lungul 
timpului şi a popoarelor), a devenit o adevărată biblie pentru 
contemporanii săi dornici să studieze arcanele. lar 
traducerea acesteia în engleză, recent reeditată si 
completată cu dedicatia originală pentru Nodier, este în 
prezent o carte râvnită de exegetii contemporani ai 
ocultismului. 

Pe durata detinerii funcției de la Arsenal, Nodier a 
continuat să fie un scriitor prolific, publicat pe măsură. 
Dintre ultimele sale opere, cea mai importantă este o lucrare 
amplă, în mai multe volume generos ilustrate, de mare 
interes pentru colecționari, dedicată celor mai semnificative 
situri arheologice din Franța antică. Un spațiu considerabil 
din acest impresionant compendiu a fost dedicat de Nodier 
dinastiei merovingiene, ceea ce este, de fapt, cât se poate de 
frapant - dacă avem în vedere că nici unul dintre 
contemporanii săi nu afişa nici cel mai mic interes față de 
subiectul respectiv. Există, de asemenea, câteva capitole 
destul de lungi referitoare la templieri şi unul despre Gisors 
— care cuprinde o relatare detaliată a acelei misterioase 
„tăieri a ulmului” din 1118 care, conform Dossiers secrets, a 
marcat sciziunea dintre Cavalerii Templieri şi Prioria din 


Sion.98 


98 Nodier, Voyages Pittoresques, Normandy, volumul II, pagina 137 sq. 


Pe de altä parte, Nodier a fost mai mult decât un 
bibliotecar si un scriitor. Era sociabil, egocentric si 
bombastic, se străduia să fie permanent în centrul atenţiei 
şi nu ezita să-şi exagereze propria importanță. În 
apartamentul său de la Biblioteca Arsenalului, a inaugurat 
un salon care l-a consacrat drept cel mai influent şi 
prestigios „autocrat al estetismului” din epocă. Până la 
moartea sa din 1844, a servit drept mentor unei întregi 
generații — iar multi dintre elevii săi aveau să-l eclipseze prin 
realizările lor ulterioare. 

De pildă, cel mai important dintre discipoli şi cel mai 
bun prieten al său era tânărul Victor Hugo - următorul 
mare maestru al Sion-ului, conform „documentelor Prioriei”. 
Şi mai era şi François René de Chateaubriand - care s-a dus 
în pelerinaj la mormântul lui Poussin din Roma şi a înălțat o 
lespede care să susțină reproducerea tabloului Les Bergers 
d'Arcadie. Trebuie menționați, de asemenea, Balzac, 
Delacroix, Dumas-tatäl, Lamartine, Musset, Theophile 
Gautier, Gerard de Nerval si Alfred de Vigny. Aidoma 
poetilor si pictorilor renascentisti, acesti bärbati au preluat 
adesea tradițiile ezoterice, mai ales pe aceea hermetică. Si 
au inclus în operele lor o serie de teme, referințe şi aluzii 
legate de misterul care, pentru noi, a început cu Saunière şi 
Rennes-le-Château. În 1832, de exemplu, a fost publicată o 


carte intitulată Voyage à Rennes-les-Bains (O călătorie la 


Rennes-les-Bains), în care se vorbea pe larg despre comoara 
legendară asociată cu Blanchefort şi Rennes-le-Château. 

Autorul acestei lucrări obscure, Auguste de 
Labouisse-Rochefort, a mai scris şi o alta, (lubirile — Pentru 
Eleonore), pe a cărei pagină de titlu apare, fără nici o 
explicație, mottoul „Et in Arcadia Ego”.Activităţile literare şi 
ezoterice ale lui Nodier erau, în mod clar, delegate de 
investigația noastră. Dar mai exista un alt aspect al vieţii 
sale care se dovedea încă şi mai potrivit. Începînd chiar din 
copilărie, Nodier fusese profund implicat în activitatea 
societăților secrete. De exemplu, încă din 1790, când a avea 
doar zece ani()), a fost inclus într-un grup numit 
Filadelfienii.°° 

În jurul anului 1893 a creat un alt grup - sau poate 
doar un cerc interior al primului —, care a pus la cale unul 
din viitoarele comploturi împotriva lui Napoleon. Un 
document datat 1797 atestă fondarea din acel an a unui alt 
grup - numit tot Filadelfienii. 100 

În biblioteca din Besancon se află un eseu criptic, 


compus şi citit acestui grup de către unul dintre cei mai 


99 Pingaud, Lajeunesse de Charles Nodier (Tinereţea lui Charles Nodier), 
pagina 139. 


100 Jbid., pagina 231 sq., conţine regulile societății. Unele sunt bizare. 
Cea de-a optsprezecea stipulează: „Fraţii din Societatea Filadelfienilor 
preferă culoarea bleu-ciel, forma pentagramei şi numărul 5.” 


apropiaţi prieteni ai lui Nodier. Se intitulează Le berger 
arcadien ou premiere accents d ‘une flute champetre (Pästorul 
din Arcadia sau primele note ale fluierului.101 

În 1802, la Paris, Nodier a consemnat afilierea sa la o 
societate secretă pe care a descris-o drept „biblică şi 
pitagoreică” 1%. Apoi, în 1815, a publicat, sub anonimat, una 
dintre cele mai ciudate şi mai influente dintre lucrările sale, 
Histoire des societes secretes de larmee (Istoria societăților 
secrete din armată), o carte ambiguă în mod deliberat. Nu se 
poate şti dacă este vorba de o pură ficțiune sau de un fapt 
adevărat - autorul nu clarifică pe deplin acest lucru. 

Dar sugerează, într-o oarecare măsură, că lucrarea 
este un fel de alegorie uşor mascată a unor fapte istorice 
contemporane. În orice caz, conţine o filozofie cuprinzătoare 
a societăților secrete. Şi le atribuie acestora o seamă de 
realizări istorice, inclusiv căderea lui Napoleon. Există un 
mare număr de societăți secrete active, declară Nodier. Dar 
există una singură, adaugă apoi, care le surclasează şi, de 
fapt, le conduce pe toate celelalte. După părerea sa, această 
societate secretă „supremă” este aceea a Filadelfienilor. Însă, 


în acelaşi timp, aminteşte de „jurământul care mă leagă de 


101 Jbid., pagina 47. 


102 Nodier, Contes, pagina 4 sq. 


Filadelfieni si care îmi interzice să fac cunoscut numele real al 
societăţii lor”. 193 

Cu toate acestea, există o aluzie la Sion într-o adresă 
pe care o citează Nodier. Se pare că aceasta era întocmită de 
unul dintre conspiratorii împotriva lui Napoleon, fiind 
destinată unei întruniri a Filadelfienilor. Cel în cauză se 
referă la fiul său nou născut: 

„Este prea tânăr ca să vi-l dedic vouă prin jurământul 
lui Annibal; dar ţineţi minte că l-am numit Eliacin şi că voi 
lăsa în mâinile lui paza templului şi a altarului dacă voi muri 
înainte de a-l vedea doborit de pe tronul său pe cel din urmă 
dintre asupritorii lerusalimului” . 194 

Cartea lui Nodier a avut un efect exploziv apărând în 
momentul în care teama de societăţile secrete căpătase 
proporții cu adevărat patologice. Acestea erau adesea 
învinuite de a fi provocat Revoluţia Franceză, iar atmosfera 
din Europa postnapoleoniană era, din multe puncte de 
vedere, similară celei din „era McCarthy” din Statele Unite, 
în anii 1950. Oamenii vedeau, sau doar îşi imaginau că văd, 
conspirații pretutindeni. Vânătorile de vrăjitoare erau în 
floare. Orice tulburare publică, orice subminare minoră, 


orice incident nefericit erau atribuite „activităților 


103 Nodier, History of Secret Societies, pagina 105. 


104 Jbid., pagina 116. 


subversive” - masinatiilor unor societăți clandestine foarte 
bine organizate, acționind în mod insidios, în culise, 
şubrezind structurile instituţiilor oficiale şi comitind toate 
tipurile de sabotaje perturbatoare. Această mentalitate 
genera măsuri represive extreme. lar represiunea, adesea 
îndreptată împotriva unei amenințări imaginare, era, la 
rândul ei, urmată de apariția unor oponenți reali, a unor 
grupări subversive reale ale conspiratorilor - care se 
organizau conform schemelor fictive. Fie şi numai în calitate 
de plăsmuiri ale imaginaţiei, societățile secrete au alimentat 
paranoia în toate eşaloanele superioare ale guvernării; iar 
paranoia a înfăptuit, în mod frecvent, mult mai multe decât 
orice societate secretă. Nu se poate pune la îndoială faptul 
că, dacă nu societățile secrete, cel puțin mitul acestora a 
avut un rol major în istoria Europei secolului al 
nouăsprezecelea. Iar unul dintre principalii arhitecţi aflaţi în 
spatele mitului şi poate chiar a realității de dincolo de acesta 


a fost Charles Nodier. 195 


105 Cea mai semnificativă personalitate din cadrul societăților secrete 
ale vremii a fost Filippo Michele Buonarroti (un descendent al fratelui lui 
Michelangelo), care şi-a început cariera ca paj al arhiducelui de Toscana 
(fiul lui Francois de Lorena) şi care a fost cooptat în francmasonerie. 
După izbucnirea Revoluţiei Franceze a plecat în Corsica, unde a stat 
până în 1794 şi unde a avut ocazia să intre în cercul lui Napoleon. În 
primii ani de după 1800, a pus bazele unei serii de societăți secrete. A 
fondat atât de multe, încât istoricii nu pot spune, cu certitudine, câte au 
fost de fapt. Chiar există următorul comentariu: „Buonarroti a fost o 
adevărată divinitate, dacă nu omnipotentă - cel putin omniprezentă”, 


DEBUSSY SI ROZA-CRUCE 


Tendintele cărora le-a dat expresie Nodier — fascinația 
societăților secrete şi interesul renăscut pentru ezoterism — 
au continuat să câştige influență şi aderenti de-a lungul 
secolului al nouăsprezecelea. Ambele tendințe au atins 
apogeul în Parisul acelui fin de siecle - acolo unde se afla 
Claude Debussy, presupus mare maestro al Sion-ului în 
anul 1891, anul descoperirii de către Bérenger Saunière a 
misterioaselor pergamente din Rennes-le-Château. 

Se pare că Debussy l-a cunoscut pe Victor Hugo prin 
intermediul poetului simbolist Paul Verlaine. Ulterior, a pus 


pe muzică o parte a lucrărilor acestuia. De asemenea, a 


Eisenstein, The first Professional Revoluţionist... Buonarroti (Buonarroti, 
Primul Revoluționar de Profesie), pagina 48, citându-l pe Lehning. Este 
foarte posibil să-i fi cunoscut pe Nodier şi Hugo, deoarece au avut mulți 
prieteni comuni — Petrus Borel, Louis Blanc, Celestin Nanteuil, Jehan 
Duseigneur, Jean Gigoux. De fapt, absenţa oricărei înregistrări a unei 
întâlnirii cu cei doi este cât se poate de suspectă, având în vedere 
statutul social pe care Bounarroti şi l-a asigurat ulterior, în timpul 
traiului său la Paris. 

Vezi şi Roberts, Mythology of the Secret Societies, pagina 233 sq., „timp 
de treizeci de ani, fără încetare, a țesut, ca un păianjen în cotlonul său, 
pânza unei conspirații pe care, rând pe rând, toate guvernările au 
sfâşiat-o şi pe care, neobosit, el a tot reînnoit-o”. Eisenstein, pagina 51. 


Este foarte posibil ca atât Buonarroti cât şi Nodier să fi fost membri ai 
Prioriei de Sion — mai ales pentru că una din organizațiile lui Buonarroti 
era Filadelfienii, nume folosit şi de Nodier pentru ordinul său. 


devenit un membru esenţial al cercurilor simboliste care, în 
ultimul deceniu al secolului, dominau viața culturală 
pariziană. Aceste cercuri erau uneori ilustre, alteori bizare, 
alteori ilustre şi bizare. Din ele făceau parte tânărul cleric 
fimile Hoffet şi Emma Calve - datorită cărora Debussy l-a 
întâlnit pe Saunière. Un alt membru era magicianul 
enigmatic al poeziei simboliste franceze, Stephane Mallarme 
— dintre ale cărui capodopere Debussy a pus pe muzică L 
‘Apres Midi d'un Faune (După-amiaza unui faun). 

Mai era şi Maurice Maeterlinck, dramaturgul simbolist 
a cărui dramă merovingiană, Pelleas et Melisande (Pelleas şi 
Melisande), a fost transformată de Debussy într-o operă 
celebră în întreaga lume. Era, de asemenea, şi flamboaiantul 
conte Philippe Auguste Villiers de L'Isle-Adam, a cărui piesă 
de teatru rozicruciană, Axel, a devenit biblia întregii mişcări 
simboliste. Deşi nu a putut fi finalizată datorită morții 
autorului, în 1918, Debussy a început să compună un libret 
pentru această dramă ocultă, cu intenţia de a o transforma, 
de asemenea, într-o operă. Tot din aceleaşi cercuri mai 
făceau parte şi cei care dădeau strălucire vestitelor serate 
din fiecare marți ale lui Mallarme - Oscar Wilde, W. B. 
Yeats, Stefan George, Paul Valery, tânărul Andre Gide şi 
Marcel Proust. 

Cercurile din care făceau parte Debussy şi Mallarme 


erau inițiate în ezoterism. Şi, în acelaşi timp, se intersectau 


cu altele, încă şi mai ezoterice. Astfel, Debussy a fost 
realmente asociat cu cele mai proeminente personalități din 
aşa-numita „renaştere a ocultismului” francez. Printre 
acestea s-a numărat şi marchizul Stanislas de Guaita, un 
prieten intim al Emmei Calve şi totodată fondatorul aşa- 
numitului „Ordin Cabalistic al Roza-Crucii”. O a doua 
personalitate a fost Jules Bois, un satanist notoriu, de 
asemenea intim cu Emma Calve şi prieten cu MacGregor 
Mathers. La îndemnul lui Jules Bois, Mathers a înființat cea 
mai renumită societate ocultă britanică a epocii, Order of the 
Golden Dawn („Ordinul Zorilor de Aur”). 

Un alt ocultist din anturajul lui Debussy era doctorul 
Gerard Encausse - mai bine cunoscut drept Papus,1% nume 
sub care a publicat lucrarea considerată şi azi ca 
fundamentală pentru Tarot. Papus era nu numai membru în 
numeroase ordine şi societăți ezoterice, dar şi unul dintre 
confidentii lui Alexandru, ţarul Rusiei, şi ai soției acestuia, 
țarina Alexandra. Iar printre prietenii cei mai apropiaţi ai lui 
Papus se număra unul al cărui nume a mai figurat şi în 
investigația noastră - şi anume Jules Doinel. În 1890, 
Doinel a devenit bibliotecar în Carcassonne şi a înființat o 
biserică neo-catară în Languedoc - în cadrul căreia Papus 


avea funcţia de episcop. De fapt, Doinel s-a proclamat pe 


106 Vezi capitolul 7, n. 33. 


sine însuşi drept episcop gnostic de Mirepoix, din care făcea 
parte parohia Montsegur, şi de Alet, în care se afla parohia 
Rennes-le-Château. 

Se pare că biserica lui Doinel a fost sfințită de un 
episcop răsăritean la Paris — şi este destul de interesant 
faptul că ceremonia s-a desfăşurat în casa lui Lady 
Caithness, soția contelui de Caithness, lordul James 
Sinclair. Privită în retrospectivă, această biserică pare să fi 
fost, pur şi simplu, o altă sectă inofensivă sau un alt cult 
nevătămător printre cele atât de multe apărute în acel fin de 
siecle. 

Cu toate acestea, a avut darul de stârni o serioasă 
îngrijorare în cercurile oficiale. A fost întocmit un raport 
special, referitor la „reînvierea tendințelor catare”, destinat 
Sfântului Oficiu al Vaticanului. lar Papa a condamnat în 
mod explicit instituţia lui Doinel, pe care, a denunțat-o, cu 
vehementä, drept o manifestare a ,strävechiü erezü 
albigende”. 

În jurul anului 1895, fără a da vreo ripostă 
condamnării Vaticanului, Doinel activa pe teritoriul 
resedintei lui Saunière — exact în vremea în care parohul din 
Rennes-le-Château începea să-şi etaleze bogăția. Este foarte 
posibil ca Debussy să le fi făcut cunoştinţă celor doi bărbați 
sau, dacă nu el, poate Emma Calve. Sau poate abatele Henri 


Boudet - parohul din Rennes-les-Bains, cel mai bun prieten 


al lui Saunière si colegul lui Doinel din cadrul Societätii de 
Arte si Stiinte din Carcassonne. 

Una dintre cele mai apropiate cunostinte cu 
preocupäri oculte ale lui Debussy era Josephin Peladan - un 
alt prieten al lui Papus si, destul de previzibil, un alt intim 
al Emmei Calve. În 1889, Peladan a vizitat Tara Sfântă. 
Când s-a reîntors, a pretins că descoperise mormântul lui 
lisus - nu în locul traditional al Sfântului Mormânt, ci sub 
Moscheea lui Omar, care era cândva inclusă în enclava 
templierilor. Un admirator entuziast a afirmat că presupusa 
descoperire a lui Peladan era „atât de uimitoare încât, în orice 
altă epocă, ar fi zguduit din temelii lumea catolică”. 107 

Totuşi, nici Peladan, nici colaboratorii săi nu au oferit 
din proprie inițiativă indicaţii despre modul în care 
mormântul lui lisus fusese identificat în mod irevocabil şi în 
care i se verificase autenticitatea, şi nici de ce descoperirea 
sa urma să clatine catolicismul - desigur, cu excepţia 
cazului în care ar fi implicat ceva de mare însemnătate, 
controversat şi poate chiar exploziv. Peladan nu şi-a 
comentat descoperirea. Dar, deşi se declara catolic, el 


insista asupra caracterului muritor al lui lisus. 


107 Lucie-Smith, Symbolist Art (Simbolismul), pagina 110. Pentru viața lui 
Peladan şi a prietenilor săi vezi Pincus-Witten, Occult Symbolism în 
France (Simbolismul ocult în Franța). 


În 1890, Peladan a fondat un nou ordin - Ordinul 
Roza-Crucii Catolice, al Templului şi al Graal-ului. lar acesta, 
spre deosebire de celelalte instituții rozicruciene ale 
timpului, a reuşit cumva să evite acuzaţiile papalității. Între 
timp, Peladan a început să acorde o tot mai mare atenţie 
artelor. Artistul, declara el, ar trebui să fie „un cavaler în 
armură, dedicat cu înflăcărare căutării simbolice a Sfântului 
Graal’. Şi, în virtutea aderării la principiul enunțat, s-a 
angajat într-o adevărată cruciadă estetică. Aceasta s-a 
concretizat într-o serie de expoziții anuale, foarte 
mediatizate - cunoscute sub numele Salon de la Rose — Croix 
- al căror scop declarat era „să distrugă realismul, să 
remodeleze gustul latin şi să creeze o şcoală a artei idealiste”. 

Din acest motiv, anumite teme şi subiecte erau 
respinse rapid şi despotic, fiind considerate lipsite de 
valoare - „indiferent cum erau abordate, chiar şi atunci când 
erau perfecte”. În lista acestor teme şi subiecte erau incluse 
tablourile  „prozaice” cu subiect istoric, cele cu teme 
patriotice şi militare, ilustrările societății contemporane, 
portretele, scenele rustice şi „toate peisajele, cu excepția 
celor compuse în maniera lui Poussin”. 198 

lar Peladan nu s-a mulțumit doar să picteze. 


Dimpotrivă, a încercat să-şi transpună principiile estetice în 


108 Lucie-Smith, Symbolist Art, pagina 111. 


muzică si, de asemenea, în dramaturgie. Şi-a înființat 
propria companie teatrală, care interpreta doar piese de 
teatru special concepute, având subiecte ca, de exemplu, 
Orfeu, argonautii şi căutarea Lânii de Aur, misterele Roza- 
Crucii şi misterele Graal-ului. Unul dintre promotorii şi 
cumpărătorii fideli ai acestor producţii era Claude Debussy. 
Printre apropiații lui Peladan şi Debussy se număra şi 
Maurice Bares - care, în tinereţe, făcuse parte din acelaşi 
cerc „rozicrucian” cu Victor Hugo. În 1912, Barres a publicat 
cel mai celebru roman al său, La Colline Inspiree (Muntele 
Inspiratiei. Unii comentatori moderni au sugerat că lucrarea 
este o alegorie abia mascată a povestii lui Saunière si a 
localității Rennes-le-Château. Este adevărat că între cele 
două există analogii prea frapante pentru a putea fi 
considerate absolut întâmplătoare. Dar acțiunea romanului 
lui Bares nu este plasată nici în Rennes-le-Château, nici în 
altă zonă din Languedoc. Dimpotrivă, „muntele inspirației” 
din titlu este cel pe care se află un sat din Lorena. Iar acel 


sat este chiar vechiul centru de pelerinaj al Sion-ului. 


JEAN COCTEAU 


În calitate de candidat la funcția de mare maestru al 
unei influente societăți secrete, Jean Cocteau ni s-a părut 


mult mai nepotrivit şi decât Charles Radclyffe sau Charles 


Nodier. În cazurile celor din urmă, investigația noastră a 
scos la iveală anumite conexiuni de foarte mare interes. 
Însă, în ceea ce îl priveşte pe Cocteau, descoperirile de acest 
gen au fost extrem de puține. 

Este cert faptul că a crescut în ambianța „coridoarelor 
puterii” — provenea dintr-o familie proeminentă din punct de 
vedere politic, iar unchiul său era un diplomat de vază. Dar, 
cel puțin în aparență, Cocteau a abandonat acea lume, 
părăsindu-şi casa părintească la vârsta de cincisprezece ani 
şi pierzindu-se în sub-cultura înfloritoare a Marsiliei. In 
1908 pătrunsese în cercurile artistice boeme. Înainte de a 
împlini douăzeci şi cinci de ani se împrietenise deja cu 
Proust, Gide şi Maurice Bares. Era, de asemenea, prieten 
intim cu strănepotul lui Victor Hugo, Jean, alături de care a 
explorat în tărâmurile spiritismului şi ocultismului. Şi s-a 
familiarizat foarte repede cu ezoterismul; iar doctrina 
hermetică a prins formă nu numai în lucrările sale, ci şi în 
întreaga sa concepţie estetică. În 1912, dacă nu chiar mai 
devreme, a început să colaboreze cu Debussy, la care se 
referă frecvent, deşi în mod neutru, în jurnalele sale. În 
1926 a proiectat decorurile pentru o punere în scenă a 
operei Pelleas si Melisande, pentru că, după cum a 
menționat un comentator, „nu a reuşit să reziste ispitei de a- 


şi lega pentru totdeauna numele de cel al lui Debussy”. 


Este notoriu faptul că viața privată a lui Cocteau a 
fost dezordonată - incluzând perioade de dependență de 
droguri şi o serie de relații homosexuale. Astfel a fost creată 
imaginea sa de individ flusturatic, nechibzuit si 
iresponsabil. Însă, în realitate, a fost tot timpul extrem de 
conştient de calitatea sa de persoană publică şi, oricum ar fi 
fost escapadele sale personale, a avut grijă ca acestea să nu 
reprezinte un impediment pentru relaţiile sale cu oamenii 
influenți şi puternici. Aşa cum recunoştea el însuşi, şi-a 
dorit întotdeauna recunoaştere publică, onoruri, stimă şi 
chiar admiterea în Academia Franceză. Şi şi-a făcut un ţel 
din a fi suficient de conformist pentru a putea accede la 
statutul râvnit. Din acest punct de vedere, nu a fost 
niciodată prea departe de figuri celebre ca Jacques Maritain 
şi Andre Malraux. Nu se poate spune că interesul său față 
de politică ar fi fost vreodată prea mare, dar în timpul 
războiului a acuzat guvernul de la Vichy şi se pare că, în 
mod discret, ar fi fost în legătură cu Rezistenţa. În 1949, a 
devenit Cavaler al Legiunii de Onoare. lar în 1958 a fost 
invitat de fratele lui de Gaulle să țină o cuvântare publică 
având Franța drept subiect general. De obicei, nu ni-l 
închipuim într-un astfel de rol, dar se pare că l-a jucat 
destul de des şi că a făcut-o cu plăcere. 

O mare parte a vieții sale, Cocteau a fost asociat — 


uneori îndeaproape, alteori tangential — cu grupări catolice 


regaliste. A fost adesea prieten la cataramă cu membri ai 
vechii aristocrații — printre care şi unii dintre apropiații şi 
protectorii lui Proust. Dar, în acelaşi timp, catolicismul său 
a fost extrem de îndoielnic şi de neortodox şi, după toate 
aparențele, era vorba mai degrabă de un ataşament estetic 
decât de unul religios. Către sfârşitul vieții şi-a folosit 
energia mai ales pentru a redecora biserici - o imitație 
bizară, probabil, a lui Berenger Saunière. Dar chiar si 
această cucernicie a sa stă sub semnul întrebării: „Sunt luat 
drept un pictor evlavios pentru că am decorat o capelă. Mereu 
aceeaşi manie de a eticheta oamenii”. 199 

Ca si Saunière, Cocteau a înglobat în redecorările sale 
anumite detalii stranii şi sugestive. Unele pot fi observate în 
biserica Notre Dame de France, amplasată în apropierea de 
Leicester Square, în Londra. Clădirea acesteia datează din 
1865 - şi s-ar putea ca, în epoca sfințirii sale, să fi avut 
anumite conotații masonice. În 1940, în perioada de vârf a 
bombardamentelor, a fost serios avariată. Cu toate acestea, 
a continuat să fie locaşul de cult preferat al membrilor 
armatei franceze libere, iar după război a fost restaurată şi 
redecorată de artişti sosiți din toate colțurile Franței. Printre 
aceştia s-a numărat şi Cocteau, care, în 1960, cu trei ani 
109 Acesta a fost comentariul său când i s-a cerut să picteze ceea ce 


reprezintă acum o parte a capelei bisericii Notre Dame de France din 
Londra. 


înainte de moarte, a executat o frescă ce înfăţişează episodul 
răstignirii. Dar scena reprezentată este extrem de 
neobişnuită. Soarele este negru, iar în colțul din dreapta jos 
apare o figură neidentificabilă, sinistră şi având o tentă 
verzuie. Mai există şi un soldat roman care ţine un scut 
împodobit cu un blazon în formă de pasăre - o pasăre 
extrem de stilizată, amintind de reprezentarea egipteană a 
lui Horus. Iar printre femeile îndoliate şi centurionii jucând 
zaruri apar două personaje nepotrivite, moderne, unul fiind 
însuşi Cocteau - un auto-portret în care s-a înfățişat, în 
mod semnificativ, cu spatele întors către cruce. 

Însă faptul că fresca nu cuprinde decât partea de jos a 
scenei rästignirii frapează în cea mai mare măsură. 
Răstignitul, oricine ar fi el, este vizibil doar până la genunchi 
- nu i se poate vedea chipul şi nu i se poate stabili 
identitatea. Şi, chiar sub picioarele victimei anonime, de 
cruce este fixat un trandafir imens. 

Pe scurt, concepţia frescei este, în mod flagrant, 
rozicruciană. Şi, pentru o biserică catolică, tema este cel 


putin bizară. 
CEI DOI IOAN AL XXIII-LEA 


Lista prezumtivilor mari maeştri ai Sion-ului este 


inclusă în Dossiers secrets, iar acestea datează din 1956. 


Cocteau a murit abia în 1963. De aceea nu exista nici o 
indicație referitoare la succesorul său sau la cel care 
conduce în prezent Prioria din Sion. Dar, tot pornind de la 
Cocteau, am descoperit că mai apare o problemă de un 
imens interes. 

Conform „documentelor Prioriei”, până la „tăierea 
ulmului” din 1188, Sion-ul şi Ordinul Templului au avut 
întotdeauna un acelaşi mare maestru. Se afirmă că, după 
această dată, Sion-ul a început să-şi aleagă proprii săi mari 
maeştri, primul dintre aceştia fiind Jean de Gisors. Aceleaşi 
documente menționează faptul că, odată cu asumarea 
poziției de mare maestru, cel ales adopta şi numele de Jean 
(Ioan) — sau Jeanne (Ioana), căci lista include şi patru femei. 
Se presupune aşadar că marii maeştri ai Sion-ului reprezintă 
o succesiune neîntreruptă de Jean şi Jeanne, din 1188 şi 
până în zilele noastre - o succesiune a cărei menire este, 
fără dubiu, aceea de a sugera o papalitate ezoterică şi 
hermetică bazată pe loan, ca un contrast (şi poate ca o 
opoziție) față de cea exoterică, bazată pe Petru. 

Dar apare, desigur, o întrebare majoră. Care loan? 
loan Botezătorul? loan Evanghelistul - „Preaiubitul Ucenic” 
din a Patra Evanghelie? Sau loan Teologul, autorul 
Apocalipsei? După toate aparențele, trebuia să fie unul 


dintre aceştia trei, pentru că, în 1188, Jean de Gisors îşi 


atribuise titulatura Jean al II-lea cu un anume scop. Aşadar, 
cine fusese Jean 1? 

Indiferent care ar fi fost răspunsul, Jean Cocteau 
apărea pe lista prezumtivilor mari maeştri ai Sion-ului ca 
Jean al XXIII-lea. În 1959, când se presupune că el deținea 
încă această poziție, Papa Pius al XII-lea a murit şi cardinalii 
s-au întrunit pentru a-l desemna drept nou pontif pe 
cardinalul Angelo Roncalli din Veneţia. Fiecare nou Papă îşi 
alege propriul nume şi, spre consternarea generală, 
cardinalul Roncalli a ales loan al XXIII-lea. Consternarea nu 
era lipsită de temei. În primul rând, numele loan fusese, în 
mod implicit, anatemizat după ultima sa folosire, la 
începutul secolului al cincisprezecelea - de către un 
antipapă. Mai mult, existase deja un Ioan al XXIII-lea. Acel 
antipapă - fost episcop de Alet, ceea ce este destul de 
interesant - care abdicase în 1415, fusese, de fapt, Ioan al 
XXIII-lea. Era aşadar neobişnuită, ca să nu spunem mai 
mult, asumarea aceluiaşi nume de către cardinalul Roncalli. 

În 1976, în Italia a fost publicată o cärtulie 
enigmatică, care a fost în scurt timp tradusă în limba 
franceză. Se numea Profetile Papei loan al XXIII-lea şi 
conținea o compilație de profeţii sub forma unor obscure 
poeme în proză despre care se pretindea că ar fi fost 
compuse de pontiful decedat cu treisprezece ani mai 


devreme - în 1963, anul morţii lui Cocteau. În marea lor 


majoritate, aceste profeții sunt extrem de neclare şi sfidează 
orice interpretare coerentă. Dacă îi aparțin sau nu lui loan 
al XXIII-lea, rămâne o întrebare deschisă. 

Dar prefața cărții susține acest lucru. Şi, mai mult 
decât atât, afirmă că loan al XXIII-lea fusese, în secret, 
membru al „Roza-Crucii”, la care se afiliase încă din 1935, 
când activa ca nunțiu papal în Turcia. 

Nu mai este nevoie să spunem că afirmaţia de mai sus 
pare incredibilă. Este o certitudine faptul că nu poate fi 
dovedită şi nu am găsit nimic altceva care să o sprijine. Dar 
ne-am întrebat, în primul rând, din ce motive fusese făcută. 

La urma urmelor, nu ar fi putut fi adevărată? Nu ar fi 
putut conține măcar un grăunte de adevăr? Se spune că, în 
1188, Prioria din Sion adoptase subtitlul „Rose-Croix 
Veritas”. Dacă Papa loan fusese afiliat unei organizații 
rozicruciene şi aceasta era Prioria din Sion, implicațiile 
acestui fapt erau extrem de şocante. Printre altele, se sugera 
faptul că mai sus-amintitul cardinal Roncalli, un papă în 
devenire, îşi alese numele marelui său maestru din 
societatea secretă - astfel încât, din motive simbolice, să 
existe un Ioan aflat, în acelaşi timp, în fruntea Sion-ului şi în 
a papalității. 

În orice caz, conducerea simultană a celor două 
ordine de către Ioan sau Jean părea să nu fie altceva decât o 


extraordinară coincidență. lar lista din „documentele Prioriet 


nu putea fi întocmită cu scopul de a o genera — o enumerare 
care să se încheie cu loan al XXIII-lea într-un moment în 
care un bărbat deținând acelaşi titlu ocupa tronul Sfântului 
Petru. Pentru că respectiva listă a prezumtivilor mari 
maeştri ai Sion-ului fusese alcătuită şi depusă la Biblioteca 
Naţională nu mai târziu de 1956 - cu trei ani înainte ca loan 
al XXIII-lea să devină Papă. 

Dar aceasta nu era singura coincidență frapantă. În 
secolul al doisprezecelea, un călugăr irlandez numit Malachi 
adunase laolaltă o serie de profeţii de genul celor făcute de 
Nostradamus. În aceste predicții — despre care, întâmplător, 
se spune că sunt deosebit de pretuite de multe personalități 
romano-catolice, inclusiv de actualul Papă, loan-Paul al II- 
lea (n.trad., la data scrierii cărții, acesta era încă în viață) — 
Malachi listează pontifii care aveau să ocupe tronul 
Sfântului Petru în secolele următoare şi oferă, pentru fiecare 
dintre ei, câte un motto descriptiv. Pentru loan al XXIII-lea, 
motto-ul, tradus în limba franceză, este Pasteur et 
Nautonnier - Păstor şi Ciîrmuitor.!!0 Titlul oficial al 
prezumtivului mare maestru al Sionu-lui este de asemenea 


„Nautonnier”. 


110 Vezi Bander, Prophecies of St. Malachy (Profetiile Sf. Malachi), pagina 
93. Expresia latinească este Pastor et Nauta — iar nauta poate însemna 
fie ,coräbier”, fie „cârmuitor”, termeni îngemănațţi, în franceza veche, în 
cuvântul „nautonnier”. 


Oricare ar fi adevärul aflat dincolo de aceste 
coincidente stranii, nu există dubii asupra faptului că, mai 
mult decât oricui altcuiva, Papei loan al XXIII-lea i se 
datorează reorientarea şi, după cum au spus mai multi 
comentatori, aducerea în secolul douăzeci a Bisericii 
Romano-Catolice. Aceasta s-a putut realiza, în mare 
măsură, prin intermediul reformelor celui de al Doilea 
Conciliu al Vaticanului, inaugurat de Ioan. În acelaşi timp, 
celui din urmă i se mai datorează şi o serie de alte 
schimbări. De exemplu, a revizuit poziția bisericii față de 
francmasonerie - rupîndu-se de cel putin două secole de 
tradiţii învechite şi îngăduind ca un catolic să poată fi şi 
francmason. lar în iunie 1960 a difuzat o scrisoare 
apostolică deosebit de importantă.!!! 

Subiectul la care se referă această misivă este 
„prețiosul sânge al Mântuitorului” - căruia i se conferă o 
importanță fără precedent. Accentul este pus pe suferințele 
lui lisus ca ființă umană şi se susține că mântuirea întregii 
omenirii a fost înfăptuită prin vărsarea sângelui său. În 
contextul scrisorii Papei loan, Patimile omului lisus şi jertfa 
sa de sânge au mai multă însemnătate decât învierea sau 
chiar decât amănuntele rästignirii. 

111 „Inde a primis”, publicat în L'Osservatore Romano (2 iulie 1960), 


pagina 1. O traducere în limba engleză poate fi găsită în Review for 
Religious, volumul 20, (1961), pagina 3 sq. 


Implicatiile scrisorii sunt, în ultimă instanță, enorme. 
Aşa cum observa un comentator, ele modifică întregul 
fundament al credinței creştine. Dacă mântuirea a fost 
dobândită prin vărsarea sângelui lui lisus, moartea şi 
învierea sa devin neesentiale - dacă nu chiar într-adevăr 
inutile. Răstignirea nu mai este necesară pentru ca 


valabilitatea credinței să poată fi păstrată. 


CAPITOLUL 7 


CONSPIRAȚIE DE-A LUNGUL SECOLELOR 


Cum am fi putut sintetiza toate mărturiile adunate? 
Multe dintre ele erau impresionante şi, după toate 
aparențele, pledau în favoarea existenței unei anumite 
structuri, a unei anumite scheme coerente. În ciuda faptului 
că, la început, nu ni se păruse demnă de crezare, lista 
prezumtivilor mari maeştri ai Sion-ului ne condusese către o 
serie de concluzii incitante. De exemplu, existau legături, de 
sânge sau de prietenie, între majoritatea personalităților 
enumerate si familiile ale căror genealogii figurau în 
„documentele Prioriet — mai ales cu casa de Lorena. De 
asemenea, cele mai multe dintre numele de pe listă erau 
asociate cu ordine de tot felul sau cu societăți secrete. 


Practic toți prezumtivii mari maeştri, chiar şi cei considerați, 


în mod oficial, catolici, aveau concepţii religioase mai putin 
tradiționale. Erau, cu toţii, preocupați de doctrinele şi 
tradiţiile ezoterice. Şi, aproape în toate cazurile, prezumtivul 
mare maestru venise, într-un fel sau altul, în contact atât cu 
predecesorul, cât şi cu succesorul său. 

Totuşi, în ultimă instanţă, oricât de impresionante ar 
fi fost, coincidentele nu dovedeau nimic. Nu demonstrau, de 
pildă, că Prioria din Sion, a cărei existență în Evul Mediu ne 
fusese confirmată, continuase într-adevăr să fiinteze în 
decursul secolelor următoare. Şi cu atât mai putin dovedeau 
că persoanele menționate drept mari maeştri detinuserä în 
realitate această poziţie. În ceea ce îi privea pe unii dintre ei, 
acest lucru încă ni se părea incredibil. Vârsta la care se 
pretindea că ar fi dobândit titlul pleda împotrivă. 

Desigur, în baza anumitor legi succesorale, ar fi fost 
posibil ca Eduard de Bar să fie desemnat mare maestru pe 
când avea doar cinci ani, iar René d'Anjou doar opt. Dar 
aceste legi nu puteau acţiona în favoarea lui Robert Fludd 
sau Charles Nodier, despre care se presupune că ar fi 
devenit mari maeştri la douăzeci şi unu de ani, sau în a lui 
Debussy, care ar fi trebuit să acceadă la demnitatea 
respectivă la vârsta de douăzeci şi trei de ani. Aceştia nu ar 
fi avut suficient timp pentru a-şi „construi drumul către 
rang”, aşa cum se întâmplă, de exemplu, în francmasonerie. 


Şi nici nu ar fi avut când să se impună în domeniul lor de 


activitate. Aceastä anomalie nu avea, aparent, nici un sens. 
S-ar fi putut doar presupune că, cel mai adesea, titlul de 
Mare Maestru al Sion-ului era în întregime simbolic, că era 
vorba de o poziţie rituală ocupată de un figurant - care, 
probabil, nici nu era conştient de statutul care i se 
acordase. 

Dar nu avea rost să facem speculații — cel putin nu în 
baza putinelor informaţiilor deținute. De aceea am reluat 
cercetarea istoriei, căutînd alte urme ale Prioriei din Sion în 
alte surse decât lista prezumtivilor mari maeştri. Ne-am 
focalizat atenția mai ales asupra casei de Lorena şi a câtorva 
dintre celelalte familii menționate în „documentele Priorie!”. 
Ne-am străduit să verificăm celelalte afirmaţii existente în 
aceste documente. Şi am căutat alte dovezi care să ateste 
activitatea unei societăți secrete, care, în mod mai mult sau 
mai pus insidios, ar fi acționat din culise. 

Dacă era într-adevăr vorba de o societate secretă, nu 
ne puteam aştepta să găsim Prioria din Sion menționată, 
explicit, sub acest nume. Dacă într-adevăr continuase să 
acționeze de-a lungul secolelor, o făcuse, probabil, sub o 
multitudine de înfățişări, măşti, „paravane” şi fațade, toate 
schimbătoare - aşa cum functionase o vreme sub numele 
Ormus, la care apoi renuntase. Şi presupuneam că nici nu 
afişase, fără echivoc, o aceeaşi tactică, postură politică sau 


atitudine predominantă. O astfel de poziție coerentă şi 


unitară, chiar dacă ar fi putut fi menţinută, ar fi părut cât 
se poate de suspectă. Dacă aveam de-a face cu o organizație 
care supravietuise vreme de nouă secole, trebuia să 
recunoaştem că era extrem de maleabilă şi de adaptabilă. 
Probabil că însăşi supraviețuirea ei atârnase de aceste 
calități, în lipsa cărora ar fi degenerat într-o formă fără 
conținut, la fel de lipsită de putere ca, să zicem, Clădirea 
Gărzii Regale. Pe scurt, Prioria din Sion nu putea rămâne 
rigidă si imuabilă de-a lungul întregii sale istorii. 
Dimpotrivă, ar fi trebuit să fie nevoită să se transforme, 
periodic, să se modifice pe sine însăşi şi să-şi schimbe 
activitățile, să se remodeleze, remodelindu-si în acelaşi timp 
şi obiectivele, pentru a se încadra în caleidoscopul 
schimbător al politicii mondiale - aşa cum unitățile de 
cavalerie din secolul trecut au fost silite să-şi înlocuiască 
bidiviii cu tancuri şi vehicule blindate. Prin capacitatea sa 
de a se adapta unei anumite epoci, exploatindu-i şi 
stăpânindu-i tehnologiile şi resursele, Sion-ul ar fi putut 
reprezenta o paralelă la ceea ce părea să fie rivala sa 
exoterică, Biserica Romano-Catolică; sau, pentru a da un 
exemplu aparent sinistru, poate o paralelă a acelei 
organizații cunoscută drept Mafia. Bineînţeles că nu vedem 
în Prioria de Sion o asociaţie de ticăloşi absoluti. Dar Mafia 


exemplifică atât modul în care o societate secretă poate 


dăinui, adaptindu-se de la o epocă la alta, cât şi tipul de 


putere pe care îl poate exercita. 


PRIORIA DIN SION ÎN FRANŢA 


Conform „documentelor Prioriei”, între anii 1306 şi 
1480, Sion-ul poseda nouă comandamente. În 1481, anul 
morții lui Ren6 d'Anjou, numărul acestora ajunsese la 
douăzeci şi şapte. Se menționează că cele mai importante 
erau situate la Bourges, Gisors, Jarnac, Mont-Saint-Michel, 
Montreval, Paris, Le Puy, Solesmes şi Stenay. Şi, se 
specifică, criptic, în Dossiers secrets, că ar fi existat şi „o 
cupolă numită Beth-Ania — casa Annei — situată în Rennes-le- 
Château”. 112 

Sensul acestui pasaj nu este limpede, excepție făcând 
faptul că Rennes-le-Château apare ca având o semnificație 
cu totul aparte. Şi este sigur că nu printr-o coincidență 
Saunière, după ce şi-a înălțat vila, a botezat-o Bethania. 

Conform acelor „Dossiers secrets”, comandamentul de 
la Gisors datează din 1306 şi este situat pe drumul către 
Viena. Se presupune că ar fi comunicat, printr-un pasaj 
tunel, cu cimitirul local şi cu capela subterană Sainte- 


Catherine, aflată sub fortăreață. Se spune că, în secolul al 


112 Lobineau, H., Dossiers secrets, planşa numărul 4, Ordinul din Sion. 


saisprezecelea, aceastä capelä, sau poate doar cripta 
alăturată ei, ar fi fost transformată într-un depozit destinat 
celor treizeci de cufere care cuprindeau arhivele Prioriei din 
Sion. 

La începutul anului 1944, când Gisors a fost ocupat 
de trupele germane, de la Berlin a fost trimisă o misiune 
militară specială, Ducatul Lorena la mijlocul secolului al 
şaisprezecelea care avea sarcina de a concepe planurile unei 
serii de excavații sub fortăreață. Debarcarea aliaților în 
Normandia a pus capăt oricărei întreprinderi de acest gen, 
însă, nu după mult timp, un muncitor francez pe nume 
Roger Lhomoy a început să facă săpături pe cont propriu. În 
1946, l-a anunţat pe primarul din Gisors că descoperise o 
capelă subterană care conţinea nouăsprezece sarcofage de 
piatră şi treizeci de lăzi metalice. Rezolvarea cererii sale de a 
continua lucrările şi de a-şi face publică descoperirea a fost 
amânată - se pare că în mod mai degrabă deliberat — 
datorită unei încurcături birocratice. Abia în 1962 a putut 
Lhomoy să înceapă, la Gisors, săpăturile pentru care ceruse 
aprobare. 

Acestea s-au desfăşurat sub auspiciile lui André 
Malraux, ministrul francez al Culturii din acea perioadă, şi 
nu au fost, în mod oficial, deschise publicului. Dar faptul că 


nu au fost găsite nici lăzi, nici sarcofage, este o certitudine. 


Dar în ceea ce priveste descoperirea capelei subterane 
există dubii - toată istoria a fost dezbătută, atât de către 
presă, cât şi în diverse cărți şi articole. Lhomoy a susținut 
că a regăsit-o, dar că tot ceea ce conținea fusese îndepărtat. 
Indiferent care ar fi adevărul, capela subterană Sainte- 
Chaterine este menționată în două manuscrise vechi, unul 
datând din 1696, iar celălalt, din 1375.113 Pe această bază, 
povestea lui Lhomoy devine cel puţin plauzibilă. 

Acelaşi lucru se poate spune şi despre afirmaţia că 
acea capelă subterană ar fi fost un depozit al arhivelor Sion- 
ului. Pentru că, în urma cercetărilor noastre, am găsit dovezi 
concludente ce atestă faptul că Prioria din Sion a continuat 
să existe cel puţin încă trei secole după încetarea 
cruciadelor şi dizolvarea Ordinului Cavalerii Templieri. De 
exemplu, de la începutul secolului al paisprezecelea şi până 
în primii ani ai secolului al şaptesprezecelea, documentele 
referitoare la Orléans si la baza pe care Sion-ul o avea la 
Saint-Samson fac referiri sporadice la ordin. Astfel, există o 
înregistrare care menționează că, la începutul secolului al 
şaisprezecelea, membrii Prioriei din Sion din Orleans - 
nesocotindu-şi „regulamentul” şi „refuzind să trăiască în 
comun” — şi-au atras nemulțumirea Papei şi a regelui 
113 De Sede, Les Templiers (Templierii), pagina 220 sq. Pentru povestea 


lui Lhomoy vezi de Sede, pagina 20 sq. Şi 231 sq. Vezi şi Chaumeil, 
Triangle d'or (Triunghiul de Aur), pagina 19 sq. 


Frantei. Cätre sfârsitul secolului al cincisprezecelea, Ordinul 
a fost din nou acuzat de o serie de nereguli - nerespectarea 
„regulamentului”, traiul mai de grabă „individual” decât „în 
comun”, stabilirea în afara asezämintului Saint-Samson, 
boicotarea serviciilor divine si neglijarea reconstruirii 
zidurilor edificiului, care fuseseră serios avariate în 1562. 

În 1619, se pare că autorităţile şi-au pierdut 
răbdarea. Conform înregistrărilor disponibile, în acel an 
Prioria din Sion a fost evacuată din Saint-Samson şi 
asezämintul le-a fost încredințat iezuiţilor. 114 

Nu am putut găsi nici o referire la Prioria din Sion care 
să fi fost făcută după 1619 -— în orice caz, nu sub acest 
nume. Totuşi, în lipsă de altceva, am reuşit cel putin să 
dovedim că a continuat să existe până în secolul al 
şaptesprezecelea. Dar această dovadă, sub forma în care se 
prezenta, a ridicat o serie de întrebări cruciale. În primul 
rând, referintele pe care le-am descoperit nu dezvăluiau 
câtuşi de putin activităţile reale, obiectivele, interesele şi 
posibila influență a Sion-ului. În al doilea rând, după toate 
aparențele, aceste referințe consemnau doar lucruri 
mărunte - o fraternitate ciudată, derutantă, de călugări sau 


de credincioşi habotnici al căror comportament, deşi 


114 Le Maire, Histoire et Antiquitez, partea 2, capitolul XXVI, pagina 96 
sq. 


neortodox si poate clandestin, era de importantä relative 
minoră. Nu am reuşit să împăcăm nici aparent indolentii 
rezidenți de la Saint-Samson cu renumitii şi legendarii 
rozicrucieni, nici şleahta de călugări îndărătnici cu instituția 
printre ai cărei mari maeştri se presupune că s-ar fi 
numărat câteva dintre cele mai ilustre nume ale istoriei şi 
culturii occidentale. 

Conform „documentelor  Prioriei”,  Sion-ul era o 
organizație extrem de puternică şi de influentă, căreia i se 
datora înființarea Ordinului Templierilor şi care era capabilă 
să manipuleze cursul afacerilor internationale. Dar 
referintele găsite nu sugerau nimic de o astfel de 


importanţă. 

Fig.7 Ducatul Lorraine la mijlocul secolului XVI-lea 

O explicaţie posibilă ar fi fost, desigur, că Saint-Simon 
din Orleans nu era altceva decât unul din locaşurile izolate, 
probabil unul minor, în care se desfăşurau activitățile Sion- 
ului. Si, într-adevăr, în Dossiers secrets, Orléans nu 
figurează pe lista comandamentelor importante ale Sion-ului. 


Dacă Sion-ul reprezenta într-adevăr o forță demnă de luat în 


consideratie, Orléans-ul nu putea fi decât un mic fragment 
dintr-o structură mult mai vastă. Şi, dacă aşa stăteau 


lucrurile, era cazul să căutăm urmele Sion-ului în altă parte. 


DUCII DE GUISE SI DE LORENA 


În timpul secolului al şaisprezecelea casa de Lorena şi 
ramura sa mezină, casa de Guise, au făcut o încercare bine 
plănuită şi hotărâtă de a răsturna dinastia Valois - de a-i 
extermina toți descendenţii si de a pretinde apoi tronul 
Franței. Şi, în repetate rânduri, această încercare i-a adus la 
un pas de un succes răsunător. În decursul a circa treizeci 
de ani, toți regii, moştenitorii şi prinții din casa Valois au 
fost nimiciti, dinastia fiind împinsă către extinctie. 

Încercarea de a dobândi tronul Franţei s-a întins de-a 
lungul a trei generații ale familiilor Guise şi Lorena. Şi a 
ajuns cel mai aproape de succes în anii 1550 şi 1560, sub 
auspiciile lui Charles, cardinal de Lorena, şi ale fratelui său 
Francois, duce de Guise. 

Charles şi Francois se înrudeau cu familia Gonzaga 
din Mantua şi cu Charles de Montpensier, conetabil de 
Bourbon - menţionat în Dossiers secrets ca mare maestru al 
Sion-ului până în 1527. În plus, Francois, ducele de Guise, 
era căsătorit cu Anne d'Este, ducesă de Gisors. Şi se pare că 


masinatiunile lui pentru a obţine tronul au fost sprijinite, pe 


ascuns, de Ferrante de Gonzaga, prezumtiv mare maestru al 
Sion-ului din 1527 până în 1575. 

Atât Francois cât şi fratele său, cardinalul de Lorena, 
au fost ulterior stigmatizati de istorici drept bigoti 
inversunati şi catolici fanatici, drept intoleranti, brutali si 
insetati de sânge. Dar există destule dovezi care sugerează 
că această reputaţie nu este pe deplin adevărată, cel putin 
în ceea ce priveşte adeziunea la catolicism. Francois şi 
fratele său apar, destul de limpede, ca fiind neobräzati, dar 
abili şi oportunişti, curtindu-i atât pe catolici, cât şi pe 
protestanți, în numele planurilor lor ulterioare.115 

În 1562, de exemplu, la Conciliul din Trent, cardinalul 
de Lorena a pus în mişcare o tentativă de a descentraliza 
papalitatea - de a conferi autonomie episcopilor locali şi de a 
restabili ierarhia ecleziastică din timpul dinastiei 
merovingiene. 

În 1563, François de Guise era deja, practic, rege, 
când a căzut pradă glontului unui asasin. Fratele său, 
cardinalul de Lorena, a murit cu doisprezece ani mai târziu, 
în 1575. Dar vendeta împotriva casei regale a Franței nu a 
încetat. În 1584, noul duce de Guise şi noul cardinal de 
Lorena au reînceput, cu forțe proaspete, asaltul asupra 
115 Cardinalul de Lorraine s-a aflat în spatele amnistiei în favoarea 


hughenotilor da la Amboise la data de 7 martie 1560. De asemenea, 
cardinalul a finanțat, pe ascuns, anumite grupări protestante. 


tronului. În această încercare, principalul lor aliat a fost 
Louis de Gonzaga, duce de Nevers - care, conform 
„documentelor Prioriei”, devenise mare maestro al Sion-ului 
cu nouă ani mai devreme. Stindardul conspiratorilor era 
crucea de Lorena - odinioară blazonul lui René d'Anjou.116 

Vrajba a continuat. La sfârşitul secolului, dinastia 
Valois era, în fine, nimicită. Dar, în timpul înfruntării, şi 
casa de Guise se rănise mortal şi nu a mai putut oferi nici 
un candidat eligibil pentru tronul care, în cele din urmă, îi 
stătea la dispoziție. 

Pur şi simplu, nu se ştie dacă a existat o societate 
secretă bine organizată sau un ordin secret care a susținut 
casele de Guise şi de Lorena. Cu siguranță, acestea au fost 
ajutate de o rețea internațională de emisari, ambasadori, 
asasini, provocatori, spioni şi agenţi care ar fi putut fi foarte 
bine incluşi într-o astfel de instituție clandestină. După 
Gerard de Sede, unul dintre aceşti agenți era Nostradamus. 
Şi există alte „documente ale Prioriei” care susțin punctul de 
vedere al domnului de Sede. În orice caz, există extrem de 


multe mărturii care sugerează că Nostradamus era într- 


116 Acea cruce dublu barată a fost asociată cu casa de Lorena prin 
intermediul lui Rene d'Anjou. Rene a adoptat această cruce ca emblemă, 
plasând-o pe sigiliile şi monedele sale. Popularitatea crucii se datorează 
folosirii ei de către Rene al II-lea, duce de Lorena, în bătălia de la Nancy 
din 1477. Vezi Marot, Le Symbolisme (Simbolismul), pagina 1 sq. 


adevär un agent secret în slujba lui François de Guise si a 


lui Charles, cardinal de Lorena.117 


117 Nostradamus era un obişnuit al cercurilor conectate cu casa de 
Lorena. A locuit pentru câţiva ani în Agen, iar Jean de Lorena era, în 
acea vreme, atât episcop de Agen, cât şi capul Inchiziției Franceze. 
Cercetările indică faptul că Nostradamus ar fi fost avertizat în legătură 
cu interesul pe care i-l stârnise Inchiziției şi că, după toate 
probabilitățile, cardinalul Jean de Lorena ar fi fost sursa acestui 
avertisment. În plus, prietenul din Agen al lui Nostradamus, Scaliger, se 
număra şi printre prietenii cardinalului şi îl cunoştea, de asemenea, pe 
Giulio Camillo, adept al hermetismului şi autorul lucrării „Memory 
Theatre” („Teatrul amintirilor”) (vezi Yates, Art of Memory, capitolul 6). 
Cardinalul de Lorena îl cunoştea foarte bine pe Camillo. De asemenea, 
doi poeți de la Curte, Pierre de Ronsard şi Jean Dorat, erau prieteni cu 
Nostradamus. Ronsard a scris mai multe poeme spre lauda lui 
Nostradamus şi a cardinalului. Cardinalul era susținătorul ambilor 
poeţi. Jean Dorat a fost cel care l-a trimis pe Jean-Aime de Chavigny la 
Nostradamus, pentru a deveni secretarul acestuia. Un studiu al acestor 
conexiuni este prezentat în romanul The Dreamer of the Vine (Visătorul 
din Vie), de Liz Greene (Londra, 1979). 

Fig.8 Ducii de Lorraine şi Guise 

Dacă Nostradamus ar fi fost un agent al caselor de 
Guise şi de Lorena, nu numai că le-ar fi furnizat acestora 
informaţii cruciale referitoare la planurile adversarilor lor, 
dar, de asemenea, grație calității sale de astrolog al curții 
regale franceze, ar fi putut cunoaşte atât o serie de secrete 
intime, cât si ciudäteniile şi slăbiciunile persoanelor 
importante.  Jonglând cu vulnerabilitäti cu care se 
familiarizase, i-ar fi putut manipula, în plan psihic, pe 
membrii casei Valois după bunul plac al duşmanilor lor. De 


asemenea, cunoscând horoscopul celor dintâi, le-ar fi putut 


indica celorlalți, să zicem, un moment aparent propice 
asasinării. Pe scurt, s-ar putea ca multe dintre profetiile lui 
Nostradamus să fi fost, de fapt, cu totul altceva. Ar fi putut 
fi mesaje criptate, cifruri, programe, calendare, instrucțiuni 
şi planuri de acțiune. 

Indiferent dacă cele de mai sus sunt adevărate sau 
nu, este dincolo de orice îndoială faptul că unele dintre 
profetiile lui Nostradamus nu erau predicții, ci se refereau, 
cât se poate de explicit, la trecut - la cavalerii templieri, la 
dinastia merovingiană, la istoria casei de Lorena. Dintre 
acestea, şocant de multe fac referiri la Razes - vechiul 
comitat în care era situat Rennes-le-Château.!!8 Si 
numeroasele catrene în care este menționată sosirea acelui 
„le Grand Monarch” - Marele Rege - indică Languedoc-ul ca 
loc de baştină al spitei acestuia. 

Cercetările întreprinse au scos la iveală un pasaj 


suplimentar care îl leagă şi mai mult pe Nostradamus de 


118 Catrenul V:74, de exemplu, se referă probabil la Charles Martel 
făcându-i pe sarazini să bată în retragere şi învingându-i în lupta de la 
Poitiers din 732. Catrenul III: 83 s-ar putea foarte bine referi la pletoşii 
regi merovingieni cucerind regatul Aquitaine, ceea ce s-a întâmplat după 
507. În multe catrene şi prevestiri apare termenul Rases, care pare să fie 
un calambur referitor atât la zona Razes, cât şi la conții exilați, „cei fără 
barbă”, descendenții merovingienilor. 


investigația noastră. După Gerard de Sede,!! ca şi în 
conformitate cu o legendă populară, înainte de a-şi începe 
cariera de profet, Nostradamus a petrecut o bună bucată de 
timp în Lorena. Acest răstimp pare să fie un fel de noviciat 
sau o perioadă de probă, după care s-ar putea să fi fost 
„initiat, împărtăşindu-i-se un extraordinar secret. Mai 
exact, se spune că i s-ar fi arătat o străveche carte tainică, 
care a stat la baza tuturor lucrărilor lui ulterioare. Şi 
legenda relatează că acest tom i-ar fi fost înfățişat într-un 
loc cât se poate de semnificativ - abația Orval, cea donată de 
mama adoptivă a lui Godfroi de Bouillon, locul în care 
cercetările noastre sugerează că ar fi fost întemeiată Prioria 
din Sion. 

În orice caz, pentru încă două secole, Orval-ul a 


continuat să fie asociat cu numele lui Nostradamus. În 


119 De Sede, La Race fabuleuse (Semintia legendară), pagina 106 sq. În 
această carte, credibilitatea lui de Sede este, într-o anumită măsură, 
subminată de afirmaţia neverosimilă că merovingenii ar fi fost 
extratereştri! în timpul conversatiilor purtate, autorul a fost întrebat 
despre sursa asertiunii legate de timpul petrecut de Nostradamus la 
Orval. Răspunsul său a fost că văzuse el însuşi un manuscris care 
dovedea acest lucru, aflat în posesia unui oarecare Eric Muraise. Am 
discutat cu o parte dintre călugării de la abația din Orval despre 
posibilitatea ca Nostradamus să fi ajuns acolo. Au ridicat din umeri şi 
au spus că exista o legendă în acest sens, dar că ei nu aveau dovezi 
pentru a o confirma, dar nici pentru a o infirma. Ar fi putut fi posibil, a 
adăugat unul dintre ei, plictisit. 


vremea Revoluţiei Franceze şi în epoca napoleoniană, cărțile 


cu profeţii atribuite lui Nostradamus proveneau din Orval. 


LUPTA PENTRU TRONUL FRANTEI 


La jumătatea celui de-al treilea deceniu al secolului al 
şaptesprezecelea, tronul Franței era ocupat de Ludovic al 
XIII-lea. Dar puterea din spatele tronului era întruchipată de 
cardinalul Richelieu, adevăratul arhitect al politicii statului 
francez. În general, acesta este recunoscut drept 
personalitatea cea mai machiavelică din epoca sa şi drept 
un intrigant fără rival. Însă s-ar putea să fi fost ceva mai 
mult decât atât. 

În timp ce Richelieu instaura în Franța un regim de o 
stabilitate fără precedent, restul Europei - si mai ales 
Germania - era pradă spasmelor Războiului de Treizeci de 
Ani. Iniţial, acesta nu a fost un conflict de natură religioasă. 
Dar, în scurt timp, taberele s-au polarizat pe criterii 
religioase. De o parte, se situau forțele Spaniei şi Austriei, 
loiale bisericii catolice. 

De cealaltă parte erau armatele protestante ale 
Suediei şi ale micilor principate germane - inclusive 
Palatinatul Rinului, ai cărui conducători, principele elector 
Friedrich şi soția sa, Elizabeth Stuart, erau exilați la Haga. 


Friedrich şi aliaţii săi de pe câmpul de luptă erau aprobati şi 


sustinuti de gânditorii si de scriitorii ,rozicrucient de pe 
continent si din Anglia. 

În 1633, cardinalul Richelieu a iniţiat o politică 
îndrăzneață şi aparent incredibilă. A implicat Franța în 
Războiul de Treizeci de Ani, dar nu de partea care era de 
aşteptat. Pentru Richelieu, o serie de alte criterii au fost mai 
importante decât obligaţiile sale religioase, în calitate de 
cardinal. El intenționa să instaureze supremaţia Franței în 
Europa. Dorea să anihileze perpetua şi tradiționala 
amenințare pe care Spania şi Austria o reprezentau pentru 
Franța. Şi mai vroia să înlăture hegemonia pe care Spania o 
dobândise cu mai mult de un secol în urmă - mai ales în 
inima fostelor domenii merovingiene din Ținuturile de Jos şi 
într-o parte a Lorenei moderne. Toate acestea au făcut ca 
Europa să fie uluită de acţiunea fără precedent a uni 
cardinal catolic, care guverna o ţară catolică, şi care a trimis 
o armată catolică să lupte de partea protestanților -— 
împotriva celorlalți catolici. Nici un istoric nu a sugerat 
vreodată că Richelieu ar fi fost „rozicrucian”. Dar nu ar fi 
putut face nimic care să concorde într-o mai mare măsură 
cu poziția „rozicrucienilor” sau care să-l ajute mai mult să 
câştige bunăvoința acestora. 

Între timp, casa de Lorena a început din nou să 
aspire, deşi indirect, la tronul Franţei. De data aceasta 


pretendentul era Gaston d' Orleans, fratele mai mic al lui 


Ludovic al XIII-lea. Gaston nu făcea el însuşi parte din casa 
de Lorena. Dar, în 1632, se căsătorise cu sora ducelui de 
Lorena. Mostenitorul lui Gaston ar fi fost, prin mama sa, 
descendentul familiei ducelui şi, dacă Gaston ar fi câştigat 
tronul, peste o generaţie, casa de Lorena ar fi condus 
Franța. Perspectiva era suficient de mobilizatoare. Printre 
cei care susțineau dreptul lui Gaston la succesiune, 
descoperim un personaj pe care l-am mai întâlnit - Charles, 
duce de Guise. Charles îl avusese drept preceptor pe tânărul 
Robert Fludd. Şi se căsătorise cu Henriette-Catherine de 
Joyeuse, stăpâna ținuturilor Couiza şi Arques - unde se afla 
mormântul identic cu cel pictat de Poussin. 

Încercările de a-l detrona pe Ludovic în favoarea lui 
Gaston au eşuat, dar timpul părea să se scurgă în favoarea 
mostenitorilor lui Gaston, fiindcă Ludovic al XIII-lea şi soția 
sa, Anna de Austria, nu aveau copii. Circula deja zvonul că 
regele ar fi fost homosexual sau impotent şi, într-adevăr, 
conform anumitor rapoarte întocmite în urma autopsiei sale, 
a fost considerat incapabil să procreeze. 

Totuşi, în 1633, după douăzeci şi trei de ani de mariaj 
steril, Anna de Austria a născut, când nimeni nu s-ar fi 
aşteptat. La vremea respectivă, au fost puţini cei care au 
crezut în legitimitatea băiatului, asupra căreia mai planează 
dubii şi în zilele noastre. Conform atât autorilor din epocă, 


cât şi celor de mai târziu, adevăratul tată al copilului era 


cardinalul Richelieu sau poate un „armăsar” angajat de 
acesta, respectiv protejatul şi succesorul său, cardinalul 
Mazarin. S-a pretins că, după moartea lui Ludovic al XIII- 
lea, Mazarin şi Anna de Austria s-ar fi căsătorit în secret. 

În orice caz, naşterea moştenitorului lui Ludovic al 
XIII-lea a fost o lovitură serioasă dată sperantelor lui Gaston 
d'Orléans şi ale casei de Lorena. Şi, după ce, în 1642, atât 
Ludovic cât şi Richelieu au murit, a fost lansată prima serie 
de atentate conjugate în scopul eliminării lui Mazarin şi al 
detronării tânărului Ludovic al XIV-lea. 

Aceste atentate, care au început sub forma unor 
răscoale populare, au culminat cu un război civil care a 
durat, cu intermitențe, vreme de zece ani şi care le este 
cunoscut istoricilor sub numele de Fronda. Alături de 
Gaston d'Orléans, pe lista principalilor săi instigator găsim o 
serie de nume, familii şi titluri care ne sunt deja familiare. 
Este vorba de Frédéric-Maurice de la Tour d'Auverge, duce 
de Bouillon. Şi de vicontele de Turenne. Şi de ducele de 
Longueville — nepotul lui Louis de Gonzaga, duce de Nevers 
şi prezumtiv mare maestru al Sion-ului cu o jumătate de 
veac înainte. Iar cartierul general şi capitala acestor frondori 
era străvechiul oraş Stenay din Ardeni - ceea ce este 


suficient de semnificativ. 


COMPAGNIE DU SAINT-SACREMENT 


Conform ,documentelor Prioriei”, la mijlocul secolului 
al saptesprezecelea, Prioria din Sion „s-a dedicat înlăturării 
lui Mazarin”. Este cât se poate de clar că nu a avut succes. 
Fronda a eşuat, Ludovic al XIV-lea a luat în stăpânire tronul 
Franţei, iar Mazarin, deşi îndepărtat cu uşurinţă, a fost 
repede reinstalat şi a rămas prim-ministru până la moartea 
sa din 1660. 

Însă, dacă Sion-ul se dedicase într-adevăr opoziţiei 
contra lui Mazarin, aveam în sfârşit un punct de plecare şi 
câteva posibilități de a-l localiza şi identifica. Date fiind 
numele familiilor implicate în Frondă - ale căror genealogii 
figurau şi în „documentele Prioriei — ni s-a părut rezonabilă 
asocierea Sion-ului cu instigatorii acelei räzmerite. 

„Documentele Prioriet afirmau că activităţile Sion-ului 
erau îndreptate împotriva lui Mazarin. Pretindeau, de 
asemenea, că anumite familii şi titluri — de exemplu, Lorena, 
Gonzaga, Nevers, Guise, Longueville şi Bouillon - nu numai 
că aveau legături foarte strânse cu ordinul, dar chiar îi 
furnizaseră acestuia o serie de mari maeştri. lar istoria 
confirma faptul că aceste nume şi titluri erau cele plasate, 
amenintätor, în fruntea rezistenței împotriva cardinalului. 
Se părea că astfel localizasem Prioria din Sion şi că îi 


identificasem cel putin pe câţiva dintre membrii acesteia. 


Dacă nu ne înşelam, Sion nu era altceva — cel putin în 
cursul perioadei respective - decât un alt nume dat unei 
mişcări şi unei conspirații a cărei existență fusese 
recunoscută de istorici. 

Dacă frondorii constituiseră o enclavă ce i se opunea 
lui Mazarin, atunci ei nu erau singura astfel de enclavă. 
Existau, de asemenea, şi altele, care nu au activat doar în 
timpul Frondei, ci şi mult după aceea. Chiar „documentele 
Prioriei” fac referiri repetate la Compagnie du Saint- 
Sacrement. Dau de înțeles, cât se poate de limpede, că era 
vorba, de fapt, de Sion sau de o fațadă a acestuia, care îşi 
desfăşura activitățile sub un alt nume. Şi, fără îndoială, 
Compagnie du Saint-Sacrement corespundea cu imaginea 
pe care începusem să ne-o formăm despre Sion - în ceea ce 
priveşte structura, organizarea, activitățile şi modul de 


operare. 
Compagnie du Saint-Sacrement era o societate secretă 
extrem de bine organizată şi de eficientă. Nu există nici un 
dubiu asupra autenticităţii sale. Dimpotrivă, existența sa a 
fost recunoscută de contemporani săi, cât şi de istoricii din 
epocile ulterioare. Este atestată din toate punctele de vedere 
şi i s-au dedicat numeroase cărți şi articole. Numele său le 
este destul de familiar francezilor şi continuă să se bucure 
de o anumită aură mistică, de altfel la modă. Dar o parte din 
propriile sale documente au început să iasă la lumină. 


Despre Companie se spune că ar fi fost fondată, între 


1627 şi 1629, de un nobil care avea legături cu Gaston 


d'Orléans. Anonimatul persoanelor care i-au stabilit 
orientarea si i-au modelat strategia a fost pästrat cu 
scrupulozitate - până în zilele noastre. Singurele nume care 
îi sunt asociate fără dubiu le aparțin intermediarilor sau 
unor membri situați la baza ierarhiei - asa-numiti „oameni 
de fațadă”, care acționau conform instrucțiunilor primite 
„de sus”. Unul dintre aceştia a fost fratele ducesei de 
Longueville. Un altul a fost Charles Fouquet, fratele 
superintendentului de finanţe al lui Ludovic al XIV-lea. Şi a 
mai fost şi unchiul filozofului Fenelon, care, cu o jumătate 
de secol mai târziu, a exercitat o deosebită influență asupra 
francmasoneriei prin intermediul cavalerului Ramsay. 
Printre cele mai proeminente personalități asociate 
Companiei, se numără misteriosul personaj astăzi cunoscut 
sub numele Saint Vincent de Paul, dar şi Nicolas Pavillon, 
episcop de Alet, oraşul situat la câteva mile de Rennes-le- 
Château, şi Jean-Jacques Olier, fondatorul seminarului de 
la Saint Sulpice. Acum, Saint Sulpice este într-adevăr 
recunoscut drept „centrul operațiunilor’ Companiei. 120 

Prin organizarea şi activitățile sale, Compagnie du 
Saint-Sacrement imita Ordinul Templului şi prefigura 


viitoarea francmasonerie. Acționînd din Saint-Sulpice, a 


120 Allier, La Cabale (Cabala), pagina 99 sq. Autorul susține că fondarea 
seminarului Saint-Sulpice i-a fost sugerată lui Olier de către Companie. 


înființat o rețea complexă de filiale sau organizații 
provinciale. Membrii din provincie ignorau identitatea 
coordonatorilor lor. Erau adesea manipulati în numele unor 
obiective care ei înşişi nu le împărtăşeau. Nu le era permis 
nici să ia legătura unii cu alţii altfel decât prin intermediul 
Parisului, asigurându-se astfel un control extrem de 
centralizat. Şi, chiar şi în Paris, identitatea arhitecţilor 
societății rămânea necunoscută pentru cei care îi serveau 
cu supunere. Pe scurt, Compania era o organizație cu foarte 
multe capete, dar cu o inimă invizibilă. Până în prezent, nu 
s-a putut afla din cine era constituită inima. Sau din ce. Dar 
se ştie că pulsa în ritmul dictat de un secret bine tăinuit şi 
de mare importanţă. Înregistrările contemporane se referă, 
în mod explicit, la „secretul care constituie esența 
Companiei”. Conform unuia dintre regulamentele societăţii, 
descoperit mult mai târziu, „Principalul făgaş care 
modelează spiritului Companiei şi care este vital pentru 
acesta este Secretul”. 121 

În ceea ce-i privea pe noii membri, încă neinitiati, 
Compania era aparent dedicată operelor de binefacere, mai 
ales în regiunile devastate de războaiele religioase şi, 
ulterior, de către Frondă - de exemplu, în Picardia, în 


Champagne şi în Lorena. Dar acum este unanim acceptat 


121 Allier, La Cabale, pagina 33. 


faptul că aceste „opere de binefacere” erau, pur si simplu, o 
fațadă convenabilă şi ingenioasă, care avea foarte putin de-a 
face cu adevărata rațiune de a fi a Companiei. Aceasta avea, 
în realitate, un dublu scop - să se implice în aşa-numitul 
„spionaj religios”, adunând „informaţiei secrete”, şi să se 
infiltreze în cele mai importante funcții din teritoriu, inclusiv 
în cercurile din imediata apropiere a tronului. 

În ceea ce priveşte aceste două obiective, după toate 
aparențele, Compania s-a bucurat de succese însemnate. De 
exemplu, în calitatea sa de membru al „Consiliului de 
Conştiință” regal, Vincent de Paul a devenit confesorul lui 
Ludovic al XIII-lea. A fost, de asemenea, unul dintre 
consilierii intimi ai lui Ludovic al XIV-lea - până când 
opoziția față de Mazarin l-a forțat să renunțe la această 
poziție. 

lar regina mamă, Anna de Austria, poate fi 
considerată, din multe puncte de vedere, un pion neajutorat 
al Companiei, care — cel putin pentru un timp - a reuşit să o 
întoarcă împotriva lui Mazarin. Dar Compania nu s-a limitat 
doar la a se infiltra în preajma tronului. Pe la mijlocul 
secolului al şaptesprezecelea, îşi putea exercita influența 
prin intermediul aristocrației, al parlamentului, al justiției şi 
al poliției — într-o atât de mare măsură încât, într-o serie de 
ocazii, aceste instituții au îndrăznit să i se împotrivească 


fätis regelui. În decursul cercetărilor noastre, nu am întâlnit 


nici un istoric care să fi interpretat în mod corespunzător 
activităţile acestei Compagnie du Saint-Sacrement, nici 
printre contemporanii acesteia, nici printre cei a căror 
activitate s-a desfăşurat mai recent. Cele mai multe 
autorități în domeniu o descriu drept o organizație 
combativă, ultra-catolică, drept un bastion al credinţei 
fanatice, inflexibile. 

Aceiaşi specialişti susțin că era dedicată stirpirii 
ereticilor. Dar de ce ar fi fost necesar ca, într-o țară catolică, 
o astfel de organizaţie să acţioneze într-un atât de strict 
secret? Şi cine erau, în epoca aceea, ereticii? Protestantii? 
Jansenistii? De fapt, şi protestanții, şi jansenistii puteau fi 
găsiți, în număr destul de mare, chiar în rândurile 
Companiei. 

O societate atât de devotată catolicismului, ar fi 
trebuit, teoretic, să-l sprijine pe cardinalul Mazarin - care, la 
urma urmelor, întruchipa, în epoca respectivă, interesele 
acestei religii. Însă Compagnie du Saint-Sacrement i se 
opunea - cu atâta înverşunare încât Mazarin, pierzindu-si 
cumpătul, a jurat că avea să-şi folosească toate resursele 
pentru a o distruge. În plus, Compania şi-a atras şi 
puternica ostilitate a altor organizaţii tradiționale. 

De exemplu, iezuiții au purtat împotriva ei o campanie 
susținută. Alte autorități catolice au acuzat-o de „erezie” — 


adică exact de lucrul căruia aceasta ar fi intenționat să I se 


opună. În 1651, episcopul de Toulouse a învinuit-o de 
„practici profanatoare”, referindu-se la existența a ceva 
extrem de neregulamentar în cadrul ceremoniilor de 
initiere!22 — un ecou ciudat al acuzațiilor ridicate împotriva 
templierilor. Şi chiar i-a amenințat pe membrii societății cu 
excomunicarea. lar cei mai multi dintre aceştia au înfruntat 
amenințarea cu dispreț - un răspuns extrem de bizar din 
partea unor presupusi catolici piosi. 

Compagnie du Saint-Sacrement a luat ființă în 
perioada când nebunia provocată de rozicrucieni era încă la 
apogeu. Se credea că acea „confrerie invizibilă” se afla 
pretutindeni, că era omniprezentă — ceea ce nu stârnea doar 
panica şi paranoia, ci şi inevitabilele vânători de vrăjitoare. 
Totuşi, nu a fost găsită nici o urmă a unui adevărat 
rozicrucian — nicăieri sau cel putin nu în Franţa catolică. 

Pentru francezi, rozicrucienii au rămas doar plăsmuiri 
alarmiste ale imaginaţiei populare. Dar dacă nu a fost aşa? 
În cazul în care interesele „rozicruciene” a fi impus stabilirea 
unui avanpost în Franța, ce altă fațadă ar fi fost mai 
potrivită decât o organizație consacrată  vânării 


„rozicrucienilor”? Pe scurt, s-ar putea ca „rozicrucienii” să-şi 


122 Auguste, La Compagnie... a Toulouse (Compania... la Toulouse), pagina 
20 sq. 


fi promovat obiectivele si să-şi fi câştigat adepţi în Franța 
pozînd chiar în proprii lor duşmani înverşunați. 

Compagnie du Saint-Sacrement a reuşit să-i sfideze 
atât pe Mazarin cât şi pe Ludovic al XIV-lea. În 1660, cu mai 
putin de un an înainte de moartea lui Mazarin, regele s-a 
pronunțat în mod oficial împotriva Companiei şi a ordonat 
să fie dizolvată. În următorii cinci ani, aceasta a ignorat, cu 
aroganță, edictul regal. În cele din urmă, în 1665, a ajuns la 
concluzia că nu mai putea funcţiona în „prezenta formă. În 
consecință, toate documentele care aveau legătură cu 
societatea au fost retrase şi ascunse într-un deposit secret 
din Paris, care nu a fost niciodată descoperit, deşi se crede 
că ar fi fost vorba de Saint-Sulpice.123 

Dacă acesta este adevărul, atunci peste mai bine de 
două secole, arhivele Companiei ar putut fi la îndemâna 
anumitor persoane, precum abatele fimile Hoffet. Dar, cu 
toate că existența Companiei în ceea ce se numea atunci 
„prezenta formă” a încetat, ea a continuat să acționeze cel 
putin până la începutul secolului următor, având încă rolul 
unui spin în coasta lui Ludovic al XIV-lea. Conform unor 
tradiţii orale neconfirmate, a supraviețuit până în secolul 


douăzeci. 


123 Attier, La Cabale, pagina 3. 


Indiferent dacä ultima asertiune este sau nu 
adevărată, nu există dubii legate de supraviețuirea 
Companiei după presupusa sa desființare din 1665. În 1667, 
Moliere, un partizan loial al lui Ludovic al XIV-lea, a atacat-o 
prin câteva aluzii voalate, dar tăioase, din Le Tartuffe. În 
ciuda aparentei sale dizolvări, aceasta s-a răzbunat 
obținând interzicerea piesei — care a rămas valabilă timp de 
doi ani, timp în care protecţia regală de care se bucura 
autorul s-a dovedit ineficientă. lar Compania se pare că, pe 
de altă parte, şi-a angajat, pe tărâm literar, propriii săi 
purtători de cuvânt. De exemplu, zvonurile îl includ printre 
aceştia pe La Rochefoucauld - despre care se ştie cu 
certitudine că a făcut parte din Frondă. După Gerard de 
Sede, printre, membrii Companiei se număra şi La 
Fointaine, iar fermecătoarele şi aparent inofensivele sale 
fabule erau, de fapt, atacuri alegorice la adresa tronului. 
Afirmația este verosimilă. Lui Ludovic al XIV-lea, La 
Fontaine îi era cât se poate de antipatic şi s-a opus cu 
vehementä admiterii acestuia în Academia Franceză. lar 
dintre susținătorii şi protectorii fabulistului făceau parte 
ducele de Guise, ducele de Bouillon, vicontele de Turenne şi 
văduva lui Gaston d'Orléans. 

Aşadar, conform descoperirilor noastre, Compagnie du 
Saint-Sacrement era o societate într-adevăr secretă, parte 


dintre activitățile ei fiind înregistrate de istorie. Deşi 


apparent catolicä, activitätile sale erau vädit anticatolice. 
Era îndeaproape asociată cu anumite familii aristocratice de 
vază — familii care au activat în cadrul Frondei şi ale căror 
genealogii pot fi găsite în „documentele Prioriet. De 
asemenea, era strâns interconectată cu Saint-Sulpice. 
Actiona, initial, prin infiltrare, ajungând apoi să 
exercite o influență considerabilă. I se opunea, în mod activ, 
cardinalului Mazarin. Din aceste puncte de vedere, 
corespundea aproape întru totul imaginii Prioriei din Sion — 
aşa cum era redată în Dossiers secrets. Dacă Sion-ul 
activase într-adevăr în decursul secolului al 
şaptesprezecelea, era justificată pre-supunerea că o făcuse 
sub numele Compagnie du Saint-Sacrement. Sau că fusese 


puterea din spatele acesteia. 


CASTELUL BARBERIE 


Conform „documentelor Prioriei”, opoziția Sion-ului față 
de Mazarin a avut drept consecință răzbunarea cruntă a 
cardinalului. Se pare că printre victimele acestei răzbunări 
s-ar fi aflat membrii familiei Plantard - descendenți direcți ai 
lui Dagobert al II-lea şi ai dinastiei merovingiene. În 1548, 
conform „documentelor Prioriei”, Jean des Plantard s-a 
căsătorit cu Marie de Saint-Clair - stabilind astfel încă o 


legătură între familia sa şi familia Saint-Clair/Gisors. 


Se pare că, în acel moment, familia Plantard s-a 
stabilit în castelul Barberie, lângă Nevers, în regiunea 
Nivernais a Franței. Si se presupune că a folosit în 
următorul secol acest castel drept reşedinţă oficială. 
Aceleaşi „documente ale Prioriei” relatează că, în data de 11 
iulie 1659, Mazarin a ordonat demolarea şi distrugerea 
totală a castelului. În conflictul care a urmat, se spune că 
familia Plantard şi-a pierdut toate posesiunile. 124 

Aceste afirmaţii nu sunt confirmate de nici o carte de 
istorie convențională şi unanim recunoscută şi de nici o 
biografie a lui Mazarin. În urma cercetărilor întreprinse, nu 
am găsit nici o menţiune a familiei Plantard din Nivernais şi, 
la început, nici a castelului Barberie. Totuşi, dintr-un 
anume motiv nespecificat, Mazarin râvnea regiunea 
Nivernais şi ducatul de Nevers. În cele din urmă, a reuşit să 
le obțină - şi contractul a fost semnat pe data de 11 iulie 
1659,125 chiar în ziua în care se spune că ar fi fost distrus 
castelul Barberie. 

Acest amănunt ne-a determinat să ne continuăm 
investigația. În final, am scos la lumină câteva fapte 


disparate. Nu erau suficiente pentru a oferi o explicaţie, dar, 


124 Lobineau, H., Dossiers secrets, planga numărul 1, 1100-1600, n., 
planşa numărul 19, 1800-1900. 


125 Sainte-Marie, Recherches historiques (Cercetări istorice), pagina 243. 


cel putin, atestau veridicitatea „documentelor Prioriet’. Într-o 
listă, datând din 1506, a domeniilor şi proprietăților din 
Nivernais am găsit, într-adevăr, un Barberie. lar un 
document din 1575 menţionează un cătun din aceeaşi 
regiune numit Les Plantards.176 

Am aflat însă că existența castelui Barberie fusese, de 
fapt, pe deplin recunoscută - ceea ce a reprezentat 
argumentul cel mai convingător. În anii 1872-1875, membrii 
Societăţii de Litere, Ştiinţe şi Arte din Nevers au efectuat 
excavații în situl unor anumite ruine. A fost o întreprindere 
dificilă, pentru că ruinele aproape că nu puteau fi 
identificate ca atare, focul vitrificase lespezile şi deasupra 
sitului crescuseră foarte mulți copaci. Totuşi, până la urmă 
au putut fi dezgropate rămăşiţele zidului unui oraş şi ale 
unui castel. În prezent, situl este recunoscut drept Barberie. 
După toate aparențele, înaintea distrugerii, acesta ar fi 
conținut un orăşel fortificat şi un castel.127 Şi se află la mică 


distanță de vechiul cătun Les Plantards. 


126 Soultrait (ed.), Dictionnaire topographique... de la Nieve (Dicţionar 
topografic... al regiunii Nieve), pagina 8, 146. Sălaşul familiei Plantard era 
lângă Semelay, locul naşterii ulterioare a lui Jean XXII des Plantard. 


127 Vezi Bulletin de la societe nivemais des lettres, sciences et arts, seria a 
2-a, volumul VII (1876), pagina 110, 139, 140-141, 307. Vezi şi 
Chaumeil, Triangle d'Or, pagina 80 sq. Si ilustrațiile reprezentând 
monedele descoperite în sit. 


Puteam aşadar afirma că existenţa castelului Barberie 
era indiscutabilă şi că acesta fusese distrus de un incendiu. 
Şi nu aveam motive să ne îndoim că îi aparținuse familiei 
Plantard, pentru că acel sătuc învecinat avea acest nume. 
Dar era cuidat faptul că nici o înregistrare nu menționa nici 
că respectivul castelul fusese distrus, nici cine îl distrusese. 
Dacă Mazarin era răspunzător, se pare că făcuse eforturi 
deosebite pentru a şterge toate urmele acțiunii sale. 

Într-adevăr, după toate aparențele, era vorba de o 
încercare meticuloasă şi bine planificată de a şterge castelul 
Barberie atât de pe hartă cât şi din istorie. Ce rost ar fi avut 


o astfel de acțiune, dacă nu ar fi fost nimic de ascuns? 


NICOLAS FOUQUET 


Pe lângă frondori şi Compagnie du Saint-Sacrement, 
Mazarin mai avea şi alți duşmani. Printre cei mai puternici 
dintre aceştia se număra Nicolas Fouquet, care, în 1653, a 
fost numit superintendent de finanţe al lui Ludovic al XIV- 
lea. Fiind un bărbat capabil, precoce şi ambițios, Fouquet a 
devenit, în următorii câțiva ani, cel mai bogat si cel mai 
puternic om din regat. Uneori era numit „adevăratul rege al 
Franței. Şi nu era lipsit de ambiţii politice. Se zvonea că ar 
fi intenţionat să facă din Bretania un ducat independent, 


condus de el însuşi. 


Mama lui Fouquet era o membră marcantă în 
Compagnie du Saint-Sacrament, ca si fratele lui, Charles, 
arhiepiscop de Narbonne, în Languedoc. Celälalt frate, mai 
tânăr, Louis, era tot cleric. În 1656, Nicolas Fouquet l-a 
trimis pe Louis la Roma, din motive care — desi nu neapărat 
tainice — nu au fost niciodată menționate. Din Roma, Louis a 
scris scrisoarea enigmatică citată în capitolul 1 - acea 
scrisoare care vorbeşte despre întâlnirea cu Poussin şi 
despre un secret „pe care nici regii nu l-ar putea obţine de la 
el fără mare bătaie de cap”. 

Şi, într-adevăr, dacă prin această corespondență 
Louis a fost indiscret, Poussin nu a dezvăluit niciodată 
nimic. Pe sigiliul său personal era gravat mottoul Tenet 
Confidentiam („Păstrează Secretul”). 

În 1661, Ludovic al XIV-lea a ordonat arestarea lui 
Nicolas Fouquet. Învinuirile erau extrem de generale şi de 
confuze. Erau acuzaţii vagi de delapidare de fonduri şi 
altele, mult mai neclare, de răzvrătire. Pe această bază, toate 
bunurile şi proprietăţile lui Fouquet au fost plasate sub 
sechestru regal. Dar regele le-a interzis funcționarilor săi să 
se atingă de actele şi de corespondența superintendentului. 
A insistat să le examineze el însuşi - personal şi fără 
martori. 

Procesul care a urmat a durat patru ani şi a făcut 


senzație în Franța acelei vremi, divizind şi polarizind opinia 


publică. Louis Fouquet - cel care se întâlnise cu Poussin şi 
scrisese scrisoarea din Roma - murise între timp. Dar mama 
superintendentului şi celălalt frate al acestuia au mobilizat 
Compagnie du Saint-Sacrement, printer ai cărei membri se 
afla şi unul dintre judecători. Compania l-a susținut pe 
superintendent din toate puterile, actionînd atât prin 
intermediul tribunalului cât şi al opiniei publice. Ludovic al 
XIV-lea - care, de obicei, nu era setos de sânge -— cerea nici 
mai mult nici mai putin decât condamnarea la moarte. 
Refuzind să se lase influențată, curtea a transformat 
sentința în exil pe viață. Continuând să dorească moartea 
acuzatului, regele înfuriat i-a înlocuit pe judecătorii 
recalcitranti cu alții, mai obedienti, însă, după toate 
aparențele, Compania a continuat să-l înfrunte. În cele din 
urmă, în 1665, Fouquet a fost condamnat la închisoare pe 
viață. Din ordinul regelui, a fost ținut într-o totală izolare. I- 
au fost interzise instrumentele de scris şi orice alte mijloace 
prin care ar fi putut comunica - cu oricine. lar soldaţii care 
discutau cu el erau - se spune - întemnițați sau, în unele 


cazuri, spânzurați. 128 


128 Acestea sunt exemple care ilustrează factorii ce i-au determinat 
ulterior pe diverşi autori să-l considere că este cel mai probabil ca 
Fouquet să fi fost Omul cu Masca de Fier. Există o serie de dovezi şi mai 
convingătoare în favoarea acestei afirmații. 


În 1665, anul întemnitärii lui Fouquet, Poussin a 
murit la Roma. În anii următori, prin intermediul agenţilor 
săi, Ludovic al XIV-lea s-a străduit, cu îndirjire, să obțină 
un singur tablou - Les Bergers d ‘Arcadie. În 1685 a reuşit, 
în sfârşit, să intre în posesia acestuia. Dar nu l-a plasat la 
vedere, nici măcar în reşedinţa regală. Dimpotrivă, l-a 
încuiat în apartamentele sale particulare, unde nimeni nu îl 
putea vedea fără ca el însuşi să-i fi acordat permisiunea. 

Există o notă de subsol la povestea lui Fouquet, 
deoarece dizgratia superintendentului, oricare i-ar fi fost 
cauzele şi importanţa, nu s-a răsfrint asupra urmaşilor săi. 
Pe la mijlocul secolului următor, nepotul lui Fouquet, 
marchizul de Belle-Isle, devenise, în mod efectiv, cel mai 
influent om din regat. În 1718 el însuşi i-a cedat coroanei 
Belle-Isle - o insulă fortificată de pe coasta bretonă. În 
schimb, a obţinut anumite teritorii importante pentru 
investigația noastră. Unul era Longueville, ai cărui foşti duci 
şi ducese au figurat, în mod repetat, în această relatare. Iar 
altul era Gisors. În 1718, marchizul de Belle-Isle a devenit 
conte de Gisors. lar în 1742, duce de Gisors. Şi, în 1748, 
Gisors a fost înălțat la înaltul statut de ducat 


principal. 


NICOLAS POUSSIN 


Poussin s-a näscut în anul 1594, într-un oräsel numit 
Les Andelys - situat, după cum am descoperit, la doar 
câteva mile de Gisors. În tinerețe a părăsit Franța şi s-a 
stabilit la Roma, unde şi-a petrecut întreaga viață, revenind 
o singură dată în țara sa natală. 

Această vizită a avut loc imediat după 1640, la cererea 
cardinalului Richelieu, care l-a invitat să preia o însărcinare 
specială. Deşi nu s-a implicat în mod activ în politică şi 
puţini istorici au făcut referiri la interesele sale politice, 
Poussin a fost, de fapt, în strânsă legătură cu Fronda. Nu şi- 
a părăsit refugiul din Roma. Dar corespondenţa sa din acea 
perioadă relevă angajarea sa profundă în mişcarea anti- 
Mazarin şi raporturile sale surprinzător de familiar cu o 
serie de frondori influenţi - într-o asemenea măsură încât, 
vorbind despre aceştia, foloseşte în mod repetat cuvântul 
„noi”, ceea ce îl implică în mod evident.129 

Coborâsem deja, pe urmele motivului râului subteran 
Alpheus, al Arcadiei şi al păstorilor arcadieni, până la René 
d'Anjou. Acum încercam să descoperim un antecedent 
pentru expresia din tabloul lui Poussin - „Et in Arcadia 
Ego”. Am regăsit-o tot într-unul dintre tablourile sale, mai 
timpuriu, unde un craniu este plasat deasupra 


mormântului, care nu constituie el însuşi un edificiu, ci este 


129 Blunt, Poussin, volumul I, pagina 170. 


încastrat în versantul unei stânci. În fundal, stă lungită, 
într-o atitudine morocănos-meditativă, o zeitate bărboasă a 
apei - râul zeu Alpheus, stăpânul torentului subteran. 
Lucrarea datează din 1630 sau 1635, cu cinci sau zece ani 
dinainte de versiunea mai familiar Les Bergers d' Arcadie. 

Expresia „Et in Arcadia Ego” a apărut pentru prima 
dată între anii 1618 şi 1623 într-o pictură aparținându-i lui 
Givanni Francesco Guercino - adevăratul punct de plecare 
al lucrării lui Poussin. În tabloul lui Guercino, doi păstori 
intrați într-un luminiş au dat peste o piatră de mormânt. Pe 
acesta se află gravată faimoasa inscripție, iar deasupra se 
odihneşte un craniu supradimensionat. Indiferent care ar fi 
semnificația simbolică a lucrării sale, însăşi personalitatea 
lui Guercino ridică o serie de întrebări. Acesta nu era doar 
un bun cunoscător al tradițiilor ezoterice, îi erau, de 
asemenea, familiar cunoştinţele unor societăți secrete şi o 
mare parte a tablourilor sale tratează teme cu caracter 
specific masonic - cu peste douăzeci de ani înainte ca lojile 
să fi început să prolifereze în Anglia şi în Scoţia. 

Una dintre picturi, II risveglio del maestro (Înălțarea 
maestrului), se referă în mod explicit la legenda masonică a 
lui Hitam Abiff, arhitectul şi constructorul Templului lui 


Solomon. Dar a fost realizată cu aproape un secol înaintea 


datei la care se crede că legenda lui Hiram a pătruns în 
masonerie. 130 

În „documentele Prioriei” se afirmă că „Et in Arcadia 
Ego” este deviza oficială a familiei Plantard cel puţin din 
secolul al doisprezecelea, când Jean de Plantard s-a 
căsătorit cu Idoine de Gisors. Conform unei surse citate de 
aceleaşi documente, un oarecare Robert, abate de Mont- 
Saint-Michel, apare astfel încă din anul 1210.181 

Nu am reuşit să obținem accesul la arhivele din Mont- 
Saint-Michel, aşadar nu am putut verifica această afirmație. 
Însă cercetările întreprinse ne-au convins că anul 1210 era 
greşit — ceea ce se poate demonstra. În primul rând, la acea 
dată nu exista un abate de Mont-Saint-Michel pe nume 
Robert. În al doilea rând, între anii 1154 şi 1186, abate 
fusese într-adevăr Robert de Torigny, care este cunoscut 
drept un istoric prolific şi meticulos - dintre ale cărui 
pasiuni făcea parte colectionarea motto-urilor, devizelor, 
blazoanelor si stemelor familiilor nobile din întreaga 


creştinătate. 132 


130 Acest tablou este reprodus în Ward, Freemasonery and Ancient Gods 
(Francmasoneria şi zeii antici), pagina 134. Se află în posesia Supreme 
Grand Royal Arch Chapter of Scotland, la Edinburgh. 


131 Delaude, Cercle d'Ulysse (Cercul lui Ulise), pagina 3. 


132 Gout, Mount-Saint-Michel, pagina 141 sq. Robert de Torigny, abate 
între anii 1154-1186, a scris, în tot cursul vieții sale, circa 140 de 


Indiferent care ar fi originea expresiei ,Et in Arcadia 


s 


Ego”, după toate aparențele, atât pentru Guercino cât şi 


pentru Poussin, aceasta reprezenta mai mult decât un 
simplu vers dintr-o poezie elegiacă. Este cât se poate de 
limpede că avea o foarte importantă semnificație secretă, pe 
care anumite persoane o puteau recunoaşte sau identifica 
cu uşurinţă - pe scurt, era echivalentul unui semn sau al 


unei parole masonice. Poate fi caracterizată cu acuratețe 


volume, un mare număr dintre acestea fiind dedicate istoriei regiunii. 
Sub conducerea sa, numărul de călugări din mânăstire s-a dublat, iar 
aceasta a devenit un „sanctuar al ştiinţei”. Era prieten intim atât cu 
Henric al II-lea cât si cu Becket şi, date fiind legăturile foarte strânse ale 
celor doi cu Prioria din Sion, cu templierii şi cu Gisors, nu ar fi 
surprinzător ca şi Robert să fi fost la curent cu toate acestea. Dacă 
familia Plantard folosea într-adevăr mottoul amintit, ar fi normal să ne 
aşteptăm ca Robert să fi consemnat acest lucru, pentru că, după toate 
aparențele, respectiva familie nu numai că a locuit în Bretania în acea 
epocă, dar Jean al IV-lea des Plantard s-a şi însurat, în 1156 (după 
Henri Lobineau), cu Idoine de Gisors, sora lui Jean de Gisors, al nouălea 
mare maestru al Prioriei din Sion şi fondatorul Ordinului Roza-Crucii. 
Idoine a rămas în istorie, dar nu şi soțul ei — ceea ce nu ne permite să 
aflăm ce titlu de noblețe avea familia Plantard în secolul al 
doisprezecelea. Nu am reuşit să descoperim nicio înregistrare a familiei 
Plantard şi nicio urmă a cercetărilor genealogice ale lui Robert. 
Manuscrisele acestuia au fost împrăştiate în diverse locuri, dar lista lor 
există, însă niciunul nu include, în mod clar, materiale genealogice. 
Ulterior am aflat că un manuscris relevant s-ar afla la Paris, în arhivele 
„particulare” de la Saint-Sulpice. A fost un sfârşit nu tocmai satisfăcător 
al acestei direcții de cercetare. 


prin acel paragraf din „documentele Prioriei” care defineşte 
specificul artei simbolice sau alegorice: 

„Avantajul lucrărilor alegorice constă în faptul că un 
singur cuvânt este suficient pentru a crea legături pe care 
vulgul nu le poate înțelege. Aceste opere de artă sunt 
accesibile oricui, dar semnificația lor este destinată doar 
unei elite. Mai presus şi dincolo de mulțime, expeditorul şi 
destinatarul se pot înțelege unul pe altul. 

Inexplicabilul succes al anumitor lucrări derivă din 
calitatea lor alegorică, care nu reprezintă o simplă modă, ci 


o formă de comunicare ezoterică”.133 


133 Myriam, „Les Bergers d'Arcadie”, în Le Charivary, numărul 18, pagina 
49 sq. 


Fig.9 Blazonul familiei Plantard 


În context, această expunere se referă la Poussin. Însă 


Frances Yates a demonstrat că li se poate aplica, în egală 
măsură, operelor lui Leonardo, Botticelli şi ale altor 


renascentişti. Este veridică, de asemenea, şi în cazul unor 


personalități mai apropiate de vremurile noastre - Nodier, 


Hugo, Debbusy, Cocteau - şi al anturajului acestora. 


CAPELA ROSSLYN SI PALATUL SHUGBOROUGH 


Cercetările de până acum au avut drept rezultat 
descoperirea unui număr important de conexiuni între 
prezumtivii mari maeştri ai Sion-ului din secolele al 
şaptesprezecelea şi al optsprezecelea şi francmasoneria 
europeană. lar cercetarea întreprinsă asupra masoneriei a 
dus, deopotrivă, şi la dezvăluirea altor legături. Însă acestea 
se refereau la alte aspecte ale investigației noastre. 

Astfel, de exemplu, este menţionată în multe rânduri 
familia Sinclair - ramura scoțiană a clanului normand 
Saint-Clair/Gisors. Domeniul acestora de la Rosslyn se afla 
doar la câteva mile de fostul cartier general al Cavalerilor 
Templieri din Scotia, iar capela cu acelaşi nume - construită 
între 1446 şi 1486 - a fost multă vreme asociată atât cu 
francmasoneria cât şi cu Roza-Cruce. În plus, într-un hrisov 
despre care se presupune că datează din 1601, membrii 
familiei Sinclair sunt recunoscuți drept „mari maeştri 


ereditari ai masoneriei scoțiene”. 134 


134 Thory, Acta Latomorum, volumul 2, pagina 15 sq. Gould, History of 
Freemasonry, volumul 2, pagina 383. 


Conform unor surse de origine masonicä, aceastä 
calitate le fusese conferită de către Iacob al II-lea, care a 
domnit între anii 1437 şi 1460 - în epoca lui René d'Anjou. 
O altă piesă încă şi mai misterioasă a jocului nostru de 
puzzle a apărut tot în Marea Britanie - de data aceasta în 
Staffordshire, care, la începutul şi la mijlocul veacului al 
şaptesprezecelea, a fost unul dintre focarele activității 
masonice. Când, în 1714, a evadat din închisoarea Newgate, 
prezumtivul mare maestru al Sion-ului, Charles Radclyffe, a 
fost ajutat de vărul său, contele de Lichfield. Însă, la 
sfârşitul secolului, nici un descendent al celui din urmă nu 
mai era în viață şi titlul său nu mai era în vigoare. Acesta 
fusese cumpărat la începutul secolului al nouăsprezecelea 
de urmaşii familiei Anson, care sunt actualii conti de 
Lichfield. 

Reşedinţa celor din urmă este Palatul Shugborough 
din Staffordshire. Cândva locuința unui episcop, acesta a 
fost cumpărat de familia Anson în 1697. În secolul următor, 
a fost căminul fratelui lui George Anson, faimosul amiral 
care a navigat în jurul lumii. În 1762, când amiralul a 
încetat din viață, în parlament a fost citit, cu voce tare, un 


poem elegiac. Una din strofele sale sună astfel: 


„Aruncă-ţi ochii asupra marmurii legendare. 


Scena aceea îţi cere un suspin. 


Pe ale Arcadiei binecuvântate câmpii elizee, 
Printre nimfe vesele şi păstori şăgalnici, 

Vezi cum voioşia petrecerii descreşte, pierind cu graţie, 
Cum regretele poposesc pe feţele pe jumătate zâmbitoare; 
Acolo unde acum sunt dansul, lăutele, ospätul nuptial, 
Pasiunea vibrând în inima iubitei, 

Acolo, prospetimea primăvăratică a tinereții îi este vieții 
simbol, 


Dar degetul raţiunii arată către mormänt”.155 


Pare să fie vorba de o aluzie explicită la tabloul lui 
Poussin şi la inscripţia „Et in Arcadia Ego” — este exact ceea 
ce sugerează acel deget care „arată către mormânt”. lar la 
Shugborough există un basorelief impunător, de marmură, 
executat la comanda familiei Anson între anii 1761 şi 1767. 
În basorelief este inclusă şi o reproducere - răsturnată, în 
genul unei imagini în oglindă - a picturii Les Bergers d! 
Arcadie. Chiar sub aceasta, există o inscripție enigmatică, 
pe care multi s-au străduit o descifreze, dar pentru care 


nimeni nu a oferit, niciodată, o interpretare acceptabilă: 
O.U.O.S.V.A.V.V. 
D.M 


135 Erdeswick, A survey of Straffordshire (Un studiu asupra comitatului 
Strafford), pagina 189. 


SCRISOAREA SECRETÀ A PAPEI 


În 1738, Papa Clement al XII-lea a emis o bulă papală 
prin care îi condamna şi îi excomunica pe toți francmasonii, 
pe care îi declara „duşmani ai Bisericii Romano-Catolice”. Nu 
a fost niciodată pe deplin limpede de ce aceştia ar fi trebuit 
considerați ca atare - mai ales că multi dintre ei, ca, de 
exemplu, iacobitii acelor vremuri, erau, în mod evident, 
catolici. 

Poate că papa avea cunoştinţă de legăturile 
descoperite între francmasoneria timpurie şi rozicrucienii 
anti-catolici din secolul al şaptesprezecelea. Problema ar 
putea fi lămurită într-o oarecare măsură de o scrisoare pusă 
în circulație şi publicată pentru prima oară în 1962. Aceasta 
a fost scrisă de Papa Clement al XII-lea, fiind adresată unei 
persoane necunoscute. În cuprinsul misivei, Papa declara că 
în doctrina masonică era ascunsă o erezie care mai fusese 
întâlnită până atunci în repetate rânduri — şi anume negarea 
divinității lui lisus. În continuare, afirma că spiritele 


călăuzitoare, „spiritele superioare”, aflate în spatele 


francmasoneriei nu erau altele decât cele care declanşaseră 
Reforma Luterană. 156 

Este foarte posibil ca Papa să fi fost paranoic, dar este 
important să ținem cont de faptul că nu se referea la nişte 
curente vagi de idei sau la nişte tradiții ambigue. 
Dimpotrivă, vorbea despre un grup organizat — o sectă, un 
ordin, o societate secretă - care, de-a lungul vremii, se 
dedicase activității de surpare a edificiului creştinismului 


catolic. 


PIATRA DIN SION 


Către sfârşitul secolului al optsprezecelea, când 
masoneria prolifera rapid, a luat ființă un aşa-numit Rit 


Oriental din Memphis".13 După ştiinţa noastră, în cadrul 


136 Peyrefitte, „La Lettre Secrete” („Scrisoarea Secretă”) pagina 197 sq. 
Scrisoarea respectivă a fost ataşată unei Bule de Excomunicare emise de 
Papă la 28 aprilie 1738. 


137 Ritul Oriental din Memphis a apărut pentru prima oară în 1838, 
când Jacques Etienne Marconis de Negre a înființat marea Lojă Osiris 
din Bruxelles. Ritul era considerat continuatorul misterelor lui Dionysos 
şi al celor egiptene. Se pretinde că înțeleptul Ormus ar fi combinat 
aceste mistere cu doctrina creştină, dând astfel naştere formei inițiale a 
Roza-Crucii. Din punct de vedere organiza toric, Ritul Oriental din 
Memphis cuprindea nouăzeci şi şapte de grade, cărora li se atribuiau 
titluri impunătoare, cum ar fi: Comandant al Triunghiului Luminos, 
Mare Print al Misterului Regal, Mare Preot al Hutz, Doctor al 
Planisferelor şi aşa mai departe. Vezi White, New Encyclopaedia of 


acestuia a fost întâlnit pentru prima oară numele Ormus — 
pe care se presupune că l-ar fi adoptat Prioria din Sion în 
perioada 1188-1307. Conform respectivului rit, Ormus era 
un înțelept egiptean care, în jurul anului 46 d.Hr., a 
combinat misterele păgâne cu cele creştine, dând astfel 
naştere Roza-Crucii. 

În celelalte rituri masonice din secolul al 
optsprezecelea apar referințe repetate la „Piatra din Sion” — 
aceeaşi Piatră din Sion datorită căreia, după cum 
menționează „documentele Prioriei”, „dinastia” instaurată de 
Godfroi şi Baudoin poate fi considerate „egala” celorlalte 
familii domnitoare din Europa. Am presupus anterior că 
piatra din Sion era, pur şi simplu, Muntele Sion - „dealul 
înalt” din sudul Sion-ului pe care Godfroi a construit o 
mânăstire pentru a găzdui ordinul ce avea să devină Prioria 
din Sion. Dar sursele masonice îi atribuie o semnificaţie 


suplimentară. Dat fiind interesul deosebit al acestora pentru 


Freemasonry, volumul 2, pagina 241 sq. În cele din urmă, ritul a fost 
redus la treizeci şi trei de grade, numindu-se Ritul Antic şi Primitiv. A 
ajuns în Statele Unite în jurul anilor 1854-1856, prin intermediul lui 
H.J. Seymour, şi în Anglia în 1872, datorită lui John Yarker. Ulterior, a 
fost asociat cu Ordo Templi Orientis. Revista Ritului din Memphis, 
Oriflamme, a prezentat, în numerele sale, reclame ale O.T.O. În 1875, 
ritul s-a contopit cu Ritul Misraim. În History ofAncient and Primitive 
Rite ofMasonry (Istoria Ritului Antic şi Primitiv al Masoneriei) (Londra, 
1875), se afirmă că Ritul din Memphis derivă din cel al Filadelfienilor din 
Norbonne, înființat în 1779. 


Templul din Ierusalim, nu este surprinzător faptul că fac 
referiri la anumite pasaje din Biblie. 

Şi, în aceste pasaje, Piatra din Sion reprezintă ceva 
mai mult decât un deal înalt. Este o piatră aparte, trecută 
cu vederea şi neglijată, în mod nejustificat, în timpul 
construirii Templului, motiv pentru care trebuia ulterior 
regăsită şi încorporată în cheia de boltă a acestuia. 

De exemplu, conform Psalmului 118: 

„Piatra pe care au lepădat-o zidarii şi care a ajuns să 
fie în capul unghiului”. 

În Matei 21:42, lisus face aluzie la acest psalm 
anume: 

„Au n-aţi citit niciodată în scripturi: „Piatra pe care au 
lepădat-o zidarii, aceasta a ajuns să fie în capul unghiului. 

În Romani 9:33 apare o altă referire, ceva mai 
ambiguă: 

„Iată, pun în Sion piatră de poticnire şi piatră de 
sminteală; şi tot cel ce crede în El nu se va ruşina”. 

În Fapte 4:11, Piatra din Sion poate fi considerată o 
metaforă pentru însuşi lisus: 

„.„.. în numele lui lisus Hristos Nazarineanul... stă 
acesta sănătos înaintea voastră. Aceasta este piatra cea 
neluată în seamă de către voi, zidarii, care a ajuns în capul 


unghiului”. 


În Efesieni 2:20, identificarea lui lisus cu Piatra din 
Sion devine mai clară: 

„Zidiţi fiind pe temelia apostolilor şi a prorocilor, piatra 
cea din capul unghiului fiind însuşi lisus Hristos”. 

lar în I Petru 2:3-8, această identificare este încă şi 
mai explicită: 

„De vreme ce ati gustat şi ati văzut că bun este 
Domnul. Apropiaţi-vă de El, piatra cea vie, de oameni într- 
adevăr neluată în seamă, dar la Dumnezeu aleasă şi de preț. 
Şi voi înşivă, ca pietre vi, ziditi-và drept casă duhovnicească, 
preoție sfântă, ca să aduceţi jertfe duhovniceşti, bine-plăcute 
lui Dumnezeu, prin lisus Hristos. Pentru că scris este în 
Scriptură: „lată, pun în Sion Piatra din capul unghiului, 
aleasă, de mare pret, si cel ce va crede în ea nu se va ruşina”. 
Pentru voi, aşadar, care credeţi, (Piatra) este cinstea; iar 
pentru cei ce nu cred, piatra pe care n-au băgat-o în seamă 
ziditorii, aceasta a ajuns să fie în capul unghiului, şi piatră de 
poticnire şi stâncă de sminteală, de care se poticnesc, fiindcă 
n-au dat ascultare cuvântului, spre care au şi fost puşi. 

În următorul verset, textul continuă cu un motiv 
important, a cărui semnificație am înteles-o abia mai târziu. 
Se vorbeşte despre semintia aleasă a unor regi ce sunt 
deopotrivă conducători spirituali şi laici, o semintie de 


preoti-regi: 


„lar voi sunteți semintie aleasă, preoție împărătească, 
neam sfint, popor agonisit de Dumnezeu... , 

Ce trebuia să înțelegem din aceste pasaje enigmatice? 
Ce trebuia să deducem despre Piatra din Sion - cheia de 
boltă a Templului, care, în mod frapant, părea să figureze 
printre „secretele lăuntrice” ale francmasoneriei? Şi ce 
trebuia să credem despre acea „dinastie” care - pentru că 
fusese fondată pe Piatra din Sion sau pe însuşi lisus — era 
„egala” celorlalte familii domnitoare din Europa în vremea 


cruciadelor?138 


MIŞCAREA CATOLICĂ MODERNISTĂ 


În 1833, Jean Baptiste Pitois, fostul discipol al lui 
Charles Nodier de la Biblioteca Arsenalului, era funcționar la 
Ministerul Educaţiei Publice.l%® În acel an, ministerul a 
inițiat un proiect ambițios - publicarea tuturor 
documentelor până atunci secrete referitoare la istoria 
Franței. Pentru a coordona această acțiune, au fost 


înființate două comisii. Din acestea făceau parte, printre 


138 Vezi şi Geneza 28:18, unde Iacob unge un pilastru de piatră. 


139 Pitois, în calitate de bibliotecar al Ministerului Educaţiei Publice, a 
primit sarcina de a sorta toate cărțile aduse la Paris din mânăstiri şi din 
bibliotecile de provincie, împreună cu Charles Nodier, le-a studiat cu 
atenție si a pretins că făcea în fiecare zi câte o descoperire interesantă. 


alții, Victor Hugo, Jules Michelet şi o autoritate în domeniul 
cruciadelor, baronul Emmanuel Rey. 

Printre lucrările publicate ulterior sub auspiciile 
Ministerului Educației Publice se număra opera 
monumentală a lui Michelet, Le Proces des Templiers 
(Procesul  Templierilor) — o compilație exhaustivă a 
documentelor Inchiziției referitoare la procesele cavalerilor 
templieri. Sub aceleaşi auspicii, baronul Rey a publicat o 
serie de lucrări referitoare la cruciade şi la regatul francez al 
Ierusalimului. Prin intermediul acestora, documente 
originale ale Prioriei din Sion au văzut pentru prima oară 
lumina tiparului. În anumite puncte, textele pe care le 
citează Rey se potrivesc, aproape cuvânt cu cuvânt, cu 
pasaje din „documentele Priorieřľ. 

În 1875, baronul Rey a fost co-fondator al Societe de 
l'Orient Latin („Societatea Orientului Mijlociu Latin - sau 
Francez”). Aceasta avea sediul la Geneva şi era dedicată 
unor proiecte arheologice ambitioase. A publicat, de 
asemenea, propria sa revistă, Revue de l'Orient Latin, care 
este acum una dintre cele mai importante surse de 
informare pentru istoricii moderni, ca, de exemplu, Sir 
Steven Runciman. Revista a reprodus un număr de alte 
documente ale Prioriei din Sion. 

Cercetările lui Rey erau întreprinse în maniera 


caracteristică unei noi şcoli de istorici ce tocmai apăruse în 


Europa, mai ales în Germania, si care constituia o serioasä 
amenințare la adresa bisericii. La sfârşitul secolului al 
nouăsprezecelea,  răspiîndirea ideilor darwiniste si a 
agnosticismului provocaseră deja o „criză a credinţei” pe care 
această nouă şcoală o amplifica. Până atunci, cercetarea 
istorică fusese, în foarte mare parte, o întreprindere care nu 
prezenta garanții, fiind bazată pe o fundaţie firavă de 
legende şi tradiţii, de memorii personale şi de exagerări 
difuzate în numele unei cauze sau al alteia. Abia în secolul 
al nouăsprezecelea, cărturarii germani au început să 
folosească tehnicile de lucru riguroase şi minutioase care 
sunt acum considerate banale, constituind arsenalul 
oricărui istoric responsabil. Aceste preocupări legate de 
examinarea critică, de investigarea surselor la prima mână, 
de referintele încrucişate si de cronologia exactă au 
consacrat stereotipul convenţional al neamtului pedant. 
Dar, dacă autorii germani din epocă aveau tendința de a se 
pierde în amănunte, ei au creat, de asemenea, şi o bază 
solidă pentru investigare. Şi, totodată, pentru un număr de 
descoperiri arheologice. Cel mai cunoscut exemplu este cel 
al excavatiilor întreprinse de Heinrich Schlieman la Troia. 
Aplicarea tehnicilor şcolii germane, cu o similară 
sirguință, asupra Bibliei, nu mai era decât o problemă de 
timp. Iar biserica, care se baza pe acceptarea necondiționată 


a dogmei, era cât se poate de conştientă de faptul că Biblia 


nu ar fi făcut față unor astfel de cercetări amănunțite. În 
extrem de bine vânduta şi foarte controversata lucrare Vie 
de Jesus (Viaţa lui lisus), Ernest Renan aplicase deja 
metodologia germană asupra Noului Testament, iar 
rezultatele fuseseră extrem de stânjenitoare pentru Roma. 

Mişcarea Catolică Modernistă a apărut, inițial, ca un 
răspuns la această nouă provocare. Scopul său inițial să 
dea naştere unei generații de experți de formație 
ecleziastică, pregătiți conform tradiției germane, care să 
poată mobiliza artileria grea a eruditiei în apărarea 
adevărului literar al scripturii. Însă, după cum se ştie, 
planul a eşuat. Cu cât cresteau strădaniile bisericii de a-şi 
înzestra tinerii clerici cu arme de luptă adecvate polemicii 
moderne, cu atât aceştia abandonau în număr mai mare 
cauza pentru care fuseseră recrutati. 

Examinarea riguroasă a Bibliei a dezvăluit o mulțime 
de inconsecvente, discrepanțe si implicații contrare dogmei 
romano-catolice. Către sfârşitul secolului, nu mai erau acea 
elită a trupelor de soc pe care o dorise biserica, ci detractori 
pe punctul de a devein eretici. Deveniseră, într-adevăr, cea 
mai serioasă amenințare cu care aceasta se confruntase de 
la Marin Luther încoace şi aduseseră întregul edificiu al 
catolicismului în pragul unei schisme fără egal în ultimele 
secolele. Focarul activității moderniste se afla — ca şi în cazul 


societății Compagnie du Saint-Sacrement - în Paris, la 


Saint-Sulpice. Mai mult decât atât, una dintre cele mai 
puternice voci ale mişcării era aceea a directorului 
seminarului Saint-Sulpice din perioada 1852-1884.1409 

De la Saint-Sulpice, părerile moderniste s-au 
răspândit în restul Franței şi apoi în Italia şi în Spania. 
Conform acestora, textele biblice nu constituiau o autoritate 
incontestabilă, ci trebuiau înţelese în contextul specific 
vremii în care fuseseră redactate. Totodată, moderniştii 
protestau împotriva centralizării din ce în ce mai accentuate 
a puterii ecleziastice şi mai ales contra recent instituitei 
dogme a infailibilitätii papale,!4! care contrasta în mod 
flagrant cu noua orientare. În curând, opiniile moderniştilor 
au început să fie răspândite nu numai de clericii 
intelectuali, ci şi de scriitori renumiți şi influenţi. Printre 
primii purtători de cuvânt ai modernismului s-au numărat 
personalități ca Roger Martin du Gard în Franţa şi Miguel de 
Unamuno în Spania. 

Biserica a ripostat, aşa cum era de aşteptat, cu 


vigoare si cu mânie. Moderniştii au fost acuzaţi de 


140 Jean-Baptiste Hogan. 


141 Este foarte posibil ca dogma infailibilitätii papale, pentru prima dată 
formulată oficial la data de 18 iulie 1870, să fi fost una din replicile date 
de biserica catolică atât tendințelor moderniste cât şi ideilor darwiniste 
şi puterii din ce în ce mai mari pe care o căpăta, pe continent, Prusia 
luterană. 


apartenentä la francmasonerie. Multi au fost suspendati sau 
chiar excomunicati, iar cărţile lor au fost trecute la Index. În 
1903, Papa Leon al XIII-lea a înființat o Comisie Pontificală 
Biblică a cărei menire era monitorizarea lucrărilor 
cercetătorilor Scripturii. În 1907, Papa Pius al X-lea a 
condamnat în mod oficial modernismul. Şi, la 1 septembrie 
1910, biserica le-a cerut clericilor săi să se declare, sub 
jurământ, împotriva tendințelor moderniste. 

Cu toate acestea, modernismul a continuat să ia 
amploare până când Primul Război Mondial a abătut atenția 
opiniei publice. Până în 1914, a rămas în centrul atenției. 
Un autor modernist, abatele Turmel, s-a dovedit a fi 
deosebit de indisciplinat. În timp ce avea un comportament 
ostentativ impecabil la postul său de profesor din Bretania, 
a publicat o serie de lucrări moderniste sub nu mai putin de 
paisprezece pseudonime. Fiecare dintre acestea a fost 
plasată la Index, dar autorul lor a fost identificat abia în 
1929. Nu este nevoie să mai spunem că a fost imediat 
excomunicat. 

Între timp, modernismul a pătruns în Marea Britanie, 
unde a fost întâmpinat cu căldură şi sprijinit de către 
biserica anglicană. Printre aderentii săi din cadrul acestei 
religii s-a numărat William Temple, arhiepiscop de 


Canterbury, care a declarat că modernismul reprezenta 


„convingerea pe care cele mai cultivate persoane o aveau 
deja”. 142 

Unul dintre colaboratorii lui Temple a fost canonicul 
A.L. Lilley. Şi Lilley îl cunoştea pe preotul care ne-a trimis 
acea scrisoare neobişnuită - cea referitoare la „dovada 
incontestabilă” că lisus nu a murit pe cruce. După cum 
ştiam, Lilley a activat o vreme la Paris, unde l-a întâlnit pe 
abatele Émile Hoffet - cel căruia Saunière i-a adus 
pergamentele descoperite la Rennes-le-Château. 
Cunostintele sale de istorie şi lingvistică făceau din Hoffet 
un tânăr erudit modernist tipic pentru epoca respectivă. Şi 
nu studiase la Saint-Sulpice. Ci, dimpotrivă, în Lorena, la 


seminarul din Sion: La Colline Inspiree. 143 


142 Jremonger, William Temple, pagina 490. 


143 O scurtă biografie a lui Hoffet poate fi găsită în Descadeillas, 
Mythologie (Mitologia), pagina 85 sq. Hoffet s-a născut la Schiltigheim, în 
Alsacia, la 11 mai 1873. În 1884 şi-a început studiile la Paris, la 
Maâtrise de Montmartre, pentru a şi le continua apoi la Petit Seminaire 
de Notre-Dame de Sion, unde s-a pregătit să intre în rândul slujitorilor 
bisericii. Şi-a început noviciatul în Olanda, la Saint-Gerlach, şi în 1892 
a intrat în ordinul religios Oblats de Marie. A fost hirotonisit preot la 
Liege, în 1898. A activat apoi ca misionar, mai întâi în Corsica şi apoi în 
Franţa, în 1903-1904 s-a aflat la Roma. S-a întors la Paris, unde s-a şi 
stabilit în 1914. Acolo a şi murit, în 1946. A scris extrem de mult, mai 
ales pentru reviste dedicate istoriei religioase. A fost lingvist, un foarte 
bun cunoscător al limbilor greacă, ebraică şi sanscrită. Conform relatării 
lui de Sede, Le Vrai Dossier (Adevăratul Dosar), pagina 33 sq. 
menționează că Descadeillas, cu toate că, în public, discredita ideea 


PROTOCOALELE SIONULUI 


Una dintre cele mai convingätoare märturii referitoare 
la existenta si activitätile Prioriei din Sion pe care le-am 
descoperit datează de la sfârşitul secolului al 
nouăsprezecelea. Este o dovadă bine cunoscută, dar nu şi 
recunoscută ca atare. Dimpotrivă, a fost întotdeauna 
asociată cu lucruri mai sinistre. A jucat un rol notoriu în 
istoria recentă şi încă tinde să stârnească emoţii violente, 
conflicte dureroase şi amintiri cumplite pe care cei mai mulți 
autori le ocolesc cu plăcere. Ţinând cont că este vorba de 
fapte care au adus omenirii prejudicii şi suferințe ieşite din 
comun, o astfel de reacție este uşor de înțeles. Dar, dacă 
această dovadă a servit unor scopuri criminale, cercetătorii 
noştri ne-au convins că este la fel de grav şi faptul că a fost 


greşit înțeleasă. 


existenței oricărui „mister” la Rennes, le-a scris în 1966 conducătorilor 
ordinului Oblats de Marie, întrebându-i dacă aveau vreo dovadă care să 
ateste că Hoffet predicase vreodată în Rennes-le-Chateau. De Sede 
citează şi răspunsul arhivarului ordinului: „Hoffet este autorul unor 
studii foarte interesante asupra francmasoneriei, despre care a făcut 
cercetări amănunțite, şi am descoperit o parte din manuscrisele sale... 
Am cerut ca documentele care prezintă un interes deosebit să fie plasate 
la loc sigur.” Vezi şi Chaumeil, Triangle d'or, pagina 106 sq. 


Rolul lui Rasputin în Rusia, la curtea țarului Nicolae 
şi a țarinei Alexandra, este mai mult sau mai putin 
binecunoscut. Dar nu este destul de binecunoscut faptul că 
la curtea Rusiei apăruseră, cu mult timp înainte de 
Rasputin, enclave ezoterice puternice şi influente. Între anii 
1890 şi 1910, o astfel de enclavă se formase în jurul unui 
bărbat cunoscut drept Monsieur Philippe şi al mentorului 
acestuia, care, periodic, făcea vizite la curtea imperială din 


Petersburg. lar acest mentor nu era altcineva decât Papus!# 


144 Papus s-a născut în Spania, la 13 iulie 1865. În 1887 s-a 
alăturat Asociaţiei Teozofice, pe care a părăsit-o în 1888 pentru a 
fonda propriul său grup - pe baza principiilor martiniste. În 
acelaşi an, alături de Péladan şi Stanislas de Guaita, s-a numărat 
printre membrii fondatori ai Ordinului Cabalistic al Roza-Crucii. 
În 1889, împreună cu cei doi mai înainte menţionaţi şi cu Villiers 
de l'Isle-Adam, a înființat revista L'Initiation (Iniţierea). Cam în 
aceeaşi perioadă, Papus l-a ajutat pe Doinei să întemeieze 
biserica catolică gnostică. În 1895, Doinei s-a retras, lăsând 
biserica în grija lui Papus şi a altor două persoane şi sub 
jurisdicţia unui patriarh, apoi a plecat la Carcassonne. În acelaşi 
an, Papus a devenit membru al Ordinului Zorilor de Aur, în 
cadrul lojii pariziene Ahathoor. În ultimul deceniu al secolului al 
nouăsprezecelea, Papus a avut relaţii strânse cu Emma Calvé. În 
1899, unul dintre cei mai buni prieteni ai săi, Phillipe de Lyon, a 
plecat în Rusia si a înfiinţat o lojă martinistä la curtea imperială. 


În 1900, Papus însuşi a sosit la Petersburg, unde a devenit 


- ezoteristul francez care avea legături cu Jules Doinel 
(fondatorul bisericii neo-Catare din Languedoc), cu Peladan 
(care pretindea că ar fi descoperit mormântul lui lisus), cu 
Emma Calve şi cu Claude Debussy. 

Pe scurt, pe lângă amploarea pe care „renaşterea 
ocultismului francez” de la sfârşitul secolului al 
nouăsprezecelea o luase în Petersburg, reprezentanții 
acesteia se bucurau şi de un statut privilegiat, fiind 
confidentii țarului şi ai țarinei. 

Dar enclava ezoterică a lui Papus şi a lui Monsieur 
Philippe stătea în calea anumitor interese puternice - cele 
ale Marii Ducese Elizabeta, de exemplu, care se străduia să- 
şi plaseze proprii favoriți în apropierea tronului imperial. 
Dintre aceştia făcea parte un per-sonaj mai degrabă vrednic 
de dispreț, cunoscut posterității sub pseudonimul Sergei 
Nilus. În jurul anului 1903, Nilus i-a prezentat ţarului un 
document extrem de controversat - despre care se 
presupunea că ar fi fost dovada existenței unei conspirații 


periculoase. 


confidentul ţarului şi al țarinei. A vizitat Rusia de cel putin trei 
ori, ultima dată în 1906. Cu această ocazie l-a cunoscut pe 


Rasputin. 
Ulterior, în Franţa, Papus a devenit mare maestru al Ordo 
Templi Orientis şi al Lojii din Memphis şi Misraim. A murit la 25 
octombrie 1916. 


Si a fost, probabil, extrem de dezamăgit dacă s-a 
aşteptat ca dezvăluirea făcută să-l aducă recunoştinţa 
țarului. Acesta a declarat că documentul era o contrafacere 
neruşinată şi a ordonat distrugerea tuturor copiilor. lar 
Nilus a căzut în dizgrație, fiind izgonit de la curte. 

Bineînţeles că documentul - sau măcar una dintre 
copiile sale - a supraviețuit. În 1903, un ziar l-a publicat, în 
serial, dar nu a reuşit să stârnească interesul publicului. A 
reapărut în 1905 - de această dată ca anexă la una din 
cărțile lui Vladimir Soloviov, renumitul filozof mistic. Din 
acest moment, a început să atragă atenţia. În anii următori, 
a devenit unul dintre cele mai scandaloase documente din 
secolul douăzeci. 

Este vorba de un tratat sau, mai exact, de un program 
social-politic. A apărut sub o multitudine de titluri 
asemănătoare, cel mai răspândit dintre acestea fiind 
Protocoalele înteleptilor Sion-ului.!45 S-a presupus că era de 
proveniență iudaică. Şi, pentru marea majoritate a 


antisemitilor din epocă, a reprezentat dovada convingătoare 


145 Nilus, Protocols (Protocoalele), în anii 1960, această lucrare a ajuns la 
a optzeci şi treia ediție, ceea ce sugerează că, în Marea Britanie, 
antisemitismul este foarte răspândit. La aceeaşi editură, Britons 
Publishing (în prezent făcând parte din Augustine Publishing, un trust 
de presă traditionalist catolic), au mai apărut lucrări ca Jew's Ritual 
Slaughter (Sacrificiul Ritual al Evreilor) şi White Slave Traffic (Traficul de 
Sclavi Albi). 


a existenţei unei „conspirații internationale a evreilor”. În 
1919, de exemplu, a fost distribuit trupelor Armatei Albe 
Ruseşti — şi, în următorii doi a ani, acestea au masacrat 
circa 60 000 de evrei considerați instigatori ai Revoluţiei din 
1917. Tot în 1919, Protocoalele au fost puse în circulație de 
Alfred Rosenberg, cel care avea să devină principalul 
theoretician rasist şi propagandistul Partidului National- 
Socialist din Germania. 

În Mein Kampf, Hitler le-a folosit pentru a-şi stimula 
propriile prejudecăţi fanatice si se spune că le-ar fi 
considerat absolut autentice. În Anglia, Morning Post le-a 
dat imediat crezare. Chiar şi The Times le-a luat în serios, în 
1921, şi abia mai târziu şi-a recunoscut greşeala. Astăzi, 
experții sunt de acord - după părerea noastră, pe bună 
dreptate - că Protocoalele, cel puţin în forma actuală, 
reprezintă o contrafacere subtilă şi plină de răutate. Cu 
toate acestea, continuă să fie difuzate — în america Latină, în 
Spania, chiar şi în Marea Britanie - ca propaganda 


antisemită. 146 


146 Pentru o istorie a Protocoalelor, vezi Cohn, Warrant for Genicide 
(Justificarea genocidului), şi Bernstein, Truth about „The Protocols” 
(Adevărul despre protocoale”), în care este reprodusă traducerea 
integrală a diverselor presupuse surse ale protocoalelor. Istoria oficială a 
antisemitismului este redată în amănunt în Fry, Waters Flawing 
Eastward (Ape curgând spre Răsărit). Este vorba de un document 
controversat din toate punctele de vedere. Printre altele, reproduce o 
fotografie care „dovedeşte” că uciderea ţarului Nicolae al II-lea a fost o 


Protocoalele expun, schematic, nici mai mult nici mai 
putin decât un plan de dominare absolută a mapamondului. 
La prima citire, par să fie un program machiavelic - un soi 
de memoriu intern, ca să spunem aşa — al unui grup de 
persoane hotărâte să impună o nouă ordine mondială, ele 
însele devenind despoti absoluti. 

Textul pledează în favoarea unei conspirații 
tentaculare, cu tot atâtea capete ca Hidra, având drept scop 
instaurarea dezordinii şi a anarhiei, răsturnarea anumitor 
regimuri existente, infiltrarea francmasoneriei si altor 
organizații similare în toate instituţiile sociale, politice şi 
economice din Occident, pentru a prelua ulterior controlul 
absolut al acestora. lar autorii anonimi ai Protocoalelor 
declară, în mod explicit că au „manipulat” popoare întregi 
„respectând un plan care, vreme de secole, nu a stârnit nici 
măcar o bănuială”. 147 

Unui cititor din zilele noastre, Protocoalele i-ar putea 
crea impresia că au fost create de o organizaţie fictivă, ca 
SPECTRE - adversara lui James Bond din romanele lui Ian 


Fleming. Totuşi, când au fost publicate pentru prima oară, 


crimă rituală a evreilor cabalişti! într-o anumită măsură, este 
deconcertant să vezi că acest tip de incultură este încă publicat în 1965. 


147 Nilus, Protocols, numărul 13. 


s-a presupus că fuseseră redactate la un Congres 
International al ludeilor, care avusese loc la Basle, în 1897. 

Această ipoteză a fost respinsă cu mult timp în urmă. 
Se ştie că primele exemplare ale Protocoalelor au fost scrise 
în limba franceză, iar la Congresul de la Basle nu a 
participat nici un delegat francez. În plus, în 1884 - cu 
treisprezece ani înainte de întrunirea acestuia -, un 
exemplar al Protocoalelor era deja în circulație. Respectivul 
exemplar a ajuns în mâinile unui membru al unei loji 
masonice — cea al cărei membru şi apoi mare maestru a fost 
Papus.148 

Este vorba chiar de loja în care a fost auzit pentru 
prima dată mitul lui Ormus - legendarul înțelept care a 
contopit misterele păgâne cu cele creştine devenind astfel 
fondatorul Roza-Crucii. 

Cercetătorii moderni au stabilit că, de fapt, 
Protocoalele - în forma în care au fost publicate - se 
bazează, cel putin în parte, pe o lucrare satirică scrisă şi 
tipărită la Geneva în 1864. Aceasta era concepută ca un 
atac la adresa lui Napoleon al III-lea. Autorul se numea 
Maurice Joly şi fusese ulterior întemnițat. Se spune despre 
el că ar fi fost membru al ordinului Roza-Crucii. Indiferent 


dacă acesta este sau nu adevărul, se ştie că era prieten cu 


148 Loja din Memphis şi Misraim. Vezi numărul 33. 


Victor Hugo. lar Hugo, care împărtăşea antipatia lui Joly 
față de Napoleon al III-lea, făcea parte din acest ordin. 

Există aşadar dovezi concludente care atestă faptul că 
Protocoalele nu au fost redactate în 1897, la Congresul 
Iludeilor de la Basle. În acest caz, este firesc să ne întrebăm 
de unde provin. Cercetătorii moderni le-au respins, 
considerându-le, în întregime, un fals, un document 
contrafăcut, creat de antisemiti cu intenţia de a discredita 
iudaismul. Totuşi, înseşi Protocoalele sunt un argument 
puternic împotriva acestei concluzii. Ele conțin, de exemplu, 
o serie de referințe enigmatice - în mod irefutabil non- 
iudaice. Acesta este un fapt atât de evident, încât nici 
ipoteza că ar fi fost întocmite de un falsificator nu este 
plauzibilă. Un antisemit, chiar şi unul dotat doar cu un 
minim de inteligență, nu ar fi putut inventa un astfel de 
document cu scopul de a discredita iudaismul. Pentru că 
nimeni nu ar fi crezut că referintele pe care le cuprinde pot 
fi de origine iudaică. 

Astfel, de exemplu, textul Protocoalelor se încheie cu 
formula: 


„Semnat de reprezentanţii de gradul 33 ai Sion-ului”.149 


149 Nilus, Protocols, numărul 24. Această afirmaţie nu apare în edițiile 
mai timpurii. 


De ce ar fi inventat o astfel de formulä un falsificator 
antisemit? De ce să nu fi încercat să-i încrimineze pe toți 
evrei, nu doar pe câţiva — pe cei câțiva „reprezentanți de 
gradul 33 ai Sion-ului'? De ce să nu fi declarat că 
documentul a fost semnat de, să spunem, reprezentanții 
Congresului International al Iudeilor? De fapt, nu se poate 
spune că formula „reprezentanţii de gradul 33 ai Sion-ului” 
creează impresia că s-ar referi la iudaism sau la vreo 
„conspirație internațională a evreilor”. Se pare, mai degrabă, 
că se face aluzie la ceva specific masoneriei. 

În francmasonerie, al 33-lea grad este aşa-numitul 
„Rit Scotian Antic si Acceptat, care a apărut, în mod 
misterios, în cadrul francmasoneriei franceze la mijlocul 
secolului al optsprezecelea. Protocoalele conțin multe alte 
anomalii flagrante. Sunt menţionate, în mod repetat, 
apariția unui „Regat Masonic” şi a unui „Rege din semintia 
Sion-ului” care va conduce acest regat. Se declară că viitorul 
rege va fi din ,spita regelui David”. Se afirmă şi că „regele 
Evreilor va fi adevăratul Pap şi „patriarhul unei biserici 
internationale”. Şi se conchide, în mod criptic: „Anumiți 
membri ai casei lui David îi vor pregăti pe regi şi pe 
moştenitorii lor... Doar Regele şi cei trei initiatori ai săi vor şti 


ce este hotărât să se întâmple”. 150 


150 Nilus, Protocols, numărul 24. 


Ca expresie, reală sau inventată, a credinței iudaice, 
aceste afirmaţii sunt evident absurde. Începînd din 
vremurile Biblice, nici un rege nu figurează în tradiția 
iudaică şi însuşi principiul regalității a devenit complet 
irelevant. Conceptul de rege li s-ar fi părut evreilor din 1897 
la fel de lipsit de sens ca şi celor din zilele noastre şi nici un 
falsificator n-ar fi putut ignora acest fapt. Într-adevăr, 
referintele citate sunt mai degrabă de proveniență creştină 
decât de proveniență iudaică. În ultimele două milenii, 
singurul „Rege al ludeilor” a fost lisus însuşi - iar lisus, 
conform Evangheliior, era din ,semintia lui David”. Dacă 
cineva ar inventa un document şi ar vrea să-l atribuie unei 
conspirații a evreilor, ce sens ar avea să includă rezonanțe 
evident creştine? De ce ar menționa atât de explicit un 
concept propriu doar creştinismului, cum este acela de 
Papă? De ce s-ar referi mai degrabă la o „biserică 
internațională” decât la o sinagogă sau la un templu 
internațional? De ce ar fi inclus aluzia enigmatică „Regele şi 
cei trei initiatori ai săi” — care evocă mai putin iudaismul sau 
creştinismul şi în mult mai mare măsură acele societăţile 
secrete cărora le aparțineau Johann Valentin Andréa şi 
Charles Nodier? 

Este greu de crezut că Protocoalele sunt rodul 


imaginației unui propagandist antisemit, pentru că este 


greu de crezut că ar fi putut exista unul atât de stupid, de 
ignorant şi de prost informat. 

Pe baza unei cercetări îndelungate şi sistematice, am 
ajuns, în ceea ce priveşte Protocoalele Înteleptilor Sion-ului, 


următoarele concluzii: 


1) A existat un prim text, care stă la baza versiunii 
tipărite a Protocoalelor. Acest text nu era un fals. Dimpotrivă, 
era cât se poate de autentic. Dar nu avea nici o legătură cu cu 
iudaismul sau cu o „conspirație internațională a evreilor”. A 
Jost redactat, mai degrabă, de o organizaţie masonică sau de 
o societate secretă pro-masonică a cărei titulatură încorpora 
cuvântul „Sion”. 

2) Textul original, pe care se bazează versiunea 
publicată, nu ar fi avut nevoie de un limbaj provocator sau 
incendiar. Dar este posibil să fi inclus o strategie de preluare 
a puterii, de infiltrare a francmasoneriei pentru a obține 
controlul instituțiilor sociale, politice şi economice. O astfel de 
strategie ar fi fost în deplină concordanță cu activitățile 
societăţilor secrete din perioada Renaşterii, ca şi cu cele 
desfăşurate de Compagnie du Saint Sacrement şi de 
organizațiile lui Andrea şi Nodier. 

3) Textul original a fost cel care a căzut în mâinile lui 
Serghei Nilus. Acesta nu a avut, la început, intenția de a 


discredita iudaismul. Dimpotrivă, i-a adus țarului documentul 


cu scopul de a compromite enclava ezoterică de la curtea 
imperială - cea din care făceau parte Papus, Monsieur 
Philippe şi alți membri ai respectivei societăţi secrete. Şi este 
aproape sigur că, în prealabil, i-a modificat limbajul, care a 
devenit astfel cu mult mai veninos şi mai incendiar decât 
fusese inițial. După ce țarul l-a izgonit cu dispreț, Nilus a 
publicat Protocoalele în forma modificată. Nu-şi atinseseră 
primul scop, compromiterea lui Papus şi a lui Monsieur 
Philippe. Dar încă îi mai puteau servi celui de al doilea — 
propagarea antisemitismului. Cei doi apropiați ai țarului 
reprezentaseră, pentru Nilus, ţinta principală, dar acesta din 
urmă era, în aceeaşi măsură, ostil iudaismului. 

4) Aşadar, versiunea publicată a Protocoalelor nu este 
un text falsificat în întregime. Este mai degrabă un document 
fundamental modificat. Însă, în ciuda modificărilor, o serie de 
urme ale versiunii originale pot fi deslusite - ca într-un 
palimpsest sau ca în unele pasaje ale Bibliei. Este vorba de 
referirile la rege, la Papă, la biserica internațională şi la Sion 
- toate acestea neînsemnînd, probabil, nimic sau aproape 


nimic pentru Nilus. 


Cu siguranță, nu le-ar fi putut inventa el însuşi. Dar 
dacă existau deja, un ignorant ca el nu ar fi avut nici un 
motiv să le excludă. Şi aceste urme, irelevante în ceea ce 


priveşte iudaismul, trebuie să fi avut o importanță extremă 


pentru societatea secretă. După cum am descoperit ulterior, 
ele erau -— şi sunt încă - de o importanță supremă pentru 


Prioria din Sion. 
HIERON DU VAL D'OR 


În timp ce eram preocupaţi de cercetările noastre de 
sine stătătoare, continuau să apară noi „documente ale 
Prioriei”. Unele dintre acestea - publicate, ca şi Dossiers 
secrets, în regim privat şi destinate unei circulații limitate — 
ne-au fost accesibile prin bunä-vointa prietenilor noştri din 
Franța sau prin intermediul Bibliotecii Naţionale. Altele au 
apărut sub forma unor cărți a căror primă ediție a fost 
lansată pe piaţă. 

Am intrat astfel în posesia unor informații 
suplimentare legate de evenimentele de la sfârşitul secolului 
al nouăsprezecelea si mai ales de Bérenger Saunière. 
Conform „actualizărilor”, preotul nu a descoperit acele 
pergamente decisive din biserica sa din întâmplare. 
Dimpotrivă, se menţionează că ascunzătoarea i-a fost 
dezvăluită de emisarii Prioriei din Sion, care l-au vizitat la 
Rennes-le-Château şi l-au înregimentat ca om de încredere. 
Este consemnat faptul că, la sfârşitul anului 1916, Saunière 


i-a înfruntat pe aceşti emisari, cu care s-a certat.151 


151 Blancasall, Les Descendants (Descendenții), pagina 6. 


Dacă acesta este adevărul, moartea parohului în data 
de 17 ianuarie 1917 capătă conotații mult mai sinistre decât 
cele atribuite în general. Se ştie că sănătatea sa era 
multumitoare cu zece zile înaintea decesului. Cu toate 
acestea, un sicriu a fost comandat în numele său. Chitanta 
de plată a coşciugului, datată 12 ianuarie 1917, i-a fost 
înmânată Mariei Denarnaud, confidenta si menajera 
preotului. 

O altă publicaţie a Prioriei, mai recentă şi, după toate 
aparențele, mai demnă de încredere, relevă mai multe 
amănunte legate de povestea lui Saunière şi pare să 
confirme, măcar în parte, relatarea de mai sus. Conform 
acesteia, parohul nu era decât un pion, iar rolul său în 
misterul de la Rennes-le-Château a fost cu mult exagerat. 
Adevărata voință din spatele evenimentelor din cătunul de 
munte era prietenul acestuia, abatele Henri Boudet, parohul 
din Rennes-le-Bains, satul alăturat. 152 

Se afirmă că toți banii lui Saunière proveneau de la 
Boudet - în total treisprezece milioane de franci, primiţi 
între 1887 şi 1915. Şi că toate proiectele lui Saunière — 
lucrările publice, construcţia Vilei Betania şi a Turnului 
Magdala - au fost realizate sub îndrumarea aceluiaşi 
152 Boudet, La Vrai Langue celtique (Limba celtică autentică), prefața 


semnată de Pierre Plantard de Saint-Clair, la ediția retipărită Belfond 
din 1978. 


Boudet. Se menţionează, de asemenea, că tot Boudet a 
dirijat restaurarea bisericii din Rennes-le-Château şi că a 
schițat acea dezorientantă Cale a Crucii - ca pe un fel de 
versiune ilustrată sau ca pe echivalent vizual al uneia dintre 
cărțile sale criptice. 

Conform aceleiaşi publicaţii, Saunière a aflat în ce 
consta într-adevăr secretul pe care îl avea în pază abia în 
martie 1915, când a primit spovedania lui Boudet, aflat în 
chinuirile morţii. lar Marie Denarnaud, menajera sa, era, de 
fapt, în slujba lui Boudet. Se presupune că ea era aceea care 
îi transmitea lui Saunière instrucțiunile lui Boudet. Şi tot 
prin intermediul ei se făceau plăţile. Sau, cel putin, cea mai 
mare parte a acestora. Pentru că se spune despre Boudet că 
i-ar fi plătit, între 1885 şi 1901, 7 655 250 de franci 
episcopului de Carcassonne - cel care, pe propria sa 
cheltuială, l-a trimis pe Saunière cu pergamentele la Paris. 
Se pare că şi episcopal era, în primul rând, angajatul lui 
Boudet. Este, cu certitudine, o situație absurdă - episcopul 
unei dioceze importante transformat în servitorul plătit al 
unui preot paroh umil şi neînsemnat. Şi ce era cu acest 
preot paroh? Pentru cine lucra? Ce interese reprezenta? Ce 
îi conferea puterea de a cumpăra atât serviciile, cât şi 
tăcerea superiorului său ecleziastic? Şi cine îi furniza 
resurse financiare atât de vaste, pe care le împărțea din 


abundență? Nu avem un răspuns explicit pentru aceste 


întrebări. Dar pentru toate există un acelaşi răspuns 
implicit — Prioria din Sion. 

O altă lucrare recentă a aruncat mai multă lumină 
asupra subiectului - lăsând, ca şi cele ce au precedat-o, 
impresia că redă informații obținute dintr-o sursă secretă. 
Este vorba de Le Tresor du triangle d' or (Comoara din 
triunghiul de aur), de Jean-Luc Chaumeil, publicată în 1979. 
Conform lui Chaumeil, o serie de clerici implicați în enigma 
din  Rennes-le-Château - Saunière, Boudet, si, foarte 
probabil, alții, precum Hoffet, unchiul acestuia de la Saint- 
Sulpice şi episcopul de Carcassonne - erau afiliati la o formă 
de „Rit Scotian” francmasonic. Autorul susține că această 
masonerie era diferită de toate celelalte, fiind „creştină, 
ermetică si aristocratică”. Pe scurt, spre deosebire de 
celelalte rituri francmasonice, nu era constituit în primul 
rând din liber-cugetători şi atei. 

Dimpotrivă, se pare că avea o orientare profund 
religioasă şi mistică - punând accentul pe o ierarhie socială 
şi politică sacră, pe o ordine de esenţă divină şi pe un plan 
cosmic fundamental. Cât despre rangurile şi gradele sale 
superioare, acestea, conform domnului Chaumeil, erau 


rangurile şi gradele inferioare ale Prioriei din Sion. 153 


158 Chaumeil, Triangle d'Or, pagina 136. 


În cursul cercetărilor noastre, întâlnisem deja un rit 
francmasonic de tipul celui menționat de domnul Chaumeil. 
Într-adevăr, descrierea corespundea cu aceea a Ritului 
Scotian original, întemeiat de Charles Radclyffe si de 
colaboratorii acestuia. Atât ordinul masonic al lui Radclyffe 
cât si cel mentionat de Chaumeil ar fi putut fi considerate 
acceptabile, în ciuda oprobiului papal, de către catolicii 
cucernici - precum iacobitii din secolul al optsprezecelea 
sau precum preoții francezi din secolul al nouăsprezecelea. 
În ambele cazuri, Roma îşi exprimase dezacordul — şi încă în 
mod vehement. Cu toate acestea, cei implicați păreau să 
persiste în a se considera creştini şi catolici. Mai mult decât 
atât, dovezile disponibile atestă faptul că aceştia lăsau 
impresia că ar fi beneficiat de o infuzie majoră şi 
înviorătoare de credință, care le permitea să considere că ei 
înşişi erau creştini adevărați — într-o mai mare măsură decât 
papalitatea. 

Deşi vag şi evaziv, Chaumeil sugerează cu tărie că, în 
preajma anului 1914, ritul francmasonic din care făceau 
parte Boudet şi Saunière a fuzionat cu o altă societate 
ezoterică — ceea ce ar putea explica, în mod acceptabil, unele 
dintre acele ciudate referiri la un rege din Protocoalele 
inteleptilor Sion-ului, mai ales dacă, continua autorul să lase 
de înțeles, adevărata putere din spatele respectivei societăți 


ar fi fost Prioria din Sion. 


Această societate se numea Hieron du Val 
d'Or(Templul din Val d'Or) - ceea ce pare să fie transpunerea 
cuvântului Orval, numele acelui sit pe care l-am mai întâlnit 
în repetate râduri.!54 Hieron du Val d'Orera o formă de 
societate politică secretă, fondată, după toate aparențele, în 
jurul anului 1873. Părea să aibă multe în comun cu 
celelalte societăți ezoterice din aceeaşi epocă. Pentru toate 
acestea, era tipic accentul pus pe geometria sacră şi pe 
diverse locuri sfinte. Toate insistau asupra unui adevăr 
mistic sau gnostic aflat la baza motivelor mitologice. Toate 
erau preocupate de originea omului, de rase, de limbaje şi 
simboluri, aşa cum se procedează în teozofie. Şi, ca multe 
alte grupări şi societăți din acea perioadă, Hieron du Val 
d'Orera o organizație în acelaşi timp creştină si 
„transcreştină”. De exemplu, accentua importanța Sufletului 
Sacru, pe care îl asocia şi cu alte simboluri precreştine. 
Intentiona să reconcilieze misterele creştine cu cele păgâne — 
aşa cum se spune că ar fi făcut legendarul Ormus. Şi 
atribuia o importanţă deosebită doctrine druidice — pe care, 
asemenea multor experți moderni, o considera partial 
pitagoreică. Toate aceste subiecte sunt schitate în lucrarea 


publicată de prietenul lui Saunière, abatele Henri Boudet. 


154 Vezi Rosnay, Le Hieron du Val d'Or. 


Din punctul de vedere al anchetei noastre, Hieron du 
Val d'Or prezintă importanță datorită modului în care a 
formulat ceea ce Chaumeil numeşte o „geo-politică ezoterică” 
şi o „ordine mondială etnarhică”. Aceasta implică,de fapt, în 
termeni care ne sunt mai familiari, înființarea unui nou 
Sfânt Imperiu Roman în Europa secolului al nouăsprezecelea 
- unul revitalizat şi reconstituit, un stat laic care să unifice 
toate popoarele şi al cărui fundament să fie mai degrabă 
spiritual decât social, politic sau economic. Spre deosebire 
de predecesorul său, noul Sfânt Imperiu Roman ar fi fost 
într-adevăr „sfânť’, într-adevăr „roman” şi într-adevăr 
„imperial” — cu toate că înțelesul acestor temeni ar fi fost 
total diferit de cel acceptat prin tradiție şi convenţie. Un 
astfel de stat ar fi transpus în realitate un vis vechi de 
secole: „raiul” pe pământ, o replică terestră sau o imagine în 
oglindă a ordinii, armoniei şi ierarhiei cosmice. Ar fi 
materializat străvechea premisă hermetică, „precum în cer, 
aşa şi pe pământ. 

Ideea nu era întru totul utopică sau naivă. 
Dimpotrivă, era, într-o oarecare măsură, realizabilă în 
Europa secolului al nouäsprezecelea.Dupä  Chaumeil, 
obiectivele societății Hieron du Val d'Or erau următoarele: 

O teocratie în cadrul căreia națiunile ar fi fost doar 
provincii, conducătorii acestora fiind doar proconsuli 


subordonați unui guvern mondial ezoteric, alcătuit dintr-o 


elită. Pentru Europa, acest regim al Marelui Împărat implica o 
dublă hegemonie: a Papalității şi a Imperiului, a Vaticanului 
şi a Habsburgilor, care ar fi fost mâna dreaptă a 
Vaticanului. 155 

În secolul al nouăsprezecelea, Habsburgii erau, 
desigur, sinonimi cu casa de Lorena. Conceptul de „Mare 
Împărat ar fi constituit aşadar o realizare a profetiilor lui 
Nostradamus. Si ar fi transpus în realitate, cel putin într-un 
anumit sens, proiectul monarhist conturat în Protocoalele 
inteleptilor Sion-ului. În acelaşi timp, realizarea unui plan 
atât de grandios ar fi implicat, cu siguranță, o serie de 
schimbări în cadrul instituțiilor existente. Vaticanul, de 
exemplu, ar fi fost, probabil, unul foarte diferit de cel aflat 
atunci în Roma. lar Habsburgii ar fi devenit mai mult decât 
conducătorii unui imperiu. Ar fi fost, de fapt, o dinastie de 
preoti-regi, asemeni faraonilor din Egiptul antic. Sau ca acel 
Mesia aşteptat de iudei la începutul erei creştine. 

Chaumeil nu precizează dacă vreunul — şi care anume 
- dintre Habsburgi era implicat în mod activ în aceste 
ambitioase planuri secrete. Totuşi, există câteva dovezi — 
inclusiv vizita unui arhiduce Habsburg la Rennes-le-Château 
- care par să ateste existența unui anumit grad de 


implicare. Dar, indiferent ce planuri ar fi fost ticluite, toate 


155 Chaumeil, Triangle d'Or, pagina 139 sq. 


au fost zădărnicite de Primul Război Mondial, care, printre 
altele, i-a îndepărtat pe Habsburgi de la putere. 

Aşa cum au fost explicate de către Chaumeil, 
obiectivele societății Hieron du Val d'Or - sau ale Prioriei din 
Sion - căpătau un anumit sens logic în contextul celor 
descoperite în urma cercetărilor noastre. Aceste obiective 
aruncau o nouă lumină asupra Protocoalelor Înteleptilor 
Sion-ului. Erau în concordanță cu scopurile declarate de 
numeroase societăți secrete, printre care şi cele ale lui 
Charles Radclyffe şi Charles Nodier. Şi, ceea ce este cel mai 
important, corespundeau cu aspiraţiile politice urmărite, de- 
a lungul secolelor, de casa de Lorena. 

Totuşi, deşi, din punct de vedere logic, obiectivele 
societății Hieron du Val d'Or aveau sens, din punct de vedere 
politic nu aveau, practic, nici unul. Pe ce bază, ne-am 
întrebat, şi-ar fi impus Habsburgii dreptul de a acționa ca o 
dinastie de preoti-regi? Doar dacă ar fi obținut un sprijin 
popular covârşitor şi-ar fi putut susține dreptul în fața 
guvernului republican al Franței - ca să nu mai menţionăm 
şi dinastiile imperial care conduceau Rusia, Germania şi 
Marea Britanie. Şi cum a fi putut obţine sprijinul popular 
atât de necesar? 

În contextul realitätilor politice din secolul al 
nouăsprezecelea, un astfel de plan, deşi consecvent din 


punct de vedere logic, ni s-a părut, de fapt, absurd. Poate 


că, am tras noi concluzia, răstălmăcisem scopul societăţii 
Hieron du Val d'Or. Sau poate că membrii acesteia erau, pur 
şi simplu, nebuni. 

Până la descoperirea unor noi informaţii, nu puteam 
decât să întrerupem studiul acestui subiect. Între timp, ne- 
am îndreptat atenţia către prezent - din dorința de a afla 
dacă Prioria din Sion continua să existe şi în zilele noastre. 
Şi, aşa cum am descoperit în scurt timp, există. 

Membrii ei nu sunt câtusi de putin nebuni şi, în epoca 
postbelică a secolului douăzeci, urmăresc un plan în mare 
parte similar celui enunțat de Hieron du Val d'Oriîn secolul al 


nouăsprezecelea. 


CAPITOLUL 8 


SOCIETATEA SECRETĂ ÎN ZILELE NOASTRE 


În Franţa, toate grupările, societăţile şi organizaţiile 
au obligația de a-şi declara existența în Journal Officiel 
(Monitorul oficial), care este o publicaţie guvernamentală 
săptămânală. În numărul 167 al acestuia, apărut în 
săptămâna zilei de 20 iulie 1956, există următoarea 
înregistrare: 

„25 juin 1956. Déclaration à la sous-préfecture de 


Saint-Julien-en-Genevois. Prieuré de Sion. But: études et 


entraide des membres. Siège social: Sous-Cassan, 
Annemasse (Haute Savoie) ,.. 

„25 iunie 1956. Declaraţie înregistrată la subprefectura 
din Saint-Julien-en-Genevois. Prioria din Sion. Obiective: 
studii şi întrajutorarea reciprocă a membrilor. Sediu central: 
Sous-Cassan, Annemasse, Haute Savoie”. 

Prioria din Sion a fost înregistrată oficial prin 
intermediul poliției. În orice caz, aceasta pare să fie dovada 
efectivă a existenţei sale în epoca noastră - cu toate că ni s- 
a părut destul de ciudat ca o presupusă societate secretă să 
se facă cunoscută în acest mod. Totuşi, poate că nu era 
chiar atât de ciudat. Prioria de Sion nu apărea în nici o carte 
de telefoane din Franța. Adresa s-a dovedit mult prea vagă 
pentru a ne permite să identificăm un anumit birou, o 
clădire sau măcar o stradă. Am sunat la subprefectură, dar 
ajutorul pe care l-am primit a fost neînsemnat. Mai fuseseră 
întrebaţi de multe ori despre Priorie, ne-au spus, cu 
resemnarea plictisită a unor oameni sâcâiti prea des. Dar nu 
puteau oferi nici o informaţie suplimentară. Din câte ştiau 
ei, adresa nu putea fi depistată. 

Răspunsul ne-a pus pe gânduri mai mult decât orice 
altceva. Ne-am întrebat, printre altele, cum putea fi posibil 
ca anumite persoane să înregistreze o adresă fictivă, 
inexistentă, chiar prin intermediul poliției şi apoi, după 


toate aparențele, să nu suporte consecinţele legale ale faptei 


si asupra lor sä nu planeze nici o acuzatie. Politia era chiar 
atât de lipsită de vigilentä, chiar atât de indiferentă cum 
părea? Sau Sion-ul se asigurase, într-un anume mod, de 
cooperarea şi de discretia acesteia? 

La cererea noastră, subprefectura ne-a furnizat o 
copie a ceea ce trecea drept statutul Prioriei din Sion. 
Documentul, alcătuit din douăzeci şi unu de articole, nu era 
nici litigios, nici deosebit de edificator. Nu lămurea, de 
exemplu, obiectivele ordinului. Nu oferea nici o indicație 
legată de posibila autoritate a Sion-ului, despre membrii şi 
resursele acestuia. În ansamblu, era mai degrabă stupid — 
şi, în acelaşi timp, ne punea în încurcătură. De exemplu, un 
articol stipula că admiterea în ordin nu depindea de limbă, 
origine şi poziție socială sau ideologie politică. Un altul 
preciza că era admisă candidatura catolicilor care aveau cel 
puţin vârsta de douăzeci şi unu de ani. Statutul părea într- 
adevăr să aparțină unei instituții cucernice, alcătuiră din 
catolici ferventi. Cu toate acestea, lista marilor maeştri 
prezumtivi ai Sion-ului şi istoria acestuia, în măsura în care 
reuşisem să o reconstituim, nu atestau un catolicism 
traditionalist. Din acest punct de vedere, chiar şi orientarea 
celor mai recente „documente ale Prioriei”, multe dintre ele 
publicate la date apropiate de a statutului, nu era catolică, 
ci mai degrabă hermetică şi chiar, în mod eretic, gnostică. 


Contradictia părea lipsită de sens — cu excepţia cazului în 


care pentru Sion, ca şi pentru Cavalerii Templieri si pentru 
Compagnie du Saint-Sacrement, catolicismul ar fi fost doar 
o cerință prealabilă, exoterică, care putea fi apoi depăşită de 
cei admişi. În orice caz, Sion-ul, ca şi Templul şi Compagnie 
du Saint-Sacrement, părea să pretindă o supunere care, 
prin natura sa absolută, îngloba toate celelalte obligaţii, fie 
ele laice sau duhovniceşti. Conform Articolului VII al 
statutului, „Candidatul trebuie să renunțe la propria sa 
personalitate pentru a se putea dedica unui apostolat de o 
înaltă ținută morală”. 

În continuare, statutul stipulează că Sion-ul activează 
sub subtitlul Chevalerie d'Institutions et Règles Catholiques, 
d'Union Independente et Traditionaliste, („Cavalerii Instituţiei 
şi  Regulilor Catolice si ai Uniunii Independente si 
Traditionaliste”). Abrevierea acestui subtitlu este CIRCUITI56 
şi coincide cu numele unei reviste care, conform statutului, 
este o publicaţie internă a ordinului, distribuită doar 


membrilor acestuia. 


156 Philippe de Cherisey, un colaborator al lui Pierre Plantard de Saint- 
Clair, a scris un „roman” alegoric, intitulat Circuit. Subiectul acestuia se 
întinde de la Atlantida la Napoleon. Are douăzeci şi două de capitole, 
titlul fiecăruia fiind preluat de la una din arcanele majore ale Tarotului. 
Există un singur exemplar, aflat în anexa de la Versailles a Bibliotecii 
Nationale din Paris. Acţiunea implică două personaje, Charlot şi 
Madeleine, care găsesc o comoară la Rennes-le-Chateau. Vezi Chaumeil, 
Triangle d'or, pagina 141 sq. Pentru acest extras. 


Poate cea mai importantä informatie pe care ne-a 
furnizat-o statutul se referă la creşterea numărului de 
membri - de aproape cinci ori față de anul 1956. Conform 
unei pagini tipărite înainte de această dată şi reproduse în 
Dossiers secrets, Sion-ul avea 1 093 de membri, ierarhizati 
pe şapte grade. Structura era cea tradițională, piramidală. 
În vârful ierarhiei se afla marele maestru sau „cârmuitorul”. 
Erau trei persoane care aveau gradul imediat următor 
(„print noahit de Notre Dame”) şi nouă avându-l pe cel 
următor („cruciat al Sfântului loan”). De aici către bază, 
fiecare grad cuprindea de trei ori mai mulți membri decât cel 
de deasupra sa - 27, 81, 243, 729. Deţinătorii celor trei 
grade superioare - marele maestru şi cei doisprezece 
subordonați ai săi - alcătuiau „Roza-Cruce” a celor 
treisprezece. Bineînţeles, numărul poate sugera orice, de la 
sabatul satanic până la lisus şi cei doisprezece ucenici ai 
săi. 

Conform informaţiilor ulterioare statutului din anul 
1956, numărul total al membrilor era de 9 841, ierarhizati 
nu pe şapte grade, ci pe nouă. În esenţă, structura părea să 
fi rămas aceeaşi, desi devenise mai clară şi, la baza 
piramidei, fuseseră adăugate două grade noi - permitind 
astfel separarea conducerii de o rețea mai amplă de novici. 
Marele maestru continua să-şi păstreze titlul de „cârmuitor”. 


Cei trei „prinți noahiti de Notre Dame” erau numiți, mai 


simplu, „seneşali”. Cei nouă „cruciați ai Sfântului loan” erau 
numiți „conetabili”. Modul de organizare al ordinului, în 
jargonul neobişnuit de enigmatic al statutului, era 
următorul: 

„Adunarea generală este alcătuită din toți membrii 
asociației. Aceasta constă din 729 de provincii, 27 de 
comandamente şi o cupolă, numită „Kyria”. 

Din fiecare comandament, ca şi din cupolă, trebuie să 
facă parte câte patruzeci de membri, iar din fiecare provincie 
— câte treisprezece. 

Membrii sunt împărțiți în două grupuri de lucru: 

a) Legiunea, a cărei sarcină este apostolatul. 
b) Falanga, păstrătoarea Traditiei. 
Membrii alcătuiesc o ierarhie de nouă grade. Această 


ierarhie constă din: 


a) 

în cele 729 de provincii 
1) Novices: 6,561 members 
2) Croisés: 2,187 members 


b) 


în cele 27 de comandamente 


3) Preux: 729 members 


4) Ecuyers: 243 members 
5) Chevaliers: 81 members 
6) Commandeurs: 27 members 
c) 
în Cupola „Kyria” 
7) Connétables: 9 members 
8) Sénéchaux: 3 members 
9) Nautonnier: | member” 


157 


Era inclusă şi o listă de patru persoane care alcătuiau 
„Consiliul”, necesară probabil din motive juridice si care 
țineau de birocraţia oficială. Trei dintre numele acestora nu 
ne erau cunoscute şi este posibil să fi fost chiar pseudonime 
— André Bonhomme, data naşterii 7 decembrie 1934, 
preşedinte; Jean Deleaval, data naşterii 7 martie 1931, 
vicepreşedinte; Armand Defago, data naşterii 11 decembrie 
1938, trezorier. Însă cu cel de al patrulea nume ne mai 
întâlnisem - Pierre Plantard, data naşterii 18 martie 1920, 
secretar general. Conform cercetărilor unui alt autor, titlul 


oficial al domnului Plantard era cel de Secretar General al 


157 Prieure de Sion: Statutes (Statut), articolele XI şi XII. Primit de 
Subprefectură, Saint-Julien-en-Genevois, 7 mai 1956. Dosarul numărul 
KM 94550. 


Departamentului de Documentare - ceea ce sugerează, 


bineînțeles, că mai existau şi alte departamente. 


ALAIN POHER 


La începutul anilor 1970, Prioria din Sion devenise un 
subiect la modă în anumite cercuri din Franța. Era obiectul 
unei serii de articole din reviste şi al câtorva reportaje din 
ziare. La 13 februarie 1973, Midi Libre a publicat un foarte 
lung articol despre Sion, Saunière şi misterul din Rennes-le- 
Château. Articolul insista asupra legăturii dintre Sion şi 
posibila supraviețuire a liniei de sânge merovingiene până în 
secolul douăzeci. Sugera, de asemenea, că, printre 
descendenții merovingienilor, s-ar fi aflat un „pretendent 
îndreptăţit la tronul Franţei”, pe care îl identifica drept M. 
Alain Poher.158 

Deşi nu prea bine cunoscut în Marea Britanie sau în 
Statele Unite, Alain Poher era (şi încă este) un nume familiar 
francezilor. În timpul celui de al Doilea Război Mondial, a 
obținut Medalia Rezistenței şi Croix de la Guerre („Crucea de 
Război”). După demisia lui de Gaulle, a fost, în 1969, 
preşedinte interimar al Franței din 28 aprilie până la 19 


iunie. A ocupat aceeaşi poziție după moartea lui Georges 


158 MidiLibre (13 februarie 1973), pagina 5. 


Pompidou, în 1974, din 2 aprilie până la 27 mai. În 1973, 
când a apărut articolul din Midi Libre, era preşedintele 
Senatului Franţei. 

Conform informaţiilor pe care le detinem, Poher nu a 
comentat niciodată, în nici un mod, prezumtiva sa legătură 
cu Prioria din Sion şi/sau cu linia de sânge merovingiană. 
Dar, în genealogiile din „documentele Prioriei” este menționat 
un Arnaud, conte de Poher, care, între anii 894 şi 896, s-a 
înrudit, prin căsătorie, cu familia Plantard - presupusii 
descendenți direcți ai lui Dagobert al II-lea. 

Nepotul lui Arnaud de Poher, Alain, a devenit duce de 
Bretania în anul 937. Indiferent dacă Alain Poher 
recunoştea sau nu existența Sion-ului, pare câte se poate de 
limpede că Sion-ul îl recunostea - ca fiind, la urma urmelor, 


un descendent merovingian. 


MONARHUL ASCUNS 


În timp ce ne continuam cercetările, iar presa franceză 
acorda, periodic şi în rafale, atenţie întregii afaceri, noi 
„documente ale Prioriei” continuau să apară. Ca şi până 
atunci, unele apăreau sub formă de cărți, altele ca broşuri şi 
articole tipărite în regia autorului şi depozitate la Biblioteca 
Naţională. Dar acestea nu erau altceva decât un amalgam 


de mistificäri. Era clar că cineva elabora toate aceste 


materiale, dar motivul pentru care o făcea nu era la fel de 
limpede. În acea vreme intentionam să renuntäm la întreaga 
poveste, considerând-o o glumă minuţios pregătită, o farsă 
de proporții extravagante. Totuşi, dacă acesta era adevărul, 
era o farsă pe care anumiți indivizi o orchestraseră vreme de 
secole, iar dacă cineva investeşte într-o farsă atât de mult 
timp, atât de multă energie şi atât de multe resurse, mai 
poate fi aceasta numită doar o farsă? De fapt, sincronizarea 
şi împletirea faptelor, ca si întregul esafodaj al 
„documentelor Prioriei”, erau mai puţin o glumă şi mai mult 
o operă de artă — o etalare a ingeniozitätii, suspansului, 
măreției, complicatiilor şi cunoştinţelor istorice într-o 
complexitate arhitectonică demnă de, să spunem, James 
Joyce. Şi, dacă Finnegans Wake (Veghea lui Finnegan) poate 
fi considerat o ironie a sorții, nu există dubii asupra faptului 
că autorul său l-a luat într-adevăr în serios. 

Este important să menţionăm că „documentele Prioriei” 
nu reprezentau o „mişcare” la modă - o modă avantajoasă 
care a proliferat, devenind o industrie profitabilă, generând 
continuări, „precontinuări” şi tot felul de alte derivate. Nu 
pot fi comparate, de exemplu, cu Chariots ofthe Gods (Carele 
zeilor) ale lui von Daniken, cu diversele relatări despre 
Triunghiul Bermudelor sau cu operele lui Carlos Castaneda. 
Oricare ar fi fost scopul „documentelor Prioriei”, este sigur că 


nu era vorba de câştigul financiar. 


Într-adevăr, banii păreau să fie un aspect neesential 
sau, mai degrabă, să nu prezinte nici o importanţă. Cu toate 
că s-ar fi dovedit extrem de profitabile sub forma unei cărți, 
„documentele Prioriei” nu erau publicate în acest mod. În 
ciuda potenţialului lor comercial, erau tipărite în regim 
privat şi în ediţii limitate, depuse în mod discret la 
Biblioteca Naţională - unde, de fapt, nici măcar nu erau 
întotdeauna disponibile. Iar informaţiile apărute în cărți nu 
erau întâmplătoare sau arbitrare - şi, în marea lor 
majoritate, nu se găseau în lucrările unor cercetători 
independenţi. Cele mai multe păreau să provină dintr-o 
singură sursă. Se bazau pe mărturiile aceluiaşi tip de 
informatori, care dozau cu precizie cantitatea de date noi, 
parcă furnizindu-le cu pipeta - şi respectând un plan 
prestabilit. Fiecare nouă informaţie făcea cel putin o 
modificare, potrivind încă o piesă a întregului puzzle. Iar 
publicarea fragmentelor se făcea sub diverse nume. Se lăsa 
astfel falsa impresia a unei rețele de autori diferiți, fiecare 
dintre aceştia confirmându-i pe ceilalți şi conferindu-le 
credibilitate. 

Procedeul părea să aibă o singură motivaţie plauzibilă 
- atragerea atenţiei publicului asupra anumitor subiecte, 
confirmarea credibilitätii, trezirea interesului, crearea unui 
climat psihologic sau a unei ambiante în cadrul căreia noile 


dezvăluiri să fie aşteptate cu sufletul la gură. Pe scurt, 


„documentele Prioriei” păreau anume pregătite pentru a 
„netezi calea” unei dezvăluiri uluitoare. Aceasta, oricare ar fi 
fost ea, părea să impună un proces îndelungat de 
„sensibilizare” — de pregătire a publicului. Şi, indiferent ce 
urma să se dovedească a fi, era într-un anume fel legată de 
dinastia merovingiană, de perpetuarea liniei sale de sânge 
până în zilele noastre şi de o monarhie clandestină. Astfel, 
într-un articol de revistă scris în mod evident de un membru 
al  Prioriei, am găsit următoarea declaraţie: „Fără 
merovingieni, Prioria din Sion nu ar fi existat şi, fără Prioria 
din Sion, dinastia merovingiană s-ar fi stins”. Citatul care 
urmează clarifică într-o anumită măsură relația dintre ordin 
şi linia de sânge merovingiană. Însă, pe de altă parte, o face 
mai confuză: 

„Regele este, în acelaşi timp, păstor şi preot. Uneori 
trimite ambasadori remarcabili la vasalii săi puternici, oameni 
de încredere care aveau fericirea de a fi supuşi morții. De 
pildă, René d'Anjou, conetabilul de Burbon, Nicolas Fouquet... 
şi multi alții pentru care succesul uluitor este urmat de o 
dizgrație inexplicabilă — pentru că aceşti emisari sunt pe atât 
înfricoşători pe cât de vulnerabili. Fiind păstrătorii unui 
secret, pot fi doar preamäriti sau distrusi. 

Astfel de oameni erau Gilles de Rais, Leonardo da 


Vinci, Joseph Balsamo, ducii de Nevers şi de Gonzaga, în 


urma cărora pluteşte o mireasmă de vrajă, de pucioasă 
amestecată cu tămâie — mireasma Mariei Magdalena. 

Când loana d'Arc a intrat în sala cea mare a castelului 
său din Chinon, Carol al VII-lea s-a ascuns printre numeroşii 
săi curteni; nu a făcut-o ca pe o glumă frivolă — care i-ar fi fost 
hazul? —, ci pentru că ştia a cui ambasadoare era ea. De 
aceea, înaintea ei, el nu era cu mult mai presus decât un 
curtean oarecare. Taina pe care ea i-a dezvăluit-o între patru 
ochi era cuprinsă în aceste cuvinte: 

„Nobile domn, vin în numele regelui”. 159 

Implicatiile acestui pasaj sunt incitante şi uimitoare. 
Una constă în faptul că regele - „Monarhul ascuns”, probabil 
din spita merovingienilor - continuă de fapt să domnească, 
pur şi simplu în virtutea propriei sale identități. O alta, 
probabil chiar mai surprinzătoare, sugerează că suveranii 
vremelnici sunt conştienţi de existența sa, îl recunosc, îl 
venerează şi se tem de el. O a treia implicatie este că marele 
maestru al Prioriei din Sion sau un alt membru al ordinului 
acționează ca un ambasador între „Monarhul ascuns” şi 
reprezentanții sau înlocuitorii săi temporari. Şi, după toate 
aparențele, aceşti ambasadori sunt considerați oameni de 


sacrificiu. 


159 Myriam, „Les Begers d'Arcadie”, Le Charivari, numărul 18, pagina 49 
sq. 


BROSURILE STRANII DIN BIBLIOTECA NAȚIONALĂ 
DIN PARIS 


În 1966 a avut loc un schimb neobişnuit de scrisori 
referitoare la moartea lui Leo Schidlof - cel despre care se 
credea, la vremea respectivă, că ar fi alcătuit, sub 
pseudonimul Henri Lobineau, genealogiile incluse în unele 
„documente ale Prioriei”. Prima scrisoare a apărut în Catholic 
Weekly of Geneva (Săptămânalul catolic de Geneva) fiind 
datată 2 octombrie 1966. Este semnată de un oarecare 
Lionel Burrus, care pretinde că exprimă punctul de vedere 
al unei organizații numite Tineretul Creştin Elvetian. Burrus 
anunță că Leo Schidlof, alias Henri Lobineau, a murit la 
Viena cu o săptămână înainte, pe 17 octombrie. Apoi ia 
apărarea decedatului, împotriva căruia pretinde că ar fi 
apărut, într-un comunicat romano-catolic recent, un atac 
defăimător. Burrus îşi face cunoscută indignarea față de 
atacul respectiv. În elogiul pe care i-l aduce lui Schidlof, 
declară că acesta din urmă, sub numele de Lobineau, a 
redactat, în 1956, „un studiu remarcabil... al genealogiei 
regilor merovingieni şi al afacerii din Rennes-le-Château”. 

Lionel Burrus afirmă că Roma nu a îndrăznit să-l 
defăimeze pe Schidlof în timpul vieţii, cu toate că avea un 
dosar cuprinzător despre acesta şi despre activităţile sale. 


Dar chiar şi acum, în ciuda morţii sale, interesele 


merovingiene sunt duse mai departe. Pentru a-si sustine 
argumentatia, domnul Burrus devine irațional. Mentioneazä 
că, în 1966, exista emblema companiei Antar, una din cele 
mai importante companii petroliere franceze. Susţine că 
aceasta reproducea emblema  merovingienilor şi că 
reprezenta, cu toate că în stilul desenelor animate, un rege 
merovingian. După Burrus, respectiva emblemă dovedea că 
informaţiile despre merovingieni şi propaganda făcută în 
numele acestora se răspîndea în mod efectiv; şi chiar preoții 
francezi, adaugă el fără prea mare legătură, nu îndeplinesc 
întotdeauna poruncile Vaticanului. Cât despre Leo Schidlof, 
autorul conchide (preluând idei francmasone şi catare): 
„Pentru toți cei care l-au cunoscut pe Henri Lobineau, 
care a fost un mare navigator şi cercetător, un bărbat loial şi 
cumsecade, acesta rămâne în inimile noastre ca simbol al 
unui «maître parfait (maestro perfect) respectat şi venerat”. 150 
Scrisoarea pare a unui maniac. Cu siguranţă, este 
extrem de ciudată. Există totuşi ceva şi mai ciudat şi anume 
presupusul atac asupra lui Leo Schidlof din acel comunicat 
romano-catolic din care Lionel Burrus citează cu 
generozitate. După Burrus, comunicatul îl acuză pe Schidlof 


că ar fi fost „pro-sovietic, un francmason notoriu care a luat 


160 Inclus în Henri Lobineau, Dossiers secrets, pagina 1. 


parte activă la pregătirea terenului pentru o monarhie 
populară în Franţa”. 151 

Este o învinuire neobişnuită şi, în mod evident, 
contradictorie - pentru că, de obicei, nimeni nu combină 
simpatiile pro-sovietice cu încercarea de a instaura o 
monarhie. Dar în prezumtivele citate din comunicat există 
acuzaţii încă şi mai extravagante: 

„Descendenții Merovingienilor au fost, întotdeauna, în 
spatele tuturor ereziilor, pornind cu arianismul, continuând cu 
albigenzii şi cu templierii şi sfârşind cu francmasoneria. La 
începutul Reformei Protestante, în iulie 1659, Mazarin le-a 
distrus castelul  Barberie, care data din secolul al 
doisprezecelea. Pentru că, vreme de secole, familia în cauză 
nu a adus pe lume nimic altceva decât instigator secreti 
împotriva bisericii”. 162 

Burrus nu furnizează date care să permită 
identificarea comunicatului romano-catolic din care pretinde 
că ar fi extras acest citat, de aceea nu am reuşit să-i 
verificăm autenticitatea. Dacă veridicitatea sa ar fi putut fi 
atestată, comunicatul respectiv ar fi avut o importanță 
deosebită pentru investigația noastră. Ar fi constituit o 


dovadă independentă, provenită din surse romano-catolice, 


161 Jbid. 


162 Ibid. 


a distrugerii castelului Barberie din Nevers. Totodată, ar fi 
sugerat, măcar în parte, o rațiune de a exista pentru Prioria 
din Sion. Am văzut deja că atât Sion-ul, cât şi familiile 
asociate cu acesta, unelteau cu scopul de a obține puterea 
în propriul lor folos - şi că, în timpul acestor masinatiuni, 
intraseră în repetate rânduri în conflict cu biserica. Dar, 
luând în consideraţie citatul de mai sus, opoziția împotriva 
bisericii nu mai poate fi considerată nici întâmplătoare, nici 
generată de circumstanţe şi nici măcar de natură politică. 
Dimpotrivă, pare să fi fost o tactică permanentă. lar această 
ipoteză ne punea în fața altei contradicții. Pentru că Statutul 
Prioriei din Sion părea să-i aparțină, cel puţin în aparenţă, 
unei instituţii loiale instituției catolice. 

La scurt timp după publicarea scrisorii, Lionel Burrus 
a fost ucis într-un accident de maşină care a făcut încă şase 
victime. Nu cu mult înainte, scrisoarea sa primise un 
răspuns chiar mai ciudat şi mai provocator decât cele scrise 
de el însuşi. Această ripostă a apărut, sub semnătura S. 


Roux, în forma unei broşuri publicate în regim privat. 163 


163 Roux, S., L'Affaire de Rennes-le-Chateau (Afacerea Rennes-le- 
Chateau). Într-o altă parte a Dossiers secrets, într-o pagină scrisă de un 
oarecare Edmont Albe, S. Roux este identificat drept abatele Georges de 
Nantes. În cartea sa, Mathieu Paoli (Les Dessous, pagina 82), face 
aceeaşi identificare. Georges de Nantes este conducătorul mişcării 
„Catholic Counter-Reformation în the XX th Century” („Contrareforma 
catolică din secolul douăzeci”) şi autorul unui atac susținut împotriva 
Papei loan-Paul al VI-lea, Liber Accusationis în Paulum Sextum, prin care 


În anumite privinţe, textul lui S. Roux pare un ecou al 
atacului initial împotriva lui Schidlof — acelaşi atac căruia îi 
răspunsese scrisoarea lui Burrus. De asemenea, 
sancţionează tinerețea, excesul de zel, predispoziția la prea 
multă vorbă şi iresponsabilitatea lui Burrus. Dar, în timp ce, 
pe de-o parte, pare să condamne poziția acestuia, broşura 
lui S. Roux nu numai că îi confirmă spusele, ci le si 
detaliază. S. Roux afirmă că Leo Schidlof avea un rang înalt 
în Marea Lojă Alpina din Elveţia — acea lojă masonică a cărei 
emblemă apărea pe anumite „documente ale Prioriei'. 
Conform spuselor sale,  Schidlof „nu-şi ascundea 
sentimentele de prietenie față de Blocul Estic”. 154 

În ceea ce priveşte asertiunile lui Burrus legate de 
biserică, Roux adaugă: 

„Nu se poate afirma că biserica ignoră linia de sânge 


Razes, dar trebuie să ne amintim că descendenții acesteia, 


îl învinuieşte pe pontif de erezie. De fapt, pare să fie în aceeaşi tabără cu 
monseniorul Lefebvre. Fiind intrigati de faptul că respectiva identificare 
nu părea să fie contestată, i-am scris abatelui Georges de Nantes, 
incluzând citatul din cartea lui Paoli, rugându-l să-l comenteze şi 
întrebându-l dacă el confirma sau infirma afirmația acestuia. Abatele 
ne-a răspuns, menţionând că, din când în când, i se mai ceruseră 
explicaţii legate de textul respectiv şi că nu putea decât să repete că nu 
avea nicio legătură cu S. Roux. În plus, a adăugat: „Un astfel de text 
este o împletitură de absurditäti. Cum ati putut să-l luați în serios?” 


164 Roux, S., L'Affaire de Rennes-le-Chateau, pagina 1. 


începând cu Dagobert, sunt instigatori secreti atât împotriva 
dinastiei regale a Franței, cât şi împotriva bisericii — şi că au 
fost sursa tuturor ereziilor. Redarea puterii unui descendent 
merovingian ar avea ca urmare, în Franța, proclamarea unei 
monarhii populare aliate cu URSS şi triumful francmasoneriei 
— pe scurt, dispariția libertăţii religiei”. 165 

Dacă toate acestea sună destul de neobişnuit, 
concluziile lui S. Roux sunt încă şi mai ciudate: 

„În ceea ce priveşte propaganda merovingiană în Franța, 
este binecunoscut faptul că reclama societății Antar Petrol, cu 
un rege merovingian ținând în mână un crin şi un cerc, este 
un apel popular în favoarea revenirii acestei dinastii la 
putere. Şi nu putem să nu ne întrebăm ce anume punea la 
cale Lobineau în momentul decesului său la Viena, într-o 
epocă în care în Germania au loc schimbări profunde. Nu este 
oare de asemenea adevărat că Lobineau pregătea în Austria 
un viitor acord reciproc cu Franța? Şi nu cumva se puneau 
astfel bazele acordului franco-rus? „166 

Nu este greu de ghicit că am fost extrem de 
nedumeriti, întrebându-ne la ce naiba se referea S. Roux; în 
orice caz, în ceea ce priveşte lipsa de sens, îl depăşise pe 


Burrus. Ca şi comunicatul pe care acesta din urmă îl 


165 Ibid., pagina 2. 


166 Ibid., pagina 2. 


atacase, S. Roux asocia obiective politice aparent deosebite 
si discordante, cum sunt hegemonia sovieticä si monarhia 
populară. Mergea mai departe decât Burrus, susținând că 
„este binecunoscut” faptul că emblema unei companii 
petroliere reprezintă o formă subtilă de propagandă - în 
favoarea unei cause necunoscute şi aparent absurde. Făcea 
aluzie la nişte schimbări masive în Franța, Germania şi 
Austria, ca şi cum acestea ar fi fost deja stabilite, dacă nu 
chiar şi înfăptuite. Şi amintea despre un misterios acord 
„Franco-Rus”, ca şi cum ar fi fost vorba de o chestiune de 
notorietate publică. 

La prima vedere, textul lui S. Roux părea total lipsit 
de sens. Însă o cercetare mai atentă ne-a convins că aveam 
de fapt de-a face un alt document ingenios „al Prioriei” — 
conceput cu intenţia de a mistifica, de a crea confuzie, de a 
sâcâi, de a implanta indicii referi-toare la ceva neobişnuit şi 
grandios. În orice caz, în maniera sa extravagantă şi bizară, 
sugera importanța problematicii implicate. Dacă S. Roux 
avea dreptate, obiectul investigației noastre nu se limita la 
activitățile unui ordin cavaleresc contemporan, derutant dar 
inofensiv. În acest caz, cercetările noastre erau, într-un 
anumit fel, legate de eşaloanele superioare ale politicii 


internaționale la cel mai înalt nivel. 


TRADITIONALISTII 


În 1977, a apărut un nou „document al Prioriet’, de o 
importanță deosebită -— o broşură de şase pagini intitulată Le 
Cercle d'Ulysse (Cercul lui Ulise), scrisă de un oarecare Jean 
Delaude. În text, autorul se referă în mod explicit la Prioria 
din Sion. Şi, pe lângă datele mai vechi asupra cărora atrage 
din nou atenția, furnizează anumite detalii suplimentare 
legate de Ordin: 

„În martie 1117, la Saint Leonard d'Acre, Baudouin a 
fost obligat să negocieze constituirea Ordinului Templului, 
conform instrucţiunilor Prioriei din Sion. În 1118, Ordinul 
Templului a fost înființat de către Hugues de Payen. Între 
1118 şi 1188, Prioria din Sion şi Ordinul Templului au avut 
mari maeştri comuni. Începînd din 1188, când cele două 
organizații s-au separat, şi până în prezent, Prioria din Sion a 


avut douăzeci şi şapte de mari maeştri. Cei mai recenți au 


fost: 
Charles Nodier from 1801 to 1844 
Victor Hugo from 1844 to 1885 
Claude Debussy from 1885 to 1918 
Jean Cocteau from 1918 to 1963 


şi, din 1963 până la 
apariția noului ordin, abatele Ducaud-Bourget”. 

Pentru ce se pregăteşte Prioria din Sion? Acest lucru 
nu-mi este cunoscut, dar ştiu că reprezintă o putere 


capabilă să înfrunte Vaticanul în vremurile care vor urma. 


Monseniorul Lefebvre este un membru redutabil, foarte 
activ, în stare să declare: „Tu mă faci Papă, eu te voi face 
Rege”.167 

În extrasul de mai sus apar două informaţii noi. Una 
este presupusa afiliere la Prioria din Sion a arhiepiscopului 
Marcel Lefebvre. Monseniorul Lefebvre reprezintă, bine- 
înțeles, aripa extrem de conservatoare a Bisericii Romano- 
Catolice. S-a exprimat deschis şi zgomotos împotriva Papei 
loan-Paul al VI-lea, pe care l-a sfidat în mod flagrant şi 
flamboaiant. În 1976 şi 1977, a fost chiar amenințat, în mod 
explicit, cu excomunicarea; iar indiferența sfruntată cu care 
a primit această ameninţare aproape că a precipitat o 
schismă ecleziastică deplină. Dar cum am fi putut asocia un 
militant catolic „inflexibil” ca Monseniorul Lefebvre cu o 
mişcare şi cu un ordin cu orientare hermetică, dacă nu de-a 
dreptul eretică? După toate aparențele, această contradicție 
nu putea fi explicată - cu excepţia cazului în care 
Monseniorul ar fi fost un reprezentant din zilele noastre al 
francmasoneriei secolului al nouăsprezecelea asociată cu 
Hieron du Val d'Or — „Francmasoneria creştină, aristocratică 
şi hermetică”, care îşi permitea să se considere mai catolică 


decât Papa. 


167 Delaude, Grele d'Ulysse, pagina 6(v). 


Al doilea punct de interes major din citatul de mai sus 
este, desigur, identificarea abatelui Ducaud-Bourget drept 
mare maestro al Prioriei din Sion din acea vreme. François 
Ducaud-Bourget s-a näscut în 1897 si si-a desävirsit 
pregătirea preoțească la Seminarul Saint-Sulpice - ceea ce 
era destul de previzibil. De aceea este posibil să-i fi cunoscut 
pe toți modernistii aflați acolo în epoca aceea - şi, foarte 
probabil, pe Emile Hoffet. Ulterior, a fost capelanul 
Mânăstirii Ordinului Suveran de Malta. Pentru activităţile 
desfăşurate în al Doilea Război Mondial, a primit Medalia 
Rezistenței şi Crucea de Război. În zilele noastre este 
recunoscut ca un distins om de litere — fiind membru al 
Academiei Franceze, biograful unor scriitori catolici de 
seamă, ca Paul Claudel şi Francois Mauriac, şi, la rândul 
său, un poet foarte apreciat. 

Ca şi Monseniorul Lefebvre, abatele Ducaud-Bourget 
şi-a asumat rolul de militant al opoziţiei împotriva Papei 
loan-Paul al VI-lea. Ca şi Monseniorul Lefebvre, este 
susținătorul Liturghiei adoptate la Trent. Ca şi Monseniorul 
Lefebvre, s-a declarant „tradiționalist”, opunându-se cu 
fermitate atât reformelor ecleziastice, cât şi oricărei încercări 
de modernizare a romano-catolicismului. Pe 22 mai 1976 i 
s-a interzis să primească spovedanii şi să acorde iertarea 
păcatelor - si, tot ca Monseniorul Lefebvre, a sfidat cu curaj 


interdicția impusă de superiorii săi. La 27 februarie 1977, a 


fost conducätorul celor o mie de catolici traditionalisti care 
au ocupat biserica Saint-Nicolas-du-Chardonnet din Paris. 
Atât Marcel Lefebvre cât si François Ducaud-Bourget 
pot fi consideraţi „de dreapta” nu numai din punct de 
vedere teologic, ci şi din punct de vedere politic. Înaintea 
celui de al Doilea Război Mondial, Monseniorul Lefrebvre era 
asociat cu Action Franşaise - extrema dreaptă de pe scena 
politică franceză a vremii, care avea o serie de puncte de 
vedere comune cu Partidul National-Socialist din Germania. 
Ceva mai recent, „arhiepiscopul rebel” a devenit notoriu prin 
modul călduros în care a aprobat regimul militar din 
Argentina. Când i s-au pus întrebări legate de această 
poziție, a replicat că făcuse o greşeală. Nu intentionase să 
spună Argentina, ci Chile! François Ducaud-Bourget nu 
pare chiar atât de extremist; în orice caz, medaliile sale 
atestă activitatea sa patriotică şi anti-nazistă din timpul 
războiului. Cu toate acestea, el şi-a exprimat respectul față 
de Mussolini şi speranța că Franța şi-ar putea „regăsi 
adevăratele valori sub îndrumarea unui nou Napoleon”. 158 
Prima noastră suspiciune a fost că, de fapt, cei doi nu 
erau câtuşi de putin afiliati Prioriei din Sion, dar că cineva 
încercase, în mod deliberat, să-i pună în încurcătură 


asociindu-i chiar cu acele forte cărora, teoretic, ar fi trebuit 


168 Guardian (Londra, 11 septembrie 1976), pagina 13. 


să li se opună cu vehementä. Şi totuşi, conform statului pe 
care îl obtinusem de la poliția franceză, sub titlul Prioriei din 
Sion era „Cavalerii Instituţiei şi Regulilor Catolice şi ai Uniunii 
Independente şi Tradiţionaliste”. Dintr-o instituție cu un 
asemenea nume ar fi putut face parte personalități ca 
Marcel Lefebvre şi Francois Ducaud-Bourget. 

Am considerat că ar mai fi putut exista şi o a doua 
explicaţie — e adevărat, hazardată, dar care, cel putin, ar fi 
înlăturat contradictia cu care ne confruntam. Poate că cei 
doi nu erau ceea ce păreau a fi. 

Poate erau cu totul altceva. Poate că, în realitate, erau 
agenți provocatori, al căror obiectiv era să creeze, sistematic, 
dezordine şi disensiuni, să amorseze o schismă incipientă, 
care să amenințe pontificatul Papei loan-Paul. O astfel de 
tactică ar fi concordat atât cu societăţile secrete descrise de 
Charles Nodier, cât si cu Protocoalele inteleptilor Sionului. În 
plus, o serie de comentatori recenți — nu doar jurnalişti, ci şi 
autorități ecleziastice - au declarat că arhiepiscopul Lefebvre 
lucra pentru sau era manipulat de altcineva. 169 
169 Monseniorul Brunon, care l-a înlocuit pe Lefebvre ca episcop de 
Tulle, susține că, după părerea sa, acesta ar fi fost manipulat de terțe 
persoane. Vezi Guardian (Londra, 1 septembrie 1976), pagina 4. 
Gianfranco Svidercoschi, descris de The Times drept „un corespondent al 
Vaticanului experimentat şi, de obicei, bine informat, a declarat că Papa 
era conştient de faptul că „Monseniorul Lefebvre era coordonat, pe 


ascuns, de alte persoane”. Vezi The Times (Londra, 31 august 1976), 
pagina 12. 


Ipoteza noastră, oricât de hazardată ar fi fost, avea la 
bază un raționament coerent. Dacă Papa loan-Paul era 
considerat „inamicul”, şi dacă cineva ar fi dorit să-l forțeze să 
adopte o poziţie şi mai liberală, cum ar fi procedat? În orice 
caz, nu agitindu-se de pe poziții liberale. Pentru că nu ar fi 
reuşit decât să sporească fermitatea rădăcinilor care îl 
ancorau pe Papă în conservatorism. Dar dacă ar fi adoptat, 
în mod public, o atitudine chiar mai extremist conservatoare 
decât a lui loan-Paul? Nu l-ar fi forțat astfel să se orienteze, 
în ciuda dorinţei de a face contrariul, către o poziţie din ce 
în ce mai liberală? Şi aceasta este, cu certitudine, realizarea 
fără precedent a arhiepiscopului şi a confratilor — 
transpunerea unui papă în rolul unui liberal. 

Concluziile noastre puteau fi valide sau nu, dar era 
limpede faptul că Monseniorul Lefebvre, ca alte multe 
personalități implicate în investigația noastră, era în posesia 
unui secret important şi exploziv. De exemplu, în 1976, 
excomunicarea sa era iminentă. Presa o aştepta din zi în zi, 
deoarece Papa loan-Paul, confruntat cu sfidări sfruntate şi 
repetate, părea să nu aibă altă alternativă. Totuşi, s-a 
răzgândit în ultimul moment. Încă nu se ştie cu exactitate 
de ce a făcut-o; dar următorul extras din Guardian, datat 30 
august 1976, oferă o cheie pentru acest mister: 

„Echipa de preoți din Anglia a arhiepiscopului... crede 


că liderul său este încă în posesia unei arme ecleziastice 


puternice pe care o poate folosi în disputa cu Vaticanul. 
Nimeni nu va da nici un indiciu despre natura acesteia, dar 
părintele Peter Morgan, liderul grupului... o descrie drept ceva 
„care va zgudui întreaga lume”.170 

Aşadar, ce fel de subiect care să „zguduie întreaga 


=» 


lume” sau ce fel de „armă secretă” ar putea intimida 
Vaticanul? Ce fel de sabie a lui Damocles, invizibilă pentru 
ochii mulțimii, putea atârna deasupra capului pontifului? 
Orice ar fi fost, se pare că s-a dovedit eficace. De fapt, l-a 
făcut pe arhiepiscop imun față de acțiunea punitivă a 
Romei. Aşa cum a scris Jean Delaude, Marcel Lefebvre 
„reprezintă o putere capabilă să înfrunte Vaticanul” — față în 
față, dacă e necesar. 

Dar cui se pretinde că i-ar fi spus - sau avea să-i 


spună — „Tu mă faci Papă, eu te voi face Rege”? 


CONVENTUL DIN 1981 ŞI STATUTUL SEMNAT DE 
COCTEAU 


Recent, o parte dintre nedumeririle ce planau în jurul 
lui François Ducaud-Bourget au părut să se clarifice. 
Explicatiile au reieşit dintr-o publicitate neaşteptată care i s- 
170 Guardian (30 august 1976), pagina 16. Intrigati de această afirmație, 


i-am scris părintelui Peter Morgan, întrebându-l dacă nu ne-ar putea 
oferi o explicaţie. Dar acesta nu ne-a răspuns. 


a făcut Prioriei din Sion în Franţa, la sfârşitul anului 1980 şi 
începutul anului 1981 - publicitate care a făcut ca numele 
său să devină familiar publicului. 

În august 1980, populara revistă Bonne Soiree - un 
fel de combinaţie între un supliment de duminică englezesc 
şi un ghid TV american - a publicat, în două episoade, un 
articol despre Rennes-le-Château şi despre Prioria din Sion. 
În cadrul acestuia, atât Marcel Lefebvre cât şi Francois 
Ducaud-Bourget sunt asociaţi, în mod explicit, cu Sion-ul. 
Se afirmă că, extrem de recent, amândoi ar fi vizitat, în mod 
special, unul din locurile sacre ale Prioriei, şi anume satul 
Sainte-Colombe din Nevers, unde se aflaseră domeniile 
castelului Barberie al familiei Plantard, înainte ca acesta să 
fi fost distrus de către cardinalul Mazarin în 1659. 

Până la ora actuală, noi înşine am reuşit să luăm 
legătura, atât telefonic cât şi prin corespondenţă, cu abatele 
Ducaud-Bourget. Acesta s-a dovedit a fi extrem de 
curtenitor. Dar, la majoritatea întrebărilor, ne-a oferit 
răspunsuri vagi sau chiar evazive şi, ceea ce nu ne-a 
surprins, a negat orice afiliere la Prioria din Sion. Această 
negare a fost reluată într-o scrisoare pe care, la scurt timp 


după aceea, a adresat-o revistei Bonne Soiree. 


La 22 ianuarie 1981, în presa franceză!”! a apărut un 
scurt articol, din care este util să cităm o bună parte: 

„Prioria din Sion, o adevărată societate secretă 
alcătuită din 121 de demnitari şi fondată în 1099, la 
Ierusalim, de către Godfroi de Bouillon, îi numără printre 
marii săi maeştri pe Leonardo da Vinci, Victor Hugo şi Jean 
Cocteau. Conventul acestui ordin s-a întrunit la Blois, la data 
de 17 ianuarie 1981 (precedentul congres avusese loc la 5 
iunie 1956, la Paris). 

În urma recentului convent de la Blois, Pierre Plantard 
de Saint-Clair a fost ales mare maestru al Ordinului, cu 83 de 
voturi din 92, la al treilea tur de scrutin. Această alegere 
reprezintă un pas decisiv în evoluția concepțiilor ordinului şi a 
spiritului relaţiilor sale cu lumea; căci toți cei 121 de 
demnitari din componența acestuia sunt eminente cenusü ale 
înaltei finanţe şi ale politicii internaționale sau ale societăţilor 
filozofice, iar Pierre Plantard este, prin intermediul lui 
Dagobert al Il-lea, descendentul direct al regilor merovingieni. 
Autenticitatea acestei descendente este atestată de 
pergamentele reginei Blanche a Castiliei, descoperite de 
abatele Sauniere în biserica parohiei sale din Rennes-le- 
Château (Aude), în 1891. 


171 Detinem doar o copie a articolului, fără precizarea sursei, aşa că este 
imposibil de stabilit publicaţia în care a apărut. 


În 1985, aceste documente au fost vândute căpitanului 
Roland Stanmore şi lui Sir Thomas Fraser de către nepoata 
preotului, fiind apoi depozitate la Londra, într-un seif din 
Lloyds Bank Europe Limited”. 172 

La scurt timp după apariţia în presă a celor de mai 
sus, i-am scris lui Philippe de Cherisey, cu care stabilisem 
deja un contact şi al cărui nume figura, la fel de frecvent ca 
al lui Pierre de Plantard, drept purtător de cuvânt al Prioriei 
din Sion. Răspunzând la una dintre întrebările noastre, 
Philippe de Cherisey a declarat că François Ducaud-Bourget 
nu fusese ales mare maestru de un cvorum corespunzător. 
Mai mult, conform spuselor sale, abatele Ducaud-Bourget 
renuntase în mod public la afilierea la ordin. Această ultimă 
afirmaţie părea neclară. Dar a căpătat mai mult sens în 
contextul unei anexe a scrisorii pe care ne-a trimis-o. Cu 
ceva timp înainte, obtinusem statutul Prioriei din Sion de la 
Subprefectura din Saint-Julien. O copie a acestuia fusese 
publicată de o revistă franceză în 1973.173 

Totuşi, la Paris, Jean-Luc Chaumeil ne spusese că era 
vorba de un statut ilegal. La scrisoarea trimisă nouă, de 


Cherisey a anexat o copie a ceea ce afirma că era adevăratul 


172 Conform celor mai recente informații pe care le detinem, acum se află 
din nou în Franța. 


173 Le Charivary, numărul 18, pagina 56 sq. 


statut al Prioriei din Sion - tradus din limba latină. Acesta 
era semnat de Jean Cocteau şi, dacă nu cumva era opera 
unui falsificator de înaltă clasă, semnătura era autentică. 
Nu am reuşit să o deosebim de alte specimene ale 
semnăturii lui Cocteau. Pe această bază, suntem înclinați să 
credem că statutul care o purta era cel autentic.174 Îl 


reproducem în cele ce urmează: 


ARTICOLUL UNU - Se constituie, între semnatarii 
prezentului statut şi cei ce care, îndeplinind condițiile ce 
urmează, vor adera ulterior, un ordin cavaleresc inițiatic, ale 
cărui uzante şi convenţii continuă să fie cele de la fondarea 
înfăptuită în 1099, la Ierusalim, de Godfroi al VI-lea, numit 
Cucernicul Duce de Bouillon, şi recunoscută în 1100. 

ARTICOLUL DOI - Ordinul se numeşte „Sionis 
Prioratus” sau „Prioria din Sion”. 

ARTICOLUL TREI - Prioria din Sion are ca obiective 
perpetuarea ordinului cavaleresc tradițional şi a învățăturilor 


sale initiatice şi întrajutorarea reciprocă a membrilor săi, atât 


174 Vechiul statut fusese înregistrat prin intermediul subprefecturii la 
data de 7 mai 1956. Conform celui de-al doilea număr al revistei Circuit, 
datat 3 iunie 1956, cu o săptămână înainte avusese loc o întrunire 
dedicată discutării statutului. Statutul semnat de Cocteau este datat 5 
iunie 1956. 


din punct de vedere moral cât si din punct de vedere material, 
în orice circumstanţe. 

ARTICOLUL PATRU - Durata de ființare a Prioriei din 
Sion este nelimitată. 

ARTICOLUL CINCI - Prioria din Sion adoptă, ca sediu 
principal, reşedinţa secretarului general numit de către 
convent. Prioria din Sion nu este o societate secretă. Atât 
toate decretele sale, cât şi înregistrările şi numirile, sunt 
disponibile pentru public ca texte în limba latină. 

ARTICOLUL ŞASE - Prioria din Sion are 121 de membri. 
În aceste limite, este deschisă tuturor persoanelor adulte care 
îi recunosc scopurile şi care acceptă obligațiile specificate în 
prezentul statut. Admiterea membrilor se face fără a se ţine 
cont de sex, rasă sau convingeri filozofice, religioase sau 
politice. 

ARTICOLUL ŞAPTE - Cu toate acestea, în cazul în care 
unul dintre membri îl desemnează în scris pe unul din 
descendenții săi pentru a-i succede, conventul îi va satisface 
cererea şi, în caz de minorat, se poate ocupa de educaţia celui 
astfel desemnat. 

ARTICOLUL OPT - Pentru a accede la primul grad, 
viitorii membri trebuie să îşi procure, pe cheltuiala proprie, o 
robă albă cu cordon. După admiterea în primul grad, membrii 


au dreptul să voteze. La admitere, noul membru trebuie să 


jure atât că va servi Ordinul în orice împrejurări, cât şi că va 
lupta pentru PACE şi pentru respectarea vieții umane. 

ARTICOLUL NOUA - La admitere, fiecare membru 
trebuie să plătească o taxă simbolică, suma fiind lăsată la 
propria sa alegere. În fiecare an, trebuie să-i înmineze 
secretarului general, din proprie inițiativă, drept taxă către 
ordin, o sumă stabilită de el însuşi. 

ARTICOLUL ZECE - La admitere, fiecare membru 
trebuie să-şi aducă certificatul de naştere şi un specimen de 
semnătură. 

ARTICOLUL UNSPREZECE - Un membru al Prioriei din 
Sion, împotriva căruia a fost pronunțată o  hotărire 
judecătorească pentru o infracțiune de drept comun, poate fi 
eliberat de îndatoriri, i se pot retrage titlurile şi poate fi chiar 
exclus din Ordin. 

ARTICOLUL DOISPREZECE - Adunarea generală a 
membrilor se numeşte Convent. Nici o consfătuire a acesteia 
nu va fi considerate validă dacă numărul membrilor prezenți 
este mai mic de optzeci şi unu. Votul este secret şi se 
desfăşoară folosindu-se bile albe şi negre. Pentru a fi 
adoptate, toate motiunile trebuie să primească cel putin 
optzeci şi una de bile albe. Toate motiunile care nu primesc 
cel putin şaizeci şi una de bile albe nu pot fi resupuse la vot. 

ARTICOLUL TREISPREZECE - Numai conventul Prioriei 


de Sion poate decide, cu o majoritate de 81 de voturi 


provenite de la cei 121 de participanți, schimbările statului şi 
reglementarea internă a ceremonialului. 

ARTICOLUL PAISPREZECE - Primirea noilor membri va 
Ji hotărâtă de „Conciliul celor treisprezece Roza-Cruce”. 
Titlurile şi responsabilitätile sunt acordate de marele maestru 
al Prioriei din Sion. Membrii sunt admişi pe viață. Titlurile lor 
revin, de drept, unuia dintre copii lor, ales de ei înşişi, fără să 
țină seama de sex. Moştenitorul desemnat poate să facă un 
act de renunțare la drepturile sale, dar nu o poate face în 
favoarea unui frate, soră, altă rudă sau altă persoană. El 
însuşi nu va mai fi readmisân Prioria din Sion. 

ARTICOLUL CINCISPREZECE - În termen de douăzeci 
şi şapte de zile încheiate, doi membri trebuie să ia legătura cu 
moştenitorul desemnat pentru a obține acceptul sau 
renunțarea acestuia. În absența unui act de acceptare, după 
o perioadă de reflecţie de optzeci şi una de zile încheiate, 
renunțarea va fi recunoscută în mod oficial şi locul va fi 
considerat vacant. 

ARTICOLUL ȘAISPREZECE - În virtutea dreptului 
ereditar confirmat prin articolele precedente, îndatoririle şi 
titlurile Marelui Maestru al Prioriei de Sion vor fi transmise 
succesorului său conform aceloraşi prerogative. În cazul în 
care funcția de mare maestro este vacantă sau în lipsa unui 
succesor direct, conventul se va reuni în vederea unui scrutin 


în termen de optzeci şi una de zile. 


ARTICOLUL SAPTESPREZECE - Toate hotärtrile trebuie 
să fie votate de către convent şi validate prin aplicarea 
sigiliului marelui maestru. Secretarul general este numit de 
către convent pe o perioadă de trei ani, care poate fi 
prelungită prin consimțământ tacit. Secretarul general trebuie 
să aibă gradul de comandor pentru a-şi putea prelua 


responsabilitätile. Funcţiile şi responsabilitätile nu sunt 


remunerate. 
Ist Nautonnier number: 1 Arche of ti 
2nd Croisé number: 3 13 Rose-C! 
3rd Commandeur number: 9 
4th Chevalier number: 27 The nine c 
Sth Ecuyer number: ĝl manderies 
total number: 121 Temple 


ARTICOLUL OPTSPREZECE - Ierarhia Pioriei de Sion 
este alcătuită din cinci grade: 

ARTICOLUL NOUASPREZECE - Există 243 de Fraţi 
Liberi, numiți Oşteni sau, cu începere din anul 1681, Copii ai 
Sfântului Vincent, care nu participă nici la vot, nici la convent, 
dar cărora Prioria din Sion le acordă anumite drepturi şi 
privilegii, în conformitate cu decretul din 17 ianuarie 1681. 

ARTICOLUL DOUĂZECI - Mijloacele băneşti ale Prioriei 
din Sion provin din donațiile făcute de membri şi din taxele 
plătite de aceştia. Conciliul celor treisprezece Roza-Cruce 


stabileşte o rezervă, numită „patrimoniul ordinului”. Această 


rezervă poate [i folosită doar în caz de necesitate absolută, 
când Prioria şi membrii săi sunt amenintati de un pericol de 
moarte. 

ARTICOLUL DOUĂZECI ŞI UNU - Conventul este 
convocat de secretarul general, ori de câte ori Conciliul celor 
treisprezece Roza-Cruce consideră acest lucru necesar. 

ARTICOLUL DOUĂZECI SI DOI - Dezavuarea 
apartenenței la Prioria din Sion, manifestată în mod public si 
în scris, fără a exista un motiv întemeiat sau un pericol care 
să-l amenințe pe respectivul membru al Prioriei, va atrage 
după sine excluderea acestuia, care va fi pronunțată de către 
Convent. 


Semnătura Marelui Maestru, Jean Cocteau 


Din anumite puncte de vedere, acest statut este mai 
straniu şi decât cel primit de la poliția franceză şi decât 
informațiile despre Sion oferite de „documentele Prioriei”. Cel 
din urmă menționa un număr total de 1 093 de membri, iar 
cel dintâi de 9 841. Conform articolelor citate mai sus, 
incluzându-i si pe cei 243 de „Copii ai Sfântului Vincent’, 
numărul total al membrilor Sion-ului este de doar 364. În 
plus, „documentele Prioriei’ stabilesc o ierarhie alcătuită din 
şapte grade. În statutul primit de la poliție, aceasta a fost 


lărgită, ajungându-se la nouă grade. În cel semnat de Jean 


Cocteau, apar numai cinci grade. lar denumirile acestora 
diferă, deopotrivă, de cele menţionate în primele două surse. 

Aceste contradicții ar putea reprezenta dovada unui 
anumit tip de sciziune, sau sciziune incipientă, apărută în 
interiorul Prioriei de Sion în jurul anului 1956 — data la care 
„documentele Prioriei' au început să apară în Biblioteca 
Naţională. lar Philippe de Cherisey chiar face aluzie la o 
astfel de schismă într-un articol recent.175 

Ruptura, afirmă el, s-a petrecut între 1956 şi 1958 şi 
a fost pe punctul de a atinge proporțiile celei dintre Sion şi 
Ordinul Templului marcate, în 1188, prin „tăierea ulmului”. 
După părerea sa, pericolul a fost înlăturat datorită abilității 
diplomatice a domnului Plantard, care i-a făcut pe dezertori 
să se răzgândească. Dar, oricare ar fi fost politica internă a 
Prioriei de Sion, la Conventul din ianuarie 1891, aceasta 
părea să constituie un tot unitar şi coerent. Poate că 
Ducaud-Bourget fusese mare maestru al Prioriei, dar, în 
acel moment, era clar că în prezent funcţia nu îi mai 
aparținea. 

Conform afirmației lui de Cherisey, nu fusese ales de 
un cvorum satisfăcător. Aceasta ar fi putut însemna că 
fusese ales de inițiatorii schismei. Nu aveam certitudinea că 


s-ar fi făcut vinovat de încălcarea articolului douăzeci şi doi 


175 Bonne Soirée, numărul 3053 (14 august 1980), pagina 14. 


al statutului. Dar puteam presupune că afilierea sa la Sion — 
indiferent ce s-ar fi întâmplat în trecut - nu maiexista. 

Articolele citate păreau să clarifice statutul lui 
Francois Ducaud-Bourget. Şi, cu siguranță, precizau modul 
de alegere a marilor maeştri ai Prioriei din Sion. Era deja 
uşor de înțeles de ce îşi puteau deține funcția de la vârsta de 
cinci sau de opt ani. Era limpede şi de ce aceasta se deplasa 
de-a lungul unei anume linii de sânge sau rețele de 
genealogii interconectate, aşa cum se întâmpla. 

În principiu, titlul de mare maestru părea să fie 
ereditar, fiind transmis de-a lungul secolelor prin 
intermediul unui mănunchi de familii care pretindeau că 
descind din merovingieni. Totuşi, când nu exista nici un 
pretendent eligibil sau când succesorul desemnat îşi declina 
acest statut titlul îi era oferit unei persoane din afară, 
aleasă, probabil, conform procedurilor specificate în statut. 
Pe această bază ar fi putut ajunge în rândul marilor maeştri 


personalități ca Leonardo, Newton, Nodier şi Cocteau. 


M. PLANTARD DE SAINT-CLAIR 


Printre numele care, în mod repetat, ocupau un loc de 
seamă în „documentele Prioriet, se număra cel al familiei 
Plantard. Şi, dintre numeroasele persoane asociate cu 


misterul lui Saunière si al localităţii Rennes-le-Château, cea 


mai demnă de încredere părea să fie Pierre Plantard sau, 
cum semna chiar el, Pierre Plantard de Saint-Clair.176 

Conform genealogiilor din Dossiers secrets, acesta este 
un descendent direct al regelui Dagobert al II-lea şi al 
dinastiei merovingiene. Aceleaşi genealogii îl indică şi drept 
descendentul direct al deţinătorilor castelului Barberie — 
distrus de cardinalul Mazarin în anul 1659. 

În cursul investigaţiei, am întâlnit în multe rânduri 
numele Plantard. Într-adevăr, după cum reiese din 
informațiile referitoare la ultimul sfert de secol, toate urmele 
converg către el. De exemplu, în 1960, fiind intervievat de 
Gerard de Sede, a vorbit despre un „secret internațional” 
ascuns la Gisors.177 În cursul deceniului următor a fost, 
după toate aparențele, principala sursă de informații la care 


de Sede a făcut apel pentru a-şi scrie atât cărțile despre 


176 În timp ce scriam această carte, am consultat un număr foarte mare 
de lucrări referitoare la genealogiile familiilor nobile, atât cele vechi cât şi 
cele contemporane. Nu am găsit, niciodată, nici măcar o singură 
referință la titlul Plantard de Saint-Clair. Totuşi, faptul că rezultatul 
căutării a fost un eşec nu invalidează afirmaţia lui Pierre Plantard de 
Saint-Clair, mai ales că acesta recunoaşte că titlul a fost tăinuit timp de 
secole. 


177 Le Charivary, numărul 18, pagina 60, Gisors et son secret (Gisors şi 
secretul său). 


Rennes-le-Château, cât si pe cele despre Gisors.178 Conform 
ultimelor dezvăluiri, bunicul domnului Plantard l-a 
cunoscut personal pe Bérenger Saunière. Iar el însuşi s-a 
dovedit a fi deținătorul câtorva terenuri învecinate cu 
Rennes-le-Château şi cu Rennes-les-Bains, dintre care făcea 
parte şi muntele lui Blanchefort. Cu ocazia interviului pe 
care ni l-a acordat, anticarul din oraşul Stenay, din 
Arennes, ne-a povestit că amplasamentul vechii biserici 
Saint Dagobert era, de asemenea, proprietatea lui Pierre de 
Plantard. Şi, conform statutului obținut de la poliția 
franceză, acesta ocupa şi funcția de secretar general al 
Prioriei din Sion. 

În 1973, o revistă din Franța a publicat ceea ce părea 
să fie transcrierea unui interviu telefonic cu acelaşi 
Plantard. Nu am fost surprinşi de faptul că acesta nu 
dezvăluia prea multe. Aşa cum era de aşteptat, declarațiile 
sale erau aluzive, criptice şi incitante - gene-rând întrebări 
mai numeroase decât cele cărora le dădea răspuns. De 
exemplu, vorbind despre linia de sânge merovingiană şi 


despre prezumtiva regalitate a acesteia, a declarat: 


178 În timp ce făceam, pentru BBC, filmul The Priest, the Painter and 
theDevü, am primit de la editorii lui de Sede materialul vizual care fusese 
folosit în carte. Toate fotografiile aveau menționat pe verso „Plantard”, 
ceea ce sugerează că îi aparținuseră acestuia, care i le încredințase lui 
de Sede. 


,Cercetati originile anumitor familii franceze importante şi veți 
putea înțelege de ce, într-o bună zi, un personaj numit Henri 
de Montpezat ar putea deveni rege”. 179 

lar când a fost întrebat despre obiectivele Prioriei din 
Sion, a oferit, aşa cum era de aşteptat, un răspuns evaziv: 
„Pe acestea nu vi le pot dezvălui. Societatea din care fac parte 
este extrem de veche. Eu sunt, pur şi simplu, un succesor, un 
punct al unei înşiruiri. Suntem păstrătorii anumitor lucruri. Nu 
avem nevoie de publicitate”. 180 

Aceeaşi revistă a publicat o prezentare a domnului 
Plantard semnată de prima soţie a acestuia, Anne Lea 
Hisler, care a murit în anul 1971. Dacă revista este demnă 
de crezare, prezentarea respectivă a apărut inițial în Circuit, 
publicaţia internă a Prioriei din Sion — pentru care se spune 
că dl. Plantard scrie cu regularitate, sub pseudonimul 
„Chyren”: 

„Să nu uităm că acest psiholog a fost prieten cu o serie 
de personalități, cum ar fi contele Israel Monti, membru al 
Jrăției Sfântului Vehm, Gabriel Trarieux d'Egmond, unul 
dintre cei treisprezece membri ai Roza-Crucii, Paul Lecour, 
filozof pasionat de Atlantida, abatele Hoffet din serviciul de 


documentare al Vaticanului, Th.Moreaux, directorul 


179 Le Charivary, numărul 18, pagina 55. 


180 [bid. 


conservatorului din Bourges etc. Să ne amintim că, în timpul 
Ocupatiei, a fost arestat şi torturat de Gestapo şi că a fost 
deținut politic vreme de mai multe luni. În calitatea sa de 
doctor în ştiinţe oculte, a învățat să aprecieze valoarea 
informaţiilor confidentiale, acesta fiind desigur motivul pentru 
care i s-a acordat titlul de membru de onoare al mai multor 
societăți hermetice. Toate acestea concură în a contura un 
personaj aparte, un mistic al păcii, un propovăduitor al 
libertăţii, un ascet al cărui ideal este să se pună în slujba 
binelui umanității. Aşadar, de ce ne-am mira că a devenit una 
dintre acele eminente cenugşii ale căror sfaturi sunt cerute de 
mai marii acestei lumi? După ce, în 1947, a fost invitat de 
guvernul federal al Elveţiei, şi-a stabilit, pentru mai multi ani, 
reşedinţa în această țară, în apropierea lacului Leman, acolo 
unde se reunesc numeroşi însărcinați de afaceri şi delegaţi 
din întreaga lume”. 181 

Doamna Hisler a intenţionat, desigur, să realizeze un 
portret strălucitor. Rezultatul este imaginea unei 
personalități extrem de neobişnuite. Pe alocuri, limbajul 
autoarei devine, în acelaşi timp, vag şi hiperbolic. În plus, 
diversele persoane prezentate drept distinsele cunoştinţe ale 
lui Pierre Plantard alcătuiesc, ca să folosim un termen 


blând, un grup cât se poate de bizar. 


181 Ibid., p. 53. 


Pe de altă parte, conflictul cu Gestapoul pare să indice 
o activitate demnă de laudă, desfăşurată în timpul 
Ocupatiei. În cele din urmă, propriile noastre cercetări ne- 
au oferit dovezi în acest sens. Încă din 1941, Pierre Plantard 
a început să editeze un ziar al Re-zistentei, numit Vaincre şi 
publicat în suburbiile Parisului. A fost întemnițat de 
Gestapo pentru mai mult de un an, din octombrie 1943 
până la sfârşitul anului 1944.182 

S-a dovedit că, printre prietenii şi colaboratorii lui 
Plantard, se numără personalități chiar mai bine cunoscute 


decât cele menţionate de fosta sa soție. Dintre acestea fac 


182 Am primit de la Plantard o fotocopie a unei depozitii autentificate, 
aparținând unui membru al Legiunii de Onoare care a fost ofițer din 
rezistența franceză în timpul celui de al Doilea Război Mondial. 
Depozitia, timbrată şi datată 11 mai 1953, atestă atât faptul că Pierre 
Plantard a editat un ziar al rezistenţei, numit Vaincre. Începând din 
1941, cât şi că a fost întemnițat de Gestapo la Fresness, din octombrie 
1943 şi până în februarie 1944. Verificarea acestei afirmaţii nu a fost o 
sarcină uşoară, în primul rând, în timpul războiului, diverse grupări ale 
rezistenței au editat jurnale numite Vaincre. Totuşi, cel în cauză părea 
să fie acel Vaincre realizat de Comite Local du Front Naţional de Lutte 
pour lIndependence de la France (Comitetul Local al Frontului National de 
Luptă pentru Independenţa Franței). Un exemplar al acestuia, datat 
aprilie 1943, se află în Biblioteca Naţională din Paris şi a fost editat în 
Saint-Cloud, Paris. Ne-am adresat, în scris, departamentului de istorie 
al Armatei Franceze, solicitând detalii legate de activitățile desfăşurate în 
cadrul rezistenței de Pierre Plantard. Am primit, de la Ministerul Francez 
al Apărării, un răspuns prin care ni se explica că informațiile solicitate 
erau personale si confidentiale. 


parte André Malraux si Charles de Gaulle. Într-adevăr, 
relaţiile sale păreau să se extindă, pătrunzind temeinic în 
interiorul coridoarelor puterii. De exemplu, în 1958, în 
Algeria a izbucnit o revoltă şi generalul de Gaulle a încercat 
să revină la Preşedinţia Franței. Se pare că, în primul rând, 
a cerut ajutorul lui Plantard. Acesta, împreună cu Andre 
Malreaux si cu alţii, a fost, după toate aparențele, 
responsabil de mobilizarea aşa-numitelor „Comitete ale 
Sigurantei Publice” — care au avut un rol esenţial în revenirea 
lui de Gaule la Palatul Elysee. 

Într-o scrisoare datată 29 iulie 1958, acesta îi 
mulțumea lui Plantard pentru serviciile aduse. Într-o altă 
scrisoare, datată cu cinci zile mai târziu, generalul îi cerea 
aceluiaşi Plantard să desființeze comitetele respective, care 
îşi atinseseră scopul. Acesta le-a dizolvat cu ajutorul unui 
comunicat difuzat în presă si la radio.183 

Nu este nevoie să mai spunem că, pe măsură ce 
investigațiile noastre avansau, deveneam din ce în ce mai 
nerăbdători să-l cunoaştem pe Pierre Plantard. La început, 
nu ni s-a părut prea greu să o facem, dar acesta s-a dovedit 
a fi imposibil de găsit şi nu între-vedeam nici un mijloc prin 
care noi, ca persoane particulare, l-am fi putut localiza. 
183 Vezi Vazard, Abrege de l'histoire des Francs (Compendiu de istorie a 


Francezilor), pagina 271, 272, nn. 1 şi 2. Ultima notă conţine textul 
scrisorii Generalului de Gaulle. 


Apoi, la începutul primăverii anului 1979, am început să 
realizăm un alt film despre Rennes-le-Château pentru BBC, 
care ne-a pus la dispoziție resursele sale. Sub auspiciile 
BBC-ului am reuşit să stabilim primul nostru contact cu 
Pierre Plantard şi cu Prioria din Sion. 

Primele încercări fuseseră făcute de o englezoaică, o 
jurnalistă care locuia la Paris, care colaborase la multe 
proiecte ale BBC-ului si care îşi crease, în întreaga Frantä, o 
rețea impresionantă de legături cu ajutorul cărora a încercat 
să găsească Prioria din Sion. La început, continuându-şi 
cercetarea asupra  lojilor masonice şi asupra culturii 
ezoterice pariziene, s-a izbit, aşa cum era de aşteptat, de un 
ecran de protecţie cetos, alcătuit din mistificări si 
contradicții. 

De pildă, un jurnalist a avertizat-o că toți cei care 
cercetează Sion-ul prea îndeaproape sunt ucişi, mai devreme 
sau mai târziu. Un altul i-a spus că acesta existase într- 
adevăr în timpul Evului Mediu, dar că, între timp, 
dispăruse. Pe de altă parte, un oficial al Marii Loje Apina a 
afirmat că Sion-ul există în zilele noastre, dar nu are nici un 
fel de trecut, fiind o organizație modernă. 

Croindu-şi drum prin acest amalgam de confuzii, 
cercetătoarea noastră a reuşit, în cele din urmă, să ia 
legătura cu Jean-Luc Chaumeil - care obținuse de la Pierre 


Plantard un interviu pentru o revistă şi scrisese foarte mult 


despre Saunière, Rennes-le-Château şi Prioria din Sion. 
Acesta a specificat că el însuşi nu era membru al Sion-ului, 
dar îl putea contacta pentru a încerca să ne stabilească o 
întîlnire. Şi, între timp, i-a oferit cercetătoarei noastre 
informaţiei suplimentare. 

Conform spuselor lui Jean-Luc Chaumeil, Prioria din 
Sion nu era o „societate secretă” în adevăratul sens al 
cuvântului. De fapt, dorea doar să păstreze discretia în cea 
ce priveşte existența sa, activitățile desfăşurate şi identitatea 
membrilor. Înregistrarea din Journal Officiel era o 
contrafacere redactată de anumiți membri ai ordinului care 
„dezertaseră. Cât despre statutul înregistrat prin 
intermediul poliției, acesta era si el contrafăcut de aceeaşi 
„membri dezertori”. 

Chaumeil ne-a confirmat suspiciunea că Sion-ul urzea 
planuri politice ambitioase, referitoare la viitorul apropiat. În 
următorii câțiva ani, a afirmat el, în Franța va avea loc, la 
nivel guvernamental, o schimbare dramatică menită să 
netezească drumul către o monarhie populară, tronul 
revenindu-i unui descendent al merovingienilor. Şi a 
adăugat că Sion-ul se va afla în spatele acestei schimbări, 
aşa cum, vreme de secole, s-a aflat şi în spatele altora — 
numeroase şi importante. A mai precizat că Sion-ul nu 
urmărea profituri materiale, că intenționa să conducă o 


restauratie a „adevăratelor valori” — acestea fiind, după toate 


aparentele, de ordin spiritual sau poate chiar ezoteric. În 
ultimă instanţă, era vorba - conform explicatiilor sale - de 
valori precreştine, în ciuda orientării ostentativ creştine a 
Sion-ului şi a accentului pus pe catolicism în cadrul statului. 
De asemenea, Chaumeil a specificat, în repetate rânduri, că, 
în acel moment, marele maestru al Sion-ului era Francois 
Ducaud-Bourget. Când a fost întrebat cum se împăca 
catolicismul traditionalist al acestuia cu valorile precrestine, 
a replicat, criptic, că ar fi trebuit să-l întrebăm chiar pe 
abatele Ducaud-Bourget. Chaumeil a insistat atât asupra 
vechimii Prioriei din Sion, cât şi asupra diversității membrilor 
acesteia. A specificat că din Priorie făceau parte 
reprezentanții tuturor sferelor vieții sociale. Şi a adăugat că 
obiectivele acesteia nu se limitau la restaurarea dinastiei 
merovingiene. 

În acest moment, a făcut o afirmaţie foarte ciudată. A 
precizat că nu toți membrii Prioriei din Sion erau evrei. 
Sensul acestui aparent non sequitur este evident - că 
anumiți membri ai ordinului, dacă nu cumva marea lor 
majoritate — erau evrei. Ca urmare, ne confruntam din nou 
cu o contradicţie dificilă. Chiar dacă statutul era o 
contrafacere, cum era posibil ca marele maestru al unui 
ordin alcătuit din evrei să fie un adept al catolicismului 


traditionalist extremist - o persoană care îl număra printre 


prietenii säi apropiati pe Marcel Lefebvre, cunoscut pentru 
declaratiile sale care frizau antisemitismul? 

Chaumeil a mai făcut si alte afirmații derutante. A 
vorbit, de exemplu, despre „Prințul de Lorena”, care 
descindea din linia de sânge merovingiană şi a cărui 
„misiune sacră era, din acest motiv, evidentă”. Această 
afirmaţie era încă şi mai enigmatică datorită faptului că, în 
prezent, nu există nici un prinț de Lorena, nici măcar unul 
onorific. Oare interlocutorul nostru intenționa să sugereze 
că, de fapt, exista un astfel de print, dar că trăia incognito? 
Sau folosea cuvântul ,prinf în sensul său mai larg, 
referindu-se la un „moştenitor”? În acest caz, actualul print — 
şi nu Print — al Lorenei era dr. Otto von Habsburg, care este 
duce onorific de Lorena. 

Per ansamblu, spusele lui Chaumeil nu erau atât 
răspunsuri cât bazele unor viitoare întrebări - iar 
cercetătoarea noastră, datorită insuficientului timp de 
gândire pe care l-a avut la dispoziție, nu a ştiut care erau 
întrebările cele mai potrivite. Totuşi, a făcut un mare pas 
înainte, pentru că a trezit interesul BBC-ului asupra 
subiectului; pentru că BBC-ul se bucură pe continent de un 
prestigiu considerabil mai mare decât cel din Marea 
Britanie, reprezentând încă un nume demn de a fi invocat. 
În consecință, nu se putea trece cu uşurinţă peste 


perspectiva unei implicări a BBC-ului. „Propagandă” este 


prea mult spus, dar un film al BBC-ului care să sublinieze si 
să autentifice anumite fapte ar fi atras atenţia — ar fi fost un 
mod redutabil de a câştiga credibilitate şi de a crea climatul 
psihologic sau atmosfera necesară, mai ales printre 
vorbitorii de limbă engleză. Şi, dacă merovingienii şi Prioria 
din Sion ar fi fost acceptate ca „adevăruri istorice” sau ca 
fapte în mod general recunoscute - ca, să spunem, bătălia 
de la Hastings sau uciderea lui Thomas Becket - aceasta ar 
fi fost, evident, în avantajul Sion-ului. Fără îndoială, acestea 
au fost motivele care l-au determinat pe Chaumeil să îi 
telefoneze lui Plantard. 

În cele din urmă, în martie 1979, cu ajutorul lui Roy 
Davies, producătorul nostru de la BBC, şi având-o pe 
colaboratoarea sa drept om de legătură, s-a reuşit aranjarea 
unei întrevederi cu Pierre de Plantard. Când s-a petrecut, 
acesta a avut aparența unei întâlniri a şefilor Mafiei. S-a 
desfăşurat pe „teren neutru”, într-un cinematograf parizian 
închiriat, în acest scop, de BBC, şi fiecare dintre părți a fost 
însoțită de un anturaj. 

Pierre Plantard s-a dovedit a fi o persoană respectabilă 
şi curtenitoare, cu o ținută discretă, aristocratică, lipsită de 
ostentatie, şi cu o atitudine condescendentă, plin de vervă, 
dar convingătoare. A dat dovadă de o enormă erudiție şi de o 
impresionantă agilitate a minţii - de harul de a da replici 


prompte, seci, spirituale, răutăcioase, dar în nici un caz 


usturătoare. Avea adesea în priviri o licărire uşor amuzată, 
indulgentă, de unchi cumsecade. 

În ciuda purtării modeste, chiar timide, exercita 
asupra însoțitorilor săi o autoritate maiestuoasă. Şi crea 
impresia de ascetism şi de austeritate. Nu etala nici un fel 
de avutie. Era o apariție conservatoare, de bun gust, 
neprotocolară, dar nicidecum elegantă sau luxoasă în mod 
ostentativ. Din câte ne-am dat seama, nici măcar nu folosea 
un automobil. 

Atât la prima noastră întilnire, cât şi la următoarele 
două, Pierre Plantard ne-a dat de înțeles că nu avea să ne 
spună nimic despre activitățile şi obiectivele actuale ale 
Prioriei din Sion. Pe de altă parte, s-a oferit să ne răspundă 
la orice întrebare legată de istoria acesteia. Şi, cu toate că a 
refuzat să facă referiri la viitor sub forma oricărui tip de 
declarație publică - într-un film, de exemplu -, totuşi ne-a 
oferit câteva indicii în cursul conversatiei. Ne-a declarat, de 
exemplu, că Prioria din Sion era, de fapt, în posesia comorii 
pierdute a Templului din Ierusalim - a prăzii jefuite de 
legiunile romane ale lui Titus în anul 70 d.Hr. Ne-a spus că 
aceasta avea să fie „restituită Israelului la timpul cuvenit”. 
Dar, indiferent care ar fi fost semnificația istorică, 
arheologică sau chiar politică a acelei comori, Plantard a 
considerat-o lipsită de importanţă. A insistat asupra 


faptului că adevărata comoară era de natură „spirituală”. Şi 


a sugerat că acest „tezaur spiritual” consta, măcar în parte, 
într-un secret care, într-un mod rămas nespecificat, putea 
facilita a schimbare socială majoră. Şi a reluat afirmațiile lui 
Chaumeil declarând că, în viitorul apropiat, Franța urma să 
fie teatrul unei mişcări sociale dramatice - nu o revoluție, ci 
o schimbare radicală a instituţiilor, menită să netezească 
drumul către reinstaurarea monarhiei. Această asertiune nu 
a fost făcută cu afectare profetică. Dimpotrivă, domnul 
Plandard ne-a împărtăşit-o pur şi simplu, foarte liniştit, 
foarte prozaic — şi foarte hotărât. 

În discursul său au fost o serie de inconsecvente 
ciudate. Uneori, de pildă, părea să vorbească în numele 
Prioriei din Sion - spunea „noi, indicând astfel ordinul. 
Alteori părea să se disocieze de acesta -— lăsând impresia că 
vorbeşte numai despre el însuşi, în calitate de pretendent 
merovingian, de rege de drept, membrii Sion-ului fiind doar 
aliații şi susținătorii săi. Aveam impresia că ascultam două 
voci distincte, care nu erau întotdeauna compatibile. 

Prima era vocea secretarului general al Sion-ului. 
Cealaltă îi aparținea unui rege incognito, care „domneşte, 
dar nu guvernează” — şi care considera Sion-ul un fel de 
conciliu de taină. Dihotomia dintre cele două glasuri nu 
dispărea niciodată pe deplin, iar Pierre Plantard nu putea fi 


convins să o clarifice. 


După cele trei întâlniri, nu am fi putut susține că 
eram, în mod semnificativ, mai bine informaţi decât înainte. 
Cu excepţia Comitetelor Sigurantei Publice şi a scrisorilor de 
la Charles de Gaulle, nu aveam nici o altă indicație 
referitoare la influența politică sau la puterea Sion-ului sau 
la faptul că bărbaţii pe care îi întâlnisem ocupau poziții care 
le-ar fi permis să schimbe modul de guvernare şi instituțiile 
din Franța. Şi nici nu aveam indicii care să ne lămurească 
de ce linia de sânge merovingiană ar fi trebuit luată mai în 
serios decât alte dinastii regale a căror restaurare fusese 
încercată cu diverse ocazii. De exemplu, sunt mai mulți 
pretendenți din familia Stuart la tronul Marii Britanii — şi 
pretențiile lor, cel putin din punctul de vedere al istoricilor 
moderni - au o bază cu mult mai solidă decât pretențiile 
merovingienilor. De fapt, există numeroşi alți pretendenți la 
coroanele şi tronurile vacante de pe teritoriul Europei şi 
sunt în viață descendenți ai dinastiilor Bourbon, Habsburg, 
Hohenzollern şi Romanov. De ce li s-ar acorda acestora mai 
puţină credibilitate decât merovingienilor? În termenii unei 
.legitimitäti absolute” si din punct de vedere pur tehnic, 
pretenţia celor din urmă ar fi putut într-adevăr avea 
întâietate. Totuşi, în lumea modernă, cerința lor poate părea 
pur teoretică - la fel de teoretică ca aceea a unui irlandez 
contemporan care şi-ar dovedi descendența din Marii Regi 


de la Tara. 


Am fost din nou pe punctul de a abandona Prioria din 
Sion, ca pe o grupare minoră, excentrică, dacă nu chiar ca 
pe o farsă în toată puterea cuvântului. Totuşi, din propriile 
noastre cercetări reieşea că, în trecut, ordinul avusese o 
reală putere, fiind implicat în afaceri internaţionale la nivel 
înalt. Chiar şi în zilele noastre, reprezenta, fără îndoială, mai 
mult decât părea la prima vedere. De exemplu, nu avea 
nimic mercantil, nu exploata nici o slăbiciune. Dacă ar fi 
dorit, Pierre de Plantard ar fi putut transforma Prioria din 
Sion într-o afacere extrem de profitabilă - asemenea 
celorlalte culte, secte şi instituții „new age” la modă. Cu 
toate acestea, majoritatea documentelor de bază „ale 
Prioriei' rămâneau tipărite în regim privat. lar Sion-ul nu 
făcea recrutări - nici măcar în stilul lojilor masonice. După 
toate aparențele, numărul membrilor săi era stabilit cu 
rigurozitate, cei noi fiind admişi doar în limita locurilor 
vacante. 

O asemenea „exclusivitate” era, printre altele, dovada 
unei extraordinare încrederi în forțele proprii, a certitudini 
că înrolarea unui furnicar de novici nu era, pur şi simplu, 
necesară - pentru câştiguri financiare sau pentru alte 
scopuri. Cu alte cuvinte, Ordinul avea deja un tel - unul 
care câştigase loialitatea unor oameni ca Malraux şi De 


Gaule. Dar puteam, oare, să credem cu adevărat că oameni 


de talia lui Malraux şi De Gaulle intenționau să restaureze 


dinastia merovingiană? 
POLITICA PRIORIEI DIN SION 


În 1973, a fost publicat volumul intitulat Les Dessous 
d'une ambition politique (Culisele unei ambiţii politice). 
Cartea, scrisă de jurnalistul elvețian Mathieu Paoli, relata 
integral încercările autorului de a investiga Prioria din Sion. 
Ca şi noi, Paoli intrase, în cele din urmă, în legătură cu un 
reprezentat al ordinului — căruia nu îi menționează numele. 
Dar, pentru că nu avea în spatele său prestigiul BBC-ului, 
cel pe care l-a întâlnit nu avea - după aprecierea noastră — 
rangul înalt al domnului Plantard. Nici nu era atât de 
comunicativ cum fusese acesta față de noi. Pe de altă parte, 
Paoli, care locuia pe continent şi avea o disponibilitate de 
mişcare mai mare decât a noastră, fusese în măsură să 
urmărească anumite legături şi să întreprindă cercetări „la 
fața locului” într-un mod care, pentru noi, nu fusese posibil. 
Ca urmare, cartea sa era extrem de valoroasă şi conținea 
multe informaţii noi - de fapt, atât de multe, încât justifica 
apariția unei continuări şi chiar ne-am întrebat dacă Paoli 
nu o scrisese deja. Făcând cercetări legate de persoana sa, 


am aflat că, în 1977 sau 1978, fusese împuşcat de guvernul 


israelian, fiind acuzat de spionaj pentru că încercase să le 
vândă arabilor o serie de secrete. 184 

Conform celor relatate în cartea sa, modul în care 
Mathieu Paoli a abordat problema era similar cu al nostru. 
Si el a contactat-o pe fiica lui Leo Schidlof la Londra; 
aceasta i-a spus şi lui că, după câte ştia ea, tatăl său nu 
avea nici o legătură cu societăţile secrete, cu francmasoneria 
şi cu genealogiile merovingiene. Ca şi cercetătoarea noastră 
de la BBC, Paoli a luat legătura cu Marea Lojă Alpina şi s-a 
întâlnit cu cancelarul acesteia, de la care a primit 
răspunsuri ambigue. Respectivul cancelar, povesteşte el, a 
susținut cu tărie că nu cunoştea nici un „Lobineaw” şi nici 
un ,Schidolf”. Cât despre numeroasele lucrări care purtau 
sigla Alpina, acelaşi cancelar a afirmat, categoric, că nu 
puteau să existe. Totuşi, un prieten al autorului, care făcea 
parte din aceeaşi lojă, a pretins că văzuse broşurile 
respective în biblioteca acesteia. Paoli ajunge la următoarele 


concluzii: 


184 Informaţia ne-a fost oferită de Jean-Luc Chaumeil, în timpul unei 
conversații. Am încercat să îl verificăm pe Paoli, despre care ne-am 
interesat mai întâi la televiziunea elveţiană, pentru care ştiam că lucrase 
în timp ce scria cartea. Directorul administrativ de la Radio-Television 
Suisse Romande ne-a comunicat că Paoli îi părăsise din 1971. Se 
spunea că ar fi plecat în Israel şi că lucra pentru televiziunea israeliană 
din Tel Aviv. Din păcate, urmărirea a încetat aici. 


„Există două posibilități. Dat fiind specificul lucrărilor 
lui Henri Lobineau, Marea Lojă Alpina - care interzice orice 
activitate politică, atât pe teritoriul Elveţiei cât şi în afara 
acesteia — nu doreşte ca implicarea sa în afacerea în cauză să 
fie cunoscută. Sau o altă societate s-a folosit de numele Marii 


Loji, cu scopul de a-şi camufla propriile activități”. 155 


185 Paoli, Les Dessous, pagina 86. 

Fig.10 Schita de pe coperta romanului , Circuit” 
În anexa de la Versailles a Bibliotecii Nationale, Paoli 


a descoperit patru exemplare din  Circuit,!86 revista 


186 Exemplarele revistei Circuit, dintre care unele sunt disponibile la 
Anexa de la Versailles a Bibliotecii Naţionale, sunt o primă exemplificare 
a manierei obscure în care povestea ne este adusă la cunoştinţă. Prima 
serie a publicaţiei Circuit începe la data de 27 mai 1956 şi apare 
săptămânal până se ajunge la ediția specială care urmează după 
numărul 11, fiind datată 2 septembrie 1956. Revistele sunt litografiate şi 
au, de obicei, două până la patru pagini. Sunt realizate la Sous-Cassan, 
Annemasse, şi fiecare dintre ele are o introducere semnată de Pierre 
Plantard. Multe conţin procesele verbale ale întrevederilor convocate 
pentru a discuta despre modul de redactare şi de înregistrare a 
statutului Prioriei din Sion prin intermediul Subprefecturi! din 
Annemasse — cu toate că numele Prioriei nu este menționat nici măcar o 
singură dată. De fapt, preocuparea aparentă a tuturor numerelor pare 
să fie construcția locuințelor cu preț scăzut. Organizaţia din spatele 
revistei nu se numeşte Prioria din Sion, ci „Organizația pentru apărarea 
drepturilor şi libertăților locuințelor cu preț redus”! (Multe documente 
ale Prioriei au un anumit simț al umorului.) Pe de altă parte, numele 
care apar în statutul Sionului se regăsesc şi în aceste numere ale 
revistei. Numărul 8, din 22 iulie 1956, conţine un articol despre 
astrologie, semnat de un anume M. Defago (care figurează în statut 
drept trezorier). Articolul explică un sistem care nu foloseşte 
douăsprezece semne astrologice, ci treisprezece. Cel de-al treisprezecelea 
se numeşte Ophiuchus şi este plasat între Scorpion şi Săgetător. A doua 
serie de reviste Circuit, numite Periodic Cultural al Federaţiei Forţelor 
Franceze, a apărut în anul 1959. Multe dintre acestea au dispărut. Am 
găsit numerele 2 (august 1959), 3 (septembrie 1959), 5 (noiembrie 1959) 
şi 6 (decembrie 1959). Mathieu Paoli înregistrează şi existența 
numărului 1 (iulie 1959) şi a numărului 4. În plus, o referință la 
numărul 8 poate fi găsită în Le Charivari. De aceea suntem de părere că 
cineva a îndepărtat anumite numere. Subiectele articolelor conținute în 


menționată în statutul Prioriei de Sion. Primul data din 1 
iulie 1959, iar ca director era menționat Pierre Plantard. Dar 
revista însăşi nu dădea de înțeles că ar fi avut vreo legătură 
cu Prioria din Sion. Dimpotrivă, se declara drept organul 
oficial al unei asociații numite Federaţia Forțelor Franceze. 
Exista chiar şi o siglă a acesteia, reprodusă de Paoli în 


cartea sa, şi următoarea informație: 


Publication périodique culturelle de la Federation des 
Forces Françaises 
116 Rue Pierre Jouhet, 116 
Aulnay-sous-Bois — (Seine-et-Oise) 
Tel: 929-72-49 


Mathieu Paoli a verificat adresa de mai sus. A aflat că 
niciodată nu fusese publicată acolo vreo revistă. Numărul de 
telefon s-a dovedit a fi, de asemenea, fals. Şi încercările sale 
de a da de urma Federaţiei Forțelor Franceze s-au dovedit 
zadarnice. Pănă la această dată, nu a apărut nici o 


informaţie despre o astfel de organizație. 


reviste sunt variate, mergând de la Atlantida până la astrologie. Unele 
conțin predicții politice referitoare la anii următori. Acestea sunt 
realizate, prin metode astrologice, de către Pierre Plantard. Pe verso, 
toate revistele au gravat simbolul organizației şi pe cel al lui „Plantard”. 


Dar cartierul general din Franța al Comitetelor 
Sigurantei Publice se afla tot la Aulnay-sous-Bois, fapt care 
poate fi cu greu considerat o coincidentàä.!87 Aşadar, 
federaţia respectivă pare să fi avut legături cu aceste 
comitete. Este o presupunere care poate fi considerate 
destul de întemeiată. Paoli menționează că, în volumul doi al 
romanului Cicuit, există o referință la o scrisoare a lui De 
Gaulle către Pierre Plantard, prin care celui de al doilea i se 
adresau mulțumiri pentru serviciile aduse - acestea fiind, 
după toate aparențele, activitățile Comitetelor Sigurantei 
Publice. 

Conform aceluiaşi Paoli, majoritatea articolelor din 
Circuit tratau subiecte ezoterice. Erau semnate de Pierre 
Plantard - atât cu propriul său nume, cât şi cu pseudonimul 
„Chyren” — de Anne Lea Hisler şi de alte persoane care ne 
sunt deja familiare. Existau, totuşi, şi articole de o cu totul 
altă natură. De exemplu, unele se refereau la o ştiinţă 
secretă legată de vita de vie şi de viticultură - altoirea viței 
de vie — care, parese, avea o semnificație specială din punct 
de vedere politic. Totul părea lipsit de logică, în afara cazului 
în care vița de vie şi viticulture aveau un sens alegoric — 
poate ca o metaforă pentru descendență, pentru arborii 


genealogici şi pentru alianțele dinastice. 


187 Vazard, Abrege de l'histoire des Francs, pagina 271. 


Când nu erau misterioase sau obscure, articolele din 
Circuit erau, dupä pärerea lui Paoli, de un nationalism 
fervent. De pildă, într-unul dintre ele, semnat Adrian 
Sevrette, autorul afirmă că, pentru rezolvarea problemelor 
existente, nu se întrevede nici o soluție, „cu excepția apelării 
la noi metode şi la noi oameni, pentru că arta guvernării a 
dispărut. Este curios doar faptul că oamenii nu doresc să 
observe acest lucru. Există o singură problemă: structura 
economică. Dar nu mai există oare bărbaţi capabili să se 
gândească la Franța, precum în timpul Ocupatiei, când 
patriotü şi luptătorii din Rezistență nu-şi făceau griji din 
cauza convigerilor politice ale celor care îi conduceau în 
luptă 2188 

Paoli citează şi următorul pasaj din volumul 4 al 
romanului Circuit: 

„Dorim ca cele 1500 de exemplare din Circuit să fie 
scânteile de la care va proveni lumina, dorim ca vocile 
patriotilor să poată trece dincolo de obstacole, ca în 1940, 
când aceştia au părăsit Franța ocupată pentru a veni să bată 
la uşa conducătorului Franței Libere. Astăzi, ca şi atunci, mai 
presus decât orice, suntem cu toții francezi, suntem acea forță 
care, într-un fel sau altul, luptă pentru a construi o Franță 


purificată, o nouă Frantà. Aceasta trebuie să se înfăptuiască 


188 Paoli, Les Dessous, pagina 94. 


în acelaşi spirit patriotic, cu aceeaşi voință şi solidaritate în 
acțiune. De aceea amintim aici ceea ce declaräm că este o 
veche filozofie” .189 

Urmează apoi planul detaliat al modului de guvernare 
necesar pentru a-i reda Franței strălucirea pierdută. Se 
insistă, de exemplu, asupra desființării regiunilor şi a 
reînfiintärii provinciilor: 

Regiunea nu este decât un sistem arbitrar, creat în 
timpul Revolutiei, dictat şi stabilit pentru a fi compatibil cu 
mijloacele de locomotie ale epocii (acestea fiind caii). Astăzi, 
regiunea nu mai înseamnă nimic. Prin contrast, provincia este 
o parte însufletitä a Frantei; este un adevărat vestigiu al 
trecutului nostru, este însăşi baza pe care s-a conturat 
existența națiunii noastre. Are propriul său folclor, propriile 
sale obiceiuri şi propriile sale monumente şi, adesea, propriul 
său dialect, pe care dorim să-l refacem şi să-l oficializăm. 
Provincia trebuie să aibă propriul său sistem de apărare şi de 
administrare, adaptat la nevoile sale specifice şi ținându-se 
cont de unitatea națională”. 19 

Paoli citează apoi şi cele opt pagini care urmează. 
Materialul conținut de acestea este sistematizat în 


următoarele subcapitole: 


189 Ibid. 


190 [bid., pagina 94 sq. 


Consiliul Provinciilor 
Consiliul Statului 
Consiliul Parlamentar 
Taxele 
Ocupațiile şi Producția 
Medicina 
Educaţia Naţională 
Vârsta Majoratului 


Locuinţele şi şcolile 


Planul de guvernământ detaliat sub aceste subtitluri 
nu este extrem de controversat, iar punerea lui în practică 
nu ar necesita, probabil, decât un minim de schimbări. Şi 
nici nu poate fi etichetat din punct de vedere politic. Nu 
poate fi numit „de stânga” sau „ de dreapta”, liberal sau 
conservator, radical sau reactionar. În linii mari, pare cât se 
poate de inofensiv; şi este greu de sesizat cum ar putea reda 
o anumită strălucire pierdută a Franței. După cum observă 
Paoli, „Propunerile... nu sunt revoluționare. Totuşi, denotă o 
analiză realistă a structurilor actuale ale statului francez şi 


sunt pătrunse de o judecată foarte sănătoasă”. 19! 


191 [bid., pagina 102. 


Dar respectivul plan de guvernământ nu face nici o 
referire explicită la bazele reale pe care, după implementare, 
se presupune că s-ar realiza, în final, restaurarea unei 
monarhii populare conduse de descendenții merovingienilor. 
În Circuit nu era necesar să se facă o astfel de precizare, 
deoarece era vorba chiar de ideea fundamentală, de premisa 
în jurul căreia pivotau toate articolele din revistă. Pentru 
publicul ţintă al acesteia, restaurarea dinastiei merovingiene 
era, bine-înteles, un obiectiv acceptat, prea evident pentru a 
mai fi nevoie de explicații. 

În acest punct al relatării sale, Paoli pune o întrebare 
crucială — care ne-a obsedat şi pe noi în aceeaşi măsură: 

„Avem, pe de-o parte, un descendent necunoscut al 
merovingienilor şi, pe de alta, o mişcare secretă, Prioria din 
Sion, al cărei obiectiv este restaurarea unei monarhii 
populare, sub dinastia merovingiană... Dar trebuie să ştim 
dacă această mişcare se limitează la speculaţii politice 
ezoterice (a căror finalitate ascunsă este să facă multi bani 
exploatind credibilitatea şi simplitatea oamenilor) sau dacă 
este într-adevăr activă”. 192 

În continuare, dorind să găsească un răspuns, 
autorul trece în revistă datele pe care le deține. Concluziile 


lui sunt cele care urmează: 


192 Ibid., pagina 103. 


„Fără discuţie, Prioria din Sion pare să aibă legături 
influente. În prezent, înființarea oricărei asociaţii este obiectul 
unei anchete preliminare a Ministerului de Interne. Acelaşi 
lucru se întâmplă în cazul revistelor şi al editurilor. Totuşi, 
aceşti oameni îşi permit să publice, sub pseudonime, la 
adrese false şi prin intermediul unor edituri inexistente, 
lucrări care nu pot fi găsite în circulaţie nici în Elveţia, nici în 
Franța. Există două posibilități. Sau autoritățile 
guvernamentale nu îşi îndeplinesc sarcinile. Sau se petrece 
altceva... „19% 

Paoli nu specifică alternativa. Pe de altă parte, este 
limpede că, deşi nu o menționează, el însuşi o consideră cea 
mai plauzibilă. Pe scurt, ajunge la concluzia că oficialii 
guvernamentali şi, în aceeaşi măsură, multi alți oameni 
influenți, sunt fie membri ai Sion-ului, fie i se supun 
acestuia. În acest caz, Sion-ul trebuie să fie, într-adevăr, o 
organizație extrem de influentă. 

După ce a întreprins, pe cont propriu, cercetări 
extinse, Paoli consideră întemeiată pretenţia de legitimitate 
a merovingienilor. Din acest punct de vedere, admite că 
înţelege care sunt obiectivele Sion-ului. Însă, în rest, 
mărturiseşte că este extrem de încurcat. Care este, se 


întreabă el, rostul restaurării dinastiei merovingiene acum, 


193 [bid., pagina 112. 


la 1300 de ani dupä ce a fost detronatä? Un regim 
Merovingian modern ar fi diferit de orice alt regim politic 
contemporan? Şi, dacă ar fi aşa, cum şi de ce? Ce este atât 
de special în legătură cu merovingienii? Chiar dacă pretenția 
lor este justificată, acest fapt nu pare a fi relevant. De ce, 
atât în prezent cât şi în trecut, atât de multi oameni 
influenți şi inteligenți nu numai că le-au acordat atenție, dar 
li s-au şi supus în aceeaşi măsură? 

Desigur, noi înşine ne-am pus exact aceeaşi întrebare. 
Ca şi Paoli, eram gata să le recunoaştem pretenţia de 
legitimitate. Dar ce importanță putea avea o astfel de 
pretenţie în zilele noastre? Legitimitatea formală a unei 
monarhii putea fi un argument atât de elocvent şi de 
convingător? De ce ar fi cerut, la sfârşitul secolului 
douăzeci, o monarhie oarecare, fie ea legitimă sau nu, acel 
gen de supunere pe care păreau să-l pretindă merovingienii? 

Dacă ne-am fi confruntat doar cu un grup care 
promova o serie de idei fixe bizare, am fi renunţat la 
subiectul pe care îl cercetam. Dar se părea că aveam de-a 
face, dimpotrivă, cu o organizaţie extrem de influentă, în ale 
cărei rânduri erau incluşi unii dintre cei mai importanți, mai 
renumiți, mai aclamati şi mai competenţi contemporani ai 
noştri. Şi, în majoritatea cazurilor, aceşti oameni păreau să 
considere restaurarea dinastiei merovingiene un obiectiv 


suficient de valid pentru a o pune mai presus decât 


neînțelegerile lor personale, fie ele politice, sociale sau 
religioase. 

Părea să nu aibă nici un înţeles faptul că restaurarea 
unei linii de sânge de acum 1300 de ani putea constitui un 
scop în viață pentru atât de multi oameni publici extrem de 
respectați. Bineînţeles, doar dacă nu cumva ceva ne scăpa. 
Doar dacă nu cumva legitimi-tatea nu era singura pretenție 
a merovingienilor. Doar dacă nu cumva exista ceva anume, 
ceva de o extraordinară importanţă, care îi deosebea pe 
merovingieni de celelalte dinastii. Pe scurt, doar dacă nu 
cumva sângele regal al merovingienilor avea o însuşire 


aparte, într-adevăr deosebită. 


CAPITOLUL 9 


REGII PLETOSI 


În acel moment, cercetările legate de dinastia 
merovingiană erau deja începute. Ne străduisem să ne 
strecurăm, pe bâjbâite, printr-o pâclă de fantezii şi 
ambiguitäti cu mult mai densă decât aceea care plana 
asupra catarilor şi a cavalerilor templieri. Ne străduisem să 
descâlcim itele intretesute ale istoriei şi legendei. Dar, în 
ciuda eforturilor noastre, merovingienii rămâneau, în foarte 


mare măsură, învăluiți în mister. 


Merovingienii s-au ridicat din rândul tribului 
sicambrienilor, unul dintre acele triburi germanice 
cunoscute sub denumirea generică de franci. Din secolul al 
cincilea şi până în al şaptelea, a domnit asupra unei vaste 
părți a actualelor teritorii ale Franţei şi Germaniei. Perioada 
ei de glorie coincide cu aceea a regelui Arthur - fiind chiar 
epoca la care se referă legendele Graal-ului. Este, probabil, 
cea mai putin cunoscută perioadă a întunecatului Ev 
Mediu. 

Dar am descoperit că Evul Mediu nu este cu adevărat 
obscur. Ne-am dat repede seama că, în mod deliberat, 
cineva s-a străduit să-i creeze aparența enigmatică. Biserica 
Romano-Catolică a deținut un veritabil monopol asupra 
cunoaşterii şi mai ales asupra activităţii scriitoricesti, iar 
toate înregistrările care au supraviețuit au fost legate de 
anumite interese. 

Toate celelalte s-au pierdut - sau au fost cenzurate. 
Dar, din când în când, câte ceva a mai răzbătut prin cortina 
groasă trasă asupra trecutului, ajungând până la noi în 
ciuda tăcerii oficiale. Din aceste indicii neclare s-a putut 
reconstitui adevărul - un adevăr cât se poate de interesant 


şi de diferit de doctrinele bisericii. 


LEGENDA SI MEROVINGIENII 


Originea dinastiei merovingiene este înconjurată de 
mister. De exemplu, de obicei ne gândim la o dinastie ca la o 
familie sau o casă domnitoare care nu întotdeauna succede, 
pur şi simplu, unei alte astfel de familii sau case, ci care o 
face pentru că şi-a izgonit, deposedat şi înlocuit 
predecesorii. Cu alte cuvinte, de obicei se consideră că o 
dinastie se întemeiază în urma unei lovituri de stat de un fel 
sau altul, ceea ce uneori implică nimicirea tuturor 
reprezentanților precedentei case domnitoare. De pildă, în 
Anglia, Războiul celor Două Roze a marcat o schimbare de 
dinastie. Cu circa un secol mai târziu, Stuartii s-au urcat pe 
tron abia după ce dinastia Tudor nu mai exista. Şi, la 
rândul lor, au fost detronati de casele de Orania şi Hanovra. 

Dar, în cazul merovingienilor, nu a existat nici o astfel 
de schimbare abruptă sau violentă, nici o uzurpare, nici o 
detronare, nici o extinctie a unei alte dinastii. Dimpotrivă, 
casa care avea să se numească merovingiană părea să-i fi 
condus pe franci dintotdeauna. Dintotdeauna, merovingienii 
au fost regi legitimi, pe deplin recunoscuți. Dar se spune că 
unul dintre ei era caracterizat prin ceva deosebit - atât de 
ieşit din comun încât numele său a fost preluat de întreaga 
dinastie. 

Despre regele de la care merovingienii şi-au luat 
numele avem cele mai puţine informaţii - în ceea ce îl 


priveşte, realitatea istorică este eclipsată de legendă. 


Meroveu (Merovee, Merovech sau Meroveus), apare ca un 
personaj pe jumätate supranatural, cu adevärat mitic. 
Însuşi numele său este o mărturie în favoarea originii sale 
miraculoase şi a caracterului său neobişnuit. Derivă atât de 
la echivalentul franțuzesc al cuvântului „mamă, cât şi din 
cel (deopotrivă franțuzesc şi latinesc) al cuvântului „mare”. 

O cronică a francilor relatează, ca şi legendele 
înfiripate mai târziu, că Meroveu ar fi avut doi taţi. Se spune 
că, pe când purta deja copilul soțului ei, regele Clodio, 
mama lui Meroveu s-ar fi dus să înoate în ocean. Şi ar fi 
povestit că acolo fusese sedusă şi/sau violată de o făptură 
acvatică neidentificată, venită de dincolo de mare - „bestea 
Neptuni Quinotauri similis”, o „creatură a lui Neptun, 
asemănătoare cu un Quinotaur”, indiferent ce s-ar fi înțeles 
prin aşa ceva. Şi astfel ar fi rămas însărcinată pentru a 
doua oară. De aceea se spune că sângele ce curgea prin 
venele nou-născutului Meroveu era deopotrivă al regelui 
franc şi al misterioasei creaturi marine. 

Legendele de acest gen sunt destul de răspândite şi 
nu provin doar din antichitate, făcând parte, deopotrivă, şi 
din folclorul european mai târziu. De obicei, nu sunt doar 
rodul imaginaţiei, ci poartă un mesaj simbol sau alegoric, 
ascunzind, în spatele fațadei fabuloase, fapte istorice 
concrete. În cazul lui Meroveu, masca fantastică s-ar putea 


să sugereze un anumit tip de mariaj - o descendență 


transmisă prin intermediul mamei ca, de exemplu, în 
iudaism sau o contopire a liniilor dinastice prin care, între 
franci şi altcineva, s-a stabilit o legătură de sânge. E foarte 
posibil ca acel altcineva să fi venit de „dincolo de mare” — 
fiind apoi, dintr-un motiv necunoscut, transformat, prin 
intermediul legendei, într-o creatură a mării. 

În orice caz, se spune că, datorită sângelui său 
amestecat, Meroveu, ar fi fost înzestrat cu o serie de puteri 
supraomenesti. Şi, oricare ar fi fost adevărul istoric din 
spatele mitului, dinastia merovingiană a continuat să-şi 
păstreze aura de magie, vrăjitorie şi supranatural. 

Conform legendei, monarhii merovingieni erau adepţi ai 
ocultismului, inițiați în ştiinţe secrete şi maeştri ai artelor 
ezoterice - pe drept cuvânt rivalizind cu fabulosul Merlin, 
care le era aproape contemporan. Erau adesea numiţi „regii 
vrăjitori” sau „regii magi. Se pretinde că, datorită unei 
calități supranaturale a sângelui lor, puteau tămădui ceea 
ce atingeau; şi povestea spune că ornamentele şi bordurile 
veşmintelor lor aveau puteri vindecătoare miraculoase. Se 
istoriseşte că erau clarvăzători şi că puteau comunica 
telepatic cu animalele şi cu natura înconjurătoare şi că ar fi 
purtat un colier vrăjit. Se mai povesteşte şi că ar fi cunoscut 
o vrajă tainică care îi proteja şi le garanta o longevitate ieşită 
din comun - ceea ce, în paranteză fie spus, nu prea este 


confirmat de istorie. Şi se pretinde că aveau un semn din 


naştere care îi deosebea de toţi ceilalți bărbaţi, care îi făcea 
uşor de recunoscut şi care dovedea caracterul semi- 
dumnezeiesc sau sacru al sângelui lor. Părerea generală era 
că semnul avea forma unei cruci roşii, plasată fie deasupra 
inimii - ca o ciudată anticipare a blazonului templierilor —, 
fie între omoplati. 

De asemenea, merovingienii erau adesea numiți „regii 
pletost'. Ca şi acelui Samson despre care istoriseşte Vechiul 
Testament, tăierea părului nu le era prielnică. Căci, ca şi în 
cazul lui Samson, se credea că părul le dăruia harurile - că 
era esența şi secretul forței lor. Indiferent ce ar fi stat la 
baza acestei credințe despre puterile ascunse în pletele 
merovingienilor, se pare că era luată cât se poate de în 
serios chiar şi într-o epocă mai târzie — în anul 754 d.Hr. La 
această dată, Childeric al III-lea a fost detronat şi întemnițat 
şi, la porunca expresă a Papei, părul i-a fost retezat în mod 
ritual. 

În ciuda stranietätii lor, legendele tesute în jurul 
merovingienilor par să se sprijine pe o bază concretă, pe un 
anume statut de care aceştia s-au bucurat în timpul vieții. 
De fapt, nu erau considerați regi, nu în sensul modern al 
cuvântului. Erau considerați preoti-regi - întruchipări ale 
divinității; cu alte cuvinte, nu se deosebeau, din acest punct 
de vedere, de faraonii egipteni. Ei nu domneau numai prin 


grația lui Dumnezeu. 


Dimpotrivă, păreau să fie consideraţi întruparea si 
personificarea gratiei lui Dumnezeu - un statut rezervat de 
obicei numai lui lisus. Iar ritualurile în care erau implicați 
păreau să țină mai degrabă de preoție decât de regalitate. De 
exemplu, au fost găsite cranii ale monarhilor merovingieni 
care păreau să aibă o incizie sau un orificiu ritual în creştet. 
Incizii asemănătoare pot fi găsite la craniile unor mari preoți 
ai budhismului tibetan timpuriu - având menirea de a 
permite eliberarea sufletului în ceasul morţii şi de a crea o 
legătură directă cu divinitatea. Presupunerea că tonsura 
clericală este o reminiscență a acestui obicei al 
merovingienilor pare îndreptăţită. 

În 1653, în Ardeni a fost descoperit un mormânt 
important — cel al regelui Childeric I, fiul lui Meroveu şi tatăl 
lui Clovis, cel mai cunoscut şi cel mai puternic dintre 
monarhii merovingieni. Mormântul conținea arme, obiecte 
de preț şi însemne ale puterii, aşa cum este de aşteptat să 
se găsească în orice criptă regală. Dar, pe lângă acestea, 
erau prezente şi obiecte caracteristice mai putin monarhiei 
cât magiei, vräjitoriei si divinatiei - cum ar fi capul retezat al 


unui cal, capul de aur al unui taur şi un glob de cristal. 194 


194 Cochet, Le Tombeau de Childeric ler (Mormântul lui Childeric l), 
Dumas, Le Tombeau de Childeric (Mormântul lui Childeric). 


Una dintre cele mai sacre embleme ale merovingienilor 
era albina; iar în mormântul regelui Childeric se aflau nu 
mai putin de trei sute de albine miniaturale din aur. 
Împreună cu alte obiecte descoperite în criptă, albinele i-au 
fost încredințate lui Leopold Wilhelm von Habsburg, pe 
atunci guvernatorul militar al Olandei Austriece şi fratele 
împăratului Ferdinand al III-lea.19%5 Ulterior, aproape toată 
comoara i-a fost returnată Franţei. Şi, la încoronarea sa din 
anul 1804, Napoleon a ţinut neapărat ca acele albine de aur 
să-i fie fixate de mantie. 

Acest incident nu a fost singura manifestare a 
interesului lui Napoleon față de merovingieni. L-a însărcinat 
pe un oarecare abate Pichon să alcătuiască genealogii 
pentru a stabili dacă linia de sânge merovingiană 
supravietuise sau nu căderii dinastiei. Pe aceste genealogii 
comandate de Napoleon se bazează, în mare parte, cele din 


„documentele Prioriei”. 196 


195 Conform relatării lui Cochet, Le Tombeau de Childeric Ier, pagina 25, 
Leopold Wilhehn (care a fost, de asemenea, mare maestru al Cavalerilor 
Teutoni) a păstrat douăzeci şi şapte dintre albine şi a renunțat la 
celelalte. S-ar putea să mergem cu speculațiile prea departe, dar este 
interesant de reținut că, la vremea respectivă, Prioria din Sion avea 
douăzeci şi şapte de comandamente. 


196 Am bănuit pentru prima oară că Napoleon avea legătură cu povestea 
noastră după ce am descoperit numeroasele referințe din genealogiile 
aflate în Dossiers secrets care specificau drept sursă de informare 
lucrarea abatelui Pichon. Între 1805 şi 1614, Pichon şi-a completat 


studiul asupra descendentei merovingienilor începând de la Dagobert al 
II-lea şi ajungând până în 20 noiembrie 1909, când Jean al XXII-lea des 
Plantard se năştea la Semelay (Nievre). Sursele sale declarate erau 
documentele descoperite în timp ce urmărea Revoluţia Franceză. 
Informaţiile suplimentare ne-au provenit din Alpina, publicată de 
Madeleine Blancasall, care a declarat (pagina 1) că abatele Pichon şi-ar fi 
primit sarcina de la Sieyes (oficial al Directoratului, 1795-1799) şi de la 
Napoleon. O serie de materiale sunt incluse în L’’or de Rennes pour un 
Napoleon (Aurul din Rennes pentru un Napoleon), de Philippe de Cherisey, 
care este acum pe o microfişă din Biblioteca Naţională. Pe scurt, 
Cherisey afirmă că abatele Sieyes, prin intermediul cercetărilor efectuate 
de Pichon asupra arhivei regale capturate, ştia despre supraviețuirea 
merovingienilor. Abatele i-a spus povestea lui Napoleon, care s-a 
străduit să se căsătorească cu Josephine, fosta soție a unui descendent 
merovingian, Alexandre de Beauharnais. Ulterior, i-a adoptat pe cei doi 
copii ai acesteia, care erau purtătorii „sângelui regal”. Mai târziu, 
Napoleon i-a cerut abatelui Pichon (al cărui nume adevărat era Fransois 
Dron) să alcătuiască o genealogie completă. Printre altele, Napoleon era 
interesat de indiciile care demonstrau că dinastia Bourbon era, de fapt, 
nelegitimă. Şi se spune că încoronarea sa ca împărat al Francezilor (nu 
al Franţei), în cadrul unei ceremonii cu rezonanțe merovingiene 
semnificative, ar fi fost rezultatul studiilor lui Pichon. Dacă acesta este 
adevărul, Napoleon a inițiat fondarea unui imperiu merovingian reînnoit. 
Deoarece Josephine nu i-a dăruit copii, s-a însurat apoi cu Marie 
Louise, fiica unui împărat al Austriei din casa de Habsburg, un 
descendent al merovingienilor. Ea i-a născut un fiu, pe Napoleon al Il- 
lea, prin venele căruia curgea acelaşi „sânge regal”, însă acesta din urmă 
a murit fără a avea urmaşi. Dar viitorul Napoleon al III-lea, fiul lui 
Ludovic Bonaparte şi al Hortensei de Beauharnais (fiica Josephinei din 
prima căsătorie), era un alt purtător al „sângelui regal”. De asemenea, 
Cherisey sugerează, păstrând o oarecare rezervă, că arhiducele Karl 
(fratele soției lui Napoleon) a fost mituit, în 1809, pentru a pierde bătălia 
de la Wagram - înfrângere în schimbul căreia a primit o parte a 
tezaurului merovingienilor, pe care Napoleon îl găsise la Razes. Această 
comoară a fost apoi descoperită, în 1837, la Pietroasa, careatunci era 


URSUL DIN ARCADIA 


Miturile despre merovingieni s-au dovedit a fi la 
înălțimea celor despre epoca lui Arthur si a legendelor Graal- 
ului. În acelaşi timp, reprezentau un zid intimidant, care ne 
despärtea de realitatea istorică care constituia obiectul 
cercetărilor noastre. Când, în sfârşit, am avut acces la 
aceasta - la acea fărimă a ei care a răzbătut până în zilele 
noastre —, am constatat că era întrucâtva diferită de legendă. 
Dar nu era cu nimic mai putin misterioasă, extraordinară 
sau evocativă. 

Am găsit puţine informaţii verificabile legate de 
adevărata origine a merovingienilor. Ei înşişi pretindeau că 
ar fi fost descendenții lui Noe, pe care îl considerau, chiar în 
mai mare măsură decât pe Moise, un izvor de înțelepciune 
biblică - un punct de vedere interesant, enunțat din nou, cu 
o mie de ani mai târziu, de francmasoneria europeană. 
Merovingieni susțineau, de asemenea, că ar fi fost urmaşii 
locuitorilor Troiei antice - fapt care, adevărat sau nu, ar 
oferi o explicație a apariţiei în Franța a unor nume de 
origine troiană, cum ar fi Troyes şi Paris. Mulţi autori 


contemporani — inclusiv cei ai „documentelor Prioriei” — s-au 


unul din domeniile Habsburgilor. Dată fiind descendența merovingiană 
a acestora, este uşor de înțeles de ce considerau comoara importantă. 


străduit să caute urmele merovingienilor în Grecia antică, 
mai ales în regiunea numită Arcadia. Conform acestor 
documente, strămoşii merovingienilor ar fi avut legături cu 
casa regală din Arcadia. La o data nespecificată, apropiată 
de aceea a apariției creştinismului, se pare că ar fi migrat în 
susul Dunării, apoi în al Rinului, pentru a se stabili pe 
teritoriul aflat astăzi în vestul Germaniei. 

În ultimă instanţă, originea troiană sau arcadiană a 
merovingienilor pare a fi o problemă mai degrabă scolastică, 
iar cele două pretenţii nici nu sunt neapărat contradictorii. 
După Homer, la asediul Troiei ar fi participat un contingent 
important de arcadieni. După unii istoricii greci mai 
timpurii, Troia ar fi fost, de fapt, întemeiată de colonişti din 
Arcadia. Este, de asemenea, demn de menționat, în treacăt, 
că, în Arcadia antică, ursul era considerat un animal sacru 
— un totem pe care erau bazate culte ale misterelor şi căruia 
i se aduceau sacrificii rituale.1%7 Într-adevăr, chiar numele 
„Arcadia” derive din „Arkades”, ceea ce înseamnă „Poporul 
Ursului”. Vechii arcadieni susțineau că ar fi fost descendenții 
lui Arkas, zeul protector al acelui ţinut, al cărui nume 
înseamnă, de asemenea, „urs”. Conform miturilor greceşti, 


Arkas era fiul lui Calisto, una dintre nimfele care o însoțeau 


197 Carpenter, Folktale, Fiction and Saga (Folclor, ficțiune şi legendă), 
pagina 112sq. 


pe Artemis, zeița vânătorii. Pentru omul modern, Calisto 
este mai degrabă asociată cu constelația Ursa Major - Ursa 
Mare. 

Francii sicambrieni, din rândurile cărora proveneau 
merovingienii, îi atribuiau ursului un statut la fel de 
important. Ca şi arcadienii antici, venerau ursul sub forma 
zeiței Artemis - sau, mai exact, sub forma corespondentei 
sale din panteonul galic, Arduina, zeița protectoare a 
Ardenilor. Cultul misterelor dedicat Arduinei s-a menținut 
până în evul mediu, centru său fiind în oraşul Luneville, 
aflat nu departe de alte două locuri care au apărut în mod 
repetat în decursul investigaţiei noastre — Stenay si Orval. În 
1304, biserica încă mai emitea edicte care interziceau 
venerarea zeiței păgâne. 19% 

Ținând cont de statutul magic, mitic si totemic 
acordat ursului în Ardeni, în inima ținuturilor merovingiene, 
nu ne putem mira pentru că numele „Ursus” -— latinescul 


pentru „urs” — este asociat, în „documentele Prioriei”, cu linia 


1% Numele roman al zeiței Artemis era Diana, iar Arduina mai era 
numită şi „Diana din Ardeni”. A existat şi o statuie uriaşă a acesteia — 
care a fost distrusă de Sfântul Vulfilau în secolul al şaselea. Cultul ei 
era un cult al lunii — cu imagini ale zeiței purtând luna în creştere. Şi, în 
acelaşi timp, era şi zeița fântânilor şi a izvoarelor, întemeierea mânăstirii 
din Orval, pe care legenda o leagă de un izvor tainic, ar putea sugera 
existența unor vestigii ale cultului Dianei/Arduinei. Vezi Calmet, „Des 
Divinites” („Despre zeități”), pagina25 sq. 


de sânge merovingiană. Mult mai surprinzător este faptul că 
„arth” este, în acelaşi timp, cuvântul velş pentru urs, dar şi 
rădăcina numelui Arthur. Deşi nu am urmărit acest subiect, 
ne-a intrigat coincidenta - Arthur dovedindu-se a fi nu 
numai contemporan cu merovingienii ci şi, aidoma acestora, 


asociat cu ursul. 


INTRAREA SICAMBRIENILOR ÎN GALIA 


La începutul secolului al cincilea, invazia hunilor a 
declanşat o migraţie în masă a aproape tuturor triburilor 
europene. În această epocă, merovingienii — sau, mai exact, 
strămoşii lor sicambrieni - au traversat Rinul şi s-au 
strămutat, masiv, în Galia, stabilindu-se în vecinătatea 
Ardenilor, pe teritoriul care se află azi Belgia şi nordul 
Franței. După un secol, regiunea respectivă se numea 
regatul Austrasiei. lar în centru regatului Austrasiei se afla 
Lorena de astăzi. 

Pătrunderea sicambrienilor în Galia nu a fost năvala 
violentă a unei hoarde de barbari grosolani. Dimpotrivă, 
totul s-a petrecut în mod paşnic şi civilizat. Timp de secole, 
sicambrienii avuseseră legături strânse cu romanii şi, cu 
toate că erau păgâni, nu erau necivi-lizati. Cunoşteau 
obiceiurile romanilor, erau  deprinşi cu administraţia 


acestora şi țineau pasul cu moda de la Roma. Unii dintre ei 


deveniseră comandanţi cu rang înalt în armata imperială. 
Alții deveniseră chiar şi consuli romani. Astfel, pătrunderea 
sicambrienilor a fost mai degrabă o absorbție decât un atac 
violent sau o invazie. Iar către sfârşitul secolului al cincilea, 
când Imperiul Roman s-a prăbuşit, sicambrienii au fost cei 
care au umplut golul, înlocuindu-i. 

Dar nu cu violență, nu făcând uz de forță. Au păstrat 
vechile obiceiuri, pe care le-au modificat în foarte mică 
măsură. Fără nici o schimbare radicală, au preluat 
conducerea, vacantă, a aparatului administrativ deja 
existent. De aceea, regimul timpuriu al merovin-gienilor a 


urmărit îndeaproape modelul vechiului Imperiu Roman. 


MEROVEU SI DESCENDENTII SĂI 


Cercetarea noastră a scos la lumină mențiuni legate 
de cel putin două personalități istorice numite Meroveu şi 
nu este cu desăvârşire clar care dintre acestea se identifică 
cu acel personaj legendar considerat descendentul unei 
creaturi marine. Primul Meroveu era o căpetenie 
sicambriană, în viață în anul 417, care a luptat sub 
comanda romanilor şi care a murit în 438. Există cel putin 
un istoric modern, considerat un bun cunoscător al epocii 
respective, care sugerează că prezența acestui Meroveu la 


Roma a stârnit senzație. Faptul este consemnat printr-o 


inregistrare care relateazä vizita unui impunätor conducätor 
al francilor, care a fost remarcat datoritä frumoaselor sale 
plete blonde. 

În anul 448, fiul acestui Meroveu, care purta acelaşi 
nume, a fost proclamat, la Tournai, rege al francilor şi a 
domnit până la moartea sa, care a survenit cu zece ani mai 
târziu. Este posibil să fi fost primul rege al francilor ca popor 
unitar. În virtutea acestei presupuneri sau a acelui ceva, 
orice ar fi fost, simbolizat prin fabuloasa sa origine dublă, 
dinastia care i-a succedat a fost, începând de atunci, numită 
merovingiană. 

Sub domnia succesorilor lui Meroveu, regatul francilor 
a prosperat. Şi nu era vorba, aşa cum se crede adesea, de o 
cultură  grosolanä, primitivă. Dimpotrivă, poate fi 
comparată, din multe puncte de vedere, cu „civilizația înaltă” 
a Bizanțului. Era stimulate chiar şi şcolarizarea laicilor. Sub 
merovingieni, aceasta avea o mult mai mare amploare decât 
aceea atinsă cu cinci sute de ani mai târziu, după 
perindarea altor două dinastii. Ştiinţa de carte se 
răspindise, ajungând chiar până la conducători - fapt 
extrem de surprinzător dacă ținem seama de caracterul 
necioplit, de lipsa de cultură şi chiar de analfabetismul 
monarhilor medievali de mai târziu. 

De pildă, regele Chilperic, care a domnit în veacul al 


şaselea, nu numai că a construit, în stilul extravagant al 


romanilor, amfiteatre la Paris si Soissons, dar a devenit 
cunoscut şi drept un poet consacrat si desăvirşit, care era 
deosebit de mândru de măiestria sa. Şi există înregistrări 
exacte ale discuţiilor pe care le-a purtat cu autorități 
ecleziastice, care reflectă o extraordinară subtilitate, 
rafinament şi erudiție — calități care îi pot fi cu greu atribuite 
unui rege din epoca respectivă. În multe dintre aceste 
discuții, Chilperic se dovedeşte a fi mai mult decât egalul 
interlocutorilor săi.” 

Sub conducerea merovingienilor, francii au fost 
adesea violenti, dar nu erau un popor războinic din fire sau 
cu un caracter agresiv. Nu semănau, de exemplu, cu 
vinkingii, cu vandalii, cu vizigoții sau cu hunii. Principalele 
lor îndeletniciri erau agricultura şi comerțul. Acordau o 
atenție deosebită comerțului maritim şi, mai ales, celui din 
Mediterana. Iar artefactele din epoca merovingiană reflect 
îndemânarea lor într-adevăr uluitoare - aşa cum atestă 
galionul de la Sutton Hoo. 

Bogăția acumulată de regii merovingieni era enormă, 
chiar şi după standarde mai târzii. O mare parte a acesteia 
consta din monede de aur de o calitate excepţională, 


executate în monetăriile regale plasate în anumite locuri 


199 De exemplu, vezi Gregory of Tours, History of Franks (Istoria 
Francilor), cartea V, capitolul 44. 


importante, printre care se afla si cel numit acum Sian, 
plasat pe teritoriul Elvetiei de astäzi. Unele dintre acestea au 
fost găsite în corabia de la Sutton Hoo si pot fi acum 
admirate la British Museum. Pe multe monede se poate 
observa o cruce aparte, cu braţele egale, identică cu aceea 
adoptată mai târziu, în timpul cruciadelor, de către regatul 


franc al Ierusalimului. 


SÂNGELE REGAL 


Deşi civilizația merovingiană era atât moderată cât şi 
surprinzător de modernă, în ceea ce îi privea pe monarhii 
aflați în fruntea ei situația era alta. Aceştia se deosebeau 
chiar şi de ceilalți conducători din aceeaşi epocă, datorită 
atmosferei de mister şi legendă, de magie şi de supranatural 
care îi înconjura chiar şi în timpul vieţii. Dacă obiceiurile şi 
organizarea lumii merovingiene nu erau mult prea deosebite 
de altele, din aceeaşi epocă, aura din jurul tronului şi al 
sângelui regal era absolut unică. 

Fii neamului merovingian nu erau regi „făcuţi. 
Dimpotrivă, erau consideraţi ca atare în mod automat, 
începând cu cea de-a douăsprezecea aniversare a zilei lor de 
naştere. Nu exista nici o ceremonie publică de ungere şi nici 
un fel de încoronare. Puterea era, pur şi simplu, asumată, 


ca în virtutea unui drept sacru. Dar, cu toate că regele era 


autoritatea supremă a ţării, nu era niciodată obligat să-şi 
mânjească mâinile cu treburile lumeşti ale guvernării — şi 
nici măcar nu se aştepta cineva să o facă. În esenţă, era o 
personalitate rituală, un preot-rege, iar rolul său nu era 
acela de a face ceva anume, ci doar, pur şi simplu, de a 
exista. Pe scurt, regale domnea, dar nu guverna. Din acest 
punct de vedere, statutul său era, întrucâtva, similar cu cel 
al actualei familii regale a Marii Britanii. Guvernarea şi 
administrarea erau lăsate în seama unei persoane ne-regale, 
al cărei statut era echivalentul celui de cancelar şi care 
deținea titlul de „Şambelan al Palatului”. Per ansamblu, 
structura regimului merovingian avea multe în comun cu 
cea a monarhiilor constituționale moderne. 

Chiar şi după ce au devenit creştini, regii merovingieni 
au continuat să fie poligami, ca şi patriarhii din Vechiul 
Testament. Uneori, se bucurau de haremuri de proporții 
orientale. Chiar şi după ce, sub presiunea bisericii, 
aristocrații au devenit strict monogami, monarhii au rămas 
privilegiați. Şi, ceea ce este destul de curios, biserica a părut 
să le accepte această prerogativă fără să protesteze în mod 
exagerat. Conform unui comentator modern: 

„De ce fusese aceasta (poligamia) aprobată, în mod 
tacit, chiar de franci? S-ar putea să ne aflăm în prezența 
străvechiului obicei al poligamiei în familia regală -— o familie 


de un rang atât de înalt încât sângele său nu putea fi 


înnobilat de nici o căsătorie, oricât de avantajoasă, dar nici 
nu putea fi degradat de sângele sclavilor... Indiferent de unde 
provenea regina, dintr-o casă regală sau dintre curtezane, 
acest lucru era privit cu indiferență... Soarta dinastiei era 
dată de sângele său şi era împărtăşită de toți cei prin ale 
căror vene curgea acel sänge”.200 

Şi, iarăşi: „Este foarte posibil ca, în cazul 
merovingienilor, să avem de-a face cu o dinastie a 
germanicilor Heerkonige, provenind dintr-o străveche familie 
regală din epoca migrațiilor”. 201 

Dar câte familii care să se bucure de un statut atât de 
înalt şi de neobişnuit au existat în decursul întregii istorii a 
omenirii? De ce ar fi fost merovingienii una dintre ele? De ce 
i s-ar fi conferit sângelui lor o asemenea putere imensă? 


Acestea erau întrebările care conti-nuau să ne dezorienteze. 


CLOVIS ŞI PACTUL SĂU CU BISERICA 


Cel mai cunoscut rege merovingian a fost nepotul lui 
Meroveu, Clovis I, care a domnit între anii 481 şi 511. 
Numele său îi este familiar oricărui şcolar din Franţa, 


pentru că sub conducerea sa francii s-au convertit la 


200 Wallace-Hadrill, The Long-Haired Kings (Regii pletoşi), pagina 203 sq. 


201 Ibid., p. 158. 


creştinism. Şi, tot prin intermediul său, Roma a început să- 
şi consolideze supremaţia indisputabilă din vestul Europei — 
o supremație ce avea să rămână neştirbită pret de o mie de 
ani. 

În anul 496, biserica catolică era într-o situaţie 
precară. În decursul secolului al cincilea, însăşi existența sa 
fusese serios ameninţată. Între anii 384 şi 399, episcopul de 
Roma începuse deja să se numească pe sine însuşi Papă, 
dar statutul său oficial nu era cu nimic mai presus decât al 
oricărui alt episcop, fiind total diferit de cel al Papei din 
zilele noastre. Nu putea fi considerat, din nici un punct de 
vedere, conducătorul spiritual sau capul suprem al 
creştinătăţii, ci reprezenta doar un singur grup de interese, 
una din multele forme divergente ale creştinismului - ba 
chiar una care se străduia din greu să supraviețuiască pe 
fundalul unei multitudini de schisme şi puncte de vedere 
teologice aflate în conflict. Din punct de vedere oficial, 
Biserica Romano-Catolică nu avea mai multă autoritate 
decât, să spunem, biserica celtică - cu care se afla într-un 
permanent dezacord. Şi nu avea nici măcar mai multă 
autoritate decât ereziile de tipul arianismului, care negau 
divinitatea lui lisus şi insistau asupra umanității acestuia. 
Într-adevăr, în cea mai mare parte a secolului al cincilea, 


episcopatele din Europa de Vest erau fie ariene, fie vacante. 


Dacă intenționa să supraviețuiască şi, în plus, să-şi 
impună autoritatea, Biserica Romano-Catolică avea nevoie 
de susținerea unui învingător - a unei personalități laice 
puternice care să o reprezinte. Pentru ca evoluția 
creştinătăţii să fie dictată de doctrina romană, această 
doctrină trebuia răspândită, implementată şi impusă de o 
forță laică - o forță suficient de influentă pentru a ţine piept 
provocărilor credințelor creştine rivale sau chiar pentru a le 
înlătura o data pentru totdeauna. Aşadar, nu este deloc 
surprinzător faptul că, în acel moment de mare ananghie, 
biserica romană a apelat la Clovis. 

În anul 486, Clovis extinsese în mod semnificativ 
domeniile merovingiene, ieşind din zona Ardenilor pentru a 
cuceri o serie de regate şi de principate învecinate, ca 
urmare a înfrângerii unor triburi rivale. Astfel, multe oraşe 
importante - cum ar fi Troyes, Rheims şi Amiens - fuseseră 
încorporate în regatul său. Clovis era pe cale să devină unul 
dintre cei mai puternici monarhi din Europa Occidentală — 
fapt devenit evident în numai un deceniu. 

Convertirea şi botezul lui Clovis s-au dovedit a fi de o 
importanță crucială pentru investigația noastră. 
Evenimentul a fost consemnat, cu lux de amănunte, chiar în 
jurul datei la care s-a petrecut. Cu excepția câtorva pagini 
răzlețe, relatarea, numită Life of Saint Remy (Viața Sfântului 


Remy), a fost distrusă cu două secole şi jumătate mai târziu. 


Si există dovezi care sugerează că ar fi fost distrusă în mod 
deliberat. Dar fragmentele care s-au păstrat atestă 
importanța implicatiilor acestui eveniment. 

Conform legendei, convertirea lui Clovis a survenit 
brusc, pe neaşteptate, datorită soţiei sale, Clothilde - o 
adeptă ferventă a Romei, care se pare că nu i-a dat pace 
până ce nu i-a recunoscut credința. Eforturile Clothildei şi- 
au primit răsplata ulterior, când ea a fost canonizată. Şi se 
pune că cel care a îndrumat-o şi a ajutat-o a fost confesorul 
ei, Saint Remy. Însă în spatele acestei legende se află o 
realitate istorică foarte pragmatică. Aderând la credința 
creştină a Romei şi devenind astfel primul rege catolic al 
francilor, Clovis a avut de câştigat mult mai mult decât 
laudele soției sale şi a dobândit un regat mult mai tangibil 
decât Împărăţia Cerurilor. 

Se ştie că, în anul 496, Clovis şi Saint Remy au avut 
mai multe întrevederi secrete. La scurt timp după acestea, a 
fost ratificat un acord între Clovis şi Biserica Romano- 
Catolică. Pentru Roma, această înțelegere reprezenta un 
succes politic major. Asigura astfel supraviețuirea bisericii 
sale, care putea deveni autoritatea spiritual supremă a 
Occidentului, consolidându-şi şi poziţia de egală a credinței 
greco-ortodoxe, al cărei centru se afla la Constantinopol. 

Romei i se ofereau atât perspectiva unei viitoare 


hegemonii, cât şi mijloacele de stârpire a capetelor de hidră 


ale ereziei. Toate acestea se puteau realiza prin Clovis, care 
devenea sabia Bisericii Romano-Catolice, instrumentul care 
îi permitea să-şi impună dominatia spirituală, arma sa laică 
şi manifestarea palpabilă a puterii sale. 

În schimb, regelui i se acorda titulatura „Novus 
Constantinus” — „Noul Constantin”. Cu alte cuvinte, devenea 
conducătorul unui imperiu omogen - un „Sfânt Imperiu 
Roman”, hărăzit să devină urmaşul celui despre care se 
presupune că l-ar fi creat Constantin şi care fusese distrus, 
cu putin timp în urmă, de vizigoți şi de vandali. Conform 
unui expert modern, specializat în istoria acelei epoci, 
înainte de a primi botezul, Clovis era „întărit... de viziunea 
unui imperiu care îi succeda celui Roman şi care trebuia să fie 
moştenirea spitei merovingiene” .202 

După un alt autor modern, „Clovis urma acum să 
devină un fel de împărat occidental, un patriarh al 
teritoriilor aflate la vest de Germania, domnind, deşi fără să 
guverneze, asupra tuturor popoarelor şi asupra tuturor 
regilor”.205 

Pe scurt, pactul dintre Clovis si Biserica Romano- 
Catolică reprezintă unul dintre momentele cruciale ale 


istoriei creştinătăţii - nu numai din acea epocă, ci si din 


202 Dill, Roman Societyin Gaul (Societatea romană în Galia), pagina 88. 


203 Wallace-Hadrill, The Long-Haired Kings, pagina 171. 


mileniul urmätor. Botezul lui Clovis a fost considerat 
momentul nasterii unui nou imperiu roman, un imperiu 
creştin, bazat pe Biserica Romano-Catolică si administrat, la 
nivel laic, de casa regală merovingiană. Cu alte cuvinte, 
între biserică şi stat a fost creată o relație extrem de strânsă; 
şi-au făgăduit reciproc supunere şi şi-au pecetluit, pentru 
totdeauna, legătura indisolubilă. În anul 496, pentru a 
ratifica acest pact, Clovis a acceptat să fie botezat, oficial, la 
Rheims, de către Saint Remy. În cel mai important moment 
al ceremoniei, acesta a rostit o frază devenită celebră: 

Mitis depone colla, Sicamber, adora quod incendisti, 
incendi quod adorasti. (Sicambrianule, pleacä-ti capul cu 
umilintä, släveste ceea ce ai ars si arde ceea ce ai slăvit.) 

Este demn de remarcat faptul că botezul lui Clovis nu a 
fost o încoronare - aşa cum sugerează uneori istoricii. 
Biserica nu l-a făcut pe Clovis rege. Pentru că rege era deja 
şi tot ceea ce putea face biserica era să-i recunoască titlul. 
Făcând aceasta, biserica s-a asociat nu numai cu Clovis, ci, 
în aceeaşi măsură, cu succesorii săi — nu cu un singur om, 
ci cu toți descendenții săi. Din acest punct de vedere, pactul 
era similar legământului făcut de Dumnezeu, în Vechiul 
Testament, cu David - putea să fie modificat, precum în 
cazul lui Solomon, dar nu putea să fie retractat, rupt sau 
încălcat. Si merovingienii nu au trecut cu vederea acest 


aspect. 


În anii pe care i-a mai avut de trăit, Clovis a îndeplinit 
întru totul speranțele ambitioase ale Romei. Credinţa a fost 
impusă cu sabia, cu o eficiență care zădărnicea orice 
împotrivire. Şi, având aprobarea şi mandatul spiritual al 
bisericii, regatul francilor s-a extins atât către est cât şi 
către sud, inglobînd cea mai mare parte a Franței şi a 
Germaniei de astăzi. Dintre numeroşii adversari ai lui 
Clovis, cei mai importanţi erau vizigoții, care aderaseră la 
creşti-nismul arian. Împotriva Imperiului Vizigot - care 
acoperea Pirineii şi se întindea mult către nord, ajungând 
până la Toulouse - şi-a îndreptat Clovis cele mai asidue şi 
bine organizate campanii. Şi, în anul 507, în bătălia de la 
Vouille, a reuşit să obțină o victorie decisivă. La scurt timp 
după aceea, Aquitania şi Toulouse au căzut în mâinile 
francilor. Imperiul Vizigot din nordul Pirineilor s-a 
destrămat, de fapt, înainte de atacul violent al francilor. De 
la Toulouse, vizigoții s-au retras către Carcassonne. Apoi, 
fiind din nou izgoniți, şi-au stabilit atât capitala cât si 
ultimul bastion, în Razes, la Rhedae - unde se află acum 


satul Rennes-le-Château. 


DAGOBERT AL II-LEA 


Clovis a murit în anul 5ll, iar imperiul pe care îl 


crease a fost împărțit, după obiceiul merovingian, între cei 


patru fii ai săi. Apoi, pentru mai mult de un secol, dinastia 
merovingiană a stăpânit o serie de regate separate şi adesea 
învrăjbite, în timp ce liniile succesiunii au devenit din ce în 
ce mai încilcite, iar pretenţiile la tron din ce în ce mai 
confuze. 

Puterea cândva centralizată în mâinile lui Clovis s-a 
imprästiat tot mai mult, a devenit tot mai firavă, iar 
structurile laice s-au şubrezit. Intrigile, masinatiunile, 
răpirile si asasinatele politice s-au transformat într-o 
obisnuintä. lar cancelarii curții sau „Şambelanii Palatului” 
au acumulat din ce în ce mai multă putere - un factor care, 
eventual, ar fi putut contribui la căderea dinastiei. 

Datorită pierderii continue a autorităţii, ultimii 
merovingieni au fost adesea numiți „les rois faineant” — „regii 
nevolnici”. Plină de dispreţ, posteritatea i-a stismatizat drept 
monarhi slabi, ineficienti şi efeminati, drept marionete 
neputincioase aflate la discretia consilierilor subtili si 
vicleni. Dar cercetarea noastră a demonstrat că această 
caracterizare nu este foarte exactă. Este adevărat că 
războaiele perpetue, răzbunările şi rivalitätile sângeroase au 
adus pe tron o serie de prinți merovingieni extrem de tineri — 
care puteau fi foarte uşor manipulati de sfătuitorii lor. Dar 
cei care au ajuns la vârsta bärbätiei s-au dovedit la fel de 
puternici şi de hotäriîti ca înaintaşii lor. Cu siguranţă, acesta 


a fost cazul lui Dagobert al II-lea. 


Dagobert al Il-lea s-a născut în anul 651, ca 
moştenitor al regatului Austrasiei. În 656, când tatăl său a 
murit, s-au făcut tot felul de încercări — ieşite din comun — 
de a-l împiedica să moştenească tronul. Primii ani ai vieții 
sale par desprinşi dintr-o legendă medievală sau dintr-o 
poveste. Dar este vorba de fapte istorice, atestate 
documentar.204 

Când tatăl său a murit, Dagobert a fost răpit de 
Grimoald, sambelanul de atunci al palatului. Toate 
încercările de a-l găsi pe băieţelul de cinci ani au fost sortite 
eşecului şi curtenii au putut fi convinşi cu uşurinţă că 
acesta murise. Pe această bază, Grimoald a pus la cale 
urcarea pe tron a propriului său fiul, pretinzind că 
îndeplinea dorința fostului monarh, tatăl decedat al lui 
Dagobert. 

Vicleşugul s-a dovedit eficace. Chiar mama lui 
Dagobert, crezând că fiul ei murise, a respectat voința 
ambitiosului sambelan al palatului. Totuşi, Grimoald nu s-a 


simţit în stare să-l omoare pe tânărul prinţ. În taină, acesta 


204 Cele mai importante surse de informaţii legate de viața lui Dagobert 
al Il-lea sunt Digot, Histoire du royaume d'Austrasie (Istoria regatului 
Austrasiei), volumul 3, pagina 220 sq., şi pagina 249 sq., (capitolul XV) 
şi pagina 364 sq., Folz, Tradition hagiografique (Tradiţii hagiografice), si 
Vincent, Histoire fidele de St. Sigisbert (Adevărata istorie a Sfântului 
Sigisbert). 


i-a fost încredințat episcopului de Poitieres - care, după 
toate aparențele, a fost la fel de lipsit de dorinţa de a ucide 
copilul. De aceea, Dagobert a fost trimis, pentru totdeauna, 
în Irlanda. Până la vârsta bärbätiei, a trăit în mânăstirea 
Sloane20%, aflată în apropiere de Dublin; la şcoala ataşată 
acesteia, a avut parte de o educaţie pe care nu ar fi putut-o 
primi în Franța acelui timp. Se presupune că, în decursul 
acestei perioade, ar fi ajuns, la un moment dat, la curtea 
regilor de la Tara. Şi se pare că ar fi făcut cunoştinţă cu trei 
prinți northumbrieni, care erau instruiți tot la Sloane. 

În anul 666, probabil fiind încă în Irlanda, s-a 
căsătorit cu Mathilde, o prințesă celtă. Nu după mult timp, 
a plecat în Anglia, stabilindu-şi reşedinţa la York, în regatul 
Northumbriei. Aici a legat o prietenie strânsă cu Sf. Wilfrid, 
episcopul de York, care i-a devenit mentor. 

În perioada respectivă, bisericile romană şi celtică 
erau încă separate, cea din urmă refuzind să recunoască 
autoritatea celei dintâi. În interesul unificării, Wilfrid 
intenționa să aducă biserica celtică sub ascultarea Romei. 
Şi chiar reuşise să o facă, la faimosul Conciliu de la Whitby, 
din anul 664. Dar prietenia sa de mai târziu cu Dagobert al 


II-lea şi sprijinul acordat acestuia trebuie să fi avut un motiv 


205 Lanigan.An EcclessiasticalHystory (O istorie ecleziastică), volumul 3, 
pagina 301. 


ascuns. În epoca lui Dagobert, loialitatea merovingienilor 
față de Roma - stabilită prin pactul încheiat între biserică şi 
Clovis cu un secol şi jumătate înainte - nu mai era atât de 
deplină cum s-ar fi cuvenit. Ca susținător devotat al Romei, 
Wilfrid era hotărât să consolideze supremaţia acesteia - nu 
numai în Britania, ci şi pe continent. Dacă Dagobert s-ar fi 
întors în Franţa si ar fi pretins tronul Austrasiei, ar fi fost 
util să se asigure de credința acestuia. S-ar putea ca Wilfrid 
să fi văzut în regele exilat un viitor prezumtiv braț înarmat 
al bisericii. 

Mathilde, soţia celtă a lui Dagobert, a murit în anul 
670, dând naştere celei de a treia dintre fiicele sale. Wilfrid 
s-a grăbit să aranjeze o nouă căsătorie a monarhului abia 
rămas văduv, care, în 671, s-a însurat pentru a doua oară. 
Această a doua căsătorie era, din punct de vedere dinastic, 
chiar mai importantă decât prima. Noua soție a lui Dagobert 
era Giselle de Razes, fiica contelui de Razes şi nepoata 
regelui vizigoților.2% Cu alte cuvinte, linia de sânge 
merovingiană se alia, astfel, cu cea vizigotă. Se planta astfel 
sămânța unui imperiu care urma să acopere un teritoriu 
mai vast decât al Franței moderne, întinzindu-se de la 


Pirinei până la Ardeni. În plus, un astfel de imperiu i-ar fi 


206 Henry Lobineau, Dossiers secrets, planşa numărul 1, 600-900; 
Blancasal), (Les descendants), pagina 8, tabloul 1. 


adus pe vizigoti — încă destul de puternic tentaţi de arianism 
— sub controlul strict al Romei. 

Când s-a însurat cu Giselle, Dagobert se întorsese 
deja pe continent. Conform documentelor existente, 
căsătoria a fost celebrată la reşedinţa oficială a miresei: 
Rhedae sau Rennes-le-Château. Se spune că, într-adevăr, 
ceremonia ar fi avut loc în biserica Saint Madeleine - pe a 
cărei structură a fost ulterior construită aceea a parohiei lui 
Berenger Sauniere. 

Din prima căsătorie, Dagobert avea trei fiice, dar nici 
un moştenitor de parte bărbătească. Giselle i-a dăruit încă 
două fete şi, în sfârşit, în 676, un fiu - infantele Sigisbert al 
IV-lea. Şi, la naşterea acestuia, Dagobert era din nou rege. 

Vreme de trei ani, stătuse la Rennes-le-Château, în 
expectativă, urmărind toate schimbările petrecute în 
domeniul său din nord. În cele din urmă, în anul 674, 
ocazia favorabilă s-a ivit de la sine. Cu ajutorul mamei sale 
şi al sfătuitorilor acesteia, monarhul îndelung exilat şi-a 
semnalat prezența, şi-a revendicat teritoriul şi a fost 
proclamat, în mod oficial, rege al Austrasiei. În ceea ce 
priveşte repunerea sa în drepturi, Wilfrid de York a avut un 
rol esențial. 

După părerea lui Gerard de Sede, acelaşi lucru se 
poate spune despre o altă personalitate, mult mai derutantă 


şi mai misterioasă, despre care istoria păstrează foarte 


puţine informaţii - Sf. Amatus, episcopul de Sion din 
Elveţia.207 

După reinstalarea pe tron, Dagobert nu a fost un „rege 
nevolnic”. Dimpotrivă, s-a dovedit a fi un demn urmaş al lui 
Clovis. Imediat, a început să-şi impună şi să-şi consolideze 
autoritatea, punând capăt anarhiei care domnise în întreaga 
Austrasie şi restabilind ordinea. A condus cu mână fermă, 
spulberând autoritatea numeroşilor nobili rebeli care 
acumulaseră o putere militară şi economică care le permitea 
să pretindă tronul. Şi se spune că, la Rennes-le-Château, 
adunase un tezaur substanţial. Este vorba de resursele pe 
care intenționa să le folosească pentru a recuceri 


Aquitania2%, care, cu circa patruzeci de ani în urmă, se 


207 Afirmația lui de Séde este susținută de o serie de fapte cunoscute din 
viața Sf. Amatus. Şi-a atras duşmănia aceluiaşi Ebroin, şambelan al 
palatului în vremea regelui Thierry al III-lea, care se afla în spatele 
asasinării lui Dagobert al II-lea. Acesta fusese strămutat din dioceza sa 
cam în acelaşi moment în care Dagobert îşi reprimise moştenirea de 
drept. Coincidenta datelor ar putea sugera implicarea sa în 
reînscăunarea lui Dagobert. Este foarte probabil ca acesta să fi revenit 
în regatul său trecând prin dioceza Sf. Amatus. Drumul direct, dinspre 
Razes, trecea prin teritoriul lui Thierry al III-lea, ceea ce, probabil, 
Dagobert evitase. 


208 Henry Lobineau, Dossiers secrets, planşa numărul 2, 1500-1650; 
Blancasall, Les Descendants, pagina 8. Acest tezaur se alătură listei 
celorlalte comori aflate cândva - sau încă existente - în zona satului 
Rennes-le-Chateau. 


desprinsese de teritoriile merovingiene, declarându-se 
principat independent. 

În acelaşi timp, Dagobert trebuie să fi reprezentat, 
pentru Wilfrid de York, o mare dezamăgire. Dacă episcopul 
se aşteptase ca el să devină brațul înarmat al bisericii, 
aceasta nu s-a întâmplat câtusi de putin. Dimpotrivă, se 
pare că pus stavilă încercărilor bisericii de a-şi extinde 
influența în regatul său, stârnind astfel nemulțumirea 
clericilor. S-a păstrat până în zilele noastre scrisoarea unui 
prelat franc care, plin de mânie, i se adresa lui Wilfrid, 
condamnându-l pe Dagobert pentru impunerea de taxe şi 
pentru „desconsiderarea bisericilor lui Dumnezeu si, totodată, 
a episcopilor lor”.209 

Dar acesta nu era singurul motiv pentru care 
Dagobert trecea drept mârşav în ochii Romei. În virtutea 
căsătoriei sale cu o prințesă vizigotă, dobândise teritorii 
însemnate în zona acum numită Languedoc. Dar este posibil 
să mai fi dobândit şi altceva. Vizigoţii erau loiali Bisericii 
Romano-Catolice numai cu numele. De fapt, supunerea lor 
față de Roma era extrem de firavă, iar tendința către 
arianism era încă preponderentă în familia regală. Şi există 
dovezi care sugerează că Dagobert ar fi preluat-o, într-o 


anumită măsură. 


209 Wallace-Hadrill, The Long-Haired Kings, pagina 238. 


În anul 679, după trei ani de domnie, Dagobert avea o 
serie de duşmani puternici, atât laici cât şi din rândurile 
fetelor bisericeşti. Îşi atrăsese ostilitatea anumitor nobili 
răzbunători, punând capăt puterii lor rebele, şi antipatia 
bisericii -  stăvilindu-i încercările de expansiune. Si, 
instaurându-şi regimul centralizat, stârnise invidia şi 
îngrijorarea altor potentati franci - conducătorii regatelor 
învecinate. 

Unii dintre aceştia aveau aliați şi spioni în teritoriile 
lui Dagobert - printre care se număra chiar şambelanul 
palatului, Pepin cel Scurt. Pepin, care se aliase pe ascuns cu 
inamicii politici ai lui Dagobert, nu se dădea în lături nici 
chiar de la trădare sau asasinat. 

Ca cei mai mulți regi merovingieni, Dagobert avea cel 
putin două oraşe-capitală. Dintre acestea, cel mai important 
era Stenay?!?, situat la poalele Ardenilor. Acolo, în 
vecinătatea palatului regal, se întindea o zonă împădurită, 
pentru multă vreme considerată sacră, numită Pădurea 
Woevres. Se povesteşte că aceasta era pădurea în care, în 
ziua de 23 decembrie 679, Dagobert s-a dus să vâneze. 

Ţinând cont de dată, se poate presupune că 


vânătoarea avea o anumită însemnătate rituală. În orice caz, 


210 În pergamentele latine era numit Satani'cum, nume provenind de la 
un templu al lui Saturn cândva situat acolo. 


ceea ce a urmat stârneste o multitudine de ecouri 
arhetipale, inclusiv pe cel al uciderii lui Siegfried din Cântul 
Nibelungilor. 

Către prânz, doborit de oboseală, regele s-a întins ca 
să se odihnească lângă un pârâu, la umbra unui copac. În 
timp ce dormea, unul dintre slujitorii săi — probabil finul său 
— s-a strecurat până la el şi, îndeplinind ordinul lui Pepin, 1l- 
a străpuns cu o lance pe care i-a împlântat-o în ochi. 
Ucigaşii s-au întors apoi la Stenay, cu intenția de a 
extermina restul familiei regale. Nu se ştie cu certitudine cât 
succes au avut în această privință. Dar nu există nici un 
dubiu asupra faptului că domnia lui Dagobert şi a familiei 
sale s-au încheiat astfel, brusc şi violent. Iar biserica nu a 
irosit prea mult timp întristîindu-se. Dimpotrivă, s-a grăbit 
să aprobe acțiunea asasinilor regelui. Există chiar o 
scrisoare adresată lui Wilfrid de York de către un prelat 
franc, care încearcă să explice şi să justifice regicidul.21! 

Atât trupul neînsuflețit cât şi statutul postum al lui 
Dagobert au fost afectate de o serie de vicisitudini bizare. 
Inițial, a fost înmormântat la Stenay, în capela regală Saint 
Remy. În 872 - cu aproape două secole mai târziu - a fost 
exhumat şi mutat într-o altă biserică. Aceasta a fost numită 


Biserica Sfântul Dagobert, pentru că, în acelaşi an, fostul 


211 Wallace-Hadrill, The Long-Haired Kings, pagina 238. 


rege a fost canonizat - dar nu de către Papă (care, până în 
1159, nu a solicitat dreptul absolut asupra canonizărilor), ci 
de un conclav arhiepiscopal. Motivul canonizării lui 
Dagobert nu este limpede. După o anumită sursă, 
canonizarea se datorează credinței că moaştele sale ar fi 
apărat Stenay-ul de incursiunile vikingilor - cu toate că 
explicația ridică un semn de întrebare, pentru că, în primul 
rând, nu se ştie de ce tocmai acele relicve ar fi avut o 
asemenea putere. În această privinţă, ignoranta autorităților 
ecleziastice este penibilă. 

Acestea admit că, dintr-un motiv anume, Dagobert a 
devenit obiectul unui cult şi că are propriul său praznic, în 
ziua de 23 decembrie, cea a comemorării morții sale.212 Dar 
este extrem de greu de înțeles de ce ar fi fost atât de venerat. 
Desigur, este foarte posibil ca biserica să se fi simţit 
vinovată din cauza rolului avut în asasinarea regelui. 
Canonizarea lui Dagobert ar putea reprezenta o încercare de 
a-şi răscumpăra greşeala. Totuşi, chiar şi în acest caz, nu se 
ştie nici de ce un asemenea de gest ar fi fost necesar, nici de 
ce a fost făcut abia după două secole. 

Atât oraşul Stenay cât şi Biserica Sfântul Dagobert şi, 
poate, şi moaştele pe care le conţinea, au avut o semnificaţie 


deosebită pentru o serie de personalități ilustre din secolele 


212 Pentru o prezentare a cultului, vezi Folz, Tradition hagiografique. 


ce au urmat. De exemplu, în 1069, ducele de Lorena — 
bunicul lui Godfroi de Bouillon - i-a acordat bisericii 
protecția sa specială şi a plasat-o sub auspiciile abației 
Gorze, cu care se învecina. Cu câţiva ani mai târziu, un 
nobil local a pus stăpânire pe biserică. În 1093, Godfroi de 
Bouillon a adunat o armată şi a supus Stenay-ul unui 
adevărat asediu - după toate aparențele, doar pentru a 
recuceri biserica şi a o reda abației Gorze. 

În timpul Revoluţiei Franceze, biserica a fost distrusă 
şi moaştele Sfântului Dagobert, ca multe altele de pe 
teritoriul Franţei, au fost împrăştiate. În zilele noastre, un 
craniu incizat în mod ritual, despre care se presupune că ar 
fi al lui Dagobert, se află în custodia unei mânăstiri din 
Mons. Celelalte moaşte ale regelui au dispărut. Dar, pe la 
jumătatea secolului al nouăsprezecelea, a fost descoperit un 
document foarte ciudat. Era un poem, o litanie compusă din 
douăzeci şi unu de versuri, intitulată „De sacta Dagoberto 
martyre prose” — şi sugerând că Dagobert fusese martirizat 
cu sau din cauza unui anume scop. Se presupune că 
poemul datează cel putin din Evul Mediu, dacă nu cumva 
chiar mai de timpuriu. Şi, ceea ce este suficient de 


semnificativ, a fost descoperit la Mânăstirea Orval.213 


213 Digot, A., Histoire du royaume d'Austrasie, volumul 3, pagina 370 sq. 


UZURPATORII CAROLINGIENI 


La drept vorbind, Dagobert nu a fost ultimul rege din 
dinastia merovingiană. De fapt, monarhii merovingieni şi-au 
păstrat statutul, cel putin nominal, pentru încă trei sferturi 
de secol. Dar aceşti ultimi reprezentanți ai dinastiei şi-au 
meritat numele de „regi nevolnici”. Multi dintre ei erau 
extrem de tineri. Ca urmare, erau adesea lipsiți de putere, 
pioni neajutorati în mâinile sambelanilor palatului, 
incapabili să-şi exercite autoritatea sau să ia decizii proprii. 
În realitate, erau ceva mai mult decât victime. Şi nu puţini 
au fost sacrificați. 

În plus, ultimii merovingieni aparțineau unor ramuri 
mai noi ale dinastiei, nefiind vlăstarele principalei linii de 
descendență din Clovis şi Meroveu. Această linie principală 
fusese detronată la moartea lui Dagobert al II-lea. Din toate 
punctele de vedere, asasinarea acestuia poate fi considerată 
sfârşitul dinastiei merovingienilor. În 754, când a murit 
Childeric al III-lea, în ceea ce priveşte preluarea puterii 
dinastice, totul a fost o formalitate. 

Linia de sânge a regilor merovingieni ai francilor 
fusese întreruptă cu mult înainte. Din mâinile 
merovingienilor, puterea a trecut în cele ale şambelanilor — 
un proces care începuse deja înaintea asasinării lui 


Dagobert. Un şambelan al palatului, Pepin d'Heristal, a fost 


cel care a pus la cale moartea acestuia. lar succesorul lui 
Pepin d'Heristal a fost fiul său, renumitul Charles Martel. 

Posteritatea îi consideră pe Charles Martel una dintre 
cele mai eroice personalități ale istoriei Franței. Nu există 
dubii asipra faptului că laudele care i se aduc sunt, în mare 
măsură, întemeiate. În anul 732, în urma bătăliei de la 
Poitiers, sub conducerea lui s-a pus capăt invaziei maurilor 
în Franţa şi, în virtutea victoriei obținute, Charles a fost 
considerat, într-un anumit sens, atât „apărătorul credinței” 
cât şi „salvatorul creştinătăţii”. Dar este curios că, în ciuda 
puterii pe care o deținea, Charles Martel nu a făcut nici o 
tentative de a obţine tronul - pe care, cu siguranţă, l-ar fi 
putut prelua fără efort. De fapt, se pare că îl privea cu o 
teamă superstițioasă — şi, după toate probabilitățile, îl 
considera o prerogativă exclusiv merovingiană. lar despre 
succesorii săi, care au ocupat tronul, se ştie că s-au străduit 
din răsputeri să-şi asigure legitimitatea căsătorindu-se cu 
prințese merovingiene. 

Charles Mattel a murit în anul 741. Zece ani mai 
târziu, fiul său, Pepin al III-lea, şambelan al palatului sub 
regele Childeric al III-lea, a pretins în mod oficial tronul, 
după ce a obținut sprijinul bisericii. 

„Cine ar trebui să fie rege? l-au întrebat pe Papă 
ambasadorii lui Pepin. „Acela care deține într-adevăr puterea 


sau acela care, desi este numit rege, nu are nici o putere?” 


Papa s-a pronuntat în favoarea lui Pepin. Prin autoritatea sa 
apostolică, a poruncit ca Pepin să devină regele francilor — 
încălcând, fără ruşine, pactul încheiat cu Clovis cu două 
secole şi jumătate mai înainte. Obtinând astfel aprobarea 
Romei, Pepin l-a detronat pe Childeric al III-lea, l-a închis 
într-o mânăstire şi - ca să-l umilească sau ca să-l 
văduvească de puterile sale „magice”, sau în ambele scopuri 
— i-a retezat pletele considerate sacre. Patru ani mai târziu, 
Childeric a murit şi dreptul lui Pepin la tron nu a mai fost 
contestat.214 

Cu un an înainte, intrase în scenă un document care 
îl favoriza si care, ulterior, a deviat cursul istoriei 
occidentale. Documentul era numit ,Donatia lui Constantin”. 
Astăzi, lipsa de autenticitate a acestuia nu este pusă la 
îndoială; se ştie că era un fals, întocmit - nu cu prea multă 
iscusintä - în cancelaria papală. Dar în epoca aceea a fost 
considerat autentic, iar influența sa a fost enormă. 

„Donaţia lui Constantin” data, aparent, din vremea 
prezumtivei convertiri la creştinism a lui Constantin, în anul 


312 d.Hr. Conform acesteia, împăratul îi dăruia episcopului 


214 Este interesant faptul că Jules Doinei, creatorul bisericii catolice 
gnostice şi bibliotecar în Carcassonne, a publicat, în anul 1899, o scurtă 
lucrare în care deplângea înlocuirea merovingienilor de către 
carolingieni. Vezi Doinei, Note sur le Roi Hilderik III (însemnări despre 
regele Hilderik al III-lea). 


Romei, în mod oficial, însemnele puterii imperiale, care 
deveneau astfel proprietatea bisericii. 

În continuare,  „Donaţia” pretindea că acelaşi 
Constantin ar fi fost cel care, pentru prima oară, l-a declarat 
pe episcopul Romei „Locţiitorul lui Hristos”, oferindu-i 
statutul de împărat. Iar episcopul, în virtutea puterii sale de 
„Locţiitor al lui Hristos”, i-ar fi înapoiat lui Constantin 
însemnele regalității, care le-a deținut apoi cu permisiunea 
şi cu binecuvântarea bisericii - mai mult sau mai putin sub 
forma unui împrumut. 

Implicatiile acestui document sunt suficient de clare. 
Conform ,Donatiei lui Constantin”, episcopul de Roma era 
autoritatea supremă a creştinătăţii, atât din punct de vedere 
laic cât şi din punct de vedere spiritual. Era, de fapt, un 
împărat papal, care putea dispune, după bunul său plac, de 
coroana imperială şi care îşi putea delega puterea sau, după 
propria sa apreciere, doar o anumită parte a acesteia. Cu 
alte cuvinte, deţinea, prin grația lui Hristos, dreptul 
incontestabil de a înscăuna sau detrona regii. Din ,Donatia 
lui Constantin” derivă, în ultimă instanță, autoritatea 
ulterioară a Vaticanu-lui în ceea ce priveşte problemele 
laice. 

Invocând puterea astfel dobândită, biserica şi-a folosit 
influența în favoarea lui Pepin al III-lea. A fost inventată o 


ceremonie prin intermediul căreia sângele uzurpatorilor sau, 


în acelaşi scop, al oricui altcuiva, putea fi declarat sacru. 
Aceasta a devenit apoi cunoscută drept încoronare sau 
ungere — în sensul dat acestor termeni în Evul Mediu şi în 
timpul Renaşterii. La încoronarea lui Pepin, episcopilor li s-a 
permis pentru prima oară să participe la un astfel de 
eveniment de pe poziţii egale cu cele ale nobililor mireni. lar 
ceremonia în sine nu mai avea semnificația recunoaşterii 
unui rege sau a unui pact încheiat cu acesta. Era în mod 
efectiv crearea unui rege. 

Ritualul ungerii a suferit modificări similare. În trecut, 
când se mai întâmpla să fie practicat, era o înzestrare 
rituală — un act de recunoaştere si de confirmare. Dar acum 
căpăta o nouă semnificație. Acum acționa cu precădere 
asupra sângelui, pe care, în mod „miraculos”, îl putea 
sanctifica. Devenise mult mai mult decât un gest simbolic. 
Era, literal-mente, ceremonia prin care unui conducător i se 
conferea grația divină. 

lar Papa, înfăptuind-o, devenea supremul intermediar 
dintre Dumnezeu şi regi. Prin ritualul ungerii, biserica îşi 
aroga dreptul de a fabrica regi. Sângele era acum mai prejos 
decât uleiul. Şi, în ultimă instanță, toți regii îi erau 
subordonați şi aserviti Papei. 

În anul 754, la Ponthion, Pepin al III-lea a fost, în mod 
oficial, uns ca rege, inaugurând astfel dinastia carolingiană. 


Deşi numele derivă de la Charles Martel, este de obicei 


asociat cu cel mai faimos dintre regii carolingieni, Carol cel 
Mare, Carolus Magnus sau, aşa cum este cel mai bine 
cunoscut, Charlemagne. În anul 800, acesta a fost 
proclamat Sfânt Împărat Roman - un titlu care, în virtutea 
pactului încheiat cu Clovis cu trei secole înainte, le era 
destinat, în exclusivitate, descendenților merovingieni. 
Astfel, Roma a devenit cetatea de scaun a unui imperiu care 
a acoperit tot vestul Europei şi ai cărui conducători au 
domnit numai cu binecuvântarea Papei. 

În anul 496, biserica se angajase să vegheze asupra 
perpetuării liniei de sânge merovingiene. Şi încălcase, pe 
furiş, înțelegerea, aprobînd asasinarea lui Dagobert, ticluind 
ceremonia încoronării şi a ungerii şi susținând pretenţia lui 
Pepin asupra tronului. Prin încoronarea lui Carol cel Mare, 
această trădare devenea nu numai publică, ci şi un fapt 
împlinit. 

Sau, cu cuvintele unui istoric modern: 

De aceea, nu putem fi siguri că ungerea cu mir a 
carolingienilor era menită să compenseze pierderea calităților 
miraculoase ale sângelui, simbolizate prin lungimea pletelor. 
Dacă ceremonia oferea o compensare, atunci era pentru 
pierderea încrederii, în urma încălcării unui jurământ de 


loialitate într-un mod extrem de revoltător.215 


215 Wallace-Hadrill, The Long-Haired Kings, pagina 246. 


Si, din nou, ,stabilind ritualul de fabricare a regilor 
prin ungere, Roma a stabilit o direcţie... care, într-un fel, 
curăța conştiințele «tuturor francilor» ”.216 

Totuşi, nu chiar toate constiintele. Se pare că până şi 
uzurpatorii au fost cuprinşi, dacă nu de un simț al 
vinovätiei, cel putin de o nevoie acută de stabilire a 
legitimitätii. În acest scop, imediat după ceremonia ungerii, 
Pepin al III-lea s-a căsătorit, în mod ostentativ, cu o prințesă 
merovingiană. lar Carol cel Mare a făcut acelaşi lucru. 

Mai mult, se pare că Carol cel Mare era perfect 
conştient de trădarea implicată de încoronarea sa. Conform 
unor mărturii ale contemporanilor săi, ceremonia a fost 
regizată cu multă grijă, sub îndrumarea Papei şi fără ştirea 
monarhului franc. lar Carol cel Mare a părut să fie atât 
surprins cât şi extrem de stânjenit. Încoronarea fusese deja 
pregătită, pe ascuns, când Carol cel Mare a fost momit la 
Roma şi convins să asiste la o liturghie specială. După ce şi- 
a ocupat locul în biserică, Papa, fără să-l prevină, a plasat o 
coroană deasupra capului său, în timp ce mulțimea l-a 
aclamat drept „Carol, August, încoronat de Dumnezeu, mare 
şi de pace iubitor împărat al romanilor”. 

Conform relatării unui cronicar din acele vremuri, , el 


(Carol cel Mare) a spus, cât se poate de clar, că nu ar fi intrat 


216 Jbid., pagina 248. 


deloc în catedrală în ziua aceea, cu toate că era cea mai mare 
sărbătoare a bisericii, dacă ar fi ştiut dinainte ce pusese la 
cale Papa .217 

Dar, cu sau fără aprobarea lui Carol cel Mare, pactul 
încheiat cu Clovis şi cu descendenții săi fusese încălcat cu 
neruşinare. Şi investigațiile noastre au arătat că această 
trădare, cu toate că s-a petrecut acum mai bine de 1100 de 
ani, continuă să fie dureroasă pentru Prioria din Sion. 
Mathieu Paoli, cercetătorul independent pe care l-am citat în 
capitolul anterior, a ajuns la o concluzie similară: 

Pentru ei (membrii Prioriei din Sion), singura aristocrație 
autentică este aceea de origine vizigotä/merovingianä. 
Carolingienii, ca şi toți cei care le-au urmat, nu sunt decât 
uzurpatori. De fapt, aceştia nu erau decât nişte slujbaşi ai 
regelui, însărcinați cu administrarea teritoriilor — care, după 
ce şi-au transmis în mod ereditar dreptul de a guverna aceste 
ținuturi, au acaparat, pur şi simplu, puterea. În anul 800, prin 
consacrarea lui Carol cel Mare, biserica şi-a încălcat 
jurământul faţă de ea însăşi, pentru că, la botezul lui Clovis, 
încheiase cu merovingienii o alianță care făcuse din Franța 


cea dintâi dintre fiicele sale. 


217 Einhart, Life of Charlemagne (Viaţa lui Carol cel Mare). 


ELIMINAREA LUI DAGOBERT AL II-LEA DIN 
ISTORIE 


De fapt, în anul 679, odată cu asasinarea lui Dagobert 
al II-lea, dinastia merovingiană şi-a încetat existența. Iar în 
anul 755, odată cu moartea lui Childeric al III-lea, 
merovingienii au părut să dispară complet de pe scena 
istoriei. Totuşi, conform „documentelor Prioriei”, în realitate, 
linia de sânge merovingiană a supraviețuit, perpetuându-se, 
de la infantele Sigisbert al IV-lea, fiul lui Dagobert şi al celei 
de-a doua dintre soțiile sale, Giselle de Razes, şi până în 
zilele noastre. 

Nici existența lui Sigisbert, nici calitatea sa de 
moştenitor al lui Dagobert nu sunt puse la îndoială. Dar, 
conform tuturor surselor, altele decât „documentele Prioriei”, 
nu se ştie ce anume i s-a întâmplat. Anumite cronici 
presupun, în mod implicit, că a fost ucis, odată cu tatăl său 
şi cu restul familiei regale. Conform unei relatări extrem de 
dubioase, ar fi murit, într-un accident de vânătoare, cu un 
an sau doi înainte de asasinarea lui Dagobert. Dacă acesta 
este adevărul, atunci Sigisbert trebuie să fi fost un vânător 
precoce, pentru că nu putea avea mai mult de trei ani la 
data respectivă. 

Nu există nici o înregistrare care să consemneze, în 


vreun fel, moartea lui Sigisbert. Şi, cu excepţia celei din 


„documentele Prioriei”, nici una care să consemneze că ar fi 
supraviețuit. Toată povestea pare să se fi pierdut în „negura 
vremii” şi nimeni nu pare să-şi facă probleme din această 
cauză - bineînțeles, cu excepţia Prioriei din Sion. În orice 
caz, Sion-ul este, după toate aparențele, deținătorul 
anumitor informaţii care altora nu le-au fost accesibile sau a 
căror importanță a fost considerată minoră şi nu au mai 
constituit obiectul unor investigaţii ori care au fost 
suprimate în mod deliberat. 

Nu este surprinzător faptul că nici o relatare despre 
soarta lui Sigisbert nu a ajuns până la noi. Până în secolul 
al şaptesprezecelea, nici despre Dagobert nu existau cronici 
la îndemâna publicului. După toate aparențele, în Evul 
Mediu s-au făcut încercări sistematice de a-l scoate pe 
Dagobert din istorie şi chiar de a-i nega existența. Acum, 
Dagobert al II-lea poate fi găsit în orice enciclopedie. Dar, 
înainte de 1646, nici măcar existența sa nu era 


recunoscută.218 


218 Dagobert al II-lea a fost „redescoperit”, în 1646, de către Adrien de 
Valois. În 1655, în Diatriba de tribus Dagobertus, iezuitul Bollandiste 
Henschenius l-a reintrodus în toate genealogiile merovingiene. Vezi Folz, 
Tradition hagiographique, p. 33. Ţinând cont de faptul că Dagobert nu 
era cunoscut în vremea respectivă, este interesant că Robert Denyau îl 
menţionează în Calendarium Martyrology anexat la lucrarea sa Histoire 
de... Gissors, datând din 1629. 


Toate listele şi genealogiile regilor francezi întocmite 
mai timpuriu îl omit, pur şi simplu, sărind (în ciuda 
flagrantei incoerente) de la Dagobert I la Dagobert al III-lea — 
unul din ultimii monarhi merovingieni, care a murit în anul 
715. Dagobert al II-lea şi-a regăsit locul în listele oficiale ale 
regilor francezi abia în 1655. 

Ținând cont de acest proces de eradicare, nu am avut 
de ce să fim uimiti de lipsa relatărilor referitoare la Sigisbert. 
Şi nu am putut decât să bănuim că, indiferent ce informații 
au existat, acestea au fost eliminate în mod intenționat. 

Dar, ne-am întrebat, de ce ar fi trebuit ca Dagobert al 
II-lea să fie eliminat din istorie? Ce s-ar fi putut ascunde 
astfel? De ce ar fi dorit cineva să nege însăşi existența unui 
om? Desigur, un răspuns plauzibil este că, prin aceasta, s- 
ar fi încercat negarea existenței moştenitorilor săi. Dacă 
Dagobert nu ar fi existat, nici Sigisbert nu ar fi putut exista. 
Dar de ce, tocmai în secolul al şaptesprezecelea, ar mai fi 
fost atât de important să nu se ştie că Sigisbert a trăit 
vreodată? Doar pentru că supravietuise într-adevăr şi 
pentru că descendenții săi erau considerați o amenințare. 

Ni s-a părut cât se poate de limpede faptul că aveam 
de-a face cu un anumit fel de „acoperire”. Era evident că 
anumite personae sus-puse ar fi avut ceva important de 
pierdut dacă supraviețuirea lui Sigisbert ar fi fost adusă la 


cunoştinţa tuturor. În secolul al nouălea şi, probabil, nu 


mai departe de epoca cruciadelor, în pierdere păreau să nu 
fie decât Biserica Romano-Catolică şi casa domnitoare a 
Franţei. Dar de ce continua subiectul să prezinte importanță 
în epoca lui Ludovic al XIV-lea? Desigur, nu putea fi vorba 
decât de un punct de vedere academic, pentru că, între 
timp, trei dinastii franceze apăruseră şi dispăruseră, iar 
protestantismul pusese capăt hegemoniei bisericii catolice. 
Asta doar dacă nu cumva sângele merovingian avea într- 
adevăr o caracteristică specială. Nu o „însuşire magică”, ci 
altceva - ceva ce îşi păstra forța explozivă chiar şi după ce 


superstitiile legate de sângele miraculous căzuseră în uitare. 


PRINCIPELE GUILLEM DE GELLONE, CONTE DE 
RAZES 


Conform „documentelor Prioriei”, după moartea tatălui 
său, Sigisbert al IV-lea a fost salvat de surorile sale, care s- 
au furişat împreună cu el către sud, unde se afla domeniul 
mamei sale, prințesa vizigotă Giselle de Razes. Se povesteşte 
că ar fi ajuns în Languedoc în anul 681 sau foarte curând 
după aceea şi că ar fi primit - sau moştenit - titlurile 
unchiului său, duce de Razes şi conte de Rhedae. 

Se mai povesteşte şi că ar fi primit porecla sau 
diminutivul  „Plant-Ard” (devenit mai târziu Plantard), 


provenit din calificativul „rejeton ardent -  „mlădiță 


pătimaşă” a viței merovingiene. Se spune că, sub acest 
nume şi purtând titlurile dobândite de la unchiul său, şi-ar 
fi perpetuat spita. Si că, în anul 886, punctul culminat al 
uneia dintre ramurile descendentei sale ar fi fost reprezentat 
de un anume Bernard Plantavelu - nume aparent derivat 
din Plant-ard sau Plan-tard - al cărui fiu a devenit primul 
duce de Aquitania. 

Conform constatärilor noastre, nici un istoric 
independent nu a confirmat - sau infirmat — aceste afirmații. 
Subiectul a fost, pur şi simplu, ignorat în întregime. Dar 
dovezile circumstantiale pledează cu elocventä în favoarea 
faptului că, într-adevăr, Sigisbert ar fi supraviețuit pentru a- 
şi perpetua neamul. Asidua îndepărtare a lui Dagobert din 
istorie conferă credibilitate acestei concluzii. Negându-i-se 
existența, orice linie de descendență care l-ar avea drept 
punct de pornire ar fi invalidată. Şi este explicația unei 
acțiuni altfel inexplicabile. Printre alte dovezi, există un 
hrisov datând din anul 718, care se referă la întemeierea 
unei mânăstiri — la câteva mile de Rennes-le-Château - de 


către „Sigisbert, conte de Rhedae şi soția sa, Magdala”.219 


219 Delaude, Cercle d'Ulysse, p. 4. Se presupune că respectivul act 
provine din Villas Căpitanaires, mai târziu numit Tarpas, şi se referă la 
întemeierea mânăstirii Saint Martin d'Albieres. Am încercat, fără succes, 
să dăm de urma hrisovului respectiv. Arhivele din Căpitanarias sunt 
păstrate în Archives de l'Aude, Seria H. Dar nu l-am găsit pe cel pe care 
îl căutam. Deoarece ne interesa în mod deosebit, i-am scris lui Jean 


Exceptie fäcând acest act, vreme de un secol nu s-a mai 
auzit nimic despre titlurile Rhedae sau Razes. Iar când unul 
dintre ele a reapărut, aceasta s-a întâmplat într-un context 
extrem de interesant. 

În anul 742, în sudul Franţei exista un stat 
independent şi deplin autonom - un principat, conform unor 
înregistrări, un regat în toată puterea cuvântului, conform 
altora. În ceea ce îl priveşte, documentaţia este sumară şi 
istoria este confuză - de fapt, cei mai multi istorici nu-i 
cunosc existența. Dar a fost recunoscut, în mod oficial, de 
către Carol cel Mare şi succesorii săi, ca şi de către califul 
din Bagdad şi lumea islamică. A fost recunoscut, în silă, şi 
de biserică, căreia i-a confiscat o serie de domenii. Şi a 
supraviețuit până în secolul al nouălea. 

La un moment dat, între anii 759 şi 768, 
conducătorul acestui stat — în care erau incluse Razes si 


Rennes-le-Château - a fost proclamat rege în mod oficial. În 


Delaude, întrebându-l despre sursa sa de informaţii legate de hrisov. 
Semnatarul scrisorii era un membru al universităţii din Lille. Jean 
Delaude ne-a răspuns că documentul exista în Arhivele Naţionale 
Franceze, că nu era catalogat şi că, deşi beneficiase de ajutorul unui 
arhivar, avusese nevoie de două luni ca să-i dea de urmă. Deşi toate 
colecţiile de arhive de acest gen conţin extrem de multe materiale 
necatalogate, nu ne-a oferit nicio informaţie legată de modul în care 
altcineva ar fi putut da de urma hrisovului în cauză. Vezi Chérisei, 
Enigme de Rennes (Enigma din Rennes), scrisorile nr. 4 şi 5 (1977). 


ciuda dezaprobării Romei, a fost recunoscut ca atare de 
către carolingieni, cărora li s-a aservit în calitate de vasal. În 
relatările existente, este cel mai adesea numit Theodoric sau 
Thierry. lar majoritatea specialiştilor moderni îl consideră 
un descendent merovingian.220 Nu există nici o dovadă care 
să precizeze firul acestei descendente. Este foarte posibil să 
fie vorba de un urmaş al lui Sigisbert. În orice caz, nu există 
nici o îndoială asupra faptului că, în anul 790, fiul lui 
Theodoric, Guillem de Gellone, purta titlul de conte de Razes 
— cel pe care se spune că Sigisbert l-a deținut şi l-a lăsat 
moştenire descendenților săi. 

Guillem de Gellone a fost unul dintre cei mai faimoşi 
bărbați ai timpului său - într-o asemenea măsură încât, în 
ceea ce îl priveşte, realitatea istorică este umbrită de 
legendă, ca şi în cazul lui Carol cel Mare şi al lui Godfroi de 
Bouillon. Înaintea epocii cruciadelor, a devenit eroul a cel 
putin şase opere epice de importanță majoră, poeme eroice 
similare cu renumitul Cânt al lui Roland. În Divina Comedie, 
Dante i-a conferit un statut de o inegalabilă măreție. Dar 
Guillem devenise obiectul atenției literare chiar înainte de 
Dante. 

La începutul secolului al treisprezecelea, a devenit 


personajul principal din  Willehalm, un poem epic 


220 Ponsich, Le Conflent, p. 244. 


neterminat, compus de Wolfram von Eschenbach - a cărui 
capodoperă, Parzival, este probabil cel mai important dintre 
romanele cavalereşti dedicate misterelor Sfântului Graal. La 
început ni s-a părut oarecum ciudat faptul că Wolfram - 
care, în celelalte opere ale sale, se referă la Graal, la „familia 
Graal-ului” şi la descendenţii acesteia - s-a dedicat pe 
neaşteptate unui subiect în mod atât de radical diferit, ca 
Guillem de Gellone. Pe de altă parte, într-un alt poem, 
acelaşi Wolfram plasa „castelul Graal-ului”, sălaşul „familiei 
Graal-ului”, în Pirinei - pe teritoriul care, la începutul 
secolului al nouălea, era domeniul lui Guillem de Gellone. 
Guillem a avut legături strânse cu Carol cel Mare. De 
fapt, una dintre surorile sale s-a căsătorit cu un fiu al lui 
Carol cel Mare, realizând astfel o legătură dinastică cu 
sângele imperial. lar Guillem însuşi a fost unul dintre cei 
mai importanți comandanți din oastea lui Carol cel Mare în 
neîncetatul său război împotriva maurilor. În anul 803, la 
scurt timp după încoronarea lui Carol cel Mare ca împărat 
al Sfântului Imperiu Roman, Guillem a cucerit Barcelona, 
dublându-şi astfel propriul teritoriu si extinzindu-si 
influența dincolo de Pirinei. Carol cel Mare i-a fost atât de 
recunoscător pentru serviciile aduse, încât statutul 
inalterabil al principatul său a fost confirmat printr-o 


hotărire imperială. Hrisovul care ratifica hotă-rârea s-a 


pierdut sau a fost distrus, dar există extrem de multe 
mărturii care îi atestă existența. 

Specialişti independenţi si necontestati au întocmit 
genealogii detaliate ale lui Guillem de Gellone -— care includ 
familia şi descendenţii acestuia.22! Dar aceste surse nu oferă 
nici o indicație legată de antecesorii lui Guillem - cu 
excepția tatălui său, Theodoric. Pe scurt, adevărata origine a 
familiei sale rămâne învăluită în mister. lar eruditii si 
istoricii contemporani sunt, în general, destul de nedumeriti 
de această apariție enigmatică, ca din senin, a unei case 
atât de nobile şi de influente. În orice caz, un anumit fapt 
este sigur. 

În anul 886, ramura lui Guillem de Gellone a ajuns 
într-un punct culminant, reprezentat de un anumit Bernard 
Plantavelu, care a întemeiat ducatul de Aquitania. Cu alte 
cuvinte, o aceeaşi persoană reprezintă atât punctul 
culminat al descendentei lui Guillem, cât şi al celei atribuite 
lui Sigisbert al IV-lea şi urmaşilor săi prin „documentele 
Prioriet’. 

Desigur că am fost tentaţi să tragem concluzii pripite 
şi să folosim genealogiile furnizate de aceste „documente ale 


Prioriei” pentru a astupa lacunele istoriei oficiale. Am fost 


221 Ibid., fig. 1. Vezi si Vaissete, Histoire générale de Languedoc, vol. 2, 
(note), p. 276. 


tentaţi să presupunem că misteriosii înaintaşi ai lui Guillem 
de Gellone erau Dagobert al II-lea, Sigisbert al IV-lea şi 
întreaga linie principală a dinastiei merovingiene detronate — 
acea linie menționată în „documentele Prioriei sub numele 
Plant-Ard sau Plantard. 

Din nefericire, nu puteam să o facem. Dată fiind 
confuzia generată de înregistrările existente, nu puteam 
stabili o legătură exacta şi irevocabilă între linia Plantard şi 
aceea a lui Guillem de Gellone. Într-adevăr, era posibil ca 
cele două linii să fie identice. Pe de altă parte, la un moment 
dat, ar fi putut fi interconectate printr-o căsătorie. Exista o 
singură certitudine - faptul că amândouă culminau, în anul 
886, prin Bernard Plantavelu şi ducii de Aquitania. 

Deşi nu  coincideau întotdeauna cu cele din 
„documentele Prioriei” în ceea ce priveşte datele şi traducerea 
numelor, genealogiile legate de Guillem de Gellone puteau 
reprezenta o anumită confirmare independentă a celor 
dintâi. Puteam astfel accepta, cu titlu de probă, că, în lipsa 
unor dovezi contradictorii, că linia de sânge merovingiană a 
continuat într-adevăr, mai mult sau mai putin sub forma 
menţionată în „documentele Prioriei”. În aceeaşi manieră, 
puteam accepta că Sigisbert a supraviețuit într-adevăr 
uciderii tatălui său, că a adoptat într-adevăr numele de 
familie Plantard şi că, în calitate de conte de Razes, a 


perpetuat într-adevăr linia de sânge a lui Dagobert. 


PRINTUL URSUS 


Bineînțeles, în anul 886, ,ndädita pătimaşă a viței 
merovingiene” rodise, ramificându-se într-un arbore de 
familie vast şi complicat. Bernard Plantavelu şi ducii de 
Aquitania reprezentau una dintre ramuri. Dar existau încă 
multe altele. Astfel, „documentele Prioriei” menționează că 
nepotul lui Sigisbert al IV-lea, Sigisbert al VI-lea, a fost 
cunoscut sub numele de „Prințul Ursus”. Între 877 şi 879, se 
spune că ar fi fost proclamat, în mod oficial, drept „Regele 
Ursus”. Se spune că acesta, ajutat fiind de doi nobili — 
Bernard d'Auvergne şi marchizul de Gothie - a inițiat o 
rebeliune împotriva lui Ludovic al II-lea al Franței, încercând 
să recâştige moştenirea care i se cuvenea. 

Şi alți istorici confirmă că o astfel de rebeliune a avut 
într-adevăr loc, între anii 877 şi 879. Aceeaşi istorici îi 
amintesc pe Bernard d'Auvergne şi pe marchizul de Gothie. 
Dar conducătorul sau  instigatorul mişcării nu este 
menționat anume drept Sigisbert al VI-lea. Există, în 
schimb, referiri la un anume „Prinț Ursus”. În plus, se ştie că 
acelaşi personaj a fost implicat într-o ceremonie stranie, 
bine pusă la punct, care a avut loc la Nimes, ocazie cu care 


cinci sute de clerici au intonat, împreună, Te Deum.2% Toate 


222 Vaissete, Histoire generale de Languedoc, vol. 3, p. 4 sq. 


relatările subliniază faptul că respectiva ceremonie părea să 
fie o încoronare. Este foarte posibil să avem de-a face cu 
acea încoronare la care de referă „documentele Prioriei” — 
proclamarea „Prințului Ursus” drept rege. 

Din nou, alte documente, independente, le susțin pe 
cele întocmite de Priorie. Din nou, cele din urmă par să 
aducă la lumină informaţii inexistente în alte surse - 
informaţii care suplinesc şi uneori chiar ajută la explicarea 
unor hiatusuri în istoria oficială. În cazul de față, după toate 
aparențele, ni se explică cine era, de fapt, misteriosul „Prinț 
Ursus” — un descendent direct, prin intermediul lui Sigisbert 
al IV-lea, al lui Dagobert al II-lea, regele asasinat. Iar 
rebeliunea, căreia, până în prezent, istoricii nu i-au deslusit 
motivul, pare acum să fie o încercare lesne de înțeles a 
deposedatei dinastii merovingiene de a-şi redobândi 
moştenirea - acea moştenire conferită de Roma prin pactul 
cu Clovis, pe care, ulterior, tot Roma l-a încălcat. 

Atât „documentele Prioriei” cât şi sursele independente 
relatează că rebeliunea a eşuat, „Prințul Ursus” şi aliații săi 
fiind fnfrinti în bătălia desfăşurată la Poitiers, în anul 881. 
Ca urmare, se spune că familia Plantard şi-a pierdut 
posesiunile din sudul Franţei — dar membrii săi au reuşit să 
păstreze titlul de atunci pur onorific de duce de Rhedae şi 
conte de Razes. Se mai spune că „Prințul Ursus” a murit în 


Bretania, după ce linia sa de sânge s-a aliat, prin căsătorie, 


cu aceea a casei ducale bretone. Asadar, cätre sfârsitul 
secolului al nouälea, sângele merovingian curgea atât prin 
venele ducilor de Aquitania cât si prin ale ducilor de 
Bretania. 

Se povesteşte că, în anii care au urmat, familia — 
inclusiv Alain, viitorul duce de Bretania - s-a refugiat în 
Anglia, dând naştere ramurii numite „Planta”. Specialişti 
independenți confirmă, din nou, faptul că Alain, familia sa şi 
anturajul lor, au fugit din calea vikingilor, ajungând în 
Anglia. Conform „documentelor Prioriei”, unul dintre 
descendenții de pe o ramură engleză a familiei, numit Bera 
al VI-lea, a fost supranumit „Arhitectul”. Se spune că el şi 
descendenții săi, pentru care Anglia sub regele Athelstan a 
fost un adevărat rai, au practicat „arta construcției” — o 
referință apparent enigmatică. Este interesant faptul că 
surse masonice plasează originea francmasoneriei chiar în 
această țară, în epoca aceluiaşi rege Athelstan.2% Ne-am 
întrebat dacă, pe lângă pretenţia sa la tronul Franței, linia 
de sânge merovingiană nu era cumva implicată şi în altceva, 


aflat în inima francmasoneriei. 


223 Cea mai timpurie mențiune despre această legendă apare în 1686, 
ctad dr. Plot o menţionează în Natural History ofStaffordshire, pagina 
316 sq., într-o relatare despre francmasonerie. 


FAMILIA GRAAL-ULUI 


Mitologia Evului Mediu este la fel de bogatä si de 
răsunătoare ca aceea a Greciei si a Romei antice. O parte 
dintre miturile acestei epoci se referă, deşi exagerând cu 
frenezie, la personaje reale, istorice — la Arthur, la Roland şi 
la Carol cel Mare sau la Rodrigo Diaz de Vivar, cunoscut 
tuturor drept Cidul. Alte legende - ca, de exemplu, cele 
despre Graal — par, la o primă vedere, să aibă o bază reală 
mult mai firavă. 

Una dintre cele mai frumoase şi mai evocatoare 
legende medievale este cea a lui Lohengrin, „Cavalerul 
Lebădă”. Pe de o parte, este strâns interconectată cu 
fabuloasele romane cavalereşti ale Graal-ului; pe de alta, 
face referiri la anumite personaje istorice. 

Modul în care îmbină faptele reale cu roadele fanteziei 
o deosebeşte de orice altceva. lar prin intermediul unor 
lucrări precum opera lui Wagner, atracția arhetipului său a 
răzbătut până în zilele noastre. 

Conform relatărilor medievale, Lohengrin - uneori 
numit Helias, ceea ce implică unele conotaţii solare — era un 
vlăstar al derutantei şi misterioasei „familii a Graal-ului”. În 
poemul lui Wolfram von Eschenbach, el este, de fapt, fiul lui 
Parzival, „Cavalerul” suprem „al Graal-ului”. Se povesteşte 


că, într-o bună zi, în templul sau castelul sacru al Graal-ului 


din Munsalvaesche, Lohengrin a auzit cum clopotul capelei 
a început să sune fără să fi fost atins de mâna vreunui om — 
semn că ajutorul său era neîntirziat necesar, undeva, în 
lumea largă. Strigătul de ajutor venea, aşa cum este destul 
de uşor de prevăzut, din partea unei tinere femei aflate la 
ananghie - ducesa de Brabant22%, conform unor surse, 
ducesa de Bouillon, conform altora. Nobila doamnă avea, cu 
disperare, nevoie de un apărător, iar Lohengrin s-a grăbit să 
plece către ea într-o corabie împodobită cu lebede heraldice. 
L-a înfrânt, într-o singură luptă, pe prigonitorul ducesei, 
apoi s-a căsătorit cu aceea pe care o salvase. Dar, în 
noaptea nunții, a avertizat-o că exista o întrebare pe care nu 
trebuia să i-o pună niciodată. 

Orice s-ar fi întâmplat, soția lui nu trebuia să îl 
întrebe nici despre sorgintea şi strămoşilor lui, nici despre 
ținutul din care venise. Vreme de câțiva ani, doamna nu i-a 
încălcat vrerea. Dar, până la urmă, curiozitatea ei fatală 
fiind stârnită de insinuările injurioase ale rivalilor, a rostit 
întrebarea interzisă. Ca urmare, Lohengrin a fost silit să 
plece în corabia sa cu lebede, dispărând pentru totdeauna 


dincolo de orizontul scăldat în lumina asfintitului. Şi-a lăsat 


224 Numele ducatului lui Godfroi de Bouillon, Lorena de Jos, a fost 
schimbat în 1190, suzeranii săi intitulându-se duci de Brabant. Aşadar, 
ducesa de Brabant reprezintă, fără îndoială, o variantă pentru ducesa de 
Bouillon. 


în urmă soția si un fiu a cărui descendență a rămas incertă. 
Mai multe relatări susțin că acel copil era fie tatăl, fie 
bunicul lui Godfroi de Bouillon. 

Unui om modern îi este greu să perceapă măreția 
statului lui Godfroi în conştiinţa populară - nu doar în 
propria sa epocă, ci chiar şi în secolul al şaptesprezecelea. 
Astăzi, când ne gândim la cruciade, ne vin în minte Richard 
Inimă de Leu, Regele loan şi, poate, Ludovic al IX-lea 
(Sfântul Ludovic) şi Frederic Barbarossa. 

Dar, până nu de mult, nici unul dintre aceştia nu se 
bucura de prestigiul lui Godfroi şi de entuziasmul stârnit de 
acesta. Godfroi, conducătorul primei cruciade, era eroul 
popular suprem, eroul prin excelență. Godfroi era cel care 
initiase cruciadele. Godfroi era cel care cucerise Ierusalimul 
de la sarazini. Godfroi era cel care salvase mormântul lui 
Hristos din mâinile necredincioşilor. Şi, mai presus de toate, 
Godfroi era cel care îmbinase înaltele idealuri cavalereşti cu 
pietatea unui creştin fervent. De aceea nu este surprinzător 
faptul că Godfroi a devenit obiectul unui cult care a dăinuit 
încă mult timp după moartea sa. 

Având în vedere solemnitatea statutului său, este uşor 
de înțeles de ce Godfroi trebuia înzestrat cu o sorginte 
mitică ilustră. Este uşor de înţeles chiar şi de ce Wolfram 
von Eschenbach, ca şi alți povestitori medievali, au simţit 


nevoia să îl lege direct de legendele Graal-ului - să îl 


infätiseze drept un descendent direct al misterioasei „familii 
a Graal-ului”. 

Iar atribuirea acestei origini fabuloase devine şi mai 
uşor de înţeles datorită faptului că adevărata obârşie a lui 
Godfroi este necunoscută. Istoria este supărător de nesigură 
în ceea ce priveşte ascendenta acestuia.225 

Dintre toate genealogiile lui Godfroi de Bouillon care 
au ieşit până acum la lumină, „documentele Prioriei” ne-o 
furnizează pe cea mai plauzibilă - poate, cu adevărat, pe 
prima care poate fi considerate plauzibilă. În măsura în care 
aceasta poate fi verificată - şi în bună parte este verificabilă 
—, s-a dovedit exactă. Nu am găsit nici o dovadă care să o 
contrazică, dar am descoperit multe care o susțin. În plus, 
acoperă în mod convingător lacunele surprinzătoare ale 


istoriei. 


225 Genealogiile franceze oficiale sunt redate în lucrarea lui Anselm, 
Histoire genealogique et chronologique (Istoria genealogică şi cronologică), 
în cadrul căreia istoria casei de Boulogne este detaliată în volumul VI, 
pagina 247 sq. Confuzia începe de la bunicul lui Godfroi, contele 
Eustache de Boulogne. Numele tatălui acestuia nu este înregistrat. 
Figurează doar numele mamei sale, Adeline, şi cel al celui de-al doilea 
soț al acesteia, Ernicule, conte de Boulogne. Ernicule l-a adoptat pe 
tânărul Eustache, făcându-l moştenitorul său. Numele adevăratului său 
tată este pierdut pentru istorie. În Dossiers secrete (planşa numărul 2, 
900-1200), drept tată adevărat al lui Eustache figurează Hugues de 
Plantard („Năsosul”) care a fost asasinat (conform relatării abatelui 
Pichon) în anul 1015. 


Conform acestei genealogii, Godfroi de Bouillon era — 
prin intermediul străbunicii sale, căsătorite cu Hugues de 
Plantard în anul 1009 — unul dintre descendenții direcți ai 
familiei Plantard. Cu alte cuvinte, Godfroi avea sânge 
merovingian, descinzind direct din Dagobert al II-lea, din 
Sigisbert al IV-lea şi din linia „regilor pierduţi” - „les rois 
perdu”. Vreme de patru secole, sângele regal al 
merovingienilor s-a scurs, după toate aparențele, de-a 
lungul unor arbori genealogici stufoşi. 

Şi în final, în urma unui proces analog altoirii viței de 
vie, a dat naştere unui fruct: Godfroi de Bouillon, duce de 
Lorena. Şi aici, în casa de Lorena, a prins rădăcini noul său 
patrimoniu. 

Această dezvăluire aruncă asupra cruciadelor o nouă 
lumină semnificativă. Le putem acum percepe dintr-o altă 
perspectivă şi putem întrezări, în ceea ce le priveşte, ceva 
mai mult decât gestul simbolic al recuceririi Sfântului 
Mormânt din mâinile sarazinilor. 

În proprii săi ochi, ca şi într-ai susținătorilor săi, 
Godfroi nu era, probabil, doar ducele de Lorena. Trebuie să 
fi fost, de fapt, regele de drept - un pretendent legitim, 
aparținând dinastiei înlăturate în anul 679, prin asasinarea 
lui Dagobert al II-lea. Dar dacă Godfroi era adevăratul rege, 
atunci era, totodată, un rege fără regat. lar în Franţa, 


dinastia Capet, care se bucura de susținerea Bisericii 


Romano-Catolice, era, în acea epocă, mult prea bine 
înrădăcinată pentru a fi detronată. 

Ce poţi face atunci când eşti un rege fără regat? 
Probabil, să-ți găseşti unul. Sau să ţi-l creezi. Să dobândeşti 
cel mai prețios regat din întreaga lume - Palestina, Tara 
Sfântă, pământul pe care a păşit însuşi lisus. Nu ar fi fost 
conducătorul unui astfel de regat egalul oricărui alt rege din 
Europa? Şi, domnind asupra celui mai sacru ţinut de pe 
pământ, nu şi-ar fi luat mult râvnita revanşă asupra 


bisericii care, cu secole înainte, îi trădase înaintaşii? 


SECRETUL DERUTANT 


Treptat, anumite piese ale jocului de puzzle începeau 
să-şi găsească locul. Dacă prin venele lui Godfroi curgea 
sângele merovingienilor, atunci o serie de fragmente aparent 
disparate îşi schimbau statutul, devenind componentele 
unei înşiruiri coerente. 

Reuşeam acum să ne explicăm accentuarea unor 
elemente apparent fără legătură, precum dinastia 
merovingiană şi cruciadele, Dagobert al II-lea si Godfroi, 
Rennes-le-Château, Cavalerii Templieri, casa de Lorena, 
Prioria din Sion. Puteam chiar să urmărim linia de sânge 
merovingiană până în zilele noastre - până la Alain Poher, 


Henri de Montpezat (consortul reginei Danemarcei), Pierre 


Plantard de Saint-Clair si Otto de Habsburg, duce onorific 
de Lorena şi rege al Ierusalimului. 

Cu toate acestea, adevărata întrebare crucială 
continua să ne pună în încurcătură. Încă nu puteam 
înțelege de ce linia de sânge merovingiană era atât de 
inexplicabil de importantă în epoca noastră. Nu realizam de 
ce pretenţia ei trebuia să fie relevantă pentru politica 
contemporană sau ce anume o îndreptățise, de-a lungul 
secolelor, să facă apel la loialitatea atâtor personalități 
remarcabile. Şi nici nu puteam pricepe de ce ar fi fost 
justificat sprijinul acordat unei monarhii merovingiene 
moderne, oricât s-ar fi dovedit de legitimă din punct de 
vedere teoretic. Era cât se poate de limpede că ceva anume 


ne scăpase din vedere. 


CAPITOLUL 10 


SEMINTIA SURGHIUNITĂ 


Ar fi putut exista o caracteristică deosebită a liniei de 
sânge merovingiene — ceva mai mult decât acea legitimitate 
academică şi teoretică? Era, în realitate, vorba despre ceva 
care, într-un anume fel, avea într-adevăr importanţă pentru 
contemporanii noştri? Exista ceva care ar fi putut afecta sau 


poate chiar modifica actualele instituţii sociale, politice şi 


religioase? Aceste întrebări continuau să nu ne dea pace. Si, 
cu toate acestea, păreau să nu aibă nici un răspuns. 

Am reluat studiul „documentelor Prioriei”, mai ales al 
celor mai importante părți din Dossiers secrets. Am recitit 
pasajele care, înainte, ni se păruseră lipsite de înțeles. Acum 
aveau sens, dar nu ne puteau ajuta nici să dezlegăm 
misterul, nici să răspundem la întrebările care deveniseră 
critice. Pe de altă parte, încă mai existau pasaje al căror 
mesaj continua să rămână neclar. Acestea nu rezolvau 
câtuşi de putin enigma, dar, în lipsă de altceva, ne 
îndreptau atenţia asupra anumitor aspecte — care, eventual, 
s-ar fi putut dovedi extrem de relevante. 

Aşa cum descoperisem deja, merovingienii înşişi, în 
propriile lor cronici, pretindeau că ar fi fost urmaşii anticilor 
troieni. Dar, conform unor anumite „documente ale Prioriei”, 
vița merovingienilor existase înainte de asediul Troiei. Aceste 
documente susțineau că urmele originii merovingienilor 
puteau fi descoperite în Vechiul Testament. 

De exemplu, genealogiile din Dossiers secrets erau 
însoțite de numeroase note de subsol şi adnotări. Multe 
dintre acestea se refereau în mod expres la una dintre cele 
douăsprezece semintii ale vechiului Israel, semintia lui 
Veniamin. O astfel de referință citează şi accentuează trei 
pasaje biblice — Deuteronomul 33, Iosua 18 şi Judecătorii 20 
şi 21. 


Deuteronomul 33 conține binecuvântärile date de 
Moise patriarhilor fiecăruia dintre cele douăsprezece 
semintii. Pentru Veniamin, Moise a spus: „Iubitul Domnului 
va sta lângă El fără primejdie şi Dumnezeu îl va ocroti în 
toată vremea şi el va odihni între umerii lui”. Cu alte cuvinte, 
Veniamin şi urmaşii lui au fost aleşi pentru a primi o 
binecuvântare specială, înălțătoare. Cel putin atât ne era 
clar. Eram, fireşte, nedumeriti de promisiunea că domnul 
„va odihni între umerii lui Veniamin”. Oare ar fi putut fi 
asociată cu legendarul semn din naştere al merovingienilor — 
cu acea cruce roşie dintre umeri? Legătura părea oarecum 
forțată. Pe de altă parte, existau alte similitudini, mai clare, 
între Veniamin din Vechiul Testament şi subiectul 
investigației noastre. După Robert Graves, de exemplu, ziua 
dedicată lui Veniamin era 23 decembrie226 — ziua praznicului 
lui Dagobert. Dintre cele trei clanuri incluse în semintia lui 
Veniamin făcea parte cel al lui Ahiram - care, într-un 
anume mod nedeslusit, ar fi putut avea o legătură cu Hiram, 
constructorul Templului lui Solomon şi figura centrală a 
tradiției masonice. În plus, cel mai devotat dintre discipolii 
lui Hiram se numea Benoni; şi este demn de remarcat faptul 
că Benoni a fost primul nume dat pruncului Veniamin de 


către mama sa, Rachel, înainte de moarte. 


226 Graves, White Goddess (Zeița Albă), pagina 271. 


Cea de-a doua trimitere biblică din Dossiers secrets, 
cea referitoare la losua 18, este mult mai clară. Este vorba 
despre sosirea poporului lui Moise pe Pământul Fägäduintei 
şi despre împărțirea teritoriului între cele douăsprezece 
semintii. Conform acestei impärteli, porțiunea primită de 
semintia lui Veniamin cuprindea ceea ce, mai târziu, avea să 
devină cetatea sacră a Ierusalimului. Cu alte cuvinte, 
înainte de a deveni capitala lui David şi a lui Solomon, 
Ierusalimul le-a fost menit, ca drept primit prin naştere, 
fiilor lui Veniamin. 

Conform versetului losua 18:28, dintre drepturile 
primite de aceştia prin naştere făceau parte „Zelah, Eleph şi 
Jebusi, sau Ierusalimul, Ghibeat şi Chiriat; paisprezece cetăţi 
cu satele lor. Aceasta este partea fiilor lui Veniamin, după 
familiile lor”. 

A treia referință biblică din Dossiers secrets implică o 
succesiune cât se poate de complexă de evenimente. Un levit 
care călătorea pe teritoriul veniamitilor este atacat, iar 
concubina sa este necinstită de închinătorii lui Belial — o 
versiune a Zeitei Mame sumeriene pe care babilonienii o 
numeau Ishtar, iar fenicienii Astarte. 

Chemându-i drept judecători pe reprezentanții celor 
douăsprezece semintii, levitul cere ca atrocitatea să fie 
răzbunată si, la conciliu, veniamitilor li se cere să-i predea 


pe răufăcători pentru judecată. Ar fi fost de aşteptat ca 


aceştia să se supună fără întârziere. Totuşi, din anumite 
motive, nu o fac şi încearcă să-i apere pe „fii lui Belial” cu 
forța armelor. Rezultatul este un război crud şi sângeros 
între semintia lui Veniamin şi celelalte unsprezece. În cursul 
ostilităților, reprezentanţii celor din urmă aruncă un 
blestem asupra oricărui bărbat care avea să-şi mai dea fiica 
de soție unui fiu al lui Veniamin. După încheierea 
războiului, când semintia lui Veniamin este aproape 
exterminată, israelitii învingători regretă că au rostit 


afurisenia - care nu mai poate fi retractată: 


Şi s-au jurat israeliții în Mitpa, zicând: Nimeni dintre noi 
să nu-şi mai dea fetele de soţii după fii lui Veniamin. Apoi a 
venit poporul la Betel şi a stat acolo până seara înaintea lui 
Dumnezeu şi a ridicat glasul său şi a plâns cu jale mare, 
zicând: Doamne, Dumnezeul lui Israel, pentru ce s-a petrecut 
oare aceasta în Israel, că iată acum lipseşte din Israel o 


seminție? (Judecătorii 21:1-3) 
După câteva versete, lamentarea este reluată: 
Şi s-au înduioşat fii lui Israel fată de Veniamin, fratele 


lor, zicând: Acum s-a tăiat o semintie din Israel. Ce vom face 


pentru a găsi femei celor care au rămas, deoarece ne-am jurat 


înaintea Domnului să nu le dăm femei dintre fetele noastre? 
(Judecătorii 21:6-7) 


Şi, iarăşi: 


Poporul însă jelea după Veniamin, că Domnul nu a 
păstrat în întregime seminţiile lui Israel. Au zis drept aceea 
bătrânii obştii: Ce să facem cu cei rămaşi fără femei, căci au 
Jost stârpite femeile în Veniamin? Apoi au zis: Pământul de 
moştenire să rămână în întregime fiilor lui Veniamin, ca să nu 
piară semintia lui din Israel. Iară noi nu le putem da femei 
dintre fetele noastre, căci fii lui Israel s-au jurat, zicând: 
Blestemat să fie cel ce va da femei lui Veniamin! (Judecătorii 
21:15-18) 


Confruntati cu posibila dispariție a unei întregi 
semintii, bătrânii găsesc repede o soluție. La Şilo, în Betel, 
urmează să fie, în scurt timp, o sărbătoare; iar femeile din 
ilo — ai căror bărbaţi nu au luat parte la război - sunt 
considerate 9) compensație corectă. Veniamitii 
supraviețuitorii sunt sfätuiti să meargă la Silo si să 
pândească în vii. 

Pentru ca, atunci când femeile din oraş vor ieşi ca să 
danseze la apropiata sărbătoare, să se năpustească asupra 


lor şi să şi le facă soţii. Nu este deloc clar de ce, în Dossiers 


secrets, se insistă asupra acestui pasaj. Dar, oricare ar fi 
motivul, în ceea ce priveşte istoria biblică, veniamitii sunt 
importanţi. În ciuda înfrângerii devastatoare suferite în 
război şi cu toate că, din punct de vedere numeric, se refac 
mai greu, aceştia îşi recapătă repede prestigiul. Într-adevăr, 
îşi revin într-o asemenea măsură încât în Samuel 1 ni se 
arată cum din rândul lor se desprinde primul rege al 
Israelului, Saul. 

Totuşi, oricare ar fi fost măsura în care s-au refăcut 
veniamitii, în Dossiers secrets se sugerează că războiul 
declanşat din cauza fiilor lui Belial a reprezentat un moment 
crucial. S-ar părea că, în momentul declanşării conflictului, 
multi, dacă nu cei mai multi, dintre veniamiti au ales exilul. 
Astfel, în Dossiers secrets există o notă neobişnuită, scrisă 


cu majuscule: 


„ UN JOUR LES DESCENDANTS DE BENJAMIN 
QUITTERENT LEUR PAYS, CERTAINS RESTERENT, DEUX 
MILLE ANS APRES GODEFROY VI, DEVIENT ROI DE 
JERUSALEM ET FONDE L'ORDRE DE SION” ( ÎNTR-O BUNA 
ZI, DESCENDENŢII LUI VENIAMIN SI-AU PĂRĂSIT TARA; UNII AU 
RĂMAS; CU DOUĂ MII DE ANI MAI TÂRZIU, GODFROI IV (DE 
BOUILLON) A DEVENIT REGELE IERUSALIMULUI ŞI A ÎNTEMEIAT 
ORDINUL DE SION)" 


227 Textul complet este cel de mai jos: 


La început am avut impresia că nu exista nici o 
legătură între aceste aparente non sequitur. Dar, când am 
pus cap la cap diversele referiri fragmentare existente în 
Dossiers secrets, a început să se închege o poveste coerentă. 
Conform acestei relatări, cei mai multi dintre veniamiti au 


plecat în exil. Se presupune că au ajuns astfel în Grecia, în 


UN JOUR LES DESCENDANTS DE BENJAMIN QUITTERENT LEUR 
PAYS, CERTAINS RESTERENT, DEUX MILLE ANS APRES GODEFROY 
VI, DEVIENT ROI DE JERUSALEM ET FONDE L'ORDRE DE SION - De 
cette legende merveilleuse qui orne l’histoire, ainsi que Parchitecture 
d'un temple dont le sommet se perd dans l’immensite de l’espace et des 
temps, dont POUSSIN a voulu exprimer la mystere dans ses tableau, les 
„Bergers d'Arcadie”, se trouve sans doute le secret du tresor devant 
lequel, Ies descendants paysans et bergers du fier sicambre, meditent 
sur „et in arcadia ego”, — et le Roi, Julidas”. Avânt 1200 a notre ere - Un 
fait important est, larrivăe des Hebreux dans la terre promise et leur 
lente installation en Caanan. Dans la Bible, au Deuteronome 33, îi est 
dit sur BENJAMIN: C'est le bien aime de l’Eternal, îi habitera en securile 
aupres de lui, lEternal le couvrira toujours, et residera entre şes 
epaules. II est encore dit a Josue 18 que le sort donna pour heritage aux 
fils de BENJAMIN parmi les quatorze villes el leur villages: JEBUS, de 
nos jours JERUSALEM avec şes trois point d'un triangle; GOLGOTHA, 
SION et BETHANIE. Et enfin îi est ecrit, aux Juges 20 et 21: „Aucun de 
nous ne donnera sa fille pour femme a un Benjamite... O Eternei, Dieu 
d'Israel, pourquoi est-il arrive en Israel qu’il manque aujourd’hui une 
tribu d'Israel” A la grande enigme de l’Arcadie VIRGILE qui etait dans le 
secret des dieux, leve le voile aux Bucoliques X-46/50: ,Tu procul a 
patria (nec sit mihi credere tantum). Alpinas, a, dura, nives et frigola 
laedant! A tibi ne teneras glacies secet aspera plantas!” SIX PORTES ou 
le sceau de lEtoile, voici les secrets des parchemins de l’Abbe 
SAUNIERE, Cure de Rennes-le-Chateau et qu’avânt lui le grand initie 
POUSSIN connaissait lorsqu'il realisa son ceuvre a la demande du PAPE, 
l'in-scription sur la tombe est la meme. Lobineau, Dossiers secrets, 
plansa numärul 1, 400-600. 


Peloponez-ul central — pe scurt, în Arcadia, unde se pare că 
s-au înrudit cu familia regală arcadiană. Se spune că apoi, 
către începutul erei creştine, ar fi migrat în susul Dunării şi 
al Rinului şi s-ar fi amestecat, prin intermediul căsătoriilor, 
cu anumite triburi teutonice, dând naştere, în cele din 
urmă, francilor sicambrieni - strămoşii direcţi ai 
merovingienilor. 

Aşadar, conform „documentelor Prioriei”, merovingienii 
descend din semintia lui Veniamin, iar drumul lor către 
obârşie trece prin Arcadia. Cu alte cuvinte, atât 
merovingienii cât şi descendenții de mai târziu ai acestora — 
de exemplu, liniile de sânge Plantard şi Lorena - sunt, în 
ultimă instanță, de origine semită sau israelită. Şi, dacă 
Ierusalimul era într-adevăr un drept prin naştere ereditar al 
veniamitilor, atunci  Godfroi de Bouillon,  asaltând 
Ierusalimul, îşi revendica, de fapt, străvechea moştenire la 
care, prin naştere, avea dreptul. 

Este semnificativ faptul că, dintre toţi nobilii principi 
care au pornit în Prima Cruciadă, doar Godfroi şi-a lichidat 
toate proprietăţile înainte de plecare - indicând astfel faptul 
că nu intenţiona să se reîntoarcă în Europa. 

Nu este nevoie să mai spunem că nu aveam cum să 
ne convingem dacă veniamitii erau sau nu străbunii 
merovingienilor.  Corecte sau nu, informaţiile din 


„documentele  Priorieî se refereau la un trecut prea 


îndepărtat si prea obscur, despre care nu existau 
înregistrări şi nici o confirmare nu putea fi obținută. Dar 
afirmaţiile făcute nu erau nici deosebit de neobişnuite, nici 
deosebit de inedite. Dimpotrivă, erau vehiculate de multă 
vreme, sub forma unor zvonuri neclare şi a unor tradiţii 
confuze. Pentru a da doar un singur exemplu, Proust le-a 
folosit drept sursă de inspiraţie; şi, mai recent, romancierul 
Jean d'Ormesson a făcut aluzie la originea iudaică a 
anumitor familii nobile franceze. În plus, în 1965, Roger 
Peyrefitte, căruia se pare că îi place să-şi scandalizeze 
compatrioţii, a făcut senzaţie afirmând, într-un roman, că, 
în ultimă instanță, toată nobilimea franceză - ca, de altfel, si 
marea majoritate a celei europene — este de origine iudaică. 
De altfel, deşi neverificabilă, asertiunea nu este 
întrutotul neverosimilă şi acelaşi lucru se poate spune 
despre exilul şi migrația atribuite semintiei lui Veniamin de 
către „documentele Prioriei”. Aceştia şi-au ridicat armele de 
partea închinătorilor lui Belial - o variantă a Zeitei Mame 
adesea asociată cu imaginea unui taur sau a unui vițel. 
Avem motive să credem că veniamitii înşişi venerau aceeaşi 
zeitate. Într-adevăr, este posibil ca adorarea Vitelului de Aur 
în timpul Exodului - şi este suficient de semnificativ faptul 
că episodul constituie subiectul unuia dintre tablourile 
celebre ale lui Poussin - să fi fost un ritual specific 


veniamitilor. 


După războiului purtat împotriva celorlalte 
unsprezece semintii ale lui Israel, veniamitii ar fi fost nevoiți 
să fugă îndreptându-se către vest, spre coasta feniciană. 
Fenicienii aveau corăbii care ar fi putut transporta un 
număr mare de refugiați. Şi este evident că aceştia ar fi 
putut fi aliații veniamitilor fugari pentru că şi ei o venerau 
pe Zeița Mamă sub forma celei numite Astarte, Împărăteasa 
Cerurilor. 

Dacă exodul veniamitilor din Palestina a avut într- 
adevăr loc, atunci ar trebui să sperăm că pot fi găsite 
vestigiile unor înregistrări care să îl ateste. Şi acestea apar 
în mitologia Greciei Antice. Există o legendă a fiului Regelui 
Belus, pe nume Danaus, care soseşte în Grecia, pe mare, 
împreună cu fiicele sale. Se spune că fiicele sale au introdus 
cultul Zeitei Mame, care a devenit apoi cultul consacrat al 
Arcadienilor. După părerea lui Robert Graves, mitul lui 
Danaus relatează sosirea în Peloponez a unor „colonişti din 
Palestina”. 228 

Graves afirmă că regele Belus este, de fapt, Baal sau 
Bel - sau poate Belial din Vechiul Testament. Este de 
asemenea demn de menţionat faptul că unul dintre 


clanurile semintiei lui Veniamin era cel al lui Bela. 


228 Graves, GreekMyths (Legendelegrecilor), volumul 1, pagina 203, n. 1. 


În Arcadia, cultul Zeiței Mame nu numai că a 
prosperat, dar a şi supraviețuit mai mult decât în oricare 
altă parte a Greciei. A fost asociat cu cel al zeiței Demeter, 
apoi cu cel al Dianei, numită şi Artemis. Cunoscută în 
regiune sub numele Arduina, Artemis a devenit zeitatea 
protectoare a Ardenilor. Şi din Ardeni au plecat francii 
sicambrieni pentru a se răspiîndi în toată Franța de astăzi. 

Totemul lui Artemis era ursoaica - Callisto, al cărui 
fiu, Arkas, copilul-urs, era protectorul Arcadiei. Şi Callisto, 
adusă de Artemis în ceruri, a devenit constelația Ursa Major 
- Ursa Mare. Este posibil ca apelativul „Ursus”, atribuit în 
mod repetat descendenților merovingieni, să nu fie o simplă 


coincidență. 

Fig. 11 Judaea, arată singura cale de scăpare pentru tribul 
Benjamin 

În orice caz, mai există încă o dovadă, neasociată cu 
mitologia, care sugerează o migraţie a iudeilor în Arcadia. În 
antichitate, regiunea cunoscută sub acest nume era 
guvernată de Sparta, un stat puternic, militarizat. Spartanii 
au preluat o mare parte a culturii vechii Arcadii; într-adevăr, 
legendarul arcadian  Lycaeus poate fi identificat cu 
Lycurgus, cel care a elaborat legile spartane. Când ajungeau 
la vârsta bärbätiei, spartanii, ca şi merovingienii, atribuiau o 
semnificație specială, magică, propriului lor păr - pe care îl 
purtau lung, ca şi merovingienii. Conform unui specialist în 
materie, „lungimea părului denota forță psihică şi a devenit 
un Simbol sacru”.22 În plus, atât cărțile Macabeilor cât şi 
Apocrifa subliniază legătura între spartani şi evrei. 

Cartea a doua a Macabeilor vorbeşte despre anumiți 
evrei care „s-au dus la Lacedemonieni, unde nădăjduiau să 
găsească sprijin pe socoteala rudeniei lor’.2% Iar în prima 


carte se afirmă, în mod explicit: „Aflatu-sa din scrieri vechi 


229 Michell, Sparta, pagina 173. Spartanii le venerau, drept zeițe 
războinice, atât pe Artemis cât şi pe Afrodita. Iştar şi Astarte îşi asumau 
adesea forma Afroditei, indicând probabilitatea unei influenţe semite. 

despre spartani şi iudei că sunt frați si că sunt din neamul lui 
Avraam .251 

Puteam cel putin să admitem posibilitatea unei 
migrații a iudeilor în Arcadia - astfel că, deşi acuratețea 
„documentelor Prioriei” ludeea, cu evidenţierea singurei căi 
de evadare pentru semintia lui Veniamin nu putea fi 
dovedită, acestea nu puteau nici să fie ignorate. În ceea ce 
priveşte influența semită asupra culturii franceze, existau 
dovezi arheologice solide. Rutele comerciale feniciene şi 
semite străbăteau, în întregime, sudul Franței, de la 
Bordeaux până la Marsilia şi Narbonne. Şi se prelungeau în 
susul Ronului. Încă din anii 600-700 î.Hr., existau colonii 
feniciene nu numai de-a lungul coastei franceze, ci şi în 
interiorul continentului, în locaţii ca Toulouse şi 
Carcassonne. Dintre artefactele descoperite în aceste situri, 
multe sunt de origine semită - ceea ce nu este deloc 
surprinzător. În secolul al nouălea î.Hr., s-au încheiat o 
serie de căsătorii între familia regală feniciană din Tyr şi cele 
ale regilor Israelului şi Iudeii, realizindu-se astfel o alianță 
dinastică ce avut drept urmare strângerea legăturilor dintre 
cele două popoare. 

Jefuirea Ierusalimului din anul 70 d.Hr. şi distrugerea 


Templului au fost cauzele unui exod masiv al evreilor din 


231 ] Macabei 12:21. 


Tara Sfântă. Astfel, în oraşul Pompei, distrus de erupția 
Vezuviului în anul 79 d.Hr., exista o comunitate evreiască. 
Cam în aceeaşi perioadă, anumite cetăți din sudul Franței — 
de exemplu, Arles, Lunel şi Narbonne - s-au dovedit un 
adevărat rai pentru refugiații israeliți. Dar afluxul de 
populație iudaică în Europa, mai ales în Franța, a început 
înainte de căderea Ierusalimului din secolul unu. De fapt, 
avem de-a face cu un proces aflat în plină desfăşurare încă 
dinainte de era creştină. Între anii 106 şi 48 î.Hr., în Roma a 
luat ființă o colonie evreiască. Nu după mult timp, o altă 
asemenea colonie a fost fondată la mare distanță în sus 
Rinului, la Cologne. În anumite legiuni romane erau incluse 
contingente de sclavi evrei, care îşi însoțeau stăpânii prin 
toată Europa. În cele din urmă, multi dintre aceşti sclavi au 
reuşit să-şi câştige, să-şi răscumpere sau să-şi obțină 
libertatea în alte moduri, întemeindu-şi apoi propriile 
comunități. 

În consecință, o mare parte dintre denumirile 
locatiilor geografice din Franța sunt de origine semită. Unele 
dintre acestea formează un pătrat în inima fostelor teritorii 
merovingiene. De pildă, la câţiva kilometri de Stenay, la 
poalele pădurii Woevres - cea în care a fost asasinat 


Dagobert — există un sat numit Baalon. lar muntele Sion-ului 


din Lorena - „la colline inspirée” — s-a numit initial Muntele 
Semita.232 

Încă o dată, nu puteam nici să aducem dovezi în 
sprijinul afirmațiilor din „documentele Prioriei”, nici să nu 
ținem cont de acestea. Dar existau, cu siguranță, suficiente 
motive pentru a le considera cel putin plauzibile. Eram 
nevoiți să recunoaştem că autorii lor ar fi putut avea 
dreptate - era posibil ca originea merovingienilor şi a 
numeroaselor familii nobile care proveneau din aceştia să fi 
fost, într-adevăr, semită. 

Însă ne-am întrebat dacă, realmente, puteam 
considera toată povestea încheiată. Să fi fost, de fapt, acesta 
nemaipomenitul secret care generase atât de multă agitaţie 
şi atât de multe uneltiri, atât de multe masinatiuni şi atât de 
mult mister, atât de multe controverse şi atât de multe 
conflicte de-a lungul atât de multor secole? Pur şi simplu, o 
altă legendă despre o semintie pierdută? Şi, chiar dacă nu 
ar fi fost legendă, ci adevăr, ne-ar fi putut ajuta să înțelegem 


motivația Prioriei din Sion şi să explicăm pretențiile dinastiei 


232 Termenul „semit” a fost inventat, în anul 1781, de către Schlozer, un 
erudit german, pentru a indica un grup de limbi înrudite îndeaproape. 
Cei care le vorbeau au fost numiți ,semiti”, în ultimă instanță, cuvântul 
deriva din Sem, fiul lui Noe. Dacă pe muntele respectiv s-ar fi aflat o 
colonie evreiască, acesta ar fi fost numit „Muntele lui Sem”. Dar trebuie 
luată în consideraţie şi o explicație mai prozaică: cuvântul latin „semita” 
înseamnă potecă sau drum, iar această alternativă nu trebuie neglijată. 


merovingiene? Ar fi putut într-adevăr justifica aderarea lui 
Leonardo şi a lui Newton sau activitățile caselor de Guise şi 
de Lorena, sau strădaniile tainice depuse de Compagnie du 
Saint-Sacrement, sau secretele derutante ale 
francmasoneriei de Rit Scotian? Desigur că nu. De ce ar fi 
reprezentat descendența din semintia lui Veniamin un 
secret exploziv? Şi, probabil, mai presus de toate, ce 
importanță putea avea, în prezent, această descendență? 
Cum ar fi putut justifica activitățile şi obiectivele actuale ale 
Prioriei din Sion? 

În plus, dacă investigația noastră dezvăluia interese 
specific semite sau iudaice, de ce erau implicate atât de 
multe elemente caracteristice unui creştinism fervent? De 
exemplu, pactul dintre Clovis şi Biserica Romano-Catolică; 
credința creştină mărturisită de Godfroi de Bouillon şi 
cucerirea Ierusalimului; doctrinele poate eretice, dar totuşi 
creştine ale catarilor şi templierilor; instituţiile pioase, ca 
aşa-numita Compagnie du Saint-Sacrement; 
francmasoneria care era „ermetică, aristocratică şi creştină”; 
şi implicarea numerosilor clerici creştini, începând cu înalții 
prinți ai bisericii şi încheind cu preoții de ţară, ca Boudet si 
Saunière. 

Poate că, în ultimă instanță, merovingienii erau de 
origine iudaică. Dar, chiar dacă ar fi fost aşa, acest fapt ni 


se părea, în esență, absolut colateral. Oricare ar fi fost 


secretul care fäcea obiectul investigatiei noastre, acesta 
părea să fie asociat, în mod inextricabil, nu cu iudeii din 
Vechiul Testament, ci cu creştinătatea. Pe scurt - cel putin 
pentru moment - semintia lui Veniamin era, după toate 
aparențele, o pistă falsă. Oricât de importantă ar fi fost, mai 
exista şi altceva, de o importantă cu mult mai mare. Ceva ce 


continua încă să ne scape din vedere. 


PARTEA A TREIA - LINIA DE SÂNGE 


CAPITOLUL 11 


SFÂNTUL GRAAL 


Ce anume treceam cu vederea? Sau, altfel spus, ce 
anume nu căutam acolo unde ar fi trebuit? Exista oare ceva 
care ne stătuse tot timpul în fața ochilor si pe care, dintr-un 
motiv sau altul, încă nu izbuteam să-l remarcăm? După 
câte ne puteam da seama, nu fusese omis nici un element, 
nici o informație acceptată de istorici. Dar dacă era vorba de 
altceva - de ceva aflat „dincolo de hotarele” istoriei atestate, 
dincolo de faptele concrete la care ne străduiam să ne 


limităm? 


Cu siguranță, un anumit subiect — e adevărat, unul 
fabulos — îşi înşiruise urmele pe tot parcursul cercetărilor 
noastre, reapărând într-una, cu insistență şi cu o 
consecvență incitantă. Era vorba de acel obiect misterios 
cunoscut sub numele de Sfântul Graal. De exemplu, 
contemporanii catarilor îi considerau posesorii Graal-ului. 

Templierii fuseseră, de asemenea, priviți adesea drept 
păstrătorii acestuia, iar romanele Graal-ului apăruseră, 
initial, la curtea contelui de Champagne, omul care avea o 
foarte strânsă legătură cu întemeierea Cavalerilor Templieri. 
În plus, când ordinul fusese suprimat, în rapoartele oficiale 
ale Inchiziției se consemnase că bizarele capetele pe care se 
presupunea că le-ar fi venerat templierii aveau o serie de 
însuşiri atribuite de legendă Graal-ului — de exemplu, făceau 
rost de hrană şi fertilizau pământul. 

În timpul investigațiilor, Graal-ul apăruse în multe alte 
contexte. Unele erau destul de recente, ca acele cercuri 
oculte înființate de Peladan şi Debussy la sfârşitul secolului 
al nouăsprezecelea. Altele se refereau la vremuri mult mai 
îndepărtate. De exemplu, conform miturilor Evului Mediu şi 
folclorului, Godfroi de Bouillon era descendentul lui 
Lohengrin, Cavalerul Lebedei. lar acesta, în romanele 
cavalereşti, era fiul lui Perceval sau Parzival, protagonistul 
legendelor mai timpurii ale Graal-ului. În plus, Guillem de 


Gellone, conducătorul principatului medieval din sudul 


Frantei în vremea lui Carol cel Mare, era eroul unui poem de 
Wolfram von Eschenbach, cel mai important dintre 
cronicarii Graal-ului. Într-adevăr, despre acel Guillem din 
poemul lui Wolfram se spunea că ar fi avut anumite legături 
cu misterioasa „familie a Graal-ului”. 

Erau toate aceste imixtiuni ale Graal-ului în 
investigația noastră, pur şi simplu, întâmplătoare şi simple 
coincidente? Sau aveau o anumită continuitate, fiind 
interconectate şi astfel, într-un mod de neînchipuit, 
cercetările noastre erau într-adevăr legate de Graal, 
indiferent ce ar fi reprezentat el în realitate? În acest punct, 
ne-am pus o întrebare cutremurătoare. Însemna oare Graal- 
ul ceva mai mult decât o pură fantezie? Existase oare, într- 
adevăr, într-un anumit sens? Un obiect ca Sfântul Graal 
putea fi o realitate? Sau, cel putin, exista ceva concret 
pentru care fusese folosit drept simbol? 

Întrebarea era, desigur, incitantă şi provocatoare — 
pentru a nu spune mai mult. În acelaşi timp, amenința să 
ne rupă de realitate, transferându-ne în sferele speculatiei 
fanteziste. Însă ne-a ajutat să ne canalizăm atenţia asupra 
legendelor Graal-ului, în care am descoperit o serie de 
ghicitori uluitoare şi vădit relevante. 

În general, se presupune că Sfântul Graal este legat, 
într-un anume mod, de lisus. După unele legende, este cupa 


din care acesta şi ucenicii săi au băut la Cina cea de Taină. 


După altele, este vasul în care Iosif din Arimateea a strâns 
sângele Mântuitorului aflat pe cruce. Sau este şi una şi alta, 
aşa cum afirmă o a treia categorie de legende. Dar, dacă 
Graal-ul este atât de strâns legat de lisus şi dacă a existat 
într-adevăr, de ce nimeni nu l-a mai amintit, vreme de mai 
bine de o mie de ani? Ce s-a întâmplat cu el în tot acest 
răstimp? De ce nu figurează în literatura, folclorul şi 
legendele mai timpurii? Din ce motive ceva atât de important 
pentru creştinism a rămas, după toate aparențele, îngropat 
în uitare atât de mult cât se pare că a făcut-o? 

Şi mai există o întrebare, chiar mai provocatoare. De 
ce, în cele din urmă, Graal-ul a reapărut exact în epoca de 
vârf a cruciadelor? Să fi fost o coincidenţă faptul că acest 
obiect enigmatic, aparent inexistent preț de zece secole, a 
căpătat un anume statut exact în momentul în care a făcut- 
o — când regatul franc al Ierusalimului era în plină glorie, 
când puterea templierilor atinsese apogeul, când erezia 
catară luase un asemenea avânt încât amenința să 
înlocuiască însăşi credința romano-catolică? A fost acest 
concurs de împre-jurări într-adevăr accidental? Sau între ele 
a existat o anumită legătură? 

Näpäditi şi oarecum descurajati de întrebări de acest 
tip, ne-am îndreptat atenția către legendele Graal-ului. Doar 
examinînd îndeaproape aceste „fantezi? puteam spera să 


aflăm dacă recurenta sa în investigația noastră era într- 


adevăr accidentală sau era manifestarea unui tipar - a unui 
tipar care, dintr-un anumit punct de vedere, s-ar fi putut 


dovedi semnificativ. 


LEGENDELE SFÂNTULUI GRAAL 


Cei mai mulți dintre istoricii secolului douăzeci sunt 
de părere că legendele Graal-ului au un fundament păgân - 
un ritual asociat cu ciclul anotimpurilor, cu moartea şi cu 
reînvierea anului. În forma lor primordială, păreau să 
implice un cult al vegetației, înrudit îndeaproape cu, dacă 
nu chiar derivând direct din, cele ale lui Tammuz, Attis, 
Adonis şi Osiris din Orientul Mijlociu. Astfel, în mitologia 
irlandeză şi galică se întâlnesc referiri repetate la moarte, 
renaştere şi reînnoire, ca şi la procesele similare ale 
pământului - sterilitate şi fertilitate. Aceasta este tema 
centrală a unui poem englezesc anonim, din secolul al 
paisprezecelea, Sir Gawain and the Green Knight (Sir Gawain 
şi Cavalerul Verde). Şi în Mabinogion, o compilație de 
legende galice aproximativ contemporană cu romanele 
cavalereşti ale Graal-ului, deşi este evident că materialele 
preluate datează dintr-o epocă mai timpurie, apare un 
misterios „cazan al renaşterii”, în care războinicii morți sunt 
aruncaţi la căderea nopții pentru a învia în zorii zilei 


următoare. Cazanul este adesea asociat cu un uriaş numit 


Bran. Uriaşul mai avea şi o tavă, iar „pe aceasta apărea, 
imediat, orice fel de mâncare ar fi dorit” — o însusire care 
este, de asemenea, adeseori atribuită Graal-ului. În plus, 
legenda spune că, la sfârşitul zilelor sale, Bran a fost 
decapitat, iar capul său a fost dus la Londra, fiind 
considerat un fel de talisman. Se povesteşte că acolo ar fi 
avut un rol magic - nu numai de a asigura fertilitatea 
pământului, ci şi, grație anumitor puteri oculte, de a pune 
pe fugă invadatorii. 

Ulterior, multe dintre aceste teme au fost încorporate 
în romanele cavalereşti ale Graal-ului. Fără nici o îndoială, 
Bran, cazanul şi tava sa se regăsesc, într-o oarecare 
măsură, în atributele ulterioare ale Graal-ului. Iar însuşirile 
capului lui Bran au fost preluate nu numai de către Graal, 
ci şi de acele capete pe care se presupune că le-ar fi venerat 
templierii. 

Fundamentul păgân al legendelor Graal-ului a fost 
explorat în totalitate de către istorici, începând de la Sir 
James Fraser în The Golden Bough (Creanga de Aur) şi până 
în prezent. Dar, de la jumătatea şi până la sfârşitul secolului 
al doisprezecelea, acest fun-dament păgân original a suferit 
o transformare ciudată şi extrem de importantă. Într-un 
mod obscur, care i-a derutat pe toți cercetătorii 
fenomenului, Graal-ul a fost asociat, în mod straniu, cu 


creştinismul - cu o formă de creştinism mai degrabă 


neagreatä de bisericä. În baza unei fuzionäri greu de 
explicat, Graal-ul a fost definitiv legat de lisus. Si se pare că 
aceasta presupune ceva mai mult decât o simplă contopire a 
legendelor păgâne şi creştine. 

Ca relicvă asociată, în mod mistic, cu lisus, Graal-ul 
fost sursa de inspirație a mai multor romane cavalereşti sau 
a unor lungi poeme epice care, chiar şi în ziua de astăzi, 
înfierbîntă imaginaţia. În ciuda dezaprobärii clericale, 
acestea au înflorit vreme de aproape un secol, devenind 
chiar un cult în sine, un cult a cărui existență a reprezentat 
— ceea ce este destul de interesant — o paralelă la Ordinului 
Templului, după separarea acestuia de Prioria din Sion, în 
anul 1188. În urma pierderii Țării Sfinte în 1291 şi a 
dizolvării templierilor între 1307 şi 1314, de pe scena istoriei 
au dispărut şi romanele Graal-ului, cel puţin pentru aproape 
două secole. Apoi, în 1470, subiectul a fost reluat de Sir 
Thomas Malory, în celebrul său roman La Morte d'Arthur 
(Moartea lui Arthur) şi, de atunci înainte, a rămas o prezență 
mai mult sau mai putin proeminentă în cultura occidentală. 

Dar contextul nu a fost întotdeauna unul literar. 
Există o abundență de documente care atestă că anumiți 
membri ai conducerii national-socialiste din Germania 


credeau efectiv în existența fizică a Graal-ului şi că, în 


căutarea acestuia, au făcut excavații în sudul Franței, în 
timpul celui de al Doilea Război Mondial.255 

În vremea lui Mallory, obiectul misterios numit Graal 
a căpătat, într-o oarecare măsură, acea identitate distinctă 
care i se atribuie în prezent. Se presupune că a fost cupa 
folosită la Cina cea de Taină, în care apoi Iosif din Arimateea 
a adunat sângele lui lisus. Conform unor relatări, acesta ar 
fi adus Graal-ul în Anglia - mai exact, în Glastonbury. 
Conform altor relatări, Graal-ul ar fi ajuns în Franţa, prin 
intermediul Mariei Magdalena. Încă din secolul al patrulea, 
legendele descriau fuga celei din urmă din Țara Sfântă şi 
debarcarea ei lângă Marsilia - unde, din acest motiv, 
presupusele ei moaşte sunt încă venerate. Legendele 
medievale povestesc că ar fi adus cu sine Sfântul Graal. În 
secolul al cincisprezecelea, acest mit avea o importanță 
deosebită pentru anumite persoane, precum regele René 
d'Anjou, care colectiona „cupe Graal”. 

Dar legendele timpurii istorisesc că Maria Magdalena 
a adus în Franța Graal-ul, nu o cupă. Cu alte cuvinte, 
asocierea acestor doi termeni este relativ târzie. O asociere 
superficială, pe care Malory a perpetuat-o şi care a devenit 


apoi un truism. De fapt, Malory s-a îndepărtat mult de 


233 Este foarte posibil să existe o anumită legătură cu Otto Rahn, vezi 
capitolul 2, n. 9. 


sursele sale originare de inspiratie. Conform acestora, Graal- 
ul însemna mult mai mult decât o cupă. lar aspectele sale 
mistice sunt pe departe mult mai importante decât cele 
cavalereşti, preamărite de acelaşi Malory. 

În opinia celor mai multi istorici, primul roman 
cavaleresc autentic dedicat Graal-ului datează de la sfârşitul 
secolului al doisprezecelea, din jurul anului 1188 - acel an 
crucial al căderii Ierusalimului şi al presupusei rupturii 
dintre Ordinul Templului si Prioria din Sion. Romanul 
respectiv se intitulează Le Roman de Perceval sau Le Conte 
del Graal (Romanul lui Perceval sau Contele de Graal). A fost 
scris de un oarecare Chretien de Troyes, care, nu se ştie în 
ce calitate, fusese acceptat la curtea contelui de 
Champagne. 

Biografia lui Chretien este foarte putin cunoscută. Se 
pare că primirea sa la curtea din Champagne s-ar fi datorat 
unor lucrări compuse înainte de romanul Graal-ului — 
acestea fiind dedicate contesei Marie de Champagne. 
Datorită acestui grupaj de romane măgulitoare — dintre care 
unul despre Lancelot, în care nu există nici un obiect 
asemănător cu Graal-ul —, scris în anii 1180, Chretien avea 
deja o reputaţie impresionantă. Şi, dată fiind opera sa 
anterioară, ar fi fost de aşteptat să continue în aceeaşi 
manieră. Însă, către sfârşitul vieţii sale, şi-a îndreptat 


atenţia către un nou subiect, până atunci neabordat; astfel 


a pătruns în cultura şi constiinta occidentală Sfântul Graal, 
aşa cum ne este cunoscut astăzi. 

Romanul Graal-ului nu poartă dedicatia lui Chretien 
către Marie de Champagne, ci către Philippe de Alsacia, 
conte de Flandra.2% La începutul poemului, autorul 
specifică faptul că l-a scris la cererea specială a acestuia, de 
la care ar fi şi auzit pentru prima data povestea. Lucrarea 
însăşi creează un şablon general valabil şi constituie 
prototipul viitoarelor istorisiri despre Graal. Numele eroului 
principal este Perceval, iar acesta este descris drept „Fiul 
Văduveřľ. 

Acest apelativ este, prin el însuşi, atât semnificativ cât 
şi incitant. Pentru că fusese de multă vreme folosit de către 
anume erezii dualiste şi gnostice — uneori pentru proprii lor 
profeti, alteori chiar pentru lisus. Ulterior, a devenit un titlu 
îndrăgit de francmasonerie. Päräsindu-si mama văduvă, 
Perceval pleacă în lume pentru a dobândi demnitatea de 


cavaler. În timpul călătoriilor sale, se întilneste cu un pescar 


234 Philippe de Flandra, a vizitat de multe ori Champagne si, în 1182, s-a 
străduit zadarnic să se căsătorească cu Marie de Champagne (fiica 
Eleanorei de Aquitania), care rămăsese văduvă cu un an mai devreme. 
Le Conte du Graal datează, probabil, din perioada respectivă. Există 
totuşi o legătură între casa de Alsacia si cea de Lorena. În anul 1048, în 
urma morții fratelui său, GeYard de Alsacia a devenit primul duce 
ereditar al Lorenei de Sus, care astăzi se numeşte doar Lorena. Toți 
ducii de Lorena care i-au urmat au descoperit că le era străbun. 


enigmatic - renumitul „Rege Pescar” -, care îl pofteşte să-şi 
petreacă noaptea în castelul său. În seara aceea îşi face 
apariția Graal-ul. Dar nici aici, nici oriunde altundeva în 
cuprinsul poemului, acesta nu este câtusi de putin asociat 
cu lisus. 

De fapt, cititorul află foarte puţine lucruri despre 
Graal. Nu i se spune nici măcar ce anume este. Dar, 
indiferent ce ar fi fost, este purtat de o tânără fată, este de 
aur şi este plin de nestemate. Perceval nu ştie că ar trebui 
să pună o întrebare legată de acel obiect prețios - ar trebui 
să întrebe: „Cine este slujit cu acesta?” Întrebarea este, 
evident, ambiguă. Dacă Graal-ul ar fi fost un anume fel de 
vas sau de platou, întrebarea ar fi putut fi „cine se cuvine să 
mănânce din acesta”. Sau, ca alternativă, ar fi putut fi 
reformulată: „Pe cine slujeşte (în sens cavaleresc) cel care îi 
slujeşte acestui Graal?” Dar, oricare ar fi sensul întrebării, 
Perceval nu se osteneşte să o rostească; şi, a doua zi 
dimineață, când se trezeşte, castelul este gol. Mai târziu, 
află că omisiunea sa aduce o năpastă cumplită asupra 
ținutului. Încă şi mai târziu, descoperă că el însuşi face 
parte din „familia Graal-ului” şi că misteriosul „Rege Pescar”, 
cel „protejat” de către Graal, era, de fapt, propriul său unchi. 
În acest moment, Perceval face o mărturisire stranie. De 


când a avut aceea experiență nefericită a întâlnirii cu Graal- 


ul, a încetat să-l mai iubească pe Dumnezeu şi să mai 
creadă în El. 

Poemul lui Chretien nedumereşte cu atât mai mult 
pentru că este neterminat. Autorul a murit în jurul anului 
1188, probabil înainte de a reuşi să-l finalizeze sau, chiar 
dacă a făcut-o, nici un exemplar nu a supraviețuit. Dacă a 
existat vreunul, este foarte posibil să fi fost distrus tot în 
1188, într-un incendiu din Troyes. Nu este necesar să 
dezbatem această problemă, dar unii istorici sunt de părere 
că, datorită coincidentei cu moartea poetului, acest incendiu 
este destul de dubios. 

În orice caz, versiunea poveştii Graal-ului relatată de 
Chretien este importantă mai ales datorită rolului său de 
precursor. În următoarea jumătate de secol, subiectul pe 
care l-a înfätisat la curtea din Troyes s-a răspândit ca focul 
în întreg vestul Europei. Totuşi, experții moderni în materie 
sunt de acord că următoarele romanele cavalereşti ale 
Graal-ului nu provin în întregime din cel scris de Chretien, 
lăsând impresia că s-au inspirat, în aceeaşi măsură, din cel 
putin încă o sursă - după toate probabilitățile, mai timpurie. 
În perioada sa de apogeu, povestea a devenit din ce în ce 
mai strâns legată de regele Arthur - care, în versiunea lui 
Chretien, era doar un personaj periferic. Şi a fost, totodată, 


asociată cu lisus. 


Dintre numeroasele romane al Graal-ului care au 
urmat versiunii lui Chretien, trei s-au dovedit de un mare 
interes si de o deosebită relevanță din punctul nostru de 
vedere. Unul dintre acestea, intitulat Roman de l’Estoire dou 
Saint Graal (Romanul istoriei Sfântului Graal), a fost scris de 
Robert de Boron, cândva între anii 1190 şi 1199. Deşi nu se 
ştie care e adevărul, se afirmă adesea că Robert ar fi 
transformat Graal-ul într-un simbol specific creştinismului. 
Însuşi autorul declară că a avut o sursă mai timpurie de 
inspiraţie - una fără nici o legătură cu Chretien de Troyes. 
Vorbind despre poemul său şi mai ales despre caracterul 
creştin al Graal-ului, se referă la „cartea cea mare”, ale cărei 
secrete i-au fost dezvăluite.235 

De aceea nu se ştie cu certitudine dacă Robert a 
creştinat Graal-ul sau dacă altcineva a făcut-o înaintea lui. 
Multi specialişti contemporani înclină către a doua 
posibilitate. Dar, fără nici un dubiu, relatarea lui Robert de 


Boron este prima care ne oferă o istorie a Graal-ului. Graal- 


=» 


235 Se pare că au existat multe „documente sursă” referitoare la Graal, la 
care a avut acces Philippe de Flandra şi care au stat la baza romanelor 
lui Chretien şi Robert de Boron. Profesorul Loomis afirmă că suntem 
nevoiți să presupunem că romanele lui Robert de Boron şi Quest au o 
sursă comună. Acelaşi Loomis presimtea că Robert de Boron spunea 
adevărul când se referea la o carte despre secretele Graalului din care îşi 
obținuse cea mai mare parte a informaţiilor. Vezi Loomis, The GraiJ, 
pagina233 sq. 


ul, ne explicä autorul, este cupa folositä la Cina cea de 
Taină, care a intrat apoi în posesia lui Iosif din Arimateea. 
Când Mântuitorul a fost coborât de pe cruce, Iosif a umplut- 
o cu sângele acestuia - şi acel sânge sfint i-a conferit cupei 
însuşiri magice. După răstignire, continuă Robert, membrii 
familiei lui Iosif au devenit păstrătorii Graal-ului. Şi, în 
viziunea lui Robert, romanele Graal-ului conțin aventurile şi 
suferințele acestei familii deosebite. Astfel, ni se povesteşte 
că Galahad era fiul lui Iosif din Arimateea. lar Graal-ul 
ajunge în grija lui Brons, cumnatul lui Iosif, care îl aduce în 
Anglia — si care devine „Regele Pescar”. Ca şi în poemul lui 
Chretien, Perceval este „Fiul Văduvei”, însă Regele Pescar 
este bunicul său. 

Între versiunea lui Robert şi cea a lui Chretien există, 
aşadar, o serie de deosebiri importante. În amândouă, 
Perceval este Fiul Väduvei, dar în prima Regele Pescar îi este 
bunic, nu unchi, ca în cea de-a doua - eroul fiind astfel mai 
îndeaproape înrudit cu fami-lia Graal-ului. Şi, în timp ce în 
relatarea lui Chretien timpul acțiunii este vag definit, 
aceasta fiind plasată într-un moment neprecizat al epocii 
arthuriene, Robert dă indicații exacte. Pentru el, acțiunea se 
desfăşoară în Anglia, dar nu în timpul lui Arthur, ci în al lui 
Iosif din Arimateea. 

Mai există un roman cavaleresc al Graal-ului care are 


multe în comun cu cel scris de Robert. Se pare că sursele lor 


de inspiratie sunt comune, dar în aceastä a doua poveste 
datele sunt prelucrate în mod diferit si, fără îndoială, mai 
interesant. Romanul la care ne referim este cunoscut sub 
titlul Perlesvaus. A fost scris cam în aceeaşi perioadă cu al 
lui Robert, între 1190 şi 1212, de un autor care, contrar 
obiceiurilor vremii, a preferat să rămână anonim. 

Acest mod de a proceda este bizar, având în vedere 
statutul deosebit ce li se acorda poeţilor, cu excepţia cazului 
în care autorul ar fi făcut parte dintr-o organizaţie - de 
exemplu, dintr-un ordin călugăresc sau militar - care 
considera compunerea unui astfel de poem nepermisă sau 
nepotrivită. Şi, de fapt, cele mai multe dintre scrierile legate 
de Perlesvaus sugerează că acest ar fi adevărul. Cel putin 
unul dintre cercetătorii moderni este de părere că 
Perlesvaus a fost scris, de fapt, de un templier.236 Şi există 
anumite dovezi care vin în sprijinul acestei bănuieli. Se ştie 
că, de exemplu, Cavalerii Teutoni încurajau şi protejau o 
serie de poeți anonimi, care făceau parte din rândurile lor, şi 
este foarte posibil ca un astfel de precedent să fi fost creat 
de către templieri. În plus, pe parcursul poemului, autorul 
lui Perlesvaus îşi etalează cunoştinţele extraordinar de 


detaliate legate de modul de luptă - despre armuri şi 


236 Un argument favorabil este prezentat de Barber, R., Kings and 
Chivalr y (Regii şi cavalerismul), pagina 126. 


echipament, despre strategie şi tactică, despre armament şi 
efectele acestuia asupra trupului omenesc. De pildă, 
descrierea grăitoare a rănilor pare să ateste o experiență 
dobândită direct pe câmpul de bătălie - o experiență 
realistă, neromantatä, care nu se mai desprinde din nici un 
alt roman cavaleresc al Graal-ului. 

Chiar dacă nu a fost scris, de fapt, de un templier, 
Perlesvaus oferă premisele stabilirii unei legături între Graal 
şi templieri. Deşi numele ordinului acestora nu este 
menționat, prezența lor în poem pare să fie mai presus de 
orice îndoială. Astfel, în timpul călătoriilor sale, Perceval 
ajunge la un castel. Acesta nu găzduieşte Graal-ul, ci un 
conclav de ,initiati”, cărora misteriosul obiect le este 
familiar. Perceval este întâmpinat de doi ,maestri — care bat 
din palme şi alți treizeci şi trei de bărbați li se alătură. 
„Purtau cu toții veşminte albe şi câte o cruce roşie în mijlocul 
pieptului şi păreau să fie de aceeaşi vârstă. "237 

Unul dintre cei doi maeştri misterioşi afirmă că a 
văzut Graal-ul cu ochii lui — o experiență de care au parte 
doar câţiva aleşi. Şi mai susține, de asemenea, că 
descendența lui Perceval îi este cunoscută. 

Ca şi în versiunile lui Chretien şi Robert, Perlesvaus 


pune un accent deosebit pe descendență. Perceval este 


237 Perlesvaus, pagina 359. 


numit adesea „cel mai sfânt”. Cu altă ocazie, se afirmă în 
mod explicit că acesta era „din neamul lui losif din 
Arimateea şi că „Iosif era unchiul (mamei) lui şi făcuse parte 
dintre soldaţii lui Pilat vreme de şapte ani'.258 

Cu toate acestea, acțiunea romanului nu se 
desfăşoară în timpul lui Iosif din Arimateea. Dimpotrivă, este 
plasată, ca şi aceea din versiunea lui Chretien, în epoca lui 
Arthur. Ordinea firească a evenimentelor este apoi răvăşită 
de faptul că Tara Sfântă este prezentată ca fiind deja în 
mâinile „necredincioşilor” — ceea ce s-a întâmplat la aproape 
două sute de ani după moartea lui Arthur -, ca si de 
aparenta identificare a acesteia cu regatul Camelot. 

Perlesvaus este un poem de natură magică - într-o 
mai mare măsură decât cele scrise de Chretien şi Robert. Pe 
lângă cunoştinţele legate de modul de luptă, autorul şi le 
etalează şi pe cele, surprinzătoare în acea epocă, referitoare 
la incantatii şi la vrăji. Apar, totodată, şi numeroase referiri 
la alchimie — de exemplu, la doi bărbaţi „făuriți din aramă 
prin arta necromanției”.239 

Şi unele dintre acestea rezonează cu ecourile 
misterului care îi învăluie pe cavalerii templieri. Astfel, unul 


dintre maeştrii cu veşminte albe, în stilul templierilor, îi 

spune lui Perceval: „Sunt capete ferecate în argint, şi capete 
ferecate în plumb, şi corpurile care au purtat aceste capete. Îţi 
spun că trebuie să duci mai departe şi capul regelui, şi capul 
reginei."240 

În Perlesvaus aluziile la magie abundă, dar acelaşi 
lucru se poate spune şi despre cele eretice şi/sau păgâne. 
Lui Perceval îi este atribuit apelativul dualist „Fiul Văduve!'. 
Se fac referiri la un ritual păgân de sacrificare a regelui, cât 
se poate de nelalocul lui într-un poem creştin, ca şi la nişte 
copii fripti şi mincati cu lăcomie - crimă de care templierii 
erau acuzați în mod frecvent. Şi, la un moment dat, este 
descris un ritual neobişnuit, care ne reaminteşte tot de 
procesele templierilor. Lingă o cruce roşie înălțată în pădure, 
o haită de câini de vânătoare sfişie o superbă sălbăticiune 
albă, aparţinând unei specii care nu este menţionată. În 
timp ce Perceval priveşte scena, apar un cavaler şi o tânără 
fată, purtând cu ei vase de aur în care adună bucăţile de 
carne mutilată şi, după ce sărută crucea, dispar printre 
copaci. La rândul său, Perceval îngenunchează şi sărută 
crucea: În Perlesvaus, influenţele dualiste sau gnostice se 
extind, dintr-un anumit punct de vedere, asupra Graal-ului 


însuşi. 

Pentru Chretien, acesta era ceva nedefinit, fäurit din 
aur si încrustat cu pietre preţioase. Robert de Boron îl 
identifica drept cupa folosită mai întâi la Cina cea de Taină 
şi apoi pentru a aduna sângele lui lisus. Însă, în Perlesvaus, 
Graal-ul capătă dimensiuni mult mai ciudate şi 
semnificative. La un moment dat, Sir Gawain este avertizat 
de un preot: „pentru ca păstrătorii tainelor Mântuitorului să 
nu le dezvăluie, ținându-l ascuns pe cel căruia îi slujesc”.241 

Aşadar, Graal-ul implică un secret care, într-un 
anumit mod, se referă la lisus; iar natura acestui secret este 
cunoscută doar de un grup de privilegiați. Când Gawain 
chiar a zărit Graal-ul, „i s-a năzărit că, în inima Graal-ului, 
desluşeşte figura unui copil... şi l-a privit şi i s-a părut că, într- 
o lumină puternică, vede deasupra un rege încoronat, țintuit 
de o cruce”.242 

Apoi, într-un moment ulterior din desfăşurarea 
acțiunii, Graal-ul s-a ivit la sfințirea darurilor, în cinci 
moduri deosebite pe care, nimeni nu se cade să le dezvăluie, 
pentru că tainele jurämintului nu trebuie rostite decât către 
cel căruia i le dăruieşte Dumnezeu. 

Şi atunci l-a copleşit mireasma dulce a crucii şi a 


locului, atât de dulce încât nu putea fi asemănată cu nimic. 

El a privit în jur şi a văzut doi preoți, amândoi mergând pe 
jos, care ieşeau din pădure; iar primul a strigat către el: 
„Domnule cavaler, îndepărtează-te de cruce, pentru că nu ai 
nici un drept de a sta alături de ea”. Perceval s-a tras înapoi, 
iar preotul a îngenuncheat în fața crucii şi a slăvit-o, şi s-a 
plecat şi a sărutat-o de mai bine de douăzeci de ori, şi şi-a 
arătat bucuria, mai mare ca oricare alta din lume. Pe urmă 
s-a apropiat celălalt preot, a luat o nuia groasă, l-a alungat 
pe primul preot cu forța şi a lovit peste tot crucea cu nuiaua 
şi a plâns ca de o durere trecătoare. Perceval l-a privit cu o 
îndreptățită uimire şi i-a spus: „Domnul meu, din acesta îmi 
dau seama că nu eşti preot! De ce ai făcut ceva atât de 
neruşinat?” „Domnule, i-a răspuns preotul, nimic din ceea ce 
înfăptuim nu te priveşte şi nimic nu vei afla de la noi despre 
toate acestea!” Dacă acela nu ar fi fost preot, Perceval şi-ar fi 
revărsat mânia asupra lui, dar nu avea dorința de a-i face 
vreun rău.245 

O asemenea maltratare a crucii stârneşte ecourile 
acuzațiilor aduse templierilor. Dar nu reaminteşte doar de 
templieri. Reflectă, în acelaşi timp, credinţele dualiste sau 
gnostice — cele ale catarilor, de exemplu, care, de asemenea, 
nu recunoşteau simbolul crucii. Pe scurt, în Perlesvaus, 


Graal-ul constă într-o succesiune de imagini şi viziuni 

diferite. Prima dintre acestea este aceea a unui rege 
încoronat, crucificat. A doua este un copil. A treia este un 
bărbat care poartă o coroană de spini şi căruia îi sângerează 
fruntea, labele picioarelor, palmele si coapsa.2# Cea de-a 
patra manifestare nu este descrisă. A cincea este un potir. 
De fiecare dată, apariţia este însoţită de o mireasmă plăcută 
şi de o lumină puternică. Regele Arthur a văzut limpede 
toate schimbările, iar ultima dintre acestea a fost 
preschimbarea într-un potir.245 

Conform relatării din Perlesvaus, Graal-ul pare să 
reprezinte mai multe lucruri în acelaşi timp - sau ceva ce 
poate fi interpretat din mai multe puncte de vedere. Din 
punct de vedere lumesc, concret, poate fi considerat un 
anumit tip de obiect —- o cupă, un vas sau un potir. Din 
punct de vedere metaforic, ar putea fi privit ca o 
descendență - poate prin intermediul unor anumite 
personalități aflate la originea acesteia. Şi este cât se poate 
de evident că Graal-ul implică şi trăirea unei anumite 
experienţe - foarte probabil, a unei iluminării de genul celei 
preamărite de catari şi de celelalte secte dualiste din aceeaşi 


perioadă. 

POVESTEA LUI WOLFRAM VON ESCHENBACH 


Unul dintre cele mai renumite romane cavaleresti ale 
Graal-ului şi cel mai semnificativ din punct de vedere 
artistic, este Parzival, scris cândva între 1195 şi 1216. 
Autorul său este Wolfram von Eschenbach, un cavaler de 
origine bavareză. La început am crezut că, din acest motiv, 
s-ar fi îndepărtat de subiect, relatarea sa devenind astfel cea 
mai putin demnă de încredere. Însă ne-am dat curând 
seama că, dacă cineva poate fi considerat o autoritate în 
domeniul Graal-ului, acela este Wolfram. 

La începutul romanului, Wolfram susține cu hotărire 
că versiunea poveştii Graal-ului redată de către Chretien este 
eronată, în timp ce a sa este corectă, deoarece se bazează pe 
informaţii confidentiale. Mai târziu, povesteşte că obținuse 
aceste informaţii de la un oarecare Kyot de Provence - care 
se presupune că le-ar fi preluat de la un anume Flegetanis. 
Este util să cităm, în întregime, relatarea lui Wolfram: 

„Toţi cei care m-au întrebat până acum despre Graal şi 
m-au învinuit pentru că nu le-am răspuns nu au avut 
dreptate. Kyot mi-a cerut să nu dezvălui nimic, pentru că 
Aventura i-a poruncit să nu se gândească la asta până când 
însăşi ea, Aventura, avea să ceară să fie povestită şi atunci, 


fireşte, cineva trebuia să vorbească despre toate acestea. 


Kyot, un maestru binecunoscut, a descoperit prima 
istorisire a acestei aventuri la Toledo, aşternută pe hârtie cu 
slove păgâneşti. A fost nevoit mai întâi să-i deprindă 
alfabetul, dar nu şi arta magiei negre... 

Un păgân, Flegetanis, îşi câştigase, prin ştiinţa sa, un 
mare renume. Acest erudit înnăscut era unul din descendenții 
lui Solomon şi se născuse într-o familie ce fusese israelită 
înainte ca botezul să devină scutul care ne apără de focul 
Iadului. El a scris despre aventurile Graal-ului. Dinspre tatăl 
său, Flegetanis era unul dintre păgânii care venerează un 
vițel... 

Păginul Flegetanis ne-ar fi putut spune cum se face că 
toate stelele apun pentru a răsari din nou... Destinul omului, 
ca şi tot ceea ce întreprinde, este scris în mersul stelelor. 
Acolo, în constelații, Flegetanis cel păgân văzuse cu ochii lui 
lucruri despre care nu îndrăznea să pomenească, taine 
adânci. Spunea că exista un lucru numit Graal, al cărui nume 
sta scris limpede printre stele. O ceată de îngeri îl adusese pe 
pământ. 

De atunci, oameni botezați erau puşi să îl păzească şi 
legi aspre cereau ca toţi cei chemaţi în slujba Graal-ului să fie 
întotdeauna de viță nobilă. Aşa a scris Flegetanis despre 
aceste lucruri. 

Kyot, maestrul înțelept, a căutat să dea de urma 


acestei poveşti în cărțile latineşti, ca să afle dacă a existat 


vreodată un popor hărăzit neprihănirii, vrednic să aibă în 
grija sa Graal-ul. A citit cronicile ținuturilor, din Britania şi din 
alte părți, din Franța şi din Irlanda, iar în Anjou a aflat 
istorisirea. Acolo a citit adevărata poveste a lui Mazadan şi 
toți cei din familia acestuia erau scrişi acolo”.246 

Dintre numeroasele elemente ale acestui pasaj care se 
cer comentate, este important să luăm în consideraţie cel 
putin patru. Unul este faptul că, în povestea Graal-ului, pare 
să fie implicate familia unui bărbat numit Mazadan. Al 
doilea este că i se atribuie, cumva, o foarte mare importanță 
casei de Anjou. Al treilea este că versiunea originală a 
poveştii pare să provină din Spania musulmană, de unde a 
ajuns în Europa trecând Pirineii - o afirmaţie perfect 
plauzibilă, dat fiind faptul că Toledo avea reputaţia unui 
centru al studiilor ezoterice dedicate atât iudaismului, cât şi 
mahomedanismului. Dar cel mai frapant element din 
pasajul citat este originea iudaică a povestii Graal-ului, care 
reiese din relatarea lui Wolfram despre obârşia acesteia. 
Dacă  Graal-ul este o taină atât de coplesitoare a 
creştinătăţii, de ce secretul său este transmis de nişte 
inițiați iudei? Cum de au avut scriitorii iudei acces la nişte 
materiale specific creştine, de care creştinătatea însăşi nu 


are habar? 

Specialistii si-au irosit multä vreme timpul si energia 
încercând să stabilească dacă Kyot si Flegetanis sunt sau 
nu personaje reale. Aşa cum am aflat din studiul nostru 
asupra templierilor, identitatea lui Kyot poate fi, de fapt, 
stabilită cu mare precizie. Este aproape sigur că acest Kyot 
de Provence a fost, în realitate, Guiot de Provins - trubadur, 
călugăr şi purtător de cuvânt al templierilor, care a trăit în 
Provence si a compus cîntece de dragoste, pamflete 
împotriva bisericii, imnuri care slăveau Templul şi versuri 
satirice. 

Se ştie că Guiot a făcut o vizită la Mazence, în 
Germania, în anul 1184. Ocazia a fost turnirul de la 
Pentecost, unde Frederic Barbarossa, împăratul Sfântului 
Imperiu Roman, le-a conferit fiilor săi demnitatea de 
cavaleri. Asa cum era firesc, la ceremonie au participat poeţi 
şi trubaduri din întreaga creştinătate. În calitatea sa de 
cavaler al Sfântului Imperiu Roman, a fost, desigur, prezent 
şi Wolfram. Şi este cât se poate de rezonabilă presupunerea 
că el şi Guiot s-ar fi întâlnit. Bărbaţii cu ştiinţă de carte nu 
erau ceva obişnuit în epoca aceea. 

În mod inevitabil, cei doi au stat împreună, s-au 
bucurat unul de prezența celuilalt, au făcut cunoştinţă; este 
foarte posibil ca Guiot să fi descoperit în Wolfram un spirit 
înrudit - căruia i-a împărtăşit probabil anumite informații, 


chiar dacă a făcut-o într-o formă simbolică. Dacă 


similitudinea Guiot-Kyot permite ca cel din urmă să fie 
acceptat drept un personaj real, atunci este cel putin 
plauzibilă şi afirmaţia că Flegetanis este real. Sau, dacă nu, 
poate că Wolfram şi/sau Guiot au avut un motiv special 
care i-a determinat să-l inventeze şi să-i confere trăsăturile 
şi originea pe care au, pretins că le-ar fi avut. 

Pe lângă povestea Graal-ului, Wolfram s-ar putea să fi 
preluat de la Guiot şi interesul devorator față de templieri. 
În orice caz, este cunoscut faptul că nutrea un astfel de 
interes. Ca şi Guiot, a fost chiar în pelerinaj în Tara Sfântă, 
unde a putut să-i vadă cu ochii lui pe templieri în acţiune. 
lar în Parzival a subliniat că păstrătorii Graal-ului şi 
protectorii familiei acestuia erau templieri. Desigur, ar putea 
fi vorba de neglijarea cronologiei fireşti a evenimentelor şi de 
anacronism folosit ca licență poetică - aşa cum se poate 
observa în unele dintre celelalte romane ale Graal-ului. Dar 
Wolfram era, în această privință, mult mai riguros decât 
majoritatea scriitorilor din epoca sa. În plus, şi în Perlesvaus 
aluziile la templieri sunt evidente. 

Este oare posibil ca atât Wolfram cât şi autorul lui 
Perlesvaus să se facă vinovaţi de un anacronism atât de 
bätätor la ochi? Este posibil. Dar este la fel de posibil ca 
această asociere ostentativă a templierilor cu Graal-ul să 
aibă menirea de a transmite un anumit mesaj. Pentru că, 


dacă templierii erau într-adevăr protectorii Graal-ului, este 


cât se poate de evident sugerată existența acestuia nu doar 
în epoca lui Arthur, ci şi în epoca cruciadelor, când erau 
compuse romanele în versuri despre acesta. Este foarte 
posibil ca, implicându-i pe templieri, atât Wolfram cât şi 
autorul lui Perlesvaus să sugereze că Graal-ul nu aparținea 
doar trecutului, ci avea şi o importanță deosebită pentru 
contemporani. 

Atmosfera şi fundalul poemului lui Wolfram sunt, 
astfel, într-un mod obscur, la fel de importante ca textul în 
sine. Într-adevăr, rolul templierilor, ca şi identitatea lui Kyot 
şi a lui Flegetanis sunt, după toate aparențele, cruciale şi 
este posibil aceştia să dețină cheia între-gului mister care 
înconjoară Graal-ul. Din păcate, Parzival oferă foarte puține 
răspunsuri din acest punct de vedere, dar ridică, în schimb, 
foarte multe alte întrebări. 

În primul rând, Wolfram nu susține doar că versiunea 
poveştii Graal-ului oferită de el însuşi, nu aceea furnizată de 
Chretien, este cea corectă, ci afirmă, de asemenea, că 
relatarea lui Chretien este, pur şi simplu, o fabulatie, pe 
câtă vreme a sa este, de fapt, un fel de „document inițiatic”. 
Cu alte cuvinte, aşa cum declară Wolfram fără echivoc, 
misterul Graal-ului nu ne-a fost înfățişat în întregime. 

Şi, prin numeroase aluzii presărate de-a lungul 
poemului, dă limpede de înțeles că Graal-ul nu este un 


simplu obiect înconjurat de fantezii şi de mistificări gratuite, 


ci şi un mijloc de a ascunde ceva de o enormă importanţă. 
Iarăşi şi iarăşi, el îşi îndeamnă cititorii să caute printre 
rânduri, pentru a putea desluşi, când şi când, indicii 
sugestive. În acelaşi timp, subliniază în mod repetat 
caracterul imperios al secretului: „Pentru că nici o făptură 
omenească nu va dobândi vreodată Graal-ul dacă numele 
său nu va fi cunoscut în ceruri şi dacă nu va fi chemat în 
preajma Graal-ului după acest nume”.247 Şi „Graal-ul este 
mântuirea neştiută a celor care au fost chemați, după 
nume,... în preajma sa”.248 

În ceea ce priveşte identificarea Graal-ului, poemul lui 
Wolfram este, în acelaşi timp, explicit şi evaziv. La prima sa 
apariție, prilejuită de şederea lui Parzival în castelul Regelui 
Pescar, nu există nici o indicație legata de adevărata natură 
a acestuia. Dar descrierea pare să aibă ceva în comun cu 
aceea, de asemenea vagă, furnizată de Chretien: 

Ea (regina din familia Graal-ului) era înveşmântată într- 
o rochie din mătase arăbească. Pe un platou de un verde 
adânc purta „Întruparea Raiului”, pe deplin desăvirşită. Acel 
lucru era numit Graal-ul şi era mai presus decât orice 
închipuire omenească. Numele celei căreia Graal-ul îi 


permitea să-i fie purtătoare era Repanse de Schoyle. Graal-ul, 

prin esența sa, cerea ca aceea care îi purta de grijă să îşi 
păstreze neprihănirea şi să renunţe la orice perfidie.249 

Dintre toate lucrurile, în acest moment, Graal-ul pare 
să fie un miraculos corn al abundenței: 

După cum s-a poruncit, o sută de scutieri au pus, cu 
evlavie, în şervete albe pâinea din fața Graal-ului, au păşit 
înapoi cu toții deodată şi, despärtindu-se, au împărțit-o pe 
toate mesele. Aşa mi s-a spus şi aşa vă spun şi eu vouă, dar 
sub jurământul vostru, nu al meu - de aici înainte, dacă eu vă 
amăgesc, mincinoşi suntem cu toţii —, că orice şi-ar fi dorit 
cineva întinzîind mâna, avea să găsească de-a gata, în fața 
Graal-ului, bucate calde sau bucate reci, mâncăruri proaspete 
ori mai vechi, carne de vită ori de vânat. Mulţi vor spune: „Nu 
s-a mai pomenit aşa ceva”. Dar necredinta lor plină de mânie 
nu va fi întemeiată, căci Graal-ul era rodul binecuvântării şi 
dăruia toată dulceata şi desfătarea lumii, întocmai cum ni se 
povesteşte despre Împărăţia Cerurilor.250 

Toate acestea se referă la cele lumesti, fiind chiar 
prozaice, iar Graal-ul apare ca fiind destul de inofensiv. Dar, 
mai târziu, când unchiul-sihastru al lui Parzival descrie 


Graal-ul, acesta pare, indiscutabil, cu mult mai puternic. 


249 Ibid., p. 129. 


250 Ibid., p. 130. 


După o lungă discuţie, în care sunt incluse idei evident 
gnostice, pustnicul vorbeşte astfel despre Graal: 

Ştiu foarte bine că, la Muntsalvaesche, alături de Graal, 
sălăşluiesc multi cavaleri destoinici. Atunci când ies călare 
din cetate, aşa cum se întâmplă adesea, o fac în căutarea 
primejdiei. O fac din pricina păcatelor lor, acei templieri, fără 
să le pese dacă vor fi răsplătiți cu o înfrângere sau cu o 
izbândă. Acolo trăieşte o oştire de viteji şi îți voi spune cum o 
pot face. Trăiesc prin puterea pietrei celei mai pure. Dacă nu 
ştii care e aceea, eu sunt aici pentru a-ţi dezvălui numele ei. 
Se numeşte lapsit exillis. Prin puterea sa, arde pasărea 
phoenix, devenind cenuşă, pentru ca să renască, apoi, din 
cenuşa aceea. Astfel năpârleşte phoenixul şi îşi preschimbă 
penele, care îi vor fi apoi luminoase şi strălucitoare, la fel de 
frumoase ca mai înainte. Una ca aceasta nu i s-a întâmplat 
niciodată unei ființe omeneşti, dar cel care zăreşte într-o zi 
piatra aceea, acela nu va putea muri în săptămâna 
următoare. Şi chipul său nu se va ofili. Fie femeie ori fie 
bărbat, înfăţişarea sa va rămâne cea din ziua în care a văzut 
piatra, cea de la începutul celor mai bune zile ale vieții sale, şi 
nu se va schimba nici dacă se vor scurge de atunci două sute 


de ani, numai părul său s-ar putea să încărunțească. Piatra 


aceea îi dă unui om o asemenea putere, încât carnea şi oasele 
îi întineresc deopotrivă. lar piatra mai este numită Graal.251 

Aşadar, după spusele lui Wolfram, Graal-ul este o 
piatră de un anume fel. Dar o astfel de definiție este mai 
degrabă incitantă decât satisfăcătoare. Eruditii au găsit o 
serie de interpretări ale expresiei „lapsit exillis”, mai mult 
sau mai putin plauzibile. „Lapsit exillis,” ar putea fi o 
denaturare a lui lapis ex caelis — „piatra din ceruri”. Sau ar 
putea proveni din lapsit ex caelis — „cea pogorâtà din ceruri”, 
sau din lapis lapsus ex caelus - „o piatră pogorâtà din 
ceruri”, sau, în sfârşit, din lapis elixir - fabuloasa Piatră 
Filozofală a alchimiştilor.252 

Cu siguranță, simbolistica alchimică abundă în 
pasajul citat, ca, de altfel, pe tot cuprinsul poemului lui 
Wolfram. Pasărea phoenix, de exemplu, este prescurtarea 
alchimică recunoscută pentru înviere şi renaştere - 
reprezentând, totodată, în iconografia medievală, un simbol 
al morții şi învierii lui lisus. 

Dacă phoenixul este într-adevăr reprezentativ pentru 
lisus, atunci Wolfram îl asociază, în mod implicit, pe acesta 
cu o piatră. Desigur, o astfel de asociere nu poate fi 


considerată inedită. Există Petru (Pierre sau „piatră” în limba 


251 Jbid., pagina 251 sq. 


252 Ibid., pagina 251 sq. N.11. 


franceză) — „piatra” sau „stânca” pe care lisus îşi întemeiază 
biserica. Şi, aşa cum am descoperit, în Noul Testament lisus 
se referă în mod explicit la sine însuşi ca la „piatra din capul 
unghiului, pe care au nesocotit-o ziditorii” — cheia de boltă a 
Templului, Piatra Sion-ului. Pentru că fusese „întemeiată” pe 
această piatră, dinastia regală descendentă din Godfroi de 
Bouillon era egala tuturor caselor domnitoare ale Europei. 

În pasajul imediat următor celui citat, Wolfram 
asociază Graal-ul anume cu răstignirea — şi, prin simbolul 
porumbelului, cu Maria Magdalena: 

Chiar în această zi, soseşte către el (către Graal) 
mesajul în care stă puterea sa cea mai mare. Astăzi este 
Vinerea Mare şi ei aşteaptă aici un porumbel care se va 
pogoră din rai. 

Acesta aduce o mică hostie albă, pe care o lasă pe 
piatră. Apoi, strălucind de albeatä, porumbelul se înalță 
iarăşi către Rai. Totdeauna, în Vinerea Mare, porumbelul îi 
aduce pietrei ceea ce ţi-am spus si din aceea capătă piatra 
toate miresmele îmbietoare ale băuturilor şi mâncărurilor de 
pe pământ, ca şi desăvârşirea Paradisului. Adică toate cele 
care se pot zămisli pe pământ. Şi apoi piatra poate adduce 


orice vânat trăieşte sub bolta cerului, fie că acesta zboară, 


aleargă sau înoată. Si astfel hrăneşte Graal-ul frätia 
cavalerilor. 253 

În poemul lui Wolfram, Graal-ul este înzestrat, pe 
lângă aceste însuşi extraordinare, cu o anumită 
sensibilitate. Pentru că are capacitatea de a chema, în 
slujba sa, anumite persoane - de a le chema în sensul activ 
al cuvântului: 

Află acum cum li se dă de veste celor pe care îl cheamă 
Graal-ul. Pe piatră, de-a lungul marginii sale, se ivesc litere ce 
dezvăluie numele şi neamul fiecăruia, fie fecioară, fie flăcău, 
care este poftit în această călătorie binecuvântată. Şi nimeni 
nu trebuie să şteargă înscrisul acela, pentru că, de îndată ce 
a fost citit, păleşte şi dispare dinaintea ochilor. Toţi cei maturi 
au sosit acolo de când erau copii. Binecuvântată este mama 
oricărui prunc hărăzit să slu-jească acolo. Săracii şi bogatii se 
veselesc deopotrivă când un copil de-al lor este poftit să se 
alăture Graal-ului. Şi sunt aduşi copii din multe ținuturi. Sunt 
mai feriti decât oricare alții de căderea în păcat şi frumoasă 
este răsplata pe care o primesc în ceruri. Când moartea pune 
capăt vieții lor pământeşti, acolo îi aşteaptă desăvârşirea.254 

Dacă protectorii Graal-ului sunt templierii, păstrătorii 


lui par să fie membrii unei anumite familii. Şi aceasta apare 


253 Jbid., pagina 252. 


254 Ibid., pagina 252. 


ca având numeroase ramuri colaterale, dintre care unele — 
care adesea nici nu-şi cunosc identitatea - sunt împrăştiate 
prin lumea largă. Dar alți membri ai familiei locuiesc în 
Munsalvaesche, castelul Graal-ului - în mod evident şi 
obiectiv asociat cu legendarul castel catar Montsalvat, pe 
care cel putin un autor l-a identificat cu Montsegur.255 În 
Munsalvaesche îşi au sălaşul o serie de personaje 
enigmatice. Mai întâi, păstrătoarea şi purtătoarea de atunci 
a Graal-ului, Repanse de Schoye („Reponse de Choix” sau 
„Răspunsul Ales”). Apoi, bineînțeles, Anfortas, Regele Pescar 
şi lordul castelului Graal-ului, care, din cauza unei răni ce i- 
a afectat organele genitale, nu poate nici să procreeze şi nici, 
ca alternativă, să moară. Pentru Wolfram, ca şi pentru 
Chretien, Anfortas este unchiul lui Parzival. În finalul 
poemului, când blestemul este ridicat şi Anfortas poate, în 
sfârşit, muri, Parzival devine moştenitorul castelului Graal- 
ului. 

Graal-ul sau familia Graal-ului cheamă în slujba sa 
anumite persoane din lumea exterioară — şi acestea trebuie 
iniţiate într-un anumit fel de mister. În acelaşi timp, Graal- 
ul îşi trimite slujitorii bine instruiți în întreaga lume, pentru 


a acţiona, în numele său, într-un anumit mod - uneori chiar 


255 Rahn, Croisade contrele Graal (Cruciada împotriva Graalului), pagina 
77 sq., şi La Cour de Lucifer (Curtea lui Lucifer), pagina 69. 


pentru a ocupa un tron. Pentru că, după toate aparentele, 
Graal-ul are puterea de a crea regi: 

Menirea fecioarelor este să poarte grija Graal-ului... 
Aceasta este porunca lui Dumnezeu şi acele fecioare îşi fac 
datoria în fața Graal-ului. Acesta îşi alege numai însoțitori de 
viță nobilă. Cavaleri cucernici şi puternici sunt chemaţi să îi 
fie strajă. Răsăritul stelelor din  înalturi aduce multă 
amărăciune acestui popor, celor tineri şi celor bătrâni 
deopotrivă. Mânia Domnului s-a abătut asupra lor de prea 
multă vreme. Oare îi vor mai spune vreodată bun venit 
bucuriei?... Şi încă mai am ceva a vă istorisi şi vă puteţi prea 
bine încrede în adevărul vorbelor acestora. Norocul lor este 
adesea îndoit. Ei primesc şi dau deopotrivă. Primesc copii 
Jragezi, frumoşi şi de viță nobilă. Şi, oricare ținut şi-ar pierde 
conducătorul, dacă oamenii locului recunosc Mâna lui 
Dumnezeu şi îşi caută un nou suveran, unul dintre însoțitorii 
Graal-ului va fi acela. Şi cu multă bună cuviință se cade să se 
poarte ei cu dânsul, pentru că asupra lui este binecuvântarea 
lui Dumnezeu. 256 

Din pasajul de mai sus se desprinde ideea că, la un 
moment dat din trecut, familia Graal-ului şi-a atras, cumva, 
mânia Celui de Sus. Referirea la „mânia Domnului abătută 


asupra lor”, reflectă numeroasele relatări medievale legate de 


256 Wolfram von Eschenbach, Parzival, pagina 263 sq. 


evrei. Si ne aduce aminte titlul unei cärti misterioase, 
asociate cu Nicolas Flamel - The Sacred Book of Abraham 
the Jew, Prince, Priest, Levite, Astrologer and Philosopher to 
that Tribe of Jews who by the Wrath of God were Dispersed 
amongst the Gauls (Cartea Sfântă a lui Abraham ludeul, 
print, preot, levit, astrolog şi filozof către acea semintie a 
iudeilor pe care blestemul Domnului a împrăştiat-o printre 
gali). lar Flegetanis, despre care Wolfram ne povesteşte că ar 
fi scris versiunea originală a povestii Graal-ului, era, ne 
spune acelaşi Wolfram, descendentul lui Solomon. Este oare 
posibil ca familia Graal-ului să fi fost de origine iudaică? 

Oricare ar fi fost blestemul abătut cândva asupra 
acestei familii, este indiscutabil faptul că, în vremea lui 
Parzival, aceasta se bucura de bunăvoința divină - şi, 
totodată, de o mare putere. În plus, li se ordonase ca, măcar 
în anumite privințe, să-şi păstreze cu rigurozitate secretul 
identităţii: 

Pe bărbaţi (din familia Graal-ului) Dumnezeu îi trimite 
în lume în taină; fecioarele pot pleca fără să se ferească... 
Astfel, Graal-ul trimite în lume fecioarele cu ştiinţa tuturor şi 
pe bărbați în secret şi cu toții vor putea avea copii care, la 


rându-le, vor intra într-o bună zi în slujba Graal-ului şi, 


slujindu-l, numărul insotitorilor săi va spori. Dumnezeu îi 
poate învăța cum să facă aceasta.257 

Aşadar, femeile din familia Graal-ului, atunci când se 
căsătoresc în lumea din afara castelului, îşi pot dezvălui 
obârşia şi identitatea. Dar bărbaţii trebuie să ascundă cu 
scrupulozitate aceste informaţii - într-o asemenea măsură 
încât nu trebuie nici măcar să permită să fie întrebaţi care le 
este originea. 

După toate aparențele, este vorba de un aspect de 
importanţă crucială, pentru că, în finalul poemului, Wolfram 
revine asupra lui, subliniindu-l cu insistență: 

S-a găsit acum scris asupra Graal-ului că oricare 
templier pe care voia Domnului l-a statornicit stăpân asupra 
unui neam de oameni străini este dator să nu îngăduie a fi 
întrebat despre numele său şi al stirpei sale. Şi cei care îl vor 
întreba nu se vor mai putea folosi de ajutorul său 
niciodată. 258 

Fără îndoială, una din consecințele acestei interdicții 
este situația dificilă în care se află Lohengrin, fiul lui 
Parzival, când, fiind întrebat care îi este obârşia, este nevoit 
să-şi părăsească soția şi copii şi să se retragă în locul izolat 


din care venise. Dar de ce era necesară păstrarea atât de 


257 Ibid., pagina 264. 


258 Ibid., pagina 426. 


riguroasä a secretului? De ce sub o astfel de amenintare? 
Dacă familia Graal-ului era, într-adevăr, de origine iudaică, 
acest fapt - în epoca lui Wolfram - ar putea constitui o 
explicaţie, oferind astfel o doză de credibilitate povestii lui 
Lohengrin. Pentru că există multe variante ale acesteia, iar 
eroul principal nu este întotdeauna identificat prin acelaşi 
nume. În unele versiuni, este numit Helios - implicând astfel 
soarele. În altele, i se spune Elie sau Eli25 - un nume 
evreiesc inconfundabil. 

În romanul lui Robert de Boron, ca şi în Perlesvaus, 
obârşia lui Perceval este iudaică - „obârşia sacră” a lui Iosif 
din Arimateea. Dar în poemul lui Wolfram, acest statut, cel 
putin în ceea ce îl priveşte pe Parzival, pare să fie accidental. 
Desigur, eroul este nepotul rănitului Rege Pescar, fiind 
astfel o rudă de sânge a familiei Graal-ului. Şi, cu toate că 
nu se căsătoreşte cu cineva din această familie - de fapt, 
este deja însurat - moşteneşte castelul Graal-ului, devenind 
noul lord al acestuia. Dar, pentru Wolfram, descendența 
protagonistului pare să fie mai putin importantă decât 
modul în care se dovedeşte demn de ea. Pe scurt, acesta 
trebuie să corespundă unor anumite criterii, impuse chiar 


de sângele care îi curge prin vene. Şi această subliniere 


259 Barral, Legendes Capetiennes (Legende Capetiene), pagina 64. 


evidențiază, fără dubiu, importanța pe care autorul i-o 
atribuie sângelui respectiv. 

Cu siguranță, Wolfram conferă o enormă însemnătate 
unei anumite linii de sânge. Dacă există un sigur motiv 
dominant care străbate nu numai poemul Parzival, ci şi 
întreaga sa operă, acesta nu este atât Graal-ul, cât familia 
Graal-ului. Este un motiv care pare să-l fi obsedat într-o 
asemenea măsură încât atenţia sa a fost absorbită mai 
degrabă de membrii familiei şi de genealogiile lor, decât de 
obiectul misterios pe care îl aveau în custodie. 

Genealogiile în cauză pot fi reconstituite în urma unei 
lecture atente a poemului. Parzival însuşi este nepotul de 
unchi al lui Anfortas, Regele Pescar cel mutilat, care 
stăpâneşte castelul Graal-ului. La rândul său, Anfortas este 
fiul unui oarecare Frimutel, iar Frimutel este fiul lui Titurel. 
În acest punct, descendența se încâlceşte. 

Totuşi, în cele din urmă, ne conduce către un anumit 
Laziliez — ceea ce ar putea fi o variantă a numelui Lazarus 
(Lazăr), fratele Mariei şi al Martei din Noul Testament. 
Părinții lui Laziliez, cei dintâi străbuni ai familiei Graal-ului, 
se numesc Mazadan şi Terdelaschoye. Ultimul nume este, 
evident, versiunea germană a unei expresii frantuzesti, 
„Terre de la Choix’ — „Pământul Fägäduintet’. 

Proveniența lui Mazadan este mai obscură. Se poate 


presupune că ar fi un derivat din zoroastrianul Ahura 


Mazda, principiul dualist al Luminii. În acelaşi timp, doar ca 
sonoritate, ar putea evoca Masada - un bastion major din 
timpul revoltei iudeilor împotriva stăpânirii romane, din 
anul 68 d.Hr. 

Numele atribuite de Wolfram membrilor familiei Graal- 
ului sunt, aşadar, mai degrabă incitante decât sugestive. Şi, 
în acelaşi timp, nu ne dau nici o indicație utilă din punct de 
vedere istoric. Dacă speram să descoperim un prototip 
istoric real al familiei Graal-ului, tre-buia să ne îndreptăm 
cercetările în altă direcție. Indiciile erau extrem de puține. 
Ştiam, de exemplu, că prezumtivul punct culminat al 
familiei Graal-ului era Godfroi de Bouillon; dar aceasta nu 
arunca prea multă lumină asupra originii mitice a lui 
Godfroi - excepție făcând, desigur, faptul că strămoşii săi 
legendari (ca şi cei reali) păstrau cu scrupulozitate secretul 
propriei lor identități. Dar, conform relatării lui Wolfram, 
Kyot descoperise o versiune a poveştii Graal-ului în analele 
casei de Anjou, iar despre Parzival se spunea că ar fi avut 
sânge angevin. Acest aspect era extrem de interesant, 
pentru că existau legături strânse între casa de Anjou, 
Ordinul Templului şi Tara Sfântă. Într-adevăr, Fulques, conte 
de Anjou, devenise, ca să spunem aşa, templier „onorific” 
sau „parțial”. În plus, în 1131, se căsătorise cu nepoata lui 
Godfroi de Bouillon, legendara Melusine, devenind rege al 


Ierusalimului. Conform „documentelor Prioriei”, nobilii de 


Anjou - familia Plantagenet - s-au aliat astfel cu linia de 
sânge merovingiană. lar numele Plantagenet ar fi putut fi 
ales cu intenția de a aminti de „Pland-Ard” sau Plantard. 

Aceste asocieri erau forțate şi firave. Dar indiciile 
suplimentare ne-au fost furnizate de localizările geografice 
din poemul lui Wolfram. Marea majoritate a acestora se 
aflau în Franța. Spre deosebire de cronicarii de mai târziu ai 
Graal-ului, Wolfram susține chiar şi că faimoasa curte a lui 
Arthur, Camelot, s-ar fi aflat tot în Franța - mai exact, la 
Nantes. Nantes, aflat acum în Bretania, reprezenta extrema 
vestică a vechilor ţinuturi merovingiene, în perioada de 
apogeu a dinastiei.260 

Într-un manuscris al versiunii lui Chretien a povestii 
Graal-ului, Perceval declară că s-a născut în „Scaudone” sau 
„Sinadon”, sau un alt astfel de loc ce apare ortografiat în 
diverse moduri - iar regiunea este descrisă ca fiind 
muntoasă. După Wolfram, Parzival este originar din 
„Waleis”. Mulţi istorici au considerat că Waleis este, de fapt, 
Wales şi Sinadon, cu toate variantele sale ortografice, este 
Snowdon sau Snowdonia. Dar, dacă acesta este adevărul, 


atunci se ivesc noi probleme, insurmontabile, şi, aşa cum 


260 Este interesant faptul că oraşul francez Avallon datează din epoca 
merovin-giană. A fost capitala unei regiuni, apoi a unui comitat care era 
inclus în regatul Aquitaniei. Numele lui a fost preluat de întreaga 
regiune, Avallonnais. 


observă un comentator modern, „hărțile ne pun bete-n roate”. 
Pentru că personajele se deplasează permanent de la Waleis 
către curtea lui Arthur de la Nantes sau către alte locaţii din 
Franța fără să traverseze nici o apă! Pe scurt, toate 
deplasările sunt făcute numai pe uscat, prin regiuni ai căror 
locuitori vorbesc limba franceză. Oare Wolfram neglijase, 
pur şi simplu, aspectele geografice? Este posibil să fi fost 
atât de superficial? Sau poate că Waleis nu însemna câtuşi 
de putin Wales? 

Doi istorici au sugerat că ar fi putut fi vorba de Valois, 
regiunea Franţei din nord-estul Parisului - dar acolo nu 
există nici un munte iar restul peisajului nu are nimic în 
comun cu descrierea făcută de Wolfram. Pe de altă parte, 
mai există o locaţie care ar fi putut fi numită Waleis — este 
vorba de o regiune muntoasă, care corespunde şi în ceea ce 
priveşte restul indicatiilor topografice date de Wolfram, ai 
cărei locuitori vorbesc limba franceză. Numele acesteia este 
Valais şi se află în Elveţia, la est de Geneva, pe malul lacului 
Leman. În concluzie, se pare că ţinutul de baştină al lui 
Parzival nu este nici Wales, nici Valois, ci Valais. Iar locul 
real al naşterii sale, acel Sinadon, nu este nici Snowdon, nici 
Snowdonia, ci Sidonensis, capitala regiunii Valais. lar 
numele actual al oraşului Sidonensis este Sion. 

Aşadar, după Wolfram, curtea lui Arthur se afla în 


Bretania. Şi se pare că Parzival s-ar fi născut în Elveţia. Dar 


familia Graal-ului? Castelul Graal-ului? Wolfram dă un 
răspuns, în cea mai ambițioasă dintre lucrările sale, pe care 
moartea nu l-a lăsat să o finalizeze şi care se intitulează Der 
Junge Titurel (Tânărul Titurel). Este o lucrare evocativă, 
dedicată vieții lui Titurel, tatăl lui Anfortas şi constructorul 
castelului Graal-ului. Der Junge Titurel nu furnizează doar 
detalii legate de genealogii, ci se referă şi la dimensiunile, 
componentele, materialele şi configurația castelului Graal- 
ului - de exemplu, la capela lui circulară, precum cele 
înălțate de templieri. Şi castelul este situat în Pirinei. 

Ca o completare la Der Junge Titurel, mai există o 
lucrare rămasă neterminată din acelaşi motiv - poemul 
cunoscut drept Willehalm, al cărui protagonist este Guillem 
de Gellone, conducătorul merovingian al acelui principat din 
secolul al nouălea în care erau incluşi Pirineii. Şi despre 
Guillem se povesteşte că ar fi fost asociat cu familia Graal- 
ului.261 

Astfel, el pare să fie singurul personaj din opera lui 
Wolfram a cărui identitate istorică reală poate fi 
determinată. Dar, în ciuda prezenței personajelor 
neidentificabile, acuratețea minuțioasă a autorului este 


uluitoare. Cu cât îl studiezi mai mult, cu atât ti se 


261 Greub, „The Pre-Christian Grail Tradition” („Tradiţia precreştină a 
Graalului), pagina 68. 


accentuează impresia că se referă la un grup real de oameni 
- nu la o familie mitică sau fictivă, ci la una care a existat în 
planul real al istoriei şi din care este posibil să fi făcut parte 
Guillem de Gellone. Această concluzie devine şi mai 
plauzibilă când Wolfram recunoaşte că ascunde ceva — şi că 
Parzival şi celelalte lucrări ale sale nu sunt doar simple 
romane cavalereşti, ci şi documente initiatice, depozitare ale 


unor secrete. 


GRAAL-UL SI CABALA 


Conform celor sugerate în Perlesvaus, Graal-ul pare să 
fie, măcar până la un anumit punct, un anumit tip de 
experiență. În excursul său asupra proprietăţilor curative 
ale Graal-ului şi a puterii acestora de a prelungi viața, 
Wolfram pare să implice atât unele trăiri, cât şi ceva 
simbolic — o stare a minţii sau o stare a ființei. 

Există foarte puţine îndoieli asupra faptului că una 
din fatetele Graal-ului reprezintă o experiență inițiatică, care, 
în termeni moderni, ar fi descrisă drept o „metamorfozare” 
sau drept o „stare modificată a conştiinţei”. Sau ar putea fi 
considerată o „experiență gnostică” , o „experiență mistică”, o 
„iluminare” sau o „comuniune cu Dumnezeu”. Este posibilă şi 
o interpretare mult mai exactă, prin plasarea aspectului de 


experiență inițiatică al Graal-ului într-un anumit context. 


Este vorba de Cabala şi de doctrina cabalistică. Cu 
siguranță, această doctrină era „pe buzele tuturor” în epoca 
în care au fost compuse romanele cavalereşti ale Graal-ului. 
De exemplu, o şcoală cabalistică renumită exista la Toledo, 
aşadar chiar în oraşul care se spune că ar fi preluat Kyot 
povestea Graal-ului. Alte asemenea şcoli se mai aflau la 
Gerona, Montpellier şi în alte localități din sudul Franţei. De 
aceea, nu poate fi considerată o coincidență prezența unei 
astfel de şcoli la Troyes. Aceasta fusese înființată în anul 
1070 - în vremea lui Godfroi de Bouillon - şi era condusă de 
Rashi, probabil cel mai renumit dintre cabaliştii medievali. 

Desigur, este imposibil să analizăm aici Cabala sau 
doctrina cabalistică. Totuşi, sunt necesare câteva precizări, 
pentru a fi în măsură să sesizăm conexiunile dintre Cabala 
şi romanele Graal-ului. Foarte pe scurt, Cabala poate fi 
descrisă drept un „iudaism ezoteric” — practic, o metodologie 
psihologică specific iudaică concepută cu intenția de a 
induce transformări dramatice ale conştiinţei. 

Din acest punct de vedere, poate fi privită ca un 
echivalent al metodologiilor sau disciplinelor similare 
aferente doctrinelor hinduse, budiste şi taoiste — al anumitor 
forme de yoga, de exemplu, sau de Zen. 

Ca şi în cazul echivalentelor sale estice, instruirea 
cabalistică presupune o serie de ritualuri — o secvență bine 


structurată de experienţe initiatice succesive, care îl conduc 


pe neofit cätre o modificare din ce în ce mai radicalä a 
constiintei si a cunoaşterii. Şi, cu toate că scopul si 
semnificația unor astfel de modificări sunt supuse 
interpretărilor, realitatea lor, ca fenomene psihologice, este 
deasupra oricărei dispute. Unul dintre cele mai importante 
„stadii” ale inițierii cabalistice este cel cunoscut sub numele 
de Tiferet. Se spune că, în acest stadiu, neofitul trece 
dincolo de lumea formelor, pätrunzind într-o lume amorfă — 
sau, în terminologia contemporană, are loc o „transcendere 
a ego-ului”. Din punct de vedere simbolic, aceasta constă 
într-o aşa-zisă „moarte” rituală - „moartea” ego-ului, a 
conştiinţei individualitätii, şi izolarea consecințelor acesteia; 
plus, bineînțeles, în renasterea sau reînvierea, într-o altă 
dimensiune, aceea a unității şi armoniei atotcuprinzätoare. 
Astfel, ca adaptare creştină, stadiul Tiferet poate fi asociat 
cu lisus. 

Pentru cabaliştii medievali, treapta Tiferet a iniţierii 
era asociată cu anumite simboluri specifice. Dintre acestea 
fac parte un sihastru sau o călăuză, sau un bătrân înțelept, 
un rege maiestuos, un copil, un zeu sacrificat.262 În 
decursul timpului, au fost adăugate şi alte simboluri - de 
exemplu, un trunchi de piramidă, un cub şi o cruce 
262 Halevi, Adam and the Kabbalistic Tree (Adam şi Arborele Sefirotic), 


pagina 194, 201, Fortune, Mystical Qabalah (Cabala mistică), pagina 
188. 


trandafirie. Legătura dintre aceste simboluri şi romanele 
Graal-ului este uşor de observat. În fiecare dintre relatări, 
există un sihastru bătrân şi înțelept - de obicei unchiul lui 
Perceval sau Parzival — care are rolul unei călăuze spirituale. 
În poemul lui Wolfram, „piatra” Graal-ului ar fi putut avea 
forma unui cub. Şi, în Perlesvaus, diversele manifestări ale 
Graal-ului sunt aproape identice cu simbolurile stadiului 
Tiferet. Într-adevăr, prin însăşi existența sa, Perlesvaus 
stabileşte o legătură extrem de importantă între experiența 


Tiferet şi Graal.263 


JOCUL CU CUVINTELE 


Am identificat aşadar trăirile implicate de o anumită 
fatetä a Graal-ului şi am stabilit o legătură riguroasă între 
acestea şi Cabala. Este astfel evidențiat un alt element 
iudaic al Graal-ului, aparent incompatibil cu prezumtivul 
său caracter creştin. Dar, în afara acestei fațete a träirilor 
initiatice, mai există şi alte aspecte ale Graal-ului — pe care 


nu le puteam ignora, fiind extrem de importante pentru 


263 Se afirmă uneori că ideile creştine şi cabalistice au fost îmbinate abia 
în secolul al cincisprezecelea, prin intermediul unor autori ca Pico della 
Mirandola. Totuşi, Perlesvaus pare să dovedească că fuzionaseră de la 
începutul secolului al treisprezecelea. Este un domeniu care încă mai 
trebuie studiat. Imaginile respective din Perlesvaus sunt cele de obicei 
asociate cu Cabala deoarece aceasta este folosită în sens magic. 


investigația noastră. Ne referim aici la aspectele istorice si la 
cele genealogice. 

Iarăşi şi iarăşi, romanele Graal-ului ne-au confruntat 
cu o structură extrem de concretă şi de realistă. Iarăşi si 
iarăşi, era vorba de un cavaler novice, care, după o serie de 
încercări, s-a dovedit „demn” de a fi inițiat, împărtăşindu-i- 
se un secret monumental. 

Iarăşi şi iarăşi, secretul era păzit de un anumit fel de 
ordin, aparent cavaleresc din punct de vedere al structurii 
sale. Iarăşi şi iarăşi, secretul era, într-un anumit mod, 
asociat cu o familie anume. Iarăşi şi iarăşi, protagonistul — 
grație unei căsătorii cu cineva din această familie, gratiei 
propriei sale descendente sau grație amândurora - devenea 
senior al Graal-ului şi deținător al tuturor celor astfel 
implicate. În aceasta privință, cel puţin, aveam de-a face, 
după toate aparențele, cu ceva de natură concretă, istorică. 
Cineva poate deveni seniorul unui castel sau al unui grup 
de oameni. Cineva poate deveni moştenitorul unor anumite 
ținuturi sau chiar al unui anumit patrimoniu. Dar nimeni 
nu poate deveni seniorul sau moştenitorul unei experiențe 
initiatice. 

Ne-am întrebat cât de relevant era faptul că, în urma 
unei cercetări atente, se poate constata interesul crucial 
acordat, în romanele Graal-ului, problemelor legate de 


origine, descendență, genealogie, moştenire şi succesiune. 


Ne-am întrebat dacă era relevantă suprapunerea acestor 
descendente şi genealogii, în punctele cheie, cu cele care se 
detaşaseră din investigația noastră - de exemplu, cu cele 
aparținând casei de Anjou, Guillem de Gellone şi Godfroi de 
Bouillon. Ne-am întrebat dacă misterul care înconjura 
Rennes-le-Château şi Prioria din Sion era cumva legat, într- 
un mod încă obscur, de tainicul obiect numit Sfântul Graal. 
Mergând pe urmele lui Parzival, nu făcusem, de fapt, decât 
să întreprindem propria noastră căutare a Graal-lui? 

Toate dovezile adunate sugerau că acesta era 
adevărul. Şi, într-adevăr, mai exista un element esențial 
care înclina, în mod decisiv, balanța în favoarea unei 
asemenea concluzii. În multe dintre manuscrisele foarte 
timpurii, Graal-ul este numit „Sangraal” - sau „Sangreal”, în 
versiunea lui Malory, mai târzie. Este posibil ca una dintre 
aceste forme - „Sangraal” sau „Sangreal” — ar fi fost, de fapt, 
cea originară. Şi este la fel de posibil ca acest cuvânt să fi 
fost ulterior despărțit în două cuvinte distincte, dar nu de 
unde trebuia. Altfel spus, s-ar putea să nu se fi dorit 
divizarea cuvântului „Sangraal” sau „Sangreal” în „San 
Graal” sau „San Grea!” — ci în „Sang Raal” — sau „Sang Real”. 
Sau, folosind ortografia modernă, în Sang Royal. Sânge 
Regal. 

Privit ca atare, un astfel de calambur poate fi incitant, 


dar nu tocmai concludent. Totuşi, ținând cont de accentul 


pus pe descendente si genealogii, se poate spune că mai este 
loc de îndoială. Şi, din acest punct de vedere, asocierile 
tradiționale - de exemplu, cu pocalul a care a fost strâns 
sângele lui lisus - par să întărească supoziţia noastră. 
Legătura dintre Graal şi un anumit sânge - sau linie de 
sânge — pare să fie o certitudine. Se ridică astfel, bineînţeles, 


două întrebări evidente. Al cui sânge? A cui linie de sânge? 


REGII PIERDUTI ŞI GRAAL-UL 


Romanele cavaleresti ale Graal-ului nu au fost 
singurele poeme de acest gen care s-au bucurat de un 
public receptiv la sfârşitul secolului al doisprezecelea şi la 
începutul celui de al treisprezecelea. Au mai fost multe altele 
— Tristan şi Isolda, de exemplu, sau Eric şi Enide - compuse 
uneori chiar de Chretien, alteori de contemporanii şi 
compatrioţii lui Wolfram, cum ar fi Hartman von Aue şi 
Gottfried von Strassburg. Nu există nici o referire la Graal, 
în nici unul dintre aceste poeme. Dar perioada mitico- 
istorică la care se referă coincide ce aceea din romanele 
Graal-ului, pentru că în toate este prezent, într-o anumită 
măsură, regele Arthur. După cât se ştie, acesta ar fi trăit la 
sfârşitul secolului al cincilea şi/sau la începutul secolului al 
şaselea. Cu alte cuvinte, Arthur a trăit în perioada de 


apogeu a ascensiunii merovingiene din Galia şi a fost, de 


fapt, aproape contemporan cu Clovis. Dacă termenul 
„Ursus” — „urs” — este asociat cu familia regală merovingiană, 
numele „Arthur”, care înseamnă de asemenea „urs”, ar putea 
reprezenta o încercare a conferi o demnitate similară unui 
conducător britanic. 

Se pare că, pentru scriitorii din epoca cruciadelor, 
epoca merovingiană avea o importanţă crucială — pentru că, 
de fapt, a furnizat fundalul pe care se desfăşoară romanele 
care nu au nici o legătură cu Arthur sau cu Graal-ul. Unul 
dintre acestea este epopeea naţională a Germaniei, 
Nibelungenlied sau Cîntecul Nibelungilor, care, în secolul al 
nouăsprezecelea a devenit sursa de inspirație a 
monumentalului ciclu de opere wagneriene, numit Der Ring 
des Nibelungen. Acesta, ca şi poemul din care derivă, sunt 
în general considerate o pură fantezie - absolut fără nici o 
bază reală, aşa cum se întâmplă cu opera lui Tolkien. Cu 
toate acestea, nibelungii au un corespondent real, un trib 
germanic care a existat în ultima parte a epocii 
merovingiene. În plus, multe dintre numele personajelor din 
Nibelungenlied - Siegmund, de exemplu, sau Siegfried, 
Sieglinde, Brünhilde si Kriemhild - sunt nume evident 
merovingiene. Şi multe dintre episoadele poemului sunt 
paralele cu sau chiar se referă la evenimente reale din 


timpul merovingienilor. 


Deşi nu are nimic în comun cu Arthur sau cu Graal- 
ul, Nibelungenlied este încă o dovadă a faptului că epoca 
merovingiană a înflăcărat imaginația poeților din secolele al 
doisprezecelea şi al treisprezecelea - ca si cum acestora le-ar 
fi fost cunoscut ceva de o importanţă crucială petrecut în 
vremea respectivă, ceva necunoscut scriitorilor şi istoricilor 
de mai târziu. În orice caz, specialiştii moderni au căzut de 
acord asupra faptului că romanele Graal-ului, ca şi 
Nibelungenlied, se referă la epoca merovingiană. În parte, 
desigur, această concluzie pare să se impună de la sine, 
dată fiind prezența proeminentă a lui Arthur. Dar rezidă, de 
asemenea, în indicaţiile specifice oferite chiar de romanele 
Graal-ului. În Queste del Saint Graal (Căutarea Sfântului 
Graal), poem compus între 1215 şi 1230, autorul declară în 
mod explicit că evenimentele din poveste s-au petrecut exact 
la 454 de ani după Învierea lui lisus.25 Presupunând că 
lisus a murit în anul 33 d.Hr., înseamnă că saga Graal-ului 
s-a desfăşurat în anul 487 d.Hr. — în timpul primei perioade 
de glorie a merovingienilor, cu doar nouă ani înainte de 
botezul lui Clovis. Stabilirea unei legături între romanele 
Graal-ului şi epoca merovingiană nu este, aşadar, nici 
revoluționară, nici controversată. Cu toate acestea, am 


simţit că ceva fusese trecut cu vederea. În esență, era vorba 


264 Queste del Saint Graal (Căutarea Sfântului Graal), pagina 34. 


de locul acţiunii — din cauza prezenței lui Arthur, am crezut, 
la început, că era vorba de Marea Britanie. Ca urmare a 
acestei erori, nu am asociat imediat Graal-ul cu dinastia 
merovingiană. Însă Wolfram insist asupra amplasamentului 
curții lui Arthur la Nantes şi a localizării evenimentelor pe 
teritoriul Franţei. 

Aceeaşi afirmaţie este făcută şi în alte romane ale 
Graal-ului — în Queste del Saint Graal, de exemplu. Şi există 
legende medieval care susțin că Graal-ul nu a fost adus în 
Marea Britanie, de către Iosif din Arimateea, ci în Franța, de 
către Maria Magdalena. 

De aceea ne-am întrebat dacă întâietatea atribuită 
Marii Britanii de către comentatorii romanelor Graal-ului nu 
reprezenta cumva o eroare,255 şi dacă nu era, de fapt, vorba 
de evenimente petrecute pe continent - mai exact, în Franța. 
Şi am început să bănuim că însuşi Graal-ul, „sângele regal”, 
se referea, în realitate, la sângele regal al dinastiei 
merovingiene — acel sânge care era considerat sacru şi 
investit cu însuşiri magice sau supranaturale. 

Poate că romanele Graal-ului — sau cel putin o parte a 
acestora - constituiau o relatare simbolică sau alegorică a 


anumitor evenimente din epoca merovingiană. Şi poate că 


265 Ar putea fi vorba de o evocare a faptului că regele Dagobert a 
petrecut în Britania o mare parte a vieții sale. 


deja consemnasem aceste evenimente în cursul investigatiei 
noastre. De exemplu, o căsătorie cu un membru al unei 
familii deosebite, ceea ce, în decursul vremurilor, generase 
legendele despre cei doi taţi ai lui Meroveu. Sau, poate, în 
familia Graalu-lui, o relatare a perpetuării clandestine a 
liniei de sânge a merovingienilor - les roisperdus sau „regii 
pierduţi” — în munții şi peşterile din Razes. 

Sau, poate, acea linie de sânge exilată în Anglia la 
sfârşitul secolului al nouălea şi începutul celui de al zecelea. 
Şi alianța dinastică, secretă dar augustă, în urma căreia vița 
merovingiană, ca şi aceea a familiei Graalu-lui, rodise, în 
cele din urmă, prin Godfroi de Bouillon şi casa de Lorena. 

Poate că Arthur însuşi - „ursul” - fusese în mod 
accidental asociat cu regele celt sau galo-roman. Poate că 
acel Arthur din romanele Graalu-lui era, de fapt, „Ursus” — 
un alt nume pentru „urs”. Poate că autorii acestor romane 
şi-l însuşiseră pe legendarul Arthur din cronicile lui Geoffrey 
de Monmouth în mod deliberat, transformându-l în 
purtătorul unei alte legende, total diferite şi secrete. Dacă 
acesta este adevărul, se poate explica de ce templierii — 
cărora Prioria din Sion le hărăzise rolul de protectori ai liniei 
de sânge merovingiene — erau numiți păzitori al Graal-ului şi 
ai familiei acestuia. Dacă familia Graal-ului era acelaşi lucru 
cu linia de sânge merovingiană, atunci templierii ar fi fost 


într-adevăr protectorii Graal-ului - aproximativ în perioada 


în care au fost scrise romanele dedicate acestuia. Prezența 
lor în romanele respective nu ar mai fi, de aceea, câtuşi de 
puţin anacronică. 

Ipoteza era incitantă, dar ridica o întrebare extrem de 
importantă. Acţiunea romanelor era plasată în epoca 
merovingiană, dar acestea asociau Graal-ul, în mod cât se 
poate de explicit, cu începuturile erei creştine - cu lisus, cu 
Iosif din Arimateea, cu Maria Magdalena. De fapt, unele 
dintre ele merg chiar mai departe. În poemul lui Robert de 
Boron, Galahad este considerat fiul lui Iosif din Arimateea — 
deşi identitatea mamei cavalerului este incertă. Iar, în 
Queste del Saint Graal, acelaşi Galahad este numit, ca şi 
lisus, vlăstar al casei lui David, fiind identificat cu însuşi 
lisus. Într-adevăr, Galahad, derivă, conform lingvistilor 
moderni, din Gilead, nume care a fost considerat un mod de 
desemnare mistică a Mântuitorului.266 

Dacă Graal-ul poate fi identificat cu linia de sânge 
merovingiană, de ce este atunci asociat cu lisus? De ce ceva 
atât de strâns legat de acesta din urmă ar fi legat, de 
asemenea, de epoca merovingiană? Cum am fi putut explica 
discrepantele cronologice? Cum am fi putut reconcilia 
relația dintre ceva legat direct de lisus şi evenimentele 


petrecute cu cel putin patru secole mai târziu? Cum era 


266 Queste del Saint Graal, introducere, pagina 16 sq. 


posibil ca Graal-ul să se refere, pe de-o parte, la epoca 
merovin-giană şi, pe de alta, la ceva adus de Iosif din 
Arimateea în Anglia sau de Maria Magdalena în Franța? 

Chiar pe un nivel simbolic, întrebările continuau să se 
impună. De exemplu, Graal-ul era asociat, într-un anumit 
fel, cu sângele. Chiar şi fără despărțirea cuvântului 
„Sangraal” în „Sang raal', obiectul misterios rămânea 
receptacolul sângelui lui lisus. Ce legătură putea avea cu 
merovingienii? De ce fusese asociat cu ei tocmai în acea 
epocă - în timpul cruciadelor, când capete merovingiene 
purtau coroana regatului lerusalimului, sub protecția 
Ordinului Templului şi a Prioriei din Sion? 

Romanele Graal-ului subliniază importanța sângelui 
lui lisus. De asemenea, insistă asupra unei anumite 
descendente. Şi, dati fiind factorii de genul identificării 
punctului culminant al familiei Graalu-lui cu Godfroi de 
Bouillon, par să se refere la sângele merovingian. 

Era oare posibilă existența unei conexiuni între aceste 
două elemente aparent  disociate? Oare sângele 
Mântuitorului putea fi asociat, într-un anume fel, cu cel al 
merovingienilor? Oare descendența aferentă Graal-ului, 
adusă în Europa la scurt timp după răstignire, era 


întrețesută cu aceea merovingiană? 


NEVOIA DE A SINTETIZA 


În acest moment ne-am oprit, pentru a trece în revistă 
toate dovezile pe care le aveam la dispoziție. Acestea ne 
conduseseră într-o direcție neaşteptată, dar inconfundabilă. 
Însă ne-am întrebat de ce dovezile respective nu mai 
fuseseră niciodată citate de istorici. De-a lungul secolelor, 
toate ar fi putut fi accesate cu uşurinţă. 

Dar de ce, după ştiinţa noastră, nimeni nu încercase 
să le sintetizeze şi să formuleze concluziile, e adevărat, 
speculative, dar cât se poate de evidente? Fireşte, cu câteva 
secole în urmă, acestea ar fi fost puse sub interdicție - iar 
asupra celui care le-ar fi publicat s-ar fi abătut o pedeapsă 
severă. Dar o asemenea primejdie nu mai exista de cel putin 
două sute de ani. Atunci de ce, până în zilele noastre, 
nimeni nu asamblase fragmentele acelui puzzle într-un 
întreg coerent? 

Am înțeles că răspunsul acestor întrebări era inclus în 
obiceiurile şi în modul de gândire caracteristic propriei 
noastre epoci. Din vremea aşa-numitului „iluminism” din 
secolul al optsprezecelea, cultura şi conştiinţa occidentală s- 
au îndreptat mai degrabă către analiză decât către sinteză. 
Ca urmare, epoca noastră este caracterizată de o 
specializare din ce în ce mai accentuată. În concordanţă cu 


această tendință, eruditia modernă constă în accentuarea 


exagerată a specializării - ceea ce, aşa cum o atestă 
universitățile moderne, implică şi impune segregarea 
cunoştinţelor în „discipline” distincte. 

În consecinţă, diferitele sfere acoperite de investigația 
noastră sunt, de obicei, segmentate, fiind incluse în 
compartimente total separate. Materialele incluse în fiecare 
dintre acestea au fost studiate în mod corespunzător şi 
evaluate de către specialiştii sau „experții” în domeniu. Dar 
foarte puţini, dacă nu cumva nici unul, dintre specialiştii 
respective s-au străduit să stabilească legături între 
domeniul lor şi celelalte, cu care s-ar fi putut suprapune. 
Într-adevăr, aceşti „experți au tendința de a privi toate 
sferele de activitate diferite de a lor cu extrem de multă 
suspiciune - considerându-le, în cel mai nefericit caz, ilogice 
şi, în cel mai fericit, irelevante. Iar cercetările eclectice sau 
„interdisciplinare” nu sunt de obicei încurajate, fiind 
considerate, printre altele, prea speculative. 

S-au scris numeroase tratate despre romanele Graal- 
ului, despre originea şi evoluția lor, despre impactul lor 
cultural, despre calitatea lor literară. Şi există numeroase 
studii, autorizate sau nu, dedicate templierilor si 
cruciadelor. Dar foarte puţini dintre experții în romanele 
Graal-ului au fost istorici şi încă şi mai puţini au manifestat 


interes față de evenimentele istorice complexe, adesea 


sordide si deloc romantice aflate în spatele templierilor si al 
cruciadelor. 

În mod similar, istoricii specializați în domeniul 
acestora din urmă, ca toți confrații lor, şi-au axact 
cercetările asupra documentelor şi relatărilor „faptice”. 
Aceştia au desconsiderat romanele Graal-ului, etichetindu-le 
drept pură ficţiune, drept nimic mai mult decât un „fenomen 
cultural”, drept un soi de „produs derivat”, considerat rodul 
„imaginației specifice epocii”. Ipoteza că aceste romane ar 
putea conține un sâmbure de adevăr istoric ar fi 
considerată, de către oricare dintre specialiştii respectivi, 
echivalentul unei erezii — cu toate că, acum mai bine de un 
secol, Schliemann a descoperit Troia prin intermediul unei 
lecturi atente a operei lui Homer. 

Este adevărat că diverşi scriitori de formație ocultă, 
actionind în baza unei gândiri însetate de cunoaştere, au 
conferit credibilitate legendelor, pretinzind că, în mod 
alegoric, templierii erau păstrătorii Graal-ului - orice ar fi 
însemnat acesta. Dar nu a existat nici un studiu într-adevăr 
istoric care să încerce să stabilească o conexiune reală. 
Templierii sunt tratați ca fapt real, iar Graal-ul ca ficțiune, 
iar asocierea lor este considerată imposibilă. Şi, dacă 
romanele Graalu-lui au fost neglijate de eruditii şi de istoricii 
specializați în studiul epocii în care au fost scrise, este cu 


atât mai putin surprinzător, faptul că „experții în studiul 


unor perioade mai timpurii le-au aplicat acelasi tratament. 
Pur şi simplu, unui specialist în epoca merovingiană nu i s- 
ar întâmpla să bănuiască că romanele Graal-ului ar putea să 
arunce, într-un anumit fel, o nouă lumină asupra obiectului 
studiilor sale - dacă, într-devăr, existența acestor romane i- 
ar fi cunoscută. Dar nu este oare o omisiune serioasă faptul 
că nu am descoperit în lucrările istoricilor specializați în 
cercetarea perioadei merovingiene nici măcar o mențiune 
legată de legendele arthuriene - care, din punct de vedere 
cronologic, se referă chiar la epoca pe care ei pretind că o 
studiază? 

Descoperirea unor astfel de conexiuni îi tentează pe 
cercetătorii Bibliei chiar mai puţin decât pe istorici. În 
decursul ultimelor câtorva decenii au apărut o sumedenie 
de cărți - conform cărora lisus a fost un pacifist, un 
esenian, un mistic, un budist, un vrăjitor, un revoluționar, 
un homosexual, chiar şi un parvenit. Dar, în ciuda acestei 
supraabundente de materiale referitoare la lisus şi la 
contextul istoric al Noului Testament, din câte ştim noi, nici 
măcar un singur autor nu a atins problema Graal-ului. De 
ce ar fi făcut-o? De ce ar fi interesat un specialist în istorie 
biblică de un potop de poeme fantastice şi romantice — 
presupunând că existența acestora i-ar fi cunoscută — 
compuse în vestul Europei la mai bine de o mie de ani după 


răstignire? Pare de necrezut faptul că respectivele poeme ar 


putea elucida, într-un mod oarecare, misterele care 
înconjoară Noul Testament. 

Dar realitatea, istoria si eruditia nu pot fi segmentate 
şi compartimentate conform unei clasificări stabilite în mod 
arbitrar de rațiunea umană. Şi, dacă documentele rezistă cu 
greu vreme de o mie de ani, este de la sine înțeles că 
legendele o pot face, pentru a ieşi apoi la suprafaţă într-o 
formă scrisă, care poate elucida evenimente anterioare. De 
exemplu, anumite saga irlandeze dezvăluie foarte multe date 
referitoare la trecerea de la societatea matriarhală la cea 
patriarhală în Irlanda antică. Fără operele lui Homer, 
compuse cu mult timp după ce s-au petrecut faptele, nimeni 
nu ar fi auzit despre asediul Troiei. lar romanul Război şi 
Pace - deşi a fost scris la o jumătate de secol după 
încheierea ostilităților - ne poate furniza despre Rusia din 
epoca napoleoniană mai multe date decât cărțile de istorie 
sau chiar decât documentele oficiale. 

Ca şi un detectiv, un cercetător responsabil trebuie să 
țină cont de toate indiciile care apar, oricât de lipsite de sens 
ar putea să pară. Nici un material nu trebuie respins a 
priori, fără drept de apel, pentru că ar putea orienta 
investigația într-o direcţie neverosimilă sau nefamiliară. De 
exemplu, evenimentele legate de scandalul Watergate au fost 
initial reconstituite dintr-o multitudine de fragmente 


aparent disparate, fiecare dintre ele părând atât lipsit de 


sens cât şi fără vreo legătură evidentă cu celelalte. Într- 
adevăr, unele dintre „trucurile murdare”, adesea copilăreşti, 
trebuie să li se fi părut investigatorilor din momentul 
respectiv la fel de rupte de obiectul principal al activităţii lor 
cum li par romanele Graal-ului cercetătorilor Noului 
Testament. lar dacă scandalul Watergate se limita la o 
singură ţară şi la un interval de timp de numai câţiva ani, 
subiectul investigaţiilor noastre acoperă întreaga cultură 
occidentală şi un răstimp de două mii de ani. 

Este necesară abordarea  interdisciplinară a 
materialelor alese - o abordare mobilă şi flexibilă, care să 
permită deplasarea nestingherită între discipline distincte, 
de-a lungul spațiului şi al timpului. Trebuie să existe 
capacitatea de a realiza conexiunea datelor şi a oamenilor, a 
evenimentelor şi a fenomenelor, oricât de mare ar părea 
distanța care le desparte. Trebuie să existe, ori de câte ori 
este necesară, posibilitatea deplasării din secolul al treilea în 
secolul al doisprezecelea sau al şaisprezecelea, sau al 
optsprezecelea, având astfel acces la o gamă variată de 
surse - texte ecleziastice timpurii, romane cavalereşti ale 
Graal-ului, relatări şi cronici merovingiene, documente ale 
francmasoneriei. Pe scurt, este necesară realizarea unei 
sinteze - acesta fiind singurul procedeu prin care pot fi 
sesizate continuitatea, unitatea şi coerenţa evenimentelor, 


care reprezintă esența oricărei probleme istorice. În 


principiu, o astfel de abordare nu este nici deosebit de 
revoluționară, nici deosebit de controversată. Este, mai 
degrabă, ca şi cum ai alege un principiu din dogmele actuale 
ale bisericii - de exemplu, Imaculata Conceptiune sau 
celibatul impus preoților - şi l-ai folosi pentru a elucida 
problemele creştinismului timpuriu. Cam în acelaşi mod, 
romanele Graal-ului pot fi folosite pentru a arunca o nouă şi 
edificatoare lumină asupra Noului Testament - asupra vieții 
şi identităţii lui lisus. 

În sfârşit, nu este suficient să te limitezi, în 
exclusivitate, la fapte. Trebuie sesizate consecințele si 
implicaţiile faptelor, aşa cum radiază acestea de-a lungul 
secolelor - adesea sub forma miturilor si a legendelor. Este 
adevărat că, în cursul acestui proces, faptele pot fi 
distorsionate, asemeni unui ecou care reverberează printre 
stânci. Dar, dacă vocea însăşi nu poate fi localizată, ecoul, 
chiar şi distorsionat, poate încă arăta calea către ea. Pe 
scurt, faptele sunt pietricele aruncate în bazinul istoriei. 
Dispar repede, adesea fără urmă. Dar cel care priveşte 
undele generate dintr-o perspectivă suficient de amplă poate 
identifica locul în care a căzut pietricica. 

Ghidat de aceste unde, se poate scufunda sau poate 
draga, sau poate alege orice alt mod de abordare. Ideea este 
că undele respective permit localizarea a ceea ce altfel ar fi 


irecuperabil. Întelegeam acum că, în timpul investigaţiei, nu 


făcusem altceva decât să studiem undele - care, corect 
monitorizate, ne puteau conduce către o singură piatră 


aruncată în bazinul istoriei cu două mii de ani înainte. 


IPOTEZA NOASTRĂ 


De-a lungul investigației, Maria Magdalena s-a detaşat 
ca o figură proeminentă. Conform unor anumite legende 
medievale, ea a fost aceea care a adus Graal-ul - sau 
„Sângele Regal” - în Franța. Graal-ul este strâns legat de 
lisus. Şi Graal-ul sau cel putin una dintre fatetele sale se 
referă într-un anumit mod la sânge - sau, mai exact, la o 
înrudire de sânge şi la o descendență. Dar, în cea mai mare 
parte, acțiunea romanelor Graal-ului este plasată în epoca 
merovingiană. Însă nu au fost compuse decât după ce 
Godfroi de Bouillon — imaginarul vlăstar al familiei Graal-ului 
şi vlăstarul real al merovingienilor - a fost înscăunat ca rege 
al Ierusalimului, primind toate prerogativele acestuia, cu 
excepția titlului. 

Dacă ar fi fost vorba de oricine altcineva în afară de 
lisus — de exemplu, de o personalitate precum Alexandru 
sau Iulius Cezar - datele enumerate ar fi fost suficiente 
pentru a ne conduce, aproape inevitabil, către o singură 
concluzie, extrem de evidentă. Am adoptat acea concluzie, 


oricât de controversată şi de explozivă ar fi putut fi. 


Am început să o analizăm, cel putin ca pe o ipoteză 
provizorie. Poate că Maria Magdalena - femeia derutantă din 
Evanghelii — a fost, de fapt, soţia lui lisus. Poate că au avut 
urmaşi. Poate că, după rästignire, Maria Magdalena, 
împreună cu cel putin un copil, a fugit în Galia - unde 
existau deja comunități evreieşti stabile şi unde, în 
consecinţă, ar fi putut găsi un refugiu. Pe scurt, probabil că 
a existat o linie de sânge care cobora direct din lisus. Si 
poate că această linie de sânge - supremul sang real — s-a 
perpetuat, intactă şi incognito, vreme de patru sute de ani — 
ceea ce, la urma urmelor, nu înseamnă un răstimp foarte 
îndelungat când e vorba de o descendență importantă. Poate 
că, prin intermediul căsătoriilor, s-au încheiat alianțe 
dinastice nu numai cu alte familii evreieşti, ci şi cu familii 
romane sau vizigote. Şi poate că, în secolul al cincilea, 
descendenții lui lisus s-au aliat cu casa regală a francilor, 
dând astfel naştere dinastiei merovingiene. 

Dacă ipoteza pe care am schitat-o ar fi fost, într-un 
anumit sens, adevărată, ar fi putut explica extrem de multe 
elemente ale investigației noastre. Ar fi explicat statutul 
extraordinar acordat Mariei Magdalena şi semnificația 
cultului dedicat acesteia în timpul cruciadelor. Ar fi explicat 
statutul sacru al merovingienilor. Ar fi explicat naşterea 
legendară a lui Meroveu - copilul cu doi taţi, unul fiind o 


creatură marină simbolică, de dincolo de mare, o făptură a 


mării, care, ca şi lisus, putea fi considerată un peşte 
alegoric. Ar fi explicat pactul dintre Biserica Romano- 
Catolică şi linia de sânge a lui Clovis - pentru că e firesc ca 
biserica înființată în numele său să încheie un pact cu 
descendenții direcţi ai lui lisus. Ar fi explicat aparent 
incomensurabila povară pusă pe umerii bisericii de 
asasinarea lui Dagobert al II-lea - pentru că, fiind părtaşă la 
crimă, biserica se făcea vinovată nu doar de regicid, ci şi, 
conform propriilor sale dogme, de o formă de deicid. Ar fi 
putut explica încercarea de a-l exclude pe Dagobert al II-lea 
din istorie. Ar fi explicat dorința obsesivă a carolingienilor de 
a se legitima, ca Sfinţi Împărați Romani, asumându-şi o 
origine merovingiană. 

O linie de sânge coborâtoare din Iisus prin intermediul 
lui Dagobert ar fi justificat caracteristicile familiei Graal-ului 
din romane - sacralitatea care o înconjoară, statutul său 
solemn, impotentul Rege Pescar care nu poate să guverneze, 
procesul prin care Parzival sau Perceval devine moştenitorul 
castelului Graal-ului. În sfârşit, ar fi explicat obârşia mistică 
a lui Godfroi de Bouillon - fiul sau nepotul lui Lohengrin, 
nepotul sau strănepotul lui Parzival, vlăstar al familiei 
Graal-ului. Si, dacă Godfroi ar fi fost descendentul lui Iisus, 
cucerirea Ierusalimului din anul 1099 ar fi însemnat mult 


mai mult decât simpla salvare a Sfântului Mormânt din 


mâinile necredinciosilor. Godfroi si-ar fi recâstigat propria sa 
moştenire legitimă. 

Ghicisem deja că referintele la viticultură întâlnite pe 
parcursul investigației simbolizau alianţe dinastice. În baza 
ipotezei noastre, viticultura părea acum să simbolizeze 
procesul prin care lisus - care, în repetate rânduri, s-a 
identificat pe sine însuşi cu vinul - îşi perpetuase 
descendența. Ca o confirmare, am descoperit o uşă 
sculptată, înfățisându-l ca pe un ciorchine de struguri. Usa 
era în Elveţia, chiar în Sion. 

Scenariul nostru ipotetic era logic şi incitant 
deopotrivă. Totuşi, în acel moment, era, de asemenea, 
ridicol. Oricât de atractiv ar fi fost, era, încă, mult prea 
schematic şi se sprijinea pe o fundaţie mult prea fragilă. 
Deşi explica multe lucruri, încă nu se putea susține pe sine 
însuşi. Avea totuşi prea multe goluri, prea multe 
inconsistente si anomalii, crea prea multe probleme 
mărunte. Înainte de a-l admite sau de a-l lua în considerație 
trebuia să aflăm dacă existau fapte reale care să-l susțină. 
Încercând să le descoperim, am început să studiem 
Evangheliile, contextul istoric al Noului Testament şi scrierile 


primilor părinţi ai bisericii. 


CAPITOLUL 12 


PREOTUL-REGE CARE NU A DOMNIT NICIODATĂ 


Multi dintre contemporanii noştri se referă la 
„creştinism ca şi cum aceasta ar fi o singură entitate — 
coerentă, omogenă şi unitară. Nu este nevoie să mai 
spunem că nici nu poate fi vorba de aşa ceva. Toată lumea 
ştie că există numeroase forme ale „creştinismului”: de 
exemplu,  romano-catolicismul sau biserica anglicană, 
înființată de Henric al VIII-lea. Există şi multe alte secte 
protestante - de la luteranismul initial şi calvinismul din 
secolul al saisprezecelea şi până la relativ recentul 
unitarianism. Există o multitudine de congregatii 
„marginale” sau „evanghelice”, cum ar fi Adventiştii de Ziua 
a Şaptea sau Martorii lui lehova. Mai sunt şi diverse culte şi 
secte combinate, contemporane, ca, de exemplu, Copiii lui 
Dumnezeu sau Biserica Uhnificată a Reverendului Moon. 
Celui care trece în revistă acest spectru derutant de credințe 
— de la cele dogmatice şi conservatoare până la cele radicale 
şi extatice — îi este greu să precizeze în ce constă, de fapt, 
„creştinismul”. 

Dacă există un singur factor care ne permite să 
vorbim despre „creştinism”, un singur factor care unifică 
într-adevăr celelalte, atât de diverse şi divergente, principii 
„creştine”, atunci acesta este Noul Testament şi, mai precis, 


statutul fără egal pe care Noul Testament i-l atribuie lui 


lisus, răstignirii si învierii acestuia. Chiar şi în cazul celor 
care nu subscriu la adevărul literar şi istoric al acestor 
evenimente, acceptarea semnificației lor simbolice este, în 
general, suficientă pentru a fi considerați creştini. 

Aşadar, dacă se poate vorbi despre unitatea 
fenomenului difuz numit creştinism, aceasta rezidă în Noul 
Testament - şi, mai exact, în relatările despre lisus 
cunoscute drept cele patru Evanghelii. Acestea sunt privite, 
de toată lumea, ca o supremă autoritate în materie; şi mulți 
creştini le consideră atât coerente, cât şi incontestabile. Încă 
din copilărie, se capătă deprinderea de a crede că „povestea” 
lui lisus, aşa cum este redată în cele patru Evanghelii, este, 
dacă nu de inspirație divină, cel putin literă de lege. Cei 
patru evanghelişti, presupuşii autori ai Evangheliilor, sunt 
considerați martori demni de încredere, care îşi întăresc şi 
îşi confirmă reciproc mărturiile. Dintre toți oamenii care 
astăzi îşi spun creştini, relative puțini sunt conştienţi de 
faptul că cele patru Evanghelii nu numai că se contrazic, 
dar, uneori, sunt chiar într-un puternic dezacord. 

Din punctul de vedere al tradiției populare, originea şi 
amănuntele naşterii lui lisus sunt destul de bine cunoscute. 
În realitate, Evangheliile, pe care, de fapt, se bazează 
tradiția, oferă informaţii mult mai vagi în această privință. 
Numai două dintre ele - Matei şi Luca - spun câte ceva 


despre originea şi naşterea lui lisus. Şi se contrazic în mod 


flagrant, una pe alta. De exemplu, după Matei, lisus a fost 
un aristocrat, dacă nu chiar un rege îndreptăţit şi legitim, 
un descendent al lui David şi Solomon. Pe de altă parte, 
după Luca, familia lui lisus, deşi descindea din casa lui 
David, nu era de neam atât de înalt. (lar legenda despre 
„dulgherul sărac” a luat naştere pe baza relatării lui Marcu.) 
Pe scurt, cele două genealogii sunt atât de flagrant 
discordante încât s-ar putea foarte bine referi la două 
persoane diferite. 

Discrepantele dintre Evanghelii nu se rezumă la 
problematica obârşiei şi genealogiei lui lisus. După Luca, la 
naştere, lisus a fost vizitat de păstori. După Matei, a fost 
vizitat de magi. După Luca, familia lui lisus trăia în Nazaret. 
De acolo se povesteşte că ar fi călătorit - motivul fiind un 
recensämint despre care istoria spune că, de fapt, nici nu ar 
fi avut loc - până în Betleem, unde lisus s-a născut într-o 
iesle săracă. Însă, după Matei, membrii familiei lui Iisus 
erau de multă vreme rezidenți destul de avuti ai Betleem- 
ului şi lisus însuşi s-a născut într-o casă. În versiunea lui 
Matei, prigoana dezlănțuită de Irod împotriva pruncilor 
sileşte familia să fugă în Egipt, pentru ca, abia după 
reîntoarcere, să se stabilească în Nazaret. 

Fiecare dintre cele două relatări furnizează propriile 
sale informații foarte explicit şi - presupunând că 


recensămîntul a avut într-adevăr loc - perfect plauzibil. 


Totuşi, informaţiile se contrazic. Şi nu se poate găsi o 
explicație logică a acestor contradicții. Cele două naratiuni 
contradictorii nu pot fi privite ca şi cum ambele ar fi corecte 
şi nu există nici un mijloc prin care ar putea fi reconciliate. 

Indiferent căreia îi dăm sau nu crezare, trebuie să 
admitem că unul dintre evanghelisti - dacă nu chiar 
amândoi - se înşală. În virtutea unor astfel de concluzii 
evidente şi inevitabile, Evangheliile nu mai pot fi considerate 
incontestabile. Cum ar putea fi incontestabile, când se 
contestă una pe cealaltă? 

Cu cât studiul Evangheliilor este mai aprofundat, cu 
atât contradicţiile dintre acestea sunt mai evidente. Într- 
adevăr, nu concordă nici măcar în ceea ce priveşte ziua 
răstignirii. Conform Evangheliei după loan, aceasta s-a 
petrecut în ajunul sărbătorii Paştilor. Conform celor după 
Marcu, Luca şi Matei - în ziua de după sărbătoare. 
Evangheliştii nu sunt de acord nici în ceea ce priveşte 
personalitatea şi caracterul lui lisus. Fiecare descrie o 
persoană căreia, în mod evident, nu i se potrivesc descrierile 
făcute de ceilalți - de exemplu, în viziunea lui Luca, un 
mântuitor blajin ca un mielusel, iar, în viziunea lui Matei, 
un suveran puternic şi maiestuos, care vine „nu casă aducă 
pacea, ci sa să aducă sabia”. Există discordante şi în ceea ce 
priveşte ultimele cuvinte rostite de lisus pe cruce. După 


Matei şi Marcu, acestea sunt: „Dumnezeul Meu, Dumnezeul 


Meu, pentru ce M-ai părăsit? După Luca, sunt: „Părinte, în 
mâinile Tale incredintez duhul Meu”. lar după loan, pur şi 
simplu, „Săvârşitu-s-a”. 

Date fiind aceste discrepanțe, Evangheliile pot fi 
acceptate doar ca o autoritate extrem de discutabilă şi, cu 
siguranță, nu pot fi considerate literă de lege. Ele nu 
reprezintă cuvântul desävirsit al nici unui Dumnezeu; sau, 
dacă da, acest cuvânt a fost cenzurat, redactat, revizuit, 
răstălmăcit şi rescris, după bunul plac, de mâini omeneşti. 

Trebuie să reamintim că Biblia - atât Vechiul cât şi 
Noul Testament — este doar o selecție de texte şi, în multe 
privinţe, una oarecum arbitrară. De fapt, în Biblie ar fi putut 
fi incluse mult mai multe cărți şi lucrări decât cuprinde în 
prezent. Şi nu se poate susține că cele care lipsesc s-ar fi 
„pierdut. Dimpotrivă, au fost excluse în mod deliberat. În 
anul 367 d.Hr., episcopul Atanasie al Alexandriei a redactat 
o listă a lucrărilor care trebuie incluse în Noul Testament. 
Lista a fost validată de conciliul bisericesc de la Hippo, în 
anul 393, şi, din nou, de cel de la Cartagina, cu patru ani 
mai târziu. În cadrul acestor concilii, s-a căzut de acord 
asupra selecției. Anumite scrieri au fost asamblate pentru a 
forma Noul Testament aşa cum îl cunoaştem azi, iar celelalte 
au fost ignorate cu dispreț. Cum este posibil ca un astfel de 
mod de selecție să fie considerat definitiv? Cum a fost posibil 


ca un conclav de clerici să decidă, în mod infailibil, că 


anumite cărți „făceau parte” din Biblie şi altele nu? Mai ales 
când unele dintre cele excluse sunt veridice din punct de 
vedere istoric? 

În plus, în forma în care există astăzi, Biblia nu este 
doar produsul unei selecţii mai mult sau mai puţin 
arbitrare. A fost, de asemenea, supusă unor redactări, 
cenzurări şi revizuiri cât se poate de drastice. De exemplu, 
în 1958, profesorul Morton Smith de la Universitatea din 
Columbia a descoperit, într-o mânăstire de lângă Ierusalim, 
o scrisoare care conţinea un fragment care lipseşte din 
Evanghelia după Marcu. Acesta nu se pierduse. Dimpotrivă, 
fusese suprimat în mod deliberat - la îndemnul, dacă nu 
chiar din ordinul, episcopului Clement al Alexandriei, care 
se numără printre cei mai venerati dintre primii părinţi ai 
bisericii. 

Se pare că episcopul Clement primise o scrisoare din 
partea unui oarecare Theodore, care aducea acuzaţii sectei 
gnostice a carpocratienilor. Aceştia interpretaseră anumite 
pasaje ale Evangheliei după Marcu în conformitate cu 
propriile lor principii - care nu coincideau cu opiniile lui 
Clement şi Theodore. În consecință, Theodore îi criticase şi îi 
raporta lui Clement această acţiune. În scrisoarea 
descoperită de profesorul Smith, Clement îi răspundea 


discipolului său după cum urmează: 


Ai făcut bine că ai redus la tăcere învățăturile cumplite 
ale  carpocratienilor. Pentru că aceştia sunt „stelele 
rătăcitoare” vestite de profeție, care se îndepărtează de calea 
strâmtă a celor poruncite, pentru a se afunda în prăpastia 
fără de fund a păcatelor trupeşti. Căci, fälindu-se cu ştiinţa 
pe care o au, după spusa lor, despre „«lucrurile» ascunse ale 
lui Satan”, aceştia nu au ştire că astfel se aruncă în „iadul 
întunecat” al necredintei şi, lăudându-se că sunt liberi, cad în 
robia dorințelor. Întru aceasta, chiar şi atunci când spusele 
lor sunt întemeiate, cel care este iubitor de adevăr nu se cade 
să fie de acord cu dînşii. Pentru că nici toate cele adevărate 
nu înseamnă adevăr, nici cele pe care mintea omului le crede 
adevărate nu trebuie să treacă înaintea adevărului adevărat, 
a adevărului credintei.267 

Venind din partea unui părinte al bisericii, afirmaţia 
este revoltătoare. De fapt, Clement spune, nici mai mult nici 
mai puţin: 

„Dacă se întâmplă ca adversarul tău să spună 
adevărul, tu trebuie să îl contrazici şi să minți pentru a-l 
combate”. 

Dar nu e vorba numai de atât. În pasajul următor, 
scrisoarea lui Clement continuă să discute despre 


Evanghelia după Marcu şi despre ceea ce, în ochii lui, 


267 Smith, Secret Gospel (Evanghelia Secretă), pagina 14 sq. 


reprezenta înțelegerea greşită a acesteia de către 
carpocratieni: 

(Cât despre) Marcu, atunci, în vreme ce Petru a stat la 
Roma, el a scris (despre) faptele Domnului; dar nici spunând 
totul (despre ele), nici ascunzîndu-le pe cele tainice, ci doar 
alegându-le pe cele pe care le-a crezut a fi mai cu folos pentru 
sporirea credinţei acelora pe care primeau învățătura. Dar, 
când Petru s-a stins ca un mar-tir, Marcu s-a întors în 
Alexandria, purtând cu sine atât însemnările sale cât şi pe 
ale lui Petru, din care le-a ales, spre a le adăuga cărții de mai 
înainte, pe acelea care aveau puterea de a aduce cititorul mai 
aproape de cunoaştere (gnosis). (Astfel), a scris o Evanghelie 
duhovnicească, pentru folosul celor care căutau desăvârşirea. 
Cu toate acestea, nu a dezvăluit lucruri care nu trebuie 
rostite, nici nu a pomenit despre învățăturile tainice ale 
Domnului, ci doar a pus şi alte istorisiri alături de cele deja 
scrise şi, în plus, a adăugat anumite vorbe despre a căror 
înțelegere el, ca învățător, ştia că va călăuzi ascultătorii în 
altarul cel mai lăuntric al acelui adevăr ascuns de cele şapte 
(văluri). Astfel, pe scurt, le-a pus în ordine pe toate, după 
părerea mea, nici cu rea voinţă, nici în pripă, şi, înainte de 
moarte, şi-a lăsat scrierea bisericii din Alexandria, acolo unde 
cu multă grijă este păzită, fiind citită numai de cei care au 
ştiinţă de marile mistere. Dar, întrucât diavolii scîrbavnici 


ticluiesc dintotdeauna  pierzania neamului omenesc, 


carpocratieni, mânati de aceştia, au înrobit, prin vicleşuguri, 
un preot al bisericii din Alexandria, iar acela a copiat 
Evanghelia secretă, a răstălmăcit-o ca să o potrivească 
învățăturii lui hulitoare si trupesti şi, în plus, a pângărit-o, 
amestecând, printre cuvintele ei sfinte şi fără de prihană, 
minciuni peste măsură de lipsite de ruşine. * 

Clement recunoaşte astfel, de bunăvoie, existența unei 
autentice Evanghelii secrete alcătuite de Marcu. Şi apoi în 
instruieşte pe Theodore să nege acest fapt: 

Aşadar, precum am spus mai înainte, în fața lor (a 
carpocratienilor) să nu dai niciodată înapoi şi, când îşi vor 
înfățişa răstălmăcirile, să nu încuviințezi că acea Evanghelie 
tainică e scrisă de Marcu, ci să negi aceasta sub jurământ. 
Pentru că „nu toate cele adevărate trebuie împărtăşite 
tuturor”.2% 

Ce era cu această „Evanghelie secretă”, pe care 
Clement i-a ordonat discipolului său să nu o recunoască şi 
pe care carpocratienii o „răstălmăciseră”'? Episcopul ne oferă 
un răspuns incluzând transcrierea fidelă a textului în 
scrisoarea sa: 

Întru aceasta, către tine nu voi şovăi să dau răspuns 


(întrebărilor) pe care mi le-ai pus, înfruntindu-i pe 


268 Jbid., pagina 15 sq. 


269 Jbid., pagina 16 sq. 


rästälmäcitori chiar cu vorbele Evangheliei. De pildă, de la „Şi 
erau pe drum, suindu-se la Ierusalim,” şi cele care îi urmează 
şi până la „După trei zile va învia” (în Evanghelia Secretă) 
stau scrise următoarele (fapte), cuvânt cu cuvânt: 

„Și au ajuns în Betania şi o anume femeie, al cărei frate 
murise, era acolo. Şi, apropiindu-se, ea a căzut la picioarele 
lui si a zis către el: «Fiule al lui David, miluieşte-mă.» Dar 
ucenicii au ocărit-o. Si lisus, mâniindu-se, a mers cu ea în 
grădina în care se afla mormântul şi, îndată, un strigăt mare 
s-a auzit din mormânt. Şi, apropiindu-se, lisus a îndepărtat 
piatra de la gura mormântului. Şi, îndată, intrând acolo unde 
se afla tânărul, el a întins brațul şi l-a ridicat, prinzindu-l de 
mână. Dar tânărul, văzîndu-l, l-a slăvit şi a început să-l roage 
fierbinte să nu îl părăsească. Şi, ieşind din mormânt, ei au 
mers în casa tânărului, pentru că acela era bogat. Şi, după 
şase zile, lisus i-a spus ce să facă şi, seara, tânărul a venit la 
el, având doar o pânză peste goliciunea (trupului său). Şi a 
rămas cu el în noaptea aceea, pentru că lisus i-a arătat 
tainele împărăției lui Dumnezeu. Si plecând de acolo, s-a 


întors de cealaltă parte a Iordanului. "270 


270 Ibid., pagina 16 sq. Tânărul având drept unică îmbrăcăminte o pânză 
apare mai târziu în Marcu 14:51-52. Când este trădat în grădina 
Ghetsimani, Isus este însoțit de „un tânăr, înfăşurat într-o pânză, pe 
trupul gol”. 


Acest episod nu apare în niciuna dintre versiunile 
existente ale Evangheliei dupä Marcu. Este vorba, desigur, 
de învierea lui Lazăr, descrisă de cea de-a Patra Evanghelie, 
atribuită lui loan. Dar, în versiunea citată apar câteva 
deosebiri semnificative. În primul rând, este acel „strigăt 
mare” care se aude din mormânt înainte ca lisus să 
îndepărteze piatra sau să îi ceară celui dinăuntru să i se 
înfățişeze. 

Aceasta sugerează că ocupantul mormântului nu era 
mort si, astfel, dintr-un foc, spulberă orice element 
miraculos. În al doilea rând, rezultă, cât se poate de clar, că 
episodul are mai multe implicaţii decât cel din relatarea 
acceptată de biserică. Cu certitudine, pasajul citat atestă 
existența unei relații speciale între bărbatul din mormânt şi 
cel care îl „resuscitează”. Un cititor modern ar fi probabil 
tentat să vadă aici un indiciu al homosexualității. Este 
foarte posibil ca şi carpocratienii - o sectă care aspira la 
transcenderea simțurilor prin însăşi suprasaturarea 
acestora — să fi deslusit exact un asemenea indiciu. 

Dar, după cum argumentează profesorul Smith, este, 
de fapt, mult mai probabil ca întregul episod să se refere la o 
inițiere specific unei şcoli a misterelor - o moarte şi o 
renaştere rituale şi simbolice, în genul celor atât de 


răspândite în Orientul Mijlociu în epoca aceea. 


În orice caz, problema este că nici episodul, nici 
citatul redat mai sus, nu apar în nici o versiune modernă 
sau acceptată a Evangheliei după Marcu. Într-adevăr, 
singurele referiri la Lazăr sau singura persoană numită 
Lazăr din Noul Testament pot fi găsite în Evanghelia 
atribuită lui loan. Este, aşadar, limpede că sfatul lui 
Clement a fost acceptat - nu numai de Theodore, dar şi de 
autorităţile care i-au urmat. Pur şi simplu, întregul episod 
referitor la Lazăr a fost complet exclus din Evanghelia după 
Marcu. 

Această Evanghelie epurată atât de drastic a fost, pe 
de altă parte, încărcată cu completări contrafăcute. În 
versiunea sa originară, se încheie cu  răstignirea, 
înmormântarea şi cu descoperirea mormântului gol. Nu 
există nici o scenă a Învierii, nici o întîlnire cu ucenicii. Se 
ştie că există anumite Biblii moderne în care Evanghelia 
după Marcu are un sfârşit mai convențional -— fiind inclusă si 
Învierea. Dar realmente toţi cercetătorii moderni ai Bibliei 
sunt de acord că această extindere a finalului este un adaos 
ulterior, datând din ultima parte a secolului al doilea, 
anexat documentului originar.271 
27 În cele mai vechi manuscrise ale Scripturilor, inclusiv Codex 
Vaticanus şi Codex Sinaiticus, nu există actualul final al Evangheliei 
după Marcu. In ambele, această Evanghelie se încheie cu versetul 16:8. 


Amândouă datează din secolul al patrulea, când întreaga Biblie a fost 
adunată într-un singur volum pentru prima oară. 


Evanghelia după Marcu ne furnizează astfel două 
exemple în care un document sacru - presupus a fi de 
inspirație divină - a fost falsificat, redactat, cenzurat şi 
corectat de mâini omeneşti. Şi, în ambele cazuri, nu este 
vorba de nici o speculație. Dimpotrivă, în prezent, toți 
specialiştii le acceptă ca demonstrabile şi dovedite. 

Poate cineva presupune că Evanghelia după Marcu 
este singura care a fost modificată? Cu siguranță, dacă 
aceasta a fost măsluită fără nici o ezitare, este rezonabil să 
presupunem că şi celelalte au fost supuse unui tratament 
similar. 

Ținând cont de scopul investigației noastre, nu am 
putut, aşadar, nici să considerăm Evangheliile drept o 
autoritate definitivă si incontestabilă, nici să le 
desconsiderăm întru totul. Fără îndoială, nu sunt în 
întregime contrafăcute şi furnizează câteva dintre puţinele 
informații disponibile referitoare la cele într-adevăr 
întâmplate în Tara Sfântă acum două mii de ani. De aceea, 
am început să le studiem îndeaproape, să le verificăm cu 
atenție, să separăm realitatea de legendă, să extragem 
adevărurile pe care le conțin din matrita falsificată în care 
au fost adesea încastrate. Pentru a reuşi să ne putem 
intențiile în practică, am fost nevoiți să începem prin a ne 
familiariza cu realitatea istorică şi cu ambianța din Tara 


Sfântă de la începutul erei creştine. Pentru că Evangheliile 


nu sunt entitäti de sine stätätoare, apärute de niciunde si 
plutind, eterne si universale, de-a lungul timpului. Sunt 
nişte documente istorice ca oricare altele - ca manuscrisele 
de la Marea Moartă, ca epopeile lui Homer şi Virgiliu sau ca 
romanele cavalereşti ale Graal-ului. Sunt produsele unui 
anume loc, ale unui anume timp, ale unui anumit popor şi 


ale unor anumiți factori istorici. 


PALESTINA ÎN VREMEA LUI IISUS 


În secolul întâi, Palestina era un colț de lume foarte 
agitat. Pentru o bună bucată de vreme, Tara Sfântă fusese 
teatrul luptelor dinastice, al conflicte dezastruoase si, 
ocazional, al unor războaie în toată puterea cuvântului. În 
timpul secolului al doilea î.Hr., existase, vremelnic, un regat 
iudaic mai mult sau mai putin unitar - conform datelor 
furnizate de cele două cărți apocrife ale macabeilor. Oricum, 


în anul 63 î.Hr., teritoriul fusese din nou răvăşit şi 

gata să fie cucerit. 
Fig. 12 Palestine pe vremea lui lisus 

Cu mai bine de o jumătate de secol înainte de naşterea 
lui lisus, Palestina căzuse pradă armatelor lui Pompei şi 
legea romană fusese impusă. Dar, în epoca aceea, imperiul 
roman era mult prea extins şi mult prea preocupat de 
propriile sale probleme, pentru a instala aparatul 
administrativ necesar unei guvernări directe. De aceea, 
crease o dinastie de regi marionete, care guvernau sub egida 
sa. 

Este vorba de dinastia Irozilor, care nu erau evrei, ci 
arabi. Întemeietorul acesteia a fost Antipater, care a urcat 
pe tronul Palestinei în anul 63 î.Hr. În 37 î.Hr., după 
moartea sa, puterea a fost preluată de fiul său, Irod cel 
Mare, care a domnit până în anul 4 î.Hr. Trebuie să ne 
imaginăm, aşadar, o situaţie analoagă cu aceea din Franța 
în timpul guvernului Vichy, între 1940 şi 1944. Trebuie să 
ne imaginăm o țară cucerită şi un popor învins, condus de 
un regim marionetă care era menținut la putere prin forța 
armelor. Populaţiei i se permitea să-şi păstreze propria 
religie şi propriile obiceiuri. Dar Roma avea ultimul cuvânt. 
Autoritatea sa era implementată conform legilor romane şi 
menținută de soldații romani - la fel cum se întâmpla şi în 


Britania, nu cu mult mai târziu. 


În anul 6 d.Hr., situația a devenit si mai critică. Din 
punct de vedere administrativ, țara a fost împărțită într-o 
provincie si în două tetrarhii. Irod Antipa a devenit 
conducătorul uneia din aceste tetrarhii, Galileea. Dar Iudeea 
- capitala laică şi spirituală - a fost trecută sub guvernarea 
directă a Romei, fiind administrată de un prefect roman cu 
reşedinţa în Cezareea. Regimul roman era brutal şi despotic. 
Când a preluat controlul direct al Iudeei, trei mii de rebeli 
au fost rästigniti fără vreo judecată. Templul a fost jefuit şi 
profanat. Au fost impuse biruri grele. Tortura era folosită în 
mod frecvent şi o mare parte a populaţiei s-a sinucis. Pilat 
din Pont, care a fost prefectul Iludeei între anii 26 şi 36 
d.Hr., nu a îmbunătățit câtusi de putin această stare de 
lucruri. În contrast cu portretul său biblic, înregistrările 
istorice existente denotă că Pilat a fost un bărbat crud şi 
corupt, care nu numai că a perpetuat, dar chiar a 
intensificat abuzurile predecesorului său. Cel puţin la prima 
vedere, cel mai surprinzător este faptul că Evangheliile nu 
dezaprobă Roma, că nici măcar nu menționează povara 
robiei romane. Într-adevăr, relatările evanghelice sugerează 
că locuitorii ludeei erau paşnici şi mulțumiți de soarta lor. 

În realitate, foarte puţini erau mulțumiți şi cei mai 
mulți erau departe de a fi paşnici. Evreii din Țara Sfântă a 
acelui timp puteau fi divizați cu uşurinţă în numeroase 


secte şi subsecte. Existau, de exemplu, saducheii - clasa 


putin numeroasă, dar bogată, a marilor proprietari de 
terenuri, care, spre profunda nemulțumire a compatriotilor 
lor, cooperau, în stilul colaborationist, cu romanii. Existau 
fariseii - un grup progresist, care a reformat în parte 
iudaismului şi care, în ciuda descrierii care i se face în 
Evanghelii, s-a plasat într-o opoziție neclintită, deşi pasivă, 
față de Roma. Existau esenienii - o sectă austeră, de 
orientare mistică, ale cărei învățături erau mult mai 
răspândite şi mai influente decât se acceptă sau se 
presupune de obicei. Trăsăturile generale ale altor secte şi 
subsecte mărunte sunt de mult pierdute pentru istorie, 
acestea fiind, în prezent, imposibil de descris. Totuşi, este 
util să îi cităm pe nazoriti, dintre care, cu secole în urmă, 
făcuse parte Samson, şi care existau încă în epoca lui lisus. 
Trebuie menţionaţi, de asemenea, nazoreanii sau nazareenii 
— un termen care se pare că a fost folosit şi în cazul lui lisus 
şi al ucenicilor săi. Într-adevăr, în versiunea originală, în 
limba greacă, a Noului Testament, lisus este numit 
„Nazareanul” — ceea s-a tradus greşit prin lisus din Nazaret. 
Pe scurt, nazarean este un termen referitor la o anumită 
sectă şi nu are nici o legătură cu Nazaret. 

Mai existau numeroase alte grupări şi secte, dintre 
care unele s-au dovedit de o foarte mare importanță pentru 
investigația noastră. În anul 6 d.Hr., când Roma şi-a 


asumat controlul direct al Iludeei, un rabin fariseu, cunoscut 


sub numele de luda din Galileea, a creat un grup 
revoluționar militant alcătuit, după toate aparențele, din 
farisei şi esenieni. Aceştia au rămas în istorie sub numele de 
zeloti. Zeloti nu erau o sectă în adevăratul sens al 
cuvântului, ci reprezentau o mişcare alcătuită din membrii 
mai multor secte. În timpul în care a propovăduit lisus, îşi 
asumaseră un rol din ce în ce mai proeminent în afacerile 
Țării Sfinte. Pentru punerea în scenă a dramei lui lisus, 
activitățile lor au constituit, probabil, cel mai important 
fundal politic. Şi au continuat, neabătute, încă mult timp 
după răstignire. În anul 44 d.Hr., erau atât de intense încât 
o confruntare armată părea deja inevitabilă. Aceasta s-a 
dezläntuit în anul 66 d.Hr., când întreaga ludee a participat 
la revolta organizată împotriva Romei. A fost o, luptă 
disperată şi îndârjită, dar, în ultimă instanță, inutilă — 
similară, în anumite privințe cu, să zicem, aceea din 
Ungaria, din 1956. 

Numai în Cezareea, 20 000 de evrei au fost masacrați 
de către romani. În patru ani, legiunile romane au ocupat 
Ierusalimul, au ras cetatea de pe suprafața pământului şi 
au prădat Templul. Cu toate acestea, în munți, fortăreața 
Masada a mai rezistat vreme de încă trei ani, fiind 
comandată de un descendent direct allui Iuda din Galileea. 
Ca urmare a revoltei din Iudeea, a avut loc un exod masiv al 


evreilor din Tara Sfântă. Cu toate acestea, au rămas 


suficient de multi pentru a stârni o nouă revoltă cu circa 
şaizeci de ani mai târziu, în 132. În cele din urmă, în anul 
135 d.Hr., împăratul Hadrian a hotărât expulzarea tuturor 
evreilor din Iudeea şi Ierusalimul a devenit un oraş prin 
excelență roman, fiind redenumit Aelia Capitolina. 

Viața lui lisus s-a desfăşurat, cu aproximaţie, în 
primii treizeci şi cinci de ani ai unor tulburări care s-au 
întins pe un răstimp de 140. Agitatia nu a încetat după 
moartea sa, ci a continuat pentru încă un secol. Şi a generat 
fenomenele psihologice şi culturale care însoțesc, în mod 
inevitabil, sfidarea atât de prelungită a unei opresiuni. Una 
dintre acestea era speranța şi dorința de a se ivi un Mesia 
care să-şi scape poporul de jugul asupririi. Numai printr-un 
accident istoric şi semantic acest termen a ajuns să-l 
desemneze în mod precis şi exclusiv pe lisus. 

Nici un Mesia nu ar fi fost considerat de natură divină 
de către contemporanii lui lisus. Ideea în sine ar fi fost 
ridicolă, dacă nu chiar de neconceput. Cuvântul grecesc 
pentru Mesia este „Christ” sau „Christos”. Termenul - fie el 
în ebraică sau în greacă — însemna, pur şi simplu „cel uns” 
şi se referea, în general, la un rege. 

Astfel, în Vechiul Testament, când a fost uns ca rege, 
David a devenit, în mod explicit, „Mesia” sau „Christ. 
Ulterior, toți regii evrei din casa lui David au primit acelaşi 


nume. Chiar şi în timpul ocupaţiei romane a ludeei, cel mai 


înalt preot numit de romani era cunoscut drept „Preotul 
Mesia” sau „Preotul Christ'.272 

Totuşi, pentru zeloti, ca şi pentru ceilalți oponenți ai 
Romei, acest preot marionetă era, în mod inevitabil, un „fals 
Mesia”. Un „adevărat Mesia” implica, pentru ei, cu totul 
altceva, un legitim roi perdu sau „rege pierdut”, descendentul 
necunoscut al casei lui David, care şi-ar fi eliberat poporul 
de tirania romană. În timpul vieţii lui lisus, dorința de a 
vedea venind un astfel de Mesia a atins o culme vecină cu 
isteria în masă. Şi aşteptarea a dăinuit şi după moartea lui 
lisus. Într-adevăr, revolta din anul 66 d.Hr. a fost stârnită, 
în mare măsură, de fervoarea zelotilor şi de propaganda 
făcută în numele unui Mesia a cărui sosire era socotită 
iminentă. 

În concluzie, termenul Mesia nu avea nici o implicatie 
divină. În sens strict, nu însemna nimic mai mult decât un 
rege uns şi, în imaginația populară, a ajuns să însemne un 
rege uns care ar fi fost, totodată, şi un eliberator. Cu alte 
cuvinte, era un termen cu cono-tatii specific politice — ceva 
cu totul diferit de ideea de „fiu al lui Dumnezeu” a creştinilor 
de mai târziu. Era un termen laic şi politic care a fost 
asociat cu lisus. Acesta a fost numit „lisus Mesia” sau - în 


traducere grecească - „lisus Christosul”. Abia mai târziu 


272 Maccoby, Revolution in Iudeea (Revoluţia din Iudeea), pagina 116. 


această denumire a fost prescurtată, devenind „lisus 
Hristos”, un titlu pur funcțional fiind astfel transformat într- 


un nume propriu. 


ISTORIA EVANGHELIILOR 


Evangheliile au fost inspirate de o realitate istorică 
concretă şi recognoscibilă. Era o realitate a opresiunii, a 
nemulțumirilor civice si sociale, a persecuțiilor permanente 
şi a rebeliunilor sporadice. 

Era, totodată, o realitate sufocată de promisiuni 
perpetue şi atâtätoare, de visul şi de speranța că urma să 
apară un rege de drept, un conducător laic şi spiritual, care 
să-şi conducă poporul către libertate. În ceea ce priveşte 
libertatea politică, aceste aspirații au fost spulberate cu 
brutalitate de războiul devastator dintre anii 66 şi 74 d.Hr. 
Totuşi, prin transpunerea într-o formă religioasă, 
Evangheliile nu numai că perpetuau aceste aspirații, dar le 
şi dădeau un nou şi puternic imbold. 

Toţi exegetii moderni sunt de acord că Evangheliile nu 
au fost scrise în timpul vieţii lui lisus. În cea mai mare 
parte, acestea datează din perioada dintre cele două revolte 
majore din Iudeea - din 66 până în 74 şi din 132 în 135 — 
deşi este aproape sigur faptul că se bazează pe relatări mai 


timpurii. Acestea ar fi putut fi incluse în documente scrise şi 


pierdute între timp - pentru că, la izbucnirea primei 
rebeliuni, înregistrările de acest tip au fost distruse fără 
discernământ. Dar trebuie să fi existat, cu siguranță, şi 
relatări transmise prin viu grai. Unele dintre acestea au fost, 
fără îndoială, simţitor exagerate şi/sau distorsionate, fiind 
transmise şi primite la a doua, a treia sau a patra mână. 
Totuşi, este posibil ca unele să fi provenit din partea unor 
oameni care erau în viață în vremea lui lisus şi care, poate, 
îl cunoscuseră personal. Tinerii din epoca rästignirii ar fi 
putut fi încă în viață în perioada în care au fost scrise 
Evangheliile. 

În general, se consideră că Evanghelia după Marcu 
este cea mai veche, fiind compusă fie în perioada revoltei din 
anii 66-74, fie la scurt timp după aceea - excepţie făcând 
relatarea Învierii, care este o completare falsificată şi mai 
târzie. Deşi el însuşi nu se număra printre ucenicii inițiali ai 
lui lisus, Marcu pare să fi venit din lerusalim. Şi lasă 
impresia că ar fi fost un însoțitor al Sfântului Pavel, pentru 
că Evanghelia sa poartă amprenta inconfundabilă a 
concepțiilor acestuia. Dar, deşi Marcu era din Ierusalim, 
Evanghelia sa fusese - conform afirmațiilor episcopului 
Clement al Alexandriei - scrisă la Roma şi se adresa unei 
audiențe greco-romane. Prin ele însele, toate acestea explică 
foarte multe. La vremea când Marcu îşi compunea 


Evanghelia, Iudeea era fie în plină revoltă, fie în perioada 


imediat următoare acesteia, şi mii de evrei fuseseră 
rästigniti pentru că luaseră parte la rebeliunea împotriva 
regimului impus de Roma. Dacă Marcu dorea ca Evanghelia 
sa să dăinuie şi să impresioneze un auditoriu roman, nu-l 
putea înfățişa pe lisus drept un duşman al Romei. Desigur, 
nu putea prezenta un lisus total lipsit de opinii politice. 
Pentru a asigura supraviețuirea mesajului său, a fost 
probabil nevoit să-i exonereze pe romani de vina morții 
acestuia — să reabiliteze bine înrădăcinatul regim existent şi 
să-i blameze pe anumiți evrei pentru uciderea lui Mesia. 
Procedura a fost adoptată nu numai de autorii celorlalte 
Evanghelii, ci şi de biserica creştină timpurie. Fără acest 
truc, nici Evangheliile, nici biserica nu ar fi supraviețuit. 
După părerea specialiştilor, Evanghelia lui Luca 
datează din jurul anului 80 d.Hr. Se pare că Luca a fost un 
doctor grec, care şi-a compus lucrarea pentru uzul oficialilor 
romani de rang înalt din Cezareea, capitala romană a 
Palestinei. De aceea, şi el a trebuit să-l împace şi să-i 
calmeze pe romani dând vina pe altcineva. Se pare că, în 
momentul în care a fost compusă Evanghelia după Matei — 
aproximativ în anul 85 d.Hr. - acest transfer al vinovätiei 
fusese acceptat ca fiind de la sine înțeles si de necontestat. 
De fapt, mai mult de jumătate din Evanghelia după Matei 
derivă direct din aceea după Marcu, deşi originalul a fost 


redactat în limba greacă şi reflectă caracteristicile specifice 


ale acesteia. Autorul a fost, după , toate aparențele, evreu — 
foarte posibil, un refugiat din Palestina. Nu trebuie 
confundat cu ucenicul numit Matei, care trebuie să fi trăit 
cu mult mai înainte şi care nu cunoştea, probabil, decât 
limba aramaică. 

Evangheliile după Marcu, Luca şi Matei sunt 
cunoscute sub numele generic de „Evanghelii Sinoptice”, 
aceasta implicând faptul că sunt urmarea „lucrurilor văzute” 
sau că văd lucrurile cu aceeaşi ochi — ceea ce, bineînțeles, 
nu este adevărat. Cu toate acestea, similitudinile existente 
sugerează proveniența lor dintr-o singură sursă comună -— o 
tradiție orală sau un alt document, care s-a pierdut ulterior. 
Aceasta le deosebeşte de Evanghelia după loan, care îşi 
trădează originea evident diferită. 

Despre autorul celei de-a Patra Evanghelii nu se ştie 
nimic. Nimic nu justifică presupunerea că numele său ar fi 
fost loan. Relatarea însăşi nu menționează nici un alt loan 
în afară de Botezător şi atribuirea ei unui om cu acest nume 
este, în general, acceptată drept o tradiţie ulterioară. A Patra 
Evanghelie este cea mai târzie dintre cele incluse în Noul 
Testament - a fost compusă, în jurul anului 100, în 
vecinătatea cetății greceşti Efes - şi are o serie de 
caracteristici distincte. Scena naşterii Domnului lipseşte, nu 
există nici un fel de descriere a venirii pe lume a lui lisus, 


iar începutul are un caracter aproape gnostic. Indiscutabil, 


natura textului este mult mai alegorică decât în cazul 
celorlalte Evanghelii, iar conținutul diferă în aceeaşi măsură. 
De exemplu, celelalte Evanghelii se referă cu precădere la 
activităţile lui lisus din provincial nordică Galileea şi denotă 
ceea ce trebuie să fie o cunoaştere la a doua sau la a treia 
mână a evenimentelor petrecute în sud, în Iudeea şi în 
Ierusalim - inclusiv a răstignirii. În schimb, cea de-a Patra 
Evanghelie dă foarte puţine amănunte despre cele 
întâmplate în Galileea, referindu-se pe larg la perioada din 
Iudeea si din Ierusalim, de la sfârşitul vieţii lui lisus, iar 
relatarea rästignirii pare să se bazeze, în esență, pe 
istorisirea unui martor ocular. De asemenea, conține o serie 
de episoade şi de evenimente care nu figurează deloc în 
celelalte Evanghelii - nunta de la Cana, rolul jucat de 
Nicodim si de Iosif din Arimateea şi învierea lui Lazăr (cu 
toate că ultima a fost cândva inclusă în Evanghelia după 
Marcu). 

În baza acestor factori, specialiştii moderni au sugerat 
că Evanghelia după loan, în ciuda redactării sale târzii, ar 
putea fi cea mai demnă de încredere şi mai exactă din punct 
de vedere istoric din cele patru. Se pare că aceasta a ținut 
cont de obiceiurile din vremea lui lisus în mai mare măsură 
decât celelalte şi că s-a inspirat din surse la care Marcu, 
Luca şi Matei nu au avut acces. Un cercetător modern 


subliniază faptul că această Evanghelie denotă ceea ce pare 


a fi o cunoaştere directă a topografiei Ierusalimului 
dinaintea revoltei din anul 66 d.Hr. Acelaşi autor conchide: 
„În spatele celei de a Patra Evanghelii se întrevede o tradiţie 
străveche, care nu are nici o legătură cu celelalte trei.”275 

Aceasta nu este o opinie izolată. De fapt, este cea care 
predomină în studiile moderne ale Bibliei. Conform unui alt 
autor, „Evanghelia după loan, deşi nu respect cronologia 
Evangheliei sinoptice după Marcu şi în ciuda redactării sale 
târzii, pare să se bazeze pe o tradiţie referitoare la lisus care 
trebuie să fi fost străveche şi autentică. "274 

În urma propriilor noastre cercetări, am ajuns şi noi 
tot la concluzia că cea de-a Patra Evanghelie este cea mai 
credibilă dintre cărțile incluse în Noul Testament, cu toate că 
a fost, ca şi celelalte, supusă mistificărilor, redactărilor, 
epurărilor şi revizuirilor. În timpul investigațiilor, am avut 
ocazia să cercetăm atât cele patru Evanghelii, cât şi multe 
alte materiale colaterale. Şi cea de-a Patra Evanghelie au 
fost aceea în care am găsit dovezile cele mai convingătoare şi 


ipotezele cele mai tentante. 


273 Dodd, Historical Tradition în the Fourth Gospel (Tradiţia istorică în cea 
de-a patra Evanghelie), pagina 423. 

STAREA CIVILÀ A LUI IISUS 


Nu am avut intenţia de a discredita Evangheliile. Ne- 
am străduit doar să le verificăm cu grijă - să localizăm acele 
fragmente care conțin adevăruri posibile sau probabile şi să 
le extragem din noianul de înflorituri care le înconjoară. În 
plus, am căutat pasaje de o anume factură - care ar fi putut 
atesta căsătoria dintre lisus şi femeia cunoscută drept Maria 
Magdalena. Nu e nevoie să spunem că nu ne aşteptam să 
găsim, în acest sens, dovezi explicite. Am înțeles că, pentru 
a le descoperi, era necesar să citim printre rânduri, să supli- 
nim anumite lacune, să justificăm motivele cenzurii şi ale 
exprimărilor eliptice. Trebuia să ne ocupăm de omisiuni, de 
insinuări, de referirile care erau, în cel mai fericit caz, 
indirecte. 

Şi nu trebuia să căutăm doar dovezile căsătoriei. Era 
necesar să descoperim circum-stantele care ar fi putut să o 
favorizeze. Ancheta noastră trebuia, prin urmare, să includă 
o serie de întrebări distincte, dar strâns relationate. Am 
început cu cele mai evidente. 

Există, în Evanghelii, vreun indiciu, direct sau indirect, 
care să sugereze că lisus ar fi fost căsătorit? 

Desigur, nu există nici o afirmaţie explicită care să 
ateste că ar fi fost. Pe de altă parte, nu există nici afirmații 


explicite care să ateste că nu ar fi fost — şi acest fapt este 


mult mai ciudat şi mai semnificativ decât pare la prima 
vedere. După cum subliniază dr. Geza Vermes de la 
Universitatea din Oxford: „În ceea ce priveşte starea civilă a 
lui lisus, Evangheliile păstrează o tăcere absolută... O astfel 
de situaţie este suficient de neobişnuită pentru a genera alte 
investigaţii. "275 

Evangheliile menţionează că multi dintre ucenici - de 
exemplu, Petru - erau căsătoriți. lar lisus nu pledează 
nicăieri în favoarea celibatului. Ci afirmă, dimpotrivă, 
conform Evangheliei după Matei: „N-aţi citit că cel care i-a 
făcut de la început i-a făcut bărbat şi femeie?... Pentru aceea 
va lăsa omul pe tatăl său şi pe mama sa şi se va lipi de 
femeia sa şi vor fi amândoi un trup.” (19:4-5) 

O astfel de declaraţie si un îndemn la celibat nu pot fi 
reconciliate. Şi, dacă lisus nu a propovăduit celibatul, nu 
avem nici un motiv să credem că l-ar fi practicat. Conform 
obiceiurilor iudaice din acea epocă, bărbaţii nu numai că 
obişnuiau să se căsătorească, dar căsătoria era aproape o 
obligație. Cu excepția anumitor esenieni şi a anumitor 
comunități, celibatul era condamnat cu vehementä. Către 
sfârşitul secolului întâi, un scriitor evreu chiar a comparat 
celibatul deliberat cu o crimă şi se pare că nu era singurul 


care avea o asemenea opinie. Un tată evreu era obligat să-i 


275 Vermes, Jesus the Jew (Isus evreul), pagina 99. 


găsească fiului său o soţie în aceeaşi măsură în care era 
obligat să garanteze că băiatul său va fi circumscris. 

Dacă lisus nu ar fi fost căsătorit, acest fapt ar fi fost 
extrem de frapant. Ar fi atras atenţia asupra lui şi ar fi fost 
folosit pentru a-l caracteriza şi identifica. L-ar fi deosebit, 
într-un mod cât se poate de semnificativ, de contemporanii 
săi. Dacă aceasta ar fi fost realitatea, oare nici una dintre 
Evanghelii nu ar fi făcut măcar o menţiune la o atât de 
importantă abatere de la obiceiuri? Dacă, aşa cum susține 
tradiția ulterioară, lisus ar fi fost celibatar, este 
extraordinary faptul că nu există nici o referire la acest 
celibat. Această absență sugerează cu tărie faptul că, din 
acest punct de vedere, lisus se conformase convențiilor 
timpului şi culturii cărora le aparținea - denotă, pe scurt, că 
era căsătorit. Este singurul mod în care poate fi explicată 
tăcerea Evangheliilor în această privință. Argumentul este 
sintetizat de un respectat teolog contemporan: 

Cu certitudine, fundalul cultural stă mărturie... că este 
extrem de improbabil ca lisus să nu se fi însurat înainte de a- 
şi începe misiunea. Dacă ar fi rămas celibatar, ar fi stârnit o 
tulburare, o reacţie care ar fi lăsat urme. Aşadar, lipsa din 
Evanghelii a oricărei mențiuni legate de celibat este un 
argument puternic, dar nu împotriva, ci în favoarea ipotezei 
existenței căsătoriei, pentru că a practica celibatul sau a 


pleda în favoarea acestuia în contextual societății evreieşti de 


atunci ar fi fost atât de neobişnuit, încât ar fi atras atenția şi 
ar fi stârnit multe comentarii.276 

Ipoteza căsătoriei devine tentantă mai ales în virtutea 
titlului „Rabi, pe care Evangheliile i-l atribuie adesea lui 
lisus. Desigur, este posibil ca acest termen să fi fost folosit 
în sensul său extins, însemniînd, pur şi simplu, un învățător 
auto-proclamat. Dar cunoştinţele sale deosebite — dovedite, 
de exemplu, în discuția sa cu bătrânii din Templu - 
sugerează cu tărie că lisus era mai mult decât atât, că 
beneficiase de pregătirea obişnuită a unui rabin şi că 
această calitate îi era recunoscută în mod oficial. Aceasta 
corespunde tradiției, conform căreia lisus era rabin în 
adevăratul sens al cuvântului. Şi, în acest caz, căsătoria sa 
nu este numai verosimilă, ci realmente sigură. Legea 
evreiască Mişna este cât se poate de explicită în această 
privință: „Un bărbat necăsătorit nu poate fi învățător. "277 

În cea de-a Patra Evanghelie există un episod referitor 
la o nuntă care, de fapt, s-ar putea să fi fost chiar a lui 
lisus. Este vorba, desigur, de nunta de la Cana -— o poveste 


destul de binecunoscută. Dar, în ciuda faptului că ne este 


276 Charles Davis, reportaj în The Observer (Londra, 28 martie 1971), 
pagina 25. 

atât de familiară, generează unele întrebări nerostite care 
merită să fie luate în considerație. 

Relatarea din cea de-a Patra Evanghelie prezintă 
nunta de la Cana ca pe o ceremonie modestă, strict locală — 
o nuntă tipică de la țară, la care mireasa şi mirele rămân 
anonimi. La această nuntă, lisus a fost „chemat” — ceea ce 
este oarecum ciudat, pentru că încă nu începuse să fie 
cunoscut. Dar este şi mai curios faptul că mama sa „se 
întâmplase” să fie acolo. Şi prezența acesteia pare să fie 
considerată firească. Cu siguranță, nu este câtusi de putin 
explicată. În plus, Maria este aceea care nu doar îi 
sugerează fiului său, ci chiar îi porunceşte să facă rost de 
mai mult vin. Comportamentul ei este cel al unei gazde: „Şi, 
sfârşindu-se vinul, a zis mama lui lisus către EL: Nu mai au 
vin. A zis ei lisus: Ce ne priveşte pe mine şi pe tine, femeie? 
Încă nu a venit ceasul Meu.” (loan 2:3-4) Dar Maria, cât se 
poate de calmă, ignoră protestul fiului ei: „Mama Lui a zis, 
celor ce slujeau: Faceţi orice vă va spune.” (loan 2:5) Iar 
servitorii se supun fără şovăire, ca si cum ar fi fost obişnuiţi 
să primească ordine atât de la Maria cât şi de la lisus. 

În pofida încercării lui lisus de a nu-i recunoaşte 
autoritatea, Maria triumfă; şi el înfăptuieşte apoi prima sa 
minune importantă, transformând apa în vin. Conform 
Evangheliilor, până atunci lisus nu-şi dezvăluise puterile; 


iar Maria nu avea absolut nici un motiv să presupună că le- 


ar fi posedat. Şi, chiar dacă i le-ar fi cunoscut, de ce era 
nevoie să fie folosite nişte haruri atât de deosebite şi de 
sacre într-un scop atât de banal? De ce i-ar fi cerut Maria 
aşa ceva fiului său? Şi, cu atât mai semnificativ, de ce şi-ar 
fi asumat doi simpli ,oaspett de la nuntă responsabilități 
organizatorice - responsabilități care, conform obiceiului, le 
sunt rezervate gazdelor? Bineînţeles, doar dacă nunta de la 
Cana ar fi fost chiar nunta lui lisus. În acest caz, ar fi fost 
într-adevăr datoria lui să facă rost de mai mult vin. 

Mai există şi alte dovezi că acea nuntă era, de fapt, a 
lui lisus. Imediat după săvîrşirea miracolului, „nunul” — care 
avea şi rolul unui majordom sau maestru de ceremonie — 
gustă din noul vin, „a chemat nunul pe mire. Şi i-a zis: Orice 
om pune întâi vinul cel bun şi, când se ametesc, pune pe cel 
mai slab. Dar tu ai ținut vinul cel bun până acum.” (loan 2:9- 
10; evidenţierea prin litere cursive ne aparţine.) Este 
limpede că aceste cuvinte par să-i fi fost adresate lui Iisus. 
Totuşi, conform Evangheliei, îi sunt adresate „mirelui. 
Concluzia că lisus şi „mirele” sunt una şi aceeaşi persoană 


este evidentă. 


SOȚIA LUI IISUS 


Dacă lisus a fost căsătorit, există în Evanghelii vreo 


indicație care să ajute la identificarea soției lui lisus? 


La prima vedere, s-ar părea că există două posibile 
candidate - două femei, fără să o luăm în considerație pe 
mama sa, sunt menționate în mod repetat în Evanghelii ca 
făcând parte din anturajul său. 

Prima dintre acestea este Maria Magdalena - sau, mai 
exact, Maria din satul Migdal sau Magdala din Galileea. În 
toate cele patru Evanghelii, rolul acestei femei este deosebit 
de ambiguu şi pare să fi fost neglijat în mod intenţionat. În 
Evangheliile după Marcu şi Matei, este amintită fără să i se 
pomenească numele, care îi este dezvăluit abia către sfârşit. 
Apare abia în Iudeea, în timpul răstignirii, şi este enumerată 
printre cei care îl urmau pe lisus. Totuşi, în Evanghelia 
după Luca, este menţionată relativ către începutul misiunii 
lui lisus, în vremea în care acesta încă predica în Galileea. 
De aceea se pare că ea îl însoţeşte din Galileea în Iudeea — 
sau, dacă nu, că se deplasează dintr-o provincie în alta pe 
urmele lui. 

În mod evident, aceasta sugerează că era căsătorită cu 
cineva. În Palestina din vremea lui lisus, era de neconceput 
ca o femeie nemăritată să călătorească neïînsotitä — si, cu 
atât mai mult, să o facă alături de un predicator religios şi 
de ucenicii acestuia. Tradiţia nu ar fi lăsat un asemenea 
fapt, potential stânjenitor, să treacă neobservat. De aceea se 
susține uneori că Maria Magdalena ar fi fost căsătorită cu 


unul din ucenicii lui lisus. Însă, în acest caz, relaţia ei 


specialä cu lisus si apropierea ei de acesta ar fi generat 
suspiciuni, dacă nu cumva chiar învinuiri de adulter. 

În ciuda credinţei populare, nici una dintre Evanghelii 
nu menționează, nicăieri, că Maria Magdalena ar fi fost o 
prostituată. Cu ocazia primei sale apariţii în Evanghelia 
după Luca, este descrisă drept o femeie „din care ieşiseră 
şapte demoni”. De obicei, se presupune că acesta frază se 
referă la un fel de exorcism înfăptuit de lisus, implicând 
faptul că Maria Magdalena ar fi fost „posedată”. 

Dar este tot atât de posibil ca versetul să facă aluzie la 
un anume tip de convertire şi/sau inițiere rituală. De 
exemplu, inițierea în cultul lui Istar sau Astarte - Zeița 
Mamă sau „Regina Cerurilor” — se făcea în şapte etape. Este 
posibil ca, înainte de a i se alătura lui lisus, Maria 
Magdalena să fi fost adepta unui astfel de cult. În capitolul 
anterior celui în care vorbeşte despre Maria Magdalena, 
Luca povesteşte despre o femeie care a uns picioarele lui 
lisus. 

În Evanghelia după Marcu, există un episod similar, în 
care o femeie necunoscută îl unge pe lisus. Nici Luca şi nici 
Marcu nu o identifică pe aceasta, în mod explicit, cu Maria 
Magdalena. Dar Luca specifică că era vorba de o „femeie 
decăzută”, de o „păcătoasă”. Ulterior, comentatorii Bibliei au 
presupus că, de vreme ce din Maria Magdalena ieşiseră 


şapte demoni, ea trebuie să fi fost o păcătoasă. În baza 


acestei supozitii, femeia care îl unge pe lisus şi Maria 
Magdalena au ajuns să fie privite ca una şi aceeaşi 
persoană. De fapt, se prea poate ca acesta să fi fost 
adevărul. Dacă această femeie era asociată cu un anumit 
cult păgân, nu putea să apară decât ca o păcătoasă atât în 
ochii lui Luca cât şi în ai autorilor de mai târziu. 

Dacă Maria Magdalena a fost o „păcătoasă”, este 
evident şi că a fost, de asemenea, ceva mai mult decât 
„prostituata de rând” din tradiția populară. Este limpede că 
a fost o femeie înstărită. De exemplu, Luca relatează că, 
printre prietenele ei, se număra soția unui înalt demnitar de 
la curtea lui Irod — si că ambele femei, împreună cu multe 
altele, îi susțineau, din punct de vedere financiar, pe lisus şi 
pe ucenicii acestuia. Femeia care l-a uns pe lisus era, de 
asemenea, o femeie bogată. În Evanghelia după Marcu, 
prețul ridicat al mirului de nard folosit pentru înfăptuirea 
ritualului este subliniat în mod deosebit. 

În ansamblul său, episodul ungerii lui lisus pare să 
aibă extrem de multă importanță. Din ce alt motiv ar fi fost 
descris atât de pe larg în Evanghelii? Dată fiind atenția 
deosebită care i se acordă, pare să fi reprezentat ceva mai 
mult decât un simplu gest impulsiv, spontan. Pare, mai 
degrabă, un ritual pregătit cu grijă. Trebuie să ne reamintim 
că ungerea era un privilegiu traditional al regilor - si al 


„adevăratului Mesia”, ceea ce înseamnă „cel uns”. De aici 


rezultă că lisus devine un Mesia autentic ca urmare a 
ungerii sale. Şi femeia care îl consacră acestui rol august nu 
poate fi considerate lipsită de importanţă. 

În acest caz, este evident că, în ultima parte a misiunii 
lui lisus, Maria Magdalena devine un personaj deosebit de 
important. În cele trei evanghelii sinoptice, numele ei 
figurează în fruntea listei femeilor care îl însoțesc pe lisus, 
aşa cum Simon Petru deschide lista ucenicilor de parte 
bărbătească. Şi, desigur, tot ea este aceea care, după 
răstignire, descoperă mormântul gol. Dintre toţi cei care îi 
erau devotați, lisus a preferat ca Maria Magdalena să afle 
prima despre Învierea sa. 

De la un capăt la altul al Evangheliilor, lisus o 
tratează pe Maria Magdalena într-un mod aparte, 
preferenţial. Este foarte posibil ca acest tratament să fi 
stârnit gelozia celorlalți ucenici. Este cât se poate de evident 
că, ulterior, s-au făcut eforturi pentru a ponegri statutul 
Mariei Magdalena, dacă nu chiar numele ei. E foarte posibil 
să fi fost descrisă drept o târtă din dorința de răzbunare, cu 
intenţia de a contesta reputaţia unei femei a cărei relație cu 
lisus fusese mai intimă decât a celor care, din acest motiv, o 
invidiau. 

Dacă alți „creştini”, chiar şi în timpul lui lisus sau 
imediat după răstignire, îi purtau pică Mariei Magdalena 


pentru legătura ei unică cu liderul lor spiritual, este foarte 


posibil să se fi încercat marginalizarea ei în ochii posterității. 
Chiar şi astăzi este privită tot ca o prostituată şi, în Evul 
Mediu, asezämintele dedicate prostituatelor pocäite de 
numeau Magdalene. Dar însăşi Evangheliile stau mărturie 
că femeia de la care acele instituţii şi-au împrumutat 
numele nu merita să fie astfel stigmatizatä. 

Indiferent care ar fi statutul atribuit Mariei Magdalena 
de Evanghelii, ea nu este singura femeie care ar fi putut 
deveni soția lui lisus. Mai există încă o candidată, care este 
o apariție proeminentă în cadrul celei de a Patra Evanghelii 
şi care poate fi identificată drept Maria din Betania, sora 
Martei şi a lui Lazăr. Este evident că ea şi familia ei sunt în 
relații extrem de familiare cu lisus. Sunt, de asemenea, 
oameni bogaţi, a căror locuință, situată într-o suburbia 
elegantă a Ierusalimului, este suficient de mare pentru a-i 
găzdui pe lisus şi pe toţi însoțitorii săi. În plus, din episodul 
învierii lui Lazăr reiese faptul că proprietarii casei erau şi 
deținătorii unui loc de înmormântare - un lux flamboaiant 
pentru epoca lui lisus şi nu doar un simbol al bogăției, ci şi 
al unui statut aristocratic. În Ilerusalim-ul biblic, ca şi în 
oraşele moderne, terenul era la mare pret: şi erau extrem de 
puțini cei care îşi puteau permite să dețină un astfel de loc 
de înmormântare. 

Conform celei de-a Patra Evanghelii, când Lazăr se 


îmbolnăveşte, lisus este plecat din Betania pentru câteva 


zile şi se află, împreună cu ucenicii săi, dincolo de Iordan. 
După ce află ce s-a întâmplat, mai zăboveşte totuşi încă 
două zile — o reacție mai degrabă stranie — şi se reîntoarce în 
Betania, unde Lazăr zace în mormânt. 

La sosire, Marta se grăbeşte să îl întâmpine şi strigă: 
„Doamne, dacă ai fi fost aici, fratele meu n-ar fi murit.” (Ioan 
11:21) Afirmația este dezorientantă, pentru că nu este 
limpede cum ar fi putut lisus să împiedice moartea unui om 
prin prezența sa fizică. Dar incidental este semnificativ 
pentru că Marta este singură atunci când îl întâmpină pe 
lisus. Ar fi fost de aşteptat ca Maria, sora ei, să-i fie alături. 
Totuşi, Maria se află în casă şi nu îşi face apariția decât 
după ce lisus i-o cere în mod explicit. Totul se clarifică 
datorită Evangheliei „secrete” a lui Marcu, descoperite de 
profesorul Morton Smith şi citate la începutul acestui 
capitol. În acea relatare a lui Marcu care a fost îndepărtată, 
se pare că iese din casă fără să fie chemată. Şi este ocărită 
imediat, cu mânie, de către ucenici, cărora lisus le cere să 
înceteze. 

Faptul că Maria a rămas în casă în momentul sosirii 
lui lisus în Betania este destul de plauzibil. Conform 
obiceiurilor evreieşti, ar trebui să stea „Shiveh” - să fie în 
doliu. Dar de ce nu i se alătură Mariei, de ce nu se grăbeşte 
să-i iasă în intimpinare lui lisus, la reîntoarcerea acestuia? 


Există o singură explicaţie evidentă. Conform principiilor 


legii iudaice din acea vreme, unei femei stând „Shiveh” i se 
interzicea cu stricteţe să iasă din casă, cu excepţia cazului 
în care soţul ei îi cerea anume să o facă. În acest episod, 
lisus şi Maria din Betania respectă întocmai normele de 
comportament traditional al unui bărbat evreu şi al soției 
sale. 

Mai există şi alte dovezi care vin în sprijinul ipotezei 
existenței unei căsătorii între lisus şi Maria din Betania. 
Acestea se află, mai mult sau mai puţin sub forma unui non 
sequitur, în Evanghelia după Luca: 

Si pe când mergeau ei, El a intrat într-un sat, iar o 
Jemeie cu numele Marta l-a primit în casa ei. Şi ea avea o soră 
ce se numea Maria, care, aşezindu-se la picioarele Domnului, 
asculta cuvântul lui. lar Marta se silea cu multă slujire şi, 
apropiindu-se, a zis: 

„Doamne, sau nu socoteşti că sora mea m-a lăsat 
singură să slujesc? Spune-i deci să-mi ajute.” 

Si, răspunzînd, Domnul a zis: Marto, Marto, te îngrijeşti 
şi pentru multe te sileşti; 

Dar un lucru trebuie; căci Maria partea cea bună şi-a 
ales, care nu se va lua de la ea. (Luca 10:38-42) 

Din cererea Martei pare să reiasă ca evident faptul că 
lisus avea o anumită autoritate asupra Mariei. Totuşi, mult 
mai importantă este replica lui lisus. În orice alt context, ar 


fi fost interpretată drept o aluzie la căsătorie. Şi, în orice 


caz, sugerează că Maria din Betania era o ucenică la fel de 
avidă de cunoaştere ca şi Maria Magdalena. 

Există motive întemeiate pentru a o considera pe 
aceasta din urmă una şi aceeaşi persoană cu femeia care îl 
unge cu mir pe lisus. Ne-am întrebat dacă nu ar fi fost 
posibil ca această persoană să fie una şi aceeaşi şi cu Maria 
din Betania, sora lui Lazăr şi a Martei. Biserica medievală le 
privea, cu siguranţă, astfel, ceea ce se poate spune şi despre 
tradiția populară. Părerea este împărtăşită şi de numeroşi 
cercetători ai Bibliei din zilele noastre. Foarte multe dovezi 
vin în sprijinul acestei concluzii. 

De exemplu, în Evangheliile după Matei, Luca şi 
Marcu, Maria Magdalena este menţionată printre cei 
prezenţi la rästignire. lar Maria din Betania nu este 
menţionată, în acest sens, în nici una dintre ele. Însă, dacă 
era într-adevăr o ucenică atât de devotată, absența ei pare 
cel putin o dovadă de indolentä. Poate fi credibil faptul că ea 
- ca să nu mai vorbim de Lazăr, fratele ei - nu ar fi izbutit să 
fie alături de lisus în punctul culminant al vieții acestuia? O 
astfel de omisiune ar fi atât inexplicabilă, cât şi reprobabilă 
— desigur, cu excepţia cazului în care era prezentă, dar 
Evangheliile menţionează acest lucru amintind-o sub 
numele Maria Magdalena. Dacă aceasta şi Maria din Betania 
sunt, de fapt, aceeaşi persoană, nu mai poate fi vorba de 


absența celei de a doua din episodul răstignirii. 


Maria Magdalena poate fi identificată cu Maria din 
Betania. Şi poate fi identificată, de asemenea, cu femeia care 
îl unge pe lisus. Cea de-a Patra Evanghelie o identifică pe 
această femeie cu Maria din Betania. Într-adevăr, autorul 
este cât se poate de explicit în această privinţă: 

Si era bolnav un oarecare Lazăr din Betania, satul 
Mariei şi al Martei, sora ei. Iar Maria era aceea care a uns cu 
mir pe Domnul şi I-a şters picioarele cu părul capului ei, al 
cărei frate Lazăr era bolnav. (loan 11:1-2) 

Şi, din nou, în capitolul următor: 

Deci, cu şase zile înainte de Paşti, lisus a venit în 
Betania, unde era Lazăr, pe care îl înviase din morți. Şi i-au 
făcut acolo cină şi Marta slujea. Iar Lazăr era unul dintre cei 
ce şedeau cu El la masă. Deci Maria, luând o litră cu mir de 
nard curat, de mare pret, a uns picioarele lui lisus şi le-a 
şters cu părul capului ei, iar casa s-a umplut de mirosul 
mirului. (loan 12:1-3) 

Faptul că Maria din Betania şi femeia care îl unge pe 
lisus cu mir sunt una şi aceeaşi este, aşadar, o certitudine. 
Deşi nu reiese chiar atât de limpede, este cu siguranță 
posibil ca această femeie să fie identificată, de asemenea, cu 
Maria Magdalena. Dacă lisus a fost într-adevăr căsătorit, 
există o singură femeie care poate fi considerată soția sa — 
aceea care, în Evanghelii, apare în mod repetat şi în roluri 


diferite. 


PREAIUBITUL UCENIC 


Dacă Maria Magdalena si Maria din Betania sunt una 
şi aceeaşi femeie şi dacă această femeie a fost soția lui lisus, 
atunci Lazăr nu putea fi decât cumnatul lui lisus. Există oare, 
în Evanghelii, vreo indicație care să sugereze că Lazăr s-ar fi 
bucurat, într-adevăr, de acest statut? 

În Evangheliile după Luca, Matei şi Marcu, Lazăr nu 
este menționat după nume - cu toate că „învierea din morți” 
a fost initial inclusă în relatarea lui Marcu, fiind ulterior 
exclusă. Ca urmare, Lazăr este cunoscut de posteritate 
numai grație celei de-a Patra Evanghelii - Evanghelia după 
Ioan. Dar de aici reiese limpede că beneficia de un anume 
tratament special — care nu se limitează la „învierea sa din 
morţi”. În această privinţă, ca şi în multe altele, Lazăr apare, 
într-o anumită măsură, ca fiind mai apropiat de lisus decât 
ucenicii acestuia. Şi, ceea ce este suficient de ciudat, 
Evangheliile nici măcar nu-l includ în rândul acestora. Spre 
deosebire de ucenici, Lazăr se află, realmente, în pericol. 
Conform celei de-a Patra Evanghelii, pentru a scăpa definitiv 
de lisus, mai marele arhiereilor hotărăşte să fie omorât şi 
Lazăr. (loan 12:10) 

Se pare că Lazăr ar fi acționat, într-un anume fel, în 


numele lui lisus — ceea nu se poate spune despre nici unul 


dintre ucenici. Teoretic, acest fapt ar îndreptäti includerea 
sa în rândul ucenicilor — şi, totuşi, nu este menţionat ca 
atare. Nici măcar nu se relatează că ar fi fost prezent în 
momentul răstignirii - o dovadă de ingratitudine aparent 
ruşinoasă din partea unui om care, literalmente, îi datora 
viața lui lisus. Dată fiind amenințarea directă care plana 
asupra sa, admitem că trebuie să fi stat ascuns. Dar este 
cât se poate de ciudat că, în continuare, Evangheliile nu îl 
mai amintesc. Lazăr pare să fi dispărut definit şi nu mai 
este menționat nici măcar o singură dată. Sau nu e aşa? Am 
încercat să reexaminăm problema cu mai multă atenție. 

După o şedere de trei luni în Betania, lisus se retrage, 
împreună cu ucenicii săi, pe malurile Iordanului, drumul 
până acolo putind fi parcurs într-o singură zi. Şi un mesager 
se grăbeşte să-i aducă vestea că Lazăr este bolnav. Dar nu 
se referă la Lazăr pronuntindu-Il numele. Dimpotrivă, îl 
descrie pe bărbatul bolnav ca pe o persoană deosebit de o 
importantă. „Doamne, iată, cel pe care îl iubeşti este bolnav.” 
(loan 11:3) 

Reacţia lui lisus este vădit neobişnuită. În loc să se 
întoarcă în mare grabă pentru a-l ajuta pe cel pe care se 
presupune că îl îndrăgeşte, el, bine dispus, îşi alungă 
problema din minte: „lar lisus, auzind, a zis: Această boală 
nu este spre moarte, ci pentru slava lui Dumnezeu, ca, prin 


ea, Fiul lui Dumnezeu să se slăvească.” (loan 11:4) Şi, dacă 


vorbele sale sunt derutante, acțiunile le depăşesc în această 
privință: „Când a auzit, deci, că este bolnav, atunci a rămas 
două zile în locul în care era.” (loan 11:6) Pe scurt, lisus 
continuă să piardă vremea pe malul Iordanului pentru încă 
două zile, în ciuda veştilor alarmante pe care le-a primit. În 
sfârşit, se hotărăşte să se întoarcă în Betania. Şi apoi îşi 
contrazice afirmația anterioară, spunându-le ucenicilor că 
Lazăr este mort. Dar continua să nu fie câtuşi de puţin 
tulburat. Într-adevăr, declară, cu sinceritate, că moartea lui 
Lazăr a servit unui anumit scop şi că e timpul să fie trase 
foloasele: „Lazăr, prietenul nostru, a adormit; mă duc să-l 
trezesc.” (Ioan 11:11) Şi, după încă patru versete, 
recunoaşte că întreaga întâmplare este pusă în scenă cu 
multă grijă, fiind regizată dinainte: „Şi Mă bucur pentru voi, 
ca să credeţi că n-am fost acolo. Dar să mergem la el.” (loan 
11: 15) Este un comportament uluitor, dar reacția ucenicilor 
ne nedumereşte încă şi mai mult: „Deci a zis Toma, care se 
numeşte Geamănul, celorlalți ucenici: Să mergem şi noi şi să 
murim cu dânsul.” (loan 11:16) 

Ce vrea să spună? Dacă Lazăr este, literalmente, 
mort, ucenicii nu au, cu siguranță, intenţia de a i se alătura, 
în urma unei sinucideri colective! Şi cum pot fi justificate 
nepăsarea lui lisus - indiferența blazată cu care primeşte 


vestea bolii lui Lazăr şi amânarea reîntoarcerii în Betania? 


După cum sugerează profesorul Morton Smith, 
explicaţia constă în faptul că este vorba de o inițiere, mai 
mult sau mai putin clasică, într-o „şcoală de mistere”. Tot 
profesorul Smith demonstrează că astfel de initieri şi, 
desigur, ritualurile care le însoțesc, erau ceva destul de 
obişnuit în Palestina epocii lui lisus. Adesea, acestea 
implicau o moarte şi o renaştere simbolică, care aşa şi erau 
numite; se practicau închiderea în mormânt, care simboliza 
uterul când era vorba de învierea neofitului, şi un ritual, 
numit botez în zilele noastre - care presupunea o 
scufundare simbolică în apă. Mai exista şi o cupă cu vin, 
care era identificat cu sângele profetului sau al magicianului 
care conducea ceremonia. Bând din această cupă, ucenicii 
se contopeau, în mod simbolic, cu învățătorul lor, cei dintâi 
devenind, în sens mistic, „una? cu cel din urmă. Este 
suficient de semnificativ faptul că Sfântul Pavel explică 
scopul botezului folosind exact aceeaşi termeni - pe care îi 
foloseşte, chiar şi lisus la Cina cea de Taină. 

Profesorul Smith atrage atenţia asupra faptului că 
evoluția lui lisus este similară cu cea a numeroşilor alți 
magicieni, tămăduitori, scamatori şi făcători de minuni din 
aceeaşi epocă.278 De exemplu, în cuprinsul relatărilor din 


cele patru Evanghelii, lisus rămâne singur cu cei pe care 


278 Smith, Jesus the Magician (Isus magicianul), pagina 81sq. 


urmează să-i vindece sau le vorbeşte doar lor, cu voce 
scăzută. Şi, adesea, le cere apoi să nu divulge cele 
întâmplate. Şi li se adresează celorlalți făcând, de obicei, 
apel la alegorii şi parabole. 

Se pare aşadar că, în timpul şederii lui lisus pe 
malurile lordan-ului, Lazăr s-a angajat într-un ritual tipic de 
inițiere, care culmina, aşa cum se întâmplă de obicei în 
asemenea cazuri, cu o moarte şi cu o reînviere simbolică. În 
această nouă lumină, dorința ucenicilor de a „muri cu el 
devine uşor de înţeles - ca şi altfel inexplicabila mulțumire 
de sine cu care priveşte lisus respectivul eveniment. 

Admitem că Maria şi Marta par să fie într-adevăr 
înnebunite de durere -— ca şi o serie de alte persoane. Dar s- 
ar putea ca ele să fi înțeles greşit sau să fi răstălmăcit 
esența ritualului. Sau poate că inițierea nu a decurs aşa 
cum ar fi trebuit — ceea ce nu ar fi reprezentat o întâmplare 
neobişnuită. Sau poate că întreaga poveste era o punere în 
scenă ingenios concepută, a cărei adevărată natură şi al 
cărei scop erau cunoscute de foarte puţine persoane. 

Dacă episodul învierii lui Lazăr este într-adevăr o 
inițiere rituală, atunci tratamentul special de care 
beneficiază acesta este evident. Printre altele, se pare că el 
este inițiat înaintea celorlalți ucenici — care lasă într-adevăr 


impresia că îl invidiază pentru respectivul privilegiu. 


Dar de ce a fost ales tocmai acest bärbat din Betania, 
pânä atunci necunoscut? De ce tocmai el a avut parte de 
experiența pe care ucenicii erau nerăbdători să o 
împărtăşească? De ce, mai târziu, ereticii de orientare 
mistică, cum erau carpocratienii, au fost atât de interesați 
de această problemă? Şi de ce a fost exclus întregul episod 
din Evanghelia după Marcu? Poate pentru că Lazăr era cel 
„îndrăgit de lisus - mai mult decât ceilalți ucenici. Poate 
pentru că între Lazăr şi lisus exista o legătură deosebită — 
aceea dintre doi cumnati. Poate din ambele motive. S-ar 
putea ca lisus să-l fi cunoscut şi îndrăgit pe Lazăr tocmai 
pentru că îi era cumnat. În orice caz, ataşamentul său față 
de Lazăr este subliniat în repetate rânduri. Când se întoarce 
în Betania şi plânge sau se preface că plânge martorii reiau 
vorbele mesagerului: „lată cât de mult îl iubea!” (loan 11:36) 

Autorul Evangheliei după loan - în care este inclusă 
povestea lui Lazăr - nu se identifică nicăieri pe sine însuşi 
drept loan. De fapt, nu se identifică prin nici un nume. 
Totuşi, se referă la el însuşi folosind un calificativ aparte. Se 
numeşte adesea pe sine însuşi „ucenicul preaiubit”, „cel pe 
care îl iubea lisus”, ceea ce sugerează, fără dubiu, că, față de 
camarazii săi, se bucura de un statut unic şi privilegiat. De 
exemplu, la Cina cea de Taină, faptul că îi este apropiat lui 
lisus devine extrem de evident atunci când acesta îi 


povesteşte numai lui despre modul în care va fi trădat: 


Iar la masă era rezemat de pieptul lui lisus unul dintre 
ucenicii lui, pe care îl iubea lisus. Deci Simon Petru i-a făcut 
semn acestuia şi i-a zis: 

Întreabă cine este cel despre care vorbeşte. 

Şi cäzind acela astfel la pieptul lui lisus, i-a zis: 

Doamne, cine este? 

lisus a răspuns: 

Acela este, căruia eu, întingând bucätica de piine, i-o 
voi da. 

Şi, întingând bucăţica, i-a dat-o lui Iuda, fiul lui Simon 
Iscarioteanul. (loan 13:23-26) 

Cine este acest „ucenic preaiubit”, pe a cărui mărturie 
se bazează a Patra Evanghelie? Totul pare să sugereze că 
este, de fapt, Lazăr, „cel pe care lisus îl iubea”. Aşadar, după 
toate aparențele, Lazăr şi „ucenicul preaiubit sunt, de fapt, 
una şi aceeaşi persoană, iar Lazăr este, de fapt, „loan”. Este 
o concluzie aproape inevitabilă. Şi nu ne aparține în 
exclusivitate. 

Conform profesorului Wiliam Brownlee, unul dintre 
cei mai de seamă cercetători ai Bibliei şi unul dintre 
specialiştii de frunte în ceea ce priveşte manuscrisele de la 


Marea Moartă: „În virtutea dovezilor incluse în cea de-a Patra 


Evanghelie... ajungem la concluzia că ucenicul preaiubit este 
Lazăr din Betania. "279 

Dacă Lazăr şi „ucenicul preaiubit” sunt unul şi acelaşi, 
pot fi explicate o serie de anomalii. S-ar explica astfel 
misterioasa dispariție a lui Lazăr din relatarea biblică, ca şi 
aparenta sa absență din timpul răstignirii. Pentru că, dacă 
Lazăr şi „ucenicul preaiubit” sunt, de fapt, aceeaşi persoană, 
aceasta a asistat la răstignire. Şi Lazăr este cel căruia lisus 
i-a lăsat-o în grijă pe mama sa. Cuvintele prin care a făcut-o 
pot fi cele ale unui om care se referă la cumnatul său: 

Deci lisus, văzînd pe mama Sa si pe ucenicul pe care îl 
iubea stind alături, a zis mamei sale: 

Femeie, iată fiul tău! 

Apoi a zis ucenicului: 

Iată mama ta! Şi, din ceasul acela,ucenicul a luat-o la 
sine. (loan 19:26-27) 

Ultimul cuvânt al acestui citat este cel revelator. 
Pentru că ceilalți ucenici şi-au părăsit casele din Galileea şi, 
practic vorbind, sunt lipsiți de adăpost. Totuşi, Lazăr are 
unul - aceea casă din Betania, în care chiar şi lisus era 


obişnuit să locuiască. 


279 Brown Lee, „Whence the Gospel according to John” („De ce 
Evanghelia după Ioan”), pagina 192. 


După ce este relatată hotărîrea arhiereilor de a-l 
ucide, numele lui Lazăr nu mai este menționat. S-ar putea 
presupune că a dispărut întru totul. Dar dacă el este 
„ucenicul preaiubit', nu se mai pune problema dispariției 
sale, iar mişcările şi faptele sale pot fi urmărite până la 
sfârşitul celei de-a Patra Evanghelii. Şi aici apare, de 
asemenea, un episod straniu, care merită să fie cercetat. În 
încheierea celei de-a Patra Evanghelii, lisus prevede moartea 
lui Petru şi cere acestuia să îi ,urmeze”: 

Dar întorcându-se, Petru a văzut venind după el pe 
ucenicul pe care îl iubea lisus, acela care la Cină s-a rezemat 
de pieptul lui şi I-a zis: 

Doamne, cine este cel ce te va vinde? 

Pe acesta deci, văzindu-l, Petru a zis lui lisus: 

Doamne, dar cu acesta ce se va întâmpla? 

Zis-a lisus lui: 

Dacă voiesc ca acesta să rămână până voi veni, ce ai 
tu? Tu urmează mie. 

De aceea a ieşit cuvântul acesta între frați, că ucenicul 
acela nu va muri; dar lisus nu i-a spus că nu va muri, ci: dacă 
voiesc ca acesta să rămână până ce voi veni, ce ai tu? 

Acesta este ucenicul care mărturiseşte despre aceasta 
şi care a scris acestea, şi ştim că mărturia lui este adevărată. 
(loan 21:20-24) 


În ciuda stilului ambiguu de exprimare, importanța 
acestui pasaj este cât se poate de clară. „Ucenicului 
preaiubit i s-a cerut, în mod explicit, să aştepte 
reîntoarcerea lui lisus. Iar textul în sine subliniază în mod 
stăruitor că această reîntoarce nu trebuie înțeleasă, în mod 
simbolic, drept „a doua venire”. Dimpotrivă, se referă la ceva 
mult mai concret. Sugerează că, la scurt timp după 
împrăştierea în lume a celorlalți ucenici, lisus urma să se 
reîntoarcă pentru a-i încredința „ucenicului preaiubit” o 
misiune specială. Este aproape ca şi cum cei doi ar fi avut 
de dus la bun sfârşit anumite aranjamente concrete şi de 
făcut anumite planuri. 

Dacă „ucenicul preaiubit este Lazăr, atunci această 
înțelegere secretă, necunoscută celorlalți ucenici, pare să fi 
avut un anumit precedent. Cu o săptămână înainte de 
răstignire, lisus îşi pregăteşte intrarea triumfală în Ierusalim 
şi, pentru ca acesta să corespundă profetiei din Vechiul 
Testament referitoare la Mesia, este nevoie să încalece pe un 
asin. (Zaharia 9:9-10) De aceea, trebuie găsit asinul. 

În Evanghelia după Luca, lisus trimite doi ucenici în 
Betania, unde le spune că vor găsi un asin aşteptându-i. 
Aceştia sunt învățați să-l spună proprietarului asinului că: 
„Domnul are trebuintà de el.” 

Când totul se petrece exact cum a prevăzut lisus, pare 


să fie vorba de un fel de miracol. Dar ce este atât de 


extraordinar în această întâmplare? Nu trădează, pur şi 
simplu, existența unui plan ascuns, bine pus la punct? Iar 
acel om din Betania, care face rost de asin la timpul potrivit, 
nu pare să fie Lazăr? Aceasta este, cu siguranță, concluzia 
la care ajunge dr. Hugh Schonfield.280 

El argumentează, în mod convingător, că 
aranjamentele pentru intrarea triumfală în Ierusalim au fost 
făcute de Lazăr, fără ştirea celorlalți ucenici. Dacă aşa s-au 
petrecut într-adevăr lucrurile, aceasta dovedeşte existența 
unui cerc interior al ucenicilor lui lisus, a unui nucleu de 
colaboratori, de conspiratori sau de membri ai familiei, care 
se bucură, în exclusivitate, de încrederea domnului lor. 
Schonfield crede că Lazăr face parte dintr-un astfel de grup. 
lar ipoteza sa concordă cu insistența profesorului Smith 
asupra tratamentului preferenţial de care beneficiază Lazăr, 
ca urmare a inițierii sale sau a morţii sale simbolice din 
Betania. Este posibil ca Betania să fi fost centrul unui cult, 
locul destinat unor ritualuri unice, oficiate de lisus. 
Supozitia ar putea explica altfel enigmatica apariție repetată 
a Betaniei în decursul investigațiilor noastre. Prioria din Sion 
îşi numise „cupola” din Rennes-le-Château „Betania”. lar 
Saunière, după toate aparențele, la sugestia Prioriei din Sion, 


îşi botezase vila tot „Betania”. 


280 Schonfield, Passover Plot (Complotul Paştilor), pagina 119, 134 sq. 


În orice caz, înțelegerea secretă în urma căreia a fost 
obținut asinul de la „omul din Betania” şi-ar putea semnala 
din nou prezența prin intermediului sfârşitului misterios al 
celei de-a Patra Evanghelii - unde lisus îi porunceşte 
„ucenicului preaiubit” să îi aştepte reîntoarcerea. Se pare că 
avea de făcut anumite planuri împreună cu acesta. Şi nu 
este lipsit de sens să presupunem că planurile se refereau, 
printre altele, la viitorul familiei lui lisus. 

Când era pe cruce, îşi incredintase deja mama în grija 
„ucenicului preaiubit'. Dacă avea soție şi copii, aceştia i-au 
fost incredintati, probabil, aceluiaşi „ucenic preaiubit”. Ceea 
ce ar fi, fireşte, mult mai plauzibil dacă respectivul ucenic i- 
ar fi fost într-adevăr cumnat. 

Conform tradiției ulterioare, mama lui lisus ar fi murit 
în exil, în cetatea Efes - presupusul loc de provenienţă al 
celei de-a Patra Evanghelii. Oricum, nu există nici o indicație 
care să sugereze că „ucenicul preaiubit” ar fi fost alături de 
mama lui lisus până la sfârşitul vieţii acesteia. După 
părerea dr. Schonfield, a Patra Evanghelie nu a fost, 
probabil, scrisă în Efes, ci doar prelucrată, revizuită şi 
editată de un înțelept grec - care a rescris-o conform 


propriilor sale idei.28! 


281 Jbid., pagina 256. 


Dacä ,ucenicul preaiubit nu a plecat la Efes, atunci ce 
anume s-a întâmplat cu el? Dacă el şi Lazăr erau unul şi 
acelaşi, atunci această întrebare are şi un răspuns, fiindcă, 
în ceea ce priveşte soarta lui Lazăr, tradiția este cât se poate 
de explicită. Conform tradiţiei, şi aşa cum susțin anumiți 
autori reprezentând biserica creştină timpurie, Lazăr, Maria 
Magdalena, Marta, Iosif din Arimateea şi încă alți câțiva, au 
ajuns, cu o corabie, la Marsilia.282 

Se presupune că, acolo, Iosif ar fi fost hirotonit de 
Sfântul Filip şi apoi trimis în Anglia, unde ar fi întemeiat o 
biserică la Glastonburry. Însă despre Lazăr şi Maria 
Magdalena se povesteşte că ar fi rămas în Galia. Conform 
tradiţiei, Maria Magdalena a murit fie la Aix-en-Provence, fie 
la Saint Baume, iar Lazăr la Marsilia, după ce a întemeiat 
acolo prima episcopie. 

Despre unul dintre însoțitorii lor, Sfântul Maxim, se 


spune că ar fi fondatorul primei episcopii din Narbonne. 


282 Relatarea tradițională este redată în Jacobus de Voragine, The Golden 
Legend (Legenda de Aur), în Life of S. MaryMagdalen (Viaţa Sf. Maria 
Magdalena), pagina 73 sq. Aceasta datează din 1270. Cea mai veche 
formă scrisă a legendei este, după toate probabilitățile, „Viața Mariei 
Magdalena” de Rabanus (776-856), arhiepiscop de Mainz. În The 
Antiquities of Glastonbury (Vechile legende din Glastonbury) apare pentru 
prima dată continuarea legendei - sosirea lui Iosif din Arimateea în 
Britania. Adesea este considerată o adăugire ulterioară la relatarea lui 
William. 


Dacă Lazăr şi „ucenicul preaiubit' sunt unul şi acelaşi, 
atunci aceasta poate fi explicația dispariţiei lor comune. Se 
pare că Lazăr, adevăratul „ucenic preaiubit”, a ajuns dincolo 
de mare, la Marsilia, împreună cu sora sa, Maria Magdalena 
— care, dacă ținem cont de tradiția ulterioară, purta cu sine 
Sfântul Graal, „sângele regal”. Şi planurile fugii şi refugiului 
lor au fost făcute, după toate aparențele, de însuşi lisus, 
împreună cu „ucenicul preaiubit”, la sfârşitul celei de-a Patra 


Evanghelii. 


DINASTIA LUI IISUS 


Dacă lisus a fost într-adevăr căsătorit cu Maria 
Magdalena, s-ar fi putut ca această căsătorie să servească 
unui scop anume? Cu alte cuvinte, ar fi putut însemna ceva 
mai mult decât o căsătorie obişnuită? Ar fi putut reprezenta 
un anume fel de alianță dinastică, cu implicații şi 
repercusiuni politice? Pe scurt, ar fi fost posibil ca linia de 
sânge rezultată din această căsătorie să justifice de deplin 
calificativul de „sânge regal”? 

Evanghelia după Matei afirmă, în mod explicit, că 
lisus era de sânge regal - un rege legitim, un descendent 
direct al lui Solomon şi al lui David. Dacă acesta este 
adevărul, pretenţia sa la tronul Palestinei unificate ar fi fost 


legitimă — şi poate chiar singura legitimă. Iar inscripția de pe 


cruce ar fi însemnat mult mai mult decât o simplă si sadicä 
luare în derâdere, pentru că lisus ar fi fost într-adevăr 
„Regele Evreilor”. În anumite privințe, postura sa ar fi fost 
similară, să zicem, cu aceea a lui Bonnie Prince Charlie în 
1745. Şi astfel ar fi fost generată opoziția împotriva sa, adică 
în virtutea rolului său - rolul unui preot-rege care ar fi 
putut unifica țara şi poporul evreu, reprezentând astfel o 
amenințare serioasă, atât la adresa lui Irod, cât şi la adresa 
Romei. 

Anumiți cercetători moderni ai Bibliei s-au străduit să 
demonstreze că vestita „ucidere a pruncilor”, ordonată de 
Irod, nu a avut loc niciodată. Sau că, dacă s-a petrecut într- 
adevăr, nu a fost de proporţiile vădit exagerate şi 
înfiorătoare pe care i le-au atribuit Evangheliile şi tradiția 
ulterioară. Totuşi, chiar simpla perpetuare a poveştii pare să 
dovedească ceva - panica autentică a lui Irod, teama sa, cât 
se poate de reală, că ar fi putut fi detronat. Trebuie să 
admitem că tronul lui Irod era extrem de nesigur, fiind urât 
de supusii săi inrobiti şi susținut la putere doar de cohortele 
romane. 

Dar, oricât de precară i-ar fi fost poziţia, aceasta nu ar 
fi putut fi realmente şi serios ameninţată de zvonurile 
despre un mântuitor simbolic sau spiritual — de genul celor 
de care, în epoca aceea, Tara Sfântă era oricum plină. Dacă 


Irod era într-adevăr îngrijorat, motivul nu putea fi decât o 


amenințare foarte reală, concretă, politică - o amenințare 
reprezentată de un om al cărui drept la tron era mult mai 
legitim decât al lui însuşi şi care ar fi putut beneficia de un 
suport popular considerabil. Este posibil ca „uciderea 
pruncilor” să nu fi avut loc, dar tradiţia care îl pomeneşte 
reflectă probabil neliniştea lui Irod, legată de o revendicare a 
tronului venită din partea unui rival şi, foarte probabil, 
anumite acțiuni menite să o pre-întâmpine şi să o dejoace. 
O astfel de revendicare putea fi numai de natură politică. Şi 
trebuie să fi fost luată într-adevăr în serios. 

A sugera că o asemenea revendicare venea din partea 
lui lisus, înseamnă, desigur, a pune sub semnul întrebării 
imaginea populară a „dulgherului sărac din Nazaret”. Dar 
motivele care ne îndeamnă să o facem sunt grăitoare. În 
primul rând, faptul că lisus era originar din Nazaret nu este 
pe deplin sigur. „lisus din Nazaret” este, în realitate, o 
denaturare sau o traducere eronată a lui „lisus Nazoritul” 
sau „lisus Nazareanul”, sau, poate, a lui „lisus din 
Gennescareth”. 

În al doilea rând, asupra existenţei oraşului Nazaret în 
vremea lui lisus există destul de multe dubii. Acesta nu 
figurează nici pe hărțile, nici în documentele sau 
înregistrările romane. Nu este menționat în Talmud. Nu este 
menţionat, cu atât mai puţin asociat cu lisus, nici în 


scrierile Sfântului Pavel care, la urma urmelor, au fost 


compuse înaintea Evangheliilor. Şi nici Flavius losefus — cel 
mai vestit cronicar al epocii, care a comandat trupe în 
Galileea şi a întocmit o listă a oraşelor din provincie - nu 
face nici o menţiune referitoare la Nazaret. Pe scurt, se pare 
că Nazaret-ul nu figurează ca oraş decât începând cu o dată 
ulterioară revoltei dintre anii 68-74 d.Hr. şi că lisus a fost 
asociat cu acesta datorită confuziei semantice - accidentale 
sau deliberate - care este, în mare măsură, caracte-ristică 
Noului Testament. 

Indiferent dacă lisus era sau nu „din Nazaret, nu 
există indicaţii care să denote că ar fi fost vreodată „un 
dulgher sărac”.253 Cu siguranță, nici una dintre Evanghelii 
nu îl descrie în acest mod. Dimpotrivă, faptele relatate 
sugerează contrariul. De exemplu, se pare că era un bărbat 
educat. După toate aparențele, avea pregătirea unui rabin şi 
nu se întovărăşea doar cu săracii, ci şi cu oameni bogați şi 
influenţi - cum ar fi Iosif din Arimateea şi Nicodim. Iar 
nunta de la Cana ar putea sta mărturie pentru statutul lui 
lisus şi pentru poziția sa socială. 

Nunta nu apare ca fiind modestă, ca o petrecere umilă 
a unor „oameni simpli”. Dimpotrivă, are toate caracteristicile 
unei reuniuni costisitoare, aristocratice, ale unei petreceri 
283 Vermes, Jesus the Jew, pagina 21, menţionează că, în Talmud, 


substantivul care, în limba aramaică înseamnă dulgher sau meşteşugar 
(naggar) este folosit cu sensul de om cu ştiinţă de carte sau cărturar. 


din „înalta societate”, la care participă cel putin câteva sute 
de oaspeţi. De exemplu, există o mulțime de servitori — care 
se grăbesc să îndeplinească atât poruncile Mariei, cât şi pe 
ale lui lisus. Şi există un nun care se comportă ca un 
„maestru de ceremonie” — şi care, în context, pare să fi fost 
chiar un aristocrat. Şi există, cu certitudine, o cantitate 
enormă de vin. Când lisus „transformă” apa în vin este 
vorba, conform Good News Bible (Biblia Veştilor Bune) de o 
cantitate de nu mai putin de şase sute de litri, ceea ce 
înseamnă mai mult de opt sute de sticle! Şi asta pe lângă 
vinul care se consumase deja. 

Luând în consideraţie toate acestea, nunta de la Cana 
pare să fi fost o ceremonie somptuoasă a micii nobilimi sau 
a aristocrației. Chiar dacă nunta nu era a lui lisus, prezența 
sa şi a mamei sale sugerează că făceau parte din aceeaşi 
castă. Numai astfel poate fi explicată supunerea pe care le-o 
arată servitorii. 

Dacă lisus era un aristocrat şi dacă a fost căsătorit cu 
Maria Magdalena se poate presupune că statutul ei social 
era similar. Şi, într-adevăr, chiar aşa pare să fie. Altfel, 
printre prietenele ei nu s-ar fi numărat soția unui personaj 
important de la curtea lui Irod. Totuşi, ea ar fi putut fi o 
persoană mult mai importantă. Aşa cum am descoperit 
mergând pe urmele referintelor din „documentele Prioriei”, 


Ierusalimul - Oraşul Sfânt si capital ludeei - fusese initial 


proprietatea semintiei lui Veniamin. Ulterior, Veniamitii au 
fost decimati în urma războiului purtat împotriva celorlalte 
semintii ale lui Israel şi multi dintre ei au emigrat — cu toate 
că, după cum menționează „documentele Priorieľ, „unii 
dintre ei au rămas”. Unul dintre descendenţii acestora a fost 
Sfântul Pavel, care declară explicit că este un veniamit. 
(Romani 11:1) 

În pofida conflictului cu celelalte semintii ale lui 
Israel, semintia lui Veniamin pare să se bucure de un statut 
deosebit. Printre altele, din rândul ei provin primul rege al 
Israelului - Saul, uns de profetul Samuel — si prima sa casă 
regală. Dar Saul a fost apoi detronat de David, din semintia 
lui Iuda. Şi David nu i-a väduvit pe veniamiti doar de 
dreptul lor la tron. Stabilindu-şi capitala la Ierusalim, i-a 
lipsit şi de moştenirea lor legitimă. 

Conform tuturor relatărilor din Noul Testament, lisus 
era atât un descendent direct al lui David, cât şi un membru 
al semintiei lui Iuda. Într-un anumit sens, în ochii 
veniamitilor ar fi putut părea un uzurpator. Dar orice 
obiectie de acest gen ar fi fost înlăturată dacă s-ar fi 
căsătorit cu o femeie veniamită. O astfel de căsătorie ar fi 
constituit o alianță dinastică importantă, una cu multiple 
consecințe politice. Nu numai că i-ar fi dăruit Israelului un 
preot-rege. Ar fi avut şi rolul simbolic de a înapoia 


Ierusalimul stăpânilor săi inițiali şi legitimi. Ar fi favorizat 


unificarea populaţiei si ar fi sprijinit şi întemeiat dreptul lui 
lisus la tron. 

În Noul Testament nu există indicaţii referitoare la 
apartenența Mariei Magdalena la o anumită semintie. 
Totuşi, în legendele ulterioare se spune că ea ar fi fost 
vlăstarul unei case regale. În unele dintre acestea este 
specificat faptul că făcea parte din semintia lui Veniamin. În 
acest punct, schița unui scenariu istoric coerent începea să 
fie vizibilă. Şi, în măsura în care puteam aprecia acest 
lucru, părea justificată din punct de vedere politic. lisus ar fi 
fost un preot-rege din spita lui David, a cărui pretenţie 
asupra tronului era legitimă. Şi-ar fi consolidat poziția 
printr-o căsătorie dinastică de importanță simbolică. Ar fi 
fost în măsură să-şi unifice ţara, să mobilizeze populaţia, 
să-i alunge pe asupritori, să detroneze marioneta lor abjectă 
şi să restaureze gloria monarhiei din epoca lui Solomon. Un 


astfel de om ar fi fost cu adevărat „regele iudeilor”. 


RĂSTIGNIREA 


Realizările lui Gandhi demonstrează că un lider 
spiritual, care beneficiază de suficient spijin din partea 
populației, poate constitui o amenințare pentru regimul 
existent. Dar un bărbat căsătorit, a cărui pretenție asupra 


tronului este legitimă şi care are copii prin intermediul 


cărora poate instaura o dinastie, reprezintă, indiscutabil, o 
amenințare mult mai serioasă. Există în Evanghelii vreo 
dovadă care să ateste că lisus era într-adevăr privit de 
romani drept o astfel de amenințare? 

În timpul interogării sale de către Pilat, lisus este 
numit, în re-petate rânduri, „Rege al ludeilor”. Respectindu- 
se instrucțiunile lui Pilat, o inscripţie cu acest titlu este 
aplicată pe cruce. După cum argumentează profesorul 
S.G.F. Brandon de la Universitatea din Manchester, această 
inscripție trebuie considerată autentică - la fel de mult ca 
orice alt lucru din Noul Testament. În primul rând, inscripția 
apare, practic fără nici o modificare, în toate cele patru 
Evanghelii. În al doilea rând, episodul este mult prea 
compromitätor şi mult prea penibil pentru ca să fi fost 
inventat de editorii de mai târziu. 

În Evanghelia după Marcu, după ce îl interoghează pe 
lisus, Pilat îi întreabă de arhiereii adunaţi: „Ce voi face deci 
cu cel despre care ziceti că este Regele ludeiilor?” (Marcu 
15:12) Aceasta pare să indice faptul că cel puţin unii dintre 
iudei se refereau într-adevăr la lisus ca la regale lor. Şi, în 
acelaşi timp, Pilat îi acordă lui lisus acest titlu în toate cele 
patru Evanghelii. Nu avem motive să presupunem că o face 
în mod ironic sau în bătaie de joc. În a Patra Evanghelie, 
insistă asupra titlului cu fermitate şi cu serozitate, în ciuda 


unui cor de proteste. În plus, în cele trei Evanghelii 


sinoptice, însuşi lisus recunoaşte că pretinde acest titlu: „Şi 
l-a întrebat Pilat: Tu eşti Regele ludeilor? Iar el, răspunzînd, i- 
a zis: Tu zici.” (Marcu 15:2) În traducere, replica poate suna 
ambivalent - poate că a fost tradusă astfel în mod deliberat. 
Dar în variant originală, în limba greacă, este total lipsită de 
echivoc. Ar putea fi interpretată doar drept „Ai spus un 
adevăr”. Şi astfel este tradusă această expresie ori de câte 
ori apare altundeva în Biblie. 

Evangheliile au fost scrise în timpul sau după revolta 
dintre anii 66-74 d.Hr., când iudaismul şi-a încetat efectiv 
existența ca forță socială, politică şi militară. Mai mult decât 
atât, Evangheliile au fost destinate unui public greco-roman 
- care trebuia să le considere acceptabile. Roma abia 
încheiase un război crunt şi costisitor purtat împotriva 
evreilor. În consecinţă, era normal ca evreii să fie prezentați 
drept personaje negative. În plus, la începutul revoltei 
evreilor, lisus nu putea fi prezentat drept o personalitate 
politică - pentru a nu fi asociat cu acele tulburări care au 
culminat printr-un război. În final, rolul romanilor în 
procesul si execuţia lui lisus trebuia minimalizat si 
prezentat în cea mai bună lumină posibilă. De aceea, 


Evangheliile îl descriu pe Pilat drept un bărbat cumsecade, 


inimos si tolerant, care aprobä rästignirea fiind silit de 
împrejurări.284 

Dar, în pofida acestor libertăţi luate față de istorie, 
adevărata poziție a Romei în această poveste poate fi 
desluşită. Conform Evangheliilor, lisus a fost condamnat 
mai întâi de Sine-driu - conciliul înteleptilor evrei, care l-au 
adus apoi în fața lui Pilat şi l-au rugat stăruitor să pronunțe 
el sentința. Din punct de vedere istoric, această afirmaţie 
este total lipsită de sens. În cele trei Evanghelii sinoptice, 
lisus este arestat şi condamnat de Sinedriu în noaptea 
Paştilor. Dar legea iudaică nu permitea întrunirea Sinedriu- 
lui în perioada Paştilor.285 

Evangheliile relatează că arestarea şi procesul lui lisus 
s-au desfăşurat în timpul nopții, în fața Sinedriu-lui. Dar 
legea iudaică interzicea deopotrivă întrunirea Sinedriu-lui 
noaptea, în resedinte particulare sau oriunde altundeva în 
afara incintei Templului. În Evanghelii, Sinedriul pare să nu 
aibă dreptul de a pronunța o sentință la moarte - acesta 
fiind, în aparenţă, motivul pentru care lisus îi este înfățişat 


lui Pilat. Totuşi, Sinedriul era autorizat să pronunțe 


284 Maccoby, Revolution în Iudeea, pagina 51 sq., îl citează pe Philo din 
Alexandria care în descrie pe Pilat ca fiind „sadic din fire”. 


285 Cohn, H., Trial and Death of Jesus (Procesul şi moartea lui Isus), 
pagina 97 sq. 


condamnări la moarte - dar prin lovire cu pietre, nu prin 
răstignire. Dacă Sinedriul ar fi dorit să îl înlăture pe lisus, ar 
fi hotărât, în virtutea propriei sale autorităţi, să fie ucis cu 
pietre. Nu ar fi fost câtusi de putin necesar să-l deranjeze pe 
Pilat. 

Autorii Evangheliilor au făcut încă multe alte încercări 
de a şterge orice vină şi orice responsabilitate a Romei. Una 
dintre acestea este episodul ofertei aparent făcute de Pilat de 
a acorda o grațiere — graba acestuia de a elibera un prizonier 
la alegerea mulțimii. Marcu şi Matei susțin că aşa era 
„obiceiul de sărbătoarea Paştilor”. De fapt, un astfel de obicei 
nici nu exista.286 

Autorii moderni sunt de acord că romanii nu 
procedau niciodată astfel şi că oferta de a-l elibera fie pe 
lisus, fie pe Baraba, este pură ficțiune. Se pare că acelaşi 
lucru se poate spune şi despre ezitarea lui Pilat în ceea ce 
priveşte condamnarea lui lisus, ca şi despre afirmaţia că ar 
fi cedat în fața presiunii intimidante exercitate de mulțime. 


În realitate, pentru un procurator roman - şi mai ales 


286 Toţi specialiştii sunt de acord că nu exista un astfel de privilegiu. A 
fost inventat cu intenția de a mări vinovăția evreilor. Vezi Brandon, 
Jesus and the Zealots, pagina 259, Cohn, H., Trial and Death of Jesus, 
pagina 166 sq. (Hain Cohn este un fost procuror general al Israelului, 
membru al Curţii Supreme şi lector la catedra de drept istoric), şi Winter 
P., On the Trial of Jesus, pagina 94. 


pentru unul atât de neîndurätor ca Pilat - era de 
neconceput să se plece în fața voinței gloatei. Din nou, 
scopul unei astfel de născociri este destul de limpede - 
exonerarea romanilor şi transferul vinovätiei asupra evreilor, 
pentru ca povestea lui lisus să fie pe placul publicului 
roman. 

Desigur, este posibil ca nu toţi evreii să fi fost lipsiţi 
de orice vină. Chiar dacă administrația romană se temea de 
un preot-rege care pretindea tronul, nu ar fi recurs în mod 
fätis la acţiuni provocatoare - acţiuni care ar fi putut 
precipita izbucnirea unei rebeliuni generalizate. Cu 
siguranță, pentru romani ar fi fost mult mai avantajos ca 
preotul-rege să fie trădat, în mod ostentativ, de propriii săi 
compatrioți. Ne putem aşadar imagina că romanii au apelat 
la serviciile anumitor saduchei - în calitate de, să zicem, 
agenți provocatori. 

Dar, chiar dacă aşa au stat lucrurile, este un adevăr 
ineluctabil faptul că lisus a fost victima administrației 
romane, a unei curți de judecată romane, a unei sentințe 
date de romani si a soldaților romani care l-au executat — 
într-un mod care era rezervat, în exclu-sivitate, duşmanilor 
Romei. Iisus nu a fost răstignit pentru crime împotriva 


iudaismului, ci pentru crime împotriva Imperiului.287 


287 Conform afirmațiilor prof. Brandon (Jesus and the Zealots, pagina 
328), toate cercetările legate de Isus ca personaj istoric trebuie să 


CINE ERA BARABA? 


Există, în Evanghelii, dovezi care să ateste că lisus a 
avut într-adevăr copii? 

Nu există nici o afirmaţie explicită. Dar toată lumea se 
aştepta ca rabinii să aibă copii. Era un lucru de la sine 
înțeles şi, dacă lisus era rabin, ar fi fost cât se poate de 
neobişnuit să rămână fără urmaşi. De fapt, ar fi fost la fel de 
neobişnuit şi dacă nu ar fi fost rabin. Admitem că aceste 
argumente nu trec drept dovezi întemeiate. Dar există o 
dovadă mai concretă, o dovadă explicită. Este vorba de un 
personaj derutant, care apare în Evanghelii sub numele 
Baraba sau, mai exact, lisus Baraba - pentru că astfel este 
identificat în Evanghelia după Matei. Chiar dacă acest lucru 
nu are o altă semnificație, coincidenta este frapantă. 

Specialiştii moderni nu sunt siguri de originea şi de 
semnificația numelui „Baraba”. „lisus Baraba” poate fi o 


denaturare a lui „lisus Berabbi. „Berabbi era un titlu 


înceapă de la faptul că a fost executat de romani fiind învinuit de 
răzvrătire. Brandon adaugă că legenda care îl prezintă drept „Rege al 
Iudeilor” trebuie considerată autentică. Din punctul de vedere al acestui 
cercetător stânjenitor, primii creştini nu ar fi putut să inventeze un titlu 
atât de penibil. 


rezervat celor mai sus-pusi si respectati rabini si era plasat 
după numele acestora.288 

Aşadar, prin „lisus Berabbi ar putea fi desemnat 
chiar lisus. Dar mai există o alternativă. Initial, „lisus 
Baraba’ ar fi putut fi „lisus bar Rabbi - „lisus, fiul 
rabinului”. Nu există nici un indiciu care să sugereze că tatăl 
lui Iisus ar fi fost rabin. Dar dacă lisus ar fi avut un fiu care 
să-I fi preluat numele, acesta ar fi fost într-adevăr „lisus bar 
Rabbi. Ca o a treia posibilitate, „lisus Baraba” ar putea 
proveni din „lisus bar Abba”; şi, pentru că în limba ebraică 
„Abba” înseamnă „tată, „Baraba” ar putea fi „fiul tatălui” — 
un mod de exprimare total lipsit de sens, cu excepţia cazului 
în care tatăl persoanei desemnate este, într-un anumit fel, 
extrem de important. Dacă „tatăl' este, de fapt, „Tatăl 
Ceresc”, atunci „lisus Baraba” este din nou o referire la 
lisus. Pe de altă parte, dacă lisus este „tatăl, atunci 
„Baraba” ar putea, şi în acest caz, să fie numele fiului său. 

Indiferent care ar fi originea şi semnificația numelui, 
personajul Baraba este extrem de ciudat. Cu cât meditezi 
mai mult asupra evenimentului în care este implicat, cu atât 
devine mai evident faptul că este vorba de ceva neobişnuit, 


de o încercare de a ascunde ceva 


288 Maccoby, Revolution în Judeea, pagina 216. 


anume. În primul rând, numele lui Baraba, ca si cel al 
Mariei Magdalena, pare să fi fost obiectul unei ponegriri 
deliberate şi sistematice. Conform tradiției populare, Baraba 
este un „tâlhar”, aşa cum şi Maria Magdalena este o târfă. 
Dar, dacă identitatea lui Baraba este una din cele sugerate 
de numele său, este extrem de puţin probabil să fi fost un 
tâlhar de rând. 
Atunci, de ce i-ar fi fost ponegrit numele? 

Doar dacă, în realitate, Baraba ar fi fost altcineva -— si 
pentru că editorii nu ar fi dorit ca posteritatea să-i cunoască 
adevărata identitate. Însă Evangheliile nu îl descriu pe 
Baraba ca pe un tâlhar, nu în sensul strict al cuvântului. 
Conform relatărilor lui Marcu şi Luca, este un deținut 
politic, un rebel învinuit de crimă şi de răzvrătire. 

Însă, în Evanghelia după Matei, este prezentat drept 
un „vinovat vestit”. lar în cea de-a Patra Evanghelie este 
descris prin intermediul cuvântului grecesc lestai (loan 
18:40), care poate fi tradus fie prin „tâlhar”, fie prin „bandit. 
Dar, în contextul istoric, înseamnă cu totul altceva. 
Spunând lestes, romanii se refereau, de fapt, la zeloţi289 — 
revoluționarii nationalisti militanti care, de ceva vreme, 
instigau la revoltă. Deoarece Marcu şi Luca sunt de acord că 


Baraba se făcea vinovat de răzvrătire şi deoarece Matei nu 


289 Brandon, Trial of Jesus, p. 34. 


contrazice această afirmaţie, este logic să deducem că 
Baraba era un zelot. 

Dar aceasta nu este singura informaţie despre Baraba 
pe care o detinem. După Luca, Baraba fusese implicat într-o 
„dezordine”, „revoltă sau „răzmeriță” recentă. Istoria nu 
menționează nici o astfel de tulburare care să fi avut loc în 
Ierusalim la data respectivă. Dar Evangheliile o fac. Conform 
acestora, cu câteva zile înainte, Ierusalimul fusese tulburat 
de un asemenea eveniment - când lisus şi adepţii săi 
răsturnaseră mesele zarafilor din Templu. 

Oare acesta era răzmerița în care fusese implicat 
Baraba, räzmerita pentru care fusese întemnițat? Desigur, 
ipoteza este verosimilă. Şi, în acest caz, există o singură 
concluzie evidentă - că Baraba se număra printre însoțitorii 
lui lisus. 

După părerea specialiştilor moderni, nu exista 
„obiceiul” de a elibera un condamnat cu ocazia Paştilor. Dar, 
chiar dacă ar fi existat, alegerea între lisus şi Baraba era 
lipsită de sens. Dacă Baraba era într-adevăr un condamnat 
de rând, vinovat de crimă, de ce ar fi preferat mulțimea să 
fie cruțată viața acestuia? Sau, dacă era un zelot sau un 
revoluționar, este greu de presupus că Pilat ar fi eliberat mai 
degrabă un astfel de individ potenţial periculos, decât un 
vizionar inofensiv — care, aparent, era dispus să „dea 


Cezarului ce e al Cezarului”. Dintre toate nepotrivirile, 


inconsecventele si improbabilitätile existente în Evanghelii, 
aceasta este cea mai frapantä si cea mai inexplicabilä. Era 
limpede cä se ascundea ceva sub aceastä contrafacere 
neîndemânatică şi confuză.Un autor modern a propus o 
explicație incitantă şi plauzibilă. A sugerat că Baraba ar fi 
fost fiul lui lisus, iar lisus un rege legitim.29% 

Imediat ce acceptăm această ipoteză, alegerea lui 
Baraba capătă sens. Trebuie să ne imaginăm o mulțime 
oprimată, confruntată cu uciderea iminentă a 
conducătorului ei spiritual şi politic - Mesia, a cărui sosire 
fusese de mult asteptatä cu atât de multe speranţe. În 
asemenea circumstanțe, nu ar fi fost mai importantă 
dinastia decât omul? Perpetuarea liniei de sânge nu ar fi fost 
țelul suprem, având prioritate față de orice altceva? Un 
popor pus în fața unei alegeri atât de cumplite nu ar fi 
preferat să-şi sacrifice regele pentru ca vlästarul şi spita 
acestuia să supraviețuiască? Dacă existau urmaşi, speranța 
continua să existe. 

Fără îndoială, nu este imposibil ca Baraba să fi fost 
fiul lui lisus. În general, se presupune că acesta s-a născut 
în jurul anului 6 î.Hr. Şi a fost răstignit nu mai târziu de 
anul 36 d.Hr., ceea ce înseamnă că atunci avea cel mult 


patruzeci şi doi de ani. Dar, chiar dacă ar fi murit la doar 


290 Joyce, Jesus Scroll (Pergamentul lui Isus), pagina 106. 


treizeci si trei de ani, ar fi putut avea un fiu. Dupä obiceiul 
vremii, s-ar fi putut căsători la şaisprezece sau la 
şaptesprezece ani. Chiar dacă nu s-ar fi însurat până la 
douăzeci de ani, tot ar fi putut avea un fiu în vârstă de 
treisprezece ani — care, con-form uzanțelor iudaice, ar fi fost 
deja considerat bărbat. Şi, fireşte, ar mai fi putut avea şi alți 
copii. Aceştia ar fi putut fi conceputi oricând, chiar cu o zi 


sau două înaintea rästignirii. 


AMĂNUNTELE RĂSTIGNIRII 


lisus ar fi putut concepe mai multi copii înaintea 
răstignirii. Şi, dacă ar fi supraviețuit, numărul vlăstarelor sale 
ar fi putut creşte. Există vreo dovadă că lisus a supraviețuit, 
într-adevăr, după răstignire - sau că aceasta a fost, într-un 
anumit fel, o înşelătorie? 

Dată fiind descrierea pe care i-o fac Evangheliile, este 
greu de crezut că lisus a fost răstignit. Conform relatărilor 
biblice, duşmanii lui erau anumiţi evrei din Ierusalim, 
cărora le amenința interesele. Dar aceşti inamici, dacă 
existau într-adevăr, l-ar fi putut omorâ cu pietre, conform 
propriei lor hotăriri şi grație propriei lor autorităţi, fără ca 
implicarea Romei să fie necesară. Evangheliile nu 
menționează că lisus ar fi intrat în conflict cu Roma sau că 


ar fi încălcat vreuna din legile romane. Şi, totuşi, a fost 


condamnat de romani, în conformitate cu legislatia si cu 
uzantele acestora. Şi a fost executat prin crucificare - o 
pedeapsă destinată exclusiv celor vinovaţi de crime 
împotriva imperiului. Dacă a fost într-adevăr răstignit, 
atunci nu putea fi atât de apolitic cum îl descriu 
evangheliştii. Dimpotrivă, este inevitabilă concluzia că 
trebuie să fi făcut ceva care să fi stârnit furia romanilor — în 
cu totul alt fel decât pe aceea a evreilor. 

Oricare ar fi fost delictele pentru care a fost răstignit, 
incoerentele abundă în episodul prezumtivei sale morți pe 
cruce. Pur şi simplu, nu există nici un motiv pentru care 
răstignirea, aşa cum este descrisă în Evanghelii, să-i fi fost 
fatală. De aceea, relatarea trebuie examinată cu 
minutiozitate. La romani, crucificarea respecta o procedură 
extrem de precisă.29! 

După pronunțarea sentinței, condamnatul era biciuit 
- fiind astfel slăbit datorită pierderii de sânge. Apoi, braţele 
sale întinse erau fixate - de obicei cu curele, dar uneori cu 
piroane — de o grindă grea de lemn, plasată, orizontal, de-a 
curmezişul gâtului şi al umerilor săi. Cărând această bârnă, 


era condus la locul execuţiei. Aici, cu osânditul atârnând de 


291 Pentru detalii legate de rästignire vezi Winter, On the Trial of Jesus, 
pagina 62 sq., şi Cohn, H., Trial and Death of Jesus, pagina 230 sq. 


ea, bârna era ridicată si fixată de un stâlp sau de un par 
vertical. 

Fiind atârnat de braţe, condamnatului îi era imposibil 
să respire - dacă picioarele nu îi erau fixate de asemenea de 
cruce, dându-i-se astfel posibilitatea de a se sprijini în ele, 
ceea ce micşora presiunea care îi strivea pieptul. Dar, în 
ciuda chinurilor cumplite, un om sus-pendat şi cu picioarele 
fixate - şi mai ales un bărbat voinic şi sănătos - 
supravietuia, de obicei, cel putin o zi sau două. Uneori chiar 
se întâmpla ca osânditul să moară abia după o săptămână — 
din cauza epuizării, de sete sau, atunci când se foloseau 
piroane, datorită septicemiei. Această agonie chinuitoare 
putea fi scurtată prin sfărimarea picioarelor sau a 
genunchilor victimei - ceea ce, în Evanghelii, ar fi făcut 
călăii lui lisus dacă nu ar fi fost prea târziu. Zdrobirea 
picioarelor sau a genunchilor nu era o tortură suplimentară, 
plină de sadism, ci, dimpotrivă, o dovadă de milă — o lovitură 
de graţie care provoca o moarte foarte rapidă. Fără nimic 
care să îl susțină, presiunea care apăsa pieptul osânditului 
devenea insuportabilă şi acesta se sufoca foarte repede. 

Cercetătorii moderni ai Bibliei sunt de acord că numai 
Evanghelia a Patra se bazează pe relatarea unui martor 
ocular al răstignirii. Conform acesteia, picioarele lui lisus 
erau fixate de cruce - îndepărtându-se astfel presiunea care 


acționa asupra muschilor pieptului său - şi picioarele lui nu 


erau zdrobite. De aceea, cel putin teoretic, ar fi trebuit să 
supraviețuiască cel putin două sau trei zile. Şi, totuşi, 
rămâne pe cruce doar câteva ore înainte de a fi declarat 
mort. În Evanghelia după Marcu, chiar şi Pilat este 
nedumerit de rapiditatea cu care survine decesul. (Marcu 
15:44) 

Care ar fi putut fi cauza morţii? În orice caz, nu 
lancea din coasta sa, pentru că cea de-a Patra Evanghelie 
susține că lisus era deja mort când i-a fost pricinuită rana 
aceea. (loan 19:33) Există o singură explicație - o 
combinație a extenuării, epuizării, slăbiciunii generale şi a 
traumei pricinuite de biciuire. Totuşi, toate acestea nu îl 
puteau ucide atât de repede. Desigur, este posibil să o fi 
făcut - în pofida legilor fiziologice, se întâmplă ca un om să 
moară ca urmare a unei singure lovituri relativ inofensive. 
Dar o serie de suspiciuni continuă să persiste. Conform celei 
de-a Patra Evanghelii, călăii lui lisus sunt pe punctul de a îi 
zdrobi fluierele picioarelor, grăbindu-i astfel moartea. Dar de 
ce s-ar fi ostenit, dacă era deja muribund? Pe scurt, ar fi 
avut sens să i le sfărâme numai dacă moartea nu ar fi fost 
iminentă. 

În Evanghelii, moartea lui lisus survine într-un 
moment care pare mult prea convenabil, mult prea oportun. 
Survine exact când călăii trebuie împiedicaţi să-i zdrobească 


oasele — permițând astfel îndeplinirea unei profeţii incluse în 


Vechiul Testament. Specialiştii moderni sunt de acord că 
lisus a reuşit să-şi modeleze sau, poate, chiar să-şi 
inventeze viața astfel încât să decurgă conform unor astfel 
de profeţii - care anunțau sosirea unui Mesia. Din acest 
motiv a trebuit adus din Betania asinul pe care şi-a făcut 
intrarea triumfală în Ierusalim. Şi detaliile răstignirii par să 
fi fost regizate astfel încât să pună în scenă profetiile din 
Vechiul Testament. 2% 

Pe scurt, „decesul” aparent şi oportun al lui lisus — 
care îl salvează, în ultimul moment, de la o moarte sigură şi 
îi permite să împlinească o profeție — este cel putin suspect. 
Este prea perfect, survine cu prea multă precizie pentru a fi 
considerat o simplă coincidenţă. 

Nu poate fi altceva decât o interpolare ulterioară a 
faptelor sau rezultatul unui plan pus la punct cu deosebită 
grijă. Există multe dovezi suplimentare care pledează în 
favoarea celei de-a doua ipoteze. În Evanghelia a Patra, 
lisus, fiind pe cruce, spune că îi este sete. Ca urmare, i se 
întinde un burete despre care se presupune că ar fi fost 
înmuiat în oţet - un incident care figurează şi în celelalte 
Evanghelii. De obicei, gestul este considerat o altă 
manifestare a unei batjocuri pline de sadism. Dar oare chiar 


asta era? Otetul - sau vinul acrit — este un stimulent 


292 Pentru detalii, vezi Schonfield, Passover Plot, pagina 154 sq. 


temporar, cu efect similar celui al sărurilor de amoniac. În 
epocă, era adesea folosit pentru resuscitarea slavilor 
epuizați de pe galere. Pentru un om rănit şi extenuat, 
mirosul sau gustul oţetului are un efect fortifiant, generând 
un aflux temporar de energie. Însă, în cazul lui lisus, se 
întâmplă exact contrariul. Abia după ce miroase sau gustă 
buretele îşi rosteşte ultimele cuvinte şi „işi dă duhul”. Din 
punct de vedere fiziologic, o astfel de reacţie este 
inexplicabilă. Însă, pe de altă parte, reacţia ar fi fost firească 
în cazul unui burete îmbibat nu cu oțet, ci cu un anumit 
drog soporific - de exemplu, un compus al opiului şi/sau al 
beladonei, care, în epoca aceea, se folosea în mod curent în 
Orientul Mijlociu. Dar de ce i s-ar fi dat un drog soporific? 
Numai dacă acest gest, ca şi toate celelalte amănunte ale 
răstignirii, erau elementele unei stratageme complexe şi 
ingenioase — o stratagem menită să simuleze moartea când 
victima era, de fapt, încă în viaţă. În acest mod, nu numai 
că ar fi fost salvată viața lui lisus, dar s-ar fi îndeplinit şi 
profetiile despre Mesia din Vechiul Testament. 

O serie de alte aspecte anormale ale răstignirii indică, 
cu precizie, existența unei astfel de stratageme. Evangheliile 
relatează că lisus a fost crucificat în locul numit Golgota, 
„locul căpățânii”. Ulterior, tradiția a încercat să identifice 
Golgota drept un deal sterp, având mai mult sau mai putin 


forma unui craniu, aflat în nord-vestul Ierusalimului. 


Totusi, chiar Evangheliile dau limpede de înțeles că locul 
răstignirii era cât se poate de diferit de un deal sterp, în 
formă de craniu. În această privinţă, a Patra Evanghelie este 
cea mai explicită: „lar locul unde a fost răstignit era o 
grădină, şi în grădină un mormânt nou, în care nu mai fusese 
nimeni îngropat.” (loan 19:41) Aşadar lisus nu fost crucificat 
pe un deal sterp, în formă de craniu şi, de fapt, în nici un alt 
„loc public de execuţie”. A fost răstignit în sau în imediata 
apropiere a unei grădini, în care se afla un mormânt 
particular. După Matei (27:60), atât mormântul cât şi 
grădina erau proprietatea personală a lui Iosif din Arimateea 
— despre care toate cele patru Evanghelii relatează că era un 
om cu stare şi un ucenic secret al lui lisus. 

În tradiția populară, răstignirea este o ceremonie 
publică, accesibilă oricui şi la care au participat mii de 
oameni. Însă Evangheliile sugerează că s-a petrecut în 
împrejurări total diferite. După Matei, Marcu şi Luca, cei 
mai multi dintre martorii răstignirii, inclusive femeile 
„stăteau departe”. (Luca 23:49) Reiese, aşadar, destul de 
limpede că moartea lui lisus nu a fost un eveniment public, 
ci unul restrâns - o răstignire discretă, desfăşurată pe o 
proprietate privată. 

O serie de specialişti moderni susțin că respectiva 
proprietate era, în realitate, Grădina Ghetsimani. Dacă 


această grădină era, într-adevăr, proprietatea unuia dintre 


ucenicii secreti al lui lisus, atunci ne putem explica de ce, 
înaintea răstignirii, lisus o putea folosi nestingherit.295 

Nu mai este nevoie să spunem că o răstignire 
desfăşurată în particular, pe o proprietate privată, trezeşte 
bănuiala că ar fi putut fi vorba de o farsă - o crucificare 
făcută în bătaie de joc, un ritual regizat cu îndemânare. În 
imediata apropiere, erau probabil prezenți doar câțiva 
martori oculari. Mulțimea a putut, probabil, să asiste, aşa 
cum o confirmă Evangheliile Sinoptice, de la o oarecare 
distanță. 

Si, de la distanţă, era greu să-ți dai seama cine era, de 
fapt, cel crucificat. Sau dacă acesta murise într-adevăr. 
Pentru o asemenea şaradă era, desigur, necesară o 
înțelegere secretă care să asigure complicitatea lui Pilat din 
Pont - sau a altei persoane influente din administraţia 
romană. Şi o astfel de înțelegere şi de complicitate sunt, 
fireşte, extrem de probabile. Suntem de acord că Pilat era 
crud şi tiranic. Dar era, de asemenea, corupt şi uşor de 
mituit. Acel Pilat care a rămas în istorie, spre deosebire de 
cel descris în Evanghelii, ar fi putut fi de acord să crute viața 


lui lisus — în schimbul unei mari sume de bani şi, probabil, 


293 Un argument în favoarea acestei identificări este furnizat de Allegro, 
The Copper Scroll (Pergamentul de Aramă), pagina 110sq. 


a promisiunii că acesta nu avea să mai stârnească nici un 
fel de agitaţie politică. 

Oricare i-ar fi fost motivele, nu există nici o îndoială 
că Pilat este, într-un anumit fel, profund implicat în întreaga 
afacere. El ştie că lisus se pretinde „Rege al ludeilor”. De 
asemenea, îşi exprimă sau se preface că îşi exprimă uimirea 
pentru că moartea lui lisus survine atât de repede cum se 
întâmplă în aparenţă. Şi, ceea ce este cel mai important, 
încredințează trupul lui lisus lui Iosif din Arimateea. Legea 
romană a acelor timpuri interzicea orice fel de 
înmormântare a unui răstignit.294 

De obicei, erau postați paznici care să împiedice 
rudele şi prietenii să ia trupul mortului. Victima era, pur şi 
simplu, lăsată pe cruce, în voia vânturilor şi a corbilor. Cu 
toate acestea, Pilat, încălcând în mod flagrant procedura, se 
grăbeşte să îl lase pe Iosif din Arimateea să ia trupul. 
Aceasta demonstrează, fără dubiu, complicitatea lui Pilat. Şi 
nu demonstrează numai atât. 

În versiunea tradusă a Evangheliei după Marcu, Iosif îi 
cere lui Pilat trupul lui lisus. Pilat se miră că acesta este 
deja mort, trimite un centurion să verifice, după care, 
satisfăcut, îndeplineşte cererea lui Iosif. La prima vedere, 


totul pare în ordine. Dar, în versiunea originală, în limba 


294 Cohn, H., Trial and Death of Jesus, pagina 238. 


greacă, a Evangheliei după Marcu, întreaga poveste este 
mult mai complicată. Când cere trupul lui lisus, Iosif 
foloseşte cuvântul soma - care se referă numai la un corp 
viu. Iar Pilat, atunci când îi aprobă cererea, foloseşte 
cuvântul ptoma -— ceea ce înseamnă „cadavru”.295 

Aşadar, conform versiunii în limba greacă, Iosif cere, 
în mod explicit, un corp viu, iar Pilat afirmă că el se 
gândeşte sau că pretinde că se gândeşte la un les. Ţinând 
cont de faptul că înmormântarea morților prin rästignire era 
interzisă, este de asemenea ciudat faptul că Iosif primeşte 
corpul. În ce bază îl primeşte? Şi ce drept are să îl ceară? 
Dacă era un ucenic secret, indiferent ce drept ar fi invocat, 
s-ar fi deconspirat - dacă nu cumva acest lucru îi era deja 
cunoscut lui Pilat sau dacă nu cumva mai exista ceva care 
ne scapă, ceva care pleda înfavoarea lui Iosif. 

Există puţine informaţii despre Iosif din Arimateea. 
Evangheliile menţionează doar că era un ucenic secret al lui 
lisus, că era extrem de bogat şi că făcea parte din Sinedriu — 
conciliul înteleptilor care conducea comunitatea iudaică din 
Ierusalim sub auspiciile romane. Se pare, aşadar, că era un 


om influent. Concluzia este confirmată de negocierile pe care 


295 Vezi The Interlinear Greek-English New Testament, pagina 214 (Marcu 
15:43, 45). 


le poartă cu Pilat, ca si de faptul că posedă o întindere de 
teren pe care se află un mormânt particular. 

Tradiția medievală îl descrie pe Iosif din Arimateea 
drept păstrător al Sfântului Graal; şi se spune că Perceval 
este unul din descendenții săi direcți. Conform unor legende 
mai târzii, este considerat ca având o anumită legătură de 
sânge cu lisus şi cu familia acestuia. Dacă acesta este 
adevărul, atunci, cel puţin, există un motiv întemeiat în 
baza căruia ar fi putut cere trupul lui lisus - pentru că este 
greu de presupus că Pilat i-ar fi încredințat unui strain 
oarecare cadavrul unui criminal executat, dar este foarte 
posibil să i-l fi dat unei rude a mortului, în schimbul unei 
mite. Dacă Iosif - un membru bogat şi influent al Sinedriu- 
lui — era într-adevăr rudă cu lisus, avem încă o dovadă a 
originii aristocratice a acestuia din urmă. Şi, dacă Iosif era 
înrudit cu lisus, asocierea sa cu Sfântul Graal — cu „sângele 


regal” — este mult mai îndreptățită. 


SCENARIUL 


Schitasem deja o ipoteză provizorie, care sugera 
existența unei linii de sânge coborâtoare din lisus. Acum 
puteam începe să o dezvoltăm - deşi tot provizoriu — 


completând-o cu anumite detalii esențiale. Procedând astfel, 


întregul scenariu a început să devină din ce în ce mai 
coerent şi mai plauzibil. 

Era din ce în ce mai evident faptul că lisus a fost un 
preot-rege - un aristocrat si un pretendent legitim la tron — 
care a încercat să-şi redobândească moştenirea care i se 
cuvenea de drept. Este posibil să fi fost originar din Galileea, 
un focar tradițional al opoziției împotriva ocupaţiei romane. 
În acelaşi timp, este posibil să fi avut numeroşi susținători 
nobili, bogaţi şi influenţi, în toată Palestina, inclusiv în 
Ierusalim, capitala acesteia; unul dintre aceşti susținători, 
un membru influent al Sinedriu-lui, s-ar putea să-i fi fost 
chiar rudă. În plus, în suburbia Ierusalimului numită 
Betania, se afla casa soţiei sale sau a familiei acesteia; acolo 
s-a adăpostit cel care aspira la titlul de preot-rege în ajunul 
intrării sale triumfale în Ierusalim. Acolo se afla centrul 
cultului său misterios. Acolo aveau loc initierile — inclusive 
aceea a cumnatului său - care măreau numărul ucenicilor 
săi. 

Împotriva unui astfel de pretendent la titlul de preot- 
rege exista, probabil, o opoziție puternică în anumite cercuri 
— inevitabil, printre reprezentanții administraţiei romane şi, 
probabil, printre saducheii care reprezentau cutume iudaice 
adânc înrădăcinate. Interesele uneia sau ale ambelor aceste 


categorii erau aparent potrivnice pretentiei sale la tron. 


Dar încercările lor de a-l ucide nu au fost încununate 
de succesul pe care şi l-ar fi dorit. Pentru că, după toate 
aparențele, preotul-rege avea prieteni sus-puşi; iar aceştia, 
în urma unei înțelegeri secrete cu procurator roman corupt 
şi uşor de mituit, au regizat, se pare, o falsă răstignire — 
desfăşurată pe un teren particular, pe care nu era permis 
decât accesul câtorva persoane bine alese. Sub ochii unei 
mulțimi aflate la o distanță convenabilă a fost pusă în scenă 
o execuţie - în cadrul căreia altcineva a fost crucificat în 
locul preotului-rege sau în cadrul căreia preotul-rege nu a 
murit într-adevăr. În amurg - când vizibilitatea era încă şi 
mai scăzută - un „trup” a fost desprins de cruce şi aşezat în 
mormântul care s-a întâmplat să fie alături, din care, peste 
o zi sau două, a dispărut în mod „miraculos”. 

Dacă scenariul nostru era corect, ce se întâmplase 
apoi cu lisus? În ceea ce priveşte ipoteza noastră legată de 
linia de sânge, răspunsul nici măcar nu este important. 
Conform unor legende islamice şi indiene, lisus a murit la o 
vârstă foarte înaintată, undeva în Est — în Kaşmir, aşa cum 
se afirmă de obicei. Pe de altă parte, un ziarist australian a 
prezentat o dovadă intrigantă şi persuasivă, conform căreia 


lisus ar fi murit la Masada, atunci când fortăreața a fost 


cucerită de romani, în anul 74 d.Hr. - dată la care el ar fi 
avut aproape optzeci de ani.2%6 

Conform unei scrisori pe care am primit-o, 
documentele descoperite de Bérenger Saunière la Rennes-le- 
Château conțineau „dovada incontestabilă” a faptului că 
lisus ar fi fost în viață în anul 45 d.Hr., dar fără să fi existat 
vreo indicație referitoare la locul în care se afla. Este 
verosimilă presupunerea că ar fi fost vorba de Egipt şi, mai 
exact, de Alexandria - unde se spune că, aproximativ la 
aceeaşi dată, înțeleptul Ormus a întemeiat Roza-Cruce prin 
suprapunerea creştinismului cu mistere  precreştine 
timpurii. S-a sugerat şi că trupul mumificat al lui lisus ar 
putea fi ascuns undeva, în împrejurimile cătunului Rennes- 
le-Château — ceea ce ar explica unul din mesajele cifrate din 
pergamentele lui Saunière, anume „IL EST LÀ MORT ” („El 
este acolo mort”). 

Nu eram pregătiți să presupunem că şi-ar fi însoțit 


familia la Marsilia. De fapt, totul pleda împotrivă. Ar fi putut 


29 Joyce, Jesus Scroll. Autorul pretinde că, în timp ce se afla în Israel, a 
fost rugat să ajute la scoaterea clandestină din ţară a unui manuscris 
furat în timpul săpăturilor efectuate la Masada. Susţine că, deşi a 
refuzat, a văzut pergamentul. Era semnat de Yeshua ben Ya'akob ben 
Gennesareth, care se descria pe sine însuşi ca având opizeci de ani şi 
adăuga că era ultimul dintre regii legitimi ai Israelului (pagina 22). 
Tradus, numele înseamnă Isus din Gennesareth, fiul lui Iacob. Joyce îl 
identifică pe autor drept Isus din Nazaret. 


fi prea släbit ca sä suporte cälätoria si prezenta lui i-ar fi 
putut pune rudele în pericol. Ar fi putut considera că era 
mai important să rămână în Tara Sfântă - ca şi fratele său, 
Sfântul Iacov - pentru a-şi duce, acolo, planurile la 
îndeplinire. 

Pe scurt, nu puteam oferi nici o sugestie referitoare la 
soarta lui - nu mai mult decât o fac chiar Evangheliile. 
Totuşi, pentru scopul anchetei noastre, soarta lui lisus era 
mai putin importantă decât soarta familiei sale - şi ne 
referim mai ales la cumnatul, la soția si la copiii săi. Dacă 
scenariul nostru era corect, aceştia, împreună cu Iosif din 
Arimateea şi cu anumite alte persoane, reuşiseră să fugă din 
Tara Sfântă la bordul unei corăbii. Şi, debarcând la Marsilia, 
Maria Magdalena adusese într-adevăr aşa-numitul Sangraal 


— „sângele regal”, vlăstarul casei lui David - în Franţa. 


CAPITOLUL 13 


SECRETUL INTERZIS DE BISERICĂ 


Desigur, eram cât se poate de conştienţi de faptul că 
scenariul nostru nu coincidea cu învăţăturile creştine 
tradiționale. Dar, pe măsură ce investigaţiile avansau, era 
din ce în ce mai evident că aceste învățături, aşa cum s-au 


transmis de-a lungul secolelor, reprezentau doar o 


compilare extrem de selectivä de fragmente supuse unei 
epuräri si revizuiri drastice. Cu alte cuvinte, Noul Testament 
oferă o imagine a lui lisus şi a epocii sale care se 
conformează anumitor interese - ale unor anumite grupuri 
şi persoane pentru care modul în care aceasta este 
percepută avea, şi încă mai are, o importanţă crucială. Şi tot 
ceea ce ar fi putut compromite sau stinjeni aceste interese — 
ca, de exemplu, Evanghelia „secretă” a lui Marcu - a fost 
îndepărtat fără ezitare. 

De fapt, atât de multe au fost îndepărtate, încât s-a 
creat un fel de vid. Şi, pe fondul acestuia, speculațiile devin 
atât justificate, cât şi necesare. Dacă lisus era un 
pretendent legitim la tron, este posibil ca el să fi fost 
susținut, cel putin la început, de un procent relativ redus al 
populaţiei — de rudele sale apropiate din Galileea, de anumiţi 
alți membri ai propriei sale clase aristocratice şi de câțiva 
reprezentanți ai intereselor sale, strategic plasați în Iudeea 
şi în Ierusalim, cetatea de scaun. Adepții săi, deşi 
reprezentau o elită, nu ar fi fost nici pe departe suficienți 
pentru a-i garanta atingerea obiectivului - succesul 
încercării sale de a obține tronul. Ca urmare, trebuie să fi 
fost nevoit să-şi recruteze un număr mai mare de 
susținători din rândul celorlalte clase sociale - reluând o 
analogie anterioară, putem spune că aşa a procedat şi 


Bonnie Prince Charlie, în anul 1745. 


Si cum si-ar fi putut recruta un numär considerabil 
de susținători? Desigur, räspindind un mesaj care să-i 
asigure supunerea şi sprijinul acestora. Un astfel de mesaj 
nu trebuia să fie neapărat la fel de cinic ca acelea asociate 
cu strategiile politice moderne. Dimpotrivă, s-ar putea ca 
mesajul său să fi fost plin de o bună credinţă autentică şi de 
un idealism nobil şi înflăcărat. Dar, în ciuda orientării 
evident religioase, obiectivul principal trebuie să fi fost 
similar celor din politica modernă - obținerea sprijinului 
populaţiei. Mesajul propovăduit de lisus încerca să facă 
exact acest lucru - să ofere speranţă celor batjocoriti, celor 
bolnavi, celor inrobiti şi celor asupriti. Pe scurt, mesajul era, 
de fapt, o promisiune. Dacă cititorul modern va trece, în 
această privință, peste prejudecățile si peste ideile sale 
preconcepute, va reuşi să descopere un mecanism 
extraordinar de asemănător care funcționează pretutindeni 
în lumea contemporană - un mecanism prin intermediul 
căruia oamenii sunt, întotdeauna au fost, uniți în numele 
unei cauze comune si transfor-mati într-un instrument 
menit să înlăture un regim despotic. Esenţial este că 
mesajul lui lisus era atât etic cât şi politic. Se adresa unui 
anumit segment al populației din considerente politice. 
Pentru că numai din rândurile celor asupriti, a celor 
batjocoriti, a celor înrobiti şi a celor bolnavi putea spera să 


recruteze un număr suficient de mare de susținători. 


Saducheii, care ajunseseră la o înțelegere cu invadatorii 
romanii, i-ar fi fost potrivnici, pentru că altfel ar fi trebuit să 
renunțe la tot ceea ce posedau sau să-şi rişte securitatea şi 
stabilitatea. 

Mesajul lui lisus, aşa cum este redat în Evanghelii, nu 
este nici întru totul nou şi nici absolut unic. Este posibil ca 
el însuşi să fi fost un fariseu, motiv pentru care învăţăturile 
sale conțin o serie de elemente din doctrina fariseică. După 
cum atestă manuscrisele de la Marea Moartă, ele conțin şi 
un număr important de aspecte caracteristice doctrinei 
eseniene. Dar dacă mesajul, ca atare, nu era în întregime 
original, modul în care a fost transmis era, probabil, fără 
precedent. lisus însuşi era, fără îndoială, o personalitate 
deosebit de carismatică. Este foarte posibil să fi avut calități 
de tămăduitor, calități care îl ajutau să înfăptuiască şi alte 
„miracole” asemănătoare. Şi avea cu siguranță darul de a-şi 
comunica ideile prin intermediul unor parabole evocatoare 
şi pline de culoare - care puteau fi înțelese si de un 
auditoriu care nu beneficia de o educaţie sofisticată, fiind 
accesibile, într-un anumit sens, întregii populații. 

În plus, spre deosebire de precursorii săi esenieni, 
lisus nu era obligat să se limiteze la a prevesti sosirea unui 
Mesia. El putea chiar pretinde că este acel Mesia. Ceea ce, 
fireşte, dădea spuselor sale o mult mai mare autoritate şi 


credibilitate. 


Este limpede că, în momentul intrării sale triumfale în 
Ierusalim, lisus îşi recrutase deja susținători. Dar se pare că 
aceştia erau împărțiți în două facțiuni distincte - ale căror 
interese nu coincideau în întregime. Pe de-o parte, ar fi fost 
un mic nucleu de ,initiati” — rudele apropiate, alți membri ai 
nobilimii, susținătorii bogați şi influenţi, al căror obiectiv 
principal era să-şi vadă pretendentul instalat pe tronul 
râvnit. Pe de altă parte, trebuie să fi fost gruparea mult mai 
largă de „oameni obişnuiţi” — „soldaţii de rând” ai mişcării, 
care doreau, în primul rând, să fie martorii îndeplinirii 
promisiunii incluse în mesajul lui lisus. Este important să 
luăm în considerație deosebirile dintre aceste două facțiuni. 
Obiectivul lor politic — urcarea lui lisus pe tron - s-ar putea 
să fi fost acelaşi. Dar motivațiile lor trebuie să fi fost, în 
esență, diferite. 

Când planul a eşuat, aşa cum este evident că s-a 
întâmplat, se pare că s-a destrămat şi alianța instabilă 
dintre cele două facțiuni - „susținătorii mesajului” si 
susținătorii familiei.  Confruntaţi cu dezastrul, cu 
amenințarea anihilării iminente, membrii familiei au luat în 
considerație singurul factor care, din timpuri imemoriale, a 
avut o importanţă crucială pentru familiile nobile şi pentru 
casele regale — asigurarea perpetuării liniei de sânge, cu 
orice pret şi, dacă era necesar, în exil. Însă, pentru 


„susţinătorii mesajului”, viitorul familiei s-ar putea să fi 


devenit irelevant. Pentru aceştia, perpetuarea liniei de sânge 
trebuie să fi avut o importanță secundară. 

Obiectivul lor primordial trebuie să fi fost räspindirea 
mesajului, care trebuia să dăinuie de-a lungul vremii. 
Creştinismul, aşa cum a evoluat în primele sale secole de 
existență şi cum a ajuns, în cele din urmă, până în zilele 
noastre, este produsul „susținătorilor mesajului”. Nu este 
necesar să insistăm aici asupra modului în care s-a 
răspândit şi s-a dezvoltat, care a fost pe larg analizat de alți 
specialişti. Este suficient să menţionăm că, începând cu 
Sfântul Pavel, „mesajul” a început deja să capete o formă 
bine cristalizată şi definitivă. Această formă este baza pe 
care a fost înălțat întregul edificiu teoretic al creştinismului. 
La vremea când erau scrise Evangheliile, dogmele esențiale 
ale religiei creştine erau realmente complete. 

Noua religie se orienta, în primul rând, către populația 
romană sau romanizată. De aceea a fost necesar ca rolul 
Romei în uciderea lui lisus să fie minimalizat, vina fiind 
transferată asupra evreilor. Dar aceasta nu a fost singura 
abatere de la desfăşurarea eveni-mentelor necesară pentru 
ca relatarea să fie pe placul lumii romane. Romanii 
obişnuiau să-şi zeifice conducătorii, iar Cezar fusese deja 
recunoscut ca zeu, în mod oficial. Pentru a fi competitiv, 


lisus — pe care, înainte, nimeni nu îl considerase de natură 


divină — a fost, de asemenea, deificat. Si Pavel a fost cel care 
a făcut-o. 

Înainte de a putea fi răspândită cu succes - din 
Palestina către Siria, Asia Minor, Grecia, Egipt, Roma şi 
Europa de Vest - noua religie trebuia să capete o formă care 
să fie considerată acceptabilă de către locuitorii acestor 
teritorii. Şi trebuia să poată fi impusă, dovedindu-se mai 
puternică decât credințele deja existente. Pe scurt, noul zeu 
trebuia să fie comparabil cu cei pe care trebuia să-l 
înlocuiască - în ceea ce priveşte puterea, măreţia şi 
repertoriul miracolelor. Pentru a fi recunoscut în lumea 
romanizată a epocii, lisus trebuia să devină un zeu cu puteri 
depline. Nu un Mesia în vechiul sens al cuvântului, nu un 
preot-rege - ci un zeu întrupat care, aidoma omologilor săi 
clasici, sirieni, fenicieni şi egipteni, a trecut prin lumea 
tenebrelor şi prin chinuirile Iadului şi s-a înălțat, tânăr şi 
puternic, odată cu venirea primăverii. În acest moment 
ideea Învierii a căpătat o importanţă crucială, iar motivul 
este cât se poate de evident - pentru ca lisus să poată sta 
alături de Tammuz, de Adonis, de Attis, de Osiris şi de toți 
ceilalți zei care au murit şi au reînviat şi care populau atât 
lumea cât şi universul spiritual al acelui timp. Din acelaşi 
motiv a fost răspândită şi doctrina Naşterii din Fecioară. Iar 


Sărbătoarea Paştilor - sărbătoarea morții si a reînvierii — a 


fost plasată astfel încât să coincidă cu celelalte ritualuri de 
primăvară din cultele şi şcolile de mistere existente. 

Dată fiind necesitatea räspindirii legendei unui zeu, 
familia reală, materială, a acestuia, ca şi elementele politice 
şi dinastice ale poveştii sale, deveneau inutile. Fiindcă 
aparțineau unui anumit timp şi unui anumit loc, ar fi 
contrazis caracterul său universal. Pentru a promova 
universalitatea, toate elementele politice şi dinastice au fost 
şterse, cu rigurozitate, din biografia lui lisus. De asemenea, 
au fost înlăturate, de exemplu, cu multă grijă, toate 
referintele la zeloti şi esenieni. Acestea ar fi fost cel putin 
stânjenitoare. Nu se cuvenea ca un zeu să fie implicat într-o 
conspirație politică şi dinastică complexă şi, în ultimă 
instanţă, efemeră - si, mai ales, într-o conspirație eşuată. În 
final, nu a mai rămas decât conţinutul actual al 
Evangheliilor - o relatare de o simplitate mitică, austeră, a 
unor fapte petrecute întâmplător în Palestina ocupată de 
romani, dar desfăşurându-se, în primul rând, în acel 
prezent etern al tuturor legendelor. 

În timp ce „mesajul” evolua în acest mod, nici familia 
si susținătorii acesteia nu păreau să stea degeaba. Scriind 
în secolul al treilea, Iulius Africanul relatează că rudele 
supraviețuitoare ale lui lisus îi acuzau, cu amărăciune, pe 
regii din dinastia Irozilor că ar fi distrus toate genealogiile 


nobililor evrei, înlăturând astfel toate dovezile care ar fi 


putut sustine pretentia lor la tron. Despre aceste rude se 
povesteşte că ar fi „călătorit prin lume” cărând cu ele 
anumite genealogii salvate de la distrugere în timpul revoltei 
dintre anii 66 şi 74 d.Hr.2°7 

Pentru cei care propovăduiau noua credință, existența 
familiei trebuie să fi devenit, curând, mai mult decât 
irelevantă. Trebuie să fi devenit o complicatie de care se 
temeau. Pentru că familia - care ar fi putut depune mărturie 
despre adevărata desfăşurare a faptelor - trebuie să fi 
constituit o ameninţare serioasă la adresa legendei. Într- 
adevăr, pe baza cunoaşterii directe a celor întâmplate, 
familia ar fi putut distruge legenda. De aceea, la 
începuturile creştinismului, au trebuit suprimate toate 
referirile la o familie nobilă sau regală, sau la linia de sânge, 
sau la ambițiile politice şi dinastice. Şi — de vreme ce trebuie 
să acceptăm realitatea cinică a situației — familia însăşi, care 
ar fi putut trăda noua religie, trebuia, dacă ar fi fost posibil, 
exterminată. De aceea, familia a fost nevoită să-şi păstreze 
cu sfințenie secretul. Şi de aici provine intoleranta față de 
orice deviatie de la dogmă pe care s-au străduit să o impună 
primii părinţi ai bisericii. Şi poate că tot aici trebuie căutată 
si una din originile anti-semitismului. „Susținătorii 


mesajului” şi propovăduitorii legendei au atins un obiectiv 


297 Eisler, Messiah Jesus (Caracterul mesianic al lui Isus), pagina 606 sq. 


dublu acuzându-i pe evrei si exonerându-i pe romani. Se 
pare că nu s-au străduit doar să adapteze legenda şi 
„mesajul” la gusturile publicului roman, ci şi să conteste 
credibilitatea familiei, care era o familie evreiască. Iar 
sentimentele antisemite pe care le-au generat trebuie să fi 
tintit mai departe. Dacă familia se refugiase într-o 
comunitate evreiască aflată undeva, în imperiu, prigoana 
generală ar fi putut, la un moment dat, să îi reducă la tăcere 
pe martorii periculoşi — ceea ce ar fi fost foarte convenabil. 
Ţinând cont de preferințele populaţiei romane, 
deificându-l pe lisus şi transformându-i pe evrei în tapi 
ispăşitori, räspindirea a ceea ce avea să devină dreapta 
credință creştină a fost încununată de succes. Poziţia 
acesteia a început să se consolideze, în mod irevocabil, în 
secolul al doilea, mai ales prin intermediul lui Irineu, care a 
fost Episcop de Lyon în jurul anului 180 d.Hr. Irineu a 
izbutit, probabil în mult mai mare măsură decât ceilalți 
părinţi ai creştinismului timpuriu, să dea o formă stabilă şi 
coerentă teologiei creştine. A reuşit să o facă mai ales prin 
intermediul unei lucrări voluminoase, Libros Quinque 
Adversus Haereses (Cinci cărți împotriva ereziei). În această 
amplă lucrare, Irineu a catalogat toate abaterile de la 
ansamblul dogmelor şi le-a condamnat cu vehementä. 
Blamînd nepotrivirile, a susținut că nu poate exista decât o 


singură biserică adevărată, în afara căreia mântuirea nu era 


posibilă. Irineu i-a declarat eretici pe toţi cei care aveau să 
contrazică vreodată această afirmaţie - susținând că aceştia 
trebuiau excluşi sau chiar distruşi, dacă era posibil. 

Dintre numeroasele forme ale creştinismului 
timpuriu, gnosticismul a fost cel care a stârnit, în primul 
rând, mânia aprigă a lui Irineu. Gnosticismul se baza pe 
experiența personală, pe comuniunea fiecăruia cu 
divinitatea. Din punctul de vedere al lui Irineu, aceasta 
submina autoritatea preoților şi a episcopilor, fiind astfel un 
impediment pentru cei care se străduiau să impună 
uniformitatea. Ca urmare, şi-a dedicat eforturile suprimării 
gnosticismului. În acest scop, era necesar să fie descurajate 
speculațiile personale şi să fie încurajată credința 
necondiționată în dogmele prestabilite. Era necesar un 
sistem teologic, un ansamblu de doctrine legiferate, care să 
excludă orice altă interpretare. Irineu era împotriva 
experienței şi a cunoaşterii personale şi insista asupra 
necesității unei singure biserici „catolice” (înțelegând prin 
aceasta o biserică universală), bazată pe o fundație 
apostolică şi succesorală. Şi Irineu recunostea că, pentru a 
putea fi creată o astfel de biserică, era necesară stabilirea 
unui canon irevocabil — a unei liste bine stabilite de scrieri 
demne de încredere. De aceea, a alcătuit un astfel de canon, 
examinând toate textele disponibile, păstrând unele şi 


excluzîndu-le pe celelalte. Irineu este primul autor al cărui 


canon referitor la Noul Testament coincide, în esentä, cu cel 
din zilele noastre. 

Desigur, măsurile de acest gen nu au reuşit să 
împiedice proliferarea ereziilor timpurii. Dimpotrivă, acestea 
au continuat să înflorească. Dar, prin intermediul lui Irineu, 
dreapta credință - tipul de creştinism propovăduit de 
„susținătorii mesajului” — a căpătat o formă coerentă, care i-a 
asigurat supraviețuirea şi triumful final. De aceea este cât 
se poate de rezonabilă afirmaţia că lrineu a netezit calea 
pentru cele ce au urmat în timpul şi imediat după domnia 
lui Constantin - sub ale cărui auspicii Imperiul Roman a 
devenit, într-un anumit sens, un imperiu creştin. 

Rolul lui Constantin în istoria şi evoluţia creştinătăţii 
a fost falsificat, denaturat şi răstălmăcit. ,Donatia lui 
Constantin”, contrafăcută în secolul al optulea - despre care 
am discutat în capitolul 9 - a amestecat lucrurile, sporind 
confuzia autorilor de mai târziu. Cu toate acestea, victoria 
decisivă a „susținătorilor mesajului” îi este atribuită adesea 
lui Constantin - şi nu în întregime fără motiv. De aceea am 
fost obligați să-i acordăm o atenţie deosebită şi, în acest 
scop, a fost necesar să înlăturăm anumite realizări 
fantastice şi înşelătoare care i-au fost atribuite. 

Conform tradiţiilor ulterioare ale bisericii, Constantin 
a moştenit de la tatăl său o predispozitie favorabilă 


creştinismului. De fapt, aceasta pare să fi fost, în primul 


rând, de natură practică, deoarece, în epoca respectivă, 
creştinii erau foarte numeroşi, iar Constantin avea nevoie de 
tot ajutorul pe care îl putea obține împotriva lui Maxentius, 
rivalul său la tronul imperial. În anul 312 d.Hr., Maxentius 
a fost pus pe fugă în urma bătăliei de la Pons Milvius, 
dreptul lui Constantin la tron devenind astfel de 
necontestat. Se spune că, exact înaintea înfruntării cruciale, 
Constantin ar fi avut viziunea - întărită apoi de un vis 
profetic - unei cruci luminoase plutind în înaltul cerului. Si 
se spune că pe această cruce ar fi fost scris In Hoc Signo 
Vinces („În numele acestui semn vei fi biruitor”). Legenda 
spune că, ținând cont de prevestirea cerească, Constantin a 
poruncit ca pe scuturile oştenilor săi să fie gravată, fără 
zăbavă, monograma creştină -— litera grecească Chi Rho, care 
reprezenta inițiala numelui „Christos”. Ca urmare, victoria 
lui Constantin asupra lui Maxentius de la Pons Milvius a 
fost considerate un triumf miraculos al creştinătăţii asupra 
păgânismului. 

Aceasta este, aşadar, acea tradiție creştină populară 
în baza căreia se pune adesea despre Constantin că ar fi 
„convertit Imperiul Roman la creştinism”. Totuşi, în realitate, 
Constantin nu a făcut aşa ceva. Dar, pentru a stabili cu 
exactitate ce anume a făcut, trebuie să examinăm faptele 


mai îndeaproape. 


În primul rând, convertirea lui Constantin - 
presupunând că acesta este cuvântul potrivit — pare să nu fi 
fost câtusi de putin creştină, fiind vorba, de fapt, de un gest 
plin de trufie păgână. Se pare că ar fi avut într-adevăr un fel 
de viziune sau o experiență ilu-minatoare în preajma unui 
templu păgân închinat lui Apollo Galicul, fie în Vosges, fie în 
apropiere de Autun. După spusele unui martor care însoțea 
armata lui Constantin în acel moment, viziunea a fost cea a 
zeului soare -— cel venerat de anumite culte sub numele „Sol 
Invinctus”, „Soarele Invincibil”. Aceasta este dovada faptului 
că, nu cu mult timp înainte, Constantin fusese inițiat într- 
unul din cultele lui Sol Invinctus. În orice caz, după bătălia 
de la Pons Milvius, senatul roman a înălțat un arc de triumf 
pe Colosseum. 

Conform inscripției de pe acesta, victoria lui 
Constantin fusese dobândită „prin bunăvoința Divinității”. 
Dar divinitatea în cauză nu era lisus. Era Sol Invictus, zeul 
păgân al soarelui.298 

Deşi tradiția susține contrariul, Constantin nu a făcut 
din creştinism religia oficială a Imperiului Roman. Sub 
Constantin, religia de stat era, de fapt, venerarea păgână a 


soarelui; şi, pe toată durata vieții sale, împăratul a îndeplinit 


29% Chadwich, The Early Church (începuturile instituției bisericeşti), pagina 
125. 


funcția de mare preot al acestuia. Domnia sa a fost chiar 
numită „împărăția soarelui”, iar Sol Invictus apărea 
pretutindeni - inclusiv pe steagurile imperiale si pe 
monedele aflate în circulație. Descrierea lui Constantin 
drept un convertit fervent la creştinism este, evident, 
eronată. El însuşi nici măcar nu s-a botezat până în anul 
337 — când era pe patul de moarte şi când se pare că era 
prea slăbit şi prea apatic ca să poată protesta. Nici nu i se 
poate atribui folosirea monogramei Chi Rho. O inscripţie cu 
această monogramă a fost găsită într-un mormânt din 
Pompei, a cărui dată este cu două sute cincizeci de ani mai 
timpurie.299 

Cultul lui Sol Invictus era de origine siriană şi 
împărații romani îl impuseseră supuşilor lor cu un secol 
înainte de Constantin. Deşi includea elemente ale culturilor 
lui Baal şi Astarte, esența sa era monoteistă. În plus, între 
acesta şi cultul lui Mithra exista o bine-venită armonie — 
pentru că, în epoca respectivă, cel din urmă era, de 
asemenea, predominant în Roma şi în imperiu şi, totodată, 
implica venerarea soarelui. 

Pentru Constantin, cultul lui Sol Invictus era, pur şi 


simplu, avantajos. Obiectivul său primordial şi, pe 


299 Goodenough, Jewish Simbols (Simbolurile ludaice), volumul 7, pagina 
178 sq. 


deasupra, obsesiv, era unitatea - unitatea politicii, a religiei 
şi a teritoriului. Un cult sau o religie oficială care să le 
includă pe toate celelalte ar fi venit, fireşte, în sprijinul 
obiectivului său. Şi sub auspiciile cultului lui Sol Invictus şi- 
a consolidat creştinismul poziția. 

Credința creştină dogmatică şi cultul lui Sol Invictus 
aveau multe în comun. Primul s-a putut dezvolta, 
nestingherit, sub umbrela tolerantei celui de-al doilea. 
Cultul lui Sol Invictus, fiind, în esență, dedicat unui zeu 
unic, a netezit calea monoteismului creştin. Acest cult era 
convenabil şi în alte privinţe - care au modificat şi favorizat 
deopotrivă räspîndirea creştinismului. De exemplu, printr- 
un edict promulgat în anul 321 D.Hr., Constantin a 
poruncit ca tribunalele să fie închise în „ziua sfântă a 
soarelui” şi a hotărât ca această zi să fie una de odihnă. 
Până atunci, creştinismul considera sacră ziua Sabatului 
Evreiesc - simbäta. Dar, ţinând cont de edictul lui 
Constantin, ziua sfântă a fost mutată duminica. Şi astfel, pe 
lângă faptul că se afla în armonie cu regimul existent, 
creştinismul a reuşit ca, ulterior, să se disocieze de originile 
sale iudaice. În plus, până în secolul al patrulea, ziua de 
naştere a lui lisus era celebrată pe 6 ianuarie. Dar, pentru 
cultul lui Sol Invictus, cea mai importantă zi a anului era 25 
decembrie - sărbătoarea numită Natalis Invictus, naşterea 


(sau renaşterea) soarelui, data de la care durata zilei începe 


să se mărească. Creştinismul s-a aliniat şi în această 
privință cu regimul şi cu religia oficială. 

Cultul lui Sol Invictus se suprapunea, în mod fericit, 
cu cel al lui Mithra - într-o asemenea măsură încât cele 
două sunt adesea confundate.3% Amândouă scoteau în relief 
importanța soarelui. Amindouä considerau duminica zi 
sacră. Amândouă celebrau, pe 25 decembrie, o sărbătoare 
extrem de importantă a naşterii. Ca urmare, creştinismul îşi 
putea găsi puncte comune şi cu mithraismul - mai ales că 
acesta punea accentul pe nemurirea sufletului, pe judecata 
de apoi şi pe învierea din morți. 

În beneficiul unităţii, Constantin a preferat să 
estompeze, în mod deliberat, deosebirile între creştinism, 
mithraism şi cultul lui Sol Invictus — a ales, cu premeditare, 
să ignore deosebirile dintre acestea. De aceea l-a tolerat pe 
lisus cel deificat drept o manifestare terestră a lui Sol 
Invictus. De aceea a construit, în acelaşi timp, o biserică 
creştină şi statui ale Zeiței Mame Cybele şi ale lui Sol 
Invictus, zeul soarelui — cel din urmă fiind o imagine a lui 


însuşi, având trăsăturile sale. Astfel de gesturi eclectice şi 


300 Vezi Halsberghe, The Cult of Sol Invinctus (Cultul lui Sol Invictus). 
Autorul relatează că acest cult a fost adus la Roma în secolul al treilea 
după Hristos, de către împăratul Helagabalus. Reforma religioasă a lui 
Aurelian a însemnat, de fapt, readucerea cultului Sol Invinctus la forma 
sa inițială. 


ecumenice atestă accentul pe care împăratul îl punea pe 
unitate. Pe scurt, pentru Constantin, credința era o 
problemă de natură politică şi orice credință favorabilă 
unității era tratată cu îngăduinţă. 

Aşadar, deşi nu era acel „bun creştin” descris ulterior 
de tradiție, împăratul a consolidat, în numele unităţii şi al 
uniformitätii, statutul creştinismului dogmatic. De exemplu, 
în anul 325, a convocat Sinodul de la Nicea. Cu această 
ocazie, a fost stabilită data sărbătorii Paştilor. Au fost 
schițate regulile care defineau autoritatea episcopilor, 
netezindu-se astfel drumul către concentrarea puterii 
ecleziastice. Dar cel mai important a fost faptul că acest 
conciliu a decis, prin vot,31 că lisus era Fiul lui Dumnezeu, 
nu un profet muritor. Încă o dată, trebuie subliniat faptul că 
principala preocupare a lui Constantin nu era credința, ci 
unitatea şi eficacitatea. Ca zeu, lisus putea fi asociat, în 
mod convenabil, cu Sol Invictus. Considerându-l un profet 
muritor, acest lucru era mai greu de realizat. Pe scurt, 
creştinismul dogmatic a recurs la o fuziune - oportună din 
punct de vedere politic - cu religia oficială a statului. Şi, în 
măsura în care a procedat astfel, Constantin i-a oferit 


sprijinul său. 


301 218 pentru, 2 împotrivă. Astfel, Fiul a fost declarat ca fiind una cu 
Tatăl. 


Astfel, la un an dupä Conciliul de la Niceea, a aprobat 
confiscarea si distrugerea tuturor scrierilor care puneau sub 
semnul întrebării învățăturile creştinismului dogmatic — prin 
acestea înțelegându-se atât lucrările unor autori păgâni care 
se refereau la lisus, cât şi cele ale „ereticilor” creştini. De 
asemenea, a stabilit un venit fix care să îi fie alocat bisericii 
şi l-a instalat pe episcopul de Roma în Palatul Lateran.502 

Apoi, în anul 331 d.Hr., a ordonat şi a finanțat 
realizarea unor noi exemplare ale Bibliei. Acesta a fost unul 
din factorii decisivi în istoria creştinismului şi a oferit o 
şansă fără egal laturii sale dogmatice - adică „susținătorilor 
mesajului”. 

În anul 303 d.Hr., cu un sfert de secol înainte, 
împăratul păgân Dioclețian a încercat să distrugă toate 
scrierile creştine care puteau fi găsite. Ca urmare, au 
dispărut toate documentele creştine - mai ales, cele din 
Roma. Comandând o nouă versiune a acestora, împăratul 
Constantin le-a dat păstrătorilor credinței ocazia să-şi 
revizuiască, să-şi redacteze şi să-şi rescrie materialele aşa 
cum au crezut că era necesar pentru ca acestea să coincidă 


cu dogmele lor. 


302 Nu s-a întâmplat înainte ca episcopul de Roma să îşi spună „Papă” 
pentru prima oară. 


Se pare că acesta a fost momentul în care au fost 
făcute cele mai importante modificări ale Noului Testament, 
atribuindu-i-se lui lisus statutul unic de care se bucură 
începând de atunci. Importanța deciziei lui Constantin nu 
trebuie subestimată. Dintre cele cinci mii de manuscrise 
timpurii conținând versiuni ale Noului Testament care există, 
nici o ediție completă nu datează dinainte de secolul al 
patrulea.*% Noul Testament, aşa cum există astăzi, este, în 
esență, opera redactorilor şi a scriitorilor din acel secol — 
păstrătorii dogmelor şi „susținători ai mesajului” care aveau 


de protejat interese importante. 


ZELOTII 


Evoluţia creştinismului ulterioară epocii lui 
Constantin este bine cunoscută şi certificată. Nu este nevoie 


să mai spunem că a culminat cu triumful final al 


303 Este posibil ca unele să mai fie descoperite, în 1976, la mânăstirea 
Sfânta Ecaterina de pe Muntele Sinai, a fost descoperit un depozit imens 
de manuscrise vechi. Descoperirea a fost ţinută sub tăcere timp de vreo 
doi ani, până când informaţia a fost dezvăluită unui ziar din Germania, 
în 1978. Este vorba de mii de fragmente, unele datând dinainte de anul 
300 după Hristos, printre care se află opt pagini care lipseau din Codex 
Sinaiticus, aflat acum la British Museum. Călugării care sunt în posesia 
celei mai mari părți a materialului nu au permis decât accesul a unul 
sau doi specialişti greci. Vezi Internaţional Herald Tribune (27 aprilie 
1978). 


„susținătorilor mesajului”. Dar, cu toate că „mesajul” s-a 
statornicit drept principiu călăuzitor şi conducător al 
civilizației occidentale, nu se poate spune că nu a fost 
contestat niciodată. Se pare că, din locul tainic al exilului, 
răzbăteau cu tărie ecourile drepturilor familiei şi ale însăşi 
existenței acesteia — ecouri care, departe de a fi liniştitoare, 
constituiau o amenințare pentru dogmele Romei. 

Esența credinței romano-catolice rezidă în cărțile 
Noului Testament. Care nu este, însă, decât o selecţie de 
documente creştine timpurii, datând din secolul al patrulea. 
Există multe scrieri mai vechi decât prezenta formă a Noului 
Testament şi unele dintre acestea aruncă o lumină adesea 
controversată, dar semnificativă, asupra versiunilor oficiale. 

Există, de exemplu, o serie de cărți care au fost 
excluse din Biblie şi care sunt acum incluse într-o culegere 
numită Apocrifa. E adevărat că unele dintre acestea au fost 
redactate mai târziu, datând din secolul al şaselea. Însă 
altele erau deja în circulație în secolul al doilea şi pretenția 
că sunt la fel de veridice ca Evangheliile originale ar putea fi 
întemeiată. 

Una dintre acestea este Evanghelia după Petru. Cu 
toate că a fost menţionată de episcopul de Antiohia încă din 
anul 180 d.Hr., prima descoperire a unuia din exemplare 
sale a fost făcută abia în 1886, pe valea de sus a Nilului. 


Conform acestei Evanghelii „apocrife”, Iosif din Arimateea era 


bun prieten cu Pilat din Pont - ceea ce, dacă ar fi adevărat, 
ar spori credibilitatea ipotezei unei răstigniri mäsluite. 
Totodată, Evanghelia după Petru relatează că mormântul în 
care a fost aşezat lisus se afla într-un loc numit „grădina lui 
Iosif”. Şi că ultimele cuvinte ale lui lisus ar fi fost: „O, puteri 
ale mele, de ce m-ati părăsit?” 304 

O altă lucrare apocrifă de mare interes este 
Evanghelia copilăriei lui lisus Hristos, care a fost redactată 
nu mai târziu de secolul al doilea - sau poate chiar ceva mai 
devreme. În aceasta, lisus este descris drept un copil 
sclipitor, dar cât se poate de uman. Poate chiar prea uman — 
pentru că era violent şi obraznic, predispus către 
manifestările şocante de comportament si către 
manifestarea mai degrabă iresponsabilă a puterilor sale. 
Într-adevăr, la un moment dat, îi dă unui alt copil, care îl 
supărase, o lovitură fatală. Şi abate o soartă asemănătoare 
asupra unui profesor sever. Asemenea incidente sunt, 
desigur, contrafăcute, dar ele atestă modul în care, în epoca 
respectivă, trebuia descris lisus pentru ca adepţii săi să-l 
recunoască statutul divin. 

Pe lângă comportarea aproape scandaloasă a copilului 
lisus, mai trebuie menţionat încă un episod straniu şi, 


probabil, semnificativ din Evanghelia Copilăriei. Se spune 


304 Evanghelia după Petru, 5:5. 


că, atunci când lisus a fost circumscris, preputul său a fost 
luat de o bătrână necunoscută care l-a păstrat într-un vas 
de alabastru folosit pentru uleiul de nard. Şi „acest vas de 
alabastru a fost găsit de Maria cea păcătoasă şi din acesta a 
scurs ea uleiul cu care a uns capul şi picioarele Domnului 
Nostru lisus Hristos”.395 

Prin urmare, aici, ca şi în Evangheliile convenţionale, 
apare o ungere care înseamnă, evident, mai mult decât ceea 
ce pare să fie — o ungere echivalentă unui ritual semnificativ. 
Dar, în acest caz, este limpede că ungerea a fost prevăzută 
şi pregătită cu foarte mult timp înainte. Şi întregul incident 
sugerează o legătură — e adevărat, obscură şi întortocheată — 
care exista între familia Mariei Magdalena şi a lui lisus cu 
mult înainte ca acesta să fi trecut la îndeplinirea misiunii 
sale, la vârsta de treizeci de ani. 

Este logic să presupunem că părinţii lui lisus nu ar fi 
încredințat preputul fiului lor primei femei bătrâne care l-ar 
fi cerut - chiar dacă nu ar fi văzut nimic neobişnuit într-o 
cerere atât de bizară. Aşadar, bătrâna trebuie să fi fost o 
persoană importantă şi/sau care era în relații strânse cu 
familia lui lisus. Iar faptul că, mai târziu, Maria Magdalena 
se afla în posesia acelui suvenir straniu - sau, cel putin, în 


posesia vasului în care fusese păstrat - implică existența 


305 Evanghelia copilăriei lui Isus Hristos, 2:4. 


unei legături între ea si bătrâna respectivă. Se părea că ne 
confruntam din nou cu indicii obscure, care semnalau ceva 
mult mai important decât se crede de obicei. 

Anumite pasaje din cărțile incluse în Apocrifa — cum 
ar fi excesele flagrante din copilăria lui lisus - erau, fără 
îndoială, stânjenitoare pentru credința dogmatică de mai 
târziu. Şi, desigur, tot aşa ar fi şi pentru creştinii din zilele 
noastre. Dar nu trebuie să uităm că Apocrifa, ca şi cărțile 
convenționale din Noul Testament, a fost scrisă de 
„susținătorii mesajului”, cu intenţia de a-l deifica pe lisus. De 
aceea nu ne putem aştepta ca aceasta să conţină ceva care 
ar putea compromite într-adevăr „mesajul” - cum ar face-o 
orice referire la activitatea politică a lui lisus şi, cu atât mai 
mult, la ambițiile sale dinastice. Pentru a găsi dovezi în 
spijinul unor supozitii atât de controversate am fost nevoiţi 
să ne îndreptăm cercetările în altă direcție. 

În epoca lui lisus, în Țara Sfântă exista un amalgam 
năucitor de diverse grupări iudaice, de facțiuni, de secte şi 
de subsecte. În Evanghelii sunt citate numai două dintre 
acestea, saducheii şi fariseii, şi amândouă sunt distribuite 
în rolurile personajelor negative. Însă un asemenea rol este 
compatibil doar cu saducheii, care colaborau într-adevăr cu 
administrația romană. Fariseii se mențineau într-o opoziție 


neclintită față de Roma, iar lisus însuşi, deşi nu era de fapt 


fariseu, acţiona conformându-se, în esență, tradiţiilor 
acestora.306 

Pentru a cuceri publicul romanizat, evanghelistii au 
fost obligați să-i exonereze pe romani şi să-i ponegrească pe 
evrei. Astfel se explică faptul că fariseii au trebuit să fie 
prezentați într-o falsă lumină si să fie stigmatizati în mod 
deliberat, alături de saduchei, compatrioții lor într-adevăr 
vinovați. Dar de ce nu există, în Evanghelii, nici o referire la 
zeloti — acei „luptători pentru libertate” militanti, nationalisti 
şi revoluționari pe care, cel putin, înverşunatul publicul 
roman nu ar fi putut decât să-i considere personaje 
negative? Lipsa lor aparentă din Evanghelii pare să fie 
inexplicabilă - cu excepția cazului în care legătura lor cu 
lisus era atât de strânsă încât nu putea fi negată, ci doar 
ascunsă sub o mască înşelătoare. Conform argumentatiei 
profesorului Brandon: „Tăcerea pe care o păstrează 
Evangheliile în ceea ce îi priveşte pe zeloti... nu poate fi decât 
un indiciu al relației dintre lisus şi aceşti patrioți, pe care 
Evangheliile au preferat să nu o divulge. "307 
306 Maccoby... în Judaea, pagina 129. Autorul adaugă că descrierea lui 
Isus drept un anti-fariseu făcea probabil parte din încercarea de a-l 


înfätisa mai degrabă ca un răzvrătit împotriva religiei iudaice, decât ca 
un răzvrătit împotriva Romei. 


307 Brandon, Jesus and the Zealots, pagina 327. Vezi şi Vermes, Jesus 
the Jew, pagina 50, „Zelot sau nu, Isus a fost, fără îndoială, acuzat, 
judecat si executat ca unul dintre aceştia.” 


Oricare ar fi fost legätura prezumtivä a lui lisus cu 
zelotii, nu există nici o îndoială asupra faptului că a fost 
răstignit ca şi cum ar fi făcut parte dintre aceştia. Într- 
adevăr, cei doi bărbați alături de care se pretinde că ar fi 
fost crucificat sunt descrişi în mod explicit drept lestai — 
apelativul atribuit zelotilor de romani. Apartenența lui lisus 
la gruparea zelotă stă sub semnul întrebării. Totuşi, pe 
parcursul celor relatate în Evanghelii, el afişează, când şi 
când, un militarism agresiv, comparabil cu al acestora. Într- 
un pasaj renumit datorită acestei stângăcii, lisus anunţă că 
a venit „nu spre a aduce pacea, ci sabia”. 

În Evanghelia după Luca, îi povätuieste pe aceia dintre 
ucenicii lui care nu au o sabie, să-şi cumpere una (Luca 
22:36); şi, după masa de Paşti, el însuşi verifică şi aprobă 
faptul că sunt înarmați (Luca 22:38). 

În cea de-a Patra Evanghelie, Simon Petru chiar are 
asupra sa o sabie în momentul când este arestat lisus. 
Reconcilierea acestor referințe cu imaginea convenţională a 
unui mântuitor blajin şi pacifist este destul de dificilă. Ar fi 
aprobat un astfel de mântuitor portul armelor, mai ales 
când era vorba de unul dintre ucenicii să-l preferaţi — cel pe 
care se presupune că şi-a întemeiat biserica? 

Dacă lisus nu a fost zelot, Evangheliile -— 
contrazicându-se în mod evident - trădează şi descriu 


legătura lui cu această facțiune militantă. Există dovezi 


convingătoare în spijinul asocierii dintre Baraba si lisus; iar 
Baraba este descris, de asemenea, drept un lestai. 

Iacov, loan şi Simon Petru au, cu toţii, calificative care 
indică, indirect, simpatia față de zeloți, dacă nu chiar 
implicarea în mişcarea acestora. Conform specialiştilor 
moderni, Iuda Iscarioteanul derivă, din „Iuda Sicarul” — iar 
„sicari” este un alt nume sub care sunt cunoscuţi zelotii, 
echivalent cu lestai. Se pare că sicarii erau, într-adevăr, o 
elită a zelotilor, un grup restrâns de asasini profesionişti. 

În sfârşit, mai este şi ucenicul numit Simon. În 
versiunea în limba greacă a Evangheliei după Marcu, Simon 
este numit Kananaios - traducerea grecească a cuvântului 
aramaic care înseamnă zelot. În Biblia Regelui Iacob, 
cuvântul grecesc a fost tradus în mod eronat şi Simon este 
menționat drept „Simon Canaaneanul”. Dar Evanghelia după 
Luca nu lasă loc de îndoială, Simon fiind identificat, cât se 
poate de limpede, drept zelot, şi până şi Biblia Regelui Iacob 
îl numeşte Simon Zelotul. Aşadar, se pare că existenţa a cel 
putin unui zelot printre ucenicii lui lisus este mai presus de 
orice dispută. 

Dacă absența - sau, mai corect, absența aparentă - a 
zelotilor din Evanghelii este frapantă, acelaşi lucru se poate 
spune şi în privința esenienilor. În Țara Sfântă şi în vremea 
lui lisus, esenienii erau o sectă la fel de importantă ca 


fariseii şi saducheii şi este greu de crezut că lisus nu a 


intrat în contact cu aceştia. În plus, ţinând cont de relatările 
existente, se pare că loan Botezătorul ar fi fost esenian. 

Omiterea oricărei referințe la cei din urmă pare să fi 
fost dictată de aceleaşi considerente care au impus 
excluderea celor despre de zeloti. Pe scurt, legăturile lui 
lisus cu esenienii, ca şi cele cu zeloţii, erau probabil prea 
strânse şi prea bine cunoscute pentru a fi negate. Ele 
puteau fi doar mascate şi tăinuite. 

Graţie relatărilor istoricilor şi cronicarilor din epocă, 
se ştie că existau comunități eseniene atât pe întreg 
teritoriul Ţării Sfinte cât şi, probabil, în alte zone. 
Comunitățile respective, care au luat ființă în jurul anului 
150 î.Hr., foloseau Vechiul Testament, dar îl considerau mai 
degrabă o alegorie decât un text istoric, literalmente 
adevărat. Renuntaserä la iudaismul convenţional în 
favoarea unei forme de dualism gnostic - care părea să 
includă elemente ale cultului soarelui şi ale doctrinei 
pitagoreice. Practicau medicina şi erau apreciați pentru 
experiența lor în tehnicile terapeutice. Şi, în sfârşit, erau 
nişte asceti desävirsiti, uşor de identificat după vesmintele 
lor simple, de culoare albă. 

Majoritatea specialiştilor moderni în materie sunt de 
părere că manuscrisele de la Marea Moartă descoperite la 
Qumran sunt, în esență, documente eseniene. Nu există 


dubii asupra faptului că secta de asceti care locuia în 


Qumran avea multe în comun cu doctrina eseniană. Ca şi 
învățăturile acestora, manuscrisele de la Marea Moartă 
denotă o teologie dualistă. În acelaşi timp, subliniază, în 
mod deosebit, sosirea unui Mesia — a „celui uns” — coborâtor 
direct din spita lui David.508 

De asemenea, autorii manuscriselor erau adeptii unui 
calendar special, conform cäruia särbätoarea Pastilor nu se 
celebra vinerea, ci miercurea - ceea ce coincide cu relatarea 
din cea de-a Patra Evanghelie. Într-un număr semnificativ 
de privințe, conținutul manuscriselor coincide, cuvânt cu 
cuvânt, cu unele dintre învățăturile lui lisus. Se pare, cel 
putin, că lui lisus îi era cunoscută existența comunităţii din 
Qumran şi că, cel puţin în anumite privințe, şi-a pus 
propriile învățături de acord cu ale acesteia. Un expert 
modern în domeniu afirmă că manuscrisele de la Marea 
Moartă „întăresc credința că multe întâmplări (din Noul 
Testament) sunt, pur şi simplu, proiecția în viața lui lisus a 
faptelor aşteptate de la Mesia."309 

Indiferent dacă secta din Qumran era sau nu 
eseniană, pare evident faptul că lisus - chiar dacă nu era de 


formaţie eseniană - cunoştea foarte bine această doctrină. Si 


308 Allegro, Dead Sea Scrolls (Manuscrisele de la Marea Moartă), pagina 
167. 


309 Jbid., pagina 175. 


aptitudinile sale de vindecätor sugerează influența eseniană. 
Dar o cercetare mai amănunţită a  Evanghelilor 
demonstrează că rolul esenienilor în viaţa lui lisus a fost 
mult mai important. 

Esenienii erau uşor de identificat datorită veşmintelor 
lor albe - care, deşi acest lucru nu reiese din tablouri si din 
filme - erau folosite în Țara Sfântă din acel timp mult mai 
rar decât se crede de obicei. În „secretul” eliminat din 
Evanghelia după Marcu, o pânzătură alba de in joacă un rol 
ritual important - care se repetă apoi şi în versiunea 
convențională, autorizată. Dacă lisus conducea, în Betania 
sau în altă parte, initierile într-o şcoală a misterelor, pânza 
albă de in sugerează că acestea ar fi putut fi de natură 
eseniană. 

Mai mult decât atât, motivul straielor albe reapare, în 
desfăşurarea ulterioară a evenimentelor din toate cele patru 
Evanghelii. După răstignire, trupul lui lisus dispare, în mod 
„miraculos”, din mormânt, în care îşi face apoi apariția cel 
putin un personaj înveşmântat în alb. În Evanghelia după 
Matei, este un înger cu „îmbrăcămintea... albă ca zăpada” 
(Matei 28:3). După Marcu, este „un tânăr... îmbrăcat în 
veşmânt alb” (Marcu 16:5). Luca povesteşte despre „doi 
bărbaţi... în veşminte strălucitoare” (Luca 24:4), în timp ce, în 
cea de-a Patra Evanghelie, se vorbeşte despre „doi îngeri în 


veşminte albe” (loan 20:12). 


În două dintre aceste relatări, personajul sau 
personajele din mormânt nici măcar nu beneficiază de un 
statut supranatural. După toate aparențele, aceste 
personaje sunt întru totul muritoare - şi, în acelaşi timp, 
necunoscute de ucenici. Este rezonabil să presupunem că 
sunt esenieni. Şi, date fiind talentele de tămăduitori ale 
acestora, ipoteza devine şi mai tentantă. Dacă, atunci când 
a fost coborât de pe cruce, lisus era încă în viață, serviciile 
unei astfel de persoane erau, în mod evident, necesare. 
Chiar dacă era mort, este posibil ca un tămăduitor să fi fost 
de față, măcar pentru a da o „ultimă speranță”. Şi, în Tara 
Sfântă a acelei epoci, cei mai pretuiti tămăduitori erau 
esenienii. 

Conform scenariului nostru, anumiți susținători ai lui 
lisus au regizat, cu acordul lui Pilat, o falsă crucificare, 
desfăşurată pe o proprietate privată. Mai exact, probabil că 
cei care au pus totul la cale nu erau, în primul rând, 
„susținători ai mesajului”, ci ai liniei de sânge - cu alte 
cuvinte, rudele apropiate şi/sau aristocrații şi/sau membri 
unui grup inițiatic. Aceştia ar fi putut avea legături cu 
esenieni sau ei înşişi ar fi putut fi esenieni. Şi probabil că 
stratagem nu le-a fost dezvăluită „susținătorilor mesajului” — 
aceştia fiind ucenicii „de rând”, reprezentaţi de Simon Petru. 

S-ar putea ca, după ce a fost transportat în 


mormântul lui Iosif din Arimateea, lisus să fi avut nevoie de 


îngrijiri medicale, motiv ce ar justifica prezența unui 
tămăduitor esenian. Şi apoi, când mormântul a fost găsit 
gol, ar fi fost necesară prezența unui emisar — care să nu le 
fie cunoscut ucenicilor „de rând”. Misiunea acestuia ar fi 
fost să-l linisteascä pe „susținătorii mesajului” - care nu 
bănuiau adevărul -, să acționeze ca un intermediar între 
lisus şi ucenicii săi şi să nu permită ca romanii să fie 
acuzați de jefuirea sau de profanarea mormântului, ceea ce 
ar fi putut provoca tulburări sociale extrem de serioase. 
Scenariul poate să fie sau nu real, dar un lucru pare 
să fie cât se poate de limpede: lisus avea legături strânse nu 
numai cu Zelotii, ci şi cu esenienii. La prima vedere, 
afirmaţia poate părea oarecum bizară, pentru că zelotii si 
esenieni sunt, de cele mai multe ori, considerați 
incompatibili. Primii erau agresivi, violenti, războinici, gata 
să recurgă la acte de terorism şi la asasinate. În schimb, 
despre esenienii se spune, de obicei, că nu aveau nici un 
interes politic şi sunt considerați chietisti, pacifisti si blajini. 
Dar, în realitate, din rândurile zeloților făceau parte 
numeroşi esenieni — pentru că Zelotii nu erau o sectă, ci o 
facțiune politică. În această calitate, se bucurau nu numai 
de sprijinul fariseilor - care se opuneau stăpânirii romane, 
ci şi de al esenienilor, care puteau fi naționaliști la fel de 


agresivi ca oricine altcineva. 


Relaţia dintre zeloti şi esenieni este evidenţiată mai 
ales în scrierile lui Iosefus, din care provin majoritatea 
informaţiilor disponibile despre Palestina acelor vremuri. 
Iosif ben Matthias s-a născut în anul 37 d.Hr., fiind un 
vlăstar al nobilimii iudaice. La izbucnirea revoltei din anul 
66 d.Hr., a fost numit guvernator al Galileei, unde şi-a 
asumat comanda forțelor aliate împotriva romanilor. În 
calitate de comandant militar, se pare că s-a dovedit a fi cât 
se poate de ineficient, fiind imediat luat prizonier de 
împăratul roman Vespasian. Din acel moment, a devenit 
colaborationist. Sub numele romanizat de Flavius Iosefus, a 
devenit cetățean roman, a divorțat de soția sa şi s-a 
căsătorit cu o moştenitoare romană bogată şi a acceptat 
darurile cu care l-a copleşit împăratul roman - printre care 
se numărau atât un apartament particular în palatul 
imperial, cât şi terenuri din Tara Sfântă, confiscate de la 
evrei. În preajma morţii sale din anul 100 d.Hr., au început 
să apară cronicile în care descrisese perioada respectivă. 

În Războiul evreilor, losefus ne oferă o descriere 
detaliată a revoltei dintre anii 66 şi 74. Într-adevăr, losefus a 
fost cel de la care au aflat istoricii de mai târziu aproape 
totul despre acea rebeliune dezastruoasă, despre jefuirea 
lerusalimului şi despre dărâmarea Templului. Lucrarea lui 


losefus include, de asemenea, unica relatare a căderii, din 


anul 74 d.Hr., fortăreței Masada, situate în sud-vestul Mării 
Moarte. 

Aşa cum avea să se întîmple, peste o mie două sute de 
ani, cu Montsegur, Masada a devenit simbolul dârzeniei, al 
eroismului şi al martiriului în numele unei cauze pierdute. 
Ca şi Montsegur, a continuat să reziste atacului încă mult 
timp după ce orice altă rezistență organizată încetase 
realmente. În vreme ce restul Palestinei căzuse sub jugul 
romanilor, Masada continua să fie inexpugnabilă. În cele din 
urmă, în anul 74 d.Hr., poziția fortăreței nu a mai putut fi 
menținută. După un bombardament susținut cu maşini 
grele de asediu, romanii au construit o rampă care le-a dat 
posibilitatea să creeze o breşă în apărarea citadelei. În 
noaptea de 15 aprilie, s-au pregătit pentru un atac 
generalizat. În aceeaşi noapte, cei 960 de bărbaţi, femei şi 
copii care se aflau în fortăreață s-au sinucis în masă. În 
dimineața următoare, când romanii au năvălit prin poarta 
sfărâmată, nu au găsit decât cadavre împrăştiate printre 
flăcări. 

losefus a însoţit trupele romane care, în dimineața 
zilei de 16 aprilie, au intrat în cetätuia pustiită. El pretinde 
că ar fi văzut cu ochii săi urmările acelui masacru. Şi că ar 
fi intervenit în favoarea a trei supraviețuitori — o femeie şi 
doi copii despre care se presupune că s-ar fi ascuns sub 


fortăreață când s-a sinucis restul garnizoanei. losefus 


menționează că aceşti trei supraviețuitori i-au povestit cele 
petrecute în noaptea precedentă. Conform relatării sale, 
comandantul garnizoanei era un bărbat numit Eleazar — 
interesant fiind faptul că aceasta este o variantă a numelui 
Lazăr. Şi se pare că Eleazar a fost cel care, grație elocventei 
sale persuasive şi carismatice, a reuşit să-i facă pe apărători 
să ia acea hotărâre cumplită. În cronica sa, losefus redă 
discursul lui Eleazar, aşa cum susține că l-ar fi auzit de la 
cei trei supraviețuitori. Şi acesta este extrem de interesant. 
Istoria consemnează că Masada a fost apărată de războinici 
zeloti. Chiar si losefus foloseşte când termenul de zeloti, 
când pe cel de sicari. Iar discursul lui Eleazar nici măcar nu 
conține elemente ale iudaismu-lui convențional. Dimpotrivă, 
pot fi identificate fără dubiu influenţele eseniene, gnostice şi 
dualiste: 

Încă din vremurile în care oamenii începuturilor au fost 
în stare să gândească, vorbele străbunilor şi ale zeilor, 
întărite de faptele şi de cugetările înaintaşilor noştri, ne-au 
dezvăluit că adevărata năpastă abătută asupra omului nu 
este moartea, ci viața. Moartea ne slobozeşte sufletele, le lasă 
să ajungă în sălaşul lor preacurat, unde toate necazurile sunt 
date uitării; dar în vreme ce sunt zăvorâte în trupul muritor şi 
au parte de toată necurätenia acestuia, sufletele 
sunt cu adevărat moarte. Pentru că nu se cuvine a lega ceea 


ce este sfint de ceea ce este muritor. Cu siguranță, multe nu îi 


sunt îngăduite sufletului întemnițat în trup; sufletul simte 
doar ce simte trupul şi, neştiut, îl îmboldeşte pe acesta doar 
către cele ce pot fi înfăptuite de o făptură muritoare. Însă 
apoi, lipsit fiind de greutatea ce îl tintuieste de pământ şi îl 
face să zăbovească pe acesta, sufletul se întoarce în locul 
care i-a fost hărăzit, pentru a se împărtăşi apoi din puterea 
cea binecuvântată şi din tăria cea întru toate descătuşată, 
fiind tot atât de nevăzut de ochii muritori cum este Însuşi 
Dumnezeu. 

Sufletul nu poate fi zărit nici în vremea în care adastă 
în trup; intră fără să fie simţit şi pleacă fără să fie văzut si 
fără să se preschimbe, dar preschimbînd trupul acela; pentru 
că toate cele atinse de suflet trăiesc şi înfloresc şi toate cele 
pe care le părăseşte se veştejesc şi pier; aceasta este puterea 
pe care i-o dăruieşte nemurirea.510 

Şi apoi: 

Cei cu adevărat neînfricaţi privesc viața ca pe un fel de 
slujbă făcută naturii, o îndură cu scârbă şi se zoresc să-şi 
sloboadă sufletul din trup; şi, chiar şi atunci când nu se 
întâmplă ca asupra lor să se abată vreo nenorocire, dorul de 
viața veşnică îi îmboldeşte să le dea de veste prietenilor că îi 


vor părăsi.511 


310 Josephus, Jewish War (Războiul Evreilor), pagina 387. 


311 Jbid., pagina 387. 


Este ciudat faptul cä, din câte stim noi, nici un 
cărturar nu a mai comentat, până acum, acest discurs care 
ridică o sumedenie de întrebări incitante. Iudaismul 
convențional nu face absolut nici o referire la „suflet - cu 
atât mai putin la natura sa „nepreschimba-bilă” şi la viața sa 
„veşnică”. Într-adevăr, înseşi conceptele de suflet şi de 
nemurire sunt străine tradiției şi doctrinei iudaice. Şi acelaşi 
lucru se poate spune şi despre supremaţia spiritului asupra 
materiei, despre asocierea lui Dumnezeu cu moartea şi 
despre condamnarea vieții - ca fiind nefastă. Aceste 
atitudini derivă, fără echivoc, dintr-o tradiție a misterelor. 
Sunt, în mod evident, gnostice şi dualiste; şi în contextul 
asediului Masadei, sunt tipic eseniene. 

Desigur că unele dintre aceste atitudini pot fi de 
asemenea considerate, într-un anumit sens, „creştine”. Nu 
neapărat luând în considerație ceea ce înțelegem acum prin 
creştinism, ci ținând cont de modul în care trebuie să fi fost 
aplicat de ucenicii lui lisus - cei care, conform celei de-a 
Patra Evanghelii, vroiau, de exemplu, să i se alăture, prin 
moarte, lui Lazăr. Este posibil ca, printre apărătorii 
Masadei, să se fi aflat şi o serie de susținători ai liniei de 
sânge a lui lisus. 

În timpul revoltei dintre anii 66 şi 74 d.Hr., numeroşi 
„creştini au luptat împotriva romanilor cu aceeaşi 


înverşunare cu care au făcut-o evreii. De fapt, mulți dintre 


zeloti erau ceea ce numim acum „primii creştini” si este 
foarte posibil ca unii dintre ei să se fi aflat la Masada. 

Desigur, losefus nu sugerează nimic de acest gen — 
deşi, chiar dacă ar fi făcut-o, afirmaţiile respective ar fi fost 
îndepărtate cu ocazia redactărilor ulterioare. În acelaşi timp, 
era de aşteptat ca Iosefus, scriind istoria din secolul întâi a 
Palestinei, să facă anumite referiri la lisus. 

Admitem că reeditările de mai târziu ale lucrărilor sale 
conțin astfel de menţiuni, dar acestea coincid cu viziunea 
oficială a bisericii şi majoritatea specialiştilor moderni le 
consideră interpolări contrafăcute, care nu pot data dinainte 
de epoca lui Constantin. În plus, în secolul al 
nouăsprezecelea, în Rusia a fost descoperită o ediției a 
scrierilor lui losefus care diferă de toate celelalte. Textul, 
tradus în rusa veche, datează din jurul anului 1261. 

Cel care l-a tradus nu a fost un evreu ortodox, pentru 
că a păstrat multe aluzii „pro-creştine”. Totuşi, în această 
versiune a cronicii lui losefus, lisus este descris drept un 
simplu muritor, drept un revoluționar cu ambiţii politice şi 
drept „un rege care , nu a domnit'.5l2 Se afirmă, de 
asemenea, că avea „o linie în creştetul capului, după obiceiul 


nazoreenilor”.313 


312 Jbid., anexa, p. 400. 


313 Eisler, Messiah Jesus (Mesia Isus), pagina 427. 


Specialiştii au avut nevoie de multă hârtie si de tot 
atâta energie pentru a susține disputele legate de 
autenticitatea a ceea ce se numeşte acum „Cronica slavonă 
a lui losefus”. Luând în considerație toate argumentele, 
eram înclinați să o considerăm mai mult sau mai putin 
autentică - o transcriere a unuia sau a mai multor 
exemplare din cronica lui losefus care au supraviețuit 
distrugerii documentelor creştine ordonate de Dioclețian şi 
au scăpat de zelul redacţional al refaceri acestora din 
vremea lui Constantin. Există o serie de argumente viabile 
care ne-au condus la această concluzie. 

De exemplu, dacă versiunea slavonă ar fi fost un fals, 
cui i-ar fi putut fi de folos? Descrierea lui lisus drept rege nu 
ar fi fost acceptabilă pentru publicul evreu din secolul al 
treisprezecelea. Iar prezentarea sa drept simplu muritor nu 
ar fi fost pe placul creştinătăţii din epoca respectivă. În plus, 
Origen, unul dintre părinţii bisericii, care a scris la 
începutul secolului al treilea, face referiri la o versiune a 
lucrării lui losefus care ar fi negat caracterul messianic al 


lui lisus.314 


314 Irineu, Five books... against Heresies (Cinci cărți... împotriva Ereziei), 
p. 73. 


Din această versiune - care ar putea fi cea originală si 
autentică, versiunea „standard” — ar putea proveni textul din 


varianta slavonă. 


SCRIERILE GNOSTICE 


Revolta dintre anii 66 şi 74 d.Hr. a fost urmată, cu 
circa şaizeci ani mai târziu, între 132 şi 135, de o altă 
rebeliune majoră. Ca urmare a acestei noi tulburări, toți 
evrei au fost, în mod oficial, expulzați din Ierusalim, care a 
devenit un oraş roman. Dar, încă din timpul primei 
răscoale, istoria a început să aştearnă un văl deasupra 
evenimentelor din Tara Sfântă, despre care nu există, 
practic, nici o înregistrare pentru aproape două secole. Într- 
adevăr, din multe puncte de vedere, perioada poate fi 
considerată similară cu aceea referitoare la Europa şi 
numită „Evul Întunecat”. Cu toate acestea, se ştie că în ţară 
- e drept, în afara Ierusalimului - au rămas numeroşi evrei 
şi, de asemenea, o serie de creştini. Şi chiar a existat o sectă 
evreiască, cea a ebionitilor, care respectau principiile 
generale ale religiei lor, venerându-l în acelaşi timp pe lisus 
- cu toate că îl considerau un profet muritor. 

Însă adevăratul spirit al iudaismului şi cel al 
creştinismului s-au mutat, deopotrivă, dincolo de hotarele 


Țării Sfinte. Majoritatea populației evreieşti s-a răspândit în 


diaspora, asa cum se mai întâmplase cu sapte sute de ani 
înainte, când lerusalim-ul fusese cucerit de babilonieni. În 
mod similar şi creştinii au început să se împrăştie pe tot 
globul - în Asia Minor, în Grecia, la Roma, în Galia, în 
Britania, în Africa de nord. Nu este surprinzător faptul că, în 
întreaga lume civilizată, au început să apară relatări 
contradictorii ale faptelor petrecute în Palestina în jurul 
anului 33 d.Hr. Şi, în pofida eforturilor lui Clement al 
Alexandriei, ale lui Irineu şi ale altor reprezentanți ai tagmei 
lor, aceste relatări - oficial etichetate drept „erezi? - au 
continuat să circule. Unele proveneau, fără îndoială, dintr- 
un anumit fel de cunoştinţe direct dobândite, păstrate atât 
de evreii cucernici, cât şi de grupări alcătuite, ca cea a 
ebionitilor, din evrei convertiți la una din formele 
creştinismului. Alte relatări se bazau pe legende, pe zvonuri, 
pe un amalgam de diverse credințe - cum ar fi misterele 
tradiționale egiptene, elenistice şi mithraice. 

Indiferent de proveniența lor, toate au tulburat 
liniştea „susținătorilor mesajului” — susținătorii acelei dogme 
în curs de coagulare care se străduia să-şi consolideze 
poziția. Există puţine informaţii despre „ereziile” timpurii. În 
prezent, toate cunoştinţele legate de acestea derivă mai ales 
din atacurile oponenților lor, ceea ce creează, bineînțeles, o 
imagine distorsionată - asemănătoare, de pildă, cu aceea pe 


care ne-am forma-o despre Rezistența Franceză studiind 


documentele Gestapo-ului. Totuşi, în ansamblu, lisus pare 
să fi fost perceput de aceşti „eretic? timpurii în două 
moduri. Pentru unii era un zeu în toată puterea cuvântului, 
având puţine însuşiri omeneşti - sau chiar niciuna. Pentru 
alții era un profet muritor, care nu se deosebea prea mult 
de, să zicem, Buddha - sau de Mohamed, care avea să apară 
cu o jumătate de mileniu mai târziu. 

Printre reprezentanţii de seamă ai acestor prime erezii 
se află Valentinus, care era originar din Alexandria, dar care 
şi-a petrecut ultima parte a vieţii (136-165 d.Hr.) la Roma. 
În epoca sa, Valentinus a exercitat o influență deosebită, 
printre discipolii săi numărându-se personalități de talia lui 
Ptolemeu. Pretinzind că s-ar fi aflat în posesia „învățăturilor 
secrete” ale lui lisus, Valentinus a refuzat să recunoască 
autoritatea romană, susținând că gnoza pe care o deținea 
era mai presus decât orice ierarhie exterioară. Este uşor de 
ghicit că atât el, cât şi adepţii săi, se numărau printre țintele 
preferate ale mâniei lui Irineu. 

O altă astfel de ţintă era Marcion, armator bogat şi 
episcop, care, a sosit la Roma în jurul anului 140 şi a fost 
excomunicat cu patru ani mai târziu. Acesta susținea că 
există o deosebire esenţială între „lege” şi „dragoste”, pe care 
le asocia cu Vechiul şi, respectiv, cu Noul Testament. Unele 
dintre ideile sale au ieşit la suprafață cu o mie de ani mai 


târziu, într-o serie de scrieri, cum ar fi Perlesvaus. 


Marcion a fost primul autor care a întocmit o listă 
canonică a componentelor Bibliei — care, de această dată, 
excludea în întregime Vechiul Testament. Pentru a-i da o 
replică lui Marcion a alcătuit Irineu lista sa, care stă la baza 
Bibliei din zilele noastre. 

Al treilea eretic care a ieşit în evidență în epoca 
respectivă — şi, în multe privințe, cel care stârneşte cea mai 
mare nedumerire - a fost Basilides, un cărturar din 
Alexandria, ale cărui lucrări datează din perioada 120-130 
d.Hr.  Basilides cunoştea îndeaproape atât scrip-turile 
evreieşti, cât şi Evangheliile creştine. Era, de asemenea, 
inițiat în doctrina egipteană şi în cea elenistică. Se spune că 
ar fi scris nu mai puţin de douăzeci şi patru de comentarii 
ale Evangheliilor. Şi, după părerea lui Irineu, a răspândit 
cea mai odioasă erezie. Basilides a pretins că răstignirea era 
o înşelătorie, că lisus nu a murit pe cruce, ci că a fost 
înlocuit cu un anume Simon din Cyrene.315 

Această afirmaţie poate părea bizară. Totuşi, s-a 
dovedit a fi cât se poate de persistentă şi de îndârjită. 
Tocmai în secolul al şaptelea, Coran-ul a reluat, cu 


exactitate, acelaşi argument - că un alt bărbat ar fi fost 


315 Coran, 4:157. Vezi şi Parrinder, Jesus în the Qur'an (Isus în Coran), 
pagina 108 sq. 


răstignit în locul lui lisus, acesta fiind, conform tradiţiei, 
Simon din Cyrene.516 

Aceeaşi afirmaţie era susținută, cu tărie, de preotul 
care ne trimisese scrisoarea menționată în primul capitol — 
acea scrisoare ce se referea la o „dovadă incontestabilă” a 
înlocuirii. 

Dacă exista o zonă în care ereziile timpurii îşi 
consolidau poziția, aceasta era Egiptul şi, mai ales, 
Alexandria - cel mai cosmopolit oraş al epocii, în care 
eruditia era la mare pret, al doilea mare oraş din Imperiul 
Roman, bântuit de o mare varietate de credințe, învățături şi 
tradiții. La izbucnirea celor două revolte din Iudeea, 
refugiații evrei şi cei creştini au descoperit, deopotrivă, că 
Egiptul era cel mai accesibil paradis şi au năvălit în 
Alexandria, în număr foarte mare. De aceea, nu este 
surprinzător faptul că Egipt-ul ne-a oferit cea mai 
convingătoare dovadă care vine în spijinul ipotezei noastre. 
Aceasta este inclusă în aşa-numitele „Evanghelii gnostice” 
sau, mai exact, în pergamentele de la Nag Hammadi. 

În anul 1945, un ţăran egiptean care săpa în solul 
moale şi fertile de lângă satul Nag Hammadi, a dezgropat un 
vas din ceramic roşie, în care a descoperit treisprezece 


manuscrise vechi - suluri de papirus sau pergamente - 


316 Pagels, Gnostic Gospels (Evangheliile gnostice), pagina XVI sq. 


legate în piele. Fără să-şi dea seama de extraordinara 
importanță a descoperirii, ţăranul şi familia sa au folosit 
câteva manuscrise ca să atâte focul. Totuşi, în cele din 
urmă, cele rămase au atras atenția specialiştilor; unul 
dintre ele, scos din Egipt prin contrabandă, a fost oferit spre 
vânzare pe piața neagră. O parte a acestuia, care a fost 
achiziționat de Fundaţia C. G. Jung, s-a dovedit a conține 
acum celebra Evanghelie după Toma. 

Între timp, guvernul egiptean a naționalizat, în 1952, 
ceea ce mai rămăsese din colecţia de la Nag Hammadi. Însă 
abia în 1962 a fost alcătuită o echipă internațională de 
specialişti care a copiat şi a tradus toate materialele 
respective. În 1972 a apărut primul volum al unei ediţii 
fotografice. Şi, în 1977, a fost lansată, pentru prima oară, o 
ediție în limba engleză a întregii colecții de manuscrise. 

Pergamentele de la Nag Hammadi sunt, de fapt, un 
ansamblu de texte Biblice, cu un caracter evident gnostic, 
care datează, după toate aparențele, de la sfârşitul secolului 
al patrulea sau de la începutul celui de al cincilea - cam din 
jurul anului 400 d.Hr. Manuscrisele sunt, de fapt, copii, al 
căror original datează dintr-o perioadă mult mai timpurie. 
Câteva dintre ele — de exemplu, Evanghelia după Toma, 
Evanghelia Adevărului şi Evanghelia Egiptenilor - sunt 
menționate în scrierile unora dintre primii părinţi ai 


bisericii, cum ar fi Clement al Alexandriei, Irineu şi Origen. 


Specialiştii moderni au stabilit că unele dintre textele din 
pergamente - dacă nu cumva majoritatea acestora - datează 
cel putin din anul 150. Şi în cel putin într-unul dintre ele 
sunt incluse materiale chiar mai vechi decât cele patru 
Evanghelii din componenţa Noului Testament.31” 

Privită ca un ansamblu, colecţia de la Nag Hammadi 
reprezintă un ansamblu de documente creştine timpurii de 
o valoare inestimabilă - şi se poate afirma că unele dintre 
acestea se situează, ca autoritate în domeniu, pe aceeaşi 
poziție cu Evangheliile clasice. În plus, despre unele se poate 
pretinde că se bucură de o inegalabilă veridicitate. În primul 
rând, nu au fost afectate de cenzura şi de revizuirile 
efectuate, ulterior, de reprezentanţii bisericii Romei. În al 
doilea rând, se adresau, inițial, unui public egiptean, motiv 
pentru care faptele nu au fost nici prezentate într-o lumină 
falsă, nici denaturate spre a fi pe placul ure-chilor romane. 
Şi, în sfârşit, este foarte posibil să se bazeze pe relatări 
directe şi/sau ale unor martori oculari - de pildă, pe 
istorisiri răspândite, pe care orală, de evreii refugiați din 
Tara Sfântă, printre care s-ar fi putut afla şi unii care îl 


cunoscuseră personal pe lisus sau care aveau vreo legătură 


317 Al doilea tratat al Marelui Seth, în Robinson, J., Nag Hammadi 
Library în English (Biblioteca de la Nag Hammadi în limba engleză), 
pagina 332. 


cu acesta, istorisirile lor dând dovadă de acea fidelitate 
istorică la care Evangheliile fuseseră silite să renunțe. 

Nu este surprinzător faptul că Pergamentele de la Nag 
Hammadi conţin foarte multe pasaje care nu le sunt 
favorabile „susținătorilor mesajului” si care contravin 
credinței oficiale. De exemplu, într-un codex nedatat, Al 
doilea tratat al Marelui Seth, lisus este descries exact ca în 
erezia lui Basilides - scäpind de moartea pe cruce cu 
ajutorul unei înlocuiri ingenioase. 

În citatul care urmează, lisus vorbeşte la persoana 
întâi: 

Nu mi-am dat duhul în mâinile lor, precum ei ar fi vrut- 
0... Şi moartea mea nu a fost adevărată, ci doar părelnică, ca 
nu cumva ei să mă facă de ocară... Ei, în greşeala şi orbirea 
lor, cred că moartea mea s-a săvirşit, în vreme ce ei l-au 
răstignit pe omul lor, întru pieirea lor... Căci a fost altul, tatăl 
lor, cel care a băut fierea şi oţetul; nu eu am fost acela. Ei m- 
au lovit cu săgeata; a fost un altul, Simion, acela care a purtat 
crucea sa pe umărul său. Al altuia a fost capul pe care au pus 
ei coroana de spini... Şi eu am râs de nestiinta lor.318 

Cu consecvență şi convingere, anumite texte din 


colecția de la Nag Hammadi atestă vrajba înverşunată şi 


318 Evanghelia după Maria, în Robinson, J., Nag Hammadi Library în 
English, pagina 472. 


continuă dintre Petru şi Maria Magdalena - o dihonie care 
pare să reflecte schisma dintre „susținătorii mesajului” şi 
susținătorii liniei de sânge. Astfel, în Evanghelia după Maria, 
Petru i se adresează astfel Mariei Magdalena: „Soră, noi ştim 
că Mântuitorul te-a iubit pe tine mai mult decât pe alte femei. 
Spune-ne deci nouă cuvintele Mântuitorului, cele pe care ti le 
amintesti — acelea pe care tu le ştii, iar noi nu.”319 

Mai târziu, Petru, revoltat, îi întreabă pe ceilalți 
ucenici: 

„Să fie adevărat că el a vorbit într-ascuns cu o femeie şi 
nu fățiş, către noi toți? Se cuvine să o ascultăm pe ea cu toţii? 
Ei i-a dat el întâietate, faţă de noi toti?”320 

Şi, mai târziu, un alt ucenic îi răspunde lui Petru: 

„De bună seamă, Mântuitorul o cunoaşte foarte bine. Şi 
întru aceasta o iubeşte pe ea mai mult decât pe noi.”321 

În Evanghelia după Filip, motivele vrajbei apar ca fiind 
sufficient de evidente. De exemplu, se insistă, în mod 
repetat, asupra imaginii unei camere nuptiale. Conform 


Evangheliei după Filip, „Domnul le-a săvirşit în taină pe toate, 


319 Jbid., pagina 473. 
320 Jbid., pagina 473. 


321 Evanghelia după Filip, în Robinson, I, Nag Hammadi Library în 
English, p. 140. 


şi botezul, si miruirea, şi euharistia, si izbăvirea, şi camera de 
nuntă.” ae 

La prima vedere, referirea la camera nuptialä pare să 
fie simbolică sau alegorică. Dar Evanghelia după Filip devine 
şi mai explicită: „Întotdeauna, sunt trei cele care merg alături 
de Domnul; Maria, mama lui, şi sora ei, şi Maria Magdalena, 
cea pe care el o numea însotitoarea sa. "325 

Conform unui specialist în domeniu, cuvântul 
„însoţitoare” poate fi tradus prin „soție”.32+ Există anumite 
motive care conduc către această concluzie, pentru că 
Evanghelia după Filip devine, iarăşi, încă şi mai explicită: 

Iar însoțitoarea Mântuitorului este Maria Magdalena. 
Dar Hristos o iubea pe ea mai mult decât pe toți ucenicii săi şi 
o săruta de multe ori pe gură. Ceilalţi ucenici erau mâhniti şi 
îşi mărturiseau supărarea. 

Şi ei l-au întrebat: 

„De ce o iubeşti pe ea mai mult decât pe noi toți?” 


Mântuitorul le-a răspuns spunându-le: 


322 Ibid., pagina 135 sq. 
323 Phipps, Was Jesus Married? (A fost Isus căsătorit?), pagina 136 sq. 


324 Evanghelia după Filip, în Robinson, J., Nag Hammadi Library în 
English pagina 138. 


„De ce nu vă iubesc eu pe voi aşa cum o iubesc pe 
ea?”325 

Aceeaşi Evanghelie dezvoltă subiectul: „Să nu vă 
temeti de trup şi nici să nu îl iubiți. Dacă vă veți teme de el, 
va pune stăpânire asupra voastră. Dacă îl veţi iubi, vă va 
înghiți si vă va împietri.”326 

Într-un alt pasaj, acelaşi mesaj este exprimat în 
termeni concreti: „Mare este taina cununiei! Pentru că, fără 
ea, lumea aceasta nu ar fi fost. Pentru că lumea nu este dacă 
nu este omul şi, fără cununie, omul nu poate fi.”327 

Apoi, către sfârşitul Evangheliei după Filip, apare 
următoarea declarație: 

„Acesta este Fiul omului şi acesta este fiul Fiului 
Omului. Domnul este Fiul omului şi fiul Fiului omului este cel 


zămislit din Fiul omului. "328 


CAPITOLUL 14 

DINASTIA GRAAL-ULUI 


Luând în considerație doar pergamentele de la Nag 
Hammadi, existența liniei de sânge descendente direct din 
lisus devenea cu mult mai credibilă. Cu siguranţă, se putea 
pretinde că unele dintre aşa-numitele „Evanghelii Gnostice” 
erau tot atât de veridice ca şi cele din Noul Testament. Ca 
urmare a faptelor pe care, explicit sau implicit, le 
mărturiseau - înlocuirea celui crucificat, disputa continuă 
dintre Petru şi Maria Magdalena, căsătoria acesteia cu lisus 
şi naşterea unui „fiu al Fiului Omului” — evangheliile gnostice 
nu puteau fi eliminate, fără drept de apel, oricât de 
controversate ar fi fost. Nu priveam lucrurile din punct de 
vedere teologic, ci din punct de vedere istoric. Şi, în epoca 
lui lisus, istoria nu era mai putin complexă si nu avea mai 
puţine implicaţii sau un caracter mai putin concret decât în 
zilele noastre. 

În Evangheliile de la Nag Hammadi, vrajba dintre 
Petru şi Maria Magdalena părea să reprezinte tocmai 
confirmarea conflictului din ipoteza noastră - cel dintre 
„susținătorii mesajului” şi „susținătorii liniei de sânge”. Dar, 
ulterior, primii au avut câştig de cauză şi au modelat 
înfăţişarea civilizației occidentale. Şi-au consolidat 
monopolul asupra informațiilor, asupra comunicării si 


documentării, ceea ce explică numărul infim al dovezilor 


care sugerează existența familiei lui lisus. Iar mărturiile care 
să ateste existența unei legături între această familie şi 
dinastia merovingiană sunt încă şi mai puține. 

Desigur, cursul evenimentelor nu a ţinut cont de 
bunul plac al „susținătorilor mesajului”. Primele două secole 
ale istoriei creştinătăţii au fost bântuite de erezii de 
neînfrânt, iar în următoarele situaţia s-a agravat. În timp ce 
credința oficială se consolida - din punct de vedere teologic 
graţie lui Irineu şi din punct de vedere politic grație lui 
Constantin -, erezia continua să prolifereze la o scară până 
atunci fără precedent. 

Oricât de diferite ar fi fost detaliile teologice, cele mai 
multe dintre ereziile semnificative aveau în comun anumite 
elemente cruciale. În primul rând, erau gnostice sau 
influențate de gnosticism, nu recunoşteau structura 
ierarhică a bisericii Romei şi preamăreau iluminarea 
personală, pe care o considerau cu mult mai presus decât 
credința oarbă. De asemenea, cele mai multe erau, într-un 
sens sau altul, dualiste, privind binele şi răul mai degrabă 
drept principii de importanță esențialmente cosmică decât 
drept probleme etice lumesti. Şi, în sfârşit, aproape toate îl 
considerau pe lisus un muritor născut ca urmare a unui 
proces firesc de concepere - un profet cu inspirație divină 
fără a fi el însuşi divin, care a murit pe cruce o dată pentru 


totdeauna sau care nu a murit pe cruce niciodată. 


Pentru a sublinia umanitatea lui lisus, majoritatea 
ereziilor făceau apel chiar la autoritatea Sfântului Pavel, 
care vorbise despre „Domnul nostru lisus Hristos, cel născut 
din sămânța lui David, după trup” (Romani 1:3). Cea mai 
cunoscută şi cea mai profund radicală dintre aceste erezii a 
fost, probabil, maniheismul - în esență, o contopire a 
creştinismului gnostic cu elemente ale zoroastrismului 
timpuriu şi ale mithraismului. Întemeietorul acestuia a fost 
Mani - născut în anul 214 d.Hr., la Bagdad, fiind înrudit cu 
familia regală a Persiei. În tinerețe, a fost primit, datorită 
tatălui său, într-o sectă mistică neprecizată - probabil 
gnostică - care punea accentul pe ascetism şi pe celibat, 
practica botezul şi impunea portul veşmintelor albe. A 
început să-şi propovăduiască propriile învățături în jurul 
anului 240 d.Hr. Ca şi lisus, a fost renumit pentru puterile 
sale spirituale de vindecător şi exorcist. Discipolii săi l-au 
proclamat „noul lisus” şi l-au creditat cu atributul unei 
naşteri imaculate - aceasta fiind o condiţie care, în acea 
epocă, trebuia neapărat îndeplinită de zeități. 

A fost, de asemenea, cunoscut drept „Mântuitorul”, 
„Apostolul”, „Iluminatorul”, ,Domnul”, „Cel ce învie morții”, 
„Cârmuitorul” şi „Timonierul”. Ultimele două apelative sunt, 
în mod deosebit, semnificative, ca echivalente ale 
frantuzescului „Nautonnier”, titlul atribuit marelui maestru 


al Prioriei din Sion. 


Conform unor istorici arabi de mai târziu, Mani a scris 
multe cărți în care a pretins că dezvăluia taine menționate 
de lisus în mod indirect şi enigmatic. I-a considerat pe 
Zarathustra, Budha şi lisus predecesorii săi şi a declarat că 
el, ca şi ei, primise, din aceeaşi sursă, aceeaşi iluminare. 
Doctrina sa consta dintr-un dualism gnostic îmbinat cu o 
concepție cosmogonică impresionantă şi elaborată. 

Conflictul universal dintre lumină şi întuneric era 
omniprezent şi cel mai important câmp de bătălie al acestor 
două principii opuse era sufletul omenesc. Asemenea 
catarilor, Mani a adoptat teoria reîncarnării. Şi, tot 
asemenea  catarilor, a insistat asupra existenței unei 
categorii a initiatilor, a unor „aleşi iluminaţi”. S-a referit la 
lisus numindu-l „Fiul Văduvei” - o expresie pe care, mai 
târziu, francmasoneria avea să şi-o însuşească. În acelaşi 
timp, a afirmat că acesta era muritor - sau că ar fi putut fi 
considerat divin doar în sens simbolic sau metaforic, în 
virtutea iluminării. Şi, la fel ca Basilides, a susținut că lisus 
nu a murit pe cruce, că cel care a pierit, a fost un 
înlocuitor.329 

În anul 276 d.Hr., din ordinul regelui, Mani a fost 
întemnițat, bătut până la moarte, jupuit şi decapitat şi, 


probabil pentru a împiedica o eventuală înviere, corpul său 


329 Parrinder, Jesus in the Qur'an, p. 110 sq. 


mutilat a fost expus într-un loc public. Însă credibilitatea 
învățăturilor sale nu a avut decât de câştigat de pe urma 
martiriului său, iar printre cei care, ulterior, au aderat la 
acestea, s-a numărat, cel putin pentru o vreme, Sfântul 
Augustin. Cu o extraordinară rapiditate, maniheismul s-a 
răspândit în întreaga lume creştină. În ciuda încercărilor 
înverşunate de a-l anihila, a reuşit să supraviețuiască, 
influentindu-i pe gânditorii de mai târziu şi dăinuind până 
în zilele noastre. Şcolile maniheiste erau active mai ales în 
Spania şi în sudul Franţei. În epoca cruciadelor, acestea au 
intrat în legătură cu alte secte maniheiste, din Italia şi din 
Bulgaria. De aceea, acum pare foarte putin probabil ca 
albigenzii să fi fost o extensie a bogomililor bulgari. 
Dimpotrivă, cele mai recente cercetări sugerează că aceştia 
s-au desprins din rândurile şcolilor maniheiste care se 
statorniciseră de multă vreme în sudul Franței. În orice caz, 
cruciada împotriva albigenzilor, a fost, în esenţă, o cruciadă 
împotriva maniheismului. Şi, în pofida eforturilor celor mai 
asidue ale Romei, cuvântul „manihean” a supraviețuit, fiind 
acceptat şi inclus în limbajul şi în vocabularul nostru. 
Desigur, pe lângă maniheism, existau încă multe alte 
erezii. Dar, dintre toate, erezia lui Arius a reprezentat cea 
mai puternică amenințare la adresa doctrinei creştine 
oficiale în primul mileniu al istoriei acesteia. Arius era preot 


în Alexandria în jurul anului 318 şi a trăit până în 335. 


Disputa dintre concepţia sa si credința oficială era relativ 
simplă şi consta într-o singură premiză - că lisus era întru 
totul muritor şi că, în nici o privință, nu era de origine 
divină,  nereprezentând nimic mai mult decât un 
propovăduitor inspirat. 

Susținând existența unui singur Dumnezeu suprem şi 
omnipotent - un Dumnezeu care nu s-a întrupat şi nu a 
pătimit fiind umilit şi ucis de mâinile propriei sale creaţii — 
Arius încastra creştinismul într-un cadru în esență iudaic. 
Fiind un locuitor al Alexandriei, este foarte posibil să fi fost 
influențat de doctrinele iudaice existente în acel oraş - de 
exemplu, de aceea a ebionitilor. În acelaşi timp, Dumnezeul 
suprem al arianismului s-a bucurat, în Occident, de o largă 
acceptare. Deoarece creştinismul dobândea tot mai multă 
putere laică, un astfel de Dumnezeu devenea din ce în ce 
mai atractiv. Regii si potentatii se puteau identifica mai 
degrabă cu acesta decât cu o zeitate blajină şi paşnică, care 
îşi acceptase martiriul fără să opună rezistență şi care 
evitase contactul cu lumea. 

Deşi, în anul 325, Conciliul de la Niceea a dezaprobat 
arianismul, Constantin a fost întotdeauna un simpatizant al 
acestuia, spre care, către sfârşitul vieţii sale, s-a simţit tot 
mai atras. După moartea sa, fiul şi succesorul său 
Constantius a devenit, pe față, arian şi, sub auspiciile sale, 


s-au întrunit concilii care i-au trimis în exil pe conducătorii 


bisericii. În anul 360, arianismul obtinuse totul, dar nu 
înlocuise creştinismul romano-catolic. Si, cu toate că, în 
anul 381, a fost condamnat oficial pentru a doua oară, a 
continuat să prospere şi să câştige tot mai multi aderenti. În 
decursul secolului al cincilea, când au venit la putere 
merovingienii, fiecare episcopie a creştinătăţii era fie ariană, 
fie vacantă. 

Printre cei mai ferventi adepţi ai arianismului se 
numărau goții, care se convertiseră în secolul al patrulea, 
transformându-se din păgâni în arieni. Erau arieni şuevii, 
lombarzii, alanii, vandalii, burgunzii şi ostrogoții. Şi tot 
arieni erau şi vizigoții, care, în anul 480, când au jefuit 
Roma, au cruțat bisericile creştine. Dacă, înainte de Clovis, 
primii merovingieni au fost receptivi la creştinism, acesta 
trebuie să fi fost creştinismul arian al vecinilor lor, vizigoții 
şi burgunzii. 

Sub auspiciile vizigoților, arianismul a devenit forma 
predominantă a creştinismului în Spania, în Pirinei şi în 
ceea ce este acum sudul Franței. Dacă membrii familiei lui 
lisus şi-au găsit într-adevăr refugiul în Galia, suzeranii lor 
din secolul al cincilea trebuie să fi fost vizigoții arieni. Sub 
stăpânirea ariană, este posibil ca familia să nu fi fost 
persecutată. Era, probabil, extrem de respectată şi s-ar 
putea să se fi aliat, prin căsătorie, cu nobilimea vizigotă, 


înaintea ca viitoarea sa alianță matrimonială cu francii să 


conducă la apariția merovingienilor. Bucurându-se de 
sprijinul si de protectia vizigotilor, se simteau, probabil, la 
adăpost față de amenințările Romei. 

De aceea nu este surprinzător faptul că nume de 
origine inconfundabil semită - de exemplu, Bera - au 
început să fie folosite de aristocrații si de regii vizigoți. 
Dagobert al II-lea s-a căsătorit cu o prințesă vizigotă al cărei 
tată se numea Bera - un nume care apare în mod repetat în 
arborele genealogic al familiei vizigoto-merovingiene care 
descinde din Dagobert al II-lea si din Sigisbert al IV-lea. Se 
spune că Biserica Romano-Catolică ar fi declarat că fiul lui 
Dagobert se convertise la arianism3%0 şi, dacă este adevărat, 
acest fapt nu poate fi considerat extraordinar. În ciuda 
pactului încheiat între biserică şi Clovis, merovingienii au 
fost întotdeauna simpatizanți ai arianism-ului. Unul dintre 
nepoţii lui Clovis, Chilperic, nu făcea nici un secret din 
tendințele sale către arianism. 

Dacă arianism-ul nu îi era potrivnic iudaism-ului, 
acelaşi lucru se poate spune şi despre relația sa cu 
islamismul, care a avut o ascensiune meteorică în secolul al 
şaptelea. În ceea ce îl priveşte pe lisus, arianismul şi Coran- 
ul împărtăşeau acelaşi punct de vedere. În Coran, lisus este 


menționat de nu mai putin de treizeci şi cinci de ori, sub o 


330 Blancasall, Les Descendants, pagina 9. 


serie de apelative impresionate - cum ar fi „Mesagerul lui 
Dumnezeu” şi „Mesia”. Totuşi, nu este considerat nimic mai 
mult decât un profet muritor, un precursor al lui Mohamed 
şi un vorbitor în numele singurului Dumnezeu suprem. Ca 
şi Basilides şi Mani, Coran-ul susține că lisus nu a murit pe 
cruce, „nu l-au omorât şi nici nu l-au răstignit, dar au crezut 
că au făcut-o."351 

Coran-ul nu dezvoltă această afirmație ambiguă, dar 
comentatorii islamici fac acest lucru. După părerea unora 
dintre ei, a existat un înlocuitor - şi, în general, dar nu 
întotdeauna, se presupune că acesta ar fi fost Simon din 
Cyrene. Unii scriitori musulmani spun că lisus s-ar fi 
ascuns într-o firidă din zid şi ar fi asistat, de acolo, la 
răstignirea înlocuitorului său - ceea ce coincide cu 
fragmentul din textele de la Nag Hammadi pe care l-am citat 


în capitolul anterior. 


IUDAISM-UL ŞI MEROVINGIENII 


Este demnă de a fi reținută perseverenta cu care, 
chiar şi atunci când au fost confruntate cu cele mai îndirjite 
persecuții, majoritatea ereziilor - si, în primul rând, 


arianism-ul — au continuat să insiste asupra umanității şi a 


331 Coran, 4:157. 


caracterului muritor al lui lisus. Dar nu am găsit nici o 
indicație referitoare la faptul că vreuna dintre acestea chiar 
ar fi fost în posesia unor informaţii dobândite la prima mână 
despre premisele pe care le susțineau cu atâta stäruintä. Cu 
atât mai puţine erau dovezile, cu excepția pergamentelor de 
la Nag Hammadi, care să sugereze că le-ar fi fost cunoscută 
existența unei posibile linii de sânge. Desigur, era posibil să 
fi existat într-adevăr anumite documente - de genul 
pergamentelor de la Nag Hammadi, şi poate chiar genealogii 
şi arhive. 

Virulenta dusă la extrem a persecuțiilor Romei ar 
putea sugera teama de astfel de dovezi şi dorința de a se 
asigura că acestea nu vor ieşi niciodată la lumină. Şi, dacă 
într-adevăr aşa stăteau lucrurile, se pare că Roma şi-a atins 
scopul. 

Prin urmare, ereziile nu ne-au furnizat nici o 
confirmare incontestabilă a legăturii dintre familia lui lisus 
şi merovingieni, care aveau să apară pe scena istoriei cu 
patru secole mai târziu. Eram obligați să căutăm această 
confirmare altundeva - să ne refocalizăm atenţia asupra 
merovingienilor. La prima vedere, dovezile, aşa cum erau, 
păreau insuficiente. De exemplu, luasem deja în 
considerație naşterea legendară a lui Meroveu - copilul cu 
doi taţi, dintre care unul era o făptură acvatică misterioasă, 


venită de dincolo de mare — şi bănuiam deja că scopul acelei 


poveşti era să sugereze şi, deopotrivă, să ascundă o alianță 
dinastică - o alianță prin căsătorie. Dar, cu toate că 
simbolistica peştelui era sugestivă, nu era câtuşi de putin 
concludentă. În mod similar, pactul încheiat ulterior între 
Clovis şi Biserica Romano-Catolică căpăta mult mai mult 
sens în lumina scenariului nostru, însă pactul în sine nu 
constituia o dovadă concretă. Şi, cu toate că sângele regal al 
merovingenilor era considerat sacru, miraculos şi de natură 
divină, nicăieri nu exista o declarație explicită care să ateste 
că acel sânge era, de fapt, al lui lisus. 

În absenţa oricărei mărturii decisive şi concludente, 
era necesar să dăm dovadă de prudenţă. Trebuia să 
analizăm toate dovezile circumstantiale şi să ne străduim să 
le includem într-un ansamblu coerent. Şi, în primul rând, 
era nevoie să stabilim dacă mero-vingienii erau sau nu 
afectați de anumite influențe specific iudaice. Fără îndoială, 
regii merovingieni nu lăsau impresia că ar fi fost antisemiti. 
Dimpotrivă, păreau nu doar toleranti, ci chiar de-a dreptul 
plini de înțelegere față de evreii de pe domeniile lor - şi 
aceasta în ciuda protestelor insistente ale Bisericii Romano- 
Catolice. 

Căsătoriile mixte erau frecvente. Mai ales în partea de 
sud, multi evrei erau proprietarii unor moşii întinse. Si 
multi dintre aceştia aveau serbi şi servitori creştini. De 


asemenea, multi îi serveau pe seniorii merovingieni în 


calitate de magistrați sau de administrator de rang înalt. În 
ansamblu, atitudinea merovingienilor faţă de iudaism pare 
să nu aibă echivalent în istoria Occidentului până la 
Reforma Luterană. 

Merovingienii înşişi erau convinşi că puterile lor 
supranaturale stăteau, în mare parte, în pletele pe care nu 
aveau voie să şi le taie. În această privință, atitudinea lor era 
similară cu aceea a nazoritilor din Vechiul Testament, din 
rândurile cărora făcea parte Samson. Există destule dovezi 
care sugerează că lisus era, de asemenea, nazorit. Atât 
cronicarii timpurii ai bisericii cât şi specialiştii moderni nu 
au nici un dubiu asupra faptului că fratele său, Sfântul 
Iacov, era. Surprinzător de multi membri ai casei regale 
merovingiene şi ai familiilor înrudite cu aceasta aveau nume 
specific iudaice. Astfel, în anul 577, un frate al regelui 
Clotaire al II-lea se numea Samson. Mai târziu, un anume 
Miron „Levitul” era conte de Besalou şi episcop de Gerona. 
Exista şi un conte de Roussillon al cărui nume era Solomon, 
iar un alt Solomon devenise rege al Bretaniei. Exista şi un 
abate Elisachar - o variantă a numelor „Eleazar şi „Lazăr. 
S-ar părea că până şi originea numelui Meroveu trebuie 
căutată în Orientul Mijlociu.5%2 
332 În Heliopolis, exista Taurul Sacru din Meroe. Sicambrienii le acordau 


acestor tauri un respect deosebit, dovadă fiind faptul că în mormântul 
lui Childeric, tatăl lui Clovis, a fost găsit un astfel de cap făurit din aur. 


Numele de provenienţă iudaică au început să fie tot 
mai mult folosite în urma căsătoriilor dinastice dintre 
merovingieni şi vizigoții. Acestea erau purtate de nobilii şi de 
regii vizigoți si este posibil ca multe dintre familiile aşa-zis 
„vizigote” să fi fost, de fapt, iudaice. Această posibilitate 
capătă credibilitate datorită faptului că, în mod frecvent, 
cronicarii foloseau, ca termeni echivalenți, „got” şi „evrew”. 
În sudul Franţei şi în zona de lângă graniță a Spaniei — 
regiunea cunoscută drept Septimania în timpul 
merovingienilor si al carolingienilor — populația evreiască era 
foarte numeroasă. Acest teritoriu mai era cunoscut şi sub 
numele „Gothie sau ,Gotia’ şi locuitorii săi evrei erau 
adesea numiți „goți” — o eroare care, din când în când, s-ar 
putea să fi fost deliberată. Datorită acestei greşeli, evreii nu 
puteau fi identificați ca atare, decât, poate, după numele lor 
caracteristice de familie. Astfel, numele socrului lui 
Dagobert era Bera, nume care poate fi semitic, însemnînd 
„fiu” în limba aramaică. Iar soțul surorii lui Bera făcea parte 
din familia Levy.333 

Suntem de acord că numele şi importanța mistică 
atribuită părului nu reprezintă neapărat o bază solidă, pe 


care să poată fi întemeiată ipoteza legăturii dintre 


333 Henri Lobineau, Dossiers Secrets, planşa numărul 1, 950-1440, n. 1. 


merovingieni si iudaism. Dar mai exista o dovadă care era, 
într-un anumit mod, mai convingătoare. 

Merovingienii reprezentau casa regală a francilor - un 
trib teuton care respecta legea tribală teutonică. La sfârşitul 
secolului al cincilea, această lege, redactată şi exprimată 
după modelul roman, a devenit cunoscută drept Legea 
Salică. Dar, inițial, legea respective era, în ultimă instanță, o 
lege tribală teutonică, anterioară pătrunderii creştinismului 
în Europa de Vest. În secolele ce au urmat, a continuat să 
existe, fiind în opoziţie față de legea ecleziastică, promulgată 
de Roma. În întregul Ev Mediu, a fost legea laică oficială a 
Sfântului Imperiu Roman. Chiar şi în timpul Reformei 
Luterane, țăranii şi cavalerii din Germania includeau, în 
rândul nemulțumirii pricinuite de biserica catolică, faptul că 
aceasta din urmă ignora Legea Salică tradițională. 

Există, în această lege, un întreg capitol - capitolul 
45, „De Migrantibus” — care i-a nedumerit, într-o foarte mare 
măsură, pe specialişti şi pe comentatori şi care a fost, în 
permanență, obiectul multor dezbateri oficiale. Este vorba 
de un capitol complicat, întesat de prevederi şi de clauze 
referitoare la circumstanțele în care migratorii îşi puteau 
stabili reşedinţa şi puteau primi cetăţenia. Însă partea 
bizară este că acest capitol nu este de provenienţă teutonică 
şi că cei care l-au analizat au fost nevoiţi să formuleze 


ipoteze bizare pentru a-i justifica includerea în Legea Salică. 


Însă, relative recent, s-a descoperit faptul că acest capitol 
derivă direct din Legea Iludaică. 334 

Mai exact, ar putea fi suprapus peste un fragment din 
Talmud. De aceea, se poate afirma că Legea Salică provine, 
cel puțin în parte, din legea tradițională iudaică. Şi, la 
rândul ei, această afirmaţie sugerează că merovingienii — 
sub ale căror auspicii a fost redactată legea - nu numai că 
erau familiarizați cu legea iudaică, dar aveau şi acces la 


textele iudaice. 


PRINCIPATUL SEPTIMANIA 


Toate acestea erau incitante, dar nu ofereau decât un 
support insuficient pentru ipoteza noastră - că în sudul 
Franţei exista o linie de sânge coborâtoare din lisus, că 
aceasta se aliase, prin căsătorie, cu merovingienii şi că, 
drept urmare, cei din urmă erau, parțial, de origine iudaică. 
Dar, dacă studiul epocii lor nu ne-a oferit, în sprijinul 
scenariului nostru, nici o dovadă concludentă, nu se poate 
spune acelaşi lucru despre epoca imediat următoare. Prin 
intermediul „dovezilor retroactive”, ipoteza noastră a devenit, 


pe neaşteptate, justificabilă. 


334 Rabinowitz, De Migrantibus. 


Posibilitatea ca linia de sânge merovingiană să fi 
supraviețuit după detronarea dinastiei de către carolingieni 
fusese deja obiectul cercetărilor noastre. Şi, pe traseul 
acestora, întâlnisem acel principat autonom care a existat, 
în sudul Franţei, vreme de un secol şi jumătate - Guillem de 
Gelllone numărându-se printre cei mai bine-cunoscuti 
dintre conducătorii săi. Guillem a fost unul dintre cei mai 
respectați eroi ai epocii. A fost, totodată, şi protagonistul 
poemului Willehalm de Wolfram von Eschenbach, şi se 
spune că ar fi avut legături cu familia Graal-ului. lar cele 
mai surprinzătoare şi mai incitante dovezi pe care le-am 
găsit sunt interconectate cu Guillem şi cu climatul existent 
în jurul său. 

În perioada sa de apogeu, printre domeniile lui 
Guillem se numărau nord-estul Spaniei, Pirineii şi regiunea 
din sudul Franţei cunoscută sub numele de Septimania. 
Populaţia evreiască din această zonă era, de multă vreme, 
foarte numeroasă. Şi, în timpul secolelor al şaselea şi al 
şaptelea, fusese în relații extrem de bune cu stăpânirea 
vizigotă, care îmbrätisase creştinismul arian -— relații atât de 
bune, încât, de fapt, căsătoriile mixte erau ceva obişnuit, iar 
termenii ,got şi „evreu” aveau, adesea, acelaşi înțeles. 
Totuşi, în anul 711, situația evreilor din Septimania s-a 


deteriorat. 

Fig.13 Principatul Evreilor 

La acea dată, Dagobert al II-lea fusese deja asasinat, iar 
urmaşii săi se refugiaseră în Razes - regiunea în care erau 
incluse împrejurimile localității Rennes-le-Château. Şi, în 
timp de ramurile colaterale ale liniei de sânge merovingiene 
ocupau încă, oficial, tronurile din nord, adevărata putere 
trecuse în mâinile asa-numitilor Sambelani ai Palatului — ale 
uzurpatorilor carolingieni, care, cu aprobarea şi sprijinul 
Romei, şi-au întemeiat propria dinastie. În aceeaşi perioadă, 
vizigoții începuseră să se convertească la romano-catolicism 
şi să-i persecute pe evreii de pe domeniile lor. Astfel, în anul 
711, când Spania vizigotă a fost invadată de către mauri, 
evreii i-au întâmpinat pe aceştia cu bucurie. 

Sub stăpânirea musulmană, evreii din Spania s-au 
bucurat de o existență prosperă. Maurii îi tratau cu 
bunăvoință, oferindu-le chiar şi funcţii administrative în 
cetățile cucerite, ca, de exemplu, Cordoba, Granada şi 
Toledo. Afacerile şi comerțul întreprins de evrei erau 
încurajate, ajutindu-i pe aceştia să se îmbogăţească. 
Doctrina iudaică şi cea musulmană coexistau, umăr la 
umăr, intersectindu-se şi fmbogätindu-se una pe cealaltă. 
Şi, în multe oraşe - inclusiv în Cordoba, capitala Spaniei 
maure - populația evreiască era predominantă. 

La începutul secolului al optulea, maurii au trecut 


dincolo de Pirinei, în Septimania şi, din 720 până în 759 — în 


vreme ce nepotul si stänepotul lui Dagobert îsi continuau 
existența clandestină în Razes - Septimania a fost sub 
stăpânire islamică. A devenit un principat maur 
independent, având propria sa capitală la Narbonne şi 
fiindu-i supus emirului de la Cordoba numai cu numele. Şi 
din Narbonne au început să pornească atacurile maurilor 
din Septimania asupra zonelor nordice, aceştia pätrunzind 
tot mai adânc în teritoriul francilor şi capturând cetăţi cum 
ar fi Lyon. 

Ascensiunea maurilor a fost stăvilită de Charles Martel, 
şambelan al Palatului şi bunicul lui Carol cel Mare. În anul 
738, Charles i-a împins pe mauri înapoi, către Narbonne, pe 
care apoi l-a asediat. Însă cetatea - apărată atât de mauri 
cât şi de evrei — s-a dovedit inexpugnabilă, iar Charles s-a 
consolat devastind regiunea înconjurătoare. 

În 752, Pepin, fiul lui Charles, s-a aliat cu nobilimea 
locală, aducând astfel întreaga Septimanie sub controlul 
său. Dar Narbonne a continuat să reziste, fiind asediată 
timp de şapte ani de armatele lui Pepin. Cetatea era un spin 
dureros în coasta acestuia, într-o perioadă în care prima sa 
urgenţă era consolidarea propriei poziții. El şi succesorii săi 
erau extrem de afectaţi de acuzaţia de uzurpare a tronului 
merovingienilor. Ca să-şi susțină pretenţia de legitimitate, a 
apelat la alianțele dinastice cu familiile de origine 


merovingiană care supravietuiserä. Şi, pentru a-şi legitima 


statutul, a avut grijă ca încoronarea sa să se facă remarcată 
prin ritualul biblic al ungerii - prin intermediul căruia 
biserica şi-a asumat prerogative instaurării regilor. 

Dar ritualul ungerii mai are şi o altă fatetä. După 
părerea specialiştilor, ungerea era o încercare deliberată de 
a sugera că monarhia francă era o copie, dacă nu cumva 
chiar o continuare, a monarhiei iudaice din Vechiul 
Testament. Această supozitie este extrem de interesantă. De 
ce ar fi dorit uzurpatorul Pepin să-şi legitimeze poziția prin 
intermediul unui arhetip biblic? Numai dacă legitimitatea 
dinastiei pe care o detronase - dinastia merovingiană - ar fi 
fost susținută exact de acelaşi lucru. 

În orice caz, Pepin se confrunta cu două situații 
dificile — rezistenţa îndârjită a cetăţii Narbonne şi justificarea 
pretentiei sale la tron prin invocarea unui precedent biblic. 
După cum a demonstrate profesorul Arthur Zuckerman, de 
la Universitatea Columbia, Pepin şi-a rezolvat ambele 
probleme încheind un pact cu populaţia iudaică din 
Narbonne. În virtutea acestuia, pretenţia sa la o succesiune 
biblică primea girul evreilor, care, pe de altă parte, deveneau 
aliaţii săi împotriva maurilor. În schimb, evreilor li se 
garanta existența unui principat independent, condus de 


propriul lor rege.335 


335 Zuckermann, Jewish Princedom (Principatul Evreilor), pagina 36 sg. 


În anul 759, populaţia iudaică din Narbonne s-a 
întors, pe neaşteptate, împotriva apărătorilor musulmani ai 
cetăţii, i-a masacrat şi le-a deschis asediatorilor franci 
porțile fortăreței. În scurt timp după aceea, evreii l-au 
recunoscut pe Pepin drept suzeranul lor ofi-cial şi i-au 
confirmat dreptul de a accede la succesiunea biblică. 

Între timp, şi Pepin şi-a respectat obligațiile asumate 
prin respective înţelegere. În anul 768, în Septimania a fost 
creat un principat - un principat al evreilor care, în mod 
oficial, îi era vasal lui Pepin, dar, în realitate, era 
independent. lar conducătorul acestuia a fost înscăunat ca 
rege al iudeilor. În romanele cavalereşti, numele său este 
Aymery. Dar, conform relatărilor existente, se pare că, în 
momentul în care a fost primit în rândurile nobilimii france, 
şi-a luat numele de Theodoric sau Thierry. lar acest 
Theodoric sau Thierry a fost tatăl lui Guillem de Gellone. Şi 
a fost recunoscut, atât de Pepin cât şi de califul din Bagdad, 
drept „sămânța casei regale a lui David”.336 

Ştiam deja că specialişti moderni erau nesiguri în ceea 
ce priveşte originea lui Theodoric şi circumstanțele domniei 
acestuia. Cei mai multi cercetători sunt de părere că era un 


descendent al merovingienilor.337 Arthur Zuckerman susține 


336 Zuckermann, Jewish Princedom, pagina 59 sq. 


337 Ponsich, „Le Conflent, pagina 244, n.10. Vezi si Levillan, 
„Nibelungen” („Nibelungii”), anul 50 (1938), genealogia din pagina 46. 


că era originar din Bagdad - un „imigrant” care era urmaşul 
evreilor care trăiseră în Babilon de când locuitorii acestuia ti 
luaseră în captivitate. Totuşi, este posibil ca acel „imigrant” 
din Bagdad să nu fi fost Theodoric. 

Este posibil ca acesta să fi venit din Bagdad pentru a 
consfinti domnia lui Theodoric, cei doi fiind confundați în 
relatările ulterioare. Profesorul Zuckerman menționează şi o 
afirmaţie ciudată, conform căreia sângele imigranților din 
Apus era „mai curat” decât al celor din Răsărit.338 

Cine puteau fi „imigranții din Apus”, dacă nu 
merovingienii? Ar mai fi fost recunoscut un descendent al 
acestora drept rege al iudeilor, drept conducător al 
principatului acestora şi drept o „sămânță a casei regale a 
lui David”, dacă originea merovingienilor nu ar fi fost, într- 
adevăr, parțial iudaică? Este posibil ca, drept urmare a 
implicării bisericii în asasinarea lui Dagobert şi a faptului că 
aceasta încălcase pactul făcut cu Clovis, merovingienii 
supraviețuitori să fi renunţat la supunerea față de Roma — 
reîntorcându-se la credința lor inițială. 

Oricum, legăturile lor cu aceasta din urmă fuseseră 
reînnodate prin căsătoria lui Dagobert cu fiica unui principe 


aparent „vizigot” care purta numele — evident semitic — Bera. 


338 Zuckermann, Jewish Princedom, pagina 81. 


Theodoric sau Thierry a continuat să consolideze nu 
numai poziția sa, ci şi pe a lui Pepin, căsătorindu-se, în 
mare grabă, cu sora acestuia — Alda, mătuşa lui Carol cel 
Mare. În anii care au urmat, principatul evreu Septimania a 
avut parte de o existenţă înfloritoare. Monarhii carolingieni 
l-au înzestrat, din belşug, cu domenii pe care le deţinea ca 
proprietate funciară absolută. A primit chiar şi o parte 
considerabilă din terenurile bisericii — în pofida protestelor 
energice ale Papei Ştefan al III-lea şi ale succesorilor săi. 

Fiul lui 'Theodoric, regele evreilor din Septimania, era 
Guillem de Gellone, printre ale cărui titluri se numărau cele 
de conte de Barcelona, de Toulouse, de Auvergne - şi de 
Razes. Ca şi tatăl său, Guillem nu era doar merovingian, ci 
şi evreu cu sânge regal. Sânge regal recunoscut - de 
carolingieni, de calif şi, cu toate că în silă, de către Papă - ca 
fiind cel al casei lui David. 

În ciuda încercărilor ulterioare de a ascunde acest 
fapt, specialiştii şi cercetătorii moderni au demonstrat că nu 
există dubii referitoare la originea iudaică al lui Guillem. 
Chiar şi în romanele cavalereşti - în care este numit 
Guillaume, Print de Orania - acesta vorbeşte fluent atât 
limba ebraică, cât şi pe cea arabă. lar blazonul de pe scutul 
său este cel al imigranţilor din Răsărit - Leul ludeilor, 
semintia din care făceau parte casa lui David si, mai târziu, 


lisus. 


Guillem era supranumit „Nas Coroiat. Si, chiar în 
timpul campaniilor sale, se străduia să respecte Sabatul şi 
sărbătoarea evreiască a Tabernacolului. Aşa cum remarcă 
Arthur Zuckerman: 

Cronicarul căruia îi aparține relatarea originală a 
asediului şi a căderii Barcelonei a consemnat evenimentele 
respectând calendarul evreiesc... Comandantul expediției, 
ducele William de Narbonne şi Toulouse, a condus 
operaţiunile respectând cu stricteţe sabaturile şi sărbătorile 
evreieşti. În această privință, a beneficiat de deplina 
înțelegere şi de cooperarea regelui Ludovic.339 

Guillem de Gellone a devenit unul dintre asa-numitii 
„pairi ai lui Carol cel Mare” — un veritabil erou istoric care, în 
concepţia şi în tradiția populară, stă alături de figuri 
legendare ca Roland şi Olivier. Când Ludovic, fiul lui Carol 
cel Mare, a fost încoronat ca împărat, Guillem a fost cel care 
a pus coroana pe capul acestuia. Se povesteşte că Ludovic 
ar fi spus: „Senior Guillem... strămoşii tăi i-au înălțat pe ai 
mei”. 540 

Este o declaraţie ciudată, ţinând cont că I se 


adresează unui om a cărui descendență - cel putin după 


339 Jbid., pagina 197. 


340 William, Count of Orange. The Crowning of Louis (William, Conte de 
Orania. Încoronarea lui Ludovic), pagina 4 (9). 


părerea istoricilor de mai târziu - pare să fie total 
necunoscută. 

În acelaşi timp, Guillem a fost mai mult decât un 
războinic. Cu putin timp înainte de 792, a înființat la 
Gellone o academie, a adus cărturari din străinătate şi a 
construit o bibliotecă renumită. Şi, curând, Gellone a 
devenit un reputat centru al studiilor iudaice. Dintr-o astfel 
de academie s-ar putea să fi provenit „ereticul” Flagetanis — 
cărturarul evreu care era urmaşul lui Solomon şi care, 
conform poemului lui Wolfram, îi încredințase lui Kyot de 
Provence taina Sfântului Graal. 

În anul 806, Guillem a renunţat la viața activă, trăind, 
retras, în academia sa. Acolo a şi murit, în 812, iar 
academia a fost ulterior transformată într-o mânăstire, 
acum celebră sub numele Saint-Guilhelm-le-Desert.31 Însă, 
chiar înainte de moartea lui Guillem, Gellone a devenit unul 
dintre cele mai bine cunoscute locuri din Europa datorită 
cultului Mariei Magdalena3% - care a luat amploare în 
acelaşi timp cu academia iudaică, fapt care este suficient de 


semnificativ. 


341 O parte a acesteia formează acum comunitatea monahală din New 
York. 


342 Saxer, Marie Madeleine (Maria Magdalena), volumul 2, pagina 412. 
Cultul, care sărbătoreşte ziua de 19 ianuarie, datează cel putin din anul 
692 sau 795. 


lisus era din semintia lui Iuda şi aparținea casei 
regale a lui David. Despre Maria Magdalena se spune că ar fi 
adus în Franța Graal-ul - Sangraal-ul sau „sângele regal”. Şi, 
în secolul al optulea, în sudul Franței exista un monarh din 
semintia lui Iuda si din casa regală a lui David, care fusese 
recunoscut drept rege al iudeilor. Totuşi, el nu era doar un 
evreu practicant. Era, de asemenea, un merovingian. Şi, 
prin intermediul poemului lui Wolfram von Eschenbach, el 


şi familia lui erau asociaţi cu Sfântul Graal. 


SĂMÂNŢA LUI DAVID 


Se pare că, în ultimele veacuri, s-au făcut încercări 
asidui de a şterge din documente toate urmele regatului 
iudeu Septimania. Confuzia frecventă dintre termenii „got şi 
„evreu” pare să fie un indiciu al existenței acestei cenzuri. 
Dar cenzorii nu puteau spera ca strădaniile să le fie pe 
deplin încununate de succes. Nu mai departe de anul 1143, 
Venerabilul Petru din Cluny, într-o scrisoare adresată lui 
Ludovic al VII-lea al Franței, îi condamna pe evreii din 
Narbonne, care pretindeau că ar fi avut printre ei un rege. În 
1144, un oarecare călugăr Theobald, din Cambridge, 


amintea de „mai marii principilor şi rabinilor iudei care au 


säläsluit în Spania (şi) s-au adunat în Norbonne, acolo unde 
se află sămânța regilor” .343 

Şi, în 1165-1166, Benjamin de Tudela, un călător şi 
un cronicar renumit, relata că în Narbonne există „înţelepţi, 
magnați şi principi în fruntea cărora se află... un descendent 
al casei lui David, aşa cum o arată arborele familiei sale”. 544 

Dar orice sămânță a lui David aflată în Narbonne în 
secolul al doisprezecelea era mai putin importantă decât 
anumite alte semințe, vietuind în alte locuri. Arborii 
genealogici se bifurcă, se extind şi se subdivizează, dând 
naştere unor adevărate păduri. Dacă anumiți descendenți ai 
lui Theodoric si Guilem de Gellone rămăseseră în 
Narbonne, mai erau şi alții, care, în urma evenimentelor 
survenite vreme de patru secole, intraseră în stăpânirea 
unor domenii şi mai importante. În secolul al doisprezecelea, 
dintre acestea făceau parte chiar cele mai renumite din 
întreaga crestinätate - Lorena si regatul franc al 
Ierusalimului. 

În secolul al nouălea, linia de sânge a lui Guillem de 
Gellone ajunsese într-un punct culminant, reprezentat de 
primii duci de Aquitania. Şi, de asemenea, se aliase cu casa 


ducală a Bretaniei. În secolul al zecelea, Hugues de Plantard 


343 Zuckermann, Jewish Princedom, pagina 64. 


344 Ibid., pagina 58. 


- supranumit „Nas Lung” —, descendentul lui Dagobert şi al 
lui Guillem de Gellone, a devenit tatăl lui Eustache, primul 
conte de Boulogne. Nepotul lui Eustache a fost Godfroi de 
Bouillon, duce de Lorena şi cuceritor al Ierusalimului. Şi 
Godfroi a fost inițiatorul unei „dinastii” care, în virtutea 
faptului că fusese fondată pe „piatra din Sion”, era egala 
celor care conduceau Franța, Anglia şi Ger-mania. Dacă 
merovingienii erau într-adevăr urmaşii lui lisus, atunci 
Godfroi - vlăstarul sângelui regal al merovingienilor -, 
cucerind lerusalimul, îşi recâştigase moştenirea sa de drept. 

Bineînţeles că Godfroi şi urmaşii săi din casa de 
Lorena erau, oficial, catolici. Probabil că, altminteri, nu ar fi 
putut supraviețui în lumea care devenise creştină. Dar se 
pare că, cel putin în anumite cercuri, originea lor era 
cunoscută. Se povesteşte că, tocmai în secolul al 
şaisprezecelea, la intrarea sa în oraşul Joinville din regiunea 
Champagne, Henric de Lorena, duce de Guise, a fost 
întâmpinat de o mulțime exuberantă. Şi au fost remarcate 
anumite persoane care au scandat „Hosannah filio David” 


(„Osana fiului lui David”). 

Scutul cu simbolul oficial al Mănăstirii din Sion 

Probabil că nu este lipsit de importanţă faptul că 
acest incident este relatat în istoria modernă a Lorenei, 
editată în 1966. Lucrarea conține o prefață ieşită din 
comun, semnată de Otto von Habsburg - care este în 
prezent duce onorific de Lorena şi rege onorific al 


Ierusalimului. 345 


CAPITOLUL 15 


345 Pange, Maison deLorraine (Casa deLorena), pagina 60. 


CONCLUZIE SI PREVIZIUNI 


Dar dacă, de exemplu, relatarea ridicării din morți a 
lui Hristos trebuie înțeleasă nu în sens literal, ci în sens 
simbolic, atunci poate fi interpretată în diverse moduri, care 
nu vin în conflict cu mesajul său şi care nu îi alterează 
semnificația. Obiectia că interpretarea simbolică năruie 
speranța de viață veşnică a creştinilor nu este validă, pentru 
că omenirea credea în existența vieții de după moarte cu 
mult înainte de apariţia creştinismului şi, de aceea, Învierea 
celebrată de Paşti nu este necesară ca o garantie a 
nemuririi. Pericolul ca o legendă interpretată ad literam şi în 
conformitate cu învățăturile bisericii să fie respinsă pe 
neaşteptate, anulată şi desconsiderată, este acum mai mare 
ca oricând. Nu ar fi timpul ca mitologia creştină, în loc de a 
fi dată uitării, să fie interpretată în mod simbolic, o dată 
pentru totdeauna? 

Carl Jung, The Undiscovered Self (Sinele ascuns). 
Opere complete, vol. 10 (1956), p. 266 

De la bun început, nu am avut intenţia de a confirma 
sau de a infirma ceva anume şi, cu atât mai putin, 
concluziile spre care am fost conduşi în mod inevitabil. Cu 
siguranță, nu am expus aici o contestare a celor mai 
importante dogme ale creştinismului. Dimpotrivă, am 


început prin a investiga un mister oarecare. Am încercat să 


găsim răspunsurile unor întrebări derutante, ca si 
explicaţiile unor anumite enigme ale istoriei. În timpul 
investigațiilor, ne-am împiedicat, mai mult sau mai putin, 
de ceva mult mai important decât ceea ce doream să aflăm 
la început. Am fost conduşi către o concluzie uluitoare, 
controversată şi aparent absurdă. 

Această concluzie ne-a obligat să ne îndreptăm atenția 
către viața lui lisus şi către originile religiei fondate în jurul 
său. Nici când am făcut acest lucru nu am avut intenția de 
a contesta creştinismul. Pur şi simplu, ne-am străduit să 
aflăm dacă concluzia noastră era sau nu justificabilă. O 
trecere completă în revistă a materialului biblic ne-a convins 
că era. Ne-am convins că, într-adevăr, concluzia noastră era 
nu numai justificabilă, ci şi extrem de probabilă. 

Nu puteam - şi nici nu putem încă - dovedi 
acuratețea concluziei noastre. Aceasta rămâne, cel putin în 
unele privințe, doar o ipoteză. Dar este o ipoteză plauzibilă 
şi coerentă. Oferă foarte multe explicaţii. Şi, cel puţin după 
părerea noastră, reprezintă, din punct de vedere istoric, o 
relatare mult mai verosimilă decât toate cele pe care le-am 
întâlnit, referitoare la evenimente şi personaje care, acum 
două mii de ani, s-au impregnat în conştiinţa occidentală — 
pentru ca, în secolele care au urmat, să ne modeleze cultura 


şi civilizația. 


Dacă noi nu ne putem dovedi concluziile, am primit 
totuşi suficiente dovezi — atât din documentele cât şi de la 
reprezentanții săi - că Prioria din Sion o poate face. Atât în 
baza indiciilor aşternute pe hârtie, cât şi în a celor desprinse 
din conversațiile purtate, suntem gata să credem că Sion-ul 
deține ceva -— ceva care, într-un anumit mod, echivalează cu 
„dovada incontestabilă” a ipotezei pe care am avansat-o. 

Nu putem şti, cu exactitate, despre ce dovadă este 
vorba. Totuşi, în baza informațiilor pe cale le detinem, 
putem încerca să ghicim. Dacă ipoteza noastră este corectă, 
soția şi copiii lui lisus (şi ar fi putut zămisli destul de multi 
începând de la şaisprezece sau şaptesprezece ani şi până la 
vârsta presupusei sale morți), după ce au fugit din Tara 
Sfântă, şi-au găsit refugiul în sudul Franței şi şi-au 
perpetuat spita într-o comunitate evreiască. De-a lungul 
secolului al cincilea, se pare că aceasta s-ar fi aliat, prin 
căsătorie, cu aceea a regilor francilor, dând astfel naştere 
dinastiei merovingiene. În anul 496 d.Hr., biserica a încheiat 
un pact cu această dinastie, angajându-se să vegheze ea 
însăşi asupra perpetuării liniei de sânge merovingiene — 
probabil cunoscând foarte bine adevărata identitate a 
acesteia. S-ar putea explica astfel de ce lui Clovis i s-a oferit 
statutul de Sfânt Împărat Roman, statutul unui „nou 
Constantin”, şi de ce nu a fost înscăunat rege, ci doar 


recunoscut ca atare. 


Când biserica s-a implicat, pe ascuns, în asasinarea 
lui Dagobert, pentru ca apoi să încalce pactul cu linia de 
sânge merovingiană, s-a făcut vinovată de o crimă care nu 
putea fi nici explicată, nici anulată. Putea fi doar tăinuită. Şi 
trebuia să fie tăinuită - pentru că o dezvăluire a adevăratei 
identități a merovingienilor nu ar fi consolidat câtuşi de 
putin poziția Romei față de vräjmasii săi. 

În ciuda tuturor eforturilor de a o stârpi, linia de 
sânge a lui lisus - sau, cel putin, a merovingienilor - a 
supraviețuit. A supraviețuit, în parte, datorită 
carolingienilor, pe care - aşa cum reiese cu claritate — faptul 
că uzurpau tronul i-a făcut să se simtă mai vinovați decât se 
simțea biserica si care au încercat să-şi legitimeze poziția 
stabilind alianțe dinastice prin intermediul căsătoriilor cu 
prințese merovingiene. Dar mai semnificativă este 
supraviețuirea prin intermediul fiului lui Dagobert, 
Sigisbert, dintre descendenții căruia au făcut parte Guillem 
de Gellone, conducătorul principatului iudeu al Septimaniei 
şi, eventual, Godfroi de Bouillon. În 1099, când Godfroi a 
cucerit Ierusalimul, se pare că linia de sânge a lui lisus şi-a 
recâştigat moştenirea legitimă - o moştenire care i se 
conferise încă din vre-mea Vechiului Testament. 

Este greu de crezut că, în epoca cruciadelor, 
adevărata origine a lui Godfroi era atât de secretă cum ar fi 


vrut Roma. Desigur, data fiind hegemonia bisericii, nici nu 


putea fi vorba de o dezvăluire publică. Dar este posibil să se 
fi răspândit zvonuri, să fi existat tradiţii şi legende, şi se 
pare că acestea şi-au găsit cea mai proeminentă expresie în 
poveşti precum aceea a lui Lohengrin, strămoşul legendar al 
lui Godfroi — şi, fireşte, în romanele cavalereşti ale Sfântului 
Graal. 

Dacă ipoteza noastră este corectă, Sfântul Graal ar fi 
trebuit să aibă, în acelaşi timp, două semnificaţii. Pe de-o 
parte, ar fi fost reprezentat de linia de sânge a lui lisus şi de 
descendenţii acestuia - acel „Sang Raal', sângele „pur” şi 
„regal asupra căruia vegheau templierii, care fuseseră 
creați de Prioria din Sion. Pe de altă parte, Sfântul Graal ar fi 
fost, în sensul propriu al cuvântului, vasul sau recipientul 
care primise şi care tăinuia sângele lui lisus. Cu alte 
cuvinte, ar fi fost mitra Mariei Magdalena - şi, prin extensie, 
însăşi Maria Magdalena. De aici ar putea proveni cultul 
acesteia, în forma în care s-a răspândit în Evul Mediu - fiind 
confundat cu cultul Fecioarei. De exemplu, se poate dovedi 
că multe dintre vestitele „Fecioare Negre” sau „Madone 
Negre” de la începuturile erei creştine nu erau reprezentări 
ale Sfintei Fecioare, ci ale Mariei Magdalena - şi înfățişau o 
mamă şi un prunc. S-a susținut, de asemenea, că acele 
maiestoase reprezentări din piatră ale unei mitre, dedicate 


Madonei, care sunt catedralele gotice, erau, de asemenea — 


după cum se afirmă în Le Serpent Rouge -, altare închinate 
mai degrabă soției lui lisus decât mamei sale. 

Aşadar, Sfântul Graal ar fi simbolizat, deopotrivă, linia 
de sânge a lui lisus şi pe Maria Magdalena, din a cărei mitră 
era originea liniei respective. Dar este la fel de posibil să mai 
fi avut şi o altă semnificaţie. În anul 70 d.Hr., în timpul 
marii revolte din Iudeea, legiunile romane comandate de 
Titus au jefuit Templul din Ierusalim. Se povesteşte că 
tezaurul furat ar fi ajuns, în cele din urmă, în Pirinei, iar 
Plantard a afirmat, în timpul conversatiei pe care am purtat- 
o, că respectiva comoară este, în prezent, în mâinile Prioriei 
din Sion. Dar este posibil ca în Templul din Ierusalim să se 
mai fi aflat şi altceva în afara comorii furate de centurionii 
lui Titus. În antichitate, religia iudaică şi politica erau 
inseparabile. Iar Mesia trebuia să fie un preot-rege a cărei 
autoritate era, deopotrivă, spirituală şi laică. De aceea, este 
verosimil şi cât se poate de probabil ca în Templu să fi fost 
păstrate înregistrări oficiale legate de descendența regală a 
Israelului - echivalentele unor certificate de naştere şi de 
căsătorie şi ale altor informaţii relevante referitoare la 
familiile regale şi aristocratice din zilele noastre. Dacă lisus 
era într-adevăr „regele iudeilor”, este aproape o certitudine 
faptul că în Templu trebuie să fi existat foarte multe 
informaţii referitoare la acesta. Chiar şi trupul lui lisus s-ar 


fi putut afla acolo - sau măcar mormântul său, odată ce 


trupul fusese luat din mormântul provizoriu mentionat în 
Evanghelii. 

Nu există nici o indicație care să sugereze că, în anul 
70 d.Hr., când a jefuit Templul, Titus ar fi găsit ceva care să 
fi avut vreo importanţă în ceea ce îl priveşte pe Iisus. Chiar 
dacă asemenea material ar fi existat, ar fi fost, desigur, 
distruse. Pe de altă parte, este, de asemenea, posibil să fi 
fost ascunse, iar soldații lui Titus, fiind interesați numai de 
pradă, să nu se fi ostenit să le caute. Este evident că oricare 
dintre preoţii Templului de la acea dată nu putea acționa 
decât într-un singur fel. Văzind că se apropia falanga de 
centurii romane, probabil că le-ar fi lăsat aurul şi pietrele 
prețioase — tezaurul material pe care se aşteptau să-l 
găsească. Iar el trebuie să fi ascuns, probabil sub Templu, 
ceea ce era cu mult mai important - hrisoavele referitoare la 
regele legitim al Israelului, recunoscut drept Mesia, şi la 
familia acestuia. 

În anul 1100, se pare că descendenţii lui lisus erau 
personalități de vază atât în Europa cât şi, prin intermediul 
lui Godfroi de Bouillon, în Palestina. Şi probabil că îşi 
cunoşteau originea şi strămoşii. Dar ar fi trebuit să-şi poată 
dovedi identitatea în fața întregii lumi; o astfel de dovadă 
era, probabil, necesară pentru ducerea la îndeplinire a 
planurilor lor ulterioare. Şi probabil că ştiau că această 


dovadă exista sau că era posibil să existe în incinta 


Templului si nu şi-au precupetit eforturile pentru a o 
descoperi. Astfel s-ar explica rolul cavalerilor templieri, care, 
în mare taină, au făcut săpături sub Templu, în aşa- 
numitele Grajduri ale lui Solomon. În baza dovezilor pe care 
le-am examinat, se pare că există foarte puţine îndoieli 
asupra faptului că, de fapt, cavalerii templieri au fost trimişi 
în Tara Sfântă chiar cu scopul de a găsi sau de a obține ceva 
anume. Şi, în baza aceloraşi dovezi, se pare că şi-au 
îndeplinit misiunea. Se pare că au găsit ceea ce fuseseră 
trimişi să găsească şi că l-au adus apoi în Europa. Ce 
anume s-a mai întâmplat cu acel ceva rămâne un mister. 
Dar se pare că există puţine dubii asupra faptului că, sub 
auspiciile lui Bertrand de Blanchefort, al patrulea mare 
maestru al Ordinului Templului, ceva a fost ascuns în 
vecinătatea localităţii Rennes-le-Château, în acest scop fiind 
adus, sub cea mai strictă pază, un contingent de mineri 
germani, care să facă săpături şi să construiască o 
ascunzătoare. Nu puteam face decât speculaţii legate de 
ceea ce trebuie să fi fost ascuns acolo. Ar fi putut fi trupul 
mumificat al lui lisus. Ar fi putut fi, ca să spunem aşa, 
echivalentul certificatului de căsătorie al lui lisus şi/sau 
echivalentele certificatelor de naştere ale copiilor săi. Sau ar 
fi putut fi ceva având aceeaşi importanță copleşitoare. Unul 
dintre elementele acestei enumerări sau toate laolaltă s-ar fi 


putut numi Sfântul Graal si — întâmplător sau intenționat — 


ar fi putut ajunge în grija ereticilor catari, reprezentând o 
parte a misteriosului tezaur din Montsegur. 

Se spune că, prin intermediul lui Godfroi şi Baudouin 
de Bouillon ar fi existat o „dinastie regală” — care, pentru că 
fusese „întemeiată pe piatra Sion-ului”, avea un statut egal 
cu al dinastiilor de frunte ale Europei. Dacă - aşa cum 
susțin Noul Testament şi mai târziu francmasoneria — „piatra 
Sion-ului” este sinonimă cu lisus, această afirmaţie capătă, 
dintr-odată, sens. De fapt, ar fi vorba, cel puţin, de un 
adevăr exprimat numai pe jumătate. 

Odată instalată pe tronul regatului Ierusalimului, 
dinastia merovingiană putea aproba şi chiar încuraja 
aluziile la adevărata sa obârşie. S-ar putea explica astfel 
faptul că romanele cavalereşti ale Graal-ului au apărut exact 
unde şi când au făcut-o şi de ce erau asociate într-un mod 
atât de explicit cu Cavalerii Templieri. În timp, pe măsură ce 
şi-ar fi consolidat poziţia în Palestina, „dinastia” coborâtoare 
din Godfroi şi Baudoin şi-ar fi divulgat, probabil, originile. 

Regele Ierusalimului ar fi avut întâietate față de toți 
monarhii Europei, iar Patriarhul Ierusalimului l-ar fi înlocuit 
pe Papă. Luând locul Romei, Ierusalimul ar fi devenit 
adevărata capitală al creştinătăţii sau poate chiar mai mult 
decât a creştinătăţii. Pentru că, dacă lisus ar fi fost 
recunoscut drept un profet muritor, un preot-rege şi un 


conducător legitim din stirpea lui David, ar fi putut fi 


acceptat, deopotrivä, de musulmani si de evrei. Ca rege al 
lerusalimului, descendentul säu direct ar fi putut 
implementa unul dintre principalele deziderate ale 
templierilor - reconcilierea creştinismului cu iudaismul si cu 
islamismul. 

Desigur, circumstanțele istorice nu au permis ca 
lucrurile să ajungă până aici. Regatul franc al Ierusalimului 
nu şi-a consolidate niciodată poziția. Fiind asediat din toate 
părțile de armatele musulmane şi având o guvernare şi o 
administrație subrede, nu a reuşit niciodată să dobândească 
forța şi stabilitatea internă de care ar fi avut nevoie pentru a 
supraviețui — si, cu atât mai mult, pentru a-şi impune 
supremația asupra coroanelor Europei si a Bisericii 
Romano-Catolice. Planurile grandioase au eşuat si, în 1291, 
odată cu pierderea Țării Sfinte, s-au năruit întru totul. 
Merovingienii rămâneau încă odată fără coroană. lar 
Cavalerii Templieri erau nu numai de prisos, ci şi fără nici 
un viitor. 

În secolele care au urmat, merovingienii - ajutaţi 
şi/sau cäläuziti şi/sau protejați de Prioria din Sion - au 
încercat, în repetate rânduri, să-şi recâştige moştenirea, dar 
aceste încercări s-au limitat numai la Europa. 

Se pare că au avut cel putin trei programe inter- 


corelate, dar distincte. 


Unul avea în vedere crearea unei atmosphere 
psihologice, a unei tradiţii clandestine care să submineze 
hegemonia spirituală a Romei - o tradiție care şi-a găsit 
expresia în doctrinele hermetice şi ezoterice, în manifestele 
rozicruciene şi în alte scrieri similare, în anumite rituri 
francmasonice şi, bineînțeles, în simbolurile Arcadiei şi ale 
râului subteran. 

Al doilea program impunea masinatiile politice, 
intrigile şi, dacă era posibil, o aca-parare fätisä a puterii — 
acestea fiind tehnicile folosite de familiile de Guise şi de 
Lorena în secolul al şaisprezecelea şi de arhitecţii Frondei în 
secolul al şaptesprezecelea. 

lar cel de al treilea program prin care merovingienii 
încercau să-şi recâştige moştenirea se referea la căsătoriile 
interdinastice. 

O primă apreciere ar putea lăsa impresia că aceste 
procedee bizantine nu erau necesare. S-ar putea crede că 
merovingienii — dacă erau într-adevăr descendenții lui lisus 
- nu ar fi avut de ce să nu îşi poată restabili supremaţia. Ar 
fi trebuit doar să-şi dezvăluie şi să-şi dovedească adevărata 
identitate şi lumea i-ar fi recunoscut. Dar, în realitate, totul 
s-ar fi putut să nu fie chiar atât de simplu. lisus însuşi nu 
fusese recunoscut de către romani. Când i se păruse 
avantajos să o facă, biserica renuntase la orice fel de 


scrupule şi aprobase uciderea lui Dagobert şi detronarea 


liniei sale de sânge. O dezvăluire prematură a originii lor nu 
ar fi garantat succesul merovingienilor. Dimpotrivă, ar fi fost 
mai degrabă un eşec - ar fi generat conflicte între facțiuni, 
ar fi precipitat crizele de credinţă şi ar fi fost contestată atât 
de biserică cât şi de potentatii laici. Dacă nu s-ar fi situat pe 
poziții de forță, merovingienii nu ar fi putut contracara 
aceste consecinţe — iar secretul identităţii lor, atuul pe care 
îl deţineau, ar fi fost jucat şi pierdut o dată pentru 
totdeauna. Ținând cont atât de realităţile istorice cât şi de 
cele politice, acest atu nu trebuia folosit ca o trambulină 
către putere. Trebuia jucat abia atunci când puterea ar fi 
fost deja dobândită - cu alte cuvinte, trebuia jucat de pe o 
poziție de forță. 

De aceea, pentru a se putea reinscăuna, merovingienii 
erau obligați să recurgă la procedee mai convenționale — la 
procedeele acceptate în epoca respectivă. De cel puţin patru 
ori, aceste procedee i-au adus frustrant de aproape de 
succes şi au fost zădărnicite doar de calculele greşite sau 
prin forța lucrurilor, sau de neprevăzut. De exemplu, în 
secolul al şaisprezecelea, casa de Guise aproape reuşise să 
pună stăpânire pe tronul Franţei. În secolul al 
şaptesprezecelea, Fronda fusese pe punctul de a îl îndepărta 
pe Ludovic al XIV-lea de pe tron şi de a-l înlocui cu un 
reprezentant al casei de Lorena. La sfârşitul secolului al 


nouăsprezecelea, fuseseră întocmite planurile pentru un fel 


de renastere a unei Sfinte Uniuni, care ar fi unificat Europa 
catolică - Austria, Franța, Italia şi Spania - sub domnia 
Habsburgilor. Aceste planuri au fost zădărnicite de 
comportamentul schimbător şi agresiv al Germaniei şi al 
Rusiei — care au provocat o continuă modificare a alianțelor 
dintre puterile majore şi, în cele din urmă, au precipitat un 
război care a detronat toate dinastiile de pe continent. 

Însă linia de sânge merovingiană a ajuns, probabil, cel 
mai aproape de atingerea scopurilor sale în secolul al 
optsprezecelea. Grație alianțelor prin căsătorie cu 
Habsburgii, casa de Lorena chiar a dobândit tronul Austriei, 
adică al Sfântului Imperiu Roman. Când Maria Antoaneta, 
fiica lui Francois de Lorena, a ajuns, de asemenea, regina 
Franței, mai aveau de aşteptat numai o generație. Dacă nu 
ar fi intervenit Revoluţia Franceză, casa de Habsburg-Lorena 
ar fi avut mari şanse ca, la începutul secolului al 
nouăsprezecelea, să fie pe punctul de a-şi instaura 
dominaţia asupra Europei. 

Pare să fie cât se poate de limpede că Revoluția 
Franceză a fost o lovitură devastatoare dată sperantelor şi 
aspirațiilor merovingienilor. Datorită unui singur cataclism 
devastator, planurile întocmite şi aplicate cu grijă vreme de 
un secol şi jumătate s-au transformat, dintr-o dată, într-o 
grămadă de moloz. În plus, conform referintelor din 


„documentele Prioriei”, se pare că, în harababura din timpul 


revoluției, Sion-ul a pierdut multe din înregistrările sale 
preţioase — şi e posibil să nu fi fost vorba numai de atât. 
Astfel s-ar explica orientarea către un alt gen de mari 
maeştri - şi anume către personalități ale culturii franceze 
care, ca, de pildă, Nodier, aveau acces la materiale 
altminteri imposibil de obținut. Şi ar putea fi explicat şi rolul 
lui Saunière.  Predecesorul acestuia, Antoine Bigou, 
ascunsese, poate chiar şi redactase, pergamentele codificate 
sub nasul Revoluţiei — şi apoi se refugiase în Spania, unde 
murise în scurt timp. De aceea este posibil ca, cel putin 
pentru o vreme, Sion-ul să nu fi ştiut exact unde se aflau 
documentele. Dar, chiar dacă ar fi ştiut că se aflau în 
biserica din Rennes-le-Château, nu le fi putut recupera fără 
ajutorul unui preot cooperant aflat la fața locului - al unui 
om care să îndeplinească ordinele Sion-ului, să nu pună 
întrebări stânjenitoare, să păstreze tăcerea şi să nu se 
amestece în activităţile ordinului, venind în conflict cu 
interesele acestuia. În plus, dacă pergamentele se refereau 
la altceva - la ceva ascuns în vecinătatea cătunului Rennes- 
le-Château -, un astfel de om ar fi avut un rol cu atât mai 
important. 

Saunière a murit fără să-şi divulge secretul. La fel s-a 
întâmplat şi cu menajera sa, Marie Denarnaud. În anii care 
au urmat, s-au efectuat multe săpături în împrejurimile 


sătucului Rennes-le-Château, dar nici una dintre acestea nu 


a dat nici un rezultat. Dacä, asa cum am presupus, anumite 
obiecte de o importanță explozivă au fost cândva ascunse în 
zonă, acestea trebuie să fi fost, cu siguranță, îndepărtate 
după ce povestea lui Saunière a început să atragă atenţia şi 
pe vânătorii de comori — cu excepția cazului în care obiectele 
erau ascunse într-un depozit ferit de asemenea cercetători; 
de exemplu, într-o criptă subterană, sub un iaz artificial de 
pe o proprietate particulară. O astfel de criptă ar fi oferit 
siguranța necesară şi ar fi fost protejată împotriva 
excavatiilor neautorizate. O lucrare de acest gen nu ar fi fost 
posibilă înainte ca iazul să fie secat, iar aşa ceva este greu 
de făcut în mod clandestin - mai ales de cineva care încalcă 
o proprietate particulară. De fapt, chiar există un astfel de 
iaz în apropiere de Rennes-le-Château - lângă un loc numit 
Lavaldieu (Valea sau Vilceaua lui Dumnezeu) — ceea ce pare o 
denumire destul de adecvată. Acest iaz ar putea fi construit 
deasupra unei cripte subterane - din care, în schimb, s-ar fi 
putut ajunge cu uşurinţă, printr-un tunel, într-una din 
zecile de mii de grote care ciuruiesc munții din împrejurimi. 
Cât despre pergamentele lui Saunière, două dintre ele 
- sau, cel putin, facsimile ale acestora - au fost reproduse, 
publicate şi au circulat pe scară largă. În schimb, celelalte 
două au fost păstrate, cu scrupulozitate, secrete. În timpul 
conversatiei pe care am purtat-o, Plantard a afirmat că, în 


prezent, acestea se află la Londra, într-un seif al băncii 


Lloyds. Şi, de aici înainte, nu am mai reuşit să le dăm de 
urmă. 

Dar banii lui Saunière? Ştim că unii dintre aceştia par 
să fi fost obținuți în urma unei tranzacții financiare în care 
era implicat arhiducele Johann von Habsburg. Ştim, de 
asemenea, că sume substanțiale au fost puse, nu numai la 
dispoziția lui Saunière, ci şi a episcopului din Carcassonne, 
de către abatele Henri Boudet, parohul din Rennes-les- 
Bains. Avem motive să conchidem că plăţile făcute de 
Boudet, prin intermediul Mariei Denarnaud, menajera lui 
Saunière, reprezentau cea mai mare parte a veniturilor 
acestuia din urmă. De unde proveneau resursele financiare 
ale lui Boudet - el însuşi fiind un preot paroh sărac — 
rămâne, desigur, un mister. Pare să fie limpede faptul că 
acesta era un reprezentant al Prioriei din Sion, dar nu putem 
răspunde la întrebarea dacă banii proveneau sau nu direct 
de la Sion. O sursă ar fi putut fi tezaurul Habsburgilor. O 
alta - Vaticanul, care ar fi putut fi supus unui şantaj la 
nivel înalt atât de către Sion, cât şi de către Habsburgi. În 
orice caz, problema banilor sau a tezaurului din care 
proveneau a devenit, pe măsură ce am comparat-o cu 
descoperirile ulterioare, din ce în ce mai putin importantă 
din punctul nostru de vedere. 

Într-o privire retrospectivă, rolul său de căpetenie 


fusese de a ne atrage atenția asupra misterului. După care 


pălise, devenind relativ insignifiantă. Formulasem ipoteza 
unei linii de sânge, coborâtoare din lisus, care, în prezent, 
continuă să existe. Evident, nu puteam fi siguri de 
corectitudinea fiecărui amănunt al acestei ipoteze. Dar chiar 
dacă, ici şi colo, anumite detalii pot fi supuse modificării, 
suntem convinşi de acuratețea contururilor sale principale. 
Este posibil, de exemplu, să fi interpretat greşit sensul 
activităților unui anumit mare maestro sau o alianță 
intervenită în timpul luptelor pentru putere şi al intrigilor 
politice din decursul secolului al optsprezecelea. Dar 
cercetările noastre ne-au convins că misterul din Rennes-le- 
Château implică, într-adevăr, o încercare serioasă, 
întreprinsă de oameni influenţi, de a restaura dinastia 
merovingiană în Franța, dacă nu cumva în întreaga Europă 
— şi că pretenţia de legitimitate a unei astfel de monarhii 
rezidă în descendența din lisus a merovingienilor. 

Privite din această perspectivă, o serie de anomalii, 
enigme şi întrebări fără răspuns ridicate în cursul 
cercetărilor noastre devin explicabile. Acelaşi lucru se 
întâmplă cu foarte multe elemente aparent neînsemnate, dar 
tot atât de enigmatice, cum ar fi titlul cărţii asociate cu 
Nicolas Flamel - The Sacred Book of Abraham the Jew, 
Prince, Priest, Levite, Astrologer and Philosopher to the Tribe 
of Jews who by the Wrath of God were dispersed amongst 


the Gauls; sau acea simbolică cupă a Graal-ului deținută de 


René d'Anjou, care îi garanta celui care o putea goli dintr-o 
singură sorbitură o viziune a lui Dumnezeu alături de Maria 
Magdalena; sau Die Chymische Hochzeit des Christian 
Rosencreutz, în care Andréa povesteşte despre o misterioasă 
copilă de sânge regal care ajunge la țărm într-o barcă si a 
cărei moştenire de drept încăpuse pe mâini islamice; sau 
taina pe care o păstra Poussin - ca şi aceea presupusă a fi 
„ascunsă în inima” acelei societăți numite Compagnie du 
Saint-Sacrement. 

În cursul cercetărilor, am mai întâlnit astfel de 
elemente. La momentul respectiv, ni s-au părut de neînțeles 
sau irelevante. Dar acum şi acestea capătă, de asemenea, 
sens. Acum pare să fie clar de ce Ludovic al XI-lea o 
considera pe Maria Magdalena originea dinastiei regale a 
Franței — o credinţă care, chiar şi în contextul secolului al 
cincisprezecelea, ni s-a părut la început absurdă.3%6 

Şi pare să fie evident motivul pentru care se spune că 
pe coroana lui Carol cel Mare - a cărei copie face acum parte 
din însemnele regale habsburgice - era gravată inscripția 


„Rex Salomon” („Regele Solomon”).3%7 


346 Lacordaire, St. Mary Magdalen, pagina 185. 


347 Encyclopaedia Britanica, ediția a 14-a (1972). 


Şi înțelegem la fel de bine si de ce în Protocoalele 
inteleptilor Sion-ului se vorbeşte despre un nou rege din 
„seminția sfântă a lui David”.548 

În timpul celui de al Doilea Război Mondial, din 
motive care nu au fost niciodată explicate în mod 
satisfăcător, crucea de Lorena a devenit simbolul forțelor 
Franţei Libere, conduse de Charles de Gaulle. Acest fapt 
este destul de ciudat. De ce ar fi fost crucea de Lorena — 
blazonul lui René d'Anjou - echivalată cu întreaga Frantä? 
Lorena nu a fost niciodată inima Franţei. De fapt, în cea mai 
mare parte a istoriei sale, Lorena a fost un ducat 
independent, un stat germanic inclus în Sfântul Imperiu 
Roman. 

Pe de-o parte, crucea de Lorena ar fi putut fi adoptată 
datorită rolului important jucat de Prioria din Sion în cadrul 
Rezistenței Franceze. Pe de altă parte, motivul ar fi putut fi 
legătura lui Charles de Gaulle cu membrii Prioriei din Sion — 
de exemplu, cu Plantard. Dar este interesant faptul că, cu 
aproape treizeci de ani mai devreme, crucea de Lorena 
apărea, în mod incitant, într-o poezie a lui Charles Peguy. 
Nu cu mult înainte de moartea sa în bătălia de la Marna, în 


1914, acesta - un prieten apropiat al lui Maurice Barres, cel 


348 Nilus, Protocols, numărul 24. 


căruia îi aparține La Colline Inspirée — a compus următoarele 


versuri: 


Les armes de Jesus c'est la croix de Lorraine, 
Et le sang dans l'artère et le sang dans la veine, 
Et la source de grace et la claire fontaine; 

Les armes de Satan c'est la croix de Lorraine, 
Et c'est la meme artere et c'est la meme veine 


Et c'est le meme sang et la trouble fontaine ... 


(Armele lui lisus sunt crucea de Lorena, 
Şi sângele din artere şi sângele din vene, 
Si izvorul milei şi izvorul neîntinat; 
Armele lui Satan sunt crucea de Lorena, 
Si aceleaşi artere şi aceleaşi vene, 


Si acelaşi sânge şi izvorul întunecat...)349 


La sfârşitul secolului al şaptesprezecelea, reverendul 
Vincent, istoric şi anticar din Nancy, a scris o istorie a Sion- 
ului în Lorena. Şi a mai scris şi o altă lucrare, intitulată The 
True History of Saint Sigisbert (Adevărata istorie a Sfântului 


Sigisbert), care conţine şi o relatare a vieții lui Dagobert al II- 


349 Pegui, Charles, „La Tapisserie de Sainte Genevieve” 1957), pagina 
849. 


lea.350 Pe pagina de titlu al acesteia din urmă, se află, ca 
motto, un citat din a Patra Evanghelie: „El este printre voi şi 
voi nu Îl cunoaşteţi”. 

Chiar şi înainte de a ne începe cercetările, noi înşine 
eram agnostici, atitudinea noastră nefiind nici pro, nici anti- 
creştină. În virtutea pregătirii noastre şi a studiului 
comparativ al religiilor, eram adepţii miezului de adevăr 
inerent majorităţii religiilor lumii, indiferent de dogma, de 
teologia şi de forma în care este construită suprastructura 
acestora. Şi, cu toate că puteam privi cu respect aproape 
toate aceste credințe, nu o puteam credita pe nici una dintre 
ele cu monopolul adevărului. 

De aceea, când cercetările noastre ne-au condus către 
lisus, am putut aborda subiectul cu ceea ce speram că este 
un simț al echilibrului şi al perspectivei. Nu aveam nici un 
fel de prejudecăţi sau de idei preconcepute şi nici un fel de 
interes personal, nu aveam nimic de câştigat nici 
confirmând, nici infirmînd ceva anume. Şi, în măsura în 
care „obiectivitatea este posibilă, îl puteam studia pe lisus 
în mod „obiectiv” — aşa cum este de aşteptat să îi studieze un 
istoric, de pildă, pe Alexandru sau pe Cezar. Iar concluziile 
care s-au năpustit asupra noastră, deşi în mod evident 


surprinzătoare, nu erau cutremurătoare. Nu implicau o 


350 Sfântul Sigisbert eră tatăl lui Dagobert al II-lea. 


revizuire a convingerilor noastre personale si nici nu 
bulversau ierarhia noastră personală de valori. 

Dar ce efect puteau avea asupra celorlalți? Ce efect 
puteau avea asupra milioanelor de oameni din întreaga 
lume pentru care lisus este Fiul lui Dumnezeu, Salvatorul, 
Mântuitorul? În ce măsură le ameninţă credinţa acest lisus 
privit din punct de vedere istoric, acest preot-rege pe care 
cercetările noastre l-au scos la lumină? În ce măsură am 
violat ceea ce reprezintă, pentru mulți oameni, cea mai 
pretuitä înţelegere a celor sfinte? În ce măsură am comis o 
desacralizare? 

Desigur, suntem cât se poate de conştienţi de faptul 
că investigațiile noastre ne-au condus către concluzii care, 
în multe privinţe, sunt contrare anumitor principii de bază 
ale creştinismului modern - către concluzii care sunt eretice 
sau poate chiar blasfemiatoare. Din punctul de vedere al 
anumitor dogme consacrate, am căzut, fără îndoială, în 
acest păcat. Dar noi credem nu numai că nu am profanat, 
că nici măcar nu am diminuat, imaginea lui Iisus în ochii 
celor care îl venerează într-adevăr. Şi, chiar dacă noi înşine 
nu putem fi de acord cu divinitatea lui lisus, concluziile 
noastre nu îi împiedică pe alții să o facă. Pur şi simplu, nu 
există nici un motiv pentru care lisus să nu se fi putut 
căsători şi zămisli copii, păstrându-şi totuşi originea divină. 


Nu există nici un motiv pentru care divinitatea sa să fi fost 


dependentă de castitatea sexuală. Chiar dacă era Fiul lui 
Dumnezeu, nu există nici un motiv care să îl fi împiedicat să 
se cunune şi să devină un tată de familie. 

Fundamentul teologiei creştine este premisa că lisus 
este Dumnezeu întrupat. Cu alte cuvinte, Dumnezeu, 
milostivindu-se de creaţia Sa, s-a întrupat pe Sine însuşi în 
această creaţie şi şi-a asumat forma umană. Procedând 
astfel, se putea familiariza, prin intermediul cunoaşterii 
directe, ca să spunem aşa, cu condiția umană. 

Putea simţi, nemijlocit, nenorocirile care se abat 
asupra unei ființe umane. Putea înțelege, în cel mai profund 
sens, ce înseamnă să fii om - se putea confrunta, din 
perspectiva unui om, cu chinul singurătăţii, cu suferinţele, 
cu neputinta şi cu tragedia morții, aşa cum sunt acestea 
impuse de statutul de ființă omenească. În virtutea 
întrupării sale, Dumnezeu putea cunoaşte omul într-un 
sens pe care Vechiul Testament nu îl permite. Renuntind la 
răceala şi detaşarea olimpiană, putea împărtăşi, direct, 
soarta omenească. Astfel, putea răscumpăra această soartă 
— o putea confirma şi verifica împărtăşind-o, suferind din 
cauza ei şi chiar fiind sacrificat. 

Semnificația simbolică a lui lisus constă în faptul că 
este un Dumnezeu expus întregului spectru de suferințe 
umane - expus cunoaşterii directe a celor implicate de 


statutul de ființă umană. Dar ar fi fost posibil ca Dumnezeu, 


întrupat în lisus, să pretindă într-adevăr că este om, că 
acoperă în totalitate spectrul experiențelor umane, fără să fi 
cunoscut două dintre fatetele fundamentale, două dintre 
fatetele esenţiale ale condiției umane? Ar fi putut Dumnezeu 
pretinde că existența umană îi este cunoscută în totalitate, 
fără să se confrunte două aspecte atât de esențiale cum 
sunt sexualitatea şi paternitatea? 

Noi nu credem aşa ceva. De fapt, credem că 
întruparea sa simbolizează într-adevăr ceea ce s-a 
intenționat să simbolizeze numai dacă lisus a fost căsătorit 
şi a avut copii. lisus cel descris de Evanghelii şi de 
creştinismul  împământenit este, în ultimă instanţă, 
incomplet - un Dumnezeu a cărui întrupare ca om este doar 
parţială. Suntem de părere că acea imagine lui lisus pe care 
au conturat-o cercetările noastre este mult mai veridică 
decât aceea zugrăvită de creştinism. 

Aşadar, în cele din urmă, nu credem că l-am 
compromis sau că l-am minimalizat pe lisus. Nu credem că 
a avut de suferit din cauza concluziilor la care ne-au condus 
cercetările noastre. Din investigația noastră s-a desprins un 
lisus viu şi plauzibil — un lisus a cărui viață este, deopotrivă, 
semnificativă şi inteligibilă pentru omul modern. 

Nu putem să indicăm un singur om şi să pretindem că 
acela este descendentul direct al lui lisus. Arborii 


genealogici se ramifică, se subdivid şi, în decursul secolelor, 


se înmulțesc, devenind adevărate păduri. În Marea Britanie 
şi în Europa de astăzi există cel puţin o duzină de familii — 
fiecare având numeroase ramuri colaterale — care provin din 
stirpea merovingiană. Dintre acestea fac parte casa de 
Habsburg-Lorena (actualul duce onorific de Lorena şi Rege 
onorific al Ierusalimului), familiile Plantard, Luxemburg, 
Montpezat, Mon-tesquiou si multe altele. Conform 
„documentelor Prioriei”, şi familia Sinclair din Marea Britanie 
este aliată cu linia de sânge merovingiană, aşa cum sunt şi 
diverse ramuri ale familiei Stuart. Şi, printre altele, familia 
Devonshire pare să fie şi ea parte a secretului. Multe dintre 
aceste familii şi-ar putea revendica descendența din lisus şi 
dacă, într-un anumit moment din viitor, un singur om va 
trebui să fie înfățişat drept un nou preot-rege, nu putem 
spune care va fi acela. 

În orice caz, câteva lucruri sunt clare. Din punctul 
nostru de vedere, descendentul direct al lui lisus nu ar 
putea fi considerat deosebit de noi, ceilalți, datorită esenței 
sale divine şi miraculoase. Şi această atitudine este, cu 
siguranţă, împărtăşită de marea majoritate a 
contemporanilor noştri. Bănuim că şi Prioria este de aceeaşi 
părere. În plus, revelația apariţiei unei persoane sau a unui 
grup de persoane care ar fi descendenţii lui lisus, nu ar 
zgudui lumea aşa cum ar fi făcut-o cu nu mai mult de un 


secol sau două în urmă. Chiar dacă ar exista „dovezi 


incontestabile” ale acestei descendente, multi oameni ar 
ridica pur şi simplu din umeri si ar întreba: „Şi ce-i cu asta?” 
Ca urmare, s-ar părea că planurile elaborate de Prioria din 
Sion au puţine şanse de reuşită - în afara cazului în care 
acestea au anumite legături extrem de importante cu 
politica. 

Oricare ar fi repercusiunile teologice ale concluziilor 
noastre, pare destul de evident faptul că există şi alte 
repercusiuni — repercusiuni politice al căror potential impact 
poate fi enorm, afectând conştiinţa, valorile şi instituțiile 
lumii contemporane, ale acestei lumi în care trăim. În 
anumite momente din trecut, diversele familii ale 
descendenților merovingieni s-au implicat profund în 
politică, incluzând printre obiectivele lor obținerea puterii. 
Se pare că acelaşi lucru se poate afirma şi despre Prioria din 
Sion şi despre o serie dintre marii săi maeştri. Nu avem 
motive să presupunem că, în zilele noastre, politica nu ar 
prezenta, pentru Prioria din Sion, aceeaşi importanţă ca linia 
de sânge. 

Într-adevăr, faptele sugerează că Sion-ul are în vedere 
o unificare a ceea ce obişnuim să numim biserică cu ceea ce 
obişnuim să numim stat - o unificare a spiritualului cu 
laicul, a sacrului cu profanul, a religiei cu politica. În multe 
dintre documentele sale, Sion-ul afirmă că, respectând 


tradiția merovingiană, noul rege „va domni dar nu va 


guverna”. Cu alte cuvinte, va fi un preot-rege, al cărui rol va 
fi, în primul rând, ritual şi simbolic; iar adevăratele 
probleme ale guvernării vor fi rezolvate de altcineva - de 
Prioria din Sion, din câte ne putem imagina. 

În decursul secolului al nouăsprezecelea, Prioria din 
Sion, activând prin intermediul francmasoneriei si al 
societății Hieron du Val d'Or, a încercat să întemeieze un 
Sfânt Imperiu Roman renăscut şi „actualizat” - un fel de 
Statele Unite teocratice ale Europei, conduse, în acelaşi timp, 
de Habsburgi şi de o biserică radical reformată. Proiectul a 
fost zădărnicit de Primul Război Mondial şi de prăbuşirea 
dinastiilor domnitoare din Europa. Dar este rezonabil să 
presupunem că actualele obiective ale Sion-ului sunt, în 
esență — şi cel putin în linii mari - similare cu ale societăţii 
Hieron du Val d'Or. 

Nu este nevoie să mai spunem că modul în care am 
definit noi aceste obiective nu poate fi decât speculativ. Dar 
ele par să include Statele Unite teocratice ale Europei — o 
confederație trans sau pan-europeană reprezentând un 
imperiu modern, condus de o dinastie coborâtoare din Iisus. 
Aceasta ar ocupa nu numai acel tron care simbolizează 
puterea politică şi laică, ci şi, după cum este uşor de 
imaginat, tronul Sfântului Petru. Sub această autoritate 
supremă, ar putea exista o rețea interconectată de regate 


sau de principate, unite prin alianțe dinastice şi căsătorii 


mixte — un fel de „sistem feudal” al secolului douăzeci, dar 
fără abuzurile asociate de obicei cu acest termen. lar 
adevărata guvernare ar fi, probabil, responsabilitatea Prioriei 
din Sion - care ar putea lua, să zicem, forma unui Parlament 
European investit cu puterea executivă şi/sau legislativă. 

În afacerile internationale, o astfel de Europă ar 
reprezenta o nouă forță politică unificată - o entitate al cărei 
statut ar fi, în ultimă instanță, comparabil cu cel al Uniunii 
Sovietice sau cu al Statelor Unite ale Americii. Şi, fireşte, ar 
putea deveni mai puternică ca niciodată, pentru că s-ar 
baza pe o fundaţie spirituală si emoţională adânc 
înrădăcinată, mai degrabă decât pe una abstractă, teoretică 
sau ideologică. Ar face apel nu numai la conştiinţa 
oamenilor, ci şi, în aceeaşi măsură, la sufletul lor. Şi-ar 
extrage puterea din interceptarea spiritului colectiv al 
Europei Occidentale, trezindu-i impulsurile religioase 
fundamentale. 

Un astfel de program ar putea părea donquijotesc. 
Dar, până acum, istoria ar fi trebuit să ne învețe să nu 
subestimăm nici potenţialul unui spirit colectiv nici puterea 
care poate fi dobândită manevrându-l. Până acum câțiva 
ani, ar fi fost greu de crezut că un fanatic religios - fără a 
avea o armată şi fără spijinul unui partid politic, fără a avea 
la dispoziţie nimic altceva decât charisma sa şi foamea 


religioasă a unui popor - poate răsturna un edificiu atât de 


modern şi atât de minunat înzestrat ca regimul Sahului din 
Iran. Dar exact asta a reuşit să facă Ayatolahul Khomeini. 

Desigur, spusele noastre nu trebuie considerate un 
avertisment. 

Nu comparăm, implicit sau explicit, Prioria din Sion cu 
Ayatolahul. Nu avem nici un motiv pentru a considera 
Prioria din Sion sinistră - aşa cum ar putea fi considerat 
demagogul din Iran. Dar acesta din urmă constituie o 
mărturie elocventă în favoarea trăsăturilor adânc 
înrădăcinate, a energiei, a forței latente a impulsului religios 
- şi a modului în care acest impuls poate fi canalizat în 
scopuri politice. 

Nu este neapărat necesar ca un astfel de deznodămiînt 
să atragă după sine un abuz de putere. Ar putea fi la fel de 
lăudabil ca cele la care au ajuns Churchill sau de Gaulle în 
timpul celui de al Doilea Război Mondial. Impulsul religios 
poate fi canalizat într-o infinitate de direcţii. Este sursa unei 
imense puteri potenţiale. Şi este prea des ignorat sau trecut 
cu vederea de guvernările moderne, bazate numai pe rațiune 
şi adesea încătuşate de aceasta. Impulsul religios reflectă o 
necesitate psihologică si emoțională profundă. lar 
necesitățile psihologice şi emoţionale sunt la fel de reale ca 
nevoia de hrană, de adăpost sau de securitate materială. 

Ştim acum că Prioria din Sion nu este o organizaţie de 


„exaltați”. Ştim că este multumitor finanțată şi că din 


rândurile ei fac parte persoane influente, care ocupă poziţii 
de mare răspundere în domeniile politic, economic, al mass- 
mediei şi al artelor - sau că, cel putin, ştie să obțină 
sprijinul acestora. Ştim că, începând din 1956, numărul 
membrilor săi a crescut de peste patru ori, ca şi cum s-ar 
mobiliza sau s-ar pregăti pentru ceva anume. Şi chiar 
Plantard ne-a spus că el şi ordinul său lucrau la un 
calendar al acțiunilor de întreprins mai mult sau mai putin 
exact. Ştim, de asemenea, că, tot începând din 1956, Sion-ul 
a scos la lumină anumite informaţii - în mod discret si 
tentant, bucată cu bucată, în cantități bine dozate, 
suficiente doar pentru a furniza indicii ademenitoare. Acele 
indicia ne-au determinat să scriem această carte. 

Prioria din Sion intenţionează să-şi „dea cărțile pe față” 
atunci când va sosi timpul potrivit. Toate sistemele politice 
şi ideologice care, în primii ani ai secolului nostru, păreau 
să promită atât de multe, s-au dovedit, în realitate, mai mult 
sau mai putin falimentare. Comunismul, socialismul, 
capitalismul, democraţia în stil occidental — toate acestea şi- 
au încălcat promisiunile într-un fel sau în altul, şi-au 
nemulțumit susținătorii şi nu au reuşit să îndeplinească 
speranțele pe care le-au generat. Datorită îngustimii minții, 
a incapacității de a privi în perspectivă şi a abuzurilor în 
serviciu, politicienii nu mai inspiră încredere, ci doar 


suspiciuni. În Occidentul de azi, creşte cinismul, 


nemultumirea, s-a pierdut orice sperantä. Stresul psihic, 
anxietatea si disperarea sunt în crestere. Dar, în acelasi 
timp, se intensifică căutarea sensului vieţii, a împlinirii 
emoționale, a unei dimensiuni spirituale a existenţei, a ceva 
în care să putem crede cu adevărat. Oamenii tânjesc după 
un nou sens al sacrului, ceea ce echivalează, de fapt, cu o 
reînsufletire completă a religiei - evidenţiată, de exemplu, 
prin proliferarea sectelor şi a cultelor şi prin valul de 
fundamentalism din Statele Unite. Este, de asemenea, tot 
mai puternică dorința de a descoperi un „conducător” 
adevărat - nu un fuhrer, ci o personalitate spirituală 
benefică, un înțelept, un „preot-rege” căruia omenirea să-i 
acorde, fără teamă, încrederea. Civilizația noastră este 
suprasaturată de materialism şi începe să conştientizeze o 
cerință mult mai acută. Începe să îşi îndrepte privirile în altă 
parte, cäutindu-si împlinirea dorințelor emoționale, 
psihologice şi spirituale. 

O astfel de atmosferă ar putea părea extraordinar de 
propice pentru îndeplinirea obiectivelor Prioriei din Sion. 
Pune Sion-ul în postura de a putea oferi o alternativă a 
actualului sistem social şi politic. Şi este foarte puțin 
probabil ca această alternativă să reprezinte Utopia sau Noul 
Ierusalim. Dar ținând cont că satisface necesități pe care 
actualul sistem nici măcar nu le recunoaşte, s-ar putea 


dovedi extrem de atractivă. 


Există creştini evlavioşi care nu ezită să interpreteze 
Apocalipsa drept un holocaust nuclear. Cum ar putea fi 
interpretată apariția unui descendent direct al lui lisus? 
Pentru un public receptiv, ar putea reprezenta, într-un 


anumit fel, A Doua Venire. 


ANEXA 


PREZUMTIVII MARI MAESTRI AI PRIORIEI DIN 
SION 


JEAN DE GISORS. Conform „documentelor Prioriei”, 
Jean de Gisors a fost primul mare maestru independent al 
Prioriei din Sion, asumându-şi acest rang în urma „tăierii 
ulmului” şi a separării de Cavalerii Templieri din anul 1188. 
S-a născut în 1133 şi a murit în 1220. A fost cel putin 
seniorul oficial al fortăreței Gisors din Normandia, unde se 
desfăşurau, prin tradiţie, întâlnirile dintre regii Angliei şi ai 
Franţei şi unde, în 1188, a avut loc o încăierare bizară, care 
a atras după sine tăierea ulmului. Până în 1193, Jean a fost 
vasalul regelui Angliei — al lui Henric al II-lea şi apoi al lui 
Richard I. Avea, de asemenea, domenii în Anglia — în Sussex, 
dar si moşia  Tichfield din Hampshire. Conform 


„documentelor Prioriei”, s-ar fi întâlnit cu Thomas Becket în 


anul 1169. Nu există nici o înregistrare de sine stătătoare a 
acestei întâlniri, dar Becket a fost la Gisors în 1169 şi 
trebuie să fi intrat cumva în contact cu seniorul fortăreței. 
MARIE DE SAINT-CLAIR. Informaţiile despre Marie de 
Saint-Clair sunt încă şi mai sărăcăcioase decât cele despre 
Jean de Gisors. Născută în jurul anului 1192, era una 
dintre descendentele lui Henry de Saint-Clair, baron de 
Rossylin, din Scotia, care îl insotise pe Godfroi de Bouillon 
în prima cruciadă. Domeniul Rossylin este situat destul de 
aproape de cel mai important pretorat din Scoţia al 
templierilor, iar capela Rossylin, construită în secolul al 
cincisprezecelea, a fost inclusă în legendele Roza-Crucii şi 
ale francmasoneriei. Bunica Mariei de Saint-Clair a intrat, 
prin căsătorie, în familia franceză Chaumont - ceea s-a 
întâmplat şi cu Jean de Gisors. De aceea, genealogiile 
familiilor Chaumont, Gisors şi Saint-Clair sunt strâns 
împletite. Există unele dovezi conform cărora Marie de 
Saint-Clair ar fi fost, de fapt, a doua soție a lui Jean de 
Gisors, dar nu am putut să obținem o confirmare deplină în 
acest sens. Conform genealogiilor din „documentele Prioriet’, 
mama Mariei ar fi fost o oarecare Isabel Levis. Acest nume 
de familie, care pare să fie de origine iudaică, apare frecvent 
în Languedoc, unde aşezările evreieşti datează dinaintea 


epocii creştine. 


GUILLAUME DE GISORS. Guillaume de Gisors, 
nepotul lui Jean de Gisors, s-a născut în 1219. Am întâlnit 
deja acest nume în relatarea despre capul misterios găsit în 
pretoratul templier din Paris după arestările din 1307. În 
plus, în ceea ce îl priveşte, am găsit o singură referință 
externă, datând din 1244, în care se menţionează că avea 
rang de cavaler. Conform genealogiilor din „documentele 
Prioriet, sora sa s-a căsătorit cu un anume Jean de 
Plantard. „Documentele Prioriei” menţionează, de asemenea, 
că Guillaume a fost atras în Ordinul Corăbiei şi al Dublei 
Semiluni, în 1269. Acest ordin fusese creat de Ludovic al IX- 
lea (Sfântul Ludovic) pentru nobilii care l-au însoţit în 
nefasta cruciadă a şasea. Dacă Guillaume de Gisors făcea 
parte din Ordin, atunci trebuie să se fi aflat alături de 
Sfântul Ludovic în timpul campaniei din Egipt. 

EDOUARD DE BAR. Născut în 1302, Edouard, conte 
de Bar, îi era nepot de bunic lui Eduard I al Angliei şi nepot 
de unchi lui Eduard al II-lea. Provenea dintr-o familie care 
se bucurase de influență în Ardeni încă din epoca 
merovingiană şi era, aproape cu certitudine, înrudită cu 
dinastia merovingiană. Fiica lui Edouard s-a măritat cu un 
membru al casei de Lorena şi, ulterior, genealogiile familiilor 
Bar şi Lorena au ajuns să fie strâns împletite. În 1308, la 
vârsta de 6 ani (!), Edouard l-a însoţit pe ducele de Lorena în 


luptă, a fost capturat şi nu a fost răscumpărat până în 


1314. Când a devenit major, a cumpărat domeniul Stenay 
de la unul din unchii săi, Jean de Bar. În 1324, a luat parte 
la diverse operaţiuni militare, fiind aliat cu Ferry de Lorena 
şi Jean de Luxemburg - şi se pare că această casă de 
Luxemburg, ca şi aceea de Lorena, era de origine 
merovingiană. În 1336, Edouard a murit într-un naufragiu 
lângă coasta Ciprului. Nici o sursă independentă nu ne-a 
putut furniza dovada existenței unei legături între Edouard 
de Bar şi Guillaume de Gisors. Dar, conform genealogiilor 
din „documentele Prioriei”, Edouard era strănepotul de unchi 
al soției lui Guillaume, lolande de Bar. Nu am putut 
confirma această legătură de rudenie, dar nici nu am găsit 
nimic care să o infirme. Dacă, aşa cum se menționează în 
„documentele Prioriei”, Edouard a devenit mare maestru al 
Sion-ului în 1307, înseamnă a făcut-o la vârsta de cinci ani. 
Acest lucru nu este neapărat improbabil — dacă ţinem cont 
că a fost capturat, pe câmpul de luptă, când avea şase. Până 
când Edouard a deveni major, comitatul de Bar a fost 
condus de unchiul său, Jean de Bar, care avea rolul unui 
regent. Este posibil ca Jean să fi activat şi în calitate de 
„mare maestru regent”. Dar numirea unui băiețel de cinci 
ani în funcția de mare maestru pare lipsită de sens - în 
afara cazului în care accederea la această funcție ar fi fost 


cumva influențată de ereditate sau de linia de sânge. 


JEANNE DE BAR. Jeanne de Bar s-a născut în anul 
1295, fiind sora mai mare a lui Edouard. Aşadar, Eduard I 
al Angliei îi era bunic, iar Eduard al II-lea îi era unchi. În 
1310, la cincisprezece ani, a devenit soția contelui de 
Warren, Surrey, Sussex şi Strathern - de care a divorțat cu 
cinci ani mai târziu, când acesta a fost excomunicat pentru 
adulter. Dar ea a continuat să locuiască în Anglia şi, cu 
toate că nu am putut găsi nici o înregistrare detaliată a 
indeletnicirilor sale, se pare că era în relaţii extrem de 
cordiale cu casa regală a Angliei. La fel de cordiale erau, 
după toate aparențele, şi relaţiile ei cu regele Franţei — care, 
în 1345, a invitat-o să revină pe continent, unde a devenit 
regenta comitatului Bar. În 1353 - în pofida războiului de o 
sută de ani şi a ostilitätii ulterioare dintre Anglia şi Franța — 
Jeanne s-a reîntors în Anglia. În 1356, când monarhul 
francez a fost capturat în bătălia de la Poitiers şi întemnițat 
în Anglia, Jeanne a căpătat permisiunea de a-l „consola” şi 
de a-i purta de grijă. Şi se spune că, în răstimpul îndelungat 
al încarcerării regelui, i-ar fi fost metresă, deşi amândoi 
aveau o vârstă destul de înaintată. Jeanne a murit la 
Londra, în anul 1361. Conform „documentelor Prioriei”, 
Jeanne de Bar a condus Prioria din Sion doar până în 1351 — 
deşi moartea sa a survenit abia după zece ani. Astfel, dintre 
toți marii maeştri, ea pare să fie singura care şi-a abandonat 


poziția, a abdicat sau a fost înlăturată. 


JEAN DE SAINT-CLAIR. Cercetärile noastre nu au 
scos la lumină, efectiv, nimic legat de Jean de Saint-Clair, 
care pare să fi fost, într-adevăr, un personaj lipsit de 
importanță. S-a născut în jurul anului 1329, fiind 
descendentul caselor de Chaumont, Gisors şi Saint-Clair- 
sur-Epte. Conform genealogiilor din „documentele Prioriei”, 
bunicul său a fost căsătorit cu mătuşa lui Jeanne de Bar. 
Această relaţie este, cu siguranţă, insuficientă, cu toate 
acestea pare să sugereze că funcția de mare maestru al 
Sion-ului le era atribuită, în exclusivitate, membrilor unei 
rețele de familii înrudite. 

BLANCHE D'EVREUX. Blanche d'Evreux era de fapt, 
Blanche de Navara, fiica regelui Navarei. S-a născut în anul 
1332. A moştenit de la tatăl său două comitate învecinate cu 
Gisors: Longueville, şi Evreux: iar în 1359 a devenit şi 
contesă de Gisors. Cu zece ani înainte se căsătorise cu Filip 
al VI-lea, regele Franței, prin intermediul căruia este 
aproape sigur că a cunoscut-o pe Jeanne de Bar. Şi-a 
petrecut o mare parte a vieţii la castelul Neuphle, lângă 
Gisors, unde a şi murit în anul 1398. Numeroase legende 
istorisesc că ar fi fost pasionată de studiile şi experienţele 
alchimice, iar tradiția vorbeşte despre laboratoarele aflate, 
cu siguranță, în castelul ei. Se spune că ar fi fost în posesia 
unei lucrări alchimice de o valoare inestimabilă, scrisă în 


Languedoc în secolul al paisprezecelea, dar având la bază un 


manuscris vechi de sapte sute de ani, din ultimele zile ale 
dinastiei merovingiene. Şi se presupune, de asemenea, că ar 
fi fost protectoarea lui Nicolas Flamel. 

NICOLAS FLAMEL. Pe lista marilor maeştri, Flamel 
este primul nume al unei persoane care nu are nici o 
legătură de sânge cu familiile menționate în genealogiile din 
„documentele Priorieľ şi se pare că, începând cu el, 
demnitatea de mare maestru al Sion-ului a încetat să mai fie, 
în exclusivitate, o sinecură de familie. Flamel s-a născut în 
jurul anului 1330 şi a lucrat o vreme la Paris, ca scrib sau 
copist. În virtutea ocupaţiei sale, prin mâini i-au trecut 
multe cărți rare şi a căpătat experiență în ceea ce priveşte 
pictura, poezia, matematica şi arhitectura. Şi a început să 
fie interesat de alchimie, de Cabala şi de doctrina hermetică. 
Conform propriei sale relatări, în jurul anului 1361, Flamel 
a dat întâmplător peste un text referitor la alchimie care 
avea să-l transforme viața. Titlul complet al acestuia este 
interesant şi derutant deopotrivă: The Sacred Book of 
Abraham the Jew, Prince, Priest, Levite, Astrologer and 
Philosopher to the Tribe of Jews who by the Wrath of God 
were dispersed amongst the Gauls. Ulterior, lucrarea a 
devenit una dintre cele mai renumite din tradiția ezoterică 
occidentală. Se spune că originalul ar fi fost păstrat în 
Biblioteca Arsenalului din Paris. lar copiile au fost studiate 


cu asiduitate, cu religiozitate şi, după toate aparențele, 


zadarnic, de generatii succesive de asa-zisi specialisti. Flanel 
a povestit că a studiat cartea cu atenţie si fără prea mare 
succes vreme de douăzeci şi unu de ani. În cele din urmă, 
cu ocazia unei călătorii în Spania, a pretins că ar fi întâlnit, 
în Leon, un evreu convertit, care l-a ajutat să o înțeleagă. 
După întoarcerea la Paris, a pus în aplicare cele învățate si 
se spune că astfel ar fi realizat prima sa transmutare 
alchimică încununată de succes, la amiaza unei zile de 17 
ianuarie - data care se repetă, cu persistentä, când este 
vorba de Saunière şi de Rennes-le-Château. Indiferent dacă 
relatarea este sau nu exactă, este sigur faptul că Flamel a 
devenit extraordinar de bogat. Către sfârşitul vieţii, deținea, 
numai în Paris, treizeci de case şi de terenuri. Dar se pare 
că, în acelaşi timp, era un om modest, care nu-şi etala 
influenţa şi care îşi cheltuia averea în scopuri caritabile. În 
1413, fondase şi înzestrase paisprezece spitale, şapte 
biserici şi trei capele în Paris şi un număr similar în 
Boulogne - vechiul comitat al tatălui lui Godfroi de Bouillon. 
Posteritatea l-a apreciat, probabil, în mai mare măsură 
datorită altruismului său decât datorită succesului său 
răsunător. Chiar şi în secolul al optsprezecelea, era 
respectat de oameni ca Isaac Newton, care i-a studiat 
amănunțit lucrările, a făcut, din abundență, însemnări pe 
marginea acestora şi chiar a copiat unele dintre ele, 


scriindu-le de mână. 

RENT D'ANJOU. Nu am descoperit nici o înregistrare 
a vreunei întâlniri între Flamel şi René d'Anjou. Dar, în 
acelaşi timp, despre René existau destule materiale asupra 
cărora trebuia să medităm. Deşi puțin cunoscut astăzi, René 
d'Anjou a fost una dintre cele mai importante personalități 
ale culturii europene din perioada prerenascentistă. Născut 


în 1408, pe parcursul vieții sale a reuşit să devină 


detinätorul unui impresionat sir de titluri. Dintre cele mai 
importante, se pot enumera: conte de Bar, conte de 
Provence, conte de Piedmont, conte de Guise, duce de 
Calabria, duce de Anjou, duce de Lorena, rege al Ungariei, 
rege al Neapolelui si Siciliei, rege al Aragonului, Valenciei, 
Majorcăi şi Sardiniei — şi, probabil cel mai sonor, rege al 
Ierusalimului. Cel din urmă era, desigur, în întregime 
onorific. Cu toate acestea, sugera o continuitate care cobora 
până la Godfroi de Bouillon şi recunoscută de ceilalți 
potentati europeni. Una din fiicele sale, Marguerite d'Anjou, 
s-a căsătorit în 1445 cu Henric al VI-lea al Angliei şi a avut 
un rol proeminent în Războiul celor Două Roze. Conform 
„documentelor Prioriei”, Rene a devenit mare maestro al Sion- 
ului în 1418 — la vârsta de zece ani — şi se spune că unchiul 
său, Louis, ar fi deținut funcția de „mare maestru regent” 
până în 1428. Cercetările noastre au scos la lumină faptul 
că René a fost atras, în 1428, într-un fel de ordin - L'Ordre 
du Levrier Blanc („Ordinul Ogarului Alb”) - dar nu am mai 
descoperit alte informaţii importante în această privință. 
Trebuie să fi fost, cu siguranță, un alt nume al Sion-ului. La 
un moment dat din perioada 1420 şi 1422, cardinalul de 
Lorena a creat un alt ordin, L’ Ordre de la Fidelite (Ordinul 
Bunei Credinte), şi René a fost acceptat ca membru fondator. 
lar în 1448, René a înființat propriul său ordin, Ordinul 


Semilunii. Ren€ însuşi a descris acest ordin ca fiind o nouă 


versiune a vechiului Ordin al Corăbiei si al Dublei Semiluni, 
din care făcuse parte Guillaume de Gisors cu un secol şi 
jumătate înainte. Printre primii Cavaleri ai Semilunii se 
număraseră: Francesco Sforza, duce de Milano şi tatăl 
protectorului lui Leonardo da Vinci; contele de Lenencourt — 
despre care „documentele Prioriei” relatează că ar fi întocmit 
genealogiile din Dossiers Secrets; şi un oarecare Ferri, 
seniorul unei feude importante din Lorena epocii 
merovingiene, numite Sion-Vaudemont. Prin intermediul 
acestor personalități, Ren€ intenționa, ca să spunem aşa, să 
dea o ripostă Ordinului Jartierei din Anglia şi Ordinului Lânii 
de Aur din Burgundia. Dar, din motive rămase neelucidate, 
Ordinul Semilunii a stârnit nemulțumirea fetelor bisericeşti 
şi a fost desființat de către Papă. Actuala cruce a Lorenei — 
simbolul armatei franceze libere - provine, în ultimă 
instanță, de la René d'Anjou. Când a devenit duce de 
Lorena, acesta şi-a ales drept blazon crucea cu două brațe 
orizontale care ne e acum familiară. 

IOLANDE DE BAR. Născută în jurul anului 1428, 
lolande de Bar a fost fiica lui René d’ Anjou. În 1445, s-a 
căsătorit cu Ferri, senior de Sion-Vaudemont şi unul dintre 
primii cavaleri din Ordinul Semilunii înființat de René. După 
moartea lui Ferri, lolande şi-a petrecut cea mai mare parte a 
vieții la Sion-Vaudemont - care, sub auspiciile ei, s-a 


transformat dintr-un centru de pelerinaj local într-un loc 


considerat sacru de întreaga Lorena. În îndepărtatul său 
trecut păgân, locul se mai bucurase de un astfel de statut 
şi, ulterior, acolo a fost descoperită o statuie a lui 
Rosemerthe, vechea Zeitä Mamă a Galo-Teutonilor. Locul 
fusese considerat sacru şi în anii de început ai creştinătăţii 
— cu toate că atunci i se spunea Muntele Semita, un nume 
având conotaţii mai degrabă iudaice decât creştine. În epoca 
merovingiană, acolo a fost înălțată o statuie a Sfintei 
Fecioare şi, în anul 1070, contele de Vaudemont din acea 
vreme se auto-proclamase, în mod oficial, „vasal al 
Împărătesei Cerurilor”. Tot în mod oficial, „Sfânta Fecioară 
din Sion” a fost declarată „Suzerana Comitatului Vaudemont” 
şi, după ce a fost recunoscută drept protectoare întregii 
Lorene, în cinstea ei se organiza un festival în luna mai a 
fiecărui an. Cercetările noastre au scos la lumină un hrisov 
datând din 1396, care se referă la o frätie cavalerească 
specială întemeiată în jurul acelui munte, Confreria 
Cavalerilor de Sion - despre care se spune că şi-ar fi avut 
obârşia în vechea mânăstire de pe muntele Sion de lângă 
lerusalim.%5! Dar se pare că, în secolul al cincisprezecelea, 
Sion-Vaudemont îşi pierduse din importanţă. lolande de Bar 
i-a redat o parte a vechii sale glorii. Fiul lolandei, René, a 
351 Vezi Digot, P., Notre-Dame-de-Sion, pagina 8. Am obținut o copie a 


statutului original al acestui ordin, documentele fiind păstrate la 
Biblioteca Municipala din Nancy. 


devenit ulterior duce de Lorena. Din dorinta pärintilor säi, 
si-a desävirsit educatia la Florenta, devenind astfel un bun 
cunoscător al tradițiilor ezoterice si al orientärilor 
academice. Mentorul säu a fost Georges Antoine Vespucci, 
unul dintre principalii protectorii si sustinätori ai lui 
Botticelli. 

SANDRO FILIPEPI. Mai bine cunoscut drept Botticelli, 
Sandro Filipepi s-a născut în anul 1444. Cu excepția lui 
Nicolas Flamel, pe lista marilor maeştri prezumtivi ai Sion- 
ului, numele său este primul care nu este legat în mod direct 
de familiile ale căror genealogii figurează în „documentele 
Prioriei.” Dar, în acelaşi timp, se pare că ar fi avut relaţii 
strânse cu unele dintre acestea. Printre protectorii săi se 
numărau familiile Medici, Este, Gonzaga şi Vespucci - 
Georges Antoine Vespucci, protectorul lui Botticelli, a fost 
profesorul fiului Iolandei de Bar, viitorul duce de Lorena, 
care a studiat la Florența. Botticelli însuşi i-a avut drept 
profesori pe Filippo Lippi şi pe Mantegna, care se numărau 
printre protejatii lui René d' Anjou. Şi a studiat, de 
asemenea, sub îndrumarea lui Verrocchio, un alchimist şi 
un promotor al doctrinei hermetice, printre elevii căruia se 
număra şi Leonardo da Vinci. Ca majoritatea oamenilor, la 
început nu l-am asociat pe Botticelli cu „ocultismul” sau cu 
„ezoterismul”. Dar, în ultima vreme, specialişti în epoca 


Renaşterii - cum ar Egdar Wind sau Frances Yates - au 


adus argumente în favoarea predispozitiei acestuia către 
ezoterism, iar noi ne-am înclinat în fața concluziilor lor 
elocvente. Se pare că Botticelli era un adept al ezoterismului 
şi că o mare parte a operei sale reprezintă întruchiparea 
principiilor ezoterice. Realizarea unuia dintre primele 
pachete de cărți de tarot îi este atribuită lui Botticelli sau 
mentorului său, Mantegna. lar celebra pictură Primavera 
este considerată, printre altele, o dezvoltare a motivului 
Arcadiei şi a ezotericului „râu subteran”. 

LEONARDO DA VINCI. Născut în 1452, Leonardo îl 
cunoştea foarte bine pe Botticelli — în mare măsură, datorită 
faptului că amândoi fuseseră ucenicii lui Verrocchio. Ca şi 
Botticelli, a fost protejat de familiile Medici, Este şi Gonzaga. 
Şi a fost, de asemenea, protejatul lui Ludovico Sforza, fiul lui 
Francesco Sforza, unul dintre prietenii apropiaţi ai lui René 
d'Anjou şi unul dintre primii membri ai Ordinului Semilunii. 
Ca şi în cazul lui Botticelli, interesul lui Leonardo față de 
ezoterism şi orientarea sa în această direcţie au fost deja 
demonstrate. Într-o convorbire purtată cu unul dintre 
cercetătorii noştri, Frances Yates l-a descris drept un 
„rozicrucian” timpuriu. Dar influența ezoterică pare să fi fost 
mai puternică asupra lui Leonardo decât asupra lui 
Botticelli. Însuşi Vasari, biograful şi contemporanul său, îl 
descrie drept o „manifestare eretică a conştiinţei”. Nu este 


limpede în ce anume consta erezia sa. Dar, în ultimii câțiva 


ani, anumite autorități în domeniu i-au atribuit o veche 
credință eretică, aceea că lisus ar fi avut un frate geamăn. 
În favoarea acestui punct de vedere există o serie de dovezi 
într-o schiță numită Sfânta Fecioară, Sfântul loan 
Botezătorul şi Sfânta Ana, ca şi în renumitul tablou Cina cea 
de taină - unde există, de fapt, doi Hristoşi realmente 
identici. Dar nu există nici o indicație care să sugereze dacă 
ideea fratelui geamăn al lui lisus trebuie să fie înțeleasă în 
mod literal sau sens simbolic. Între anii 1515 şi 1517, 
Leonardo a însoțit, în calitate de genist, armata lui Charles 
de Montpensier şi de Bourbon, conetabil al Franţei, vicerege 
al ținutului Languedoc şi al oraşului Milano. În 1518 s-a 
stabilit la Château de Cloux şi se pare că a fost din nou în 
preajma conetabilului, care locuia în apropiere, la Amboise. 
CONETABILUL DE BOURBON. Charles de 
Montpensier si de Bourbon, duce de Châtellerault, conetabil 
al Frantei, a fost probabil cel mai puternic senior din Franta 
la începutul secolului al şaisprezecelea. S-a născut în 1490, 
mama sa fiind Claire de Gonzaga, iar sora lui s-a căsătorit 
cu ducele de Lorena, nepotul Iolandei de Bar şi strănepotul 
lui René d'Anjou. Din suita lui Charles făcea parte un 
oarecare Jean de Joyeuse care, prin căsătorie, devenise 
senior de Couisa, Rennes-le-Château şi Arques - domeniu în 
preajma căruia se află mormântul identic cu cel din tabloul 


lui Poussin. Ca vicerege al oraşului Milano, Charles l-a 


cunoscut pe Leonardo da Vinci şi a continuat să fie în 
legătură cu acesta şi mai târziu, lângă Amboise. Dar, în anul 
1521, Charles a căzut în dizgratia regelui Francisc I al 
Franței şi a fost nevoit să-şi abandoneze domeniile şi să 
părăsească ţara pe furiş. S-a refugiat în Sfântul Imperiu 
Roman, la Carol al V-lea, şi a devenit comandantul armatei 
imperiale. În această calitate, în bătălia din 1525, de la 
Pavia, l-a înfrânt şi l-a luat prizonier pe regale Franței. A 
murit cu doi ani mai târziu, în timp ce asedia Roma. 
FERDINAND DE GONZAGUE. Ferrante de Gonzaga, 
acesta fiind numele sub care este cunoscut de obicei, s-a 
născut în anul 1507, fiind fiul ducelui de Mantua şi al 
Isabellei d'Este - una dintre cele mai înfocate protectoare ale 
lui Leonardo. Primul său titlu era cel de conte de Guastalla. 
În anul 1527, a luat parte la operaţiunile militare conduse 
de vărul său, Charles de Montpensier şi de Bourbon. După 
câțiva ani, se pare că s-a aliat pe ascuns cu François de 
Lorena, Duce de Guise, care fost la un pas de tron. Ca 
aproape toți ceilalți membri ai familiei Gonzaga din Mantua, 
Ferrante era un adept înflăcărat al ezoterismului. În acelaşi 
timp, în ceea ce îl priveşte pe Ferrante, ne-am confruntat cu 
singura informaţie evident eronată existentă în „documentele 
Prioriei'. Conform listei marilor maeştri ai Sion-ului din 
Dossiers secrets, Ferrante a condus ordinul până la moartea 


sa din anul 1575. Însă, din surse independente, rezultă că 


ar fi murit lângă Bruxelles, în 1557. Împrejurările în care a 
survenit această moarte sunt extrem de vagi şi, bineînțeles, 
este posibil să nu fi murit în 1557, ci, pur şi simplu, să se fi 
ascuns. Pe de altă parte, data specificată în Dossiers secrets 
ar putea fi, într-adevăr, o eroare. În plus, Ferrante a avut un 
fiu, Cesar, care a murit într-adevăr în 1575 şi care — 
intenționat sau nu - ar fi putut fi confundat cu tatăl său. 
Problema este că nu am mai întâlnit astfel de inexactitäti 
evidente în „documentele Prioriei”, nici măcar atunci când 
subiectul era mult mai obscur şi mai susceptibil de a fi 
contrazis de alte surse. Ni se părea de neconceput ca, 
tocmai în acest caz, să fi fost vorba de o neglijență sau de o 
scăpare din vedere. Dimpotrivă, aveam impresia că o astfel 
de eroare, care contrazicea în mod flagrant relatările oficiale, 
fusese strecurată intenționat, cu scopul de a ascunde ceva. 
LOUIS DE NEVERS. Louis, duce de Nevers, era, de 
fapt, Louis de Gonzaga. Născut în anul 1539, era nepotul lui 
Ferrante de Gonzaga, predecesorul său de pe lista marilor 
maeştri ai Sion-ului. Fratele său a pătruns, prin căsătorie, în 
casa de Habsburg, iar fiica sa s-a măritat cu ducele de 
Longueville, un titlu deținut cândva de Blanche d' Evreux. 
Nepoata sa de unchi s-a măritat cu ducele de Lorena şi a 
manifestat un interes deosebit față de Sion-Vaudemont, 
vechiul loc sacru. În 1622, acolo a fost înălțată, din ordinul 


ei, o cruce aparte, iar în 1627 au fost fondate un asezämint 


religios şi o şcoală. În timpul războaielor religioase, Louis de 
Nevers a încheiat o alianță strânsă cu casa de Lorena şi cu 
ramura sa mai tânără, casa de Guise — care, realmente, au 
exterminat dinastia Valois a Franței şi aproape că au 
obținut tronul pentru ele însele. De exemplu, în anul 1584, 
Louis a încheiat cu ducele de Guise şi cu cardinalul de 
Lorena un tratat prin care îşi promiteau reciproc să i se 
opună lui Henric al III-lea. Totuşi, ca şi ceilalți doi, s-a 
împăcat cu Henric al IV-lea, noul monarh, sub care a 
deținut funcția de superintendent de finante. 
Neprecupetindu-si puterile, a acționat în deplină 
concordanță cu tatăl lui Robert Fludd. Sir Thomas Fludd era 
trezorierul contigentu-lui militar trimis de Elisabeta I a 
Angliei în ajutorul regelui Franței. Ca toți ceilalți Gonzaga, 
Louis de Nevers cunoştea foarte bine tradițiile ezoterice şi se 
pare că ar fi colaborat cu Giordano Bruno - care, după cum 
susține Frances Yates, făcea parte din anumite societăți 
hermetice secrete, premergătoare  „rozicrucienilor”. De 
exemplu, în 1582, Louis se afla în Anglia, alături de Sir 
Philip Sidney (autorul Arcadiei si de John Dee, cel mai 
renumit ezoterist din Anglia epocii sale. Cu un an mai 
târziu, Bruno a făcut o vizită la Oxford, unde s-a întâlnit cu 
aceleaşi persoane şi, aşa cum susține Frances Yates, au 


continuat activitățile organizației lor clandestine. 


ROBERT FLUDD. Născut în 1574, Robert Fludd i-a 
urmat lui John Dee, în calitate de exponent de frunte al 
ezoterismului englez. A fost un scriitor prolific, care a 
publicat pe măsură, abordând un larg spectru de subiecte 
ezoterice, şi care a redactat una dintre cele mai complete 
prezentări ale filozofiei hermetice care au fost vreodată 
scrise. Frances Yates este de părere că unele dintre lucrările 
sale ar putea reprezenta „pecetea sau cifrul secret al unei 
secte sau societăți hermetice”. Deşi Fludd însuşi nu a pretins 
niciodată că ar fi fost rozicrucian, a făcut totuşi senzație în 
rândul reprezentanţilor de pe continent ai acestora, care l- 
au aprobat cu căldură când a declarat că „Magia, Cabala şi 
Alchimia fraților Roza-Crucii” aveau rolul unui zeu suprem. 
În acelaşi timp, Fludd a dobândit o poziţie respectată în 
Colegiul Londonez al Medicilor şi printre prietenii săi se 
număra William Harvey, descoperitorul modului în care 
circulă sângele. Fludd s-a bucurat, de asemenea, de 
favorurile lui Iacob I şi Carol I, amândoi asigurându-i o 
rentă în schimbul domeniilor din Suffolk. A făcut parte din 
comitetul de învățați care au supravegheat traducerea 
Bibliei regelui Iacob (King James Bible). Tatăl lui Fludd era 
prieten cu Louis de Nevers. Fludd însuşi şi-a făcut studiile 
la Oxford, unde se pare că John Dee şi Sir Philip Sidney 
înființaseră, cu câțiva ani înainte, o enclavă cu preocupări 


ezoterice. Între 1596 şi 1602, Fludd a făcut mai multe 


călătorii în Europa, asociindu-se cu multe persoane care s- 
au implicat, ulterior, în mişcarea rozicruciană. Printre 
aceştia se afla şi Janus Gruter, un prieten apropiat al lui 
Johann Valentin Andréa. În anul 1602, Fludd a primit o 
însărcinare interesantă şi semni-ficativă pentru investigația 
noastră. A fost chemat la Marsilia special pentru a deveni 
preceptorul personal al fiilor ducelui de Guise, mai ales al 
lui Charles, ducele cel tânăr. Legăturile sale cu acesta s-au 
menţinut cel puţin până în 1620. În anul 1610, Charles, 
duce de Guise, s-a căsătorit cu Henriette-Catherine de 
Joyeuse. Unul dintre domeniile acesteia era Couiza, aflat la 
poalele muntelui pe care este situat Rennes-le-Château. Şi 
un altul era Arques, situl în care se află mormântul identic 
cu cel pictat de Poussin. Cu vreo douăzeci de ani mai târziu, 
în 1631, după ce a conspirat împotriva tronului Franței, 
ducele de Guise s-a auto-exilat în Italia, unde l-a urmat, în 
curând, şi soția sa. A murit în 1640. Dar soției sale nu i s-a 
permis să revină în Franța decât după ce i-a vândut 
coroanei Couiza şi Arques.552 

JOHANN VALENTIN ANDREA. Andréa, fiul unui 
pastor şi teolog luteran, s-a născut în anul 1586 în oraşul 
Wurttemberg, aflat la granița dintre Lorena şi palatinatul 


Rinului. Nu mai târziu de 1610, călătorea prin Europa şi se 

spunea că ar fi făcut parte din societatea secretă a unor 
inițiați în hermetism şi în ezoterism. În 1614, a fost 
hirotonisit ca diacon al unui orăşel de lângă Stuttgard si se 
pare că a rămas acolo, trecând, viu şi nevătămat, prin 
războiul de treizeci de ani (1618-1648) care a urmat. 
ROBERT BOYLE. Robert Boyle s-a născut în anul 
1627, fiind mezinul contelui de Cork. Mai târziu i s-a oferit 
un titlu nobiliar care să-i aparţină, dar pe care l-a refuzat. 
Şi-a făcut studiile la Eton, unde era rector Sir Henry 
Wotton, aflat în strânsă legătură cu antu-rajul rozicrucian al 
lui Friedrich Palatinul. În 1639, Boyle a făcut, pe îndelete, 
turul Europei. A petrecut ceva timp în Forenta - unde 
familia Medici, rezistind presiunilor Papalității, le acorda din 
ce în ce mai mult sprijin initiatilor în ezoterism şi oamenilor 
de ştiinţă, printre care se afla şi Galileo. Şi a petrecut 
douăzeci şi una de luni la Geneva, unde a început să fie 
interesat de disciplinele ezoterice, inclusiv de demonologie. 
În timpul şederii sale la Geneva, a făcut rost de o lucrare 
numită The Devil of Mascon (Demonul din Mascon), tradusă 
de un oarecare Pierre du Moulin, cu care Boyle a rămas 
prieten pentru toată viața. Tatăl lui du Moulin era capelanul 
personal al lui Catherine de Bar, soția lui Henri de Lorena, 
duce de Bar. Ulterior, bătrânul du Moulin a obținut 
protecția perseverentă a lui Henri de la Tour d'Auvergne, 


viconte de Tourenne şi duce de Bouillon. În 1645, imediat 


după întoarcerea sa în Anglia, Boyle a luat legătura cu 
grupul lui Samuel Hartlib, prietenul apropiat si core- 
spondentul lui Andréa. În scrisorile care datează din 1646 si 
1647, vorbeşte în repetate rânduri despre „Colegiul Invizibil”. 
De exemplu, afirmă că „pietrele de temelie ale Colegiului 
Invizibil sau (după cum îl numesc ei înşişi) Filozofic mă 
onorează, din când în când, cu prezenţa lor”. În 1654, Boyle 
se afla la Oxford, unde a colaborat cu John Wilkin, fostul 
capelan al lui Friedrich Palatinul. În 1660, Boyle s-a 
numărat printre primele personalități publice care s-au pus 
în slujba proaspăt restauratei dinastii a Stuartilor şi Carol al 
Il-lea a devenit protectorul Societăţii Regale. În 1668 s-a 
stabilit la Londra, unde locuia împreună cu sora sa — care se 
înrudea, prin căsătorie, cu John Dury, un alt prieten şi 
corespondent al lui Andréa. În reşedinţa sa din Londra, 
Boyle a primit multi oaspeţi distinşi - printre care si pe 
Cosimo al III-lea de Medici, viitorul conducător al Florenței 
şi mare duce de Toscana. În răstimpul acestor ani, cei doi 
prieteni intimi ai lui Boyle au fost Isaac Newton şi John 
Locke. Se spune că el i-ar fi dezvăluit lui Newton secretele 
alchimiei. În orice caz, cei doi se întâlneau cu regularitate ca 
să discute despre alchimie şi ca să studieze lucrări de 
specialitate. În această perioadă, Locke, care abia îl 
cunoscuse pe Boyle, a plecat, pentru mai mult timp, în 


sudul Franței. Se ştie ca a vizitat, în mod special, 


mormintele lui Nostradamus si René d'Anjou. Se ştie că a 
hoinărit prin împrejurimile localităților Toulouse, 
Carcassonne, Narborne - şi, foarte probabil, Rennes-le- 
Château. Se ştie că a studiat rapoartele despre catari ale 
Inchiziției, ca şi istoria şi legendele conform cărora Maria 
Magdalena ar fi adus Sfântul Graal la Marsilia. În anul 
1676, a vizitat, în Saint Baume, presu-pusa locuință a 
Mariei Magdalena. În timp ce Locke făcea cercetări în 
Languedoc, corespondența dintre Boyle şi cunoscutii săi de 
pe continent continua să fie prolifică. Printre hârtiile sale se 
află scrisori care cuprind jumătate dintr-o corespondență 
susținută cu personaj misterios, de altfel necunoscut, din 
Franța - un oarecare Georges Pierre, probabil un 
pseudonim. Scrisorile se referă, în mare măsură, la 
experimente chimice şi alchimice. Şi, ceea ce este şi mai 
important, vorbesc despre apartenența lui Boyle la o 
societate hermetică secretă - din care făcea parte şi ducele 
de Savoia şi Pierre de Moulin. Între anii 1675 şi 1677, Boyle 
a publicat două ambitioase tratate de alchimie - 
Incalescence of Quicksilver with Gold  (Incandescența 
mercurului datorită aurului) şi A Historical Account of a 
Degradation of Gold (O relatare istorică a degradării aurului). 
În 1689, a publicat o declaraţie oficială prin care anunţa că 


nu putea primi oaspeţi în anumite zile, în care se ocupa 


exclusiv de experi-mente alchimice. Aceste experimente, 
scria el, erau menite: 

Să ducă la îndeplinire vechea mea dorință de a le lăsa 
un fel de moştenire hermetică discipolilor devotați ai acestei 
arte şi de a expune în documentul alăturat, în mod sincer, 
anume procese chimice şi medicale nu atât de simple şi de 
evidente ca cele care nu sunt de mare folos şi pe care am fost 
obişnuit să le folosesc, făcând parte dintr-o categorie mai 
dificilă şi mai complicată decât cele pe care le-am publicat 
până acum şi fiind, în mai mare măsură, de tipul celor mai 
nobile secrete hermetice sau, aşa cum le numeşte Helmont, 
„arcane majore”. 353 

Apoi adaugă că intenţionează să se exprime cât mai 
limpede posibil, „cu toate că întrebuințările depline si 
complete nu sunt menționate, în parte pentru că, în ciuda 
filantropiei mele, am făgăduit să păstrez anumite secrete”.354 

„Documentul alăturat”, la care se referă Boyle, nu a 
fost găsit niciodată. S-ar putea să fi ajuns în posesia lui 
Locke sau, mai probabil, a lui Newton. În anul 1691, înainte 
de moarte, Boyle le-a încredințat acestor doi confidenti atât 


toate hârtiile sale, cât şi mostre din misterioasa „pudră 

roşie” care figurează, la loc de frunte, în multe dintre 
scrisorile şi din experimentele sale alchimice. 

ISAAC NEWTON. Isaac Newton s-a născut în anul 
1642, în Lincolnshire - fiind descendentul „vechii nobilimi 
scoțiene”, aşa cum sublinia el, deşi se pare că nimeni nu-l 
prea lua în serios. A studiat la Cambridge, a fost primit în 
Societatea Regală în 1672 şi l-a întâlnit pentru prima dată 
pe Boyle în anul următor. În 1689-1690 s-a împrietenit cu 
Locke şi cu un personaj derutant şi enigmatic, numit 
Nicholas Fatio de Duillier. Fiind un vlăstar al aristocrației 
din Geneva, se pare că Fatio de Duiller s-a vânturat, cu o 
nobilă lipsă de griji, prin Europa epocii sale. Ocazional, a 
activat ca spion, de obicei împotriva lui Ludovic al XIV-lea al 
Franței. De asemenea, a avut legături strânse cu toți 
savanții care i-au fost con-temporani. Şi, începând de la 
data la care şi-a făcut apariția în Anglia, a fost singurul 
prieten intim al lui Newton. Cel puţin în următorul deceniu, 
numele lor au fost legate în mod inextricabil. În anul 1696, 
Newton a devenit custodele Monetăriei Regale şi, ulterior, a 
avut un rol esenţial în stabilirea etalonului de aur. În 1703, 
a fost ales preşedinte al Societăţii Regale. În jurul aceleaşi 
date, s-a împrietenit cu un refugiat, un tânăr protestant 
francez numit Jean Desaguliers, care era unul dintre cei doi 
custozi ai experimentelor Societăţii Regale. În anii care au 


urmat, Desaguliers a devenit una dintre figurile proeminente 


implicate în uluitoarea răspîndire a francmasoneriei în 
Europa. Numele său este asociat cu cele ale unor 
personalități masonice de frunte, cum ar fi James Anderson, 
cavalerul de Ramsay si Charles Radclyffe. În anul 1731, în 
calitate de maestru al Lojii Masonice din Haga, a condus 
inițierea primului print european care a devenit membru al 
„corporației”. Acest print era François, duce de Lorena - 
care, după căsătoria sa cu Maria Tereza de Austria, a 
devenit Sfânt Împărat Roman. Nu există nici o înregistrare 
care să ateste că Newton a fost francmason. Pe de altă parte, 
a fost membru al unei instituții  semi-masonice, 
„Gentleman's Club of Spalding” - din care făceau parte 
persoane de vază, ca Alexander Pope. În plus, o parte a 
lucrărilor şi a punctelor sale de vedere reflectă faptul că 
împărtăşea interesele personalităților masonice ale epocii. 
De exemplu, asemeni multor autori de orientare masonică, îl 
credita pe Noe, mai degrabă decât pe Moise, drept sursa 
supremă a înţelepciunii ezoterice. Încă din anul 1689, a 
început ceea ce considera cea mai importantă lucrare a sa, 
un studiu al monarhiilor antice. Aceasta, intitulată The 
Chronology of Ancient Kingdoms Amended (Cronologia 
regatelor antice recunoscute), încerca să stabilească originile 
tuturor instituțiilor monarhice, ca şi întâietatea Israelului 
față de celelalte culturi antice. În viziunea lui Newton, 


iudaismul era depozitarul cunoştinţelor divine care, ulterior, 


fuseseră diluate, deformate si, în mare parte, pierdute. Cu 
toate acestea, era de părere că unele se strecuraseră, 
ajungând până la Pitagora, a cărui „muzică a sferelor” 
trebuia privită drept o metaforă a legii gravitaţiei. În 
încercarea sa de a stabili o metodă precisă, ştiinţifică, de a 
data atât faptele din Scriptură cât şi pe cele din miturile 
clasice, Newton folosea drept eveniment central expediția 
întreprinsă de Iason în căutarea Lânii de Aur; şi, asemeni 
altor autori cu orientare masonica şi ezoterică, interpreta 
această căutare ca pe o metaforă alchimică. Totodată, se 
străduia să descopere ,corespondente” hermetice sau 
corelaţii între muzică şi arhitectură. Şi, ca majoritatea 
masonilor, atribuia o semnificaţie deosebită configurației şi 
dimensiunilor Templului lui Solomon. Era de părere că 
acestea ascundeau formule alchimice si credea că 
ceremoniile antice desfăşurate în Templu implicau procese 
alchimice. Descoperirea acestor preocupări ale lui Newton a 
fost, pentru noi, un fel de revelaţie. Cu siguranță, nu se 
potriveau cu acea imagine a sa care este vehiculată în 
secolul nostru - imaginea unui savant care a reuşit să 
separe, o dată pentru totdeauna, fizica de teologie. Însă, în 
realitate, Newton, mai mult decât orice alt om de ştiinţă din 
epoca sa, cunoştea textele hermetice şi, prin propriile sale 
luări de poziţie, reflecta tradițiile hermetice. Fiind o natură 


profund religioasă, era obsedat de căutarea armoniei divine 


şi unei rețele de corespondente inerente, existente în natură. 
Această căutare l-a condus către cercetarea geometriei sacre 
şi a numerologiei - către un studiu al proprietăţilor 
intrinseci ale formei şi ale numărului. Colaborarea sa cu 
Boyle denotă că era, de asemenea, un alchimist practicant — 
care atribuia, de fapt, o importanţă crucială activităţilor sale 
din acest domeniu.355 Pe lângă exemplarele manifestelor 
„rozicruciene”, pe care făcuse notații personale, în biblioteca 
sa se aflau mai bine de o sută de lucrări alchimice. A fost 
preocupat de alchimie până la sfârşitul vieţii sale. A 
întreținut o corespondență masivă şi criptică asupra 
subiectului - cu Boyle, cu Locke, cu Fatio de Duillier şi cu 
alții. Chiar există o scrisoare în care anumite litere cheie 
sunt tăiate. Dacă preocupările ştiinţifice ale lui Newton erau 
mai putin ortodoxe decât ne imaginasem la început, acelaşi 
lucru se poate spune şi despre concepțiile lui religioase. Deşi 
o făcea cu discreţie, milita împotriva ideii de Sfântă Treime. 
Şi nu accepta deismul la modă în epoca sa, care reducea 
cosmosul la o un mecanism imens, construit de un inginer 
celest. Punea sub semnul întrebării divinitatea lui lisus şi 
colectiona cu aviditate toate manuscrisele referitoare la 


acest subiect. Avea dubii şi în ceea ce priveşte autenticitatea 


355 Vezi Manuel, Portrait of Isaac Newton (Portretul lui Isaac Newton), şi 
Dobbs, Foundations of Newton 's Alchemy (Bazele alchimiei newtoniene). 


deplină a Noului Testament, fiind de părere că anumite 
pasaje erau interpolări denaturate în secolul al cincilea. Era 
extrem de intrigat de unele dintre ereziile gnostice timpurii 
şi a scris un studiu asupra uneia dintre acestea.%56 Sub 
influența lui Fatio de Duillier, Newton afişa, de asemenea, o 
simpatie frapantă şi surprinzătoare față de camisarzi sau 
Profetü din Cevennes, care au început să-şi facă apariția la 
Londra la puţin timp după 1705. Fiind numiţi astfel din 
cauza tunicilor pe care le purtau, camisarzii proveneau din 
sudul Franței, ca şi catarii. Ca şi catarii, se opuneau cu 
vehementä Romei şi subliniau supremaţia „gnozei” - sau a 
cunoştinţelor directe, asupra credinței. Ca şi catarii, se 
îndoiau de divinitatea lui lisus. Şi, aidoma catarilor, au fost 
exterminați, cu brutalitate, de o forță armată - de fapt, de 
un fel de cruciadă împotriva Albigenzilor desfăşurată în 
secolul al optsprezecelea. Fiind goniti din Languedoc, ereticii 
şi-au găsit refugiul la Geneva şi la Londra. Cu câteva 
săptămâni înainte de moarte, Newton, ajutat de câțiva 
prieteni intimi, a ars, în mod sistematic, mai multe lăzi cu 


manuscrise şi cu hârtii personale. lar contemporanii săi au 


356 Newton era, de asemenea, un susținător al socinienilor, un grup 
religios care credea că esenţa divină a lui Isus nu a fost dobândită prin 
naştere, ci datorită faptelor sale. Ca orientare, socinienii erau arieni, aşa 
cum a fost considerat şi Newton. 


remarcat, cu surprindere, că, fiind pe patul de moarte, nu a 
cerut ultima împărtăşanie. 

CHARLES  RADCLYFFE. Încă din secolul al 
şaisprezecelea, familia Radclyffe se număra printre cele mai 
influente din Northumberland. În 1688, cu puţin timp 
înainte de a fi detronat, Iacob al II-lea le-a acordat 
membrilor acesteia titlul de conți de Derwentwater. Charles 
Radclyffe s-a născut în 1693. Mama sa era fiica nelegitimă a 
lui Carol al II-lea, provenită din legătura acestuia cu Moll 
Davis. Aşadar, din partea mamei, Radclyffe avea sânge regal 
— era nepotul penultimului monarh din dinastia Stuart. Era 
văr cu Bonnie Prince Charlie şi cu George Lee, conte de 
Lichfield - un alt nepot nelegitim al lui Carol al II-lea. De 
aceea nu este surprinzător faptul că şi-a dedicat o mare 
parte a vieții cauzei dinastiei Stuart. 

CHARLES DE LORENA. Născut în 1712, Charles de 
Lorena era fratele lui Francois, fiind cu patru ani mai tânăr 
decât acesta. Este foarte posibil ca, în adolescență, cei doi 
frați să fi fost expuşi influenței iacobite, pentru că tatăl lor 
le-a oferit Stuartilor aflați în surghiun protecție şi adăpost la 
Bar-le-Duc. În 1736, când Francois s-a căsătorit cu Maria 
Tereza, Charles a devenit cumnatul viitoarei împărătese a 
Austriei. Cu opt ani mai târziu, în 1744, a întărit această 
legătură căsătorindu-se cu Marie Anne, sora Mariei Tereza. 


În acelaşi an, a fost numit guvernator general al Netherland- 


ului austriac (Belgia de astäzi) si comandant suprem al 
armatei austriece. În urma cäsätoriei sale, François a 
renunțat, în mod oficial, la toate pretenţiile asupra Lorenei, 
aceasta fiindu-i încredințată unui om de paie, care era 
francez. În schimb, a primit arhiducatul Toscana. Însă 
Charles a refuzat, cu încăpățânare, să recunoască 
tranzacţia şi să renunţe la drepturile sale asupra Lorenei. 
Dată fiind abdicarea lui Francois, el devenea ducele titular 
de Lorena. În 1742, a purces, în fruntea unei armate de 70 
000 de oameni, să-şi recâştige pământul natal. Şi probabil 
că ar fi reuşit să o facă, dacă nu ar fi fost obligat să îşi ducă 
armata în Boemia, pentru a zădărnici o invazie a francezilor. 
În timpul operaţiunilor militare care au urmat, Charles s-a 
dovedit un comandant abil. Fără îndoială, astăzi ar fi fost 
considerat unul dintre cei mai străluciți generali ai epocii 
sale, dacă nu ar fi avut ghinionul să îl înfrunte, în repetate 
rânduri, pe Frederick cel Mare. Charles a fost cel împotriva 
căruia Frederick a obținut una din victoriile sale cele mai 
remarcabile şi mai decisive, în bătălia de la Leuthen, din 
anul 1757. Totuşi, Frederick îl considera pe Charles drept 
un adversar redutabil şi vorbea despre el în termeni elogioşi. 
Ca urmare a înfrângerii de la Leuthen, Maria Tereza l-a 
îndepărtat pe Charles de la comanda trupelor şi acesta s-a 
retras în capitala sa de la Bruxelles. Acolo s-a consacrat ca 


patron al artelor şi a adunat în jurul său o curte 


strălucitoare - o curte rafinată, elegantă şi extrem de 
cultivată, care a devenit un centru al literaturii, picturii, 
muzicii şi teatrului. În multe privințe, aceasta amintea de 
curtea strămoşului său, René d' Anjou, iar asemănarea s-ar 
putea să fi fost intenţionată. În 1761, Charles a devenit 
marele maestru al Ordinului Cavalerilor Teutoni, protejatii 
germani ai templierilor care, până în secolul al 
şaisprezecelea, fuseseră o putere militară majoră. Apoi, în, a 
fost numit un nou asistent al Ordinului Teuton - nepotul 
favorit al lui Charles, Maximilian. În anii care au urmat, 
legătura dintre unchi şi nepot a fost extrem de strânsă. În 
1775, când la Bruxelles a fost înălțată o statuie ecvestră a 
lui Charles, Maximilian a fost din nou cel care s-a îngrijit de 
acest lucru. Data oficială a dezvelirii statuii, stabilită cu 
rigurozitate, a fost 17 ianuarie357 — data primei transmutatii 
alchimice efectuate de Nicolas Flamel, data de pe piatra de 
mormânt a Mariei de Blanchefort şi data atacului fatal al lui 
Saunière. 

MAXIMILIAN DE LORENA. Născut în 1756, 
Maximilian de Lorena - sau Maximilian von Habsburg - era 
nepotul favorit al lui Charles de Lorena si fiul cel mai mic al 
Mariei Tereza. În tinerețe, părea să fie destinat unei cariere 


militare, până când, din cauza unei căderi de pe cal, a 


357 Perey, Charles de Lorraine, pagina 287. 


rämas infirm de un picior. Ca urmare, si-a pus toate 
energiile în slujba bisericii, devenind, în anul 1784, atât 
episcop de Munster, cât şi arhiepiscop şi elector imperial de 
Cologne. În 1780, la moartea unchiului său Charles, a 
devenit, de asemenea, mare maestru al Ordinului Teuton. Şi 
în alte privințe, Maximilian a călcat, de asemenea, pe urmele 
unchiului său. Ca şi Charles, a fost patron perseverent al 
artelor. Printre protejatii săi se numărau Hayden, Mozart şi 
tânărul Beethoven. Cel din urmă a intenționat chiar să-i 
dedice lui Maximilian Simfonia I. Însă, la data când lucrarea 
a fost finalizată şi publicată, Maximilian murise. Maximilian 
a fost un conducător inteligent, indulgent şi indolent, iubit 
de supuşi şi stimat de nobili. Se pare că sintetiza toate 
calitățile unui potentat iluminat din secolul al 
optsprezecelea şi era, probabil, unul dintre cei mai cultivați 
bărbaţi ai epocii sale. În ceea ce priveşte politica, era extrem 
de lucid şi s-a străduit să o avertizeze cât mai repede cu 
putință pe sora sa, Maria Antoaneta, asupra norilor de 
furtună care tocmai începeau să se adune deasupra Franţei. 
Când furtuna a izbucnit, Maximilian nu a intrat în panică. 
De fapt, se pare că era de acord cu obiectivele inițiale ale 
Revoluţiei, ceea ce nu l-a împiedicat să reprezinte un 
adevărat rai pentru aristocrații refugiați. Cu toate că 
Maximilian a afirmat că nu era francmason, această 


declarație a fost adesea pusă sub semnul întrebării. Cu 


sigurantä, au existat foarte multe suspiciuni legate de faptul 
că ar fi făcut parte dintr-o societate secretă - în pofida 
poziției pe care o deţinea în cadrul bisericii şi a puternicei 
interdicții puse de Roma asupra unor astfel de activităţi. În 
orice caz, se ştie că avea legături fätise cu membrii 
masoneriei — printre care se afla, bineînțeles, şi Mozart. Ca 
şi Robert Boyle, Charles Radclyffe şi Charles de Lorena, 
Maximilian pare să se încadreze într-un anumit tipar 
specific marilor maeştri prezumtivi ai Sion-ului - un tipar ce 
coboară în timp, extinzându-se până în Evul Mediu. 
Asemeni lui Boyle, Radclyffe şi propriului său unchi, 
Maximilian era fiul mezin. Pe lista marilor maeştri 
prezumtivi figurează o serie de fii şi fiice mezine - multi 
dintre aceştia aflindu-se în strânsă legătură cu frații lor mai 
vârstnici şi mai celebri. Ca şi Boyle şi Radclyffe, Maximilian 
s-a menținut relativ în umbră, actionind discret, din culise, 
şi manifestindu-se - dacă presupunem că marii maeştri ai 
Sion-ului se manifestă în vreun fel - prin intermediari şi 
purtători de cuvânt. Radclyffe, de exemplu, a acționat prin 
intermediul cavalerului Ramsay, apoi prin al lui Hund. 
Intermediarul lui Charles de Lorena a fost fratele său, 
Francois. lar Maximiliam s-a manifestat, se pare, prin 
intermediul personalităților artistice, ca şi prin al unora 
dintre numeroşii săi fraţi şi surori - cum ar fi Marie- 


Caroline, căreia, în calitate de regină a Neapole-lui şi a 


Siciliei, i se datorează, în foarte mare măsură, räspindirea 
francmasonerieiin aceste teritorii. 

CHARLES NODIER. Se pare că Charles Nodier 
inaugurează tiparul în care se vor încadra toți marii maeştri 
ai Sion-ului de după Revoluţia Franceză. Spre deosebire de 
predecesorii săi, acesta nu numai că nu era de origine 
aristocratică, dar nici măcar nu avea nici o legătură directă 
cu familiile ale căror genealogii figurează în „documentele 
Prioriei”. După Revoluţia Franceză, Prioria din Sion pare să se 
fi despărţit - cel putin, în ceea ce îi priveşte pe marii săi 
maeştri - atât de vechea aristocrație, cât si de coridoarele 
puterii. Cel putin aceasta era concluzia la care ne 
conduseseră cercetările întreprinse până în momentul 
respectiv. Mama lui Nodier era o oarecare Suzanne Paris, 
despre care se spune că nu îşi cunoştea părinții. Tatăl său 
era un avocat consultant din Besanşon şi, înainte de 
Revoluţie, fusese membru într-un club local al iacobitilor. 
După izbucnirea Revoluţiei, Nodier senior a devenit primarul 
oraşului Besanson şi preşedintele tribunalului revoluționar 
al acestuia. Era, de asemenea, şi un foarte respectat 
maestru mason, aflându-se în fruntea activităților masonice 
şi politice ale vremii. Charles Nodier a dat dovadă de o 
extraordinară precocitate, implicându-se, după cum se 
spune - printre altele —, în afaceri politice şi culturale încă 


de la vârsta de zece ani! Când a împlinit optsprezece, avea 


deja o reputaţie literară şi a continuat să publice, masiv, în 
tot restul vieţii sale, media fiind de o carte pe an. Opera sa 
acoperă un spectru extrem de divers — jurnale de călătorie, 
eseuri despre literatură şi pictură, studii ale prozodiei şi 
versificatiei, un studiu al antenelor insectelor, o cercetare 
asupra naturii  suicidului, memorii autobiografice, 
incursiuni în arheologie, lingvistică, anchete juridice şi 
ezoterism, fără a menționa şi numeroasele cărți de ficțiune. 
În zilele noastre, Nodier este desconsiderat, fiind apreciat 
doar o curiozitate literară. Cu toate că, la început, a fost de 
partea Revoluţiei, Nodier a trecut repede de cealaltă parte a 
baricadei. Atitudinea sa față de Napoleon a suferit o 
schimbare la fel de bruscă şi, în 1804, îşi exprima zgomotos 
opoziția față de împărat. În acel an, Nodier a publicat, la 
Londra, un poem satiric, intitulat The Napoleone 
(Napoleonul). După ce a realizat această broşură care 
îndemna la răzvrătire, s-a străduit să atragă atenţia asupra 
faptului că o făcuse, ceea ce este destul de ciudat. La 
început, autoritățile nu l-au luat în , seamă şi se pare că 
Nodier s-a străduit din răsputeri, pur şi simplu, pentru a fi 
arestat. În cele din urmă, după ce i-a scris personal lui 
Napoleon, mărturisindu-şi vina, a fost întemnițat pentru o 
lună, după care a fost trimis înapoi la Besanşon, unde a fost 
ținut sub o supraveghere relativă. Cu toate acestea, mai 


târziu a pretins că ar fi continuat să se opună regimului, 


fiind implicat în două comploturi diferite împotriva lui 
Napoleon, mai întâi în 1804, apoi în 1812. Deşi declaraţia a 
fost făcută ca să se fălească, părând o fanfaronadă, s-ar 
putea să nu fi fost neîntemeiată. Fără îndoială, era prieten 
cu instigatorii celor două comploturi, pe care îi cunoscuse la 
Besanson, în tinereţe. 

VICTOR HUGO. Familia lui Hugo era originară din 
Lorena - având printre strămoşi o serie de aristocrați 
distinşi, aşa cum a subliniat el mai târziu —, dar el însuşi s-a 
născut, în 1802, la Besanson, care era un focar de activități 
subterane şi subversive. Tatăl său fusese general, sub 
comanda lui Napoleon, dar îşi păstrase relaţiile cordiale cu 
conspiratorii implicați în complotul împotriva împăratului. 
Unul dintre aceştia era, de fapt, concubinul doamnei Hugo, 
locuia sub acelaşi acoperiş cu ea şi avea un rol important în 
educaţia fiului ei, fiind naşul şi mentorul tânărului Victor. 
Astfel, la vârsta de şapte ani, Hugo a intrat în lumea 
intrigilor, a conspiratiilor şi a societăţilor secrete. Când a 
împlinit şaptesprezece ani, era deja un discipol înfocat al lui 
Charles Nodier şi de la acesta şi-a dobândit cunoştinţele 
enciclopedice legate de arhitectura gotică, care ies atât de 
frapant în evidență în Cocoşatul de la Notre Dame. În 1819, 
Hugo si fratele său au înființat, împreună cu Nodier, o 
editură care publica o revistă sub îndrumarea celui din 


urmă. În 1822, a avut loc căsătoria lui Hugo, care a fost o 


ceremonie specială, desfăşurată la Saint Sulpice. Cu trei ani 
mai târziu, el şi Nodier au făcut, fiind însoțiți de soțiile lor, 
un lung voiaj prin Elveţia. În acelaşi an 1825, cei doi 
prieteni au călătorit împreună, pentru a asista la 
încoronarea lui Carol al X-lea. În anii care au urmat, Hugo 
şi-a organizat propriul său salon, care îl copia pe al lui 
Nodier, fiind frecventat, în mare măsură, de aceleaşi 
celebrități. lar în 1844, când a murit Nodier, Hugo a fost 
unul din cei care s-au ocupat de organizarea funeraliilor. Ca 
şi Newton, Hugo era un om profund religios, dar credinţele 
sale erau extrem de neortodoxe. Ca şi Newton, combătea 
Sfânta Treime şi nu recunoştea divinitatea lui lisus. Ca 
urmare a influenței lui Nodier, întreaga sa existență a fost 
pătrunsă de concepţiile ezoterice, gnostice, cabalistice şi 
hermetice - preocupări care figurează, la loc de cinste, în 
poezia şi proza sa. Şi se ştie că a avut legături şi cu aşa- 
numitul Ordin al Roza-Crucii, din care făceau parte, de 
asemenea, Eliphas Levi şi tânărul Maurice Barres. 
Atitudinile politice ale lui Hugo au fost, întotdeauna, o sursă 
de nedumeriri pentru critici şi pentru istorici şi sunt prea 
complexe, prea inconsistente, prea influențate de alți factori, 
pentru a fi analizate aici. Totuşi, ni s-a părut semnificativ 
faptul că, în ciuda admiratiei sale personale pentru 
Napoleon, Hugo a fost un regalist convins, care a întâmpinat 


cu bucurie restaurarea vechii dinastii a Bourbonilor. În 


acelaşi timp, se pare că îi considera pe aceştia acceptabili 
numai în mod provizoriu - ca pe o modalitate de a umple un 
sol. După toate aparențele, îi dispretuia pe toți, 
condamnîndu-l, cu înverşunare, mai ales pe Ludovic al XIV- 
lea. Monarhul pe care Hugo îl susținea cu entuziasm -— si 
care îi era chiar prieten apropiat - era Ludovic - Filip, 
„regele cetățean” care fusese ales ca reprezentat al unei 
monarhii populare. Prin căsătorie, acesta era aliat cu casa 
de Habsburg-Lorena. Soţia sa era, de fapt, nepoata de unchi 
a lui Maximilian de Lorena. 

CLAUDE DEBUSSY. Debussy s-a născut în 1862. Şi, 
desi provenea dintr-o familie săracă, a intrat cu uşurinţă în 
legătură cu persoane bogate şi influente. Când era încă 
adolescent, a fost primit, ca pianist, în castelul metresei 
preşedintelui Franţei şi chiar se pare că i-a fost prezentat 
şefului statului. În 1880, a fost adoptat de o rusoaică 
aristocrată, care îl protejase pe Tchaikovsky, şi împreună cu 
care a călătorit în Elveţia, Italia şi Rusia. În 1884, după cea 
obținut un prestigios premiu muzical, a studiat, pentru o 
vreme, la Roma. Între 1887 şi 1906, a locuit cel mai mult la 
Paris, dar anii care au precedat această perioadă, ca şi în cei 
care i-au urmat, au fost dedicați călătoriilor. Se ştie că, în 
timpul acestor călătorii, a intrat în contact cu numeroase 
personalități remarcabile. Ne-am străduit să aflăm dacă 


vreuna dintre acestea avea vreo legătură cu familiile ale 


căror genealogii figurează în „documentele Prioriet, dar 
eforturile noastre s-au dovedit, în cea mai mare parte, 
inutile. S-a aflat că Debussy era ciudat de discret în ceea ce 
îi privea pe aristocrații si pe politicieni care se numărau 
printre cunoştinţele sale. Multe dintre scrisorile sale nu au 
fost publicate; iar din celelalte au fost şterse, cu 
scrupulozitate, numele importante şi chiar, adeseori, fraze 
întregi. Se pare că Debussy l-a cunoscut pe Victor Hugo prin 
intermediul poetului simbolist Paul Verlaine. Ulterior, a pus 
pe muzică o parte a lucrărilor acestuia. De asemenea, a 
devenit un membru esenţial al cercurilor simboliste care, în 
ultimul deceniu al secolului, dominau viața culturală 
pariziană. Aceste cercuri erau uneori ilustre, alteori bizare, 
alteori ilustre şi bizare. Din ele făceau parte tânărul cleric 
Emile Hoffet şi Emma Calve - datorită cărora Debussy l-a 
întâlnit pe Saunière. Un alt membru era magicianul 
enigmatic al poeziei simboliste franceze, Stephane Mallarme 
— dintre ale cărui capodopere Debussy a pus pe muzică L 
‘Apres Midi d'un Faune (După-amiaza unui faun). Mai era şi 
Maurice Maeterlinck, dramaturgul simbolist a cărui dramă 
merovingiană, Pelleas et Melisande (Pelleas şi Melisande), a 
fost transformată de Debussy într-o opera celebră în 
întreaga lume. Era, de asemenea, şi flamboaiantul conte 
Philippe Auguste Villiers de L’Isle-Adam, care a scris Axel, o 


piesă de teatru rozicruciană. Deşi nu a putut fi finalizată 


datorită morții autorului, în 1918, Debussy a început să 
compună un libret pentru această dramă ocultă, cu intenția 
de a o transforma, de asemenea, într-o operă. Tot din 
aceleaşi cercuri mai făceau parte şi cei care dădeau 
strălucire vestitelor serate din fiecare marți ale lui Mallarme 
- Oscar Wilde, W. B. Yeats, Stefan George, Paul Valery, 
André Gide si Marcel Proust. Cercurile din care făceau parte 
Debussy şi Mallarme erau inițiate în ezoterism. Şi, în acelaşi 
timp, se intersectau cu altele, încă şi mai ezoterice. Astfel, 
Debussy a fost realmente asociat cu cele mai proeminente 
personalități din aşa-numita „renaştere a ocultismului” 
francez. 

JEAN COCTEAU. Născut în 1889, Cocteau ni s-a 
părut cât se poate de nepotrivit în calitate de candidat la 
funcția de mare maestru al unei influente societăți secrete. 
Dar, la prima vedere, şi alte nume de pe lista respectivă ne- 
au creat aceeaşi impresie. Pentru aproape toţi aceştia, 
investigația noastră a scos la iveală anumite conexiuni de 
foarte mare interes. Însă, în ceea ce îl priveşte pe Cocteau, 
descoperirile de acest gen au fost extrem de puține. Totuşi, 
este demn de menționat faptul că Jean Cocteau a crescut în 
ambianța „coridoarelor puterii” - provenea dintr-o familie 
proeminentă din punct de vedere politic, iar unchiul său era 
un diplomat de vază. În ciuda vieţii sale boeme de mai 


târziu, niciodată nu s-a despărțit definitiv de aceste sfere 


influente. Desi comportamentul säu a fost adesea imoral, a 
rămas în strânsă legătură cu persoane plasate în cercuri 
aristocratice şi politice foarte înalte. Ca multi dintre marii 
maeştri prezumtivi - cum ar fi Boyle, Newton sau Debussy -, 
Cocteau părea să privească problemele politice cu o sublimă 
detaşare. În timpul ocupaţiei germane, nu a luat parte 
activă la Rezistență, dar şi-a făcut cunoscută antipatia față 
de regimul lui Petain. Şi, după război, se pare că De Gaulle 
i-a acordat o considerație deosebită, iar fratele acestuia l-a 
împuternicit să ţină o cuvântare publică importantă, 
referitoare la statul francez. Din punctul nostru de vedere, 
cea mai convingătoare mărturie în favoarea afilierii lui 
Cocteau la Prioria din Sion rezidă în lucrările sale - cum ar fi 
filmul Orphee (Orfeu) sau piesele de teatru precum The Eagle 
has Two Heads (Cele două capete ale vulturului) (referitoare 
la împărăteasa Elisabeta de Austria, din casa de Habsburg) 
sau decoratiunile de genul celor din biserica Notre Dame de 
France din Londra. Totuşi, semnătura sa de pe statutul 


Prioriei din Sion are cea mai mare putere de convingere. 

